
Tai atsitiko pačiame Amerikos žemyno viduryje, 
daugiau kaip per tūkstantį mylių nuo abiejų vandeny- 
nų. 

Užkopkite su manimi ten į aną kalną ir nuo jo 
snieguotos viršūnės pasidairykite —— 

Štai mes jau ant aukščiausio gūbrio. Ką gi ma- 
tome? 

Į šiaurę, kirsdami trisdešimt lygiagrečių, iki pat 
Arkties vandenyno krantų tęsiasi kalnai. Jie stūkso ir 
pietuose pasklidai išsimėtę: jų grandinės čia išsiskiria, 
čia susimeta į mazgą. Ir vakaruose taip pat kalnai; ne- 
lygūs jų kontūrai aiškiai įsirėžę danguje, o ties papėde 
nusidriekę platūs plokščiakalniai. 


5 


O dabar atsisukime į rytus. Nė vienos kalnų vir- 
šūnės! Nė vienos — kiek tik akys užmato, ir dar tūks- 
tančius mylių. Antai tas ties horizontu kyląs tamsus 
ruožas, — tai tik uolingas kito plokščiakalnio — tokios 
pat prerijos, esančios šiek tiek aukščiau jūros lygio, — 
kraštas. 

Kurgi mes esame? Ant kokios viršūnės? Ant Sjera 
“Blankos, kūrią medžiotojai vadina „Ispanų viršukalne“ 
Mes — vakariniame Didžiųjų Lygumų pakraštyje. 

Rytuose akis neaptinka jokių civilizacijos žymių. 
Galėtum keliauti visą mėnesį ir vis tiek jų nerastum. 
Šiaurėje, pietuose — vien kalnai. ki 

Ne taip vakaruose. Pro žiūroną tolumoje įžiūrė-, 
site dirbamų laukų plotus, besitęsiančius palei saulėje. 
mirguliuojančios upės krantus. Tai Naujosios Meksikos 
gyvenvietė, oazė, gaivinama Rio del Nortės vandenų. 
Tačiau įvykiai, apie kuriuos kalbėsime, plėtojosi ne čia. 

Pažvelkite vėl į rytus — ir veiksmo vieta bus prie- 

šais jus. Nuo kalno, ant kurio mes stovime, papėdės toii 
į rytus tęsiasi plokščiakalnis. Čia nėra priekalnių, jis 
prieina prie pat kalnagūbrio; vienas žingsnis — ir po 
jūsų kojomis jau nebe lygi žemė, bet uolingas, pušimis 
apaugęs šlaitas. " 

Šio plokščiakalnio nepavadintum nuobodžiai vie: 
nodu. Vietomis, kur prižėlę neaukštos tankios žolės, jis 
skaisčiai žalias, tačiau didesnė jo dalis nederlinga; tars: 
Sacharos dykuma. Štai rusva, saulės išdeginta žemė 
kurioje nematyti jokios žolelės, o ter *=rudi smėlynai, 
dar toliau — balti plotai, ka alAiegu apdengta 1 viršūnė 
ant kurios mes stovime, $€ br Ap Į] paviršių pI4 sunkus: 
druska. 

Skurdi šui nepuošia že 
Agavų lapai išmarginti purpurinė! | 

sai perdėm apaugę spygliais, ir todėl dulsva jų žaluma 
atrodo dar negyvesnė. Smailūs jukos lapai, papilkėję 
nuo dulkių, primena surūdijusių durtuvų stirtas; Že- 
maūgė, užkežusi akacija beveik nemeta šešėlio, po ja 
vos tegali pasislėpti dideli tamsūs driežai ir barškuolės 
gyvatės. Kai kur stovi neūžauga palmė su nuogu ka- 
mienu ir lapų kuokštu viršūnėje, primindama Afrikos 
peizažą. Akis visuomet greitai pavargsta žiūrėdama į 
kampuotus ir spygliuotus daiktus, o čia tokie yra ne tik 
medžiai, bet ir visi augalai, ir netgi kiekviena žolė ap- 
šepusi dygliais. 

Su kokiu džiaugsmu nukreipi žvilgsnį į nuostabų 
slėnį, sukantį į rytus nuo kalno papėdės! Koks nepa- 
našus jis į šį dyką plokščiakalnį! Slėnis visas apklotas 
šviesiu žalumynų kilimu, nusėtas gėlėmis, kurios — žė- 
ri visokiausiomis spalvomis tarsi brangakmeniai. Vilio; 
te vilioja ūksmingos girios, kur susipynę topolio, kinų 
medžio, ąžuolo, gluosnio šakos. Nagi nusileiskime į jų 
paunksnę. 

Štai,mes ir prie plokščiakalnio krašto, o slėnis dar 
toli apačioje, iki jo mažiausiai tūkstantis pėdų, bet.nuo 
kybančios ties juo uolos galima apžvelgti jį visą per 
daugelį mylių. Jis toks pat lėkštas kaip ir aukščiau esan- 
tis plokščiakalnis; ir, žvelgdamas į jį iš viršaus, vaiz- 
duojiesi, kad čia kadaise suskilo žemės pluta ir dalis 
plokščiakalnio, nusileidusi žemyn, palietė pačius gy- 
vybingosios žemės jėgos šaltinius, kurių stokoja aukš- 
tasis plokščiakalnis. 

Abiem slėnio šonais, kiek tik akys aprėpia, stūkso 
stačios uolos; jos leidžiasi žemyn staigiomis tūkstan- 
čiapėdėmis pakopomis ir yra beveik nepasiekiamos; už- 
kopti ant jų tegalima tik kai kuriose vietose. Slėnio plo- 
tis — dešimt mylių, o jį aptveriančios uolų sienos yra 

vienodo aukščio ir panašios viena į kitą kaip dvyniai. 
Uolos kybo niaurios ir nykios ties maloniu, spindinčiu 
slėniu, ir slėnis primena nuostabų paveikslą nedailiuo- 
se, grubiuose rėmuose. 

Upė skelia slėnį pusiau; sidabrine gyvačiuke ji 
grakščiai vingiuoja čia dešinėn, čia kairėn, tarytum jai 
būtų smagu sruventi tarp šių vaiskių ir linksmų krantų. 
Aibės vingių, rami tėkmė liudija, kad jos vaga beveik 
visai lygi. Krantai apaugę miškais, bet ne perdėm: čia 
jie driekiasi plačia juosta, ten pačiu kranto pakraščiu 
auga reti medžiai, vos ne vos tepridengdami upę še- 
šėliu, o antai matyti žalia pieva — ji prigludusi prie pat 
vandens. 

Čia vienur, čia kitur išsimėtę nedidelės giraitės. 
(0: vis kitokios: vienos visai apvalios, kitos — pailgos 
arba ovalios, o trečios — išsiraitę kaip gausybės ragas. 
Kai kur auga pavieniai medžiai; vešlus jų vainikas rodo, 
kad gamta negailėjo jiems savo jėgų. Šis slėnis primena 
puikų, žmogaus ranka pasodintą parką, ir medžių čia 
tėra tiek, kiek reikia papuošti parkui, nenustelbiant jo 
žavingumo. 

Argi čia nėra rūmų ar pilies, kuri papildytų pa- 
veikslą? Nėra, nei rūmų, nei kokios nors trobos; joks 
dūmelis nekyla į dangų. Nė gyvos dvasios nematyti 
šitame negyvenamame rojuje. Cia klaidžioja elnių ban- 
dos, ūksmingose giraitėse ilsisi didingi briedžiai, bet 
žmonių čia nėra. Gal žmogaus koja niekuomet... 

Bet ne! Mūsų palydovas kalba visai ką kita. Klau- 
sykite: 

„Tai San Ildefonso slėnis. Dabar jis negyvenamas, 
tačiau buvo laikai, kai čia gyveno civilizuoti žmonės. 
Beveik viduryje slėnio šen bei ten matyti išsimėčiusios 

kažkokios didelės krūvos. Ant jų veši piktžolės, me- 
džiai, tik įsižiūrėkite — ir jūs suprasite, kad tai miesto 
griuvėsiai. 

Taip, kadaise šitoje vietoje buvo didelis, turtingas 
miestas. Cia buvo tvirtovė, ir ant jos bokštų plevėsavo 
ispanų vėliava. Būta čia ir tėvų jėzuitų įkurtos misijos, o 
visoje lygumoje aplinkui miestą gyveno turtingi kasyk- 
lų ir asjendų! savininkai. Visur plušėjo žmonės, visur 
virė aistros — meilė ir neapykanta, garbės troškimas, 
godumas ir kerštas. Jomis degusios širdys jau seniai 
nustojo plakti, ir jų darbų joks metraštininkas neįjam- 
žino popieriuje. Jie gyvena tik pasakojimuose, legen- 
dose, labiau panašiose į fantaziją negu į tikrovę. 

Ir vis dėlto šioms legendoms ne daugiau kaip šim- 
tas metų. Prieš šimtą metų nuo šio kalno viršūnės buvo 
galima išvysti ne tik San Ildefonso gyvenvietę, bet ir 
dar daugybę miestų, gyvenviečių, kaimų, o šiandien jų 
vietose nepastebėsi nė pėdsakų, kad žmonių būta. Patys 
šių miestų vardai pamiršti, ir jų istorija palaidota tarp 
griuvėsių. 

Indėnai žiauriai atkeršijo Montesumos*žudikams. 
Jeigu saksai būtų leidę šiam karui, šiam kerštui siausti 
dar šimtmetį... ne, netgi pusę šimtmečio, iš Korteso 
palikuonių ir jo užkariautojų Anauako? žemėje nebūtų 
likę nė žymės. 

Taigi klausykitės San Ildefonso legendos!“ 


"'Asjenda (isp. hacienda) — Lot. Amerikoje — didelis 
dvaras. 

*Montesuma — Meksikos actekų vadas, nužudytas 
ispanams užkariaujant Meksiką 1520 metais. 

3Anauakas— pietinė Meksikos aukštumos dalis, actekų 
sąjungos formavimosi sritis; actekiškai reiškia „šalis prie 
vandens“. 


— II skyrius — 


Turbūt nė vienoj šaly nėra tiek religinių švenčių 
kaip Meksikoje. Manoma, kad bažnytinės šventės pa- 
deda atversti vietos gyventojus į krikščionių tikėjimą, 
todėl tariamai šventoje Meksikos žemėje bažnytinis ka- 
lendorius labai praplėstas. Retai kurią savaitę nėra 
šventės su visomis jos iškilmėmis: čia ir bažnytinės vė- 
liavos, ir kunigai su iškilmingais drabužiais, tartum pa- 
siruošę „Pisaro“! vaidinimui, ir kamštiniai šautuvai, ir 
fejerverkai, ir visur aplinkui naivūs gyventojai, trau- 
kiąsi nuo galvos kepures ir puolą ant kelių tiesiog į 
dulkes. Visa tai labai primena londoniečių eitynes „pa- 
rako sąmokslo“ atminimui ir bemaž tiek pat teigiamai 
vėikia gyventojų moralę. 

Žinoma, šventieji tėvai šias iškilmes ruošia ne 
šiaip sau pramogai — visai ne. Jie yra apsirūpinę vi- 
sokiomis maldelėmis, indulgencijomis?, švęstu vande- 
niu, ir visu tuo per šventes apdovanoja tikinčiuosius, 
toli gražu ne be atlyginimo, ir kai nelaimingam nusi- 
dėjėliui užeina noras atgailauti, šventieji tėvai gerokai 
aptuština jo kišenes, už tai pažadėdami jam trumpą ir 
ik kelionę tiesiog į rojų. 


„Pisaro“ — žymaus anglų dramaturgo R. Šeridano 
išversta kų dramaturgo A. Kocebu (1761—1819) pjesė „Is- 
panai Peru valstybėje“. 


* Parako sąmokslas" — nepavykęs katalikų 
pasikėsinimas prieš anglų karalių Jokūbą I 1605 metais. Parlamen- 
to sesijos atidarymo dieną parlamento rūsyje sąmokslo iniciatoriai 
ruošėsi susprogdinti parako statines. Sąmokslas buvo susektas, o 
vadovai nubausti mirtimi. Nuo to laiko dar ilgai sąmokslo su- 
sekimo dieną, lapkričio 5 dieną, po Londoną buvo nešiojama Ga- 
jaus Fokso, sąmokslo vadovo, iškamša. 

*Indulgencija — popiežiaus raštas, atleidžiąs 
nuodėmes; katalikų bažnyčia indulgencijas pardavinėjo už pini- 
gus. 

Atrodytų, kad šitos iškilmės turėtų būti labai 
šventiškos — nieko panašaus. Iš tikrųjų jos virsta tiesiog 
pramoga. Dažnai galima matyti klūpantį maldininką, 
kuris iš visų jėgų stengiasi numaldyti karingą gaidį, 
paslėptą serapės! klostėse ir besistengiantį užkakary- 
kuoti. Ir šitai — po šventaisiais Viešpaties namų skliau- 
tais! 

Švenčių dienomis pamaldos neilgai tetrunka, o 
paskui ateina eilė azartiniams žaidimams, arklių lenk- 
tynėms, lokių siundymams šunimis, gaidžių peštynėms 
ir kitokiom nesudėtingoms pramogoms. Tarp lošėjų jūs 
sutiksite ir sutana vilkinį kunigą, kuris rytą laikė pa- 
maldas, ir, jei norite, galite prieš jo pinigą pastatyti savo 
dolerį arba dubloną. 

Iškilmingiausia ir prašmatniausia Meksikos šven- 
tė — Švento Jono diena. Tą dieną, ypač Naujosios Mek- 
sikos kaimuose, niekas nesėdi namuose. Išsipuošusios 
minios traukia į kurią nors pasirinktą vietą, paprastai į 
kaimyninę pievą, pasigėrėti įvairiausiomis varžybomis: 
arklių lenktynėmis, buliaus guitynėmis, gaidžių pešty- 
nėmis. Per pertraukas lošiama kortomis, rūkoma, mei- 
likaujama merginoms. 

Švenčių dienomis nusistovi lyg ir šiokia tokia ly- 
gybė, tarytum valdant respublikai. Turtingas ir vargšas, 
„diduomenė ir prastuomenė — Visi įsimaišo į minią, Visi 
drauge linksminasi. 

Šiandien Švento Jono diena. Plačioje žalioje pie- 
voje, plytinčioje už miesto, susirinko San Ildefonso gy- 


ventojai. Svenčių metu čia visuomet vyksta žaidynės, ir 


"Sera pė — vyriškas berankovis apsiaustas, puoštas 
ryškių spalvų stilizuotais ornamentais. 

Į Svento Jono dienos iškilmes susirinko 


netrukus jos prasidės. O kol kas paklaidžiokime po mi- 
nią ir pažiūrėkime, kokia ji. 

Cia atstovaujami visi visuomenės sluoksniai, tei- 
singiau pasakius — visa vietos visuomenė. 

Šit sparčiai žengia du tuklūs šventieji tėvai iš mi- 
sijos su šiurkščios saržos sutanomis, su rožančiais ir iki 
kelių nukarusiais kryžiais; blizga abiejų rūpestingai iš- 
skustos tonzūros. Indėnas apačias negalėtų pasipelnyti 
iš jų skalpų. 

O antai miesto bažnyčios kunigas su ilga, juoda 
sutana, plačiabryle skrybėle, apsiavęs juodomis šilki- 
nėmis kojinėmis ir pusbačiais su sagtimis — jį iš karto 
pastebėsi. Jis čia maloningai nusišypso miniai, čia pa- 
žvelgia į ją gudriu ir piktu juodų akių žvilgsniu, čia vėl, 
padedamas ką tik atvykusiai senjorai užimti vietą, vi- 
siems rodo putlius, žiedais apmaustytus savo pirštus. Iš 

visos Sunu Ildefonso visuomenės atstovai 


tikrųjų šie skaistieji Meksikos bažnyčios tarnai — dideli 
damų garbintojai. 

Mes priėjome prie suolų, kurie keliomis eilėmis 
kyla į viršų kaip amfiteatre. Pažiūrėkime, kas gi čia įsi- 
taisę. Iš pirmo žvilgsnio aišku, kad tai visuomenės pa- 
žiba, vietinė aristokratija. Ir iš tikrųjų štai turtingas pirk- 
lys don Chosė Rinkonas su apkūnia savo žmona ir ket- 
vertu putlių, miegūstų dukterų. Čia taip pat alkaldo! 
žmona ir visa jo šeima; ir patsai alkaldas su spurgais 
papuošta lazda — savo vertingumo ženklu; ir Ečeva- 
rijos merginos — žavingos būtybės (taip jos pačios ma- 
no) — lydimos dabitos brolio, kuris dėl Paryžiaus ma- 
dos atsisakė tautinės eilutės. Čia ir turtingasis asjen- 


'Alkaldas-— Ispanijoje, Lot. Amerikos šalyse — ben- 
druomenės seniūnas, teisėjas. 


dadas! senjoras Homesas del Montė, nesuskaitomų kai- 
menių ir didelio dvaro slėnyje savininkas; čia ir dau- 
gelis kitų žemės savininkų su savo žmonomis ir duk- 
terimis. Ir čia pat — visų akis viliojanti gražioji Katalina 
de Kruses, turtingojo don Ambrosijaus, rūdos kasyklų 
savininko, duktė. 

Bus laimingas tasai, kuris laimės Katalinos šyp- 
seną, arba, tikriau sakant, jos tėvo palankumą, nes juk 
jis tars sprendžiamą žodį, kai bus prieita iki dukters 
vestuvių. Beje, sklinda gandai, kad viskas jau susitarta 
ir kad laimingasis pretendentas į Katalinos ranką esąs 
kapitonas Robladas, po komendanto pirmasis tvirtovės 
įgulos asmuo. O štai ir jis pats — šaunusis ūsorius; visi 
jo pečiai ir krūtinė apkabinėti auksiniais galionais bei 
pynėmis; vos tik kas dirstelėja į gražiąją Kataliną, jis 
nuožmiai raukia antakius. Tačiau, nors jis ir su auk- 
siniais galionais ir pasipūtęs, kažin ar šis pasirinkimas 
rodo gerą Katalinos skonį. 

Beje, ar jos šis pasirinkimas? Galbūt ne; galbūt čia 
don Ambrosijaus pasirinkimas. Jį užvaldė garbėtroškos 
svajonės: būdamas plebėjų kilmės, jis nusprendė susi- 
giminiuoti su kilminguoju hidalgu!. Kapitonas neturi 
nė užkeikto skatiko, jei neskaitytume jo, kariškio, algos, 
na ir ji jau išimta už kelis mėnesius į priekį, užtat jis 
tikras ačiupinasž — jo gyslomis teka tikrojo hidalgo 
„mėlynasis“ kraujas. Garbės trokštančio senojo šykš- 
tuolio svajonės nepasižymi originalumu, šitaip elgiasi 
visi išsišokėliai. 

Čia pat stovi komendantas Viskara, aukštas ke- 


'Asjendadas —asjendos, didelio dvaro savininkas. 

?Hidalgas — vid. amžių Ispanijos smulkusis bajoras, 
riteris. 

*Ačiupinas —atsikėlusių į Ameriką ispanų pravardė 

turiasdešimties metų pulkininkas, visas apsikarstęs ga- 
lionais, užsimovęs skrybėlę su plunksnomis — tikras 
povas. 

Tai linksmas senas viengungis. Jis gyvai šneku- 
čiuojasi čia su tėvu jėzuitu, čia su miesto kunigu, čia su 
alkaldu, o kartu žvilgčioja į praeinančias kaimo mer- 
ginas, atvykusias į šventę, ir jo akys laksto nuo vieno 
skaistaus veidelio prie kito. Merginos stebėdamosi žiūri 
į akinantį jo mundurą, ojjam, įsivaizduojančiam, kad jis 
yra antrasis Don Žuanas, jų žvilgsniuose vaidenasi su- 
sižavėjimas, ir, joms atsakydamas, jis maloniai ir nuo- 
lankiai šypsosi. 

Čia ir trečiasis karininkas — tvirtovėje jų iš viso 
trys — leitenantas Garsija. Jis gražesnis už vyresniuo- 
sius karininkus, todėl turi didesnį pasisekimą tarp pa- 
prastų kaimo merginų ir turtingų bei kilmingų senjo- 
ritų. Aš iš tiesų stebiuosi, kad gražioji Katalina nepa- 
sirinko jo. Beje, kas užtikrins, kad ji to nepadarė? 
Meksikietė moka saugoti savo širdies paslaptis — jų 
neišskaitysi iš jos akių, jos nelengvai nusprūsta nuo lie- 
žuvio. 

Ne toks jau paprastas daiktas pasakyti, apie kurį 
dabar mąsto Katalina. Jos metų — o jai dvidešimt — 
širdis retai tebūna laisva. Bet kas gi jis? Robladas? Galiu 
kirsti lažybų, kad ne. Garsija? Cia jau, šiaip ar taip, 
galima ginčytis. Na, obe šių juk esama ir kitų — jaunieji 
asjendadai, ir rūdos kasyklų tarnautojai, ir keletas mies- 
to puošeivų pirklių. Ji gali pasirinkti kurį nors iš jų. Kas 
žino? 

Paklaidžiokime dar šiek tiek po minią. 

Štai įgulos kareiviai; jų pentinai skamba, kardai 
velkasi žeme, jie kaip saviškiai įsimaišę į amatininkų su 
serapėmis, kalnakasių, slėnio gyvulių augintojų minią. 

Jie mėgdžioja savo karininkų manieras ir vaikštinėja 
tokie išdidūs, pasipūtę, jog tuojau suprasi: kariškiai 
čia — valdžia ir galia. Tai vis ulonai — kovojant su 
indėnais pėstininkai būtų nenaudingi, — ir jie vaizduo- 
jasi, kad garsus pentinų skambesys ir kardų žvangesys 
dar labiau išaukština juos susirinkusiųjų akyse. Karei- 
vos nesivaržydami spokso į merginas, o kaimo vaiki- 
nams tai nelabai tepatinka, ir jie pavydulingai seka savd 
sužadėtines ir mylimąsias. 

Visos merginos, gražios ir negražios, šventės pro- 
ga apsivilko geriausiais, ryškiausiais savo drabužiais. 
Vienų sijonai žydri, kitų skaisčiai raudoni, trečių pur- 
puriniai, dažniausiai su prašmatniai rauktais pridur- 
kais, apkraštuotais siaura juostele. Jos dėvi siuvinėtas 
palaidinukes su sniego baltumo klostelėmis, o ant vir- 
šaus labai dailiai užsigobia melsvai juodą šaliką, pri- 
sidengdamos kaklą, krūtinę, pečius, o retkarčiais, itin 
koketuodamos, ir veidą. Bet vakarop šis apdangalas jau 
nebe taip pavydžiai saugo savo šeimininkių drovumą. 
Iš šių dailių klosčių jau žvilgčioja žavingiausi veideliai; 
ir iš to, kokia švelni saulės nepaliesta jų oda, galima 
spręsti, kad jos tik prieš pačią šventę nusiprausė nuo 
veido uogų sunką, kuri jas darkė pastarąsias dvi sa- 
vaites. 

Gyvulių augintojai taip pat apsirengę geriausio- 
mis šventadienėmis savo eilutėmis: aksominėmis, į apa- 
čią platėjančiomis kelnėmis su kutais šonuose, švariai 
nublizgintais odiniais batais, margai siuvinėtomis striu- 
kėmis iš rauginto avikailio arba aksomo, o po striu- 
kėmis siuvinėtais marškiniais, ir jie Visi susijuosę skais- 
čiai raudonais šilkiniais šalikais. Ant galvų plačiabry- 

liai, juodi blizgą sombrerai!, viršuje perrišti auksinėmis 
arba sidabrinėmis juostomis, kurių galai nukarę žemyn. 
Kai kurie vietoj striukės nerūpestingai užsimetę ant pe- 
čių serapę. Visi jie laiko už pavadžių žirgus, visiems ant 
kojų gerų penkių svarų pentinai su ratukais, kurių 
skersmuo siekia tris, keturis, o kartais ir penkis colius. 

Rūdos kasyklų tarnautojai, jauni miestiečiai ir 
smulkūs amatininkai apsirėdę beveik vienodai; tačiau 
visuomenės grietinėlė, valdininkai ir komersantai, vilki 
striukėmis iš plonos, juodos gelumbės ir tokiomis pat 
savotiškai pasiūtomis kelnėmis: ne europietiškai, bet 
kažkaip panašiai, lyg ieškant kažkokio vidurio tarp Pa- 
ryžiaus mados ir čionykštės tautinės eilutės. 

O štai visai kitoks drabužis, juo vilki daug kas, 
labai daug kas minioje — taikūs indėnai, elgetos kalna- 
kasiai, neseniai priimti į šventąją bažnyčią. Jų drabužiai 
menki: visų pirma tilma — drabužis, panašus į striukę 
be rankovių; jeigu praplėštume maiše nuo kavos skylę, 
pro kurią tilptų galva, o šonus prakirptume rankoms 
iškišti, tai — ir būtų tilma. Ši striukė be talijos, ji visiškai 
palaida kabo ant pečių, nukarusi iki pat šlaunų. Pa- 
prasta tilma siuvama iš šiurkštaus namų darbo vilnonio 
audeklo; šis audinys vadinamas „gerga“; jis balkšvas ir 
tepapuoštas keliomis spalvotomis juostomis. Pridėkite 
prie šito drabužio kelnes iš rauginto avikailio ir gre- 
mėzdiškus sandalus — štai ir bus visi taikiojo Meksikos 
indėno drabužiai. Jo galva nepridengta, nuogos ir kojos; 
nuo kelių iki kulkšnių matyti vario raudonumo oda. 

Šimtai raudonodžių vietos gyventojų — peonų,, 


'Sombreras-— plačiabrylė skrybėlė, dėvima Ispanijoje, 
Lot. Amerikos šalyse. 
2? Peonaii — žemės ūkio darbininkai, priklausą dvari- 


ninkui kone kaip vergai. 


17 


dirbančių misijoje ir rūdos kasyklose, — vaikštinėja šen 
bei ten, ojų žmonos ir dukterys tupi ant žemės. Priešais 
jas ant demblių išdėlioti visokiausi vaisiai, kokie tik au- 
ga šiame krašte: figos, petachajos, slyvos, abrikosai, vy- 
nuogės, visokių rūšių arbūzai ir melionai, spraginti 
kedrų riešutai, kurių atneša čionai kalniečiai. Kai kas 
prekiauja išnešiodami saldumynus, medaus antpilą, li- 
monadą; kiti pardavinėja nedideles deginto cukraus 
galvas arba spirgintas agavos šaknis. Kiti, atsitūpę prieš 
ugnį, kepa kukurūzų paplotėlius arba raudonuosius pi- 
pirus, arba maišo presuotą kakavą su cukrum molinia- 
me puode, savo forma panašiame į senovinę urną. Iš šių 
vargingų prekiautojų už keletą smulkių monetų galima 
nusipirkti troškintos mėsos su gausybe pipirų, lėkštę 
kukurūzų sriubos arba stiklą kukurūzų gėrimo. Iš kitų 
prekydėžių savininkų galima nusipirkti pigų mažą ci- 
garą arba išgerti deginančio agvardiento, atgabento čio- 
nai iš Taoso arba El Paso. Cia daugiausia ir grūdasi 
amžinai troškulio kamuojami kalnakasiai ir kareiviai. 
Čia nėra palapinių, bet kone visi prekiautojai viršum 
galvų prisitaisę iš palmių demblius, kurie it dideli liet- 
sargiai saugo juos nuo saulės. 

Reikia paminėti dar vieną čia esančių žmonių ka- 
tegoriją, svarbius Švento Jono šventės asmenis, — var- 
žybų dalyvius, tuos, kurie rungsis žaidynėse. 

Tai jaunuoliai iš įvairiausių visuomenės sluoks- 
nių, visijie, žinoma, raiti, ir kiekvienas pasistengė įsigy- 
ti kaip galėdamas geresnį arklį. Stai jie šauniai jodinėja, 
versdami margai išpuoštus savo žirgus daryti įmant- 
riausius šuolius, ypač prajodami pro suolus, kuriuose 
sėdi jaunos senjoritos. Čia ir kalnakasiai, ir jauni as- 
jendadai, ir gyvulių augintojai, ir bizonų medžiotojai, ir 
prekiautojai; Ar..visF jie puikiai sėdi balne. Kiekvienas 

meksikietis puikiai jodinėja, net miestiečiai — labai geri 
jojikai. k 

Čia susirinkę apie šimtas jaunuolių, norinčių pa- 
rungtyniauti, pasirodyti per įvairias žaidynes, reikalau- 
jančias miklumo jojimo mene. 

Taigi teprasideda rungtynės! 


— III skyrius — 


Rungtynės prasideda „coleo del toros": tai reiš- 
kia — buliaus guitynėmis. Arenų tikrosioms bulių ko- 
voms yra tik didžiausiuose Meksikos miestuose, tačiau 
kiekviename net mažiausiame kaimelyje galima matyti 
bulių guitynes, nes šioms žaidynėms tereikia plynos 
vietos ir kuo įnirtingesnio buliaus. Šis sportas taip ne- 
jaistrina kaip bulių kovos, nes jis ne toks pavojingas 
žaidėjams. Tačiau ir čia neretai bulius pakelia ant ragų 
arklį arba sužeidžia raitelį, o kartais ir mirtinai jį už- 
bado. Kitą sykį suklumpa arklys, ir jį drauge su jojiku 
sutrempia lekią iš paskos raiteliai; taip visu būriu ve- 
jantis, nelaimingas atsitikimas yra įprastas reiškinys. 

Taigi „coleo“ — jėgos, drąsumo, miklumo rung- 
tynės, ir nugalėtoju trokšta tapti kiekvienas Naujosios 
Meksikos jaunuolis. 

Visi pasiruošimai jau baigti, ir skelbėjas pranešė, 
kad rungtynės tuojau prasidės. Ruošiamasi buvo pa- 
prastai: minia nustumta į šalį, kad palaidam buliui būtų 
atviras kelias į preriją. Jeigu šitai nebūtų padaryta, jis 
būtų galėjęs pulti minią, o to reikėjo saugotis. Būgš- 
taudamos, daugelis moterų užsirioglino ant vežimų, 
kurių čia buvo daugybė, nes jais daugelis ir atvyko. O 

senjorai ir senjoritos, žinoma, jautėsi saugiai, sėdėdami 
kaip amfiteatre pusračiu kylančiuose suoluose. 

Varžovai jau išsirikiavo į eilę. Šiose pirmosiose 
rungtynėse turėjo dalyvauti dvylika žmonių — jaunuo- 
liai iš pačių įvairiausių sluoksnių, kurie buvo ar įsi- 
vaizdavo esą pirmaeiliai jojikai. Cia stojo gyvulių augin- 
tojai su dailiomis eilutėmis, akiplėšiški varovai, nusi- 
leidę nuo kalnų kalnakasiai, miestelėnai, žemių 
savininkai iš slėnio, piemenys iš gyvulių fermų, bizonų 
medžiotojai, kurių namai — bekraštė prerija. Čia taip 
pat ir keli ulonai, trokštą įrodyti, kad žirgo valdymo 
mene niekas negali su jais lygintis. 

Ženklas duotas, ir bulius išleidžiamas iš greta 
esančio aptvaro. Būtų beprotybė skirti jam pėsčius 
varovus —jį lydi raiti piemenys ant gerų žirgų, jų lasas 
apsivijęs apie jo ragus; jie laukia pasiruošę ir, jeigu bu- 
lius bandys spirtis, tuojau pat staigiai trūktelėję par- 
griaus jį žemėn. 

Bulius atrodo tikra pabaisa, jo kakta gauruota, 
žvilgsnis žiaurus ir niūrus. Aišku, jog ilgai neteks er- 
zinti, kad jis galutinai įšėltų, — jau ir dabar jis piktai 
čaižo uodega sau šonus, bado orą ilgais, tiesiais ragais, 
trūkčiodamas šniokščia ir nekantriai kasa žemę kano- 
pomis. Matyt, jis pasiučiausias šios pašėlusios ispanų 
bulių veislės atstovas. 

Žiūrovai nenuleidžia akių nuo buliaus ir garsiai 
svarsto, kojis vertas. Vieni laiko jį esant per daug riebų, 
kiti tvirtina, kad jis kaip tik tinkamas guitynėms: juk 
bulius turi būti ne tiek įnirtingas, kiek eiklus. Nesu- 
tikdami tarp savęs, daugelis kerta lažybų, kaip baigsis 
varžybos, ginčijasi, kiek užtruks laiko nuo starto iki tos 
valandėlės, kai bulius bus pagautas ir parmestas — tuo 
baigsis guitynės, toks yra Žaidynių tikslas. 

Turint galvoje, kad bulius parinktas puikiai — 
stiprus, greitas, nirtulingas — ir kad persekiotojas turi 
su juo susidoroti plikomis rankomis, nesigriebdamas 
netgi laso, — negalima nepripažinti, kad tai nelengvas 
uždavinys. Bulius dumia kiek įkabindamas, bemaž 
arklio šuoliu. Norint parmesti jį žemėn šitokiomis 
sąlygomis, reikia įvykdyti žygį; žmogus turi būti 
nepaprastai stiprus, miklus, puikus jojikas. Šio 
savotiško žygio tikslas yra sučiupti bulių už uodegos ir 
vienu smarkiu trūktelėjimu jį pargriauti. 

Bulius nuvedamas apie du šimtus jardų nuo rai- 
telių linijos ir čia sustabdomas; prieš jį plyti prerija. 
Lasas, už kuriojis laikomas, atsargiai nuimamas, du tris 
kartus iššaunama iš kamštinio šautuvo, į buliaus sturplį 
įsminga aštrūs dygliai — ir jis nurūksta tolyn, aidint 
garsiems žiūrovų šauksmams. 

Akimirka — ir raiteliai, paspaudę žirgus penti- 
nais, skrieja paskui jį, rėkdami vienas už kitą garsiau. 

Rikiuotė išyra, buliaus persekiotojai išsisklaido po 
visą pievą, lyg medžiodami lapę. Kas valandėlę per- 
sekiotojų grandis vis ilgėja: guitynes jie pradėjo išsi- 
rikiavę į vieną eilę, o dabar jų eilė iširo ir po vieną, po 
du raitelius nutįso šimtus jardų. Ir vis dėlto jie vejasi 
toliau, iš visų jėgų plakdami, spausdami pentinais ir 
vydami žirgus. 

Siutinamas aštrių kaip strėlės dyglių, smingančių 
jam į šoną, gąsdinamas prie jų pritaisytų plunksnų švil- 
pesio, bulius lėkė į priekį kiek tik jo kojos nešė. Netgi 
greičiausiu šuoliniu arkliu ne taip lengva būtų buvę 
dumti tokiu greičiu, kokiu iš pradžių dūmė bulius, pra- 
lenkęs visus raitelius gera mylia, nė vienam nespėjus 
dar prie jo prisiartinti. Bet štai ulonas ant stambaus bėro 
arklio pavijo jį ir pagaliau nutvėrė už uodegos. Jis trūk- 

Įšiutintas bulius Kūrė vis tolyn, o nekantraujantys 


telėjo vieną, kitą kartą, tikedamasis vien savo rankomis 
paguldyti gyvulį, bet tatai jam nepavyko, — jau kitą 
akimirką jautis ištrūko, šoko į šalį ir paliko savo per- 
sekiotoją užpakaly. 

Dabar bulių prisivijo jaunas asjendadas ant pui- 
kaus žirgo; tačiau kiekvieną kartą, kai tik jis ištiesdavo 
ranką, norėdamas sugriebti bulių už uodegos, šis pa- 
sprukdavo jam iš pat panoses.Pagaliau raiteliui vis del- 
to pavyko sučiupti uodegą, bet bulius netikėtai puolė į 
šalį, ištraukė uodegą savo priešui iš rankų, ir tiek tas jį 
temate. 

Viena „coleo“ sąlyga skamba šitaip: žaidėjas, pa- 
tyręs pralaimėjimą, išeina iš Žaidynių. Taigi asjendadas 
ir kavaleristas jau nebesivijo buliaus. Jie pasuko atgal, 
tačiau nojojo tiesiog ten, kur buvo susirinkę žiūrovai. Jie 

įsikarščiavę raiteliai — paskui jį 


patraukė į šalį, toliau, kad niekas iš jų veidų negalėtų 
išskaityti didžiulio nusivylimo. 

Bulius lėkė vis tolyn, o nekantraują, nuo vijimosi 
įkaitę raiteliai — paskui jį. Dar vienas ulonas mėgino 
nutverti bulių, bet jam taip pat nepavyko, po jo bandė 
piemuo, ir dar raitelis, ir dar — vis taip pat nesėkmin- 
gai, ir kiekvieną nesekmę minia sutikdavo nusivylimo 
atodūsiu. Keletas Žmonių išlėkė iš balno, ir žiūrovai 
garsiai iš jų kvatojosi.O vienas arklys buvo sunkiai su- 
žeistas: jis pasipainiojo buliui ant kelio, ir šis persmeigė 
jį ragais. 

Nepraslinko nė dešimties minučių, o iš dvylikos 
raitelių vienuolika jau iškrito iš žaidynių. 

Dabar tik vienas besiveja. Bulius pasitaikė ne bet 
koks, jis sukėlė visų simpatiją, ir žiūrovai jam garsiai 
ploja. 

— Bravo! Bravisimo! — sklinda iš visų pusių. 

Dabar visų akys įsmigusios į įnirtingą gyvulį ir 
vienintelį jo persekiotoją. Šiuo metu jie abu yra pakan- 
kamai arti žiūrovų, ir juos galima gerai stebėti — juk iki 
šiol bulius išsisukdavo nuo persekiotojų, kėgdamas ne 
tiesiai tolyn į preriją, bet puldinėdamas čia dešinėn, čia 
kairėn. Ir dabar atstumas tarp jo ir minios nėra didesnis 
negu tada, kai jį pasivijo kavaleristas. Ir dabar gyvulys 
puldinėja iš vienos pusės į kitą, todėl jiedu — perse- 
kiotojas ir persekiojamasis — iš suolų gerai matyti. 

Pakanka tik vieną kartą žvilgtelėti į šitą raitelį ir 
žirgą, kad įsitikintum: grožiu čia nėra jiems lygių. Ar 
jiedu taip pat pralenks visus ir greitumu bei miklumu? 
Laikas parodys. 

Šitas žirgas — stambus, juodas kaip anglis mus- 
tangas su ilga tankia, į galą smailėjančia, tartum bė- 
gančios lapės, uodega. Nors jis ir lekia šuoliais, lygiame 
pievos fone gerai matyti, kokio riesto jis sprando ir pui- 
kaus, išdidaus stoto, ir susižavėję žiūrovai prapliumpa 
šauksmais. 

Raiteliui apie dvidešimt metų, jis visai nepanašus 
į savo varžovus: jo šviesūs garbanoti plaukai ir balta 
oda su švelniu raudoniu; visi kiti be išimties tamsia- 
veidžiai. Jis vilki išeigine prašmatniai siuvinėta ir puoš- 
nia gyvulių augintojų eilute, o vietoj įprastos serapės — 
dailesniu ir puošnesniu purpurinės spalvos apsiaustu. 
Ilgi apsiausto skvernai atmesti atgal, kad būtų laisvos 
rankos; apsiaustas plevėsuoja vėjyje ir krinta švelniomis 
klostėmis, paryškindamas sėdinčio balne raitelio 
grakštumą. 

Staigus šito puikaus raitelio pasirodymas — iš 

pradžių jis, užmetęs savo skaisčiai raudoną apsiaustą 
ant rankos, niekieno nepastebėtas, jojo užpakaly — pa- 
traukė visų dėmesį, ir daugelis klausinėjo, kas jis toks. 

— Tai Karlosas, bizonų medžiotojas! — sušuko 
kažkas iš minios pakankamai garsiai, kad jį Visi išgirstų. 

“ Kai kuriems, matyt, šis vardas buvo žinomas, ta- 
čiau daugumas jį girdėjo pirmą kartą. Vienas iš tų, kuris 
ji pažinojo, paklausė: 

— O kodėl pirmiau Karlosas neprasiveržė į prie- 
kį? Juk jeigu būtų norėjęs, jis būtų bulių pasivijęs. 

— Velniai griebtų! Žinoma, būtų! — atsiliepė ki- 
tas. — Jis tyčia jojo užpakaly, leisdamas kitiems išmė- 
ginti laimę. Jis žinojo, kad su šituo bulium niekas ne- 
susidoros. Tik pažiūrėk! 

Kalbėjusysis, be abejo, buvo teisus. 

Iš pirmo žvilgsnio buvo aišku, kad šis raitelis 
lengvai galėjo pasivyti bulių. Net ir dabar jo arklys ra- 
miai šuoliavo; ir ne iš nuovargio buvo suskliaustos jo 
ausys ir išplėstos rausvos šnervės; tai rodė tik jo su- 
sierzinimą ir nepasitenkinimą, kad raitelis iki šiol jam 
nedavė laisvės. Ir iš tikrųjų šis vis dar tvirtai laikė pa- 
vadžius. 

Tą akimirką, kai vienas iš kalbėjusiųjų šūktelėjo 
susijaudinęs: „Žiūrėk!“, raitelio elgesys staiga pasikeitė. 
Jis buvo maždaug už dvidešimties žingsnių nuo gyvojo 
savo tikslo ir visai jo užpakaly. Staiga arklys šoko prie- 
kin dvigubu greičiu ir keliais šuoliais prisivijo bulių. 
Visi matė, kaip raitelis nusitvėrė už ilgos ištiestos bu- 
liaus uodegos, žemai pasilenkė, tuojau.pat staigiai at- 
sitiesė — ir didžiulis raguotas žvėris parvirto žemėn. 
Raitelis šitai padarė taip lengvai, tarsi jis būtų įveikęs 

ne bulių, o paprasčiausią katę. Žiūrovai sugriaudėjo 
garsiu „viva“. Nugalėtojas apgręžė žirgą, kukliai 
linkčiodamas prajojo pro suolus ir išnyko minioje. 

Tarp žiūrovų buvo nemaža tokių, kuriems atrodė, 
kad tuo metu, kai nugalėtojas linkčiojęs miniai, jo 
žvilgsnis buvęs nukreiptas į gražiąją Kataliną de Kru- 
ses; o kai kurie netgi tikino, kad ji atsakydama jam nu- 
sišypsojusi ir, matyt, buvusi patenkinta. Bet tai, žinoma, 
neįmanoma. Argi turtuolio don Ambrosijaus įpėdinė 
atsakys šypsena į kažkokio bizonų medžiotojo pasvei- 
kinimą! 

Tačiau tarp žiūrovų atsirado viena, kuri iš tikrųjų 
jam nusišypsojo. Tai buvo šviesiaplaukė mergina labai 
baltos odos; ji stovėjo vežime, prie kurio prijojo nu- 
galėtojas. Ir dabar, kai jis atsidūrė greta, buvo matyti, 
kad jie panašūs vienas į antrą kaip du vandens lašai. Jų 
gyslomis tekėjo tas pats kraujas, jų oda buvo vienodos 
spalvos, jie buvo vienos tautos, o galbūt ir vieno tėvo 
vaikai. Taip, šviesiaplaukė mergina buvo bizonų me- 
džiotojo sesuo. Jinai šypsojosi, džiaugdamasi brolio per- 
gale. 

Šio vežimo vidury sėdėjo moteris, kurios išvaizda 
traukė dėmesį, — sena, ilgais, palaidais, baltais kaip 
sniegas plaukais. Ji netarė nė žodžio, bet įdėmios, į Kar- 
losą įsmeigtos akys džiūgavo. Vieni žmonės žiūrėjo į ją 
smalsaudami, bet daugelis — baimindamiesi, beveik 
siaubo apimti. Jie kažką žinojo apie ją ir pašnibždomis 
vienas kitam pasakojo keistus gandus. 

— Ji žynė! — sakė jie. — Burtininkė! 

Žmonės šitai kalbėjo patylomis, pusbalsiu, bijo- 
damiesi, kad neišgirstų Karlosas arba šviesiaplaukė 
mergina. Juk čia jų motina! 


26 


— IV skyrius — 


Žaidynės vyko toliau. Karloso nugalėtas bulius 
visiškai nurimo ir niūrus bastėsi po pievą. Jis jau ne- 
betiko antrajam varžybų ratui, todėl, užnėrus lasą, buvo 
nuvestas: tai prizas, jis bus atiduotas nugalėtojui. 

Buvo išvestas ir paleistas kitas bulius, ir nauja de- 
šimtis raitelių nukūrė jam įkandin. 

Šį kartą medžiojamasis ir jo persekiotojai labiau 
atitiko vieni kitus — tikriau pasakius, buliaus nebūta 
tokio eiklaus: visi iš karto jį pavijo ir įsibėgėję šuoliais 
nulėkė toli į priekį. Visiškai netikėtai bulius staiga ap- 
sigręžė ir puolė atgal, tiesiog į žiūrovus. Išsigandušos 
kaimietės vežimuose, senjorai ir senjoritos suoluose ėmė 
šaukti. Dar akimirka — ir įsiutęs Žvėris atsidurs čia, 
tarp jų! 

O raiteliai liko kažkur užpakaly. Šuoliuodami vi- 
su greičiu, jie turėjo staiga pasukti atgal, ir dabar bulius 
toli juos pralenkė. Laiku paspėti negalėjo net artimiau- 
sieji. 

Visi kiti jojikai jau buvo nusėdę nuo arklių. O 
kuris gi pėsčias drįs užkirsti kelią galvotrūkčiais lekian- 
čiam įsiutusiam buliui? 

Vyrai suglumo; garsūs jų šauksmai sumišo su be- 
viltiškais moterų klyksmais. Bus aukų... galbūt ne 
viena. Niekas nebuvo tikras, kad jo neištiks mirtis. 

Vežimai, pilni įbaugintų moterų, buvo išrikiuoti 
eilėmis ties abiem suolų pusėmis ir lyg pusračiu nu- 
sitęsę toliau į pievą. Štai bulius jau šitame pusratyje, 
vežimai neleidžia jam sukti nei į dešinę, nei į kairę, ir jis 
kaip patrakęs dumia tiesiai į suolus, tartum norėdamas 
pro juos prasiveržti. Moterys pašoko ir, apkvaišusios iš 


27 


baimės, atrodo, buvo pasiruošusios pulti pabaisai tiesiai 
ant ragų. Baisi akimirka! 

Ir šią akimirką priešais vežimus atsirado žmogus 
su lasu rankose. Vos išėjęs iš minios, jis mestelėjo aukš- 
tyn lasą. Akimirka — ir kilpa užsinėrė ant įnirtusio gy- 
vulio ragų. 

Nė sekundės negaišdamas, žmogus nudūmė prie 
neaukšto medžio, augančio beveik pusračio vidury, ir 
bematant apvyniojo aplink kamieną laisvąjį laso galą. 
Jei būtų dar akimirką sugaišęs, jau būtų buvę vėlu. 

Vos jis spėjo užmegzti mazgą, stiprus trūktelė- 
jimas pranešė, kad bulius pririštas. Kai tik bulius nu- 
bėgo visą laso ilgį, tvirtai ant ragų užsiveržusi kilpa lyg 
kokia nesuprantama jėga ūmai sustabdė suglumusį gy- 
vulį, atbloškė atgal, ir bulius sunkiai sudribo po žiūrovų 
kojomis. 

— Bravo! Viva! — pasigirdo šūksniai, kai tik šim- 
tai iš baimės apmirusių Žmonių jau tiek atitoko, jog at- 
gavo žadą. — Viva! Viva Karlosas, bizonų medžiotojas! 

Ne kuris kitas, kaip tik jis šiandien antrą kartą 
parodė visiems savo miklumą ir drąsą. 

Tačiau bulius dar nenugalėtas, jis tik sulaikytas 
tam tikrų — laso ilgumo — nuotoliu ir atsikėlęs įnirtin- 
gai baubdamas šoka tiesiai į žmones. Laimė, lasas ne 
toks ilgas, jog bulius galėtų iš dešinės ar kairės įsiveržti 
į Žiūrovų eiles, ir- jis vėl griūva, tūpdamas ant pastur- 
galinių kojų. Iš baimės minia ima sklaidytis: ką gali 
žinoti, o jei kilpa kartais nuslys? 

Bet štai laiku atskubėjo ir raiteliai. Nauji lasai ap- 
sivyniojo apie buliaus kaklą, apraizgė kojas ir pagaliau 
be pasigailėjimo jį pargriovė ant žemės, ir jis jau ne- 
begali pajudėti. Dabar jis galutinai nugalėtas ir jau ne- 
bepabėgs. O kadangi žaidynėms buvo paruošti tik du 
gyvuliai, šiandien bulių guitynės baigtos. 

Kol buvo ruošiamasi kitoms didelėms šios dienos 
šventės žaidynėms, kai kurie raiteliai demonstravo j jau 
žemesnio lygio jojimo meną. Čia buvo kažkas panašu į 
intermediją, ir kiekvienas rodė ką tik išmanydamas. Pa- 
vyzdžiui, užmesdavo lasą ant kojos žmogui, kiek įka- 
bina bėgančiam pieva, užnerdavo kilpą ant kulkšnies ir, 
žinoma, pargriaudavo jį. Sį žaidimą žaidė daug kas — 
ir raiteliai, ir piestieji, — matyt, tam nereikėjo ypatingo 
meistriškumo; taip bent manė patys vikrieji žmonės, tie, 
kuriems dalyvauti šioje pramogoje atrodė pažemini- 
mas. 

Paskui raiteliai parodė triuką su skrybėle. Čia visa 
gudrybė buvo lekiant arkliui šuoliu numesti žemėn 
skrybėlę, o po to šuoliuojant visu greičiu, pasilenkus 
nuo balno, ją pakelti. Beveik visiems pavyko vienodai 
sėkmingai, tik patys jauniausieji laikė šitai ypatingu 
miklumu. Kone dvidešimt jauniklių sukinėjosi ant žirgų 
prieš žiūrovus, mėtydąmi savo sombrerus žemėn ir vėl, 
šuoliuodami visu greičiu, juos pakeldami. 

Tačiau pakelti mažesnį daiktą jau ne taip lengva, 
pavyzdžiui, ant žemės pamestą pinigą: čia ne gėda pa- 
bandyti laimę ir geriausiam jojikui. 

Į priekį išėjo komendantas Viskara ir pareikalavo 
tylos. Jis padėjo ant žemės ispanų dolerį ir paskelbė: 

— Doleris bus to, kuris jį pakels iš pirmo karto! 
Statau penkis auksinius, kad seržantas Gomesas kaip 
tik tai sugebės! 

Gerą valandėlę visi tylėjo. Penki auksiniai — tai 
didelis pinigas. Tik turtuolis gali tokiais pinigais rizi- 
kuoti. 

Ir vis dėlto iššūkis neliko be atsakymo. Į priekį 
išėjo jaunas gyvulių augintojas. 

— Pulkininke Viskara, — prabilo jis, — aš nesi- 

ginčysiu, kad seržantas Gomesas tai sugebės, bet kertu 
lažybų: čia yra ir kitas žmogus — jis padarys tą nė kiek 
ne blogiau už Gomesą. Ar jūs nenorėtumėte sumą pa- 
dvigubinti? 

— Pasakykite, kas tasai žmogus! 

— Karlosas, bizonų medžiotojas. 

— Gerai, aš lažinuosi su jumis. Kas dar norėtų 
išmėginti laimę? — kalbėjo tolau Viskara, kreipdamasis 
į minią. — Pakelto dolerio vietoje aš kaskart statysiu 
naują. Bet tik atsiminkite — reikia pakelti susyk. 

Kai kurie mėgino — ir jiems nepasisekė. Kai kas 
paliesdavo pinigą ir netgi pajudindavo jį iš vietos, bet 
niekam nepasisekė jo pakelti. 

Pagaliau į pievą stambiu bėru arkliu išjojo kava- 
leristas — visi pažino seržantą Gomesą. Tai jis pirmu- 
tinis buvo pavijęs bulių, tik nesugebėjo jo parmesti. Iš 
karto buvo matyti, kad jis iki šiol dar neapsipratęs su 
nesėkme, — jo ir be to blausus, gelsvai blyškus veidas 
suvis paniuro. Tai buvo augalotas, stiprus ir neginči- 
jamai puikus jojikas, tik labai jau stambus, nepropor- 
cingo sudėjimo; jam trūko lankstumo ir judrumo. 

Siai pramogai reikėjo šiek tiek pasiruošti. Seržan- 
tas patikrino balno pavaržas, nusisegė kardą ir perpe- 
tinį dirželį ir suragino žirgą. 

Po valandėlės raitelio sumaniai valdomas arklys 
atsidūrė šalia saulėje blizgančio pinigo. Gomesas pa- 
silenkė ir mėgino pagriebti pinigą. Jam būtų pavykę 
pakelti jį nuo žemės, bet jis nepakankamai stipriai su- 
gniaužė jį rankoje, ir pinigas išslydo iš pirštų dar jam 
neatsitiesus. 

Minia pratrūko šauksmais — ir iš susižavėjimo, ir 


ji palaikė Viskara. Ne todėl, kad pulkininką Viskarą 

labai mylėtų, ne, bet jo bijojo ir dėl to stengėsi jam ne- 
prieštarauti. 

Dabar ant juodo žirgo į priekį išjojo Karlosas. 
Žvilgsniai nukrypo į 1 ji. Jo grožis būtų galėjęs sukelti 
visų susižavėjimą, jei ne pernelyg šviesi oda. Tai vertė 
žiūrėti į jį su nepasitikėjimu: juk jis buvo kitos tautos 
žmogus! 

Tačiau moterų širdys nebuvo iš anksto nusistačiu- 
sios prieš jį, ir ne viena pora tamsių mergaičių akučių, 
išvydusių šviesiaplaukį amerikietį (Karlosas, bizonų 
medžiotojas, buvo amerikiečių kilmės), užsidegė iš su- 
sižavėjimo. 

Bet ne, ne tik moterys žiūrėjo į jį palankiai, ne tik 
jos šnibždėjo pagyrimo žodžius. Tarp pažemintų, be- 
veik gyvuliais paverstų tagnosų giminės indėnų, kurie 
gyveno prislėgti vargų naštos, buvo žmonių, svajojan- 
čių apie seniai praėjusius laikus; jie žinojo, kad kadaise 
jų tėvai buvo laisvi; slaptai susirinkę kalnų urve arba 
gūdžioje miškų tankmėje, jie vis dar kūrendavo šventąją 
ugnį dievui Kecalkoatliui!, vis dar kalbėdavo apie Mon- 
tesumą, apie laisvę. 

Karlosui bet koks pasiruošimas būtų žeminantis. 
Jis net apsiausto nenusiėmė, tik nerūpestingai atmetė jį 
atal, ir ilgi jo skvernai nukaro per žirgo sturplį. 

Klusnus šeimininko balsui žirgas tuojau pat ėmė 
bėgti šuoliais, paskui raitelio keliai lengvai spustelėjo jo 
šonus, ir, paklusdamas šiam ženklui, jis ėmė sukti ratu 
po pievą vis smarkiau ir smarkiau. 

Bet štai tuo pačiu greičiu raitelis pasuko žirgą tie- 


1Kecalkoatlis — toltekų dievas, vaizduojamas 
sparnuotos gvvatės pavidalu. Toltekų tautelė gyveno Meksikos 


slėnyje. 

siai į blizgantį pinigą. Prijojęs jis pasilenkė balne, pa- 
čiupo auksinį, išmetė jį aukštai viršum galvos, ūmai 
sustabdė žirgą, atkišo ranką, ir auksinis nukrito ant: iš- 
tiesto jo delno. 

Visa tai jis atliko lengvai ir laisvai kaip indų fa- 
kyras. Netgi jam nepalankūs žiūrovai negalėjo susilai- 
kyti neploję, ir vėl griaudėjo „viva“ bizonų medžiotojo 
Karloso garbei. 

Seržantas buvo nužemintas. Nuo senų laikų jis 
būdavo šių varžybų laimėtojas: iki šiol Karloso čia ne- 
buvo arba jis niekad jose nedalyvaudavo.Viskara jautėsi 
ne kiek geriau. Jo numylėtinis sugėdintas, jis pats ne- 
tekęs dešimties auksinių — tai jau nemaža netgi pasie- 
nio tvirtovės komendantui. Be to, nemalonu būti išjuok- 
tam puikiųjų senjoritų, kad pralaimėjo lažybas, kurias 
pats sugalvojo, būdamas visiškai tikras pergale. Nuo 
šios valandėlės Viskara ėmė nekęsti bizonų medžiotojo 
Karloso. 

Kitas numeris buvo šuoliais prijoti iki pat išilgai 
pievą einančio gilaus griovio krašto. Čia buvo proga 
parodyti, kad ne tik raitelis drąsus ir miklus, bet ir žir- 
gas puikiai išmankštintas. 

Griovys — drėkinamasis kanalas — buvo toks 
platus, jog arklys negalėjo jo peršokti, ir pakankamai 
gilus, kad raiteliui ne itin malonu būtų į jį pasinerti. 
Todel raitelis turėjo būti ne tik miklus, bet ir drąsus. 
Arklys lekia prie griovio kiek tik įkabindamas; įsibė- 
gėjusį arklį reikia staiga sulaikyti, ir taip, kad visos ke- 
turios jo kojos atsidurtų už ribos, o riba — arčiau kaip 
per du arklio šuolius iki griovio krašto. Žinoma, že- 
mė — visiškai tvirta ir lygi, kitaip tai būtų neįvykdoma. 

Daugelis čia buvo pasiekę tobulumo ir sunkų už- 
davinį atliko nepriekaištingai. Nuostabus reginys — 

staigiai sustabdytas smarkiai bėgantis žirgas: jis atsi- 
stoja piestu prie pat griovio krašto, jo galva panarinta, 
akys blykčioja, šnervės išpūstos. O kiti raiteliai, atvirkš- 
čiai, atrodydavo tieiog juokingai, ir minia šaipydavosi 
iš jų. Tai būdavo arba bailiai — jie sustabdydavo arklį, 
nespėję dar prijoti prie krašto, — arba drąsūs, bet ne- 
vikrūs: jie įsibėgėję nulėkdavo į gilų drumzliną vandenį. 
Kiekvieną nesėkmę žiūrovai sutikdavo juoku ir beveik 
nenutylančiais šauksmais, nes į krantą tolydžio kapa- 
nodavosi vos nenuskendę, kiaurai permirkę raiteliai. 
Užtat meistriškai atliktą manevrą sveikindavo „viva“ ir 
plojimais. 
+ Panašios varžybos ruošiamos nuolatos; esant to- 
kiai mokyklai, nieko nuostabaus tapti geriausiais pasau- 
lio jojikais; ir iš tikrųjų meksikiečiai neprilygstami jo- 
jikai. 
Buvo pastebėta, kad bizonų medžiotojas šiose ža- 
idynėse nedalyvauja. Kodėl? Jo draugai tvirtino, kad 
esą tas kenktų jo orumui. Juk jis jau pasirodė kaip su- 
maniausias jojikas per kur kas sunkesnes varžybas, ir 
dalyvauti šiose žaidynėse — reikštų siekti jau neberei- 
kalingos pergalės. Karlosas iš tikrųjų taip ir galvojo. 

Tačiau iširdęs komendantas į šį dalyką žiūrėjo ki- 
arba įsivaizdavo matęs kažkokį keistą Katalinos žvilgs- 
nį, medžiotojui pasiekus kiekvieną naują pergalę. Sie 
abu kareivos kūrė savo planus, tokius pat niekšiškus, 
kaip ir jie patys: abu norėjo Karlosą suniekinti. Priėję 
prie jo,jie paklausė, kodėl jis nemėginęs laimės per pas- 
tarąsias žaidynes. 

— Aš nemanau, kad jos būtų to vertos, — atsakė 
medžiotojas paprastai. 

— Oho! — sušuko pajuokdamas Robladas. — Ne, 


bičiuli, tikriausiai dėl kitų priežasčių jūs susilaikote. Ne 
tokios jau čia menkos žaidynės — sustoti prie pat ža- 
bangų krašto. Man regis, jūs bijotės išsimaudyti! 

Kapitonas tai pasakė tarsi juokdamasis, tačiau pa- 
kankamai garsiai, kad visi aplinkiniai girdėtų, ir ga- 
liausiai pašaipiai nusikvatojo. 

Jie kaip tik šito ir norėjo — pamatyti,kaip jis iš- 
simaudys. Jie puoselėjo viltį, kad jei Karlosas priims 
iššūkį, tai pasitaikys koks nors netikėtumas, pavyz: 
džiui, paslys ar suklups žirgas, ir jis murktels į griovį. Ir 
kuo labiau bus pažemintas medžiotojas, tuo labiau jie 
bus patenkinti. Išsikepurnėjęs iš nešvaraus griovio ir 
kiaurai peršlapęs žmogus, — nors dėl to būtų kalta jo 
drąsa, — šventiškai nusiteikusios minios akimis atrodo 
juokingas ir pasigailėtinas. Kaip tik tokį jie troško rš- 
vysti Karlosą. 

Ar medžiotojas įtarė, ko jie nori, ar ne, bet to jis 
niekaip neparodė. Iš jo atsakymo nebuvo galima šito 
suvokti. Tačiau kai atsakymą išgirdo aplinkiniai, grio- 
vys, drumzlinas vanduo — visa tuojau pat buvo už- 
miršta. Dabar žiūrovų laukė kur kas įdomesnis reginys. 


— V skyrius — 


Karlosas atsakė ne iš karto; valandėlę jis tylėjo, 
ramiai sėdėdamas balne. Atrodė, kad jis buvo suglu- 
męs. Abiejų karininkų elgesys, Roblado žodžiai jį įžei- 
dė. Argi neapmaudu prisidėti prie tokių paprastų žai- 
dynių, kai iš tikrųjų jos jau baigėsi, ir vien dėl to, kad 
Robladas ir komendantas susigalvojo tave paerzinti! O 
atsisakyti — vadinasi, virsti pajuokos ir apkalbų ob- 
jektu. Galbūt kaip tik šito jie ir siekia? 

Jis turėjo pagrindo įtarti blogus jų kėslus. Šį tą jis 
žinojo apie vieną ir antrą, kokie jie yra savo tarnyboje, ir 
argi jis galėjo to nežinoti! Juk jie čia — aukščiausia 
valdžia. Tačiau jis žinojo dar ir tai, kas jie per žmonės 
ne tarnybos metu, asmeniniame gyvenime, ir tai toli 
gražu nekalbėjo jų naudai. O medžiotojas turėjo savų 
priežasčių nemėgti Roblado, ypatingų prižasčių, ir jei 
Robladas jau būtų žinojęs vieną aplinkybę, jis būtų tu- 
rėjęs visiškai svarią priežastį atsakyti Karlosui tokiu pat 
priešiškumu. Iki šiol Robladas net nežinojo, kad esama 
tokio bizonų medžiotojo, nes didesnę laiko dalį Kar- 
losas praleisdavo toli nuo šio krašto. Galbūt niekuomet 
pirmiau karininkas nesusitiko jo arba bent niekuomet 
su juo nė žodžio nekalbėjo. Karlosas jį geriau pažinojo 
ir senokai jo nemėgo; mes jau užsiminėme, kad tam jis 
turėjo savų priežasčių. 

Šiandieninis karininko elgesys Karloso priešišku- 
mo nesumažino. Atvirkščiai, išdidus, pašaipus jo tonas 
medžiotoją užgavo ir įžeidė. 

— Kapitone Robladai, — pagaliau atsiliepė jis, — 
aš pasakiau, kad del šių žaidynių neverta gaišti laiką: 
dešimties metų vaikiščias, ir tas nelaikys jų žygdarbiu. 
Dėl tokio nieko aš nedraskysiu sevo žirgui nasrų. Ką 
reiškia sustabdyti jį ties šio grioviapalaikio kraštu? Bet 
jeigu... 

— Na, ką jeigu? — nekantriai paklausė Robladas, 
pasinaudodamas pauze ir jau numanydamas, ką pa- 
sakys Karlosas. 

— Jeigu jūs norėtumėte rizikuoti dublonu — aš 
mat tik vargšas medžiotojas ir negaliu statyti dau- 
giau, — aš padaryčiau tai, ką dešimties metų vaikėzas, 
ko gero, palaikys tikru meistriškumu. 

— Kas gi tai galėtų būti, senjore medžiotojau? — 
paklausė karininkas šaipydamasis. 

— Jodamas smarkiausiu šuoliu, aš sustabdysiu 
žirgą prie anos uolos pakraščio. 

— Per du žirgo šuolius nuo skardžio? 

— Per du šuolius? Ne, mažiau: tokiu pat nuotoliu 
kaip čionai, ties kanalo pakraščiu. 

Jo žodžiai taip nustebino visus arčiau esančius ir 
jį girdėjusius, jog gerą valandėlę niekas neištarė nė žo- 
džio. Nenorėta tikėti, kad šis pasiūlymas rimtas, — jis 
buvo toks nepaprastai keistas, toks beprotiškai drąsus. 
Netgi abu karininkai buvo pritrenkti ir linkę manyti, 
kad medžiotojas tik juokiasi iš jų. 

Karloso parodyta uola buvo aukštame plokščia- 
kalnyje, kurio skardingos pakriaušės leidosi į slėnį. Ji 
buvo panaši į pusiasalį ir išsikišusi į priekį, tarytum 
tyčia dėl to, kad ją būtų galima geriau matyti iš apačios, 
iš slėnio. Uola buvo nelyginant koks bangolaužis, tokia 
pat aukšta, kaip ir visas uolingas skardis. Ant pat jos 
krašto matėsi žolė — žalias prerijų kraštelis, nutįsęs vir- 
šum plokščiakalnio. Lygi, be terasų ir pakopų pakriaušė 
statmenai leidosi į slėnį, visa išraižyta horizontaliais rė- 
žiais, — taip susiklostė sluoksniais kalkakmenio ir smil- 
tainio klodai. Geras tūkstantis pėdų skyrė žalias slėnio 
pievas nuo uolos krašto. Žvilgsniu išmatuoti nuotolį iš 
apačios į viršų — ne taip jau paprasta silpnų nervų 
Žžmogųui; žvilgtelėti žemyn — šį bandymą ištvers tik drą- 
siausiėji. Štai kokia buvo uola, prie kurios krašto Kar- 
losas nusprendė sustabdyti savo žirgą. Visiškai supran- 
tama, kad šitoks pasiūlymas visiems užkando žadą iš 
nustebimo. Bet štai tylą sudrumstė šūksniai: 

— Tai neįmanoma! Jis išprotėjo! Nagi jis juokiasi! 
Jis tyčiojasi iš ponų kariškių! 

Karlosas sėdėjo ant žirgo, abejingai judino pava- 
džius ir laukė atsakymo. 

Jam neteko ilgai laukti. Viskara ir Robladas pas- 
kubomis persimetė keliais žodžiais, 17 Robladas nekant- 
riai sušuko: 

— Aš einu lažybų! 

— O aš statau auksinį! — pridūrė Viskara. 

— Senjorai! — tarė, matyt, susisielojęs Karlo- 
sas. — Man labai gaila, bet aš negaliu lažintis su dviem. 
Šis dublonas — visa, ką aš turiu, ir šiuo metu kažin ar 
kas paskolintų man dar kitą. 

Tai sakydamas, Karlosas šypsodamasis dirstelėjo 
į Minią, tačiau žmonėms neberūpėjo šypsena. Juos ap- 
emė baimė. Jie neabejojo, kad beprotiškojo medžiotojo 
laukia neišvengiama pražūtis. Bet vis dėlto kažin kuris 
atsiliepė: 

— Aš tau, Karlosai, duočiau ir dvidešimt auksinių 
bet kokiam reikalui — tik ne šitam. Juk čia beprotystė! 

Šitaip pasakė jaunasis gyvulių augintojas, tas 
pats, kuris pirmiau buvo užstojęs Karlosą. 

— Dėkui, don Chuanai, — atsakė medžiotojas. — 
Aš žinau, tu visuomet man paskolintum pinigų: Vis tiek 
ačiū. Nebijok! Aš laimėsiu auksinį. Aš ne dėl to dvi- 
dešimt metų nelipau nuo žirgo, kad kažkoks ačiupinas 
iš manęs tyčiotųsi! 

— Gerbiamasis! — sušuko Viskara ir Robladas 
vienu metu, kartu stverdamiesi už kardų rankenų ir 
rūsčiai suraukdami antakius. 

— O, prašom atleisti ponai, — tarė Karlosas, ne- 
vykusiai slėpdamas pajuoką. — Tai man nejučiomis iš- 
sprūdo. Tiesą sakant, aš nieko nenorėjau įžeisti. 

— Tad laikykite liežuvį už dantų, bučiuli! Jei dar 
kartą toks žodis išsprūs, žiūrėkite, kad tik galva nuo 
pečių nenulėktų, — pagrasino Viskara. 

— Labai dėkoju jums, senjore komendante, — vis 
dar šypsodamasis atsakė Karlosas. — Gerai, aš paklau- 
sysiu jūsų patarimo. 

Tai girdėdamas, komendantas tik piktai nusikei- 
kė, tačiau Karlosas nebekreipė į jį dėmesio, nes jo sesuo, 
ką tik sužinojusi apie beprotišką brolio sumanymą, iš- 
šoko iš vežimo ir nusiminusi puolė prie jo. 

— O Karlosai! — sušuko ji, apkabindama raitelio 
kelius. — Argi tai tiesa? Ne, negali būti! 

— Kas, sesute? — šypsodamasis paklausė Karlo- 
sas. 

— Kad tu... 

Jos balsas nutrūko, ir ji tiktai žvilgsniu parodė 
uolą. 

— Žinoma, Rosita. O kodėl gi ne? Gėda, mieloji! 
Nenuogąstauk. Patikėk, kad čia nėra ko bijotis. Aš ir 
seniau taip darydavau. 

— Karlosai, brangusis! Aš žinau, tu puikus jojikas, 
su tavim niekas nesusilygins. Bet pagalvok, kaip tai pa- 
vojinga... Gailestingasis Dieve! Pagalvok... 

— Fui, sesele! Nedaryk man gėdos prieš žmones! 
Eik pasiklausti motiną. Paklausyk, ką jinai pasakys. Ji 
tai jau tikrai nebūgštaus. 

Ir medžiotojas pasuko prie vežimo; sesuo nusekė 
paskui jį. : 

Vargše Rosita! Sią valandėlę į tave buvo nukreipti 
pirmą kartą tave pastebėjusio Žmogaus žvilgsniai, ir 
tamsioje šių akių gelmėje žybtelėjo nieko gera nelemian- 
ti ugnis. Grakšti tavo figūrėlė, angeliškai gražus tavo 
veidas, galbūt ir patsai tavo skausmas privertė greičiau 

plakti to žmogaus širdį, kurios meilė tegali atnešti pra- 
žūtį jo pamiltajai. Tai buvo pulkininko Viskaros širdis. 

— Robladai, tik pažvelkite! — negarsiai šuktelėjo 
jis savo pavaldiniui ir visų niekingų darbų bendrui. — 
Žvilgtelėkite anava ten! Švenčiausioji Mergele! Tik pa- 
žiūrėkite! Štai tikra Venera — tas taip tikra, kaip kad aš 
esu krikščionis ir kareivis! Norėčiau žinoti, iš kokio dan- 
gaus ji nukrito? 

— Dievaži, aš jos niekuomet nemačiau, — atsakė 
kapitonas. — Tikriausiai ji to vaikino sesuo. Taip ir yra! 
Pasiklausykite jų! Jie vadina vienas antrą broliu ir se- 
serim. Ji iš tikrųjų nebjauri. 

— Varge mano! — atsiduso komendantas. — Čia 
tai bent radinys! Aš jau tiesiog atbukau, visai atbukau 
nuo čionykščio nuobodulio ir vienodumo. Gerai, kad 
atsirado nauja pra moga. Dabar aš, ko gero, galėsiu dar 
menesį ištverti. Kaip jūs manote, ar man jos pakaks 
visam mėnesiui? 

— Kažin... jeigu jums seksis taip, kaip su kitomis. 
Argi Inesa jums jau įkyrėjo? 

— Cho, cho! Ji pernelyg karštai mane mylėjo, o aš 
šito negaliu pakęsti. Aš norėčiau, kad jos man būtų šal- 
tesnės. 

— Jeigu tap, tai ši blondinė, atrodo, geriau jums 
tiks.Tačiau žiūrėkite: jie nuėjo. 

Kol karininkai tarėsi, Karlosas su seserimi priėjo 
prie vežimo, kuriame sėdėjo sena jų motina. 

Komendantas, kapitonas ir dar daugelis žiūrovų 
nusekė paskui juos ir apspito, norėdami pasiklausyti. 

— Mamyte, ji nori mane atkalbėti, — suaidėjo 
Karloso balsas. Jis jau buvo spėjęs motinai papasakoti 
apie savo ketinimą. — Be jūsų sutikimo aš nieko ne- 
darysiu. Bet paklausykite, mamyte, aš jau pusiau pasi- 

žadėjęs ir norėčiau įvykdyti savo pažadą. Juk čia garbės 
dalykas, mamyte. 

Pastarieji žodžiai buvo pasakyti garsiai, įtaigiai, 
tiesiOg į senosios moters ausį — jinai, matyt, buvo apy- 
kurtė. 

— Kas tave atkalbinėja? — paklausė ji, pakeldama 
galvą ir apžvelgdama aplinkui susibūrusius žmones. — 
Kas? 

— Rosita, mamyte. 

— Tegu Rosita audžia ir mezga šalikus — tai jos 
darbas. O tu, mano sūnau, gali atlikti didelius darbus... 
žygdarbius. Taip, žygdarbius! Argi tavo gyslomis 
neteka tavo tėvo kraujas? Štai jis — jis padarydavo žyg- 
darbių, taip... cha, cha, cha! 

Keistas šios moters juokas ir beprotiškas žvilgsnis 
privertė žiūrovus krūptelėti. 

— Eik! — sušuko ji, atmesdama atgal ilgas savo 
baltų plaukų sruogas ir mosikuodama rankomis. — Eik, 
Karlosai, bizonų medžiotojau, ir parodyk šitiems saulės 
nudegintiems bailiams, šitiems vergams, ką sugeba lais- 
vas amerikietis! Į uolą! Į uolą! 

Davusi šį baisų įsakymą, ji atsisėdo ant vežimo 
sėdynės ir vėl nutilo. 

Karlosas daugiau nieko jos nebeklausinėjo. Iš- 
sprūdę atžari jos žodžiai paskatino jį kuo greičiau baigti 
šį pokalbį: jis pastebėjo, jog kai kurie iš arčiau stovinčių 
žmonių nepraleido jo negirdomis. 

Karininkai, kunigai, alkaldas persimetė reikšmin- 
gais žvilgsniais. 

Vėl pasodinęs seserį į vežimą ir atsisveikindamas 
ją apkabinęs, Karlosas šoko į balną ir nušuoliavo slėniu. 
Kiek pajojęs, jis sustabdė žirgą ir pažvelgė į suolų eiles, 
kur sėdėjo miesto senjorai ir senjoritos. Ten buvo baisus 

— Eik! — sušuko senė. — Į uolą/ Į uolą! 


sumišimas. Sužinoję apie įvyksiantį žygį, daugelis buvo 
pasiruošę atkalbėti medžiotoją nuo pavojingo sumany- 
mo. 

Tarp jų buvo ir toji, kurios širdis, atrodė, tučtuo- 
jau plyš; ją visą buvo apėmusi baimė ir nerimas kaip ir 
Karloso sesers širdį, tačiau žmonėms šito ji nedrįso pa- 
rodyti. Ji turėjo sielvartauti ir kęsti tylomis. 

Karlosas tatai žinojo. Jis išsitraukė iš užančio baltą 
skepetaitę ir pamosavo ja, tartum siųsdamas kažkam 
paskutinį „sudie“. Ar kas atsiliepė jam — sunku pa- 
sakyti, bet po valandėlės jis pasuko žirgą ir nujojo uolos 
lonk. 

Kiek spėliojo senjorai ir senjoritos, gražuolės kai- 
mietės, kam buvo skirtas šis atsisveikinimas! Daug bu- 
vo speliota, daug vardų išvardyta, ir pasklido gandai 
bei paskalos. Tik viena vienintelė būtybė žinojo, su kuo 
atsisveikino Karlosas, ir jos širdis buvo pilna meilės ir 
baimės. 


— VI skyrius — 


Visi turintieji arklius nusekė paskui medžiotoją, 
kuris jojo tiesiai į taką, einantį iš slėnio aukštyn į plokš- 
čiakalnį. Sis takas staigiais vingiais kilo į uolas ir be jo iš 
čia į plokščiakalnį nebuvo kito kelio. Toks pat kelias 
raitėsi ir priešinga uolėta pašlaite. Šioje vietoje buvo 
galima pereiti slėnį — per daugelį mylių aplinkui tatai 
buvo vienintelis kelias iš vieno plokščiakalnio šono į 
kitą. 

Nuo slėnio iki plkščiakalnio iš viso tebuvo tūks- 
tantis pėdų, tačiau taku, kylančiu į viršų, reikėjo eiti 
kone mylią; kadangi šventiškų žaidynių vieta nuo uolos 
buvo už keleto mylių, Karlosą lydėjo tik raitieji ir dar 

keletas žmonių, pasiryžusių trūks plyš savo akimis kuo 
aiškiausiai pamatyti šį pavojingą bandymą. Žinoma, ka- 
rininkai taip pat buvo tarp taku kopiančiųjų. Pasiliku- 
sieji apačioje priėjo arčiau prie uolos, kad nepraleistų 
įdomiausio ir labiausiai jaudinančio reginio. 

Jau daugiau kaip valanda laiko praslinko, o pa- 
silikę apačioje vis dar laukė, tačiau jie neleido veltui 
laiko. Kortininkai susėdo lošti montė, sužybčiojo aukso 
1r sidabro pinigai, einą iš rankų į rankas; tarp azar- 
tiškiausių lošėjų buvo abu tėvai misionieriai; O gražio- 
sios senjoritos pradėjo savo mėgstamą, ramų ir nesu- 
dėtingą žaidimą — brusą. Kitą pusvalandį vyko dviejų 
stipriausių gaidžių peštynės (vienas iš jų buvo alkaldo, 
kitas — kunigo). Sias varžybas laimėjo bažnyčios atsto- 
vas. Pilkas jo gaidys vienu kirčiu nudėjo raudoną al- 
kaldo gaidį — ilgu ir stipriu kaip plienas pentinu jis 
smogė priešui į galvą. Visiems pasilikusiems apačioje, 
netgi senjoritoms, labai patiko šis įdomus ir malonus 
reginys — visiems, tik ne alkaldui. 

Gaidžių peštynės pasibaigė, ir minios dėmesys vėl 
nukrypo į pulkelį žmonių, kopiančių į plokščiakalnį. Jie 
jau buvo pasiekę uolos kraštą, ir iš jų judesių buvo aiš- 
ku, kad jie tariasi dėl šių negirdėtų lažybų sąlygų. Pri- 
sijunkime ir mes prie jų. 

Bizonų medžiotojas išjojo į priekį ir parodė vietą, 
kur jis nori įvykdyti drąsųjį savo sumanymą. Iš viršaus, 
nuo plokščiakalnio, uolų nematyti; ir net paties slėnio, 
didžiulės, tūkstančio pėdų gylio prarajos nematysi, jei 
pasitrauksi nuo skardžio krašto kokį šimtą žingsnių. 
Čia nėra jokių šlaitų arba nuolaidumų. Nesikeičianti 
lygi žalia pieva driekiasi per plokščiakalnį iki pat skar- 
džio krašto. Ji visa glotni, žolė čia trumpa ir vešli kaip 

velėna. Arkliui nėra kur suklupti — niekur nei duobe- 
lės, nei akmenėlio. Šis pavojus jam negresia. 

Pasirinktoji vieta, kaip jau sakyta, panaši į pu- 
siasalį; jis išsikiša į priekį, sudarkydamas lygią uolė- 
tosios pakriaušės liniją. Iš apačios, iš slėnio, šis išky- 
šulys tuojau krinta į akį. O čia, viršuje, jis atrodo plokš- 
čiakalnio tąsa, išsikišusi į priekį nelyginant liežuvis. 

Visų pirma Karlosas prijojo prie jo galo ir atidžiai 
ištyrė žemę. Ji buvo kaip tik patogi: ne tokia glotni, kad 
paslystų arklio kanopos, ir ne tokia puri, kad jos įklimp- 
tų. 

Karlosą lydėjo Viskara, Robladas ir kiti. Daugelis 
priėjo prie išrinktos vietos, tačiau laikėsi gerokai iš tolo 
nuo bauginančios bedugnės krašto. Ir nors ilgus metus 
jie gyveno šiame krašte tarp didingos ir rūsčios gamtos, 
daugelis jų nesiryžo atsistoti ant baisaus iškyšulio kraš- 
to ir dirstelėti žemyn. 

Medžiotojo žirgas stovėjo ant pat krašto, ir Kar- 
losas ramiai, tarsi čia būtų kanalo krantas, rodė, kur 
brėžti ribą. Žirgas taip pat buvo ramus. Tuojau galėjai 
matyti: jis puikiai išdresuotas, ir jam tai ne naujiena. 
Retkarčiais jis, ištiesdamas kaklą, dairėsi žemyn į slėnį 
ir, pamatęs ten kitus arklius, skardžiai žvengė. Karlosas 
tyčia jį laikė ant pat uolos krašto, kad jis čia apsiprastų 
prieš pradėdamas nelengvą bandymą. 

Bet štai ir riba nubrėžta: nė dviejų žirgo šuolių 
nėra nuo jos iki paskutinių žolelių, augančių ant skar- 
džio pakraščio. Viskara ir Robladas buvo bereikalaują, 
kad atstumą dar sumažintų, tačiau minioj pasigirdo 
murmesys ir netgi negarsūs, duslūs šūksniai: „Gėda!“ 

Ko siekė karininkai? Niekas iš minios šito neži- 

nojo, bet visi jautė; jie nori bizonų medžiotoją pražu- 
dyti. Kiekvienas iš jų dėl to turėjo savo priežasčių. Jiedu 
nekentė Karloso. Jų neapykantos priežastis ar priežastys 
kilo neseniai, o Roblado net vėliau negu komendanto. 
Prieš valandėlę jis pastebėjo tai, kas įsiutino jį. Jis pa- 
stebėjo kaip Karlosas pamojavo balta skepetaite, ir ka- 
dangi stovėjo prie suolų, tai matė, kam buvo skirtas šis 
„Sudie“. Jis nustebo, užsidegė apmaudu ir ėmė kalbėti 
su Karlosu akiplėšiškai bei šiurkščiai. 

Kad ir koks baisus atrodytų spėjimas, jog medžio- 
tojas nugrius nuo uolos, tačiau jei šitai įvyktų, abu — 
tiek Robladas, tiek Viskara — tik džiaugtųsi. Aišku, tai 
baisu, bet tokie jau ten buvo žmonės tais laikais, ir čia 
nieko nėra nepaprasta. Atvirkščiai, toks barbarišku- 
mas — dar nežmoniškesni troškimai ir poelgiai — Nau- 
josios Meksikos padangėje anaiptol ne retenybė. 

Jaunasis gyvulių augintojas, kuris užkopė į plokš- 
čiakalnį drauge su kitais, reikalavo, kad žaidynės būtų 
garbingos, pagal visas tasykles. Būdamas tik gyvulių 
augintojas, nors ir turtingas, jis buvo drąsus žmogus ir 
Karloso teises gynė, nepaisydamas net rūsčių ūsuotų 
karininkų. 

— Klausyk, Karlosai! — šūktelėjo jis, kai jau buvo 
ruošiamasi su visu įkarščiu. — Man regis, tu esi pa- 
sišovęs padaryti šią beprotybę. Jei jau man napavyko 
tavęs atkalbėti, aš tau nekliudysiu. Tačiau bent neri- 
zikuok dėl tokio menkniekio. Stai mano piniginė! La- 
žinkis iš kiek nori. 

Taip sakydamas, jis ištiesė medžiotojui kietai pri- 
kimštą piniginę — matyt, joje būta nemažo pinigo. 


45 


Kilnus pasiūlymas jį nudžiugino. Iš visa ko buvo ma- 
tyti, kad jaunuolio gerumas jį didžiai sujaudino. 

— Ne, — tarė jis pagaliau, — ne, don Chuanai! 
Dėkoju tau iš visos širdies, bet piniginės imti negaliu... 
Vieną pinigą, ne daugiau. Aš norėčiau pastatyti vieną 
auksinį prieš komendantą. 

— Imk kiek tinkamas. 

— Ačiū, don Chuanai! Tiktai vieną auksinį. Turiu 
ir aš vieną, Vadinasi, iš viso du... Du auksiniai. Garbės 
žodis, aš dar niekuomet nesilažinau iš tiek daug pi- 
nigų!.. Ar girdite? Vargšas medžiotojas eina lažybų iš 
dviejų auksinių! 

— Na gerai, jei tu nenori, tai aš tą padarysiu... 
Pulkininke Viskara! — garsiai kreipėsi don Chuanas į 
komendantą. — Aš manau, jūs neprieštarausite atsiimti 
savo užstatą. Karlosas stato vieną auksinį, o aš siūlau 
lažintis iš dešimties. 

— Sutinku, — šaltai atsakė komendantas. 

— Ar jūs ryšitės sumą padvigubinti? 

— Ar aš ryšiuosi? — pakartojo Viskara įsiūtęs, 
kad su juo taip kalbamasi prie liudininkų. — Ketur- 
gubai padidinsime, gerbiamasis, jeigu jūs to pageidau- 
jate. 

— Gerai, padidinkime keturgubai, — tuoj pat pri- 
eme iššūkį don Chuanas. — Einu lažybų iš keturias- 
dešimties auksinių, kad Karlosui bandymas pavyks! 

— Gana! Dekite pinigus! 

Aukso pinigai atskaičiuoti, įteikti vienam liudi- 
ninkui, išrinkti teisėjai. 

Štai jau visi pasiruošimai ba igti. Žiūrovai atsitrau- 
kė į plokščiakalnį, užleisdami iškyšulį vien tik bizonų 
medžiotojui ir jo žirgui. 

— VII skyrius — 


Žmonės atsidėję žiūrėjo į Karlosą, sekė kiekvieną 
jo judesį. 

Pirmiausia jis nusėdo nuo žirgo, nusisiautė ap- 
siaustą ir padėjo jį į šalį. Paskui apžiūrėjo pentinus ir 
įsitikino, kad dirželiai susegti kaip reikiant. Susiveržė 
šaliką, sombrerą užsismaukė ant kaktos. Šonuose nuo 
kelių iki kulkšnies susisagstė odinių aksominių kelnių 
užraitus, kad jam nekliudytų. Medžioklinį peilį ir 
šmaikštį atidavė saugoti don Chuanui. 

Paskui jis ėmė apžiūrinėti žirgą, kuris visą laiką 
stovėjo išdidžiai išrietęs sprandą, tarsi numanydamas, 
kad jo laukia ne eilinis uždavinys. Pirmiausia Karlosas 
kruopščiai apžiūrėjo brizgilą, po to didžiulius plieni- 
nius žąslus, padarytus pagal mameliukų pavyzdį, tik- 
rindamas ar kur nors neįtrūkę. Galvos dirželį priveržė 
lygiai tiek, kiek reikia; paskui atsidėjęs colis po colio 
apžiūrėjo pavadžius. Jie buvo standžiai ir nagingai nu- 
pinti iš laukinio arklio uodegos valų. O.liniai galėtų 
nutrūkti, o dėl šitokių stiprių ir kaip si. za liaunų ne- 
reikėjo būgštauti. 

Atėjo ir balno eilė. Karlosas apžiūrėjo jį iš visų 
pusių, patikrino kilpsaičius ir dideles medines kilpsai- 
čių trinkeles. Vienas iš didesnių jam likusių rūpesčių 
buvo pavarža. Jis atleido sagtis iš abiejų pusių, o paskui, 
įsispyręs keliu, kuo stipriau suveržė pavaržą. Suveržė 
ją taip ankštai, jog po stipriu odiniu diržu nebuvo ga- 
lima užkišti nė piršto galiuko. 

Šitoks atsargumas nieko negalėjo stebinti. Jei tik 
trūktų dirželis arba atsisegtų sagtis, drąsuolį prarytų 
amžina naktis. 

Įsitikinęs, kad viskas sutvarkyta, Karlosas paėmė 
pavadžius ir lengvai užšoko ant balno. 

Visų pirma jis pasuko žirgą žingine palei ribą vos 
keletą pėdų nuo krašto: abiem, ir žirgui ir raiteliui, rei- 
kėjo apsiprasti su pavojumi. Netrukus jis paleido savo 
juodį risčia, o paskui ir lengvu šuoliu. Net ir dabar ne- 
buvo galima žiūrėti be baimės. Žvelgiantiems iš apačios 
čia buvo nuostabus, bet kraupus reginys. 

Kiek veliau jis pasuko į plokščiakalnio pusę, pa- 
sileido smarkiu šuoliu — tokiu greičiu, kokiu jis ketino 
prisiartinti prie uolos krašto, — ir staiga vėl patraukė 
„pavadžius, ir taip, jog žirgas vos nepargriuvo ant šono. 
Vėl šuoliai — ir vėl stabtelėjimas. Karlosas pakartojo šį 
manevrą kokį dešimtį dvylika kartų, čia sukdamas į 
uolos kraštą, čia į plokščiakalnį. Žinoma, jo žirgas galėjo 
kur kas greičiau bėgti. Tačiau varyti jį iš paskutiniųjų — 
nė kalbos negalėjo būti. Sulaikyti žirgą, lekiantį visu 
greičiu, per du jo šuolius nuo bedugnės krašto visiškai 
neįmanoma, netgi jei būtų paaukota jo gyvastis. Širdin 
pakliuvusi kulka, ir toji negalėtų akimirksniu sustabdyti 
šuoliuojančio arklio per tokį nedidelį atstumą. Joti geru 
šuoliu — daugiau šiomis sąlygomis nebuvo galima no- 
rėti; taip nusprendė ir pasiruošimą stebėję teisėjai, kai 
Karlosas juos to paklausė. 

Pagaliau jis pasuko žirgą uolos link ir patogiau 
atsisėdo balne. Ryžtingas jo žvilgsnis sakė, kad atėjo 
laikas pradėti bandymą. 

Lengvai prisilytėjus pentinais, žirgas pasileido 
begti. Ir kitą akimirksnį jis jau šuoliavo tiesiog į uolos 
kraštą. 

Visų įdėmūs, įtempti žvilgsniai įsmigę į raitelį. 
Visų širdys neramiai plaka, žiūrovai sustingo vietoje; 

girdėti tik nelygus jų kvėpavimas ir kanopų dundėjimas 
tvirta plokščiakalnio žeme. 

Nežinomybė neilgai tetrunka. Dvidešimčia šuolių 
žirgas priartėja bemaž prie pat krašto, nuo ribos jį te- 
skiria ne daugiau kaip šeši šuoliai, o pavadžiai vis dar 
laisvai kabo. Karlosas jų netempia; jis žino, kad užteks 
jam tik paliesti pavadžius — ir žirgas sustos, o tai pa- 
daryti dar neprijojus ribos — vadinasi, pralaimėti. Dar 
šuolis... dar... ir dar... 

— Ei! Jis peršoko... Visagalis Dieve! Jis nugrius! — 
pasigirdo žiūrovų šūksniai. 

Jie pamatė, kad Karlosas, visu greičiu šuoliuoda- 
mas, perjojo ribą. Bet tuojau pat nuaidėjo garsūs svei- 
kinimo šauksmai. „Viva!“ — aidėjo iš slėnio. „Viva!“ — 
šaukė tie, kurie stebėjo Karlosą iš plokščiakalnio. 

Tą akimirką, kai žirgas, rodos, buvo besiruošiąs 
liuoktelėti nuo skardžio krašto, Karlosas smarkiai pa- 
traukė pavadžius, ir pirmutinės žirgo kanopos pakibo 
ore. Pritūpęs ant pasturgalinių kojų, jis tartum jaugo į 
kietą, tvirtą plokščiakalnio žemę. Taip jis ir sustingo per 
kokias tris pėdas nuo uolos krašto. Tuomet raitelis pa- 
kėlė dešinę ranką, nusimovė sombrerą, pamojavo juo ir 
užsimovė. 

Žiūrintiems iš apačios čia buvo nuostabus regi- 
nys. Tamsūs žirgo ir raitelio siluetai, kupini jėgos ir 
grožio, sustingo viršum skardžio, įsibrėžę mėlyno dan- 
gaus fone. Raitelio rankos ir kojos, kiekvienas žirgo lie- 
mens išlinkis, netgi žirgo kamanos su balnu buvo aiškiai 
matyti. Tą trumpą akimirką, kai jie nejudėdami sustingo 
viršum bedugnės, atrodė, kad tai nulieta iš bronzos rai- 
telio statula, o uolos viršūnė — jos pjedestalas. 

Bandymas baigėsi, ir jautrios moterų širdys, tik 
prieš valandėlę neramiai ir siaubingai plakusios krū- 
tinėje, vėl ėmė tvaksėti ramiai ir ritmingai. 

Raiteli ir žirgas sustingo viršum bedugnės 

— VIII skyrius — 


Kai bizonų medžiotojas grįžo į slėnį, visi vėl ėmė 
šaukti „viva“ ir sveikindami mosuoti skarelėmis. O jis 
pastebėjo tik vieną skarelę, bet daugiau jam ir nereikėjo. 
Kitų jis nematė ir nenorėjo matyti. Ši iškvėpinta, nė- 
riniais apsiūta batisto skiautelė jam buvo vilties ženklas, 
vėliava, su kuria jis buvo pasišovęs atlikti dar drąses- 
nius ir pavojingesnius žygdarbius. Mažutė, brangeny- 
bėmis papuošta rankelė aukštai iškėlė skarelę ir 
džiaugsmingai sveikindama ja mostelėjo. Jis tai matė ir 
buvo laimingas. 

Karlosas aplenkė suolus, prijojo prie vežimo, nu- 
sėdo nuo žirgo ir pabučiavo motiną ir seserį. Pavymui 
atjojo don Chuanas, tasai, kuris dėl jo lažinosi, ir kai 
kurie pastebėjo, kad šviesiaplaukė mergina žiūri ne tik- 
tai į brolį — jam tenka dalytis švelniu jos žvilgsniu su 
kitu, o tas kitas — jaunasis gyvulių augintojas. Net pas- 
kutinis bukagalvis negalėtų nepastebėti, kad jai atsako 
dar meilesni žvilgsniai. Be abejo, čia buvo meilė, ir jiedu 
žinojo vienas kito jausmus. 

Nors don Chuanas buvo turtingas gyvulių augin- 
tojas ir tituluojamas „don“, tačiau ant visuomenės laip- 
tų jis testovėjo vos pakopėlę aukščiau už bizonų me- 
džiotoją; pasiekti šią pakopą padėjo jam turtas. Jis ne- 
priklausė vietos aristokratijai ir maža tuo tesirūpino, bet 
buvo narsus, energingas ir, jei būtų to norėjęs, būtų 
galėjęs suartėti su tais, kurių gyslose teka „mėlynasis“ 
kraujas. Tačiau, matyti, jis suvis to nesiekė ir, be abejo, 
nenorėjo to siekti vedybomis. 

Kiekvienas, kuris matė, kokiais aistringais žvilgs- 
niais jis persimetė su bizonų medžiotojo seserimi, galėjo 
be vargo spėti, kad don Chuanas aristokratės neves. 

Tas keletas žmonių, susirinkusių prie vežimo, bu- 
vo laimingi ir nusprendė įvykį atšvęsti saldumynais, 
aršadu, geriausiu El Paso vynu. Don Chuanas nebijojo 
per daug išleisti; na ir ko jam bijoti, kai jo kišenėje skam- 
bėjo išlošti penkiasdešimt auksinių — tie patys, kurių 
netekęs komendantas prarado ramybę. 

Siuo metu komendantas apsiblausęs slampinėjo 
aplinkui; kur buvęs,kur nebuvęs jis prieidavo arčiau ir 
įžūliai žvilgčiojo į vežimo pusę. Zinoma, jis žiūrėjo į 
Rositą. Jausdamasis esąs čionai visagalis valdovas, pul- 
kininkas Viskara nebuvo pratęs, be to, ir nesistengė 
slėpti savo kėslų. Jis taip nesivaržydamas rodė savo 
susižavėjimą, jog maža kam tai liko paslaptis. Sutikusi 
jo žvilgsnį, vargšė mergina bailiai nuleisdavo akis, ir 
kai visa tai pastebėjo don Chuanas, jį pagavo pyktis ir 
nerimas. Jisai žinojo, kas per vienas yra komendantas 
Viskara, žinojo, koks jis pavojingas, turėdamas valdžią. 

O laisve! Kokia tu nuostabiai graži! Kiek sudūžta 
vilčių, kiek skaudžių negandų tenka meilės daliai, kiek 
nelaimingų širdžių toje šalyje, kur tavęs nėra, kur ti- 
ronai gali brautis į svetimą gyvenimą ir stoti skersai 
kelio gyvai jausmo srovei! | 

Pievoje vis dar tebevyko žaidimai, tačiau jie jau 
nebekėlė pirmykščio susidomėjimo. Šaunus Karloso 
žygdarbis kuriam laikui užtemdė visa kita, be to, kai 
kurie valdžios atstovai buvo blogai nusiteikę. Viskara 
paniuro, Robladas karščiavosi, pavydėdamas Katalinos. 
Alkaldas su padėjėju raukėsi: abu gerokai pralošė, sta- 
tydami už raudonąjį gaidį. Tėvai jėzuitai prasilošė kor- 
tomis, nepadėjo čia ir krikščioniškasis jų nuolankumas. 
Vienas tik miesto kunigas buvo gerai nusiteikęs ir pa- 
sišovęs vėl leisti savo gaidį į peštynes. 

Pagaliau buvo paskelbtos baigiamosios varžy- 

bos — gaidžių lenktynės. Tai labai masinanti sporto rū- 
šis, štai kodėl kortos ir kitokie menki žaidimai buvo vėl 
atidėti, ir visi pasiruošė žiūrėti lenktynių. 

Gaidžių lenktynės — tipiškos Naujosios Meksikos 
žaidynės. Jas nesunku aprašyti. Štai jos. Gaidys paka- 
binamas už kojų žemyn galva ant gulsčios šakos taip 
aukštai, jog raitelis galėtų pasiekti jo galvą ir kaklą. Gai- 
dys pririšamas taip, jog sumaniai jį pačiupus ir trūk- 
telėjus, galima nutraukti nuo medžio, bet tai padaryti 
ne taip lengva, nes tiek gaidžio galva, tiek kaklas iš- 
muiluojami. Raiteliai turi šuoliais prajoti pro medį, ir tą, 
kuris gaidį nutraukia, tuoj pat ima vytis visi kiti, visaip 
stengdamiesi iš jo atimti laimikį. Sutartoje vietoje jis turi 
apsigręžti ir vėl atjoti prie to medžio, nuo kurio pra- 
sidėjo lenktynės. Kartais jį paveja pusiaukely ir atima 
gaidį, o neretai būna ir taip, kad žaidimo įkarštyje ne- 
laimingą paukštį suplėšo dalimis. Jeigu pavyksta raite- 
liui grįžti su sveiku gaidžiu, jis paskelbiamas laimėtoju. 
Baigiama tuo, jog jis padeda savo laimikį prie myli- 
mosios kojų, ir ji — paprastai kuri nors kaimo gražuo- 
lė — tą vakarą šoka fandangą su plunksnuotu kovos 
laimikiu po pažastimi. Tai ženklas, kad ji labai vertina 
savo garbintojo dėmesį, o visi kiti šokėjai gali akivaiz- 
džiai įsitikinti, kad jos mylimasis miklus ir drąsus. 

Tai žiauri pramoga. Juk negalima pamiršti, kad 
nelaimingasis gaidys, kurį grobsto ir plėšo į dalis, gyva 
būtybė! Tačiau kažin ar kuriam nors Naujosios Mek- 
sikos gyventojui nors kartą atėjo į galvą, kad tai žiauru. 
Ojei kas taip ir pagalvodavo, tai, žinoma, moterys: juk 
šios šalies gyventojos tiek pat gailestingos, kiek žiaurūs 
jų vyrai ir broliai. Moterys susitaiko su gaidžių lenkty- 
nėmis, nes toks jau Naujosios Meksikos paprotys. O ar 
atsiras tokia šalis, kurioje nebūtų žiaurių žaidimų? Argi 

protinga ir logiška sielvartauti dėl gaidžio, jeigu ir mes 
patys kuo linksmiausi lekiame paskjii nelaimingą, šu- 
nimis pjudomą lapę? 

Esama dviejų gaidžių lenktynių rūšių. Viena ką 
tik aprašyta. Kita skiriasi tik tuo, jog gaidys nepriri- 
šamas prie medžio, o iki kaklo užkasamas į žemę. Rai- 
teliai taip pat šuoliuoja nustatyta tvarka, tik kiekvienas 
pasilenkia iš balno, stengdamasis ištraukti paukštį iš 
žemės. Kitos sąlygos tokios pat. 

Taigi ant šakos buvo pakabintas pirmasis gaidys, 
raiteliai išsirikiavo į vieną liniją — Žaidimas prasidėjo. 

Keletas žmonių mėgino nučiupti paukštį už gal- 
vos, ir tai jiems net pavyko, tačiau viską pagadino mui- 
las. 

Ulonų seržantas nusprendė vėl pamėginti laimę, 
bet ar ir šį kartą pulkininkas statė už jį ką nors — ne- 
žinia. Komendantas jau ir taip šiandien gerokai rizi- 
kavo, ir nuostolį jis būtų kur kas labiau pajutęs, jeigu 
nebūtų galėjęs guostis nedidele ir visiškai neteisėta 
duokle, kurią imdavo iš rūdos kasyklų, ir dar kai ku- 
riomis papročių pripažįstamomis pajamomis. O juk jis 
galėjo neimdamas kyšių visiškai be vargo gyventi iš tų 
pinigų, kuriuos gaudavo iš vicekaraliaus valdžios. 

Seržantui, — kuris, kaip jau žinote, visus pralenkė 
savo aukštu ūgiu ir stambiu žirgu, — pavyko nutverti 
gaidį už kaklo. Vėliau paaiškėjo, kad jis iš anksto buvo 
pasisėmęs rieškučias smėlio — tai padėjo jam nutraukti 
gaidį nuo šakos, ir jis nujojo šalin. 

Tačiau ten būta raitelių ir su greitesniais žirgais; 
seržantas nespėjo apjoti stulpo — apsigręžimo gairės, — 
ir štai jį pasivijo guvus piemuo ir ištraukė paukščiui 
sparną; antrą sparną ištraukė kitas persekiotojas, ir ser- 
žantas sugrįžo prie medžio, laikydamas rankoje tik pa- 

sigailėtinus likučius. Ir, žinoma, jam neteko išgirsti nei 
šauksmų „viva“, nei plojimų. 

Bizonų medžiotojas Karlosas šiose varžybose ne- 
sirungė. Jis žinojo, kad šiandien užsitarnavo pakanka- 
mai garbės, įsigijo tiek priešų, tiek draugų, ir nesistengė 
padidinti nei vienų, nei antrų skaičiaus. Tačiau kai kurie 
žiūrovai ėmė jį erzinti — jie tiesiog norėjo vėl pasižiūrėti 
puikaus jojimo meistro. Kurį laiką jis prieštaravo, kol 
nuo medžio buvo nutraukti dar du gaidžiai. Vieną visai 
sveikutėlį atgabeno ir padėjo prie besišypsančios savo 
mylimosios tas pats piemuo, apie kurį jau buvo kalbėta. 

Ir čia, galimas daiktas, Karlosui į galvą dingtelėjo 
nauja mintis. Jis išjojo į priekį, aiškiai pasiruošęs da- 
lyvauti kitame žaidimo rate. 

— Dabar man ne taip greitai teks švęsti, — tarė jis 
don Chuanui. — Poryt aš išvykstu į preriją. Šiandien 
reikia viską išbandyti. 

Dabar jau žaidė kitokiu būdu. Paukštis buvo įka- 
stas į žemę. Sprendžiant iš ilgo kaklo ir ilgo snapo, čia 
būta ne gaidžio, bet balto kaip sniegas garnio, vienos iš 
daugelio šiose vietose pasitaikančių rūšių. Švelnaus, 
plono jo kaklo muilu neišmuilino, bet ir šis žaidimas 
nebuvo lengvas, nes garnys galėjo pakankamai judėti ir 
niekaip nesidavė sučiumpamas rankomis; jis staigiai su- 
kinėjo galvą čia dešinėn, čia kairėn, ir nelengva buvo ją 
nutverti. 

Duotas ženklas — ir raiteliai nušuoliavo. Karlosas 
buvo prie paskutiniųjų, bet prijojęs pamatė, kad baltas 
išsirietęs kaklas vis dar vietoje. Jis pasirodė esąs gu- 
vesnis už paukštį, akimirksniu ištraukė jį iš lengvai pra- 
siskiriančio smėlio, ir štai tas jau plasnoja baltais kaip 
sniegas sparnais ant arklio karčių. 

Karlosas turėjo būti ne tik greitas, bet ir labai mik- 

lus, kad galėtų išvengti raitelių minios, iš visų pusių 
puolančios jam skersai kelio. Jis čia šoko pirmyn, čia 
staiga sustojo, smarkiai pasuko, stengdamasis išvengti 
kurio nors raitelio ir prajoti užpakaly jo. Taip jis vis 
gudravo, kol pagaliau jo juodis išsiveržė iš varžovų žie- 
do, nešdamas jį prie stulpo — apsigręžimo gairės. Ap- 
sukęs stulpą, Karlosas nušuoliavo atgal, aukštai iškėlęs 
savo laimikį, nesuterštą ir nesužeistą, ir žiūrovai sutiko 
jį garsiai plodami. 

Spėliojimams nebuvo galo. Kam gi jis įteiks savo 
laimikį? Tikriausiai jis išsirinks sau lygią merginą, buvo 
kalbama minioje, kurią nors kaimo gražuolę arba gy- 
vulių augintojo dukterį. Atrodė, kad medžiotojas nesi- 
skubino patenkinti visų susidomėjimo. Tačiau kiek pa- 
laukęs, jis visus nustebino: aukštai pametėjo paukštį į 
orą ir paleido į laisvę. Garnys išdidžiai pakilo į viršų, 
ištiesė ilgą kaklą ir nulėkė į tolimą slėnio galą. 

Tačiau, prieš atsiskirdamas su savo belaisviu, Kar- 
losas išpešė jam iš sparnų keletą ilgų, permatomų kaip 
voratinklis plunksnų, iš kurių visuomet pažinsi garnį, ir 
surišo jas į puokštelę. Baigęs, jis paspaudė pentinais 
žirgą ir šuoliais nujojo suolų link. Ten grakščiai pasi- 
lenkė iš balno ir padėjo kovos laimikį prie... Katalinos 
de Kruses kojų! 

Per minią perbėgo nusistebėjimo šūksnis, ir tuč- 
tuojau visi griežtai pasmerkė Karlosą. 

Kaip! Paprastas bizonų medžiotojas, niekam ne- 
žinomas skurdžius, nori, kad jį apdovanotų šypsena 
turtuolio duktė? Ne, čia ne mandagumas — čia jau įžei- 
dimas! Koks akiplėšiškas pasitikėjimas savimi! 

Piktinosi ne tik senjorai ir senjoritos. Nemažiau 
širdo kaimo gražuolės ir gyvulių augintojų dukros. Jas 

Katalina nusišypsojo Karlosui 


paniekino, į į jas nekreipė dėmesio, jas apgavo — ir kas? 
Vienas iš jų pačių tarpo! Ar matote, jam prireikė Ka- 
talinos de Kruses! 

O Katalinai — ką gi, jai tas malonu ir nemalonu; 
nemalonu, nes pateko į keblią padėtį. Ji nusišypsojo, 
paraudo ir vos girdimai ištarė: 

— Dėkoju jums, kabaljere!. 

Vis dėlto valandėlę ji delsė, nesiryždama pakelti 
kovos laimikio. Jai iš dešinės įtūžęs pašoko tėvas, iš 
kairės — nemažiau įtūžęs garbintojas. Ir šis garbintojas 
buvo ne kas kitas kaip Robladas. 

— Akiplėša! — sušuko jis, nutvėrė puokštę ir svie- 
dė ją žemėn. — Akiplėša! 

Karlosas pasilenkė iš balno, pakėlė puokštę ir už- 
sikišo ją už auksinės skrybėlės juostos. Paskui, metęs 
iššaukiantį žvilgsnį karininkui, pasakė: 

— Nesikarščiuokite, kapitone Robladai. Pavydūs 
jaunikiai būna abejingi vyrai. — Jis pažvelgė į Kataliną, 
nusišypsojo ir pridūrė visai kitu tonu: — Dėkoju jums, 
senjorita! 

Tardamas šiuos žodžius, jis nusimovė sombrerą, 
žemai nusilenkė, apgręžė žirgą ir nušuoliavo į šalį. 

Robladas pusiau ištraukė špagą, ir jo garsus „Te- 
gu tave velniai griebia!“ drauge su keiksmais, kuriuos 
pro dantis iškošė don Ambrosijus, pasiekė Karloso au- 
sis. 

Tačiau, nors ir pasipūtęs, kapitonas toli gražu ne- 
buvo drąsuolis, ir, turėdamas galvoje, kad prie medžio- 


"'Kabaljeras — vid. amžių Ispanijoje — riteris arba 
bajoras; pagarbus kreipimasis į vyrą. 


58 


tojo šlaunies makštyje kabo ilgas peilis „mačetė“, Ro- 
bladas pasitenkino vien grasinimais ir leido Karlosui 
pasitraukti. 

Šis įvykis visus sukrėtė ir daugelį nustatė prieš 
Karlosą. Bizonų medžiotojas sukėlė aristokratijos pa- 
sipiktinimą, demokratijos kartėlį ir pavydą, ir išėjo taip, 
jog po visų šaunių savo žygdarbių jis paliko varžybų 
vietą anaiptol ne kaip visų numylėtinis. Beprotiški keis- 
tosios senės, jo motinos, žodžiai ėjo iš lūpų į lūpas ir 
žadino neapykantą svetimos giminės žmogui — štai ko- 
dėl jo meistriškumas jau kėlė nebe susižavėjimą, bet 
pavydą. Būdamas amerikietis, eretikas, jis iš tikrųjų tu- 
rėjo būti angelas, norėdamas užkariauti jų draugišku- 
mą, nes šiame tolimame žemės užkampyje fanatizmas 
lygiai tiek pat buvo įsisiautėjęs, kaip ir Septynių Kalvų 
mieste! niūriausiais inkvizicijos laikais. 

Turbūt Karlosui buvo geriau, kad varžybos jau 
baigėsi ir šventė ėjo į pabaigą. 

Dar viena kita valandėlė — ir viskas sujudo. Buvo 
kinkomi mulai, buliai, asilai; gyvulių augintojai su žmo- 
nomis ir dukterimis lipo į vežimus, panašius į milžiniš- 
kas dėžes; vežėjų riksmai, botagų pliaukšėjimas, bjau- 
rus neteptų ašių cypimas — viskas susiliejo į klaikų 
koncertą, kuris nustebintų kiekvieną, ne šiame krašte 
gimusį. 

Nepraslinko nė pusvalandžio, ir štai didžiulė pie- 
va ištuštėjo, ir tik ieškodamas maisto, slankiojo amžinai 
alkanas, perkaręs kojotas. 


"Septynių Kalvų miestas — Roma;ji pagal 
padavimą buvo įkurta ant septynių kalvų. 


59 


— IX skyrius — 


Nors varžybos atvirame lauke pasibaigė, tačiau 
Švento Jono šventė tęsėsi toliau. Buvo dar nemaža re- 
ginių, kurių vertėjo pasižiūrėti prieš išsiskirstant namo. 
Vėl atėjo eilė bažnyčiai: vėl buvo pardavinėjamos indul- 
gencijos, rožančiai ir relikvijų dalelės, vėl šlakstoma 
švęstu vandeniu — juk turėjo pasipildyti šventųjų tėvų 
kasa, kad būtų galima vėl sėsti už kortų stalo. Paskum 
vakare įvyko eisena Švento Jono garbei. Jo statulą, už- 
keltą ant neštuvų, po visą miestą nešiojo penketas ar 
šešetas stambių jaunuolių, kol jiems ėmė žliaugte 
žliaugti prakaitas, ir jie visiškai nusikamavo nuo sun- 
kios naštos. 

Patsai šventasis buvo tikra keistenybė: didelė lėlė 
iš vaško ir gipso, apvyniota išblukusia šilkine mantija, 
kadaise buvusia geltona, ir visa papuošta plunksnomis 
ir blizgučiais. Cia buvo katalikų statula, tačiau panaši į 
indėnišką, nes meksikiečių religija t turi tiek pat indėniš- 
kumo, kiek Romos katalikiškumo. Šventasis, matyt, pa- 
vargo nuo darbų: kažkas sugedo sprande, galva nu- 
sviro ant krūtinės,ir nešant statulą atrodė, kad šventasis 
linkčioja miniai. Iš šių nevykusių linkčiojimų bet ku- 
riame krašte būtų gerokai pasijuokta, bet čia, krašte, 
kuriame viešpatauja dvasininkija, tai buvo įsivaizduo- 
jama kitaip. Bažnyčios tarnai nepraleido progos viską 
paaiškinti savaip: jie aiškino dievobaimingiems para- 
pijiečiams, kad linkčiodamas šventasis reiškiąs ypatingą 
malonę procesijos dalyviams ir pritariąs dangui patin- 
kančiam jų elgesiui. Ir, žinoma, čia esąs tikras stebuklas. 
Tą tvirtino misionieriai tėvai jėzuitai ir čionykštės baž- 
nyčios kunigas. Ir kas drįstų su jais ginčytis? Jiems 
prieštarauti pavojinga. San Ildefonse nėra tokio žmo- 
gaus, kuris drįstų netikėti bažnyčia. Stebuklas išėjo jai į 

naudą, jis kėlė tikinčiųjų entuziazmą. Ir kai šventasis 
Jonas vėl buvo pastatytas atgal į nišą šventovėje, o prie- 
šais jį padėta dėžutė, įją pasipylė nemaža pesetų, realų, 
kvartilijų, kurie šiaip tą patį vakarą būtų buvę pralošti 
kortomis. 

Linkčiojantys šventieji ir mirksinčios madonos — 
anaiptol ne naujas šventosios bažnyčios išradimas. Mek- 
sikos kunigai taip pat turėjo savo šventųjų stebukla- 
darių, ir netgi Naujojoje Meksikoje, šiame maža kam 
žinomame krašte, būtų atsiradę keletas prasimanėlių, 
mokančių daryti stebuklus nė kiek ne blogiau už tuos, 
kuriais pagarsėjo visa šitų sukčių padermė. 

Dabar gavo savo teises pirotechnika, ir ne kokios 
nors menkos, eilinės išdaigos, — ne, juk Naujosios Mek- 
sikos gyventojai apie šį meną gerai nusimano. Fejer- 
verkų pomėgis — savotiškas, bet tikras nacijos išsigi- 
mimo požymis. 

Duokite man tikslius skaičius, kiek ta ar kita tauta 
suvartojo parako fejerverkams, raketoms ir pokštams, 
ir aš jums pasakysiu, koks yra fizinio ir dvasinio jos 
išsivystymo lygis. Juo didesnis skaičius, juo žemiau nu- 
smukusi ši tauta dvasia ir kūnu, nes santykis čia yra 
atvirkščiai proporcingas. 

Kartą aš stovėjau Paryžiuje, Santarvės aikštėje, ir 
mačiau turuolių ir vargšų minią, žiopsančią į vieną tokį 
nieko nevertą reginį, kurie prasimanomi tik norint ap- 
gauti žmones, sudarant jiems pasitenkinimo ir džiaugs- 
mo iliuziją. Šia tuščia pramoga jiems buvo mokama už 
prarastą laisvę — taip kūdikis atiduoda brangakmenį 
už saują saldainių. Ir jie žiūrėjo mėgaudamiesi, kone 
ekstazės pagauti, o aš žvelgiau į juos. Kokie jie buvo 
menkystos, neūžaugos, gera pėda mažesni už savo sen- 

tėvius! Aš žiūrėjau ir mačiau akis, žvaliai blizgančias, 
tačiau be minties. 

O čia buvo kadaise didžios nacijos atstovai, ir jie 
vis dar tarėsi esą pirmoji tauta žemėje. Bet ne, tai tik 
savęs apgaudinėjimas. Jie sekė fejerverką taip susiža- 
vėję, jog aš nebegalėjau abejoti: šios tautos klestėjimas ir 
didybė praeityje, o dabar ji sparčiai ritasi nuožulniąja 
plokštuma į sunykimą ir išsigimimą... 

Po fejerverkų buvo šokamas fandango. Čia galėjai 
sutikti tuos pačius veidus, beveik nepasikeitusius tuos 
pačius drabužius. Persirengę tik senjoros bei senjoritos, 
ir viena kita kaimo gražuolė pasikeitė šiurkštų vilnonį 
sijoną kitu — iš margo mitkalio, papuoštu klostėtais 
apsiuvais. 

Buvo šokama erdvioje prie aikštės esančių Kapi- 
tulos! namų salėje. Šią šventės dieną į salę buvo įlei- 
džiami visi. Meksikos pasienio miestuose, nesant kla- 
siniams skirtumams ir valdžios organų despotizmui, 
visų pramogų metu buvo išlaikoma savotiška demo- 
kratiška lygybė, aukštieji ir žemieji visuomenės sluoks- 
niai maišėsi; šito niekada nerasi kitose šalyse. Atvy- 
kusius anglus ir netgi amerikiečius tai visuomet ste- 
bindavo. 

Į šokių salę buvo įleidžiamas kiekvienas norintis, 
jei tik jis užsimoka už įėjimą. Greta turtuolio, apsitai- 
siusio puikia, plonos gelumbės eilute, buvo galima iš- 
vysti gyvulių augintoją su odine striuke ir aksominėmis 
iki kelių kelnėmis; o turtuolio pirklio duktė šoko šalia 
valstietės, kuri savo rankomis minko tešlą ir mezga ša- 
likus. 


'Kapitula — dvasininkų kolegija prie vyskupo katedros; 
taip pat bažnytinės apygardos parapijos kunigų susirinkimas. 

Komendantas, Robladas ir leitenantas atvyko į 
puotą išsigrąžinę šventiniais drabužiais. Čia pat buvo ir 
alkaldas su valdžios lazda, ir kunigas su plačiabryle 
skrybėle, ir tėvai jėzuitai su plevėsuojančiomis sutano- 
mis, ir visa vietos diduomenė. 

Cia buvo ir turtingas prekybininkas don Chosė 
Rinkonas su savo apkūnia žmona ir ketvertu storų, am- 
žinai mieguistų dukterų; ir žmona, ir visa alkaldo šei- 
ma, ir Ečevarijos merginos su dabita broliu, dėvinčiu 
pagal Paryžiaus madą — su fraku ir cilindru; visoje 
puotoje jis vienas tebuvo taip apsirengęs. Čia ir tur- 
tingas žemvaldys Gomesas del Montė su liesa žmona ir 
keletu liesokų dukterų — šituo jos skyrėsi nuo šimtų 
karvių, besibastančių po jo ganyklas. Cia taip pat švyt- 
ruoja ir gražuolė Katalina de Kruses, turtingo rūdos 
kasyklų savininko don Ambrosijaus duktė; tėvas nuo 
jos nepasitraukia ir nenuleidžia akių. 

Be šių Žymių asmenų, čia susirinkę ir mažiau 
reikšmingi žmonės: ir don Ambrosijaus rūdos kasyklų 
tarnautojai, ir prekybos įmonių kontorų darbuotojai, ir 
jauni gyvulių augintojai iš slėnio, ir kalnakasiai, ir pie- 
menys, ir bizonų medžiotojai, ir netgi miesto vargetos 
su pigiomis serapėmis ant pečių. Ko tik nebuvo šitoje 
puotoje! 

Orkestrą sudarė bandola!, arfa ir smuikas; grojo 
valsą, bolero, koną. Galima tiesiai pasakyti, kad geriau 
nešokama nė Paryžiuje. Peonai, apsivilkę trumpmis ir 
iki kelių kelnėmis, ir tie šoka taip grakščiai, tartm jie 
būtų šio dalyko profesoriai; o kaimo gražuolės su trum- 
pais sijonėliais ir margomis kurpaitėmis skrajoja po salę 
tarsi balerinos. 


!Bandolą— liutnės rūšis. 

Robladas kaip paprastai nesitraukė nuo Katalinos 
1r šoko su ja bemaž visus šokius, tačiau ji nežiūrėjo į jo 
auksinius antpečius — jos žvilgsnis klaidžiojo po salę, 
tarsi kažko ieškodamas. Buvo aišku, kad ji neatidi: ji 
beveik neklausė Roblado ir aiškiai bodėjosi jo draugys- 
te. 

Viskara taip pat kažin ko ieškojo žvilgsniu ir ne- 
rado; jis vaikštinėjo šen bei ten, veltui žvilgčiodamas į 
veidus, į visus kampus. 

Jeigu jis ieškojo puikiosios šviesiaplaukės, jam ne- 
pasisekė: jos čia nebuvo. Po fejerverko Rosita su motina 
išvažiavo namo. Jos gyveno toli, slėnyje, ir išvyko ten, 
lydimos Karloso ir jaunojo gyvulių augintojo don Chua- 
no. Tačiau abu dar norėjo grįžti į šokius. Kelyje jie už- 
truko ir į salę atėjo gerokai pavėlavę. Todėl Katalinos 
žvilgsniai ir klaidžiojo į šalis. Vis dėlto jos nelaukė nu- 
sivylimas kaip Viskaros. 

Fandangas dar nebuvo baigęsis, kai į salę įžengė 
du jaunuoliai ir įsimaišė į minią. Tai buvo don Chuanas 
ir Karlosas. Medžiotoją nesunku buvo pažinti iš balto 
kaip sniegas garnio plunksnų sultano, plevėsuojančio 
ant jo sombrero. 

Katalinos žvilgsnis jau nebeklaidžiojo neramiai po 
veidus. Dabar jis nuolatos vis krypo į vieną pusę, bet ne 
tiesiog ir ilgam, o vogčiomis — juk ją stebėjo įpykęs 
tėvas ir pavydus gerbėjas. 

Karlosas dėjosi esąs abejingas, nors jo širdis lieps- 
nojo. O, jis nieko nebūtų pagailėjęs, kad būtų galėjęs 
pašokti su Katalina! Tačiau jis pernelyg gerai nutuokė, 
kokia yra padėtis. Jis žinojo, kad pakanka jam tik pa- 
kviesti Kataliną — ir kils triukšmas. Ir jis nesiryžo šitam. 

Retkarčiais jam staiga atrodydavo, kad Katalina 
nebesidomi juo, kad ji atidžiai klausosi Roblado, puo- 

šeivos Ečevarijos ir kitų kalbos. Taip, Katalina puikiai 
vaidino savo vaidmenį. Šis vaidinimas buvo skiriamas 
kitiems, ne Karlosui, bet jis šito nežinojo ir jautėsi įžeis- 
tas. 

Jis sunerimo, bet išėjo šokti. Partnere jis pasirinko 
gražutę kaimietę Inesą Gonsales, ir ji buvo laiminga su 
juo-šokdama. Katalina tatai matė ir taip pat pajuto pa- 
vydą. 

Šis žaidimas tęsėsi kurį laiką. Pagaliau Karlosui 
įkyrėjo jo partnerė, ir jis atsisėdo ant suolo vienas. Jo 
akys sekė kiekvieną Katalinos judesį. Ir jos žvilgsnyje jis 
skaitė meilę, meilę, kurią jie vienas antram buvo pri- 
sipažinę, — taip, jie jau buvo susirišę priesaika. Ko gi 
jiems dar abejoti? 

Jie vėl tikėjo vienas antru, šokiai juos jaudino, o 
don Ambrosijus, gerokai įkaušęs, jau nebe taip uoliai 
globojo dukterį, ir ne tik jų širdys buvo kupinos pa- 
sitikėjimo, bet ir žvilgsniai — juodu žvelgė vienas į ant- 
rą dažniau ir drąsiau. 

Kambary sukosi poros ir valso sūkury lėkė pro 
Karlosą. Katalina šoko valsą su dabita Ečevarija. Ir kiek- 
vieną kartą, kai ji atsidurdavo šalia Karloso, jų žvilg- 
sniai susitikdavo. Ko tik negali pasakyti ispanė trumpu 
žvilgsniu, kuris vis grįžta ir grįžta prie mylimojo! Ir 
Katalinos akyse Karlosas skaitė nuostabią istoriją. Ka- 
talinai trečią kartą sukantis ratu pro šalį, Karlosas pa- 
stebėjo, kad rankoje, uždėtoje ant partnerio peties, ji 
kažką turi. Tai buvo tamsiai žalia šakeR? Atsidūrusi 
šalia Karloso, Katalina vikriai numetė ją tiesiai jam ant 
kelių, ir jį pasiekė vos girdimas šnibždesys: „Tuja!“ 

Karlosas pačiupo šakelę, tamsiai žalią tujos ša- 
kelę. Argi jis galėjo nesuprasti jos reikšmės? Jis prispau- 

dė ją prie lūpų, o paskui užsikišo į savo siuvinėtos striu- 
kės kilpą. 

Kai Katalina vėl atsidūrė greta jo, jie persimetė 
kupinais meilės žvilgsniais. 


Naktis slinko lėtai, don Ambrosijus ėmė knapsėti 
ir pagaliau išvežė dukterį namo; juos lydėjo kapitonas 
Robladas. 

Netrukus bemaž visi žymesnieji ir turtingesnieji 
išvažinėjo; tik kai kurie, nenuilstamiausi Terpsichorės 
garbintojai, vis dar šoko, kol rausva Aurora įspindo į 
pinučiais apraizgytus Kapitulos namų langus. 


» 


i D — X skyrius — 


Ljano Estakada, arba „Stulpų Lyguma“, — me- 
džiotojų karalystė, savotiškiausias Didžiųjų Amerikos 
Lygumų kampelis. Sis pailgas stepių plokščiakalnis, sa- 
vo kontūrais primenantis avies koją, yra iškilęs viršum 
visos apylinkės beveik iki tūkstančio pėdų. Jis driekiasi 
iš šiaurės į pietus keturis šimtus mylių, o jo plotis visų 
plačiausioje vietoje tesiekia vos tris šimtus mylių. Sis 
plotas beveik lygus visai Irlandijai. Jis nepanašus į visą 
kitą preriją ir gana įvairus. Siaurėje išdžiūvusi stepė 
tiesiasi penkiasdešimt mylių; vietomis nerasi jokio me- 
delio, o vietomis auga nusususi žema akacija — čia už- 
tinkamos dvi jų rūšys. Stepę kur ne kur kerta niūrūs, 
nepraeinamigtarpekliai iki tūkstančio pėdų gylio. Stai- 
gios, sačidk pakriaušės visiškai neužkopiamos; dug- 
ne tarp jų retkarčiais pasitaiko negilių ežerėlių, o tarp 
uolų ir skardingų pašlaičių prisišlieję užkežę kedrai. 

Prasiskverbti į šiuos gilius tarpeklius, šiuos kan- 
jonus, arba per juos persigauti tebuvo galima kai ku- 

riose vietose, ir tokios perėjos pasitaiko ne dažnai — už 
dešimčių mylių. 

Plokščiakalnyje kartais šimtą mylių plyti visiškai 
lygi, dyka-žemė, kurios paviršius čia toks glotnus, tary- 
tum jį tyčia kas būtų suplūkęs; o vietomis tįso žalias 
žolės kilimas, veši akacijos; kur ne kur keliautojai gali 
išvysti negilius, pilnus vandens duburius, čia visiškai 
mažučius, čia didesnius; esama ir tikrų neišdžiūstančių 
ežerėlių — jų I 1ntai apžėlę viksvomis. Beveik visų šių 
ežerėlių vandu.: labiau ar menkiau sūrus: vienų — apy- 
sūris, kitų — visai sūrus. Po smarkių liūčių ežerai pa- 
tvinsta, ir jų vanduo pasidaro beveik gėlas; tačiau liūtys 
šiame negyvenamame krašte retenybė, ir ilgesnių safš 
rų metu bemaž visi ežerėliai išsenka. ' 

Pietinėje akių Estakados dalyje lygių J 


čio — smėlio kalvų juosta. Tai balto smėlio krūvos; jos 
kyla čia virtinėmis iki šimto pėdų aukščio, čia atski- 
romis kūgio pavidalo viršūnėmis; niekur nei medelio, 
nei krūmokšnio, nei žolelės — niekas nepažeidžia švel- 
nių jų kontūrų, neįvairaus jų baltumo nepagyvina jokia 
ryškesnė dėmė. Ir nuostabiausias daiktas, tikra mįslė 
geologui — kad tarp šių kalvų, netgi aukščiausiose jų 
keterose, užtinkama. vandens plotų, ežerėlių, ir jų van- 
duo — ne atsitktinai pakliuvęs, ne tiktai po lietaus. Ne, 
tai tikros lagūnos. Čia duga meldai, nendrė vandens 


vandeniui. | 
Šitokios kopos užtinkamos ir Meksikos iškės 
pakrantėse ir Europos pakraščiais, ir ten šitai nesunku 

išaiškinti, tačiau jų buvimo čia, pačiame žemyno centre, 
kitaip kaip gamtos mįsle nepavadinsi. 

Šią smėlio juostą galima pereiti vienoje ar dviejose 

vietose, bet arkliai kiekviename žingsnyje klimpsta iki 
kelių, ir jei nebūtų čia vandens, leistis į tokią kelionę 
būtų pavojinga. 
š Kurgi tos Ljano Estakados esama? Atsiskleiskite 
Siaurės Amerikos žemėlapį. Jūs pamatysite didžiulę 
upę, vadinamą Kenedienu; ji išteka iš Uolų kalnų, pir- 
miausia pasuka į pietus, paskui į rytus, kol susilieja su 
Arkanzasu. Sukdama į rytus, upė apriečia šiaurinį šio 
plokščiakalnio kraštą; kai kur ji skalauja stačias pakriau- 
šes, o kitose vietose pasitraukia toli nuo jų, ir tuomet 
nuo kranto šias pakriaušes galima laikyti kalnų virti- 
ne Bkeliautojai neretai šią klaidą ir daro. 

Vakarinė Ljano Estakados riba ryškesnė. Kene- 

dieno ištakoje prasideda dar viena didelė upė — Pe- 
kosas. Jei patikėsime žemėlapiu, ji taip pat teka į pietus, 
bet tai ne visai tikslu: per keletą šimtų mylių Pekosas 
pastebimai krypsta į rytus ir tiktai po to pasuka į pietus, 
kur įteka į Rio Grandę. Pekosas skalauja visą vakarinę 
plokščiakalnio papėdę, kuri jam pastoja kelią, ir užuot 
tekėjęs į rytus, kaip visos kitos stepių upės, praside- 
dančios Uolų kalnuose, jis teka į pietus. 
» Rytinė plokščiakalnio riba ne tokia aiški, tačiau 
šiokį tokį kontūrų vaizdą galima susidaryti, jei atsimin- 
sime, kad ši riba eina kokius tris šimtus mylių nuo-Pe- 
koso ir kęrtą Uošito, Red Rivero, Brasoso ir Kolorado 
ištakas. V šios upės ir gausūs jų intakai išteka iš 
rytinių Ljano Estakados šlaitų, ir sraunūs jų vandenys 
dalija plokščiakalnį į didžiulius fantastiškos formos ma- 
syvus. 

Pietuose plokščiakalnis siaurėja ir, pamažu žemė- 

damas, pavirsta slėniu su daugybe nedidelių upeliūkš- 
čių, tekančių į Rio Grandės žemupį. 

Šiame savotiškame krašte niekas negyvena. Netgi 
indėnas čia niekuomet ilgai neužtrunka, čia jis tesustoja 
keletui valandų pailsėti perkopęs perėją, tačiau kai ku- 
riose vietose ir jis, nors ir pratęs kęsti alkį ir troškulį, 
nedrįstų pereiti plokščiakalnio. Pereiti per Ljano Esta- 
kadą labai pavojinga, ir per visą jos ilgį — keturis šim- 
tus mylių — tik dviejose vietose keliautojai tegali ją 
pereiti, nerizikuodami gyvybe. Pavojų sudaro vandens 
stoka. Žolės čia apstu, tačiau kai kuriuo metų laiku, 
keliaujant netgi gerai žinomu keliu, per šešiasdešimt 
aštuoniasdešimt mylių neįmanoma rasti nė lašo van- 
dens. 

Senesniais laikais viena tokia perėja, jungianti 
Santa Fe su San Antonio de Bechar Teksase, buvo va- 
dinama „Ispanų taku“; kad keliautojai nepaklystų, kur 
ne kur buvo pastdtytos gairės, stulpai. Nuo to ir vietovė 
gavo savo pavadinimą. 

Per Ljano Estakadą dabar mažai kas keliauja; ten 
tegalima sutikti tik Meksikos bizonų medžiotojus ir in- 
dėnų persekiotojus — komančius. Naujosios Meksikos 
naujakuriai leidžiasi į kelionę nedideliais būriais ir me- 
džioja bizonus arba prekiauja su indėnų giminėmis, kl 
jojančiomis rytinėje plokščiakalnio dalyje. Tiek m 
džioklė, tiek prekyba ne itin pelninga, tačiau ir jų pa- 
kanka ypatingos rūšies žmonėms — tiems, kuriuos 
atsitiktinumas ar. pašaukimas privertė užsidirbti kas- 
dieninę duoną tokiu pavojingu ir neįprastu būdu. 

Šie Meksikos pakraščių gyventojai labai primena 
medžiotojus ir miškingose pasienio vietose įsikūrusius 
anglus bei amerikiečius. Tačiau meksikiečių kitokie 
ginklai, drabužiai, kiti medžioklės būdai. 

Bizonų medžiotojo, kaip ir miško bastūno, apsi- 
ginklavimas labai paprastas. Jis medžioja raitas, geru, o 
kartais ir labai puikiu žirgų; apsiginklavęs lanku ir strė- 
lėmis, medžiokliniu peiliu ir ilga ietimi. Paraku šau- 
namo ginklo jis dažniausiai nepripažįsta; yra ir išimčių, 
bet jos retos. Svarbus jo ginklas — lasas. Jo prekyba 
menka: prekių atsarga ne itin didelė — dažniausiai ne 
daugiau kaip už kokį dvidešimt dolerių. Keli maišai 
duonos, keptos iš rupiai maltų miltų (prerijose gyve- 
nantivji indėnai ją labai mėgsta), plaušinis maišas kuku- 
rūzų, šiokie tokie niekniekiai, kuriais puošiasi indėnai, 
šiurkščios serapės, kelios atraižos ryškiai dažytos, na- 
muose austos vilnonės medžiagos — štai ir visos jo pre- 
kės. Metalo dirbiniais jis beveik neprekiauja. Jis pats už 
juos labai brangiai moka, nes jie atvežami iš toli ir be 
sąžinės graužimo apdedami nežmoniškai dideliais mo- 
kesčiais. Paraku šaunamais ginklais jis suvis neprekiau- 
ja — šių prerijų indėnams jie atvežami iš rytų;. tačiau 
ispaniškų šautuvų — lengvų muškietų ir štucertų 
komančiai įsigyja užpuldinėdami pietų Meksikos mies- 
tus. 


Grįždamas iš brangiai kainavusios ir pavojingos 

kelionės, medžiotojas parsigabena džiovintos bizono 
mėsos ir odų; viena jis įsigijo bemedžiodamas, kita iš- 
mainė su indėnais į savo prekes. 
2 Į daiktus mainomi ir arkliai, ir mulai, ir asilai. 
Indėnai turi didžiules bandas, kai kurie šimtus galvijų, 
1r bemaž ant visų jų — meksikietiškas įspaudas. Kitaip 
tariant, indėnai juos vagia iš nausėdijų, esančių Rio 
Grandės žemupyje, o vėliau parduoda Rio Grandės 
aukštupyje, ir ši prekyba laikoma teisėta — bent dabar 
taip yra, nieko nepaveiksi. 

Retai kada bizonų medžiotojai vyksta į pregijas 
dideliais būriais. Kartais jų prisirenka daug, jie pasiima 


žmonas ir vaikus ir klaidžioja su jais nelyginant indėnų 
giminė. Tačiau dažniausiai į kelionę leidžiasi vienas du 
medžiotojai su arkliais, mulais ir tarnais — štai ir visa 
ekspedicija. Laukiniai prerijų gyventojai mažiau juos 
tebaimina negu paprastus keliautojus. Komančiai ir ki- 
tos giminės žino, kokiu tikslu jie keliauja po preriją, ir 
svetingai juos priima. Nepaisant to, šie dvigubos pro- 
fesijos žmonės, — neretai indėnus apgaudinėja ir blogai 
sujais elgiasi. Jie keliauja nešuliniais mulais ir vežimais, 
pakinkytais mulais ir jaučiais. Toka vežimas — primi- 
tyviausia keleivio priemonė. Jis yra ant dviejų ratų; ratai 
išpjauti iš topolio ir užmauti ant stiprios medinės ašies. 
Šie ratai dažnai ne suvis apvalūs, jie veikiau ovalios 
arba net kone kvadratinės formos. Nuo ašies eina ilgas 
grąžulas, o viršuje pritvirtinta lyg aukšta keturkampė 
dėžė. Į šį įtaisą paprasčiausiu būdu pakinkyta keletas 
porų jaučių: iš anksto pritvirtintas prie grąžulo skersinis 
pririšamas prie ragų. Buliai neturi nei jungo, nei pa- 
kinktų; jie įsiremia galvomis į skersinį ir traukia visą 
traukinį. Važiuojant medinė ašis ima taip girgždėti ir 
cypti, kad jokiais žodžiais to neaprašysi. Tik namuose, 
kuriuose yra daug įvairaus amžiaus vaikų ir visi jie iš 
visos gerklės rėkia, tegalima išgirsti tokią baisią kako- 
foniją; arba reikėtų nuvykti į Pietų Meksiką, kur panašia 
muzika mus apkurtintų spygaujančių beždžionių ban- 
da. 


— XI skyrius — 
„Maždaug savaitei praslinkus po Švento Jono 
šventės, nedidelis medžiotojų būrys persikėlė per Pe- 
kosą prie Miškų brastos. Cia tebuvo penketas žmonių: 

baltasis, metisas ir trys grynakraujai indėnai, o su jais 
keli nešuliniai mulai ir trys jaučiais pakinkyti vežimai. 
Indėnų eisena, jų sulinkusios figūros, tilmos ant pečių ir 
sandalais apautos kojos — visa rodė, kad čia taikūs in- 
dėnai. Tai buvo Karloso, vienintelio šio būrio baltojo ir 
vadovo samdyti peonai. 

Metisas, vardu Antonijus, — mulų varovas, o in- 
dėnai — jaučių varovai; kiekvienas valdė savo vežimą, 
važnyčiodami jaučius ilgu vytiniu. 

Karlosas, apsisiautęs tankaus audeklo serape, jojo 
priekyje ant puikiojo savo juodžio, rodydamas kelią. 
Puošnųjį savo apsiaustą jis paliko namie, gaila jį buvo 
imti į tokią ilgą ir vargingą kelionę, o, be to, indėnai dar 
galėjo susigundyti tokiu puikiu apsiaustu ir, ilgai ne- 
galvodami, jo savininkui būtų nuvožę skalpą. Karlosas 
paliko namie ne tiktai apsiaustą, bet ir siuvinėtąją striu- 
kę, skaisčiai raudoną šerpę bei aksomines kelnes ir da- 
bar buvo apsivilkęs kur kas prasčiau. 

Karlosas daug tikėjosi iš šios kelionės. Dar nie- 
kuomet pirmiau jis nebuvo ėmęsis į preriją tiek prekių. 
Ne tik trys vežimai, kurių kiekvieną traukė ketvertas 
jaučių, buvo pilni, bet ir penketas nešulinių mulų buvo 
apkrauta: vežimuose — duona, kukurūzai, ispaniškos 
pupos, Čilės pipirai; nešuliuose — serapės, antklodės, 
šiurkštūs vilnoniai audiniai, šiokie tokie ryškios spalvos 
niekniekiai, keletas ispaniškų peilių su aštriomis triaš- 
menėmis geležtėmis. Apsirūpinti tokia gausybe prekių 
Karlosui padėjo tik drąsa ir pasisekimas per šventės 
varžybas. Jis turėjo auksinį, dar du laimėjo, o priedo 
jaunasis gyvulių augintojas don Chuanas beveik jėga 
įbruko jam skolon dar penkis, kad Karlosas kuo geriau 
aprūpintų savo ekspediciją. 

Keleiviai laimingai persikėlė per Pekosą ir patrau- 

kė aukščiausios Ljano Estakados vietos link — jos esa- 
ma netoli Miškų brastos. Per nuožulniai į viršų kylantį 
tarpeklį jie pakliuvo į plokščiakalnį. Priešais atsivėrė 
lygi, vienoda prerija — niekur nei krūmelio, nei pro- 
vėžos, jokio brėželio, žyminčio kelią. 

Tačiau Karlosui ir nereikėjo kelio žymių. Ljano 
Estakadą jis žinojo geriau negu kuris kitas žmogus pa- 
saulyje. Jis pasuko žirgą į pietryčius, ir karavanas pa- 
sijudino tolyn. Karlosas traukė Luizianos link, prie 
svarbiausios Red Rivero šakos, — jis buvo girdėjęs, kad 
pastaraisiais metais ten buvę daug bizonų. Į šiuos kraš- 
tus Karlosas vyko pirmą kartą; dažniausiai jis medžio- 
davo ir prekiaudavo Teksase, palei aukštutinius Bra- 
soso ir Kolorado intakus. Tačiau kraštus, per kuriuos 
tekėjo šios upės, dabar galutinai buvo užvaldžiusi ga- 
linga komančių giminė ir jų sąjungininkai — kiavai, 
lipanai, tonkevai. Indėnams niekas netrukdė vaikytis 
bizonų, ir jie neduodavo savo žvėrims atsikvėpti. Gy- 
vuliai įsibaugino, neprisileisdavo artyn žmogaus, ir jų 
bandos pastebimai praretėjo. 

Kas kita Red Rivero upyne. Čia jau priešų teri- 
torija. Retkatčiais čia medžioja vakai, panai, osadžiai, 
kai kada čia pasirodo kikapų, čerokų ir kitų giminių 
būriai, plūstą į rytus nuo Ljano Estakados. Tapais pri- 
einama prie kruvinų susirėmimų; nedraugingos gimi- 
nės priverstos laikytis atokiau viena nuo kitos, todėl čia 
viena, čia kita pusė praleidžia medžioklės sezoną, ir 
biznų niekas nebaido. Yra žinoma, kad neutralioje ša- 
lyje — nesantaikos šalyje — veisiasi galybės bizonų ir 
kitokių medžiojamų žvėrių, ir jie nėra tokie baikštūs 
kaip kitose vietose. 

Karlosas visa tai žinojo, štai kodėl jis if ryžosi 

sudaryti ekspediciją į Red Rivero aukštupį; ši upė pra- 
sideda Ljano Estakados rytuose, o visiškai ne Uolų kal- 
nuose, kaip pažymėta žemėlapyje. 

Ir Karlosas, ir metisas Antonijus bizonų medžiok- 
lei buvo gerai apsiginklavę; iš trijų peonų — du taip pat 
puikūs medžiotojai. Visi turi lankus, ietis — tie ginklai 
šiai medžioklei patogiausi. Tačiau viename vežime taip 
pat paslėptas ir paraku šaunamas ginklas — ilgavamz- 
dis, rudas amerikietiško tipo šautuvas. Karlosas jį sau- 
gojo visai kitam grobiui ir puikiai mokėjo su juo elgtis. 
Bet aip jis pakliuvo į rankas amerikiečiui bizonų me- 
džiotojui? Atsiminkite, Karlosas buvo ne meksikiečių 
kilmės. Šis šautuvas — šeimos relikvija. Jis priklausė 
medžiotojo tėvui. 

Mes neseksime Karloso pėdomis, nestebėsime 
kiekvieno šios varginančios kelionės žingsnio per dyką 
preriją. Vieną sykį medžiotojams teko per dieną nu- 
žingsniuoti setyniasdešimt mylių dykuma be vandens. 
Tačiau Karlosas ne pirmąkart vedė karavaną vietomis, 
kur nėra nė lašo vandens, ir jau žinojo, kaip tokiu atveju 
neprarasti nė vieno jaučio ar mulo. 

Jis keliavo taip. Paskutinį kartą sustojęs prie van- 
dens, duodavo jaučiams iki valiai atsigerti; į kelią leis- 
davosi pavakare ir žygiuodavo iki šviesos, po to dviem 
valandom sustodavo, ir gyvuliai ganydavosi, kol ant 
žolės dar būdavo rasa. Paskui vel ilgas žygis iki vi- 
durdienio ir vėl poilsis — trims keturioms valandoms, 
kol atvėsta į pavakarę; tuomet būrys vėl leidžiasi į kelią, 
ir tos dienos žygį baigia tik naktį. Dar ir dabar daž- 
niausiai taip keliaujama Čiuauos, Sonoros dykumomis 
ir Šiaurės Meksikoje. 

Po keleto dienų Karlosas su savo bendrakeleiviais 
nusileido rytiniu šlaitu nuo aukštumos ir pasiekė Red 
Rivero intaką. Čionai viskas atrodė kitaip — aplinkui 
vilnyte vilnijo prerija. Visos linijos čia švelnios ir grakš- 
čios; kalvos su apvaliom viršūnėm ir nuožulniais šlai- 
tais virsta žaliais slėniais, o per juos vingiuoja, bliz- 
gėdami saulėje, skaidrūs upeliai. Šen bei ten išilgai 
krantų nusitęsę girios — jose tarpsta amžinai žaliuoją 
ąžuolai, gražuolės pekanos su pailgais skaniais riešutais 
ir sidabriniai topoliai. Kur ne kur kalneliuose stiepiasi į 
aukštį galingi medžiai — jie auga atokiau vienas nuo 
kito, ir atrodo, kad juos pasodino žmogaus ranka. Jų 
vainikai kuplūs, vešlūs, o iš šviesių plunksninių lapų ir 
ilgų, rudų, svyrančių nuo šakų ankščių tuojau matyti, 
kad čia ir yra garsioji Amerikos akacija. Lomose, prie 
upelio, auga raudonasis šilkmedis, čia vienur, čia kitur 
švelnia alyvų spalva žydi kinų medis. Ir kalvos, ir slė- 
niai apkloti puikiu ryškiai žaliu neaukštos bizonų žolės 
kilimu, ir atrodo, lyg seniai šienauta pieva dengtųsi 
nauja, jauna žaluma. Žavingos vietos! Nieko nuosta- 
baus, kad jos tapo mėgstamomis bizonų ganyklomis. 

Įžengęs į šitą palaimingą kraštą, Karlosas netru- 
kus užtiko bizonų pėdas; visur pasitaikydavo jų išmintų 
takų, girdyklų, medžių su nudrėksta žieve. Kitą rytą jis 
atsidūrė didžiulės bandos vidury: bizonai ramiai kaip 
paprastos karvės bastėsi po lauką ir neskubėdami pešė 
žolę. .Jie buvo visai nebailūs ir, jam prisiartinus, net 
nemanė slėptis. 

Štai ir pasiektas tikslas. Tai buvo didžiulė, gausi 
jo ferma, nuosava jo banda — taip, ši banda priklausė 

Kitų rytų Karlosas atsidūrė didžiulės bandos vidury: 


tiek jam, tiek bet kam kitam, — ir dabar Karlosui beliko 
užmušinėti bizonus ir ruošti mėsos ir odų atsargas. 

O prekyba su indėnais dar buvo prieš akis. Kar- 
losas neabejojo, kad medžiojant jam teks su jais ne kartą 
susitikti. 

Kaip ir visi, klajoją po preriją, ar traperiai!, ar in- 
dėnai, Karlosas gyvai jautė gamtos grožį ir stovyklai 
išsirinko dailų kampelį. Tai buvo tankia žole apaugusi 
loma, kur pekanos, šilkmedžio, laukinio kinų medžio 
pavėsyje čiurleno tyras, skaidrus upokšnis. 

Uksmingame rojuje Karlosas pastatė vežimus ir 
įtaisė palapinę. 

'Traperis — Šiaurės Amerikos kailinių žvėrių me- 
džiotojas. 


bizonai ramiai slampinėjo po lauką ir rupšnojo žolę 


— XII skyrius — 


Karlosas pradėjo medžioti, ir jo medžioklė buvo 
nepaprastai sėkminga. Per pirmas dvi dienas jis nudobė 
ne mažiau kaip dvidešimt bizonų ir juos visus parga- 
beno į stovyklą. Karlosas ir Antonijus tykojo gyvulių ir 
juos šaudė, o du peonai darinėjo, pjaustė dalimis ir vežė 
į stovyklą. Čia imdavosi darbo trečias peonas: jis džio- 
vino mėsą — pjaustydamas ją plonais griežinėliais ir 
kabindamas prieš saulę. 

Medžioklės reikėjo tikėtis pelningos. Karlosas ne- 
abejojo, kad prigamins tiek mėsos, kiek tik galės pa- 
siimti, ir geroką odų atsargą. Tą viską iš jo beregint 
nupirks Naujosios Meksikos miestuose. 

Tačiau trečią dieną medžiotojai pastebėjo, kad bi- 

zonų laikysena pasikeitė: staiga jie tapo neramūs ir 
baikštūs. Kartais pro šalį galvotrūkčiais pralėkdavo di- 
džiulės bandos, atrodė, kad jos išgąsdintos arba gelbs- 
tisi nuo persekiojimo. Kas gi pagaliau privertė gyvulius 
bėgti? 

Karlosas nusprendė, kad netoliese medžioja kokia 
nors indėnų giminė. Ir čia buvo jo teisybė. Užkopęs ant 
kalno, nuo kurio gerai matėsi šis visas dailusis slėnis, jis 
pastebėjo indėnų stovyklą. Palei upelį pačiame slėnio 
krašte, buvo sustatyta apie penkiasdešimt vigvamų tar- 
si palapinių. Vigvamai buvo kūgio pavidalo; ratu nuo- 
žulniai suspręstos kartys suduriamos viršuje, suriša- 
mos, ir taip gautas karkasas apdengiamas bizonų odo- 
mis. 

— Čia vakų vigvamai! — tuojau pat tarė Karlosas; 
jis turėjo įgudusią akį. 

— Iš kur jūs žinote, šeimininke? — paklausė An- 
tonijus. 

Jis anaiptol nebuvo toks prityręs kaip Karlosas, 
kuris visą gyvenimą nuo pat vaikystės praleido pre- 
rijose. 

— Matyti iš vigvamų. 

— O aš maniau, kad komančiai. Tokius pat vig- 
vamus aš esu matęs pas „bizonų ėdikus“". 

— Ne, Antonijau, — prieštaravo Karlosas. — Ko- 
mančių vigvamų kartys visai sudūrtos galais ir iki pat 
viršaus uždengtos odomis, dūmams nebelieka pro kur 
išeiti. O čia, matai, visai ne taip. Ne, čia vakų vigvamai. 
Teisybė, jie komančių sąjungininkai. 

Taip ir buvo. Viršuje kartys ne visai tesusiėjo ir 
dūmams buvo palikta skylė, todėl vakų vigvamai pa- 
nešėjo į kūgį, bet tik nupjautą, tuo skirdamiesi nuo ko- 
mančių vigvamų. 

— Vakai su mumis ne piktuoju, — kalbėjo me- 
džiotojas. — Manau, kad mums nėra ko jų bijoti. Esu 
įsitikinęs, kad jie su mumis prekiaus. Bet kurgi jie? 

Medžiotojas uždavė sau šį klausimą todėl, kad, 
apžvelgdamas stovyklą, jis nepastebėjo ten nei vyrų, nei 
moterų, nei vaikų, nei gyvulių — jokios gyvos būtybės. 
Tačiau ši stovykla negalėjo būti apleista. Indėnai nie- 
kuomet nepalieka tokių vigvamų; šiaip ar taip, jie ne- 
paliktų tokių puikių odų. Ne, jie tikriausiai kur nors 
netoliese: galbūt tarp didžiųjų kalvų tyko bizonų. 

Karlosas atspėjo. Apžiūrinėdami stovyklą iš- vir- 
šaus, jie išgirdo garsius šūksnius, ir po valandėlės ne- 
toliese, ant kalvų, išniro didelis būrys — keletas šimtų 
raitelių. Jie jojo lėtai, bet putoti jų žirgai sunkiai alsa- 
vo — matyt, jie ką tik buvo lėkę šuoliais iš viso vieko. 
Netrukus po jų pasirodė kitas, dar gausesnis būrys. Čia 
buvo arklių ir mulų, apkrautų didžiuliais rudais ne- 
šuliais — bizonų mėsa, suvyniota į gauruotas odas. Šį 
karavaną valdė moterys ir paaugliai, o paskui bėgo šu- 
nys ir rėksniai vaikiūkščiai. 

Jie artinosi prie stovyklos iš priešingos pusės, to- 
dėl Karloso ir Antonijaus kurį laiką nepastebėjo. 

Pirmasis indėnų būrys nusėdo nuo žirgų palei 
ant kalvos viršūnės medžiotojų galvas. Pasigirdo įspė- 
jantis riktelėjimas — ir akies mirksniu jau vėl visi buvo 
ant žirgų, pasirengę kovai. Du ar trys nujojo prie antrojo 
karavano, kuris dar nebuvo spėjęs grįžti iki stovyklos; 
kiti nerimaudami jodinėjo iš vienos vietos i kitą. Matyt, 
jie būgštavo, kad prie jų nebūtų prisėlinę panai, mirtini 
jų priešai. 

Tačiau Karlosas tuojau pat išsklaidė jų būgštavi- 
mus. Jis paspaudė žirgą pentinais, užjojo ant kalvos ke- 

teros ir sustojo priešais indėnus. Paskui davė kelis gerai 
jam žinomus ženklus, sušukdamas visa gerkle: „Ami- 
go“!, — irjie nusiramino.Į priekį išjojo jaunas indėnas ir 
nušuoliavo ant kalvos. Jis prijojo tiek, kad galėtų su- 
sikalbėti, ir sustojo; jie kalbėjosi iš dalies ženklais, iš 
dalies darkyta ispanų kalba ir vienas antrą puikiai su- 
prato. Indėnas nujojo atgal; netrukus jis vėl grįžo ir pa- 
kvietė medžiotoją su jo draugais į stovyklą. 

Karlosas, žinoma, priėmė malonų jo kvietimą, ir 
po valandėlės juodu su Antonijum jau valgė ką tik nu- 
dobtų bizonų mėsą ir taikiai šnekučiavosi su šeiminin- 
kais. 

Vadas — augalotas, gražus indėnas, matyt, turėjo 
visišką valdžią; jis itin draugiškai priėmė Karlosą ir 
nudžiugo, sužinojęs, kad šis turįs daug prekių. Jis pa- 
žadėjo rytojaus dieną iš pat ryto atsilankyti Karloso sto- 
vykloje ir leido savo giminei su juo prekiauti. Kaip ir 
spėjo medžiotojas, čia buvo kilni vakų giminė, viena iš 
kilmingiausių prerijoje gyvenančių tautų. 

Karlosas grįžo į savo stovyklą puikiai nusiteikęs. 
Dabar jis išmainys savo prekes į; mulus — taip žadėjo 
vadas, — o juk daugiausia dėl jų jis ir atvyko į preriją. 

Rytą, kaip ir buvo susitarta, atvyko indėnai su 
savo vadu priešaky; nedidelė žemuma, kur medžiotojas 
buvo įsiruošęs stovyklą, gužėte prigužėjo vyrų, moterų 
ir vaikų. Ryšuliai buvo atrišti, prekės išdėliotos paro- 
dyti, ir visa diena praslinko gyvai prekiaujant. Karlosas 
įsitikino, kad jo pirkėjai be priekaištų garbingi žmonės, 
ir vakarop, jiems skirstantis, visos jo prekės buvo par- 
duotos iki paskutinės. Užtat netoliese slėnyje ganėsi pri- 
rišti mulai ne mažiau kaip trisdešimt galvų. Visi jie da- 

bar priklausė bizonų medžiotojui. Ne veltui jis išleido 
aštuonis savo auksinius! 

Iš jų jis turės pajamų ne tiktai sugrįžęs namo, jie 
pravers ir keliaujant: visus iki vieno apkraus bizonų 
odomis ir džiovinta mėsa. 

Taip, ekspedicija pasirodė esanti sėkminga. Kar- 
losas užsisvajojo apie būsimus turtusjir jo širdyje sužibo 
viltis,kad ateis diena, kai jis turės teisę paprašyti gra- 
žiosios Katalinos rankos. 

Jeigu jis pralobs, tai ir don Ambrosijus turbūt ne- 
sipriešins jo piršlyboms. Saldžios buvo tą naktį bizonų 
medžiotojo Karloso svajonės, ir jis sapnavo nuostabius 
sapnus. 


— XIII skyrius — 


Kitą dieną jis medžiojo su dar didesniu užside- 
gimu. Juk dabar bus galima visą laimikį išgabenti, kad 
ir koks didelis jis būtų. Nėra ko būgštauti, kad prerijoje 
reiks palikti odas arba džiovintą mėsą. Dabar jis turi 
trisdešimt penkis mulus, įskaitant ir tuos, su kuriais 
čion atvyko, be to, tris vežimus — galės parsigabenti 
daug mantos už daugelį šimtų dolerių. 

Iš indėnų jam pavyko gauti net keletą odų, kurias 
jie naudojo drabužiams. Už jas jis atidavė indėnams 
visa, kas tik jiems patiko. Netgi sagas iš savo ir savo 
žmonių striukių, auksinius kaspinus ir spindinčią 
sombrero juostą — visa, kas blizga. 

Karlosas buvo pasiruošęs viską atiduoti, tik ži- 
noma, ne ginklus. Bet indėnų jie ir neviliojo. Jie turėjo 
beveik tokius pat lankus ir lasus, ir mokėjo juos patys 
pasidaryti. Žinoma, jie būtų pirkę šautuvą, bet jis buvo 

atminimui padovanotas ir Karlosas nebūtų jo mainęs 
net į dvidešimt mulų. is 

Karlosas medžiojo dar vieną kitą dieną. Jis pa- 
stebėjo, kad kas valandą bizonai darosi vis neramesni, 
baikštesni. Jis taip pat matė, kad jų bandos bėga iš šiau- 
rės, O juk vakai medžiojo labiau į pietus nuo jo sto- 
vyklos. Ne, gyvuliai gelbėjosi ne nuo jų. Nuo ko gi tuo- 
met? 

Atėjo trečia naktis po prekybos su indėnais; Kar- 
losas ir jo žmonės sumigo. Sargybą ėjo Antonijus, o 
vidurnaktį jį turėjo pakeisti vienas peonas. 

Metisą ėmė miegas. Jis buvo pavargęs vaikyda- 
mas bizonus; sargybą eiti jam dar liko pusvalandis, ir jis 
iš paskutiniųjų grūmėsi su snauduliu; tik staiga toje vie- 
toje, kur ganėsi mulai, kažin kas suprunkštė. 

Antonijus akimirksniu nubudo. Jis prispaudė prie 
Žemės ausį ir ėmė klausytis. Toje pačioje pusėje vėl.ka- 
žin kas suprunkštė, dabar jau garsiau, paskui — vieną 
sykį, kitą — dar ir dar... 

„Kas čia galėtų būti? Kojotai? O galbūt lokys? Rei- 
kia žadinti šeimininką“, — pamanė Antonijus. 

Patylomis priėjęs prie miegančio Karloso, Anto- 
nijus palietė jo petį. Pakako lengvai prisiliesti — ir me- 
džiotojas, nusitvėręs šautuvą, pašoko. Jis visuomet 
griebdavosi šio ginklo pavojaus atveju, kai grėsdavo 
indėnų užpuolimas; lanką jis vartojo tik medžiodamas. 

Persimetę keletu trumpų žodžių, Antonijus ir 
Karlosas prižadino peonus, ir visas penketas pasiruošė 
kovai. Jie neišėjo iš už vežimų, sustumtų taip, jog su- 
sidarė lyg nedidelė trikampė užtvara. Aukšti kėbulai 
galėjo gerai apsaugoti nuo strėlių; laužo nekūrė, todėl 
stovykla iš toliau suvis nebuvo pastebima. Be to, ve- 
žimai stovėjo tamsiame šilkmedžių šešėlyje, kurie sau- 


82 


gojo stovyklą nuo pašalinių akių; užtat pasislėpusiems 
už vežimų buvo gerai matoma prieš juos esanti prerija. 
Jei ne šen bei ten tamsuojančios giraitės, būtų galima 
apžvelgti visą slėnį — pasižiūrėti į viršų, į apačią, į visas 
puses. Tačiau šiose giraitėse galėjo slėptis nemaža prie- 
šų. 

Medžiotojai tylėdami, ištempę ausis klausėsi. Vie- 
ną valandėlę jiems atrodė, kad prie mulų bandos, kuri 
ganėsi pririšta ne toliau kaip už šimto jardų nuo ve- 
žimų, sėlina kažkoks šešėlis. Tačiau prieblandoje galėjo 
tai tik pasivaidenti. Kieno šešėlis ten bebūtų, jis slinko 
labai lėtai, netgi atrodė, kad jis nejuda. 

Pagaliau Karlosas ryžosi prieiti arčiau pasižiūrėti, 
kas gi ten dedasi. Jis išlindo iš užtvaros ir nušliaužė prie 
mulų, paskui jį — Antonijus. Prisiartinę prie tamsaus 
daikto, jie aiškiai pamatė, kad jis juda. 

— Nagi pažvelk! Kas gi čia yra? — sušnibždėjo 
medžiotojas. 

Tuo metu mulai vėl suprunkštė, kai kurie ėmė 
daužyti žemę kanopomis, tarsi juos kas būtų išgąsdinęs. 

— Aš manau, kad čia lokys, — toliau kalbėjo Kar- 
losas. — Lokys panašiai elgiasi. Jis taip išgasdins mulus, 
kad jų nė nepavysi... Šūvis, ir tas nepadarytų didesnio 
sąmMyšio. 

Tardamas šiuos žodžius, jis pakėlė šautuvą ir, nu- 
sitaikęs kiek leido tamsa, atlaužė gaiduką. 

Atrodė, kad šūvis iššaukė iš pragaro visas pik- 
tąsias dvasias. Vienu kartu sukaukė šimtai balsų, šimtas 
arklių kanopomis sudundino žemę; banda sujudo; mu- 
lai garsiai bliovė ir pašėlusiai traukėsi nuo saitų. Štai jie 
jau nutraukė pančius ir kaip padūkę šuoliais rūkte rūks- 
ta iš įlomio. O paskui juos vydamiesi šuoliuoja, spy- 
gauja vos ne vos tamsoje įžiūrimi raiteliai. Nespėjo Kar- 

losas atsipeikėti iš sumišimo, o mulų bei indėnų jau ir 
pėdų neliko. 

Mulų kaip nebūta. Ką tik čia ganėsi visa banda — 
ir šit nebeliko nė vieno. 

— Pabėgo! — sumurmėjo Karlosas. — Vargšai 
mano mulai... visus nusiginė, visus iki vieno!.. Tegu 
būna prakeikti šitie apgavikai! 

Jis nė kiek neabejojo, kad plėšikai buvo vakai — 
tie patys indėnai, iš kurių jis pirko mulus. Jis žinojo — 
tokie atsitikimai prerijose dažni; panašiu būdu pirkliai 
dažnai apiplėšiami, ir jie jau pripratę prie to, kad tą patį 
mulą pasitaiko du kartus pirkti iš tų pačių indėnų, kurie 
ji pavogė. 

— Prakeikti apgavikai! — pakartojo Karlosas pa- 
Žėkas — Štai kodėl jie buvo tokie dosnūs ir kilnūs! 

Taigi jie tik susitarė mane apvogti kaip tikri bailiai. Vie- 
šai iš manęs visa atimti jie nedrįso. Nelabieji! Dabar aš 
žuvęs! 

Pastaruosiuose jo žodžiuose nuskambėjo ir pyk- 
tis, ir sielvartas. 

Medžiotojo padėtis iš tikrųjų buvo nepavydėtina. 
Visos viltys, kurios dar taip neseniai jį buvo pakėlusios 
į tokias aukštybes, sudužo per vieną valandėlę. Jis ne- 
teko viso, ką turėjo, prarado visa, dėl ko buvo sumanęs 
šį žygį. Kiek sunkumų ir pavojų jis iškentė kelionėje — 
ir visa veltui. Jis grįš tuščiomis rankomis, dar didesnis 
vargšas negu buvo, — juk drauge su kitais prapuolė 1T 
penki nuosavi jo mulai. Jaučiai, ištikimas žirgas ir ve- 
žimai — štai visa, kas jam beliko. Šito kažin ar galėjo 
pakakti, norint pakrauti maistą keliaujant atgal; jokios 
mantos, nė vieno ryšulio su odomis, jokių mėsos atsar- 
gų, be tos, kuria turės keliaudami maitintis jis ir jo ben- 
drakeleiviai. 

Visos šios mintys dingtelėjo Karlosui į galvą per 
tą trumpą valandėlę, kai jis nustėrusiu žvilgsniu žiūrėjo 
į tą pusę, kur nudūmė grobikai. Jis nė nemėgino jų vy- 
tis. Tai būtų buvę ne tik nenaudinga, bet ir pavojinga. 
Ant savo puikaus žirgo jis būtų galėjęs juos pavyti, bet 
tik tam, kad žūtų nuo jų iečių smaigalių. 

— Prakeikti apgavikai! — vėl pakartojo jis, paskui 
atsikėlė, grįžo prie užtvaros ir įsakė arčiau atvesti jau- 
čius ir tvirčiau pririšti juos prie vežimų: juk koks nors 
atsilikęs indėnų būrys gali dar kartą juos užpulti. 

Kadangi miegoti buvo nesaugu, Karlosas ir jo 
bendrakeleiviai daugiau nebegulė ir budėjo visą naktį 
iki švintant. 


— XIV skyrius — 


Karlosui ši naktis buvo liūdna, kupina sielvartin- 
gų minčių. Netekęs visko, ką turėjo, jis atsidūrė tarp 
nedraugingų indėnų, kurie dar galėjo persigalvoti ir 
grįžti pribaigti nelaimingų medžiotojų. Nuo namų, taip 
pat ir nuo bet kurios baltųjų gyvenvietės jį skyrė šimtai 
mylių, ir dar reikėjo pereiti šią didžiulę dykumą. Ne- 
rami buvo jo širdis: kas jo laukia namie? Juk jis neteko 
visų savo prekių ir sugrįžęs galbūt bus visų išjuoktas. 
O, be to, jokios vilties, kad prarasti mulai bus grąžinti 
ar atlyginti nuostoliai. Vyriausybė, žinoma, nesiims 
ruošti ekspedicijos atkeršyti už tokį nežymų žmogų 
kaip jis; pagaliau ispanų kareiviai ligi čia ir neatsikastų, 
net jeigu jie ir panorėtų. Ir argi Viskara ir Robladas 
siųstų dėl jo kareivius? Ne, nėra ko tikėtis, kad prekės 
būtų sugrąžintos. Jis žiauriai apiplėštas, ir jam belieka 
su tuo susitaikyti. O prieš akis visa taip tamsu ir hiūru! 

Kai tiktai prašvis, jis nuvyks į vakų stovyklą — jis 
nepabūgs atvirai apkaltinti jų klastingumu. Bet argi tai 
pagelbės? Be to, ar atras jis juos pirmykštėje stovykloje? 
Ne, greičiausiai, sugalvoję jį apiplėšti, jie bus persikėlę į 
kitą vietą. 

Tą naktį ne kartą jam šovė į galvą beprotiška min- 
tis. Prarasto neatgausi, bet jųk galima atkeršyti. Vakai 
turi priešų. Kai kurios gretimos giminės su jais nesu- 
gyvena; ir Karlosas žinojo, kad jie turi galingą priešą — 
panų giminę. | 

„Mano dalia žiauri, — galvojo Karlosas, — užtat 
malonus kerštas! Ojeigu susirasčiau panus, pasakyčiau, 
ko aš noriu, pavesčiau jiems savo ietį, lanką, ištikimą 
savo šautuvą!.. Aš niekuomet nesu susitikęs su šia gi- 
mine, jų nepažįstu, bet turiu tvirtą ranką, ir dabar, kai 
noriu keršyti, jie mano pagalbos nepaniekins. Mano 
žmonės eis su Manimi nors į pasaulio kraštą, aš žinau. 
Tiesa, jie — tagnosai, nekaringa giminė, bet įžeisti jie 
moka kautis ir keršyti.“ 

— Taip, aš susiieškosiu panus! 

Pastaruosius žodžius jis ištarė beveik garsiai, 
karštai ir įtikinamai. Karlosas nebuvo pratęs ilgai gal- 
voti ir abejoti, ir dabar jo sprendimas buvo tvirtas. Ir 
nenuostabu: su. juo buvo pasielgta taip niekšiškai ir 
žiauriai, jo laukė tokia liūdna ateitis, jeigu jis grįš namo 
tuščiomis rankomis, jis taip norėjo atsilyginti tiems, ku- 
rie užtraukė jam nelaimę, be to, ne visai tebuvo už- 
gesusi viltis susigrąžinti bent mažą dalį prarastos man- 
tos — štai kas vertė jį ryžtis tokiam žingsniui. Ir Kar- 
losas nusprendė ir jau buvo besiruošiąs pranešti apie tai 
bendrakeleiviams, bet tuo tarpu Antonijus, kuris buvo 
paskendęs kažin kokiose savo mintyse, prakalbo pir- 
masis: 

— O arjūs nieko keista nepastebėjote, šeiminin- 
ke? — paklausė jis. 

— Kada, Antonijau? 

— Kai pabėgo mulai. 

— O kas gi? 

— Na juk šie sukčiai ne visi buvo raiti, gera pu- 
sė — pėsti. 

— Teisybė, aš taip pat pastebėjau. 

— Tai šit, šeimininke, kiek kartų aš esu matęs 
komančius, genančius mustangų bandą, ir jie visuomet 
būdavo raiti. 

— Na tai kas? Čia juk buvo vakai, o ne komančiai. 

— Taip, šeimininke. Bet aš girdėjau, kad vakai — 
vis tiek kaip komančiai: jie tikri raiteliai ir visuomet 
puola tik raiti. 

— Taip, teisybė, — atsakė susimąstęs medžioto- 
jas. — Reikia pripažinti, kad čia kažkas yra. 

— O daugiau nieko keista užpuolimo metu ne- 
pastebėjote, šeimininke? — klausė metisas toliau. 

— Ne, Antonijau. Man labai jau buvo apmaudu, 
be to, tokioje bėdoje aš nebesusigaudžiau. Nieko ne- 
pastebėjau. O kas dar? 

— Bet juk jie ne tik klykė iš visos koserės, jie net ir 
spygavo taip, kad nors ausis užsikimšk, o svarbiau- 
sia — švilpė. Argi jūs negirdėjote? 

— Oho! O ar tu girdėjai? 

— Aiškiai girdėjau. Ir ne vieną kartą. 

— Kurgi buvo mano ausys? — prikišo sau Kar- 
losas. — Ar tu tikrai įsitikinęs, Antonijau? 

— Neabejokite, šeimininke. 

Valandėlę kitą medžiotojas tylėdamas įtemptai ir 
susikaupęs galvojo ir staiga, atrodo, prakalbo pats su 
savimi: 

—Tai, galimas daiktas... Tai turbūt... Taip, prisie- 
kiu! Tai... 

— Kas, šeimininke? 

— Tai švilpė panai! 

— Va ir aš taip galvoju, šeimininke. Komančiai 
niekados taip nespygauja. Ir kiavai — taip pat. Ir aš 
nesu girdėjęs, kad vakai duotų tokius įspėjimo ženklus. 
Galbūt čia panai? Be to, dar jie buvo pėsti. Tikrai, čia 
panai. 

Karloso mintys tuojau pasikeitė. Tikriausiai bus 
Antonijaus teisybė. Švilpimas — įspėjimo ženklas, kuris 
panus skiria nuo visų kitų giminių. Be to, tokio didelio 
pėsčiųjų plėšikų būrio pasirodymas — dar viena ypa- 
tybe. Karlosas žinojo, kad pietinės giminės niekuomet 
tokios taktikos nesiima. Panai taip pat gimę raiteliai, bet 
savo antpuolių metu į pietus jie neretai vyksta pėsti, 
tikėdamiesi grįžti raiti. Bemaž visuomet taip ir atsitinka. 

„Vadinasi, aš be reikalo apkaltinau vakus, — pa- 
galvojo Karlosas. — Grobikai bus ne jie, bet panai.“ 

Bet čia kilo jam naujas įtarimas. Ne, vis dėlto bus 
apiplėšę vakai. Jie tyčia švilpė taip, kaip panai, norė- 
dami jį suklaidinti. Dalis jų galėjo nųlipti nuo arklių, juo 
labiau, kad jų stovykla arti. Ir juk po to, kai apimti 
panikos mulai nusitraukė nuo saitų, indėnai dingo kaip 
tik toje pusėje. 

Nuėjus jam rytoj pas juos, jie, žinoma, sakys, kad 
netoliese pasirodę panai ir kad jie nusiginę jo mulus. 
Mulų jis, žinoma, nepamatys: jie bus gerai paslėpti kur 
nors už kalvų. 

— Ne, Antonijau, — pasakė jis, viską apgalvo- 
jęs. — Mūsų priešai vis dėlto vakai. 

— Tikiuosi, kad jūs klystate, šeimininke. 

— Aš taip pat norėčiau tikėti, bičiuli. Dar vakar aš 

juos laikiau bičiuliais. Man būtų skaudu susigyventi su 
ta mintimi, kad jie mums priešai... Tačiau bijau, kad 
taip nebūtų. 

Ir vis dėlto Karlosas nebuvo tuo visiškai įsitikinęs; 
ir kol jis mąstė, jam į galvą dingtelėjo naujas įrodymas 
vakams-apginti. Jo bendrakeleiviai taip pat buvo pa- 
stebėję šią aplinkybę. 

Visi matė, iš kurios pusės pastarosiomis keliomis 
dienomis bėgo bizonai. Jie dūmė iš šiaurės į pietus, ir 
argi akivaizdus jų nerimas nerodė, kad kažin kas juos 
vejasi? O juk vakai visą laiką medžiojo įpiečiau nuo 
Karloso stovyklos. Matyt, šiaurėje medžiojo kažin kokie 
kiti indėnai. Tikriausiai tai ir buvo panai. 

Karlosas vėl priekaištavo sau, kad pernelyg grei- 
tai paskubėjo įtarti naujuosius savo bičiulius. Jį kankino 
abejonės. Galbūt tatai išspręs rytas. 

Kai tik prašvis, jis nuvyks į vakų stovyklą ir viską 
sužinos arba bent viską jiems į akis išdės. 


Vos tik prerijoje ėmė brekšti aušra, Antonijus pra- 
dėjo tiriamu žvilgsniu naršyti žemę į visas puses, ir 
staiga akylos jo akys pastebėjo žolėje kažin kokį keistą 
daiktą. Netoliese nuo tos vietos, kur dar taip neseniai 
ganėsi mulai, riogsojo kažin koks tamsus daiktas. Gal- 
būt ten auga prožirnis arba koks nors kitas krūmokšnis? 
Ne, nepanašu, ne tokie kontūrai. Veikiausiai, guli koks 
nors gyvulys... Gal didelis vilkas? Netoli šios vietos 
naktį jiems buvo pasirodžiusi kažkokia gyva būtybė; į 
ją Karlosas šovė. 

Pastebėjęs šį keistą daiktą, Antonijus tučtuojau 
parodė Karlosui, ir dabar blankioje apyaušrio šviesoje 
abu stengėsi jį įžiūrėti. 

Švito, daikto kontūrai ėmė ryškėti, ir medžiotojai 

vis labiau nebetvėrė iš smalsumo. Jie jau seniai būtų 
prislinkę arčiau, tačiau būgštavo, kad indėnai negrįžtų, 
ir dėl viso pikto neišėjo iš užtvaros. 

Tačiau praslinko dar kiek laiko, ir jie nebeiškentė: 
reikia gi pagaliau sužinoti, kas ten per daiktas! Jiems 
jau buvo kilęs įtarimas, ir jie norėjo pasitikrinti. Kar- 
losas ir Antonijus perlipo per vežimus ir pasuko prie 
paslaptingojo daikto. 

Priėję arčiau, jie pamatė, kad čia nebegyvas in- 
dėnas, ir nelabai tenustebo — turbūt kaip tik šito jie ir 
tikėjosi. Jis gulėjo kniūpsčias žolyne; įsižiūrėję jie pa- 
stebėjo šone žaizdą, kuri buvo apskretusi krauju. Tai 
buvo kulkos žymė — Karlosas neapsiriko. 

Jie pasilenkė ir apvertė kūną, kad galėtų atidžiau 
įsižiūrėti. Indėnas buvo apsitaisęs visiškai kariškai: iki 
juosmens nuogas, o veidas ir krūtinė taip išpaišyti, kad 
priešai išsigąstų vien jo išvaizdos. Bet labiausiai Karlosą 
stebino laukinio šukuosena. Paausiai ir smilkiniai stro- 
piai nuskusti, visa galva trumpai apkirpta, ir tik ant pat 
viršugalvio paliktas ilgas kuokštas; jis supintas į kasą, 
visą nusmaigstytą plunksnomis, ir kasa nukarusi per 
nugarą. Pliki smilkiniai nutepti skaudžiai raudonos 
spalvos dažais, taip pat išteplioti žandai ir krūtinė. Šio 
lavono vaizdas buvo šiurpus: ryškios dėmės, šviečian- 
čios ant pilkšvai blyškios jo odos, nubalusios lūpos ir 
stiklinės akys. 

Gerą valandėlę Karlosas jį apžiūrinėjo tylėdamas, 
paskui apsigręžė, reikšmingai pažvelgė į savo bendra- 
keleivį ir, rodydamas į skustą indėno galvą ir moka- 
sinus, kuriais jis buvo apsiavęs, tarė, aiškiai patenkintas 
šiuo atradimu: 

— Panas! 

— XV skyrius — 


Nukautasis indėnas, be abejo, buvo panų giminės. 
Tai rodė jo šukuosena, mokasinų forma ir kariškas kūno 
išpaišymas. 

Karlosui buvo malonu, kad tai panas. Tam jis tu- 
rėjo priežasčių. Pirma, jis nudžiugo, kad vakai nebuvo 
išdavikai; antra, kad jis susidorojo su vienu grobiku; ir 
pagaliau, įsitikinus, kad dėl visko kalti panai, jam vėl 
blykstelėjo viltis atgauti nors dalį pavogtų mulų, ir tą 
padaryti padedant vakams. 

Ir tai visiškai įmanomas dalykas. Kaip jau buvo 
sakyta, vakai ir panai — amžini priešai. Tegu tik vakai 
sužino, kad panai yra kur nors netoliese, ir jie būtinai 
juos vysis — tuo Karlosas neabejojo. Su savo mažu bū- 
riu jis taip pat jiems padės ir, jei panai bus sumušti, 
galbūt atgaus savo mulus. 

Jis norėjo tuojau pat joti į vakų stovyklą ir pranešti 
jiems, kad panai pradėjo karą, irjau drauge sujais leistis 
ieškoti bendro priešo. 

Bėt čia jis ir Antonijus staiga prisiminė: juk panai 
dūmė į tą pusę, kur buvo sustoję vakai! Iki stovyklos ne 
daugiau kaip dvi mylios, ir kažin ar panai galėjo jos 
nepastebėti kad ir naktį. O jeigu jie užklupo vakus iš 
netyčių ir dabar su jais kaujasi? 

"Taip, šitai gali būti, turbūt taip ir yra. Jie kaip tik 
galėjo suskubti, ir laikas puolimui buvo pats tinkamiau- 
sias. Mulus jie nusiginė dar prieš pusiaunaktį. Jie, be 
abejo, tuomet bus traukę pro vakų stovyklą ir suspėję 
ten kaip tik įprastu užpuldinėjimų ir plėšimų metu — 
tarp pusiaunakčio ir aušros. 

Karlosas būgštavo, kad nesuskubs įspėti vakų. Jo 

bičiuliai jau galėjo būti žuvę. Šiaip ar taip jis nusprende 
negaišuodamas vykti į jų stovyklą. 

Paliepęs Antonijui ir peonams saugoti ir iki pas- 
kutinio ginti savo pačių stovyklą, Karlosas čiupo lanką 
ir šautuvą ir pasileido risčia pirmyn. Dar tik aušo, ta- 
čiau medžiotojas žinojo taką į vakų gyvenvietę ir be 
vargo jo laikėsi. Jis jojo atsargiai ir dar iš tolo atidžiai 
apžvelgdavo kiekvieną kely pasitaikiusį miškelį ir ap- 
žiūrėdavo kalnų keteras, kiekvieną kauburėlį, į kurį rei- 
kės įkopti. 

Šis atsargumas buvo toli gražu ne tuščias. Grei- 
čiausiai panai buvo kur nors netoliese — galimas daik- 
tas, dar vis tykojo iš pasalų pusiaukelėje tarp Karloso ir 
vakų stovyklų arba ilsėjosi tarp kalvų. 

Medžiotojas ne per daug būgštavo susitikti su vie- 
nu arba dviem priešais. Jis žinojo — ištikimasis žirgas 
neapvils, nė vienas indėnas jo nepavys. Tačiau jį gali 
apsupti iš karto dešimtys priešų, ir tuomet jis nebe- 
nusigaus ligi vakų vigvamų. Stai kodėl Karlosas judėjo 
į priekį taip atsargiai. 

Jis atsidėjęs stengėsi įsiklausyti į tylą. Jis gaudė ir 
pergalvojo kiekvieną garsą: štai sušubuldavo pasislėpęs 
tarp ąžuolo šakų laukinis kalakutas; ant sausos kalvelės 
suplasnojo kurapka; prašvilpė danielius; laibu balsu su- 
lojo stepių švilpikas. Tai gerai pažįstami garsai; ir vis 
dėlto kiekvieną kartą Karlosas sustodavo lyg nudiegtas 
ir jautriai įsklausydavo. Kitu metu jis nebūtų į tai krei- 
pęs dėmesio, tačiau žinojo, kad indėnai puikiai sugeba 
pamėgdžioti gyvulius ir paukščius, ir, ištėmpęs ausis, 
stengėsi suvokti, ar čia tikri balsai, ar ne dirbtiniai. Jis 
Sprendžiant iš daugybės pėdsakų žolėje, čia būta di- 
delio būrio. Jodamas per upelį, Karlosas pastebėjo smė- 

lyje mokasino pėdsaką. Vadinasi, buvo likę ir pėsčių 
indėnų, nors, be abejo, daugelis dabar jojo ant vogtų 
mulų. 

Ir Karlosas jojo tolyn dar atsargiau. Jis jau buvo 
pusiaukelėje iki vakų gyvenvietės, o panų pėdsakai vis 
dar suko į tą pačią pusę. Argi tokie prityrę kariai galėjo 
nepastebėti vakų stovyklos? Žinoma, negalėjo. Pirmiau- 
sia jie turbūt pamatė taką iš vakų vigvamų į Karloso 
stovyklą, paskui pačius vigvamus ir galbūt juos jau už- 
puolė... galbūt... 

Medžiotojo samprotavimai netikėtai buvo nu- 
traukti. Iš tolo atsklido kažin kokie garsai: baugūs 
šauksmai ir klyksmai, nesiliaujantis garsus, bet nesu- 
prantamas gaudesys ir daugybės balsų klegesys. Ir iš 
šio triukšmo išsiskirdavo čia spygavirnas, čia džiaugs- 
mingi šūksniai, čia veriantis švilpimas ir pasklisdavo 
toli po preriją, skelbdami pergalę arba galbūt kerštą. 

Karlosas žinojo, ką reiškia šie šūksniai ir spyga- 
vimas: čia buvo kautynių triukšmas, baisus žūtbūtinis 
mūšis! 

Jie sklido iš anapus tos pačios kalvos, ant kurios 
kopė Karlosas. 

Paspaudęs žirgą pentinais, jis užjojo iki viršūnės 
ir pažvelgė žemyn į slėnį. Čia virė kautynės. 

Prieš Karloso akis atsivėrė visas kruvinų kautynių 
laukas. Po preriją davėsi šeši šimtai raudonodžių rai- 
telių; štai jie puola vienas kitą, atstatę ietis, štai kart- 
kartėmis, įtempdami lankų timpas, iš tolo apiberia prie- 
šininką strėlėmis, o štai, prijoję vienas prie kito, susi- 
kimba į krūtinės vyras su vyru ir užsimoja mirtį 
nešančiais tomahaukais. Vieni puola ištisais būriais, at- 
kišę ilgas ietis, kiti gelbstisi bėgdami, treti, praradę žir- 
gus, toliau kaunasi pėsti. Kai kurie užlindo už krūmų ir 

Kalosas pamatė, kaip vakų vadas su tomahauku 


išpuola iš ten kiekvieną kartą, kai pasitaiko patogi pro- 
ga paleisti strėlę arba įsmeigti ietį į priešo nugarą; ir 
kruvinam vaidui nematyti galo. 

Nesuskardėjo joks šūvis, niekas nepūtė rago, ne- 
mušė būgnų, siunčiant karius į mūšį, nesigirdėjo pa- 
trankų trenksmo, nežybčiojo raketos, į dangų nekilo sie- 
ros dūmų kamuoliai, tačiau ir be šių ženklų nebuvo 
galima suklysti: tai buvo ne kariškas šokis — savotiškas 
prerijų turnyras, — o tikros kautynės. Laukinis spy- 
gavimas ir dar laukiniškesnis švilpimas... Staigios ata- 
kos... Nirtulingi šūkiai, pergalės ir keršto šauksmai... Be 
raitelių pasilikusių žirgų žvengimas... Čia vienur, čia 
kitur ant žemės parblokšti indėnai su tamsiai raudo- 
nomis saulės nušviestomis makaulėmis — priešai jau 
nuėmė nuo jų skalpus... Kruvinos ietys ir peiliai... Taip, 

puolė ant vieno iš panų, ir įtempė lauką 


be abejo: čia vyko mūšis, mirtinos kautynės. Tai susitiko 
kovos lauke vakai ir panai ir verda žūtbūtinė kova. 

Karlosas tą nutuokė iš pirmo žvilgsnio, o valan- 
dėlę stebėjęs kautynes, jis jau galėjo atskirti vienos gi- 
minės karius nuo kitos. Panai buvo su pilna kariška 
apranga, ir juos nesunku buvo atskirti iš plaukų kuokš- 
to, supinto į kasą ant pakaušio. O vakai (priešai, be 
abejo, juos užklupę iš netyčių) daugelis buvo su pa- 
prastais medžiokliniais drabužiais — su striukėmis ir 
odiniais antkeliais. Tačiau kai kurie vakai buvo taip pat 
apsinuoginę, kaip ir jų priešininkai, bet Karlosas be var- 
go atskvrė juos nuo panų iš besidraikančių plaukų sruo- 
gų. 

Pirmasis Karloso noras buvo — joti į priekį ir įsi- 
traukti į kautynes: žinoma, vakų pusėje. Mūšio garsai jį 
jaudino, o grobikai, kurie dar taip neseniai jį apiplėšė, 

kėlė aistringą troškimą keršyti. Daugelis panų dabar 
jojo ant tų pačių iš jo nusigintų mulų, ir Karlosas nu- 
sprendė nors kelis jų atgauti. 

Jis jau buvo besiruošiąs paspausti žirgą pentinais 
ir šokti į mūšį, tačiau kovos lauke staiga viskas pasi- 
keitė, ir jis liko bestovįs. Panai traukėsi! 

Daugelis jų suko žirgus atgal ir nė neatsigręždami 
movė į šalį. 

Ir čia, žvelgdamas žemyn, Karlosas išvydo, kad 
trys panų kariai, kiek tik iškirsdami, šuoliais lekia į tą 
vietą, kur jis stovi. Didesnė būrio dalis dar kovėsi arba 
blaškėsi po preriją, bet šis trejetas, atkirstas nuo kitų, 
lėkė tiesiog į jį. 

Medžiotojas pasitraukė už medžių, ir trejetas rai- 
telių, jo nepastebėję, prijojo visai arti. 

Tą valandėlę užpakaly jų pasigirdo kariškas vakų 
šūkis, 1r Karlosas pamatė, kad juos vejasi du vakų rai- 
teliai. Bėgliai apsidairė ir pamatę, kad priešininkų tik 
dvejetas, vėl apsuko žirgus ir puolė į kovą. 

Jau pirmosios atakos metu vienas iš atsivijusiųjų 
buvo nukautas, ir antrasis — Karlosas pažino vakų va- 
dą — susidūrė akis į akį su trimis priešais. 

Atrodė, kad kažin kur greta supliaukšėjo bota- 
gas — tai Karlosas atlaužė gaiduką, ir vienas panas 
žlegtelėjo nuo žirgo. Kiti du, nežinodami, iš kur pasi- 
girdo šūvis, toliau puolė priešų vadą; tačiau, prisileidęs 
juos arčiau, vadas šoko prie vieno priešo ir tomahauku 
perkirto jam kaukolę. Bet žirgas panėšėjo jį tolyn, ir dar 
nespėjusį apsisukti pasivijo jį trečiasis, puikus karys, 
panas ir įsmeigė jam į nugarą ilgą ietį; jinai pervėrė 
kiaurai, aštrus antgalis išlindo per krūtinę. Su pasku- 
tiniu mirties šūkiu taurusis indėnas nugriuvo nuo žirgo 
žemėn. 

Bet tą pačią akimirką krito ir jo priešas. Karloso 
paleista strėlė nespėjo išgelbėti vado, užtat atkeršijo už 
ji. Ji pervėrė paną tą akimirką, kai šis smeigė ietį, ir, vis 
dar spausdamas kotą, jis nusirito žemėn vienu metu su 
savo auka. 

Baisus buvo šių dviejų kūnų, išsitiesusių greta ant 
vejos, reginys. Bet Karlosas jų neapžiūrinėjo. Kitame 
lauko krašte vis dar virė įnirtinga kova, ir, paspaudęs 
žirgą pentinais, Karlosas pasileido šuoliais į pat kau- 
tynių ugnį. 

Tačiau panai jau buvo netekę daug geriausių ka- 
rių ir, pagauti baimės, ėmė trauktis. Karlosas vijo juos 
kartu su pergalingaisiais vakų būriais ir nuolat šaudė iš 
šautuvo į besitraukiančius grobikus. Paskui būgštau- 
damas, kad kuris nors atsitiktinis būrys nelauktai ne- 
užkluptų jo paties stovyklos, liovėsi vijęsis ir nujojo ten. 

Stovykloje viskas tebebuvo savo vietoje. Antoni- 
jus ir peonai lindėjo už vežimų, pasiruošę atremti bet 
kokį antpuolį. Atsiskyrusiems nuo savųjų indėnams pa- 
sitaikė joti pro šalį, bet jie, matyt, buvo per daug iš- 
gąsdinti, ir pulti medžiotojus jiems jau neberūpėjo. 

Įsitikinęs, kad čia ramu, Karlosas vėl apgręžė žir- 
gą ir nudūmė atgal į neseniai vykusio mūšio lauką. 


— XVI skyrius — 


Artėdamas prie tos vietos, kur krito vakų vadas, 
Karlosas išgirdo daugelio balsų chorą, giedantį laido- 
tuvių giesmę. 

Prijojęs dar arčiau, jis pamatė karius, nulipusius 
nuo žirgų ir glaudžiu ratu susispietusius aplinkui la- 
voną. Tai buvo žuvusio vado kūnas. Kiti, ilgiau vijęsi 

priešą, dar tik rinkosi, ir kiekvienas, sprausdamasis į 
ratą, užtraukdavo tą pačią niūrią giesmę. 

Medžiotojas taip pat nulipo nuo žirgo ir priėjo 
prie pat rato. Vieni sutiko jį nustebusiais žvilgsniais, 
tačiau kiti, kurie žinojo, kad jis padėjo jiems mūšio me- 
tu, ėjo artyn ir spaudė jam ranką. 

Paskui vienas senas karys, paėmęs Karlosą už 
rankos, įvedė jį į ratą ir tylėdamas parodė sustingusius 
vado veido bruožus: jis tarsi pranešė medžiotojui, kad 
jų vadas žuvęs. 

Nei jis, nei kuris nors kitas karys nežinojo, kad ir 
Karlosas buvo šioks toks šio įvykio dalyvis. Nebuvo 
likusio nė vieno liudininko, mačiusio kautynes, per ku- 
rias žuvo vadas. Laukynė iš visų pusių buvo apaugusi 
aukštais medžiais, ir iš prerijos ji nebuvo matoma, o šių 
mirtinų kautynių metu mūšis vyko toli nuo čia. Stai 
kodėl senis manė pranešąs Karlosui naujieną, ir šis ne- 
tarė nė žodžio. 

Tačiau Karlosas iš visa ko matė, kad drąsieji ka- 
riai sumišę: ant žemės guli penketas nukautų indėnų — 
ir nė vienam nenuimtas skalpas! Ką tai galėtų reikšti? 
Nukauti buvo trys panai ir du vakai — vadas ir dar 
-vienas karys. Juk negalėjo jie nukauti vienas kitą ir kristi 
visi drauge tą pačią minutę? Ne, taip negalėjo būti. Pa- 
nas ir vienas vakas gulėjo atokiau, kiti trys — greta; taip 
juos užklupo mirtis: ietimi persmeigtas vadas, ir už- 
pakaly jo žudikas panas, dar nepaleidęs iš rankų ginklo. 
Vadas vis dar spaudė kruviną tomahauką, o atvira žai- 
zda antrojo pano kaukolėje rodė, kur šiuo tomahauku 
buvo kirsta paskutinį kartą. 

Šis reginys buvo aiškiai suprantamas indėnams, 
čia nebuvo nieko paslaptinga. Bet kas nukovė jų vado 
žudiką — štai ko jie negalėjo suprasti. Cia krito pen- 


98 


ketas karių, bet turėjo būti dar kas nors, dalyvavęs šiose 
mirtinose kautynėse ir likęs gyvas. 

Jeigu čia būtų buvęs panas, argi jis būtų pabėgęs, 
nenusinešęs vakų vado skalpo? Juk toks kovos laimikis 
būtų išgarsinęs jį Visam gyvenimui! O jeigu čia būta 
vako, tai kas jis toks ir kur jis dingo? 

Šie klausimai ėjo iš lūpų į lūpas, ir niekas negalėjo 
į juos atsakyti. Bet kai kurie kariai vis dar vijosi prie- 
šą — galbūt jie ką nors žino? O kol jie dar negrįžę, prie 
žuvusio vado vėl suskambėjo laidotuvių giesmė. 

Pagaliau susirinko visi drąsuoliai ir sustojo ap- 
linkui vadą. Vienas karys išėjo į priekį ir davė ženklą, 
kad nori kalbėti. Stojo mirtina tyla, ir jis pradėjo: 

— Vakai! Mes turime džiaugtis, bet mūsų širdys 
nuliūdusios. Mūsų pergalę temdo didžiulė nelaimė. 
Mes netekome savo tėvo, savo brolio! Mūsų garbinga- 
sis, mūsų mylimasis vadas žuvo. Vargas mums! Mirtis 
jį užklupo pergalės valandą, tą pačią valandėlę, kai stip- 
rijo ranka perkirto priešo kaukolę. Jo karių širdys liūdi, 
ir dar ilgai liūdės! Vakai! Už mūsų vadą atkeršyta. Žu- 
dikas guli prie jo kojų — mirtina strėlė jį pervėrė ir 
nusidažė jo krauju. Kas iš jūsų nukovė priešą? 

Irjis delsė, tarytum laukdamas atsakymo. Bet nie- 
kas neatsiliepė. 

— Vakai! — kalbėjo jis toliau. — Mylimas mūsų 
vadas žuvo, ir mūsų širdys nuliūdusios. Bet mums 
džiugu žinoti, kad už jį atkeršyta. Štai nekenčiamasis 
žudikas, jam dar nenuimtas skalpas. Kas tasai drąsusis 
karys, kuris nusipelnė šį laimikį? Tegu išeina į priekį ir 
tepasiima jį! 

Vėl jis nutilo — ir vėl niekas į jo kvietimą ne- 
atsiliepė nei žodžiu, nei judesiu. d 

Su visais tylėjo ir Karlosas. Jis nesuprato kario 
kalbos, nes šis kalbėjo vakų kalba, kurios medžiotojas 
nemokėjo. Jis spėjo, kad karys kalba apie kritusį vadą ir 
jo priešus, tačiau tikra kalbos prasmė jam buvo neži- 
noma. 

— Broliai! — vėl pradėjo senasis karys. — Drą- 
suolis kuklus, jis tyli apie savo žygdarbius. Tik drąsus 
karys gali tai padaryti. Tegu narsuolis prisipažįsta, te- 
nesibijo kalbėti! Vakai bus dėkingi kariui, kuris atker- 
šijo už jų mylimo vado mirtį. 

Ir vėl tyla, ir tik kalbėtojo balsas sutrikdė tylą. 

— Broliai kariai! — karštai kalbėjo jis toliau, pa- 
kėlęs balsą. — Aš pasakiau, kad vakai bus dėkingi. 
Klausykite gi, ką aš pasakysiu dabar! 

Visi ženklais parodė esą pasiruošę klausyti. 

— Mes turime paprotį — išsirinkti vadą iš nar- 
siausių Mūsų giminės karių. Aš siūlau išrinkti jį tuojau 
pat, — išrinkti čia, mūsų žuvusio vado krauju aplais- 
tytame lauke. Aš siūlau: tegu naujasis mūsų vadas bus 
tas, kuris įvykdė šį žygdarbį. — Ir jis parodė į nukautąjį 
paną. 

— Aš už tą, kuris atkeršijo vado žudikui! — su- 
skardėjo balsas. 

— Ir aš! — šūktelėjo dar kažin kas. 

— Ir aš! Ir aš! — šaukė kariai vienas per kitą. 

— Tad iškilmingai prisiekime, kad tasai, kuriam 
teisėtai priklauso šitas kovos laimikis, — kalbėtojas pa- 
rodė į pano skalpą, — bus vakų tautos vadas! 

— Iškilmingai prisiekiame! — vienu balsu sušuko 
stovintieji ratu kariai, ir kiekvienas, taip sakydamas, 


PAaėdavo prie krūtinės ranką. 

— Užtenka! — tarė senasis karys. — Vakų gimi- 
nės vade, atsiliepk! Pasirodyk savo tautai! 

Įsiviešpatavo mirties tyla. Kiekvienas karys tiria- 
mai žvalgėsi į kitų veidus, visų širdys plakė, pasiruo- 
šusios pasveikinti naująjį vadą. 

Karlosas, neįsivaizduodamas, kokia garbė jo lau- 
kia, stovėjo kiek tolėliau ir susidomėjęs stebėjo savo 
raudonodžius bičiulius. Jis nė iš tolo nenumanė, ką šau- 
kia senasis karys. Tačiau greta atsirado indėnas, mokąs 
ispaniškai, ir pagaliau išaiškino Karlosui, ko laukia ka- 
riai. Kai Karlosas buvo kukliai beprisipažįstąs, vienas 
viduryje stovinti karys sušuko: 

— Ko mums belaukti? Jeigu kario liežuvį prikan- 
do kuklumas, tegu kalba jo ginklas. Pažvelkite, jo strėlė 
vis dar tebėra žudiko kūne. Ji paženklinta. Galbūt ji 
pasakys mums kario vardą? 

— Teisybė! — sušuko senasis karys. — Paklau- 
sime strėlės! 

Ir, žengęs į priekį, jis ištraukė strėlę iš pano kūno 
ir aukštai ją iškėlė. 

Visų žvilgsniai nukrypo į strėlės antgalį, ir vienu 
metu suskardėjo vieningas nustebimo šūksnis: antgalio 
būta geležinio! Nė vienas vakas niekados tokio neturėjo. 

Ir tuojau pat visų klausiančios ir susižavėjusios 
akys nukrypo į Karlosą, bizonų medžiotoją. Visi su- 
prato, kad tai jo ranka paleido mirtiną strėlę; o kažkuris 
vakas pastebėjo, kad trečiasis panas kritęs nuo šautuvo 
kulkos, ir garsiai paskelbė savo atradimą. Tai juos ga- 
lutinai įtikino. 

Taip, negalėjo būti abejonės: už jų vadą atkeršijo 
baltaveidis! 

— XVII skyrius — 


Karlosas dabar jau suprato, ką norėjo žinoti kariai, 
ir žengė į priekį; padedamas to indėno, kuris šiek tiek 
kalbėjo ispaniškai, jis trumpai papasakojo, kaip žuvo 
vadas ir kaip prie šių mirtinų kautynių jis pats prisidėjo. 

Sugaudė pritardama minia, ir smarkiausi jaunieji 
kariai puolėsi prie medžiotojo, ėmė spausti jam ranką ir 
karštai dėkoti. Beveik visi jau žinojo, kad tik Karlosui jie 
turi būti dėkingi už savo išgelbėjimą. Juk naktį pasi- 
girdęs šautuvo šūvis įspėjo visus. Jeigu ne jis, panai 
būtų užklupę stovyklą iš netyčių, ir kas žino, kaip būtų 
pasibaigusi ši diena? Kaip tik todėl, kad buvo išgirstas 
šūvis, panai sutiko tokį pasipriešinimą, kokio nieku gy- 
vu nelaukė: tai jis pražudė juos, o likusiuosius privertė 
negarbingai atsitraukti. 

Kai vakai išvydo medžiotoją kaunantis jų pusėje 
ir žudantjų priešus, jų širdys buvo kupinos dėkingumo; 
o dabar supratę, kad baltaveidis karys dar ir atkeršijo 
už mylimą jų vadą, jie davė valią savo jausmams, ir 
gerą valandėlę oras drebėjo nuo džiaugsmingų šauks- 
mų. 

Kai susijaudinimas kiek atslūgo, į priekį vėl žengė 
senasis karys. Visi jį didžiai gerbė ir, matyt, visuomet 
klausydavo jo kalbos. Bet šį kartą jo kalba buvo skirta 
Karlosui. 

— Baltasis kary! — tarė jis. — Aš kalbėjausi su 
narsiaisiais vakų giminės vyrais. Jie visi supranta, kad 
tau vra daug skolingi, ir jų padėkos negalima išreikšti 
žodžiais. Tau buvo paaiškinta, ką mes čia ką tik ta- 
rėmės. Čia, prie žuvusiojo kojų, mes prisiekėme, jog tas, 
kūris atkeršijo, bus mūsų vadas. Tuomet mes nema- 
nėme, kad tasai drąsusis karys — baltasis mūsų brolis. 

Dabar mes tai žinome, bet argi dėl to laužysime prie- 
saiką, atsiimsime savo žodį? Ne! To mes negalime nė 
pagalvoti. Klausyk: mes vėl iškilmingai pakartojame sa- 
vo priesaiką! 

— Pakartojame priesaiką! — aidu atsiliepė karių 
ratas, ir, tardamas tai, kiekvienas iškilmingai pridėdavo 
ranką prie širdies. 

— Baltasis kary! — šnekėjo toliau kalbėtojas. — 
Mūsų žodis šventas. Kariui nėra didesnės garbės, kaip 
toji, kokią mes tau siūlome. Šios garbės vertas tik tikras 
karys. Silpnas, nors jis būtų ir garbingojo vado ainis, 
dar niekuomet nevadovavo narsiai vakų tautai. Mes ne- 
sibijome šią garbę pasiūlyti tau. Mes džiaugsimės, jei tu 
ją priimsi. Svetimšali! Mes džiaugsimės baltaveidžių sa- 
vo vadu, nes nors tu ir esi baltasis, bet tikras karys! Mes 
pažįstame tave geriau, negu kad tu manai. Mes esame 
girdėję apie tave iš mūsų sąjungininkų komančių, — 
mes esame girdėję apie Karlosą, bizonų medžiotoją. 
Mes žinome: tu — didis karys, tačiau taip pat Žinome, 
kad savo krašte, tarp baltųjų, tu — niekas. Atleisk 
mums už atvirumą, bet argi tai ne tiesa? Mes niekiname 
tavo tautą: juk tavo tautiečiai — arba tironai, arba ver- 
gai. Tai mes sužinojome iš savo brolių komančių, ir jie 
dar daug ką papasakojo apie tave. Mes pažinome tave, 
kai tu čia pasirodei, ir džiaugėmės tave matydami. Mes 
prekiavome su tavimi kaip su bičiuliu. Dabar mes svei- 
kiname tave kaip brolį, ir mes sakome tau: jei jokie ry- 
šiai neriša tavęs su nedėkingąja tavo tauta, įeik į šeimą 
tautos, kurios dėkingumas tavęs neapvils. Pasilik su 
mumis, būk mūsų vadas! “| 

Seniui baigus, šuskardėjo tarytum vis atsikarto- 
jantis aidas: tai kariai, stovį ratu, vienas paskui kitą kar- 

— Baltaveldi kary, — tarė indėnas, — būk mūsų vadas! 


TA i 
Apė 4 


tojo pastaruosius jo žodžius, ir paskui įsiviešpatavo ka- 
pų tyla. 

Karlosas buvo taip nustebintas, jog ne iš karto 
galėjo atsakyti. Jį nustebino ne tik taip savotiškai jam 
pasiūlyta nepaprasta garbė, — jį apstulbino tai, kad taip 
gerai senasis karys žino apie jo gyvenimą. Iš tikrųjų jis 
prekiaudavo su komančiais ir bičiuliaudavosi su jais; 
kai kurie iš jų retkarčiais atsilankydavo net San Ilde- 
fonse. Argi nekeista, kad laukiniai susigaudė, kaip čia iš 
tikrųjų viskas yra? O juk kas teisybė, tai teisybė: tarp 
savo tautiečių Karlosas lyg ir atstumtasis... Tačiau dabar 
nebuvo laiko galvoti, kaip tas viskas keista ir nepapras- 
ta: kariai laukė atsakymo. 

Ką gi atsakyti? Būdamas atstumtas, neturėdamas 
vilčių, jis staiga pagalvojo, kad verta sutikti su šituo 
pasiūlymu. Ten, namie, jis tik šiek tiek vertesnis už ver- 
gą, O čia valdytų, būtų vieningai išrinktas viešpats ir 
valdovas. 

Nors vakai ir vadinami laukiniais, tačiau jie yra 
kariai, nuoširdūs, žmoniški, ir jie tikri žmonės. Jie jau 
tatai įrodė. Motina ir sesuo džiaugsis jo likimu, bet Ka- 
talina... Mintis apie Kataliną išblaškė visas jo abejones, 
daugiau jis jau nebegalvojo. 

— Kilnieji kariai! — prabilo jis. — Visa širdimi aš 
jaučiu, kokia didelė man jūsų suteikta garbė. Aš no- 
rėčiau pasakyti, kaip didžiai esu jums dėkingas, bet 
man trūksta tokių žodžių. Todėl aš atsakysiu jums 
trumpai ir atvirai. Taip, teisybė, savame krašte aš neger- 
biamas, aš didžių didžiausias vargšas, tačiau yra ryšių, 
siejančių mane su gimtosiomis vietomis, — tai širdies 
ryšiai, ir jie verčia mane grįžti. Aš pasakiau viską, vakų 
kariai! 

— Gana! — tarė senasis karys. — Gana, narsusis 

svetimšali! Mes nesiteirausime, kodėl tu taip nuspren- 
dei. Jei tu nebūsi mūsų vadas, tu pasiliksi mūsų bičiulis. 
Mes dar galime ir kitaip nors šiek tiek tau atsidėkoti. Tu 
nukentėjai nuo mūsų priešų, netekai savo turto, bet mes 
suradome tavo mulus, ir jie vėl tavo. Ir dar mes tavęs 
prašome: mūsų pastogė ir mūsų vaišės prastos bet pa- 
silik pas mus keletui dienų, būk mūsų svečias. Ar su- 
tinki? 

— Pasilik! — pakartojo kariai nelyginant aidas. 

Ir Karlosas tuojau pat sutiko. 


Po savaitės apie penkiasdešimt nešulinių mulų, 
apkrautų bizono odomis ir džiovinta mėsa, vargais ne- 
galais užkopė rytiniu Ljano Estakados šlaitu ir per šį 
dyką plokščiakalnį pasuko į šiaurės vakarus. Varovas, 
sėdintis ant vieno mulo, buvo metisas. Jaučiai, varomi 
raudonodžių peonų, pridurmu traukė tris vežimus; ra- 
tai taip bjauriai girgždėjo, jog gąsdino netgi kojotus, 
kurie sėlino iš paskos, slėpdamiesi akacijų brūzgynuo- 
se. Priešakyje šauniai jojo raitelis ant puikaus juodo žir- 
go; jis nuolatos gręžiojosi ir patenkintas žvelgė atgal į 
puikią mulų kaimenę. Tai buvo Karlosas. 

Vakai iš tikrųjų pasirodė esą dosni tauta. Tą, kuris 
atkeršijo už nukautą vadą, giminė apdovanojo dešim- 
timis sunkiai apkrautų mulų. Bet čia dar ne viskas. Už- 
antyje, striukės kišenėje, medžiotojas turėjo kapšelį su 
retu lobiu — taip pat vakų dovana, ir jie pažadėjo savo 
svečiui, kad tokią dovaną įteikia jam ne paskutinį kartą. 
Kas gi buvo tame kapšelyje? Monetos, pinigai, brang- 
akmeniai? Ne, vien tik smėlis, tačiau geltonas, blizgantis 
smėlis. Tai buvo auksas! 

— XVIII skyrius — 


Kitą dieną po šventės tvirtovėje buvo suruošti ne- 
dideli pietūs. Buvo pakviesti tik keletas viengungių ko- 
mendanto bičiulių — vietos aštrialiežuvių, tarp jų ir 
puošeiva Ečevarija. Svečiavosi čia ir kunigas, ir tėvai 
misionieriai; juodu abu domėjosi tik puotos stalu — bet 
kuris brolis pranciškonas jais dėtas būtų taip pat pa- 
sielgęs. 

Draugija jau buvo prisiragavusi nemaža meksi- 
kietiškos virtuvės patiekalų: jautienos, karštųjų valgių, 
visų rūšių pipirų, ir šiuo metu vyrai jau buvo tiek pri- 
sivalgę, jog jiems reikėjo nusivilkti mundurus, o vynas 
upėmis liejosi — ir kanarijas, ir cheresas, ir pedro dek- 
simenes, ir madera, ir bordo; stalas lūžte lūžo nuo įvai- 
riausių butelių; o tiems, kurie mėgo stipresnius gėri- 
mus, čia buvo gertuvės auksinio katalonietiškojo ir ma- 
raskino. Ką čia ir bekalbėti, komendantas turėjo neblogą 
vyno rūsį. Jis čia buvo ne tiktai karo komendantas, bet, 
kaip jau esame minėję, ir mokesčių rinkėjas — kitaip 
sakant, ėjo muitininko pareigas ir, savaime aišku, nuolat 
gaudavo dovanų — pintinę šampano arba tuziną bu- 
telių bordo. 

Svečiai jau buvo gerokai įkaušę. Kunigas, nepai- 
sydamas savo titulo, tapo tokiu pat žmogumi, kaip ir 
visi; tėvai jėzuitai pamiršo ašutines ir rožančių, ir Vy- 
resnysis, tėvas Choakinas, linksmino svečius pikantiš- 
kais nuotykiais, kurių herojumi buvo jis pats, prieš tap- 
damas vienuoliu. Ečevarija pasakojo anekdotus apie Pa- 
ryžių, apie grizetes ir apię didelę gausybę savo 
nuotykių. 

Ispanų karininkai, kaip šeimininkai, žinoma, ne- 
buvo tokie plepūs, nors garbėtroška komendantas, tar- 

tum jaunutis leitenantas, pirmą kartą užsidėjęs antpe- 
čius, negalėjo susilaikyti kartkartėmis nepaminėdamas 
nesuskaičiuojamų savo pergalių prieš Sevilijos gražuo- 
les. Jis ilgai stovėjęs su pulku šitame apelsinų miškelių 
mieste, ir jam nenusibodę žavėtis Andalūzijos perlais. 

Robladas pripažino pirmenybę Havajų gražuo- 
lėms ir ilgai postringavo apie kvarteriečių puikų ir at- 
šiaurų grožį. Garsija pareiškė didžiai žavįsis mažomis 
Gvadalacharos gyventojų kojomis, tačiau ne senojo 
ispanų miesto Gvadalacharos, o turtingos Meksikos 
provincijos, turinčios tokį pat vardą. Seniau jis ten gy- 
venęs su savo daliniu. 

Taip atžariai ir nešvankiai jie kalbėjo apie tai, apie 
ką reikia kalbėti kuo švelniausiai, — apie moteris. Trys 
bažnyčios tarnai jų nevaržė. Atvirkščiai, abu tevai jė- 
zuitai ir kunigas gyrėsi meilės ryšiais lygiai taip ne- 
švankiai ir begėdiškai, kaip ir kiti, nes visi trys nebuvo 
nė kiek doresni negu visa už stalo susirinkusi daugija. 
Paprastoje aplinkoje jie dar būtų kiek varžęsi, tačiau čia, 
išmetus keletą vyno stiklų, nebuvo ko varžytis; jie nė 
kiek nesidrovėjo šios draugijos, ir niekas iš čia esančių, 
savo ruožtu, nė kiek jų negerbė. Visas tariamas jų šven- 
tumas ir nusižeminimas buvo tik naiviems kaimiečiams 
ir lengvatikiams peonams mulkinti. O už stalo čia vie- 
nas, čia kitas šventasis tėvas retkarčiais dėdavosi die- 
vobaimingas, bet tik dėl juoko, kad koks nors pasa- 
kojamas nuotykis būtų aštresnis ir pikantiškesnis. Bend- 
ros kalbos vis labiau ėmė krikti, ir staiga kažkas 
paminėjo vardą, privertusį visus nutilti. Tai buvo bizo- 
nų medžiotojo Karloso vardas. 

Išgirdus šį vardą, kai kurių veidai persimainė. Ro- 
bladas paniuro; nelengva būtų buvę suvokti Viskaros 
jausmus, iškreipusius jo veidą; tėvams jėzuitams ir 

kunigui medžiotojo vardas, matyt, taip pat neteikė ma- 
lonumo. 

Karlosą priminė ne kas kitas kaip Ečevarija. 

— Garbės žodis, tokio akiplėšiškumo aš nemačiau 
netgi respublikoniškame Paryžiuje! Kažkoks velnio iš- 
pera, nususęs vertelga, prekiaująs mėsa ir odomis... 
trumpiau tariant, mėsininkas, šių velniškų bizonų ga- 
labytojas — ir staiga išdrįso siekti... Parbleu!! 

Nors Ečevarija kalbėdavo ispaniškai, bet visuo- 
met keikdavosi prancūziškai. Taip išeidavo mandagiau. 

— Negirdėtas įžūlumas! Nepakenčiama! — su- 
skardėjo balsai. 

— O mano nuomone, gražioji dama ne taip jau ir 
supyko, — pasakė kiek stačiokiškas vaikinas, sėdintis 
pačiame stalo gale. 

Visi kartu ėmė jam prieštarauti. O garsiau už vi- 
sus ginčijosi Robladas. 

— Don Ramonai Diasai, — kreipėsi jis į jaunuo- 
lį, — jūs tiesiog nieko nematėte. Aš stovėjau greta da- 
mos ir žinau, kad ji buvo pasipiktinusi (čia buvo melas, 
1r Robladas tatai žinojo), ir jos tėvas... 

— Taip, tėvas tai, žinoma! — sušuko don Ramo- 
nas juokdamasis. — Visi matė kaip jis supyko. Tai vi- 
siškai suprantama. Cha, cha, cha! 

— O kas per vienas tasai Karlosas? — paklausė 
vienas svečias. 

— Puikus raitelis, — atsakė don Ramonas. — Su 
šituo sutiks ir mūsų komendantas. 

Tardamas šiuos drąsius žodžius, jis pažvelgė į 
Viskarą išmanančiai, su pašaipa. Tas tik apsiblausė. 


"'Parbleu-— velniai griebtų! (pranc.) 

— Jūs pralošėte nemaža pinigo, ar ne tiesa? — 
pasiteiravo Viskarą kunigas. 

— Tiktai ne Karlosui, — atsakė komendantas, — 
o tam antram storžieviui. Jie, kaip matyt, bičiuliai. Blo- 
giausia, kad lažindamasis su kuo nors iš prasčiokų, ne- 
turi jokios vilties atsilošti kitą kartą. Juk su jais nesu- 
sitiksi įprastu laiku. 

— Bet kas gi jis toks? — vėl paklausė tas pats 
svečias. 

— Kas? Na, tik bizonų medžiotojas, štai ir viskas. 

— Šit kaip! Negi jūs nieko daugiau apie jį ne- 
žinote? Jo plaukai šviesūs — tai labai keista, juk švie- 
siaplaukių meksikiečių nebūna. Ar jis ne kreolas? Gal- 
būt biskajietis? 

— Nei vienas, nei antras. Sako, kad jis amerikietis. 

— Amerikietis? 

— Ne visai taip: jo tėvas buvęs amerikietis. Bet 
apie tai gali štai padrė papasakoti. 

Taigi kunigas buvo paprašytas palinksminti drau- 
giją ir papasakoti kai kurias smulkmenas iš bizonų me- 
džiotojo gyvenimo. Jo tėvas, pasakojama, buvęs ame- 
rikietis. Keistas žmogus, nežinia iš kur-ir kuriais keliais 
senų seniausiai užklydęs į šį slėnį ir nusprendęs čia 
įsikurti. Panašūs atsitikimai Naujosios Meksikos nau- 
sėdijose būdavę reti. Bet dar nuostabiau, kad ameri- 
kietis buvęs ne vienas: jį lydėjusi amerikietė, Karloso. 
motina, toji senė, kuri Švento Jono dieną patraukė į į save 
visų dėmesį. Visi šventųjų tėvų mėginimai atversti atei- 
vį arba jo žmoną į krikščionybę sužlugo. Senasis tra- 
peris (Karloso tėvas buvęs traperis) kaip gyvenęs taip ir 
miręs dievo niekintoju, eretiku, ir visi mieste buvo įsi- 
tikinę, kad jo našlė susidėjusi su velniu. Tai buvo gėda 

bažnyčiai, ir tėvai jėzuitai būtų jau seniai išviję šią švie- 
siaplaukių šeimą, bet senasis komendantas, Viskaros 
pirmtakas, kažkodėl ją globojęs ir sukliudęs gerus uolių 
bažnyčios tėvų užmojus. 

— Bet kabaljere, — sušuko jėzuitas, pažvelgęs į 
Viskarą, — panašūs eretikai pavojingi! Jų sielose bręsta 
maišto sėkla, grėsmė visuomeninei tvarkai. Kai šis švie- 
siaplaukis medžiotojas grįžta namo, jis draugauja tik su 
tais, kurių kaip reikiant ir nesuseksi. Jį visuomet galima 
pamatyti su tais įtartinais tagnosais, ir kai kurie iš jų 
tarnauja jam. 

— Sit kaip, jis bendrauja su tagnosais? — pasi- 
girdo balsų. — Pavojinga asmenybė! Reikia jį prižiūrėti. 

Paskui imta kalbėtis apie medžiotojo seserį. Visi 
pašnekovai daugiau ar mažiau gyrė jos grožį, ir jų be- 
siklausančio Viskaros veidas kas valandėlė mainėsi. Šį 
niekšą pokalbis domino kur kas labiau, negu svečiai 
galėjo spėti, ir jis jau seniai turėjo veikimo planą. 

Jo tarnai ir pakalikai jau buvo ėmęsi šio reikalo, 
rūpindamiesi, kad jis galėtų įvykdyti žemus savo kės- 
lus. 

Paplepėjus apie bizonų medžiotojo seserį, drau- 
gija ėmė po kaulelį narstyti kitas čionykštes gražuoles. 
Apie ką gi jiems kalbėti, jei ne apie moteris! Nenuos- 
tabu, kad jie kaip mat grįžo prie pirmosios savo po- 
kalbio temos, ir, veikiamas naujų vyno stiklų, šis po- 
kalbis pasidarė dar spalvingesnis. 

Į pabaigą kai kurie svečiai visai nusilesė; buvo 
vėlus metas, svečiai atsisveikino, ir kai kuriuos reikėjo 
lydėti net iki namų. Tėvai jėzuitai ir kunigas gavo pa- 
lydovą kareivį, nes jie visi trys buvo girti girtutėliai, bet 
jiems tatai nebuvo pirmiena. 

— XIX skyrius — 


Komendantas ir jo bičiulis Robladas liko vienu 
du: iš naujo prisipylę stiklus, su cigarais rankose, jie 
kalbėjo toliau: 

— Taigi, Robladai, ar jūs iš tikrųjų manote, kad 
vaikiną su ja riša abipusė simpatija? Aš esu tos pačios 
nuomonės, kitaip jis nebūtų ryžęsis tokiam akiplėšiš- 
kumui. 
kapitonas. — Neabejoju, kad jie pasimatė vienu du va- 
kar vakare. Aš priėjau prie Kruses namų ir išvydau 
kažin kokį žmogų: jis stovėjo prie pat aptvaro, persi- 
svėręs per ją, tarytum būtų kalbėjęsis su kažin kuo kie- 
me. Aš pagalvojau, kad čia koks nors don Ambrosijaus 
bičiulis. Man prisiartinus, žmogus pasitraukė nuo ap- 
tvaro ir užšoko ant žirgo. Jis susisupo į apsiaustą, jo 
tai buvo tas pats juodis, ant kurio vakar jojo bizonų 
medžiotojas! Aš įėjau ir paklausiau, kas yra namie iš 
šeimininkų; tarnai atsakė: šeimininkas rūdos kasyklose, 
o senjorita savo kambary ir šį vakarą nieko nepriima. 
Po perkūnais! Aš nebesusitvardžiau ir jau nežinau, ką 
tada pasakiau. Tiesiog neįtikėtina! Ir vis dėlto šis elgeta 
patyliukais užmezgė su ja pažintį — šitai taip pat tikra, 
kaip kad aš esu kareivis. 

— Taip, tiesiog nenoriu tikėti! Ką gi jūs manote 
daryti, Robladai? 

— Na,ja tai jau aš pasirūpinsiu! Dabar ją geriau 
prižiūrės. Don Ambrosijui aš šį tą užminsiu. Juk jūs 
žinote mano paslaptį pulkininke! Jos kraitis — rūdos 
kasyklos, — štai kas mane traukia kaip magnetas. Bet 

kokia nesąmonė, kad mano varžovas pasirodė esąs ka- 
žin koks bizonų medžiotojas! 

Robladas garsiai nusikvatojo, tačiau jo juokas nu- 
skambėjo dirbtinai ir nelinksmai. Ir staiga jam šovė į 
galvą nauja mintis: 

— O žinot ką, juk mūsų tėvas Choakinas nemėgs- 
ta baltaplaukio šeimos, — kalbėjo jis toliau. — Aš tą 
supratau iš šiandieninių jo užuominų. Jeigu įsikiš baž- 
nyčia, mes be jokio triukšmo atsikratysime šituo me- 
džiotoju. Reikia tik tėvams jėzuitams įrodyti, kad jis 
eretikas, ir jie išgins jį iš San Ildefonso. Ar ne teisybė? 

— Taip, žinoma, — šaltai atsakė Viskara, siurb- 
čiodamas vyną. — Bet jeigu vysime šį medžiotoją, mano 
mielas Robladai, teks išvyti ir dar kai ką. Drauge su 
spygliais mes išrauname ir rožę. Ar jūs suprantate ma- 
ne? 

— Visiškai. 

— O aš šito visai nepageidauju, bent dabar. Kiek 
palaukę, mes mielai atsiskirsime ir su rože, ir visais jos 
spygliais, šakomis, šaknimis ir panašiais dalykėliais! — 
baigė Viskara, garsiai kvatodamasis. z 

— Beje, pulkininke, — paklausė kapitonas, — 
kaip jums pasisekė? Ar buvote pas ją namuose? 

— Ne, mano mielas, nebuvo kada. Nepamirški- 
te — iki jos namų nearti. Ir apskritai aš ketinu atidėti 
savo vizitą, kol jos brolelis išsikraustys toliau. Bus kur 
kas geriau jai mergintis, kai jo nebus. 

— Išsikraustys toliau? Ką tai reiškia? 

— Nagi tai, kad netrukus medžiotojas išvyks į 
preriją. Galbūt net keliems mėnesiams. Ten jis galabys 
bizonus, apgaudinės indėnus... na, ir užsiiminės pana- 
šiais darbeliais. 

— Oho! Tai neblogai. 

— Kaip matote, mielas bičiuli, visai nėra ko sku- 
bėti. Pakentėkite — mums prieš akis pakankamai laiko. 
Aš įsitikinęs, kad kol grįš mūsų narsusis bizonų me- 
džiotojas, mes puikiausiai spėsime atlikti savo reika- 
liukus. Jūs gausite turtingąsias rūdos kasyklas, o aš... 

Bet čia kažin kas negarsiai pasibeldė į duris, ir jie 
išgirdo seržanto Gomeso balsą; jis klausė,ar nebūtų ga- 
lima pakalbėti su komendantu. 

— Įeikite, seržante! — sušuko pulkininkas. 

Į kambarį įžengė atšiauraus, niūraus veido kava- 
leristas; iš visa ko buvo matyti, kad jis ką tik nušokęs 
nuo žirgo. 

— Na kaip, seržante? paklausė Viskara, kai šis 
priėjo arčiau. — Pasakokite! Dėl kapitono Roblado ga- 
lite sakyti viską. 

— Pulkininke, jie gyvena pačioje paskutinėje tro- 
boje, aname slėnio gale; iš čia ne mažiau kaip dešimt 
mylių. Jų ten tik trejetas: motina, sesuo ir brolis — tas 
pats, jūs jį matėte per šventę. Jų tarnų tagnosų trejetas 
ar ketvertas, jie padeda jam medžioti. Jis turi keletą 
mulų, jaučių ir vežimų — štai ir visas ūkis. Jie reikalingi 
jam medžioklei. Jis dabar ruošiasi medžioklėn — išvyks 
po kokių keturių dienų, ne vėliau. Girdėjau, šį kartą jis 
išvyks ilgam, trauksiąs kažin kokiu nauju keliu per Lja- 
no Estakadą. 

— Per Ljano Estakadą? 

— Taip man sakė. 

— Ką dar pasakysi, seržante? 

— Nieko, pulkininke. Tik mergina turi mylimą- 

jį — tą patį vaikiną, kuris šventės metu ėjo lažybų su 
jumis; dar gerokai jūs jam pralošėte. 

— Ak, velniai rautų! — sušuko Viskara akimirks- 
niu paniuręs. — Štai kas! Taip aš ir maniau. O kur jis 
gyvena? 

— Netoliese jų, pulkininke. Jis turi savo rančą ir, 
sako, esąs turtingas... suprantama, kaip gyvulių augin- 
tojas. 

— Nagi įsipilkite stikliuką katalonietiško, seržan- 
te. 

Kavaleristas ištiesė ranką, palenkė butelį, prisi- 
pylė stiklą ir, pagarbiai nusilenkęs karininkams, vienu 
ypu jį išmaukė. 

Paskui, susizgribęs, kad jis nebereikalingas, ati- 
davė pagarbą ir išėjo. 

— Ką gi, — tarė pulkininkas, — kaip matote, jūsų 
reikalai klostosi ne per blogiausiai. 

— Taip pat ir jūsų, — atsakė Robladas. 

— Ne visai. 

— Kodėl? 

— Nepatinka man tas jos mylimasis, tas gyvulių 
augintojas. Jis pinigingas, be to, jis nėra iš bailiųjų — ko 
gero, sudarys man nemaža rūpesčių. Jis ne iš tokių, kurį 
galima iššaukti į dvikovą, — bent man, mano padėties 
žmogui, tas nedera. Jis pastovus vietos gyventojas, šių 
laukų vaisius — tai ne medžiotojas, — ir visi jį čia myli. 
Irjeigujis čia įpainiotas, dalykai pakryps visai kita link- 
me... Tačiau ar ne vis tiek! Dar nebuvo, kad aš pra- 
laimėčiau. Labanakt, kapitone! 

— Labanakt! — atsakė Robladas. 

Tr, vienu metu atsikėlę iš užstalės, jie nuėjo į savo 
miegamuosius. 

— XX skyrius — 


Rančos ir asjendos eina palei upę bemaž dešimt 
mylių nuo San Ildefonso. Arčiau miesto jų daugiau; bet 
juo toliau į upės žemupį, juo jų pasitaiko rečiau ir juo 
neturtingesni jų gyvetojai. Turtingesnieji fermeriai ir gy- 
vulių augintojai bijojo karingų indėnų ir mieliau sta- 
tydinosi arčiau tvirtovės. Neturtas, atvirkščiai, vertė kai 
kuriuos būti drąsiais ir apsigyventi pačiame pasienyje. 
Kadangi jau keletas metų niekas nebeužpuldavo San 
Ildefonso gyvenviečių, daugelis smulkių fermerių ir gy- 
vulių augintojų buvo įsikūrę už aštuonių ir net dešim- 
ties mylių nuo miesto. 

Per pusmylį nuo visų kitų rančų stovėjo vieniša 
trobelė — paskutinioji šiame slėnyje, labiausiai nutolusi 
nuo miesto buveinė. Atrodė, kad ji jau buvo anapus 
įgulos saugomos teritorijos, nes čia neužklysdavo joks 
patrulis. Jo šeimininkai, matyt, patikėjo likimu arba 
apačių — indėnų giminės gailestingumu, kuri paprastai 
užpuldinėdavo San Ildefonsą: namas visai nebuvo nuo 
jų apsaugotas. O galbūt jį saugojo kaip tik tai, kad jis 
stovėjo taip atskirai, toli nuo visų kitų rančų. 

Jis stūksojo kiek nuošaliau nuo kelio ir ne ant pat 
upės kranto, o tolėliau, uolos paunksmėje, — atrodė, 
kad jis įaugęs į uolą. 

Šis vargingas būstas, kaip ir visi namai slėnyje, o 
ir visur Meksikoje, buvo pastatytas iš didelių presuotų 
ir saulėje džiovintų molio luitų. Geresnių šio tipo pas- 
tatų fasadai balti — vadinasi, kur nors netoliese esama 
gipso klodų. Vienų kitų namų, kurių šeimininkai su di- 
desnėmis pretenzijomis, langai atrodė įstiklinti. Iš tikro 
čia vieton stiklų buvo įdėta tik panašios į stiklą blizgan- 
čios plonytės plokštelės iš to pat gipso — šiam reikalui 

jis vartojamas įvairiuose Naujosios Meksikos kampe- 
liuose. 

Rančos, apie kurią čia kalbama, nepuošė nei lan- 
gai, nei išbaltymas. Ji stovėjo po nusvirusia uola, tam- 
sios jos sienos beveik susiliejo su ta uola; langus atstojo 
dvi skylės, užkaltos keliais mediniais skersiniais; pro 
šias skyles į trobą įeidavo šiek tiek šviesos. 

Tačiau viduje būtų buvę visai tamsu, jei ne durys, 
paprastai atviros ligi pat galo. 

Nuo slėniu einančio kelio troba vos ne vos tebuvo 
matoma. Keliautojas niekuomet jos neįžiūrėtų, jos ne- 
pastebėtų net aštri indėno akis. Nuo pašalinių žvilgsnių 
ją slėpė neįprasta gyvatvorė — neįprasta, beje, tik tam, 
kuris dar nėra apsipratęs su šios tolimos žemės kertelės 
augmenija. Gyvatvorę sudarė panašūs į kolonas kak- 
tusai. Šie augalai — lyg taisyklingi rievėti stulpeliai še- 
šių colių storio ir nuo šešių iki dešimties pėdų aukščio. 
Jie buvo suaugę eile, beveik susilietę vienas su kitu, 
kaip tvoros statiniai, be to, iš visų pusių spygliuoti, to- 
dėl pro tarpus beveik nesimatė. Vienu metu šių gyvų 
kolonų viršūnės apsiberdavo puikiais it vaško žiedais, 
o paskui iš jų išaugdavo kvapūs ryškios spalvos vaisiai. 

Mažutę rančą galima pamatyti tik įėjus pro už- 
tvarą; ir nors jos sienos nedailios, bet visas žydintis, 
žavus aptvertas sodelis rodo, kad čia esama kažkieno 
rūpestingos rankos. Už kaktusų gyvatvorės yra kita už- 
tvara — paprasta, neaukšta siena, sumūryta iš nedegtų 
plytų; ji skiria prisiglaudusią prie uolos aikštelę. Tai 
koralis — žardas galvijams, ir viename jo kampe įrengta 
lyg nedidelė daržinė, lyg arklidė. Kartais šiame koralyje 
stovi penketas ar šešetas mulų ir dešimt jaučių, o ark- 
lidėje — puikus jojamas žirgas. Bet dabar ten tuščia, 

nieko nėra. Žirgas, mulai, jaučiai su savo šeimininku 
ištraukę toli į preriją. 

Jų šeimininkas — bizonų medžiotojas Karlosas. 
Tai ir yra jo namai; čia jis gyvena su savo sena motina ir 
gražuole seserimi. Šiuose namuose jis gyveno nuo pat 
vaikystės. 

Ir vis dėlto tiek slėnyje, tiek mieste jie visuomet 
buvo laikomi prašalaičiais“ Nei ispanai, nei indėnai ne- 
pripažino jų savais. Ir vieni, ir antri nuo šios šeimos 
skyrėsi ne mažiau kaip vienas nuo kito. Jėzuitas sakė 
teisybę: Karlosas ir jo artimieji iš tikrųjų buvo ameri- 
kiečiai. Jo tėvai apsigyveno slėnyje labai seniai, niekas 
nežinojo, iš kur jie kilę; težinojo, kad jie atklydę iš rytų, 
perėję Didžiąsias Lygumas. Jie buvo eretikai, ir šven- 
tiesiems tėvams taip ir nepavyko jų prijungti prie savo 
parapijiečių. Tėvai jėzuitai jau seniai būtų juos ištrėmę 
arba kaip nors kitaip su šia šeima susidoroję, jei nebūtų 
jos globojęs buvęs karo komendantas. Ir, be to, paprasta 
liaudis visuomet kažin kaip prietaringai jų abiejų bi- 
jodavo. Vėliau imta bijotis tik Karloso motinos, ir dėl 
naujų priežasčių: ją imta laikyti burtininke, ragana, ir 
žmonės, susitikę su ja, skubėdavo persižegnoti. Bet tai 
atsitikdavo nedažnai, nes ji bemaž nesirodydavo ž žmo- 
nėms. Į Švento Jono šventę ją atsivežė Karlosas, jis labai 
norėjo karštai mylimai motinai ir seseriai suteikti pra- 
mogą. 

Jie buvo svetimi čia visiems, daugiausia dėl savo 
amerikietiškos kilmės. Ispanai meksikiečiai ir anglai 
amerikiečiai žiūrėjo vieni į kitus įtariai ir nedraugiškai 
dar gerokai prieš tuos laikus, apie kuriuos čia pasa- 
kojama. Šiuos iš nacionalinėsnesantaikos kilusius jaus- 
mus visaip aštrino ir kurstė dvasininkija savo intrigo- 
mis ir pinklėmis. Ties Meksika jau buvo pakibęs būsimų 

įvykių šešėlis; Amerika plėtė savo įtaką ir Floridoje, ir 
Luizianoje. Įvykių prasmė, žinoma, buvo aiški tik įžval- 
giausiems, bet pražūtinga aistra — rasinė neapykan- 
ta — buvo apėmusi visus. 

Visi aplinkui buvo nusistatę prieš bizonų medžio- 
tojo šeimą, ir dėl to ji beveik nebendravo su slėnio gy- 
ventojais. 

Karlosas ir jo namiškiai daugiausia susieidavo su 
vietos gyventojais indėnais — vargšais tagnosais, kurie 
mažiau už kitus nekentė amerikiečių. 

Įėję į Karloso būstą, mes pamatytume šviesiaplau- 
kę Rositą, — sėdėdama ant demblio, jinai audžia šaliką. 
Jos staklės — tik keletas grubiai tašytų medgalių. Jas 
tokios primityvios, jog jų ir staklėmis nepavadinsi. Zr 
vis dėlto ilgi, melsvi lygiagrečiai ištempti siūlai šėp 
vienąkart sudreba, prisilietus mikliems mergaitės pi 
tams; netrukus jie virs prašmatniu šalikų, kuriuo ko- 
ketiškai apsigobs galvą kokia nors miesto gražuolė. Nė 
viena audėja slėnyje nemoka išausti tokių šalikų kaip 
bizonų medžiotojo sesuo. Kaip tarp jaunuolių nėra rai- 
telio, lygaus Karlosui, taip niekas nesusilygins su su 
Rosita šiame mene, kuriuo ji uždirba lėšų pragyveni- 
mui. 

Troboje tik du kambariai — dvigubai didesni ne- 
gu kitose beveik tokiose pat trobelėse. Delikatumo jaus- 
mas dar gyvas sakso širdyje, ir Karloso šeima gyvena 
dar ne visai indėniškai. 

Virtuvė yra didesniajame kambaryje ir ji atrodo 
jaukesnė, nes šviesa į čia krinta pro atviras duris. Cia 
jūs pamatysite nedidelį židinį, panašų į altorių, penkis 
šešis molinius puodus, savo forma primenančius urną, 
keletą moliūginių puodelių bei taurių, nuožulnų, trum- 
pomis kojomis akmeninį stalelį, ant kurio gaminami 

kukurūzų paplotėliai, keletą demblių ir bizono odų (ant 
jų paprastai sėdima), maišelį kukurūzų, sausos žolės 
kuokštų, raudonų ir žalių pipirų ryšalėlius, — štai ir 
viskas. 

Tai, rasi, vienintelė visame slėnyje troba, kurioje 
jūsų akių nepradžiugins šventųjų paveikslai. Čia iš tie- 
sų gyvena eretikai. 

Bet pirmiausia jūs pamatysite sėdinčią prie ugnies 
ir rūkančią pypkę senę. Keista ši senė, irjau, žinoma, jos 
likimas taip pat keistas, tačiau ji dar niekam“ nesipa- 
sakojo apie savo praeitį. Atšiaurūs lieso jos veido bruo- 

Li, pabalę, bet vis dar vešlūs plaukai, laukinis akių 
bhlzgesys — visa jos išvaizda neįprasta. Ne tiktai tam- 
kams, neapsišvietusiems žmonėms noromis nenoromis 
i pasirodyti, kad ji esanti ne tokia kaip visi. Nenuos- 
tabu, kad slėnio gyventojai ją laiko burtininke. 


— XXI skyrius — 


Rosita klūpojo ant grindų, ir maža šaudyklėlė jos 
rankose mitriai lakstė pro metmenis. Ji dainavo, dai- 
navo ir švelniai, ir skambiai, linksmą dainelę, kurios ją 
išmokė motina, dainelę, gimusią tolimose Amerikos gi- 
riose; paskui uždainavo senovišką romantišką ispanų 
dainą — galbūt čia buvo „Trubadūras“; ži nuostabi me- 
lodija nenustojo savo žavingumo netgi šių laikų dai- 
nelėje „Nemyli...“ „Trubadūras“ buvo mėgstama Ro- 
sitos baladė. Kai ji paimdavo bandolą ir uždainuodavo, 
pritardama jos stygomis, skambančiomis kaip gitara, 
klausytojas iš tiesų gėrėdavosi. 

Šiuo metu ji dainavo, trumpindama sau laiką, 
lengvindama darbą. Nors šį kartą ji sau neakompanavo, 
sidabrinis jos balselis skambėjo švelniai ir aiškiai ir be 
jokios muzikos. 

Motina padėjo pypkę į šalį ir, kaip ir Rosita, ėmėsi 
darbo. Jinai verpė siūlus, iš kurių buvo audžiami ša- 
likai. Jei Rositos staklės buvo labai primityvios, tai ra- 
telis buvo dar primityvesnis — paprasčiausia greita, ne- 
nuilstamai šokinėjanti verpstė. Su šia nesudėtinga me- 
chanika'senoji moteris ištęsdavo ir susukdavo tokį lygų 
siūlą, jog jos nebūtų galėjusi pralenkti net tikra verpia- 
moji mašina. 

— Vargšas mūsų Karlosas! Viena, dvi, trys, 
turios, penkios, šešios... aš išrėžiau šešias įrantas — 
šešta diena, kai jis keliauja. Mama, dabar jis tikriau 
Ljano Esakadoje! Aš tikiuosi, kad jam pasiseks ir in- 
dėnai bus jam geri. 

— Nebūgštauk, dukrele. Narsusis mano sūnus 
pasiėmė tėvo šautuvą, ir jis moka jį valdyti. Taip, šitai 
jis moka. Dėl Karloso nebūgštauk! 

— Mama, bet juk jis niekuomet dar ten nebuvęs. 
O jei susitiks su priešiškai nusistačiusia gimine? 

— Nebūgštauk, dukrele! Karlosas turi baisesnių 
priešų už indėnus... baisesnių priešų, ir jie čia, greta 
mūsų. Baltieji vergai! Jie mūsų nekenčia... Ir čionykščiai 
ispanai ir kreglai mūsų nekenčia... Ispanų šunys! Jie 
nekenčia mūsų tūdėl, kad mes saksai. 

— Nekalbėk taip, mama! Juk ne visi jie mūsų prie- 
šai. Mes turime ir bičiulių. 

Rosita galvojo apie don Chuaną. 

— Maža, labai maža... Ir jie retai mus telanko. Bet 

ir kas manjie — juk aš turiu sūnų! Argi jis ne geriausias 
mūsų bičiulis? Švelni širdis, drąsi širdis, tvirta ranka! 
Kas susilygins su mano Karlosu? Ir berniukas myli seną 
savo motiną, seną keistuolę motiną... Tai visi girtuokliai 
mano, kad ji keistuolė. O vis dėlto jis myli seną savo 
motiną! Kam tuomet jai bereikia bičiulių? 

Ji garsiai nusikvatojo, ir šis juokas nuskambėjo 
taip džiaugsmingai, jog iš karto buvo matyti, kaip jinai 
didžiuojasi savo sūnumi. 

— O kiek mantos jis išsivežė, mama! Anksčiau jis 
niekuomet neimdavo tiek daug prekių. Ir iš kurjis gavo 
tiek pinigų? 

Rosita tikrai nežinojo, iš kur, tačiau jos širdis įtarė, 
> būtent, buvo tasai bičiulis, kuris paskolino broliui 
pigų. 

— Dieve mano! — kalbėjo ji toliau. — Jeigu jis 
sėkmingai parduos visus tuos daiktus, jis bus labai tur- 
tingas. Jis parsivarys mulų, visą kaimenę. Kad jau tik 
grečiau jis grįžtų! Viena, dvi, trys... šešios. Tik šešios 
įrantos. O aš taip norėčiau, kad šita visa lenta būtų iš- 
rantyta iš abiejų pusių... labai norėčiau! 

Šitai sakydama, Rosita žiūrėjo į siaurą kedro len- 
telę, kabančią ant sienos. Lentelėje buvo matyti šešios 
mažos įrantos. Ji atstojo Rositai ir laikrodį, ir kalen- 
dorių: kiekvieną dieną, kol sugrįš Karlosas, joje prisidės 
po įrantą, ir sesuo visuomet žinos, o nioji laiko 


nuo jo išvykimo. 
sistengusi įsivaįzduoti, kad įrantų jau ne šešios, bet sep- 
tynios, Rosita metė šį užsiėmimą ir.yėl sėdo austi. 
O senutė tuo metu padėjo į šalį Verpstę ir nuėmė 

dangtį nuo molinio puodo, kuris buvo pastatytas ant 
lengvos židinio ugnies. Viršum puodo pakilo garų de- 
besys, ir kambaryje skaniai pakvipo: senutė šutino 
smulkiai supjaustytą džiovintą bizono mėsą, apsčiai pri- 
krautą ispaniškų svogūnų ir raudonųjų pipirų anksčių. 

— Kepsnys jau gatavas, dukrele, — tarė ji, me- 
diniu šaukštu pakabinusi mėsos ir ją pūsdama. — Pie- 
taukime. 

— Gerai, mama, — atsakė Rosita, stodamasi nuo 
savo staklių. — Aš tuojau padarysiu tortilijų. 

Tortilijos — tai paplotėliai, kurie valgomi tik karš- 
ti, — tikriau, jie skanūs tik karšti, tiesiog nuo keptuvės, 
todėl kepami paskutinę valandėlę sėdant už stalo arba 
net valgant. 

Rosita atstūmė puodą ir ant žarijų pastatė kep- 
tuvę. Kitame puode jau buvo išvirę kukurūzai. Rosita jį 
paėmė ir pastatė greta, ant akmeninio staliuko, paskui 
su ilgu, taip pat akmeniniu kočėlu virtus kukurūzus 
netrukus pavertė sniego baltumo tešla. Pastatė į šalį 
puodą, padėjo kočėlą ir panardino rožinius pirštukus į 
tešlą. Paėmė tešlos lygiai tiek, kiek reikėjo paplotėliui, 
suritino ją, suplojo delnais, ir pasidarė plokščias, ne sto- 
resnis už vaflį, skritulys. Dabar bereikėjo jį mesti ant 
karštos keptuvės, tučtuojau apversti, dar akimirka — ir 
tortilija gatava. 

Visa tai įgikalauja nepaprasto mitrumo, bet Rosita 
viską atlieka tar meistriškai, jog aišku — ji puiki tor- 
tilijų kepėja. 

Kai dubeny išaugo geroka krūvelė paplotėlių, Ro- 
sita nustojo keptigmotina jau buvo išdėliojusi mėsą į 
lėkštes, ir abi ė ų valgyti, nevartodamos nei peilių, nei 

šakučių, netgi nei šaukštų. Paplotėliai buvo dar šilti, ir 
juos galima kaip nori suriesti, tai jie ir atstojo visas tas 
civilizacijos gudrybes, kurios meksikietiškoje rančoje 
buvo laikomos visai nereikalingos. 


Vos jos spėjo baigti valgyti kukliuosius pietus, iš- 
girdo kažkokį neįprastą garsą. 

— Kas čia? — suriko pašokusi ir klausydamasi 
Rosita. 

Pro atviras duris ir langus į kambarį atsklido vėl 
tas pats garsas. 

— Bet tai trimitas! — tarė mergina. — Matyt, at- 
vyko kareiviai. 

Ji dirstelėjo pro duris, paskui pribėgo prie gyva- 
tvorės ir ėmė žiūrėti pro žalių stiebelių tarpus. Cia iš 
tikrųjų būta kareivių. Netoliese,išsirikiavę po du, žemai 
slėniu jojo ulonų būrys su švytruojančiais ginklais ir 
vėliavėlėmis ant smaigalių. Jie atrodė linksmi ir pa- 
trauklūs. Tą valandėlę, Kai Rosita juos išvydo, jie pa- 
suko žirgus, persirikiavo ir, išsitiesę į vieną liniją, su- 
stojo prieš gyvatvorę, tik per kokį šimtą žingsnių nuo 
jos. Buvo aišku, kad priešais rančą jie sustojo neatsi- 
tiktinai. 

„Kojiems čia reikia?“ — tuojau pat pagalvojo Ro- 
sita. Ulonų būriai prajodavo slėniu pro šalį, tačiau nie- 
kuomet neprisiartindavo prie namų, kurie, kaip jau sa- 
kyta, stovėjo nuošaly nuo kelio. Kas gi gfvedė čia karei- 
vius? Kas juos privertė pasukti iš įprasto savo kelio? 

Nerasdama atsakymo į šiuos klausimus, Rosita 
nubėgo į trobą ir ėmė klausinėti motiną. Bet ir toji nieko 
negalėjo jai atsakyti; tuomet mergina grįžo prie užtva- 
ros ir vėl ėmė žiūrėti pro plyšį. | 

Tuo metu vienas raitelis, apsirengęs puošniau už 
kitus — tikriausiai karininkas, — atsiskyrė iš rikiuotės 
ir šuoliais pasileido trobos linkui. Štai jis jau suvis čia 
pat, štai sustabdė žirgą prie gyvatvorės ir dairosi pro 
kaktusų viršų į kiemą. 

Rosita tepamatė kepurę su sultonu! ir veidą, bet ji 
tuojau jį pažino. Tai buvo tas pats karininkas, kuris taip 
įžūliai į ją žiūrėjo Švento Jono dieną. Prieš ją buvo ko- 
mendantas Viskara. 


— XXII skyrius — 


Karininkui, žiūrinčiam pro gyvatvorės viršų, pui- 
kiausiai buvo matyti mergina, stovinti mažame sodelyje 
tarp gėlių. Ji pasitraukė prie durų ir jau buvo benorinti 
pasislėpti troboje, tačiau atsigrįžo pašaukti Bizoną — 
didžiulį vilkinį šunį, kuris įnirtingai lojo ir buvo pa- 
siruošęs pulti nepažįstamąjį. 

Paklusęs jos balsui, šuo urgzdamas nubėgo į tro- 
bą. Jis buvo labai nepatenkintas ir, matyt, norėjo iš- 
mėginti savo dantis į svetimo žirgo kojas. 

— Dėkoju jums, žavioji senjorita, — tarė karinin- 
kas. — Jūs tokia gera, kad apgynėte mane nuo šito įnir- 
tusio žvėries. Būtų gerai, jei šiuose namuose aš bijočiau 
en tik jo. 

— Ko gi darjūs bijotės, senjore? — nustebo Rosita. 

— Jūsų akių, mieloji mergele. Jos kur kas pavo- 
jingesnės kaip aštrūs jūsų šuns dantys, — jos jau su- 
žeidė mane. 


!Sultonas— kariškos kepurės papuošalas iš plunksnų 
arba ašutų: 

Rosita paraudo ir nusisuko į šalį. 

— Kabaljere, — tarė ji, — jūs tikriausiai atjojote 
čia ne pasijuokti iš vargšės merginos. Ar aš galiu pa- 
klausti, ko jums reikia? 

— Nieko man nereikia, gražioji Rosita, aš tik no- 
rėjau išvysti jus... Ne, ne, nenueikite! Man reikia, rei- 
kia... Matote, man gerklė išdžiūvo, aš norėčiau atsigerti. 
Juk jūs neatsisakysite duoti man gurkšnelį vandens, 
puikioji senjorita? 

Dabar jis kalbėjo paskubomis ir painiodamasis, 
stengdamasis žutbūt sulaikyti merginą, kuri jau buvo 
benutraukianti šį pokalbį ir benueinanti į trobą. Vis- 
karos visai nekankino troškulys, ir jau kaip ten bebūtų, 
gerti tai jis nenorėjo, tačiau svetingumas, žinoma, pri- 
vers merginą atnešti vandens, o paskui jis galbūt su- 
gebės pasiekti ir ko nors daugiau. 

Nieko neatsakydama į meilikaujamą jo kalbą, Ro- 
sita įėjo į trobą ir tuoj pat grįžo su vandens sklidinu 
moliūginiu puodeliu. Priėjusi prie gyvatvorės spragos, 
kuri atstojo vartus, mergina padavė vandenį Viskarai ir 
ėmė laukti, kol jis atsigers ir grąžins puodelį. 

Nenorėdamas parodyti, kad jis tyčia prašė, ko- 
mendantas prisiversdamas nurijo keletą gurkšnių, pas- 
kui šliūkštelėjo žemėn likusį vandenį ir atkišo puodelį 
Rositai. Ši norėjo jį paimti, tačiau Viskara stipriai te- 
belaikė puodelį ir nenuleido nuo Rositos įžūlaus, at- 
kaklaus žvilgsnio. 

— Žavingoji senjorita, — tarė jis pagaliau, — jūs 
buvote tokia gera! Ar negalima pabučiuoti puikios jūsų 
rankutės? 

— Kas gi čia dabar, gerbiamasis? Malonekite ati- 
duoti puodelį. 

— Ne, pirmiausia aš sumokėsiu už gėrimą. Jūs 
sutinkate? 

Ir jis įmetė į puodelį auksinį. 

— Ne, senjore, aš negaliu imti pinigų. Juk aš te- 
įvykdžiau savo pareigą. Man nereikia jūsų auksinio, — 
tvirtai baigė ji. 

— Žavingoji Rosita! Jūs pavergėte mano širdį, tai- 
gi kodėl drauge nepaimti ir auksinio? 

— Aš jūsų nesuprantu, senjore. Malonėkite pa- 
siimti savo pinigą ir atiduokite puodelį. 

— Ašjį atiduosiu tik kartu su auksiniu. 

— Tad pasilaikykite jį sau, senjore, — pasakė mer- 
gina, apsisukusi eiti. — Manęs laukia darbas. 

— Ne, palūkėkite, senjorita! — sušuko Viskara. — 
Neatsakykite dar vienos paslaugos. Aš norėčiau papra- 
šyti ugnies cigarui. Štai, imkite puodelį. Matote, jis tuš- 
čias. Juk jūs atleisite man, kad aš jums siūliau tą auk- 
sinį? 

Viskara matė, kad megina įsižeidusi, ir savo at- 
siprašymais tikėjosi ją nuraminti. 

Rosita paėmė iš jo puodelį ir nuėjo į trobą įvyk- 
dyti jo prašymo. 

Po valandėlės jinai vėl pasirodė, nešdama nedi- 
delėje semtuvėje židinio žarijų. 

Priėjsi iki vartų, jinai nustebo išvydusi, kad ka- 
rininkas jau nulipęs nuo žirgo ir riša jį prie stulpo. 

— Aš pavargęs iš kelionės, — tarė jis, kai Rosita 
atkišo jam semtuvę. — Saulė taip plieskia! Jeigu leisite, 
senjorita, aš jeisiu į trobą šiek tiek pailsėti. 

Sis naujas prašymas nebuvo malonus merginai, 
bet atsisakyti ji negalėjo, ir po valandėlės, skambinda- 
mas pentinais ir žvangindamas kardu, komendantas 
įėjo trobon. 

Rosita sekė paskui jį, netardama nė žodžio. Nė 
vienu žodžiu jeinančio nepagerbė ir jos motina — jinai 
sėdėjo savo kertėje ir nekreipė į karininką nė mažiausią 
dėmesio, netgi į jo pusę nedirstelėjo. Šuo, rūsčiai urgz- 
damas, ėmė suktis aplinkui jį, tačiau jaunoji šeimininkė 
šunį sudraudė; šuo vėl atsigulė ant demblio, bet nuo 
nekviestojo svečio nenuleido piktai blizgančių akių. 

Vos įžengęs į trobą, Viskara pasijuto lyg nesavas. 
Jis matė, kad juo nesidžiaugiama. Rosita netarė nė vieno 
malonaus žodelio, ir senė, ir šuo nerodė savo svetin- 
gumo. Atvirkščiai, viskas vertė komendantą kuo aiš- 
kiausiai pajusti, kad jis čia negeistinas svečias. 

Tačiau Viskara nebuvo pratęs atsižvelgti į panašių 
žmonių jausmus. Jis nekreipdavo dėmesio į jų palan- 
kumą ar nepalankumą, ypač kai tas kliudydavo jo ma- 
lonumams; ir užsirūkęs cigarą, jis ramiausiai atsisėdo 
ant suolo visai nesivaržydamas, kaip savo namuose. 

Kurį laiką jis tylėdamas rūkė. 

Tuo tarpu Rosita išsitraukė stakles ir, atsiklaupusi 
prie jų ėmėsi darbo, tartum kambaryje nė nebūtų jokio 
svetimo žmogaus. 

— O, kaip čia gerai sugalvota! — šūktelėjo kari- 
ninkas, dėdamasis labai sudomintas mergaitės dar- 
bo. — Ašjau seniai norėjau pamatyti, kaip daromi šitie 
šalikai... juk čia šalikas, tiesa? Dievaži, labai įdomu! Tai 
šit kaip jie audžiami. Ar galite jūs jį išausti per dieną, 
senjorita? 

— Taip, senjore, — buvo trumpas atsakymas. 

— O ar šie verpalai medvilniniai, tiesa? 

— Taip, senjore. 

— O koks mielas raštas! Tai jūs pati sugalvojote? 

— Taip, senjore. 

— Aš žiūriu, kad čia tikras menas! Norėčiau per- 
prasti, kaip susipina šitie siūlai. 
+. Jis pakilo nuo suolo ir, priėjęs prie staklių, atsi- 

aupė. 

— Iš tikrųjų, kaip gudriai sugalvota! Žinote ką, 
mieloji Rosita, pamokykite šio darbo ir mane. Gerai? 

Iki šios valandėlės senė sėdėjo nejudėdama, žiū- 
rėdama į žemę, bet, išgirdusi dukters vardą iš nepa- 
žįstamojo lūpų, krūptelėjo ir dirstelėjo į jį. 

— Aš nejuokauju, — kalbėjo šis tuo metu, — juk 
čia labai naudingas menas! Ar jūs negalėtumėte išmo- 
kyti mane? 

— Ne, senjore, — nuaidėjo trumpas atsakymas. 

— Na, ką jūs! Ne toks jau aš bukagalvis! Aš ma- 
nau, kad išmoksiu... Atrodo, reikia tik paimti va šitą 
dalykėlį, — jis pasilenkė ir uždėjo ant šaudyklės ranką 
taip, kadjo pirštai palietė merginos pirštus, — ir va taip 
paleisti jį pro siūlus... ar ne teisybė? 

Bet tuo metu, tartum pagautas beprotiškos aistros, 
jis, atrodė, pamiršo viską ir, ūmai nuleidęs balsą, žiū- 
rėdamas į paraudusią merginą, kalbėjo toliau: 

— Rosita, mano žavingoji! Aš myliu jus... Vieną 
bučinį, gražute... tik vieną bučinį! 

Ir nespėjus jai ištrūkti, jis apkabino ją ir karštai 
pabučiavo į lūpas. 

Mergina sušuko, ir jai atsiliepė kitas garsus, įnir- 
tingas šauksmas. 

Senutė, iki šios valandėlės vis dar tebesėdėjusi su- 
sigūžusi savo kertėje, pašoko ir lyg tigrė puolė prie ka- 
rininko. Akimirka — ir ilgi, kaulėti jos pirštai įsikibo 
jam į gerklę. 

— Šalin, ragana, šalin! — suriko jis, stengdamasis 

Senė kaip tigrė šoko prie karininko 


ištrūkti. — Šalin, girdi! Arba aš tave sukaposiu, pra- 
keiktoji... Šalin, girdi! 

Bet senutė be perstojo šaukė jo nepaleisdama; ji 
griebė jam už gerklės, plėšė antpečius ir visa, kas pa- 
sitaikė po ranka. 

Tačiau dar aštresnės už jos nagus pasirodė esan- 
čios iltys vilkinio šuns, kuris taip pat tuojau pašoko iš 
vietos ir taip įsikando karininkui į koją, jog tas iš visos 
gerklės suriko: 

— Eik šalin!.. Ei! Seržante Gomesai! Gelbėkite! 
Gelbėkite! 

— Štai tau, niekšingasis ačiupine! — šaukė se- 
nė. — Šuniė! Ispaniškas šunie! Šauk, šauk bailiuosius 
savo tarnus!.. Kur drąsusis mano sūnus? Kodėl numirė 
mano vyras? Niekšingasis šuo įžeidė mūsų namus... Jei- 
gu jie būtų čia, tu, šunie, iš čia neišneštum savo kailio! 
Nešdinkis lauk! Kraustykis pas savo gražuoles, pas sa- 
vo mergas! Nešdinkis lauk!.. 

— Prakeiktoji ragana! Atsiimk šitą šunį... Atsiimk 
šunį!.. Ei, jūs ten! Gomesai! Kur jūsų pistoletai? Nušau- 
kite jį! Greičiau! Greičiau! 

Švaistydamasis kardu, garbusis komendantas pa- 
galiau vargais negalais nusikrapštė prie savo arklio. Jo 
atsitraukimą dengė seržantas Gomesas. 

Viskaros kojos buvo gerokai apkandžiotos, bet vis 
dėlto jam pavyko šiaip taip įsiropšti į balną. 

Seržantas iššaudė abu pistoletus, bet šuniui taip ir 
nepataikė. Matydamas skaitlingesnį priešą, šuo apsi- 
suko ir nubindzino namo. 

Šuo daugiau nebelojo, tačiau, kai komendantas 
jau sėdėjo balne, iš trobos pasigirdo pašaipus kvato- 
jimas. Šis juokas buvo toks skambus, sidabrinis, jog ko- 

mendantas tuojau suprato: tai juokiasi iš jo šviesiaplau- 
kė gražuolė Rosita. 

Komendanto apmaudui nebuvo ribų. Mielai jis 
būtų įsakęs savo būriui užimti rančą. Jis būtų parei- 
kalavęs šio šuns galvos; jį tesulaikė viena — baimė, kad 
kareiviai nesužinotų gėdingo jo pabėgimo priežasties. 
O patirti tokį pažeminimą jis suvis nepageidavo. 

Taigi jis grįžo prie savo būrio, davė komandą, ir 
visi pasuko atgal į miestą. 

Viskara neilgai tejojo ulonų priešakyje: jį smaugė 
pyktis ir nusivylimas. Davęs kažin kokius potvarkius 
seržantui, jis smarkiai nušuoliavo į priekį. 

Sutiktas raitelis su mėlynu apsiaustu, kuris pa- 
suko į Rositos namus (Viskara pažino jauną gyvulių 
augintoją don Chuaną), žinoma, negalėjo paguosti įnir- 
šusio komendanto.Viskara nesustojo, neužkalbino jo, 
bet, piktai nužvelgęs don Chuaną nuo galvos iki kojų, 
nujojo toliau. 

Jis nesulėtino žingsnio ir pavadžius įtempė tik 
prie tvirtovės vartų. 

Uždususio arklio šonai sunkiai kilnojosi: jis turėjo 
apmokėti už visą kartėlį ir pyktį, graužusį jo šeimininką. 


— XXIII skyrius — 


Kai tik lauke nusčiuvo, Rosita išėjo iš trobos ir 
pasižiūrėjo pro gyvatvorės spragą. Ji vėl išgirdo, kaip 
sutrimitavo trimitininkas, ir norėjo įsitikinti, ar nekvies- 
tieji svečiai nujojo. 

Džiaugdamasi Rosita išvydo, kad ulonai jau gana 
toli ir joja į kitą slėnio galą. 

Ji nubėgo į trobą ir pasakė tatai motinai, kuri vėl 
sėdėjo savo kertėje ir ramiai dūmino pypkę. 

— Bjaurūs niekšai! — sušuko senutė. — Aš taip ir 
maniau, kad jie išsinešdins. Pakako senos moters ir 
šuns... O, jeigu būtų čia buvęs narsusis mano Karlosas! 
Jis būtų pamokęs šį pasipūtėlį ačiupiną, būtų parodęs, 
kad mes ne tokios jau bejėgės! Cha! Karlosas būtų jam 
parodęs! 

— Nebegalvok apie tai, mamyte. Man rodos, jie 
negrįš. Tu juos išgąsdinai, tu ir narsusis mūsų Bizonas. 
Koks jis šaunuolis!.. Taip, bet aš neapžiūrėjau — galbūt 
jis sužeistas, — pridūrė ji, greitosiomis apžvelgdama 
kambarį. — Bizonai! Bizonai! Eikš šen, šaunus mano 
šuneli! Eikš, aš tau turiu šį tą. Narsusis žvėreli! 

Išgirdęs gerai pažįstamą balsą, šuo išlindo iš savo 
slėptuvės ir, meiliai žiūrėdamas į merginos akis, ėmė 
šokinėti ir vizginti uodegą. 

Rosita pasilenkė, suleido pirštus į gauruotus plau- 
kus ir ėmė čiupinėti ir žiūrinėti šunį, bijodama rasti 
kruviną kulkos pėdsaką. Laimė, seržantas blogai taikė, 
šuo niekur nebuvo sužeistas ir netgi įdrėkstas, ir, spren- 
džiant iš to, kaip jis šokinėjo aplink jaunąją savo šei- 
mininkę, jis buvo visai sveikas ir puikiausiai nusiteikęs. 

Sis Bizonas buvo labai geras šuo — vienas iš tų 
puikiųjų Naujosios Meksikos aviganių, kurie, nors ir 
patys pusiau vilkai, tačiau puikiausiai saugoja avių ban- 
das, sėkmingai atmušdami ne tik vilkų antpuolius, bet 
ir įnirtingąją meksikietišką mešką. Pasaulyje nėra ge- 
resnių šunų už Naujosios Meksikos aviganius, o Bizo- 
nas buvo geriausias šios veislės atstovas. 

Įsitikinusi, kad šuo sveikas ir nesužeistas, jo šei- 
mininkė pasilvpėjo ant suolo ir pasistiebusi nukabino 
nuo sienos kažin kokį keistą daiktą. Atrodė, kad čia 

buvo surištos ringės dešrų. Tačiau tai nebuvo dešra, 
nors iš šuns akių blizgesio ir džiaugsmingo uodegos 
vizginimo buvo aišku — Bizonas puikiausiai žino, kas 
ten yra, ir, jo supratimu, tas nė kiek ne blogesnis už 
dešrą. Taip, Bizonui nereikėjo aiškinti šios paslapties — 
jis žinojo, kas per dalykėlis yra džiovinta bizono mėsa. 
Suo visuomet mėgo džiovintą bizono mėsą ir, gavęs 
gabalėlį, su didžiausiu stropumu ėmėsi jį doroti. Ža- 
vingoji Rosita, vis dar šiek tiek būgštaudama, vėl priėjo 
prie gyvatvorės įsitikinti, ar nėra ko nors arti. 

Ir šį kartą čia kažin kas buvo, bet jį pamačiusi, 
Rosita nė kiek neišsigando. Išvydusi jaunuolį su mėlynu 
apsiaustu, raitą ant prabangiai pabalnoto žirgo, ji pajuto 
visai kitokį jausmą: dabar jos širdis buvo kupina pa- 
sitikėjimo. 

Šis jaunasis raitelis buvo gyvulių augintojas don 
Chuanas. Jis prijojo tiesiog prie vartų ir, pamatęs mer- 
giną, maloniai, draugiškai šūktelėjo: 

— Laba diena, Rosita! 

Ir ji taip pat draugiškai, maloniai atsiliepė: 

— Laba diena, don Chuanai! 

— Kaip gyvuoja senjora, jūsų mamytė? 

— Ačiū jams, don Chuanai! Kaip visuomet. — Ir 
Rosita skambiai nusijuokė. 

— Iš ko jūs juokiatės, Rosita? — nustebo don 
Chuanas. 

— Arjūs nematėte šauniųjų kareivių? — juokda- 
masi paklausė mergina. 

— Kaipgi, mačiau. Dabar jodamas aš susitikau 
visą pulką ulonų, jie skubėjo į miestą. O komendantas 
nujojo į priekį. Jis dūmė kiek įkabindamas, tartum jį 
būtų vijęsi apačiai. Aš iš tikrųjų pagalvojau, kad jie bus 

susitikę indėnus: juk žinau — susitikę su šiais ponais, 
jie visuomet šitaip rūksta. 

— O kaip atrodė karininkas? Ar jūs nieko nepa- 
stebėjote? 

— Rodos, pastebėjau. Atrodo, lyg jis būtų susi- 
draskęs į dygliuotus krūmus. Beje, aš vos tespėjau į jį 
žvilgtelėti — taip smarkiai jis pralėkė pro šalį. Užtat jis 
į mane labai piktai dėbtelėjo! Matyt, vis dar negali pa- 
miršti savo auksinių, — atsimenate, kaip jis man pralošė 
Švento Jono dieną? Cha, cha!.. Bet, mieloji Rosita, ko gi 
jūs juokiatės? Argi kareiviai buvo čia? Ar kas nors at- 
sitiko? 

Ir Rosita papasakojo jam apie komendanto apsi- 
lankymą — apie tai, kaip jis paprašęs vandens atsigerti 
ir ugnies cigarui užsidegti ir kaip įėjęs į trobą, o Bizonas 
šokęs ant jo ir privertęs gėdingai atsitraukti, kaip jis 
sukandžiotas vos beužsikabarojęs ant žirgo ir pasku- 
bomis nujojęs. Tačiau svarbiausias smulkmenas ji nu- 
tylėjo. Ji nieko nepapasakojo nei apie įžeidžiamas Vis- 
karos kalbas, nei apie pabučiavimą. Ji bijojo, kad, tai 
išgirdęs, don Chuanas nebesusivaldys. Juk ji žinojo, 
koks karštuolis ir neatsargus yra jos mylimasis. Tokių 
naujienų jis ramiai neklausys — pasikarščiuos ir dar 
pateks dėl jos į bėdą. Stai kodėl Rosita ir nusprendė 
nuslėpti nuo jo tikrą įvykusio skandalo priežastį. Ir ji 
papasakojo tik komiškąją įvykio pusę ir pati iš to nuo- 
širdžiai juokėsi. 

Tačiau ir tas truputis, kurį sužinojo don Chuanas, 
privertė jį žiūrėti į dalyką kur kas rimčiau. Atvyko Vis- 
kara, paprašė atsigerti, paskui ugnies cigarui, užėjo į 
trobą... Tas viskas labai keista, bet suvis nejuokinga, 
galvojo don Chuanas. Ir paskui jį užpuolė šuo, sukan- 
džiojo... Ir jį išvarė iš trobos, be to, dar taip gėdingai ir 

visam ulonų būriui matant!.. Viskara, tas tusčias pagyrų 
puodas Viskara, didysis karo viršininkas, šimtų mūšių 
su indėnais herojus, mūšių, kurių iš tikrųjų visai nė 
nebuvo, — ir staiga jį nugalėjo šuo! Ne, galvojo don 
Chuanas, tatai suvis nejuokinga. Viskara atkeršys, bent 
jis stengsis iš paskutiniųjų to pasiekti. 

Don Chuaną apniko dar ir kitos nemalonios min- 
tys. Kas atvedė Viskarą į šiuos namus? Kaip jis surado 
šią buveinę, šitą žavingą nuošalų kampelį, atrodžiusį 
jam, don Chuanui, pasaulio centru? Kas parodė jam 
kelią? Kas privertė ulonus pasukti iš kelio, pakeisti 
įprastą maršrutą? 

Štai kokiais klausimais kvaršino sau galvą don 
Chuanas. Bet to klausinėti Rositą — reikštų parodyti jai 
jausmą, kurį jis buvo linkęs verčiau nuslėpti: pavydą. 

Taip, šią valandėlę jį kamavo pavydas. Na, žino- 
ma, Rosita davė Viskarai atsigerti, uždegė jam cigarą... 
Galbūt pakvietė jį užeiti. Dar ir dabar ji tokia linksma ir, 
matyt, visai nepyksta ant Viskaros dėl šio nelaukto vi- 
zito. 

Nuo šių minčių don Chuanui pasidarė sunku, ir 
jis neprisidėjo prie linksmo"savo mylimosios juoko. 

Tačiau tereikėjo Rositai pakviesti jį užeiti, ir jo 
nuotaika pasikeitė — jis vėl atsileido. Nusėdęs nuo žir- 
go, pkr sodelį jis nuėjo paskui Rositą į trobą. 

Mergina atsisėdo prie staklių ir vėl ėmėsi darbo, o 
jaunajam vaikinui buvo leista atsiklaupti greta jos ir 
kalbėti, kas ateina į galvą. Ji neprieštaravo, kai kart- 
kartėmis jis padėdavo jai pataisyti ataudus arba išpai- 
nioti susigarankščiavusį siūlą; čia jųdviejų rankos daž- 
nai susitikdavo ir, atrodė nebeišsiskirdavo ilgiau, negų 
to reikėjo mazgui atmegzti. 

Bet niekas nieko nepastebėjo. Rositos motina už- 


156 


snūdo perpietės, o Bizonas, jei ir būtų ką nors matęs, vis 
tiek niekam nieko nebūtų sakęs — jis tik vizgino uodegą 
ir geraširdiškai žvilgčiojo į don Chuaną, tarytum vi- 
siškai patenkintas jo elgesiu. 


— XXIV skyrius — 


Patekęs į prabangų savo butą, Viskara pirmučiau- 
sia pareikalavo vyno. Vynas buvo paduotas, ir komen- 
dantas niūriai ir ryžtingai ėmė lenkti stiklą po stiklo. Jis 
tikėjosi savo apmaudą paskandinti vyne, ir per trumpą 
laiką jam tai pavyko. 

Kai išgeri vyno, širdy pasidaro lengviau, bet tik 
laikinai. Galima pasigerti ir užsimiršti, bet ar ilgam? 
Pavydas ir apmaudas vėl nubus, ir labai veikiai — taip, 
dar veikiau, negu jūs spėsite išsipagirioti. Neužtektų 
viso vyno, išspaudžiamo iš visų pasaulio vynuogių, kad 
pavyduolis galėtų jame visiškai užsimiršti. 

Viskaros širdį draskė aistros. Čia buvo ir meilė — 
tikriau pasakius, tasai jausmas, kurį šis palaidūnas va- 
dino meile, — ir pavydas, ir pyktis, sukeltas neman- 
dagaus su juo elgesio, ir įžeista savimeilė: juk jis manė, 
kad niekas neatsispirs prieš jį su auksiniais antpečiais ir 
prašmatniu sultonų; tačiau teko skaudžiai nusivilti. 

Ir šis nusivylimas buvo juo didesnis, kad Viskara 
tiesiog nežinojo, kaipgi čia dabar atnaujinti meilinimąsi. 
Jeigu jis dar kartą apsilankys, teks, ko gero, vėl patirti 
tokį pat nemalonumą, o gali ir dar blogiau atsitikti. 

Nors jį ir puošia galionai bei antsiuvai, nors jis ir 
svarbus asmuo, bet šviesiaplaukei merginai jis suvis ne 
galvoje — tai aišku. Ji visai ne tokia, kaip tos merginos, 
į kurias pirmiau jis teikėsi atkreipti savo dėmesį, ne 

tokia, kaip visos šios tamsiaakės slėnio gyventojos. Juk 
kiekviena iš jų, netardama nė pusės žodžio, netgi ne- 
raudonuodama, būtų paėmusi iš jo auksinį — jau tik- 
riausiai nė viena nebūtų atsisakiusi! 

“ Taip, kelio atgal į rančą jam dabar jau nebėra. Tai 
kurgi su ja susitikti, kur ją pamatyti? Mieste ji retai 
tepasirodo, nebūna jokiuose pasilinksminimuose, ne- 
bent tada, kai brolis namie. Taigi, kur ir kaip ją pama- 
tysi? Padėtis beviltiška, nebėra jokios vilties atitaisyti 
pirmą neapgalvotą žingsnį. Jei ši mergina būtų užda- 
ryta į vienuolyną, ir tai nebūtų blogiau. Taip, ką čia ir 
bekalbėti, nebėra jokios vilties! Taip samprotavo Vis- 
kara. Betgi net mintimis tardamas šiuos žodžius, jis vis 
dėlto netikėjo, kad vilties iš tikrųjų nebebūtų. Ne, jis 
nelinkęs tuojau atsitraukti! Argi jis, širdžių ėdikas Vis- 
kara, nesugebėtų palenkti į save kažkokios vos ne el- 
getos mergiotės širdies? Na ne, jis dar nebuvo patyręs 
nesėkmės — nepatirs jos ir šį kartą. Jau vien tik dėl 
tuščios garbės jis būtų siekęs savo, tačiau būta dar kitų 
priežasčių, verčiančių jo aistrą dar labiau įsiliepsnoti. 
Jis susidūrė su pasipriešinimu, uždavinys pasirodė ne- 
lengvas — dėl šito tik didėjo jo energija ir užsispyrimas. 

O čia dar pavydas — jis taip pat kurstė jo sa- 
vimeilę. 

Jis pavydėjo don Chuanui. Viskara buvo jį paste- 
bėjęs tuomet-šventės metu. Jis matė jaunuolį drauge su 
medžiotoju-ir jo seserimi. Matė, kaip jie kalbėjosi, gėrė, 
visi kartu linksminosi. Jis ir tada jau pavydėjo, bet tada 
buvo niekis, palyginus su tuo pavydu, kuris jį kamavo 
šiuo metu. Juk tuomet jisai iš anksto gardžiavosi greita 
ir lengva pergale. Tada jo širdyje buvo ramu, ne taip 
kaip dabar — dabar, kai jis patyrė nesėkmę ir savo pa- 
žeminimo valandą susitiko kaip tik su tuo pačiu var- 

žovu... Ir šis suko į pažįstamą rančą. Ir ten jį, be abejo, 
džiaugsmingai sutiko, papasakojo visa, kas nutiko... Ir 
jie kartu kvatojosi, tyčiojosi iš jo, iš Viskaros. Ir... o vel- 
niava! Si mintis buvo nepakenčiama. 

Nepaisydamas to visko, komendantas nė nemanė 
atsisakyti savo užmačių. Juk tikriausiai esama dar kokių 
nors būdų, tebus jie negarbingi, niekšiški, kad tik juos 
būtų galima sugalvoti... Viskara jautė, kad čia reikia 
žmogaus, sugebančio daug šalčiau svarstyti. O kur Ro- 
bladas? 

— Seržante! Pasakykite kapitonui Robladui, kad 
man reikia su juo pasikalbėti. 

Kapitonas Robladas panašiems reikalams buvo 
tinkamiausias bendrininkas. Savo santykiuose su mo- 
terimis abu buvo niekšai, tačiau Viskara elgdavosi kiek 
švelniau, dėdamasis esąs kilnus ir juokingas. Jis puikiai 
mokėdavo suvilioti. Panašiai kaip don Zuanas jis tap- 
davo kiekvienos gražesnės moters gerbėju ir įsivaizduo- 
davo, kad jo pergalės suvis teisėtos, o Robladas nesi- 
bjaurėdavo jokiomis priemonėmis, kad tik jos padėtų 
veikiau pasiekti tikslą. Jis būdavo pasiruošęs veikti ir 
jėga, jeigu tatai naudinga ir nepavojnga. Iš jųdviejų 
bjauresnis niekšas, žinoma, buvo Robladas. 

Po to, kai, veikdamas savo metodais, komendan- 
tas patyrė pralaimėjimą, jis buvo pasiruošęs viskam, ką 
tik Robladas jam bepatartų. Ir jau, žinoma, Robladas 
jam galėjo duoti patarimą: juk šitas kapitonas puikiau- 
siai žinojo ir civlizuotų žmonių, ir laukinių indėnų mei- 
lės strategiją ir taktiką. 

Ir pačiam Robladui reikėjo patarimo panašiu rei- 
kalu. Jis prašė gražiosios Katalinos rankos, ir don 
Ambrosijus sutiko, bet, nuostabus daiktas, senjorita pa- 
sipriešino. Ji galutinai neatsisakė tekėti už kapitono Ro- 

blado. Tai būtų buvęs tikras iššūkis, ir tuomet don Am- 
brosijus, ko gero, tučtuojau būtų parodęs tėvišką savo 
valdžią. Tačiau Katalina prašė tėvą palūkėti, tikindama, 
kad jai dar per anksti tekėti. Apie atidėliojimą Robladas 
negalėjo nė pagalvoti, jis degė nekantrumu praturtėti. 
Bet don Ambrosijus išklausė dukters meldimo — kaip 
tik šitai ir neramino kapitoną. 

Galbūt komendanto paveiktas don Ambrosijus 
pakeistų savo sprendimą ir pageidaujamas vestuves pa- 
skubintų? Todėl Robladas būtų patenkintas ir laimin- 
gas, jeigu viršininkas liktų jam skolingas. 

Atvykęs pas komendantą, Robladas išklausė 
smulkaus pasakojimo apie visa, kas buvo įvykę. 

— Mano mielas pulkininke, jūs ne iš to galo pra- 
dėjote. Turėdamas tokį patyrimą, tokį meną... Aš tiesiog 
apstulbintas! Jūs puolėte jas kaip erelis karvelidę. Taip 
tik išgąsdinsi paukščius, ir tuomet jie gerai pasislėps 
savo slėptuvėje, Jums visai nereikėjo joti į tą rančą. 

— Bet kaipgi aš tuomet su ja būčiau pasimatęs? 

— Savo namuose arbą,kur nors kitoje vietoje, kaip 
jau jums patogiau.* į 

— Neįmanomti! Ji jokiu būdu neateitų! 

— Jūsų kviečiama, žinoma, ne — tą aš žinau. 

— Tai kaipgi? 

— Cha! Nejaugi jūs jau toks naivus? Na, bene jūs 
niekados nesate girdėję, kad pasaulyje esama sąvadau- 
tojų? — Ir Robladas nusikvatojo. 

— O, taip, žinoma... Bet, patikėkite, jų man nie- 
kuomet nereikėdavo. 

— Štai tau! Jūs, vadovaudamiesi rafinuotu savo 
stiliumi, buvote įsitikinęs, kad jų apskritai nereikia. Bet 
dabar jums reikės kreiptis į jas pagalbos. Sakau jums, 
tai labai naudingi žmonės; sutaupo jums laiką ir gelbsti 

nuo rūpesčių, na ir, be to, geriau reikalai klostosi. Dar 
ne vėlu. Patariu jums. Na, o jei ir šį kartą jus ištiks 
nesėkmė, liks dar viena priemonė... 

Daugiau mes nebesiklausysime šių dviejų niekšų 
pašnekesio. Pakanka pasakyti, kad šlykščius savo pla- 
nus jie aptarė su visomis smulkmenomis. Siurbsnodami 
vyną, šitam jie sugaišo daugiau kaip valandą, kol pa- 
galiau viskas buvo apgalvota ir beliko sumanymą vyk- 
dyti. 

Jis ir buvo įvykdytas, bet rezultatas pasirodė suvis 
ne toks, kokio jie tikėjosi. „Dama“, sutikusi būti sąva- 
dautoja, netrukus susipažino su Rosita, bet jos sėkmė 
buvo dar daugiau abejotina negu paties Viskaros. Ne, 
jos ir abejotina nepavadinsi — čia kaip sykis nebeliko 
jokių abejonių, visa buvo aišku. 

Kai tik ji užsiminė Rositai, kuriuo tikslu pas ją 
atvykusi, ši viską papasakojo motinai, ir komendanto 
gi nieku būdu nebuvo galima lyginti su tais, 
wake teko jo pasiuntinei. Jeigu ji nebūtų meldusi pa- 
p i ti, AnEPGIų išsigelbėjusi nuo įniršusio Bizono. 


— XXV skyrius — 


— Na, Robladai, — paklausė komendantas, — kas 
dabar veikti? 

— O ar jūs nenumanote, brangusis mano pulki- 
ninke? 

— Nagi ne visai, — atsakė Viskara, nors jis pui- 
kiausiai žinojo, kas daryti. Tai jis sugalvojo visai nese- 


141 


niai. Ši mintis buvo toptelėjusi jam į galvą pirmą pra- 
laimėjimo dieną, kai jo širdis degė pykčiu ir keršto troš- 
kimu. Ir paskui ji vis jam dingtelėdavo ir dingtelėdavo. 
O klausimas buvo suvis nereikalingas, nes komendan- 
tas iš anksto žinojo, koks bus Roblado atsakymas: „Vei- 
kite jėga“. 

Taip ir atsitiko. Robladas tarė kaip tik šiuos žo- 
džius. 

— Bet kaip? 

— Pasiimkite keletą kareivių ir naktį ją išsigaben- 
kite. Kas gali būti paprasčiau? Su šita mimoza reikėjo iš 
pat pradžių taip elgtis. Nesibijokite, jokios bėdos dėl to 
nebus. Tai joms visai ne taip baisu. Tai išbandytas me- 
todas, aš žinau tokių atsitikimų. Užtikrinu jus, dar ne- 
bus spėjęs grįžti medžiotojas, ir ji su tuo viskuo pui- 
kiausiai bus apsipratusi. | 

— Ojei ne? 

— Na, jeigu ir ne, ko jums būgštauti? a 

— Kils kalbų, paskalų... dis 

— Didelio daikto! Ne, brangusis pulkinįAšė, 4 
kartą jūs kažko per daug baiminatės. Tiesa, jūs g 
rokai pagadinote reikalą, bet tai dar nereiški4fkad įį 
ateity jūs veiksite taip neapsukriai. Išvežti jagal 4 
naktį. Čia jūs turite kambarių, į kuriuos niekam rielei- 
džiama kojos įkelti. Jeigu reikės, galima pasinaudoti 
netgi tais... žinote?.. kur nėra langų. Joks burtininkas 
negalės nieko suuosti. Pasirinkite tokius žmones, ku- 
riais jūs pasitikite. Jums nėra reikalo imti viso būrio, o 
penki šeši auksiniai prikąs liežuvį tiems, kuriuos jūs 
pasiimsite. Iš tiesų, tai ne sunkiau, kaip pavogti marš- 
kinius. Pavogti marškinėlius — štai ir viskas. 

Ir niekšas ėmė kvatotis, patenkintas šiurkščiu pa- 

lyginimu ir dar šiurkštesniu pokštu, o komendantas jam 
pritarė. 

Ir vis delto Viskara vis dar nesiryžo griebtis šitos 
kraštutinės priemonės. Bet tai visai ne dėl savo tau- 
rumo. Nors jis ir nebuvo toks užkietėjęs niekšas kaip 
Robladas, bet dabar jis lūkuriavo anaiptol! ne padorumo 
sumetimais. Visą gyvenimą Viskara šaltai ir abejingai 
žiūrėdavo į jausmus tų, kuriems jis darydavo bloga, 
tatai tapo jo įpročių; ir dabar ji abejojo visai ne dėl to, 
kad jam nors kiek būtų rūpėję, arši mergina paskui bus 
laiminga, ar be galo nelaiminga. Ne, šitokios mintys jam 
buvo toli. Robladas buvo teisus, prikišdamas jam baikš- 
tumą. Pulkininkas iš tikrųjų būgštavo. Jis paprastų pa- 
prasčiausiai buvo baisiai bailus. 

Jis ne kokios nors bausmės bijojo. Jis buvo per- 
nelyg didelė ir galinga asmenybė, o numatytos aukos 
artimieji per daug nežymūs, kad vertėtų jų bijoti. Šiek 
tiek diplomatijos — ir šie visiškai niekuo dėti žmonės 
bus nuteisti mirti, ir tas atrodys kaip teisėtumo aktas. 
Nėra nieko paprastesnio, kaip sudaryti bylą apkaltinant 
išdavimu, uždaryti žmogų į kalėjimą ir nužudyti, ypač 
dabar, kai indėnų sukilimas ir kreolų! revoliucija gra- 
sina ispanų viešpatavimui Amerikoje. 

Iš tikro Viskara bijojo tik kalbų ir paskalų. Tokio 
atviro pagrobimo paslaptį neilgai tebus galima išlaikyti. 
Anksčiau ar vėliau paplis kokie nors gandai, ir jau, ži- 
noma, tokia skandalinga istorija tuojau bus išnešiota ir 


"Kreolai — pirmųjų Europos kolonizatorių ainiai Lotynų 
Amerikos šalyse. Būdami nepatenkinti kliūtimis, kurias Ispanija 
darė kolonijų ekonomikai, ir ispanų įsigalėjimu kolonijų admi- 
Nnistracijos aukščiausiose vietose, pirmojoje XIX amžiaus pusėje jie 
sukilo prieš ispanų valdžią. Dėka šių sukilimų ispanai buvo išvyti 
ir Lotynų Amerikos šalyse įkurtos nepriklausomos respublikos. 

išbūgnyta po visas kryžkeles, ims pliaukšti visas mies- 
tas. Bet gali kai kas ir blogiau nutikti. Gandai gali pa- 
sklisti už San Ildefonso, nuskardenti iki vyriausiosios 
būstinės, pasiekti paties vicekaraliaus ausis! Štai šito ko- 
mendantas iš tikrųjų ir bijojo. 

Ne todėl, kad vicekaraliaus dvaras tais laikais bū- 
tų buvęs aukštos moralės pavyzdys. Ne, ten pakanka- 
mai atlaidžiai būtų pažiūrėta į bet kokį despotizmo arba 
ištvirkimo pasireiškimą, jeigu tik viskas būtų daroma 
tylomis. Tačiau į šitokią atvirą vagystę dienos metu ka- 
žin ar būtų pažiūrėta pro pirštus jau vien politiniais 
sumetimais. Taip, Viskara visai pagrįstai buvo atsargus. 
Jis netikėjo, kad išdaigą būtų galima nuslėpti. Kuris 
nors sukčius, pagelbėjęs pagrobti merginą, ko gero, pa- 
galiau dar išduos jį. Tiesa, čia būtų jo paties kareiviai, ir 
jei kaip, jis su jais susidorotų savo nuožiūra, bet ką tai 
pakeistų? Juk čia tas pat, kaip užrakinti arklidę, kai 
arklys jau pavogtas. 

Ir net jeigu jie neišduotų, argi galima tikėtis viską 
nuslėpti? Pirmiausia bus pavojingas įtūžęs jos brolis. 
Tiesa, dabar jis išvykęs, bet užtat dar yra ir pavydus 
gerbėjas, na ir brolis kada nors grįš. Visi supras, kad 
pagrobimas — tai jo, Viskaros darbas. Jo apsilankymas, 
sąvadautojos atėjimas, merginos pagrobimas — viskas 
bus prisiminta ir viskas bus jam priskirta. O jos brolis, 
taip pat ir jaunikis, yra tokie, jog nenutylės savo įta- 
rimų. Gal ir būtų galima jais abiem atsikratyti, bet rei- 
kėtų veikti beatodairiškai, o tai baisiai pavojinga. 

Taip samprotavo Viskara, tą patį įrodinėjo jis ir 
kapitonui Robladui. Ir ne todėl, jog būtų norėjęs, kad 
kapitonas jį atkalbinėtų, ne, mat jis tikėjosi, kad dviese 
jie sugalvos kokį nors ne tokį pavojingą būdą, nes savo 
tikslą norėjo žūtbūt pasiekti. 

Ir jie rado tai, ko ieškojo. Šita mintis, žinoma, atėjo 
į galvą kapitonui, kuris buvo kur kas išradingesnis ir 
akiplėšiškesnis. Trenkęs ant stalo stiklą, staiga jis su- 
šuko: 

— Sugalvojau, Viskara! Dievaži, sugalvojau! 

— Argi? Bravo! 

— Jeigu pageidaujate, galite malonėtis su savo 
gražuole ištisas dvidešimt keturias valandas, ir visų 
pikčiausias liežuvininkas negalės įtarti nieko bloga. 
Bent dabar jums nėra ko bijotis. Velniai rautų, kokia 
laiminga mintis!.. Kaip tik tai, ko reikia! 

— Nagi nekamuokite, kapitone! Ką jūs sugalvo- 
jote? Sakykite veikiau! 

— Palūkėkite, pirmiau nurysiu gurkšnelį vyno. 
Gudriai sugalvota! Šita proga negaliu neišgerti. 

— Tai gerkite, gerkite! — sušuko nudžiugęs Vis- 
kara, pildamas vyną; jis aiškiai nekanravo, norėdamas 
išgirsti, kokia laiminga mintis bus dingtelėjusi jo bičiu- 
liui. 

Robladas vienu mauku išlenkė taurę ir, atsisėdęs 
arčiau komendanto, nuleidęs balsą, smulkiai jam išdėstė 
naująjį savo planą. Ši idėja pulkininkui, matyt, labai pa- 
tiko. Išklausęs iki galo, jis sušuko: „Bravo!“ — ir pašoko 
tokiu linksmu veidu, tarytum būtų gavęs malonių ma- 
loniausią žinią. 

Džiaugsmingai susijaudinęs, gerą valandėlę Vis- 
kara žingsniavo iš kampo į kampą, paskui garsiai nu- 
sikvatojo. 

— Po šimts pypkių, juk jūs tikras strategas! — 
sušuko jis. — Patsai Didysis Kondė! nebūtų sugalvojęs 


"Kondė Luji de Burbonas (1621—1686), pramintas Di- 
džiuoju, — prancūzų karo vadas. 

tokios strategijos! Švenčiausioji Mergele! Meistriškesnio 
būdo nė nesugalvosi, ir aš jums pažadu, kapitone, — 
vykdyti nedelsime. 

— O kodėl delsti? Kodėl nesiimti darbo tuojau 
pat? 

— Teisybė... Tuojau pat ir pasiruoškime šiam ma- 
loniam maskaradui. 


— XXVI skyrius — 


Bet čia atsitiko, tai, kas, atrodė, turėjo sukliudyti 
tvirtovės komendantui ir jo kapitonui įvykdyti suma- 
nymą. Bent taip buvo galima spėti. Neprėjo nė paros po 
aprašyto pasikalbėjimo, ir mieste, ir visame slėnyje pa- 
sklido gandas apie karingųjų indėnų užpuolimą. Buvo 
kalbama, kad indėnai — ar ten buvę apačiai, jutai, ar 
komančiai, niekas nežinojo, — pasirodę netoli San Ilde- 
fonso su pilna karine apranga. 

Be abejo, tai reiškė, kad jie gali užpulti bet kurią 
gyvenvietės dalį. Paskui pasklido naujas dar rimtesnis 
gandas: indėnai užpuolę keletą piemenų plokščiaka!- 
nyje, suvis arti miesto; piemenims pavykę išsigelbėti, 
tačiau jų šunys buvę užmušti, o avių kaimenės nugintos 
į kalnus — saugią grobikų tvirtovę. 

Šį kartą žinios buvo daug aiškesnės. Užpuolę jutų 
giminės indėnai iš to būrio, kuris medžiojęs į rytus nuo 
Pekoso upės. Matyt, prieš grįždami namo, prie Del Nor- 
tės aukštupio, jie nusprendė įvykdyti šį antpuolį, ža- 
dantį jiems nemaža turto. Piemenys aiškiai juos matę ir 
15 kariško jų išsidažymo tuojau pažinę jutus. 

Kad piemenis užpuolė kaip tik jutai, buvo visai 
įtikima. Juk neseniai jie buvo užpuolę gyvenvietę, esan- 

čią žydinčiame Taoso upės slėnyje. Jutai nugirdo apie 
San Ildefonso turtus, štai kodėl jie ir užpuolė. O ko- 
mančiai ir apačiai taikingai gyveno su San Ildefonsu ir 
jau kiek metų pasitenkindavo tik nusiaubdami Koagui- 
los ir Ciuajos provincijas. San Ildefonso gyventojai ne- 
davė šioms giminėms jokios dingsties pažeisti taiką, o ir 
indėnai niekuo nerodė kokių nors priešiškų kėslų. 

Pagrobus avis, kitą naktį buvo įvykdytas kur kas 
didesnis apiplėšimas. Tatai atsitiko jau pačioje gyven- 
vietėje. Iš gyvulių augintojo fermos, esančios Žemuti- 
niame slėnio gale, buvo išsiginta didelė kaimenė ra- 
guočių. Piemenys matė, kaip indėnai varėsi galvijus, bet 
nusigandę džiaugėsi išnešę kailį ir pasislėpę fermoje. 

Dar visai nieko nebuvo nužudyta, bet tik todėl, 
kad grobikams niekas nesipriešino. Ir namų indėnai dar 
nepuolė. Galbūt čia buvo tik nedidelis būrys, bet ką gali 
žinoti — prie jo gali prisidėti kiti, ir tada jie, ko gero, 
ryšis akiplėšiškesniems ir pavojingesniems veiksmams. 

Ir slėnio gyventojus, ir miestiečius apėmė neri- 
mas. Visur viešpatavo siaubas. Tie, kurie gyveno ato- 
kiau esančiose rančose, nakčiai palikdavo savo trobas ir 
ieškodavo prieglobsčio mieste arba stambiose asjendo- 
se. Temstant asjendų vartai būdavo užrakinami, iki pat 
ryto plokščiu stogu — asotėja — vaikštinėdavo sargy- 
biniai. Gyventojus apėmė didelė baimė; buvo ypač bai- 
su todėl, kad indėnų puolimas buvo visai netikėtas — 
juk jau kuris laikas su jais buvo palaikomi geri san- 
tykiai. 

Nenuostabu, kad žmones pagavo nerimas. Tam 
būta pagrindo. Jie puikiai žinojo, kad laukinių karių 
žiaurumas antpuolių metu neturi ribų: indėnai žudy- 
davo visus vyriškius, pasigailėdami vien tik jaunų mo- 
terų, kurias išsivesdavo ir paversdavo pasigailėtinomis, 

nelaimingomis belaisvėmis. San Ildefonso gyventojai 
gerai tą žinojo — juk tuo laiku tūkstančiai jų tėvynainių, 
žuvusių savo artimiesiems ir bičiuliams, kamavosi lau- 
kinių indėnų nelaisvėje. Nenuostabu, kad visur vieš- 
patavo sąmyšis ir siaubas. 

Komendantas, matyt, visą laiką buvo budrus. Sa- 
vo ulonų priešakyje jis jodinėdavo po apylinkes ir nu- 
sukdavo net į kalnus. Naktį iš vieno slėnio galo į kitą 
jodinėdavo patruliai. Gyventojams buvo pasiūlyta, už- 
puolus indėnams, užsibarikaduoti duris ir neiti iš na- 
mų. Ir visi žavėjosi savo gynėjų uolumu ir energija. 

Komendanto šlovė didėjo kiekvieną dieną. Pirmą 
kartą jam pasitaikė labai puiki proga parodyti visiems, 
koks jis narsuolis, — juk nuo to laiko, kai jis čia atvyko, 
indėnai dar nė karto nebuvo užpuolę San Ildefonso. Jo 
pirmtako laikais indėnai buvo pasirodę čia keletą kartų, 
ir visi atmena, kad tada, užuot vijusi „barbarus“, ka- 
riuomenė tūnodavo tvirtovėje iki priešas atsitraukdavo, 
nusigindamas iš slėnio visus po ranka pasitaikiusius 
galvijus. Ne, naujasis komendantas veikia suvis kitaip. 
Koks narsus karininkas tas pulkininkas Viskara! 

Nerimas truko keletą dienų. Bet kadangi iki šiol 
indėnai nieko nenužudė, nepagrobė nė vienos moters ir 
pasirodydavo tiktai naktį, visi nusprendė, kad, matyt, 
jų čia labai maža, tik kokia nedidelė plėšikų saujelė. 
Kitaip jie būtų jau seniai įsidrąsinę pasirodyti dienos 
metu ir apskritai būtų padarę kur kas daugiau žalos. 

Visą tą laiką bizonų medžiotojo motina įr sesuo 
gyveno niekieno nesaugomos nuošalioje savo rančoje, 
ir, nepaisant to, vargu ar visame slėnyje būtų buvę ga- 
lima rasti šeimą, kuri mažiau bijojo indėnų. Tam būta 
priežasčių. Pirma, patsai gyvenimas išmokė jas beveik 
nekreipti dėmesio į pavojų, kuris sukeldavo siaubą ne 

tokiems drąsiems jų kaimynams. Antra, indėnai, matyti, 
siekė užgrobti daugiau mantos, ir juos kažin ar galėjo 
suvilioti tokia neturtinga lūšna. Šiek tiek aukščiau slė- 
nyje buvo nemaža turtingų rančų. Ne, kažin ar indėnai 
puls tokius vargšus. 

Taip pasitikėti būta dar vienos svarbios priežas- 
ties — tai buvo lyg šeimos paslaptis. Karlosas prekiavo 
su visomis kaimyninėmis giminėmis, buvo indėnams 
žinomas ir bičiuliavosi beveik su visais jų vadais. Ir 
indėnai gyveno su juo gražiuoju, juk jis buvo ameri- 
kietis. O jų santykiai su amerikiečiais tuo metu ir vėliau 
buvo tokie, kad netgi negausūs amerikiečių traperių 
arba pirklių būriai, nieko nesibijodami, pereidavo per 
apačių ir komančių žemes, nes tie patys apačiai ir ko- 
mančiai nuolat puldinėdavo didžiulius meksikiečių ka- 
ravanus ir be pasigailėjimo juos apiplėšdavo. Tik pra- 
slinkus daug laiko, šios giminės ėmė pašėlusiai nebe- 
apkęsti ir saksų, bet čia kalti buvo patys baltieji, kurie, 
bendraudami su indėnais, ne kartą barbariškai žiauriai 
su jais pasielgė. 

O Karlosas, prekiaudamas su indėnais, niekuomet 
nepamiršdavo mažosios savo rančos, artimųjų ir Visuo- 
met įkalbinėdavo motiną su seserimi nesibijoti indėnų, 
jam nesant namie, užtikrindamas, kad indėnai jų nelies. 

Draugiškų santykių jis nepalaikė tik su chikari- 
lais — mažute, varginga gimine, gyvenančia kalnuose, į 
šiaurės rytus nuo Santa Fe. Tai buvo galingos apačių 
giminės šaka, bet jie gyveno atskirai ir maža ką bendra 
teturėjo su didžiaisiais plėšikais — meskalerais ir „vilkų 
ėdikais“. 

Štai kodėl mažoji Rosita ir jos motina klausėsi tuo- 
met sklindančių gandų, nors ir ne suvis ramiai, bet vis 
dėlto mažiau baimindamosi negu jų jų kaimynai. 

Jas nuolat lankydavo don Chuanas ir vis įkalbi- 
nėdavo laikinai nusidanginti pas jį: dideli, gerai įtvir- 
tinti jo namai saugomi jo paties ir daugybės jo peonų. 
Tačiau Rositos motina iš jo būgštavimų tik juokdavosi, 
o Rosita, žinoma, taip pat atsisakė priimti jo pasiūly- 
mą — šitai jai atrodė nelabai tinkama ir padoru. 


Artėjo naktis, trečioji nuo to laiko, kai slėnyje pa- 
sklido gandai apie indėnų pasirodymą. Motina ir duktė 
padėjo stakles bei verpstę ir jau ruošėsi gulti į savo 
patalą ant aslos, tik staiga Bizonas pašoko nuo demblio 
ir, įnirtingai urgzdamas, puolė prie durų. 

Urzgesys virto lojimu, ir tokiu pašėlusiu, jog tuo- 
jau pasidarė aišku — už durų yra kažkas svetimas. Du- 
rys buvo uždarytos ir užstumtos skląsčiu, bet senutė, 
net nepasiklaususi, kas ten, atstūmė skląstį ir atvėrė du- 
ris. 

Vos tik ji pasirodė ant slenksčio, pasigirdo lau- 
kinis indėnų spiegimas, ir sunkios kuokos smūgis pa- 
guldė ją žemėn. Nepaisydami įsiutusio šuns puolimo, į 
trobą įsiveržė keletas baisiai kariškai išsidažiusių ir 
plunksnomis apsikaišiusių laukinių, kurie klykė ir mo- 
savo ginklais. Nepraslinko nė penkių minučių, ir jie iš- 
sitempė iš trobos išgąstingai šaukiančią merginą ir pri- 
rišo ją prie mulo nugaros. 

Pasigrobę tuos mažmožius, kurie indėnams galėjo 
turėti kokios nors vertės, laukiniai padegė rančą ir pa- 
skubomis nujojo. 

Seėdėdama ant mulo, prie kurio buvo pririšta, Ro- 
sita išvydo gaisro liepsną, o juk kai grobikai ją nešė iš 
trobos, ji matė motiną — nejudantį kūną, išsitiesusį ant 

Indėnai ištempė laukan Iš siaubo klyklančią merginą. 


slenksčio ir, atrodė, nebegyvą. Ir štai troba dega, liepsna 
jau apėmė ir stogą! 

— Vargšė mano mama! — murmėjo nusiminusi 
mergina. — Viešpatie! Kas bus mamai?.. 


Beveik vienu metu, kai buvo užpulta Karloso ran- 
ča, ar šiek tiek veliau indėnai pasirodė ir prie don Chua- 
no namų; bet, pašūkavę ir paleidę keletą strėlių į asotėją 
bei duris, jie dingo. 

Don Chuanas būgštavo dėl savo bičiulių. Kai tik 
indėnai pasitraukė nuojo fermos, jis išslinko iš namų ir, 
tikėdamasis tamsoje likti nepastebėtas, patraukė į gerai 
žinomą rančą. 

Visai nedaug paėjęs, staiga jis išvydo gaisro lieps- 
ną, ir nuo šio reginio kraujas sustingo jo gyslose. 

Don Chuanas nesustojo. Nors jis buvo pėsčias, bet 
ginkluotas, ir pasileido į priekį kiek tik kojos neša, nu- 
sprendęs apginti Rositą arba žūti. 

Po keleto minučių jis jau stovėjo prie rančos durų 
ir čia, apimtas siaubo, pamatė be sąmonės gulinčią se- 
nutę, baisų, mirtinai išbalusį jos vėidą, nušviestą de- 
gančio stogo liepsnos. 

Ugnis kol kas nebuvo jos pasiekusi, bet dar tru- 
putį — ir ji būtų sudegusi. 

Don Chuanas nunešė ją į sodelį ir nusiminęs puo- 
lėsi ieškoti ir šaukti Rositą. 

Tačiau ji neatsišaukė. Į nerimastingą jo šauksmą 
teatsakė liepsnos traškėjimas, nakties vėjo gūsiai, kalnų 
pelėdos ūbavimas ir kojoto kauksmas. 

Pagaliau, kai don Chuanui nebeliko jokios vilties, 
jis grįžo prie išsitiesusio kūno ir atsiklaupė jo apžiūrėti. 
Nuostabus daiktas, senutė dar buvo gyva, ir, suvilgius 

jos lūpas vandeniu, ji ėmė pamažu atsigauti. Baisus 
smūgis tebuvo ją pritrenkęs. 

Don Chuanas paėmė ją ant rankų ir geliančia šir- 
dimi patraukė gerai žinomu taku į savo namus. 


Rytojaus dieną gandas apie nakties įvykį nuskar- 
deno po visą San Ildefonsą, sukeldamas žmonių širdyse 
dar didesnį siaubą. Didelio būrio priešakyje komendan- 
tas perjojo per miestą. Po ilgų ir garsių šnektų ir tuščių 
jodinėjimų pirmyn ir atgal buvo paskelbta, kad ulonai 
suradę indėnų pėdsakus. 

Bet dar gerokai prieš temstant kareiviai grįžo su 
įprastu savo pranešimu: 

— Indėnų nepasisekė pavyti. 

Jie pranešė, kad joję pėdsakais iki pat Pekoso. In- 
dėnai persikėlę per upę ir patraukę tolyn, Ljano Esta- 
kados link. 

Pastaroji žinia šiek tiek apramino slėnio gyven- 
tojus: buvo galima spėti, kad jeigu indėnai dingo toje 
pusėje, tai plėšimams ir antpuoliams atėjo galas. Jie tik- 
riausiai bus nusprendę prisijungti prie savo giminės, 
kuri, kaip visi žinojo, medžiojo kažkur toje pusėje. 


— XXVII skyrius — 


Pavakare Viskara su pavargusiais savo ulonais 
parjojo slėniu aukštyn: jie grįžo į miestą vijęsi indėnus. 

Praslinko kokia valanda, ir ant kelio pasirodė kita 
kavalkada, apdulkėjusi ir nuvargusi; ji slinko į tą pačią 
pusę. Tatai vargu ar buvo galima pavadinti kavalkada: 
čia buvo nešulinių mulų ir jaučių, kurie traukė keletą 
vežimų. Tik vienas žmogus jojo raitas ant arklio; jo 

drabužiai ir visa išvaizda aiškiai rodė, kad jis — ka- 
ravano šeimininkas. 

Ilga kelionė išvargino raitelį ir žirgą, abu buvo 
apdulkėję, tačiau vis dėlto nesunku pažinti šį raitelį: tai 
bizonų medžiotojas Karlosas. 

Jis jau suvis netoli namų. Dar penkios mylios šio 
dulkėto kelio — ir jam atsivers neturtingos jo trobos 
durys. Dar valanda — ir senoji motina, mieloji seselė 
puls jam į glėbį, ir jis švelniai prispaus jas prie krūtinės. 
Koks netikėtumas joms bus! Juk, žinoma, taip veikiai 
jos nelaukė jo. 

O kaip jis pradžiugins jas! Juk jam nepaprastai 
pasisekė. Puikūs mulai, daug mantos — juk tai tikras 
lobis! Rosita dabar turės naują suknelę — ne iš šiurkš- 
čios naminės medžiagos, bet šilkinę, tikro atvežtinio šil- 
ko, ir mantiliją, ir atlasines kurpaites, o kitos šventės 
metu ji apsiaus plonomis kojinėmis...Ji bus tinkama po- 
ra jo bičiuliui don Chuanui. O mamytei nebereikės ten- 
kintis kukurūzų gėrimu: ji pradės gerti arbatą, kavą, 
šokoladą — kas jai labiau patiks! 

Jų troba pernelyg prasta ir sena, ją reikės nugriau- 
ti ir jos vietoje pastatyti naują... Ne, verčiau tegu ji bus 
tvartas juodžiui, o naują trobą galima pastatyti greta. 
Pardavus mulus, bus galima nusipirkti žemės sklypą ir 
įsikurti visą ūkį. 

O kas kliudo Karlosui tapti gyvulių augintoju ir 
atiduoti žemę nuomon arba pačiam laikyti ganyklą? Tai 
kur kas garbingesnis užsiėmimas; tuomet jau jis nebe- 
bus paskutinis San Ildefonso žmogus. Niekas jam negali 
sukliudyti. Taip ir reikia daryti. Tik pirmiau jis dar kar- 
tą pabus plokščiakalnyje, aplankys savo bičiulius va- 
kus — juk jie pažadėjo...O, jų pažadas ir yra tas kertinis 
akmuo, kuriuo grindžiamos visos jo viltys! 

Šilkinė suknelė Rositai, brangūs gėrimai močiutei 
sengalvėlei, nauja troba, ganykla — taip malonu apie 
tai svajoti! Bet Karlosas turi dar vieną, visų brangiausią 
svajonę, ji nustelbia visas kitas. Jei jis dar kartą nuvyks 
į vakų šalį, įstengs įgyvendinti ir šią svajonę. 

Karlosas tikėjo, kad vienintelė kliūtis, skirianti jį 
nuo Katalinos, — tai jo neturtas. Juk jos tėvas, teisybę 
pasakius, ne iš turtuolių. Tiesa, dabar tai jis turtingas, 
tačiau prieš kelerius metus buvo tik neturtingas rūda- 
kasys, ne turtingesnis už Karlosą. Pirmiau jie buvo kai- 
mynai, ir anais senais laikais don Ambrosijus suvis ne- 
manė, kad berniukas Karlosas — mažajai Katalinai ne- 
tinkama pažintis. 

Kaipgi tada jis galėtų būti nusistatęs prieš bizonų 
medžiotoją, jei medžiotojas taip pat praturtėtų?-„Žino- 
ma, negalėtų, — galvojo Karlosas. — Jeigu įrodysiu jam, 
kad nesu neturtingesnis už jį, jis sutiks Kataliną išleisti 
už manęs. O kodėl gi ne? Motina sakė, kad mano gys- 
lomis teka toks pat kraujas kaip ir kiekvieno kilnaus 
hidalgo, nė kiek ne blogesnis. Ir jei vakai sakė teisybę, 
dar viena kelionė — ir bizonų medžiotojas Karlosas tu- 
rės tiek aukso, kiek ir rūdos kasyklų savininkas don 
Ambrosijus!“ 

Grįždamas visą kelią jis apie tai tegalvojo. Kiek- 
vieną dieną, kiekvieną valandą jis statė savo oro pilis. 
Nepraslinkdavo nė valandos, kad nepirktų Rositai šil- 
kinės suknelės, arbatos, kavos, šokolado — motinai; jis 
statė naują rančą,pirko ganyklas, rodinėjo Katalinos tė- 
vui auksą ir reikalavo jos rankos. Oro pilys! 

Juo arčiau namų, juo ryškesni, pasiekiamesni da- 
rėsi šie malonūs reginiai, ir medžiotojo veidas švietė iš 
laimės. Bet netrukus jo veido bruožus iškreips siaubas... 

Kelis kartus jis buvo beketinąs lėkti į priekį, kad 

greičiau galėtų pasigėrėti susitikimu su motina ir se- 
serimi, bet kiekvieną kartą vis susilaikydavo. 

— Ne, — šnibždėjo jis. — Geriau aš pasiliksiu su 
mulais. Taip bus iškilmingiau! Mes visi išsirikiuosime į 
eilę priešais rančą. Jos pagalvos, kad aš parvykau su 
kuo nors svetimu ir kad tai jo mulai. O kai aš pasakysiu, 
kad viskas čia mano, jos įsivaizduos, jog aš tapau tikru 
indėnu ir drauge su savo drąsiais tarnais užpuoliau pie- 
tines provincijas. 

Ir Karlosas nusijuokė iš pasitenkinimo. 

„Rosita, sesele! — mąstė jis. — Dabar tai ji ištekės 
už don Chuano. Dabar aš galiu sutikti. Taip bus geriau. 
Jis drąsus, jis mokės apginti Rositą, kai aš vėl išvyksiu į 
prerijas. Tiesa, tai bus paskutinė kelionė. Nuvyksiu dar 
tik vieną kartą — ir mane ims vadinti ne paprastu bi- 
zonų medžiotoju Karlosu, bet senjoru don Karlosu.“ 

Ir pagalvojęs, kad jis taps turtuoliu ir bus vadi- 
namas „don Karlosu“, jis vėl nusijuokė. 

„Bet kaip keista, kad aš nieko nesusitikau! — pa- 
galvojo jis paskui. — Kelyje nė gyvos dvasios! Ir juk 
visai ne vėlu, saulė dar nepasislėpė už uolos. Kurgi din- 
go žmonės? O ant kelio daug ką tik išmintų arklių pė- 
dų...Cha! Čia būta kareivių! Visai neseniai prajota aukš- 
tyn slėniu. Bet juk ne dėl to niekur namatyti žmonių. Ir 
netgi nė vieno atsilikusio kareivio! Jei ne šie pėdsakai, 
aš pagalvočiau, kad San Ildefonsą užpuolė indėnai. Tik- 
tai jeigu iš tiesų būtų čia pasirodę apačiai, mūsų ko- 
mendantas su savo ūsoriais niekados nebūtų drįsęs taip 
toli išjoti nuo tvirtovės, aš jį pažįstu!.. Ne, tai vis dėlto 
keista! Nieko nesuprantu. Galbūt šiandien kokia nors 
šventė, ir visi išvyko į miestą. 

— Antonijau, bičiuli, tų žinai visas šventes. Ar 
šiandien šventė? 

— Ne, šeimininke. 

— Kurgi visi žmonės? 

— Ašir pats nesuprantu, šeimininke. Kad nors ką 
būtume bekeliaudami sutikę... 

— Taigi ir aš nesuprantu...Gal kaiminystėje pasi- 
rodė laukiniai indėnai? Kaip tu manai? 

— Ne, šeimininke, žiūrėkite! Štai ulonų pėdsakai. 
Prieš valandą bus prajoję. Kur ulonai, ten nėra indėnų. 

Antonijus tą pasakė tokiu tonu ir sakydamas taip 
pažvelgė, kad Karlosas negalėjo nesuprasti tikrosios jo 
žodžių prasmės; o juos buvo galima suprasti ir kitaip. 
Antonijus suvis nenorėjo pasakyti, kad jei ulonai jau čia 
buvę, tai indėnai nedrįs čionai lįsti, — suvis avirkščiai. 
Ne „indėnų nėra todėl, kad buvo ulonai“, bet „ulonai 
čia todėl, kad indėnų nebuvo“ — štai ką jis norėjo pa- 
sakyti. 

Karlosas jį suprato ir atsakydamas pasileido juok- 
tis — juk ir jis pats taip pat galvojo. 

Kelyje kaip ir pirmiau nieko nesimatė, ir dėl to 
Karlosas ėmė nerimauti. Jis vis dar negalvojo, kad jo 
artimuosius galėjo ištikti nelaimė, tačiau šitoj nykumoj 
pasijuto vienišas, ir, atrodė, ji pranašavo kažką negera. 

Pamažu Karloso širdį apėmė liūdesys, sugniaužė 
ją, ir jis jau nebegalėjo juo nusikratyti. 

Jis dar nebuvo prajojęs nė vienos rančos. Kap jau 
buvo minėta, jų troba buvo paskutinioji, jojant slėniu 
žemyn. Bet juk gyventojai ganydavo savo kaimenes dar 
žemiau, ir šiuo metu jie paprastai gindavo galvijus na- 
mo. O dabar nematyti nei galvijų, nei piemenų. 

Abiejose kelio pusėse pievos, kuriose paprastai 
ganydavosi kaimenės, buvo tuščios. Ką tai galėtų reikš- 
ti? 

Ir jam pasidarė kažkaip neramu, nerimastinga; šis 
neaiškus nerimas vis augo, kol Karlosas prijojo tą vietą, 
kur jam reikėjo pasukti link savo rančos. 

Štai pagaliau ir posūkis. Jis pasuko keliu namų 
link, prajojo amžinai žaliuojančių ąžuolų giraitę — tuo- 
jaujis išvys savo rančą. 

Karlosas nejučiomis sustabdė žirgą.. taip ir su- 
stingo balne prasižiojęs, įsmeigęs baisų žvilgsnį. 

Trobos nebuvo matyti, ją slėpė žalia kaktusų sie- 
na, tačiau aukščiau jos jis įžvelgė kažkokį nelaimę le- 
miantį juodą ruožą, o viršum asotėjos rūko keisti dū- 
meliai. 

— Dieve teisingasis! Kas čia? — sušuko jis trūk- 
čiojamu balsu, bet tuojau pat, nieko negalvodamas, taip 
įsmeigė pentinus į žirgo šonus, jog šis pasileido kaip 
strėlė. 

Štai jau įveiktas nuotolis, skyręs jį nuo gyvatvorės, 
1r, nušokęs nuo žirgo, medžiotojas puolė prie trobos. 


Netrukus priėjo visas karavanas. Antonijus sku- 
biai nubėgo už gyvatvorės. 

Ten, tarp dar neatvėsusių, nuo ugnies pajuodusių 
sienų, ant suolo pusiau gulomis niūrojo šeimininkas. 
Garbanota Karloso galva buvo nusvirusi; suėmęs ją 
abiem rankom, jis mėšlungiškai gniaužė pirštus. 

Išgirdęs žingsnius, pakėlė galvą, bet tik akimirkai. 

— Viešpatie! Mamyte... sesele! — kartojo jis. Jo 
galva vėl nusviro, jis sunkiai, trūkčiojamai kvėpavo. Tai 
buvo žiaurios, nepakeliamos kančios valandėlė: jis nu- 
jautė baisią teisybę. 


— XXVIII skyrius — 


Baisaus smūgio ištiktas, Karlosas gerą valandėlę 
nė nemėgino nusikratyti sustingimo. 

Jo pečius palietė kažkieno draugiška ranka, ir jis 
pakėlė galvą. Ties juo buvo pasilenkęs don Chuanas. 

Iš don Chuano veido buvo matyti, kad jis kenčia 
ne mažiau už Karlosą. Vadinasi, nebėra ko tikėtis. Ir vis 
dėlto Karlosas automatiškai paklausė: 

— Motina? Sesuo? 

— Tavo mamytė pas mane, — atsakė don Chua- 
nas. 

— O Rosita? 

Don Chuanas neatsakė, per jo skruostus riedėjo 
ašaros. 

— Na, drauguži, — tarė Karlosas, pastebėjęs, kad 
don Chuanui reikia paguodos ne mažiau kaip jam, — 
taip netinka...Aš noriu žinoti, kas visų blogiausia! Ar ji 
mirusi? 

— Ne, ne!.. Turiu vilties, kad ji gyva! 

— Ją pagrobė? 

— Deja, taip. 

— Kas? 

— Indėnai! 

— Ar tu tikrai įsitikinęs? 

Kai Karlosas šito klausinėjo, jo akys kažkaip bai- 
siai blykčiojo. 

— Suvis įsitikinęs. Aš juos savo akimis mačiau. 
Tavo mamytė... 

— Mamytė? Kas jai atsitiko? 

— Dabar jai negresia pavojus. Ji sutiko laukinius 

tarpdury, jai sudavė, jinai neteko sąmonės ir daugiau 
nieko nebematė. 

— O Rosita? 

— Jos niekas nematė. Žinoma, ją išvežė indėnai.. 

— Ar tų, don Chuanai, esi tikras, kad čia būta 
indėnų? ž 

— Esu tikras. Jie bemaž tuo pat laiku užpuolė 
mano namus. Jie dar anksčiau buvo nusiginę mano gal- 
vijus, ir todėl vienas peonas ėjo sargybą. Jis pastebėjo 
juos dar iš tolo, ir mes suspėjome užsidaryti ir pasi- 
ruošti gynybai. Jie pamatė, kad mes pasiruošę laukia- 
me, ir kaipmat nušuoliavo šalin. O aš tuojau išėjau iš 
namų ir ėmiau smelktis į čia, nes labai būgštavau dėl 
taviškių. Stogas jau liepsnojo, tavo mamytė be sąmonės 
gulėjo ant slenksčio. O Rosita buvo dingusi! Motina 
Svenčiausia, jinai dingo! 

Ir jis vėl apsiverkė. 

— Don Chuanai! — tvirtai prabilo Karlosas. — Tu 
buvai bičiulis, brolis man ir mano šeimai. Aš žinau, tu 
kenti ne mažiau už mane. Nereikia ašarų! Pažvelk, ma- 
no akys jau sausos. Daugiau aš nė ašarėlės neišliesiu, 
"galbūt ir neužmigsiu, kol išvaduosiu Rositą... arba užją 
atkeršysiu. Metas imtis darbo! Papasakok man visa, kas 
yra Žinoma apie šituos indėnus... Greičiau, don Chua- 
nai! Aš noriu visa žinoti! 

Don Chuanas smulkiai papasakojo įvairius gan- 
dus, sklidusius per tas tris keturas dienas, papasakojo ir 
apie indėnų veiksmus: kaip jie pirmą kartą buvę pa- 
stebėti plokščiakalnyje; apie susitikimą su piemenimis 
1r kaip jie nusiginę avis; apie jų pasirodymą slėnyje ir jo 
galvijų užpuolimą — kaip tik jo kaimenė nukentėjusi; ir 
paskui visa kita, ką jau Karlosas žinojo. 

Jis Karlosui papasakojo ir tai, kaip energingai vei- 

kę kareiviai, kaip jie tą rytą sekę plėšikus, kaip jis su 
savo žmonėmis norėjęs prisidėti prie kareivių, bet ko- 
mendantas nesutikęs. 

— Nesutiko? — paklausė Karlosas. 

— Taip, jis pasakė, kad mes tik trukdysią karei- 
viams. Aš manau todėl, jog jis įsižeidęs. Juk jis manęs 
ėmė nekęsti tada per šventę. 

— Taip. Kas dar? 

— Ulonai grįžo neseniai, prieš valandą. Jie pra- 
nešė, kad sekę pėdomis iki tos vietos, kur indėnai per- 
sikėlę per Pekosą ir pasukę Ljano Estakados kryptimi. 
Indėnai, matyt, nujoję Didžiųjų Lygumų link, todėl vy- 
tis juos toliau buvę bergždžia. Taip kalba kareiviai. O 
žmonės tik laimingi, kad laukiniai dingo, ir dabar nie- 
kuo nebesirūpins. Aš mėginau surinkti būrį ir vytis in- 
dėnus, tačiau niekas nenorėjo rizikuoti. Aš jau maniau 
vytis vien su savo peonais, nors tai ir beviltiškas daik- 
tas, bet, ačiū Dievui, tu grįžai. 

— Duok Dieve, kad nebūtų per vėlu juos vytis 
pėdsakais. Nors ne...Tu sakai, jie užpuolė vidurnaktį? 
Juk nebuvo nei lietaus, nei stipraus vėjo — pėdos bus 
aiškios kaip rasa, ir jeigu tik šuo...Beje, o kur Bizonas? 

— Mano namuose. Rytą jo nebuvo, mes jau ma- 
nėme, kad indėnai jį užmušę arba pavogę, bet dieną 
mano žmonės rado jį čia, rančoje. Jis buvo visas pur- 
vinas ir taip sužeistas ietimi, jog bėgo kraujas. Matyt, 
indėnai buvo pasigrobę jį, bet kelyje jis pabėgo. 

— Keista, labai keista...Vargše mano Rosita! Varg- 
še sesele! Kur tu dabar? Kur... Ar kada nors tave be- 
pamatysiu? Dieve mano! Dieve mano! 

Karlosas vėl valandėlę krito į nusivylimą ir kaip 
anksčiau sustingo. 

Bet staiga jis pašoko ir, gniauždamas kumščius, 
žaižaruojančiomis akimis sušuko: 

— Plati prerijų erdvė ir vos pastebimi niekšų pėd- 
sakai, bet bizonų medžiotojo Karloso įžvalgios akys! Aš 
surasiu tave, surasiu tave, nors man tektų ieškoti visą 
gyvenimą!.. Nesibijok, Rosita! Nesibijok, mylima sesute! 
Aš ateisiu tau į pagalbą! Ojei tave nuskriaudė, — var- 
gas, vargas tai giminei, kuri tai padarė! — Paskui, pa- 
sisukęs į don Chuaną, jis tarė: — Jau tamsu. Šiandien 
mes nieko nebegalime padaryti. Don Chuanai! Mano 
bičiuli, mano broli! Vesk mane pas ją, pas mano moti- 
ną... | 

Kalboje, kuria išreiškiamas skausmas, esama savo 
poezijos, ir šia poezija buvo persunkti bizonų medžio- 
tojo žodžiai. Bet šis poetiškas įkarštis užgeso, ir Kar- 
losas vėl grįžo į rūsčią tikrovę. Juodu pradėjo blaiviai 
svarstyti ir sumaniai parinkti visa, kas galėjo padėti sėk- 
mingam žygiui. Karlosas rūpinosi visa kuo — ginklais, 
šoviniais, žirgais, kad švintant būtų galima iškeliauti. 
Žirgai stovėjo paruošti ir jo, ir don Chuano tarnams, 
kurie turėjo jį lydėti. 

Ant mulų buvo sukrauti maisto produktai ir visa, 
kas reikalingiausia ilgai kelionei, nes Karlosas nuspren- 
dė negrįžti, kol įvykdys priesaiką — išvaduoti seserį 
arba užją atkeršyti. Jis nebuvo iš tų priešų persekiotojų, 
kuriuos gąsdina mažiausia kliūtis. Jis nesiruošia grįžti 
su pranešimu, kad „indėnų nepasisekė pavyti“. Jis tvir- 
tai nusprendęs sekti plėšikų pėdomis nors į prerijos ga- 
lą, prieiti iki pat indėnų tvirtovės, kur tik ji bebūtų. 

Don Chuanas visa širdimi jam pritarė, nes žygio 
sėkmė jam rūpėjo ne mažiau nei Karlosui, ir jo skaus- 
mas buvo toks pat didis. 

Su juo buvo dvidešimt peonų, visi ištikimi tag- 
nosai, ir nors karas nebuvo jų pašaukimas bei amatas, 

bet užuojauta ir nuoširdus troškimas pasitarnauti šei- 
mininkams, prie kurių jie buvo labai prisirišę, darė juos 
tikrais kariais. 

Dėl kovos baigties nebuvo ko būgštauti, jei tik jie 
suspės pasivyti grobikus. Sprendžiant iš visų Žinių apie 
šią gaują, ji turėjo būti nedidelė ir ne per daug pavo- 
jinga. Jeigu būtų kitaip, vagys nebūtų palikę slėnio, 
pasitenkindami tokiu menku grobiu. Jeigu jie bus pa- 
vyti prieš prisijungiant jiems prie savo giminės, viskas 
dar gali baigtis gerai. Je bus priversti grąžinti pagrobtus 
gyvulius ir belaisvę ir galbūt brangiai sumokės už visas 
nelaimes bei kančias, kurių kaltininkai jie buvo. Taigi 
laimėti laiko — štai kas svarbiausia, ir persekiotojai nu- 
tarė iškeliauti su pirmaisiais aušros spinduliais. 

Karlosas šią naktį visai nesudėjo akių, o don 
Chuanas tik retkarčiais valandėlei užsimiršdavo, už- 
snūsdamas neramiu miegu. Abu nenusirengė ir neat- 
sigulė. Karlosas sėdėjo prie motinos patalo; ji dar ne 
visai buvo atsipeikėjusi nuo gauto smūgio ir miego- 
dama kliedėjo. 

Medžiotojas sėdėjo tylėdamas, paskendęs minty- 
se. Jis svarstė visus galimus planus ir spėliojimus. Ku- 
rios giminės galėjo būti ši gauja? Tai ne apačiai ir ne 
komančiai. Ir vienus, ir antrus jis buvo susitikęs grįž- 
damas namo. Jie buvo draugiški ir nė puse žodžio ne- 
užsiminė apie kokius nors susidūrimus su San Ildefonso 
gyventojais. Ir, be to, nei vieni, nei antri nebūtų puolę 
su tokia maža saujele. Karlosas tik apgailestavo, kad. 
grobikai ne komančiai ir ne apačiai. Juk jeigu bet kuri iš 
šių giminių būtų sužinojusi, kad pagrobtoji mergina jo 
sesuo, tuojau pat būtų jam ją grąžinę, tuo jis neabejojo. 
Bet ne — nei vieni, nei antri čia niekuo dėti. Tai kas gi? 
Jutai? Don Chuanas sakė, kad visi slėnio gyventojai tuo 

įsitikinę. Jeigu taip, viltis dar neprarasta: Karlosas pre- 
kiavo su viena-šios galingos ir karingos giminės šaka. 
Jis net bičiuliavosi su kai kuriais jutų vadais, bet šiuo 
metu jų čia nėra —jie ištraukę į karo žygį su šiaurinių 
vietovių gyventojais. 

Ir vėl jo mintys grįždavo prie chikarilų. Tai baili ir 
žiauri giminė, ir jie mirtini jo priešai. Jie džiaugtųsi, 
gavę jo skalpą. Ir jeigu sesuo pakliuvo chikarilams, jos 
dalia bus skaudi. Vien nuo tos minties, kas tada laukia 
Rositos, Karlosą nukrėtė drebulys, ir jis pašoko, mėš- 
lungiškai gniauždamas rankas. 


Artejo rytas. Peonai buvo jau sukilę ir pasiėmę 
ginklus. Kieme laukė pabalnoti arkliai ir mulai, ir don 
Chuanas pranešė, kad viskas paruošta. Karlosas priėjo 
prie motinos atsisveikinti. Ji ženklu paprašė jį pasilenkti 
prie patalo. Senutė buvo dar labai silpna: jai nutekėjo 
daug kraujo, ir ji kalbėjo sunkiai, vos girdimai. 

— Mano sūnau, — tarė ji, kai Karlosas pasilenkė 
prie jos, — ar tu žinai, kokių indėnų vytis tu keliauji? 

— Ne, mamyte, — atsakė Karlosas, — tačiau bi- 
jau, kad čia nebūtų chikarilai, mūsų priešai. 

— Sakyk, ar jie želdina barzdas? Arjie mūvi bran- 
giais žiedais? 

— Ne, mamyte. Kodėl jūs klausiate? Juk jus ži- 
note, kad jie be barzdų!.. Vargšė, — sušnibždėjo jis don 
Chuanui, — po to baisaus smūgio jos mintys painiojasi. 

— Eik jų pėdomis! — kalbėjo toliau Karloso mo- 
tina, neišgirdusi paskutinių jo žodžių. — Eik pėdomis... 
Galbūt jos nuves tave į... — Ir ji kažin ką sušnibždėjo 
jam į ausį. 

Karlosas krūptelėjo, tarsi apstulbintas išgirstos ži- 
nios. 

— Ką? — tarėjis. — Jūs taip galvojate, mamyte? 

— Aš įtariu, tik įtariu... Bet tu eik pėdomis, nuves 

— Neabejokite, mamyte, aš jau patikrinsiu. 

— Išvykdamas pažadėk man viena: nesikarš- 
čiuok, būk atsargus! 

— Nesibijokite, mamyte! Aš būsiu atsargus. 

— Jeigu tai tiesa... 

— Jeigu tai tiesa, aš netrukus grįšiu. Tegu jus sau- 
goja Dievas, mamyte! Mano kraujas verda... Negaliu 
ilgiau delsti! Te Dievas jus saugoja! Likite sveika! 

Po valandėlės virtinė raitelių su Karlosu ir don 
Chuanu priekyje išjojo pro plačius vartus ir patraukė 
keliu iš slėnio. 


— XXIX skyrius — 


Kai būrys iškeliavo, dar nebuvo prašvitę, bet tai 
nereiškia, kad raiteliai pernelyg pasiskubino. Karlosas 
žinojo, kad jie ir tamsoje gali sekti kelią, kuriuo vakar 
jojo ulonai; o pasiekus tą vietą, kur anie pasuko atgalios, 
bus jau ganėtinai šviesu. 

Už penkių mylių nuo don Chuano rančos kelias 
šakojosi: vienas kelias ėjo į pietus — juo vakar vakare 
patraukė Karlosas; antras — į kairę ir, beveik jau ne- 
pasisukdamas, ėjo Pekoso link, į tą vietą, kur upę buvo 
galima briste perbristi. Kanopų žymės rodė, kad ka- 
reivių vakar pasukta kairėn. 

Visai prašvito. Šiuo pramintu, gerai žinomu keliu 
būtų galima leistis šuoliais. Tačiau medžiotojas 


165 


w*- -e 


džiai apžiūrinėjo žemę abiejose kelio pusėse ir todėl 
gavo joti lėčiau. 

Pėdsakai rodė, kad šalikelėmis neseniai buvo pra- 
ėjusi banda. Be abejo, tai buvo banda, pavogta iš don 
Chuano, apie pusšimtis galvų. Karlosas pasakė, kad, 
sprendžiant iš pėdsakų, banda čia buvo praginta prieš 
dvi dienas; buvo pavogti ir don Chuano jaučiai. 

Netrukus būrys išjojo iš slėnio ir atsidūrė lygu- 
moje, per kurią teka Pekosas. Jie ruošėsi patraukti tie- 
siog prie upės, iki kurios buvo likę dar dvi mylios, tik 
staiga priekyje bėgąs Bizonas staigai pasisuko į kairę. 

palikę ulonai, ir ėjo į šiaurę. 

Ir Karlosui, ir don Chuanui pasirodė keista, kad 
šuo pasuko į šitą pusę: čia nebuvo nei kelio, nei tako; 
atrodė, kad šuo paprastai bėga kažin kokio gyvulio pė- 
domis. Galbūt Bizonas kartą jau buvo bėgęs šiuo keliu? 

Karlosas nusėdo nuo žirgo, norėdamas geriau ap- 
žiūrėti pėdsakus. 

— Keturi arkliai ir mulas! — tarė jis don Chua- 
nui. — Dviejų arklių pakaustytos tik priešakinės kojos, 
kiti du ir mulas suvis nekaustyti. Ant visų jota raitelių. 
Mulo eita priekyje... galimas daiktas, su nešuliu. Ne! — 
pridūrė jis, labiau įsižiūrėjęs. — Tai nebuvo nešulinis 
mulas! 

Visa tai suvokti medžiotojui neprireikė nė penkių 
minučių. Beveik visiems jo bendrakeleiviams šitai at- 
rodė tiesiog stebuklas — galbūt net visiems, tik ne An- 
tonijui. Ir vis dėlto Karlosas neapsiriko net dėl mažiau- 
sios smulkmenos. Dar valandėlę jis atsidėjęs apžiūrinėjo 
pėdsakus. 

— Laikas sutampa, — kreipėsi jis vėl į don Chua- 
ną. — Jie bus prajoję pro čia vakar anksti rytą, dar ne- 
buvo nudžiūvusi rasa. Ar nuo tavo namų jie pasitraukė 
dar prieš vidurnaktį? Tu tuo įsitikinęs? 

— Įsitikinęs, — atsakė gyvulių augintojas. — Vi- 
durnaktį aš jau buvau grįžęs iš gaisro su tavo mamyte. 
Tuo aš visiškai įsitikinęs. 

— Dar vienas klausimas. Don Chuanai, kiek in- 
dėnų, tavo nuomone, tuomet buvo prie tavo namų? Ar 
daug? Ar maža? 

— Mano manymu, nedaug. Pro medžius mes ne- 
matėme kiek. O ėmus jiems šaukti, vienu metu girdėjosi 
du trys balsai. Ir iš pėdsakų panašu, kad gauja buvo 
suvis maža. Galbūt tie patys indėnai ir padegė jūsų ran- 
čą, O paskui atjojo pas mane. Jie tam turėjo pakankamai 
laiko. 

— Taigi ir aš manau, kad čia tie patys, — tarė 
Karlosas, vėl pasilenkdamas ties kanopų atspaudais. — 
O čia tikriausiai ir bus jų pėdsakai. 

— Ar manai, kad čia jų ir esama? — dar kartą 
paklausė don Chuanas. 

— Taip... Nagi, pasižiūrėk! Keista, tiesa? 

Ir Karlosas parodė Bizoną, kuris vėl pribėgo prie 
jų ir suinkštė: jis aiškiai nekantravo, norėdamas bėgti 
toliau surastais pėdsakais. 

— Labai keista, — tarė don Chuanas. — Atrodo, 
kad jis čia ne pirmą kartą. 

— Galimas daiktas, — atsakė Karlosas. — Bet tai 
mes vėliau išsiaiškinsime. Pirmiau pažiūrėkime, kur 
nutraukė tie narsieji kareivos. Aš noriu tai žinoti prieš 
pasukdamas iš vieškelio. Keliaukime, ir kuo greičiau! 

Jie paspaudė pentinais arklius ir nujojo keliu. Me- 
džiotojas kaip ir pirmiau buvo visų priešakyje. Ir kaip 

pirmiau jis atsidėjęs apžiūrinėjo žemę pašaliais, tikrin- 
damas, ar nuo kelio nesuka į šoną dar kokie nors pėd- 
sakai. 

Kartais kelią iš tiesų perkirsdavo atsitiktinis ta- 
kelis, tačiau buvo matyti, kadjis išmintas jau senokai, o 
pastaruoju metu juo neprajota nė vieno raitelio. Ir Kar- 
losas leisdavosi tolyn, nesulaikydamas žirgo smulkiau 
jo apžiūrinėti. 

Po dvidešimties minučių būrys prijojo Pekoso upę 
ir sustojo prie brastos. Buvo aiškiai matyti, kad čia ir 
kareivių sustota ir, neperjojus upės, pasukta atgal. Bet 
kaimenės ir ją lydėjusių jojikų prieš dvi dienas persi- 
kelta į aną pusę, — taip pasakė Karlosas. Jų pėdsakai 
aiškiai buvo matyti pakrantės dumble. 

Sekluma Karlosas perjojo į kitą krantą. Iš pirmo 
žvilgsnio jis pastebėjo, kad čia nepražygiuota anei vieno 
kareivio, tik keturiasdešimties ar penkiasdešimties gal- 
vų kaimenės. 

Karlosas ilgai ir kruopščiai apžiūrinėjo ne tik 
dumblėtą krantą, bet ir užjo atsiveriančią lygumą, pas- 
kui davė ženklą don Chuanui ir kitiems taip pat per- 
bristi brastą. 

Kai don Chuanas prisivijo jį, Karlosas tvirtai tarė: 

— Tau pavyko! Tu gali atgauti savo kaimenę. 

— Kodėl tu taip galvoji? 

— Todėl, kad jie buvo čia prieš kokią parą. Ją 
gena ketvertas raitelių. Per tą laiką kaimenė negalėjo 
toli nueiti. 

— O kaip tu tai sužinojai? 

— Na, tai ne taip sunku, — ramiai tarė medžio- 
tojas. — Tavo galvijus nusiginė žmonės, raiti tais pačiais 

arkliais, kuriais prajota štai ten... — Jis parodė pėdsakus 
1r kalbėjo toliau: — Gali būti, kad mes surasime visą 
kaimenę tarp anų kalnyno atšakų. — Ir Karlosas parodė 
į skardingas kalnų keteras — Ljano Estakados atšakas, 
einančias toli į slėnį nuo stataus skardingo plokščia- 
kalnio krašto. Iš čia, nuo brastos, iki jų buvo apie dešimt 
mylių. 

— Tai ką gi, josime ten? — paklausė don Chuanas. 

Karlosas atsakė ne iš karto. Matyti, jis dar nebuvo 
nusprendęs ir svarstė, kurį kelią pasirinkus. 

— Taip, — pagaliau jis prabilo iš lėto ir rimtai. — 
Verčiau viską patikrinti iki galo. Galbūt visi baisieji ma- 
no įtarimai klaidingi. Ir ji — ji taip pat galėjo suklysti. 
Abeji pėdsakai dar gali susitikti. 

Visa tai jis kalbėjo beveik pats sau, ir don Chua- 
nas, Nors ir girdėjo jo žodžius, bet jų nesuprato. Jis jau 
buvo beklausiąs Karlosą, ką tai reiškia, tačiau medžio- 
tojas ūmai paspaudė žirgą pentinais ir, davęs ženklą 
bendrakeleiviams neatsilikti, nujojo pavogtos kaimenės 
pėdsakais. 

Greičiau negu per valandą jie prijojo gilų įlomį. 
Čia slėnio dalis tartum įlanka buvo toli įsiterpusi tarp 
aukšto plokščiakalnio iškyšulių. Jie įjojo į šį savotišką 
tarpeklį — ir jiems atsivėrė nepaprastas reginys. Visas 
tarpeklis buvo pilnas juodų maitvanagių. Šimtų šimtais 
jie tupėjo ant uolingų atšlaičių, sklandė ore, šokinėjo 
tarpeklio dugnu, plasnodami didžiuliais sparnais, tarsi 
kažin kuo džiaugdamiesi. Čia buvo ir kojotų, ir vilkų, ir 
grizlių lokių; jie trainiojosi po tarpeklį arba pjovėsi, nors 
pjautis nebuvo ko — maisto visiems užteko į valias. Ant 
žemės mėtesi keletas dešimčių pusiau apgraužtų griau- 

čių, ir, priėję arčiau, don Chuanas bei jo piemenys pa- 
žino savo kaimenės likučius. 

— Sakiau aš tau, don Chuanai, — tarė Karlosas iš 
susijaudinimo kimiu balsu, — bet šito nesitikėjau. Gud- 
riai sugalvota! Juk jaučiai galėjo iš čia pasprukti, grįžti 
namo, ir tuomet... O šlykštusis niekšas! Motulės teisy- 
bė — taijis! Taijis! 

— Kas, Karlosai? Apie ką tu kalbi? — paklausė 
don Chuanas, suglumęs nuo šių keistų, nenutrūkstamų 
šauksmų. 

— Dabar neklausinėk, don Chuanai! Netrukus aš 
tau viską paaiškinsiu... Netrukus, bet ne dabar. Mano 
galva dabar tarytum degte dega, ir širdis... Netrukus, 
netrukus! Paslapties nebėra. Aš viską žinau! Iš pat pra- 
džių aš įtariau... Aš mačiau jį tuomet, šventės metu... 
Mačiau, kokiomis akimis jis žiūrėjo į ją, bjaurybė!.. O 
despote! Aš išplėšiu tavo širdį iš krūtinės!.. Jojame, don 
Chuanai... Antonijau! Bičiuliai! Paskui mane! Jokime 
pėdsakais. Jie visai aiškūs. Aš žinau, kur jie nuves... 
Taip, aš žinau! Į priekį! 

Ir, įsmeigęs pentinus į savo žirgo šonus, medžio- 
tojas nulėkė atgal prie brastos. 

Don Chuanas ir visi bendrakeleiviai, nieko ne- 
suvokdami, nušuoliavo paskui jį. 

Prie brastos jie nesustojo. Karlosas įginė žirgą į 
vandenį, visas būrys pasekė jo pavyzdžiu. Nesustojo jie 
ir toje vietoje, kur pėdsakai suko į šiaurę. Bizonas šoko 
į priekį, retkarčiais sulodamas; raiteliai leidosi jam įkan- 
din. 

Jie nenujojo nė mylios, ir štai pėdsakai staigiai 
pasisuko: dabar jie ėjo į miestą! 

Don Chuano ir peonų veiduose šmeėkštelėjo nu- 
stebimas, tačiau medžiotojas nė kiek nenustebo. Jis to ir 
tikėjosi. Ne, jo veidas nebuvo sumišęs. Jis buvo kažin 
koks kitoks, kažin koks dar baisesnis! 

Karloso akys plačiai išsiplėtė ir blizgėjo, tarytum 
rūsti liepsna degė jose. Jis sukando dantis, stipriai su- 
čiaupė lūpas ir, atrodė, svarstė, o galbūt jau ir nuspren- 
dė kažin ką baisaus. Jis beveik nežiūrėjo į pėdsakus, 
jam jau nebereikėjo ieškoti kelio. Jis gerai žinojo, kur 
jojąs! 

Takas ėjo per klampią žemumą. Kapanodamasis 
per ją Bizonas visas išsimaknojo rudu moliu. Toks pat 
molis buvo prilipęs prie jo gaurų, kai jis vakar parbėgo 
namo. 

Don Chuanas tuojau tai pasebėjo. 

— Šuo jau pirmiau yra čia buvęs! — tarė jis. 

— Žinau, — atsakė Karlosas. — Žinau... viską ži- 
nau! Nebėra jokios paslapties. Kantrybės, bičiuli! Tu 
taip pat viską sužinosi, o kol kas leisk man pagalvoti. 
Aš niekam daugiau nebeturiu laiko. 

Pėdsakai vis dar ėjo į miestą. Jie nesisuko į slėnį, 
bet nuožulniu šlaitu kilo į plokščiakalnį ir dabar ėjo 
beveik lygiagrečiai su skardingu jo pakraščiu. 

— Seimininke! — tarė Antonijus, pasivijęs Kar- 
losą. — Šitie pėdsakai ne indėnų arklių. Nebent jei in- 
dėnai juos būtų pavogę. Čia būta dviejų kariškų arklių. 
Aš pažįstu šiuos pėdsakus. Ir neprasti — karininkų ark- 
liai, matau iš pasagų. 

Šitai išgirdęs, Karlosas nė kiek nenustebo ir me- 
tisui neatsakė nė žodžio. Matyt, jis buvo paskendęs sa- 
vo mintyse. 

— Ji ten! — tarė medžiotojas, parodydamas į 


Galvodamas, kad šeimininkas neišgirdo arba jo 
nesuprato, Antonijus vėl pakartojo tą patį. Tuomet Kar- 
losas pagaliau dirstelėjo į jo pusę. 

— Mielasis mano Antonijau, — tarė jis, — ar tu 
manai, kad aš aklas? Arba mulkis? 

Tai jis pasakė be pykčio. Antonijus suprato ir, pri- 
laikydamas žirgą, vėl palauke kitų. 

Taip jie jojo čia šuoliais, čia sulėtindami žingsnį, 
kad truputį atsikvėptų nuvargę arkliai. Taip jie jojo pėd- 
sakais, o pėdsakai nenukrypdami ėjo į miestą. 

Pagaliau jie pasiekė tą vietą, kur vingiuodamas 
kelias leidosi nuo plokščiakalnio į slėnį. Tuo pačiu vin- 
giuotu taku kopė Karlosas Svento Jono dieną parodyti 
savo jojimo meną. Viršuje, toje vietoje, kur prasidėjo 

aukštų tvirtovę, stovinčią atokiau nuo kitų pastatų 


atkalneė, Karlosas paliepė savo būriui sustoti ir, lydimas 
vien tik don Chuano, prijojo prie pat priekin atsikišu- 
sios uolos pakraščio. Ši vieta buvo vadinama Nužu- 
dytosios merginos uola. Kaip tik čia jis sustabdė tuomet 
žirgą. 

Juodu prijojo prie skardžio krašto. Iš čia buvo ma- 
tyti visas slėnis ir miestas. 

— Ar matai anuos namus? — paklausė medžio- 
tojas, rodydamas didžiulį pastatą, stūksantį atokiau nuo 
kitų, pusiaukelėje tarp raitelių ir miesto. 

— Tvirtovę? 

— Taip, tvirtovę. 

— Matau. O ką? 

— Jinai ten! 


— XXX skyrius — 


Tą valandėlę po asotėją žingsniavo kažin koks 
žmogus. Tai buvo ne sargybinis, nors iš abiejų asotėjos 
pusių stovėjo po sargybinį; jie buvo apsiginklavę ka- 
rabinais, jų galvos ir pečiai kyšojo viršum dantytų tvir- 
tovės bokštų. 

Šen bei ten žingsniuojąs žmogus buvo karininkas, 
ir ta asotėjos dalis, kur jis vaikštinėjo, buvo ties kari- 
ninkų butais, nuo kitos stogo dalies atitverta tokio pat 
aukštumo siena kaip ir visas parapetas!. Be to, ši ati- 
tverta vieta buvo garbinga — čia retai tesuaidėdavo 
sunkūs paprastų kareivių žingsniai. Tai buvo lyg ir 
aukštutinio tvirtovės skliauto grindinys. 

Karininkas buvo uniformuotas, nors ir nėjo tar- 
nybos pareigų. Iš jo munduro stiliaus bei sukirpimo iš 
pirmo žvilgsnio buvo aišku, kad šis kareiva — didelis 
dabita ir bet kada mėgsta puikuotis paradiniais dra- 
bužiais. Jis buvo apsivilkęs dryžą mundurą su auksi- 
niais galionais ir atrodė kaip povas su prašmatniomis 
plunksnomis. Vaikščiodamas nuolat stabteldavo ir'ap- 
žvelgdavo savo lakuotus aulinius batus, žiūrinėdavo, 
ar grakščios jo kojos, arba gėrėdavosi žiedais, kuriais 
buvo apmaustyti balti, putlūs jo pirštai. 

Jis anaiptol nebuvo gražuolis ar didvyris, tačiau 
šitai jam nekliudė įsivaizduoti esant vienu ir antru — 
Apolonu ir Marsu kartu. 

Ojis buvo ispanų kariuomenės pulkininkas, tvir- 
tovės komendantas, nes šis karininkas buvo ne kas kitas 
kaip Viskara. 


'Parapetas— neaukšta mūro sienelė, kuria aptveriamas 
stogas, pylimas, terasa. 


174 


Visiškai patenkintas savo išvaizda, jis, matyt, bu- 
vo labai nepatenkintas kažkuo kitu. Jo veidą gaubė še- 
šėlis, kurio negalėjo išblaškyti net gėrėjimasis auliniais 
lakuotais batais ir lelijos baltumo rankomis. Jį slėgė kaž- 
kokia mintis ir retkarčiais priversdavo net krūptelėti ir 
neramiai apsidairyti į šalis. 

— Bet juk tai buvo tik sapnas, — murmėjo jis. — 
Ir kodėl aš apie tai galvoju? Tai buvo tik sapnas. 

Tardamas šituos paskirus sakinius, jis žiūrėjo sau 
po kojomis, o kai pakėlė akis, atsitiktinai dirstelėjo į 
Nužudytosios merginos uolos pusę. Bet ne, neatsitik- 
tinai: juk ši uola jam taip pat buvo prisisapnavusi, ir jo 
žvilgsnis sekė mintį. 

Tą akimirką, kai jo žvilgsnis užkliuvo už uolos 
viršūnės, Viskara krūptelėjo, tarsi priešais save būtų 
išvydęs baisų vaiduoklį, ir nejučiomis nusitvėrė už pa- 
rapeto. Kraujas dingo iš jo skruostų, apatinis žandikau- 
lis nukaro, jis tankiai, dusdamas kvėpavo. 

Kas per priežastis buvo tokio susijaudinimo? Gal- 
būt pačioje uolos viršūnėje iškilęs tolimo raitelio silue- 
tas, aiškiai matomas blyškiame danguje? Ko šis reginys 
taip išgąsdino komendantą? O jis buvo mirtinai nusi- 
gandęs. Pasiklausykime jo. 

— Dieve mano! Dieve mano, tai jis! Jo arklys... 
Jis!.. Suvis kaip mano sapne... Tai jis! Man baisu į jį 
žiūrėti! Negaliu... 

Karininkas akimirką nusisuko ir užsidengė veidą 
rankomis. 

Akimirka — irjis vėl pakėlė akis. Ne smalsumas, 
bet baimė privertė jį tarytum užkerėtą vėl pažvelgti į tą 
pusę. Raitelis buvo dingęs. Nei arklio, nei žmogaus — 
dangaus fone ties skardžiu nesimatė jokios dėmelės. 

— Tikriausiai man vėl pasivaideno? — paklausė 

savęs vis dar drebėdamas bailys. — Tikriausiai pasi- 
vaideno... Ten nieko nėra ir jau šiaip ar taip... Kaip jis 
būtų galėjęs? Jis už šimtų mylių nuo čia! Man tik pa- 
sirodė! — Ir jis nusikvatojo. — Kas gi čia man nutiko, 
norėčiau žinoti? Tas baisusis sapnas išmušė mane iš 
vėžių. Suk jį devynios! Daugiau apie tai negalvosiu! 

Ir jis ėmė žingsniuoti pirmyn ir atgal dar sparčiau 
negu pirma, tikėdamasis, kad tai atitrauks jį nuo ne- 
malonių minčių. Tačiau apsisukdamas kiekvieną kartą 
nejučiomis dirstelėdavo į uolos pusę, tiriamai apžvelg- 
damas visą skardžio kraštą, ir šis žvilgsnis buvo bau- 
gus. Tačiau raitelis — arba vaiduoklis — nebepasirodė, 
ir Viskara pamažu ėmė ramintis. 

Akmeninėmis pakopomis sudundėjo žingsniai. 
Laiptais kažin kas kopė į viršų. 

Štai pasirodė galva, pečiai, ir į asotėją įžengė kapi- 
tonas Robladas. 

Jis ir Viskara pasisveikino, iš to buvo galima 
spręsti, kad šiandien jie dar nesimatę. Iš tikrųjų abu tik 
neseniai buvo atsikėlę. Aukštuomenės žmonėms, kurie 
juk eina gulti su vištomis, dar nebuvo labai vėlus laikas. 
Robladas ką tik papusryčiavo ir, išėjęs į asotėją, mė- 
gaudamasis rūkė havaną!. 

— Taip, linksmas buvo maskaradas! nusikvatojo 
jis, užsidegdamas cigarą. — Iš tikrųjų! Aš tik vargais 
negalais tenusiploviau dažus. Ir nuo visų tų klyksmų 
užkimau — po savaitės neatgausiu balso! Cha, cha! Dar 
niekuomet mergina nebuv- nugalėta ir laimėta tokiu 
sudėtingu, romantišku būdu! Užpuo:-me piemenis, nu- 
ginėme ir į visus keturis vėjus išV...«ėme avis, nusi- 
varėme ir kaip skerdykloje išskerdėme jaučius, senei 


"Havana —cigaras iš tabako rūšies, kilusios iš Kubos. 

stuktelėjome į galvą, padegėme namus... Na ir dar pra- 
jodinėjome šen bei ten ištisas tris dienas, apsitaisėme 
indėnais, kaukėme iki užkimimo... Kiek rūpesčių — ir 
vis dėl kažkokios paprastos mergšės, dėl užkietėjusios 
burtininkės duktės! Cha, cha! Tiesiog kaip iš kurios nors 
rytų pasakos... sakysim, iš „Tūkstančio ir vienos nak- 
ties“. Tik čia mergelės neišgelbės joks burtininkas ar 
keliaujantis riteris. — Ir Robladas vėl nusikvatojo. 

Jo kalba paaiškino tai, ką skaitytojas turbūt jau 
numanė: kad neseniai įvykęs „laukinių“ antpuolis buvo 
pačių Roblado ir Viskaros darbas, suruoštas slaptai pa- 
grobti bizonų medžiotojo seserį. „Indėnai“, nusiginę 
avis ir jaučius, užpuolę don Gkuano asjendą, padegę 
Karloso rančą ir išsigabenę Rositą, — šitie „indėnai“ 
buvo pulkininkas Viskara, kapitonas Robladas, seržan- 
tas Gomesas ir kareivis, vardu Chosė, — dar vienas 
pulkininko pavaldinys, patikimas bei paklusnus jo tar- 
nas. 

Jų buvo tik ketvertas — iš pat pradžių buvo ma- 
noma, kad šiam niekšingam darbui atlikti pakanka ke- 
turių. Slėnyje pasklidę gandai ir baimė ketvertą pavertė 
keturiais šimtais. Be to, juo mažiau kas žinos paslaptį, 
juo geriau. Taip atsargiai ir gudriai nusprendė Robla- 
das. 

Ir jie ėmėsi darbo labai bukliai. Nuo pat pradžios 
iki galo partija buvo apgalvota ir suvaidinta su didžiau- 
siu meistriškumu. Pirmiausia jie užpuolė piemenis vir- 
šųje, plokščiakalnyje, kad įtikinamiau pasklistų žinia 
apie pasirodžiusius priešiškuosius indėnus. Iš tvirtovės 
buvo pasiųsti kareiviai žvalgybon, gyventojai raginami 
būti atsargiais — visa tai buvo daroma tam, kad labiau 
paveiktų žmonių vaizduotę. Ir kai pagaliau buvo nu- 
sivaryti jaučiai, niekas nebegalėjo abejoti, kad į slėnį 

pasisuko laukiniai indėnai. Šlykščiojo maskarado da- 
lyviams šis plėšimas padėjo vienu šūviu nušauti du kiš- 
kius: vykdydami svarbiausią savo sumanymą, jie dar 
tuo pačiu ir niekšiškai atkeršijo jaunajam gyvulių au- 
gintojui. 

Suvarydami jo jaučius į tarpeklį ir juos išskers- 
dami, jie taip pat siekė dvigubo tikslo. Pirmiausia 
džiaugėsi galį padaryti jam žalos, bet svarbiausia bijojo 
kad, palikus gyvus galvijus, šie gali surasti kelią atgal į 
fermą. O jeigu sugrįžtų tariamai indėnų pagrobti jau- 
čiai, tai sukeltų įtarimą. Dabar jie tikėjosi, kad dar prieš 
kam nors atsitiktinai pakliūvant į skerdyklos vietą, vil- 
kai ir maitvanagiai bus atlikę savo darbą, ir teks spėlioti 
vien iš kaulų. Sitai buvo visų patikimiausia. Juk kol 
truks užpuolusių indėnų sukeltas sąmyšis, kažin ar kas 
nors įsidrąsins užsukti į šias vietas. Čia nėra nei gy- 
venamo namo, nei kelio, čia retkarčiais teprajoja vien 
indėnai. 

Netgi viską apsidirbę ir auką pagaliau pasigrobę, 
jie negabeno jos tiesiog į tvirtovę: juk net ir ją reikėjo 
suklaidinti. Ir štai surištą pasodino ją ant mulo, kurį 
varė vienas niekšas, ir leido žiūrėti, kuriuo keliu jie joja, 
iki pat tos vietos, kur reikėjo pasukti į miestą. Cia jai 
užrišo akis odine juosta ir taip atjojo į tvirtovę, ir, žino- 
ma, ji nesusigaudė, ar toli nujojo ir kas čia per vieta, kur 
jai pagaliau leido atsikvėpti. 

Kiekvienas velniškos dramos veiksmas buvo su- 
manytas taip apdairiai ir suvaidintas taip meniškai, jog 
tas teikė garbės, jei ne kapitono Roblado širdžiai, tai 
protui. Jis pats buvo ir pagrindinis viso šio vaidinimo 
artistas. 

Iš pradžių Viskarą buvo apnikusios kai kurios 
abejonės; jį graužė ne sąžinė, bet baimė, kad jis ne- 

sugebės suktis ir kad viskas gali paaiškėti. Juk tai jam 
rimtai pakenktų. Jeigu būtų išaiškintos tokios piktada- 
riškos užmačios, žinia apie jį beregint aplėktų visą šalį. 
Ir tuomet jis kiaurai kritęs. 

Roblado gražbylystė, įkvėpta žemų jo kėslų, nu- 
galėjo silpną viršininko priešinimąsi; o ir patį Viskarą, 
jau kartą pritarusį šiai išmonei, taip pat viskas viliojo 
bei domino. Juokais paleisti atsišaukimai ir šnekos apie 
indėnus, įvarę gyventojams siaubą, ir pagyrimai, ku- 
riais tuo metu buvo apibertas taip šauniai ir nenuils- 
tamai veikiąs komendantas, — viskas pasirodė esanti 
maloni pramoga nuobodžiame kareivio gyvenime. Ir 
per tas kelias dienas, kol tęsėsi „laukinių“ antpuolis, 
komendantui ir kapitonui netrūko progų juoktis ir 
linksmintis. Jie taip apsukriai viską atliko, jog ryto metą, 
po paskutinio plėšikų antpuolio ir Rositos pagrobimo, 
San Ildefonse nė vienas žmogus, jeigu neskaitysime pa- 
čių karininkų ir dviejų jo padėjėjų, nė kiek neabejojo: 
visa kuo kalti tikri laukiniai indėnai! 

Beje, vienoje širdyje šmėkščiojo įtarimas, tiktai įta- 
rimas — senutės motinos širdyje. Netgi pati Rosita gal- 
vojo, kad ji atsidūrusi indėnų rankose... jeigu aplamai ji 
begalėjo galvoti. 


— XXXI skyrius — 


— Taip, puikus pokštas, garbės žodis! — kvato- 
damasis kalbėjo toliau Robladas, dūmydamas savo ci- 
garą. — Nuo to laiko, kai mes patekome į šį velnišką 


užkampį, man dar nė karto nepasitaikė taip pasisma- 
ginti. Ką gi, ir pasienio poste galima susira sti pramogų, 
tik reikia sumaniai suktis. O kiek mums dėl šito buvo 

rūpesčių! Bet, brangusis komendante, sakykite, vien tik 
tarp mudviejų kalbant, — dabar tai jūs jau galite spręs- 
ti, — ar vertėjo taip stengtis? 

— Aš labai gailiuosi, kad mes tai padarėme, — 
atsakė komendantas kuo rimčiausiu tonu. 

Robladas pažvelgė į jo veidą ir pirmą kartą iš- 
vydo, koks apsiblausęs ir rūškanas jo pašnekovas. Rū- 
kydamas cigarą, jis iki šiol nebuvo to pastebėjęs. 

— Šit kaip! — sušuko Robladas. — Kas atsitiko, 
pulkininke? Jūs atrodote suvis ne taip, kaip derėtų žmo- 
gui, esančiam jūsų vietoje. Juk jūs turėjote praleisti ke- 
letą maloniausių valandų! Ar atsitiko kas nors bloga? 

— Viskas bloga. 

— Kas gi? Ar jūs jau buvote pas ją? 

— Tik valandėlę, ir man to užtenka. 

— Nesuprantu jūsų, bfangusis pulkininke. 

— Ji pamišėlė. 

— Kaip — pamišėlė? 

— Taip, išprotėjusi. Taip nušneka, jog mane siau- 
bas paėmė. Džiaugiausi galėdamas kuo veikiau išeiti. 
Ten pasiliko Chosė, jis ją prižiūri. Aš tiesiog negalėjau 
klausyti, kaip jinai murma. Patikėkite, man nebuvo jo- 
kio noro pasilikti. 

— Na, tai niekis! — tarė Robladas. — Po vienos 
kitos dienos ji atsipeikės. Ji vis dar galvoja, kad pateko 
pas laukinius, kurie nori ją nužudyti ir nuimti nuo jos 
skalpą. Jūs sėkmingai galite ją įtikinti, kai tik ji atsi- 
peikės. Juk jinai gali sužinoti teisybę, aš čia nematau 
jokios bėdos. Vis tiek jums teks jai pasakyti, ir juo anks- 
čiau, tuo geriau: daugiau liks laiko jai spėti su tuo ap- 
siprasti. Dabar ji pas jus patogiai įkurdinta tarp keturių 
sienų, jos neturi nei akių, nei ausų, tad jūs sukitės lais- 
valaikiu. Niekas nieko neįtaria, niekas nė negali įtarti. 


150 


Visi apie indėnus tegalvoja, cha, cha! Kalbama, kad tas 
jos garbintojas don Chuanas norįs surinkti būrį ir leistis 
vytis raudonodžių! Ir Robladas vėl nusikvatojo. — Nie- 
ko jis nepeš: su juo per mažai skaitomasi, ir niekam 
nerūpi nei jo galvijai nei burtininkės dukrelė. Būtų čia 
dar kas nors kitas, galbūt ir kitaip išeitų. O dabar mums 
nėra ko bijotis, kad viskas nepaaiškėtų. Nebent jeigu 
dar pats bizonų medžiotojas pasirodytų... 

— Klausykite, Robladai... — staiga įsiterpė ko- 
mendantas, ir jo balse suskambėjo neįprastas susijaudi- 
nimas. 

— Na? — paklausė kapitonas, nustebęs žvelgda- 
mas į Viskarą. 

— Aš sapnavau sapną... baisų sapną! Štai kas ma- 
ne baugina, bet suvis ne šios merginos kliedėjimas. Pra- 
keikimas! Koks baisus sapnas! 

— Susimildami, komendante, jūs narsus karei- 
vis — ir baiminatės dėl kažkokio kvailo sapno! Nagi, 
kas ten jums prisisapnavo? Aš puikiai moku aiškinti 
sapnus. Užtikrinu, jums kuo geriausiai išaiškinsiu. 

— Na, klausykite, čia gana paprasta. Man pri- 
sisapnavo, kad aš bestovįs ant Nužudytosios merginos 
uolos. Sapnuoju, kad aš ten vienas su bizonų medžio- 
toju Karlosu ir kad jis viską bežinąs ir atsivedęs mane 
ten man atsimokėti, atkeršyti už ją. Aš neturėjau jėgų 
priešintis, ir jis privedė mane prie pat pakraščio. At- 
rodo, mes susikibome į krūtines ir kurį laiką grūmėmės, 
o paskui jis mane paleido ir nustūmė nuo skardžio. Ir 
štai aš krentu krentu... O viršuje stovi medžiotojas, ir 
greta jo sesuo, o pačiame uolos iškyšulyje — ta baisioji 
sena burtininkė, jų motina, jinai juokiasi kažkokiu lau- 
kiniu, beprotišku juoku ir ploja delnais, o jos rankos 
ilgos, prakaulios... Ir aš krentu krentu, o dugno vis dar 

nėra... Baisus jausmas, ir galo jam nebuvo! Nuo šio siau- 
bo ir atsibudau. Aš netgi negalėjau patikėti, kad tai būta 
tik sapno, niekaip negalėjau atsikratyti jausmo, kad tas 
viskas tikra... Baisus sapnas! 

— Taip, bet tiktai sapnas. O ką reiškia... 

— Palūkekite, Robladai! Aš jums dar ne viską pa- 
sakiau. Po valandos... bet ne, po kokio galbūt ketvirčio 
valandos aš vaikštinėjau čia ir galvojau, ką sapnavęs, ir 
nejučiomis dirstelėjau ten į uolą. Ir ten, ant pat krašto, 
stovėjo raitelis, dangaus fone jis gerai matėsi, ir tai buvo 
gyvas bizonų medžiotojas! Aš pažinau žirgą ir raitelį — 
gerai atsimenu, kaip jis sėdi balne. Aš nusprendžiau, 
kad man vaidenasi. Valandėlei atitraukiau akis, trumpai 
valandėlei, paskui vėl pažvelgiau, o raitelio jau nebesą! 
Jis taip bematant dingo... Aš galvoju, kad man tik pa- 
sirodė. Ten nieko ir nebuvo, po ano sapno man bus tik 


pasivaidenę. 
— Labai gali būti, — tarė Robladas, stengdamasis 
nuraminti bičiulį. — Labai gali būti ir suvis natūralu. 


Pirmiausia, iš čia, kur mudu stovime, iki tos uolos vir- 
šūnės tiesiai geros trys mylios. Iš tokio atstumo jūs nie- 
ku gyvu nebūtumėte galėjęs atskirti šito medžiotojo nuo 
bet kurio kito raitelio — tai neįmanoma. Antra, tas pats 
Karlosas dabar yra mažiausia už penkių šimtų mylių 
nuo mano cigaro galo ir rizikuoja brangia savo asme- 
nybe dėl keleto dvokiančių bizono odų ir keleto de- 
šimčių svarų džiovintos mėsos. Tikėkimės, jog kuris 
nors iš variaodžių jo bičiulių nuims jam šviesiaplaukį 
skalpą, kuriuo taip žavisi kai kurios mūsų gražuolės. O 
jūsų sapnas, brangusis komendante, — na, koks begali 
būti natūralesnis! Jums tiesiog negalėjo kas nors panašų 
neprisisapnuoti. Jūs atsiminėte, kaip jis šauniai jodinėjo 

ant šitos uolos šventės metu, ir galvojote apie jo seserį, 
spėliodamas, kad turbūt senjoras Karlosas pasielgtų su 
jumis ne per daug švelniai, jeigu sužinotų apie šį dalyką 
ir jeigu jūs patektūmėte jam į rankas, — apie viską vie- 
nu kartu jūs galvojote, ir viskas susimaišė šitame ne- 
vykusiame sapne. Ir senė taip pat: jei jūs negalvojote 
apie ją, tai aš galvojau nuo pat to laiko, kai sudaviau jai 
tuomet tarpduryje. Na, ir atrodė ji tuomet, visą amžių 
nepamiršiu! 

Ir niekšas nusikvatojo. Šis atsiminimas ne taip jau 
ir jį telinksmino, tačiau jis norėjo pavaizduoti visa tuš- 
čiu niekniekiu, stengdamasis nuraminti Viskarą. 

— Būta čia ko! — kalbėjo jis toliau. — Sapnas! 
Visų paprasčiausias sapnas. Užtenka, brangusis bičiuli, 
meskite tai iš galvos! 

— Negaliu, Robladai. Šitos mintys — tarsi mano 
paties šešėlis: nuo jų nepabėgsi. Aš kažką nujaučiu. Ver- 
čiau jau būčiau palikęs mergšę purvinoje jos lūšnoje! 
Prisiekiu Dievu, norėčiau, kad ji vėl atsidurtų savo na- 
muose. Tol nenusiraminsiu, kol ja atsikratysiu. Pirma aš 
ją mylėjau, o dabar tiesiog neapkenčiu šitos pamišėlės. 

— Na, na, bičiuli! Netrukus jūs kalbėsite ką kita. 
Jinai jums vėl patiks... | 

— Ne, Robladai, ne! Aš negaliu nesibjaurėdamas 
apie ją galvoti — nežinau kodėl, bet negaliu. Dieve pa- 
dėk man ja atsikratyti! 

— O, tai ne taip sunku, ir niekam žalos nebus. Ji 
gali grįžti, kaip yra atvykusi. Suvaidinsime dar vieną 
maskarado scenelę, ir niekas nė nesulos. Jeigu jūs iš 
tiesų rimtai kalbate... 

— Robladai! — sušuko komendantas, čiupdamas 
kapitoną už rankos. — Niekados gyvenime aš rimčiau 

nekalbėjau. Pasakykite man, kaip galima ją nugabenti 
atgal, nesukeliant triukšmo? Sakykite greičiau, aš ne- 
begaliu pakęsti šio baisaus jausmo! 

— Ką gi, — pradėjo Robladas, — mums reikia dar 
kartą apsitaisyti indėnais, reikia... 

Jis nebaigė sakyti. Iš Viskaros krūtinės išsiveržė 
trumpas aiktelėjimas. Jo akys, atrodė, tuoj iššoks lauk, 
lūpos išblyško, kaktą išmušė stambūs prakaito lašai. 

Ką tai galėtų reikšti? Viskara stovėjo išoriniame 
asotėjos pakraštyje, iš kur buvo matyti kelias į tvirtovės 
kažką rodydamas. 

Robladas, stovintis toli nuo parapeto, beveik aso- 
tėjos viduryje, šoko prie komendanto ir dirstelėjo į tą 
pačią pusę. Keliu, visas prakaituotas ir dulkėtas, šuo- 
liais lėkė raitelis. Jis jau buvo taip arti, jog Robladas 
pažino jo veida. Viskara pažino jį dar anksčiau. Tai bu- 
vo Karlosas, bizonų medžiotojas! 


— XXXII skyrius — 


Tai, ką pasakė Karlosas don Chuanui uolos vir- 
šūnėje, naivų gyvulių augintoją trenkė lyg perkūnas. Iki 
šios valandėlės jis nė kiek neabejojo, kad jie vejasi in- 
dėnus. Netgi toji keista aplinkybė, kad pėdsakai pasuko 
atgal į slėnį, neatvėrė jam akių. Jis buvo nusprendęs, 
kad indėnai šiose vietovėse bus dar ką nors apiplėšę ir 
jų persekiotojai tai sužinos, kai tik nusileis į slėnį. 

Kai Karlosas parodė jam tvirtovę ir pasakė: „Jinai 
ten!“, don Chuanas pirmiausia nustebo, paskui tiesiog 
nepatikėjo. 

Tačiau pakako dar vieno medžiotojo žodžio ir ke- 

leto susimąstymo akimirkų — nepasitikėjimas išnyko. 
Don Chuano sąmonę žaibo greitumu nutvieskė baisi 
teisybė; juk ir jis atsiminė, kaip Viskara elgėsi šventės 
dieną. Tuo pat metu jam dingtelėjo į galvą ir komen- 
danto apsilankymas medžiotojo namuose bei visos kitos 
aplinkybės, ir jis suprato, kad Karlosas nesuklydo. 

Gerą valandėlę don Chuanas negalėjo nė žodžio 
ištarti — per daug jau kankino jį užplūdę jausmai ir 
mintys. Kankino kaip niekuomet! Jis nekentėjo taip net 
tuo metu, kai buvo įsitikinęs, kad jo mylimoji atsidūrusi 
laukinių indėnų rankose. Tuomet dar buvo vilties, kad 
savotiški garbės įstatymai, kurių indėnai laikydavosi 
santykiaudami su belaisvėmis, leis Rositai išvengti bai- 
saus likimo, kad jaunikis ir brolis suspės ją išgelbėti. O 
dabar buvo praslinkę tiek laiko! Pažįstant Viskarą... O 
Viešpatie!.. Tai buvo siaubinga mintis, ji privertė jauną 
raitelį susverdėti balne. Jis pajojėjo keletą žingsnių į šalį, 
nušoko nuo arklio, sustripuliavo ir sukniubo ant žemės, 
apimtas nepakeliamo liūdesio ir skausmo. 

Karlosas vis dar stovėjo ant uolos ir žvelgė į tvir- 
tovės pusę. Atrodė, kad jis svarsto veikimo planą. Jis 
matė sargybinius ant dantytų sienų, matė slankiojančius 
aplink kareivius tamsiai mėlynais su avietinio atspalvio 
mundurais. Iki jo atsklido kavalerijos trimito garsas, 
skambiai nuaidėdamas iš vienos uolos į kitą. Ir jis išvy- 
do, kad kažkoks žmogus — karininkas — vaikštinėjo 
šen bei ten po asotėją. Štai jis sustojo ir pastebėjo Kar- 
losą... 

Kaip tik šią akimirką Viskara ir pamatė ant uolos 
raitelį, kuris jį taip išgąsdino ir kuris jam, žinoma, suvis 
nepasivaideno. 

— Galbūt tai jis, niekšas? — tarė sau Karlosas, 
žiūrėdamas į karininką. — Atrodo, kad tai jis ir yra. O, 

jeigu aš galėčiau iš čia pasiekti jį kulka!.. Bet kantrybes, 
kantrybės! Aš jam atkeršysiu! 

Su šiais žodžiais jis timptelėjo pavadžius ir nujojo 
pas don Chuaną. Jie pasitarė, ko toliau griebtis. Pasi- 
šaukė ir Antonijų, ir Karlosas pasakė jam savo įsitikini- 
mą, kad Rosita — belaisvė tvirtovėje. Antonijus neišgir- 
do nieko nauja, jis jau patsai viską suvokė. Juk jis taip 
pat kaip ir jo šeimininkas buvo per šventę, ir įžvalgios 
jo akys tą atmintiną dieną nieko nepraleido nemačio- 
mis. Jis taip pat buvo pastebėjęs Viskaros elgesį, ir dar 
gerokai pirmiau, negu keleiviai sustojo čia, prie uolos, 
buvo įspėjęs visa, kas buvo palaptinga ir nesuprantama 
apie neseniai įvykusį indėnų antpuolį. Jis viską žinojo, 
šeimininkas aiškindamas galėjo neeikvoti žodžių. 

Tačiau nei laiko, nei žodžių nebuvo tuščiai eik- 
vojama. Pernelyg jau smarkiai plakė brolio ir mylimojo 
širdys. Galbūt šią valandėlę abiem brangiai merginai 
gresia pavojus, galbūt ji šiuo metu ginasi nuo niekšingo 
savo grobiko, ir jeigu suspės laiku, jie išgelbės ją! 

Sitie sumetimai buvo svarbesni už visokius pla- 
nus. Na ir koks čia galėjo būti planas? Nepasirodyti, 
slėptis, slaptai slankioti apie tvirtovę ir laukti tinkamos 
progos... Kokios progos? Galbūt tuščiai belaukiant pra- 
eis keletas dienų! Dienų! Kai negalima delsti nei valan- 
dos, nei minutės! Jie turi ko nors griebtis, nedelsdami 
nė sekundės. 

Bet ko griebtis? Tiktai atviro būdo — nieko kito 
jie negalėjo sugalvoti. Na argi Karlosas nedrįs, parei- 
kalauti, kad jam grąžintų seserį? 

O jeigu juos sutiks atsisakydami, meluodami, iš- 
sisukinėdami?.. Žinoma, jokio kito atsakymojie negaus. 
Ši mintis juos abu gąsdino. 

Kas gi daugiau belieka daryti? Jeigu visiems gir- 

dint būtų paskelbta apie niekšingą piktadarystę, tatai 
ko gero, padėtų. Visi užjaustų jį... O galbūt dar ir dau- 
giau. Galbūt slėnio gyventojai, nors jie ir pavergti, su- 
sirinktų prie tvirtovės ir garsiai pareikalautų... Galbūt 
belaisvę dar būtų galima išgelbėti... Vieną mintį vijo 
kita. 

— O jeigu neišgelbėsime, — Tarė Karlosas, su- 
griežęs dantimis, — mes už ją atkeršysime. Tegu man 
gresia kilpa, vis tiek jam galas, jeigu jai nuplėšė garbę! 
Prisiekiu! 

— Ir aš prisiekiu! — šūktelėjo don Chuanas, nu- 
sitverdamas už savo kardo rankenos. 

— Šeimininke! Jūs abu paklausykite! — tarė An- 
tonijus. — Jūs žinote, kad aš nesu bailys. Aš jūsų padė- 
jėjas, mano ginklai, mano gyvenimas — viskas jūsų. Bet 
šitas dalykas baisus. Nesigriebdami atsargumo, tiktai 
veltui žūsime. Reikia veikti apdairiau. 

— Taip, teisybė, mes turime būti atsargūs. Šitai aš 
pažadėjau motutei. Bet kaip, bičiuliai, kaip? Kas yra tas 
atsargumas? Sėdėti ir laukti, kol ji... O Viešpatie! 

Visi trys nutilo. Niekas nieko negalėjo sugalvoti. 

Iš tikro padėtis buvo be galo kebli. Priešais juos 
tvirtovė, ir tarp jos sienų, — galbūt kurioje nors nuo- 
šalioje kameroje — kenčia nelaisvėje bizonų medžiotojo 
sesuo. Jis žinojo, kad ji ten, bet kaip sunku bus ją iš- 
vaduoti! 

Visų pirma, Rositą pagrobęs piktadarys ginsis, įti- 
kinės, kad jos čia nėra. Juk jeigu jis išleistų ją, tuo pačiu 
prisipažintų esąs kaltas. O kokius įrodymus gali pa- 
teikti Karlosas? Įgulos kareiviai, be abejo, nieko nežino; 
težino du ar trys niekšai, kurie padėjo atlikti šį niek- 
šingą darbą. Ir jeigu Karlosas pakels balsą, niekas mies- 
te nepatikės tokiu komendanto apkaltinimu. Iš medžio- 

tojo bus pasijuokta, 1r, žinoma, jis bus areštuotas ir 
brangiai turės apmokėti. Ir net jeigu Karlosas pateiktų 
įrodymų, kas iš valdžią turinčiųjų padės jam surasti 
teisybę? Kariškiai čia — jėga ir įstatymas, o civilinės 
valdžios niekingos menkystės jau tikriausiai stos ne jo, 
bet priešininko pusėje. Jam nėra iš kur tikėtis teisin- 
gumo. Savo kaltinimus jis gali paremti tik tokiais įro- 
dymais, kurių niekados nesupras ir į kuriuos neatsi- 
žvelgs visi tie, kurių pagalbos jis prašys. Viskara leng- 
vai suras kokius nors paaiškinimus apie pėdsakus, ei- 
nančius atgal į slėnį, jeigu aplamaijis teiksis aiškintis, o 
Karloso kaltinimą apšauks pamišėlio kliedėjimu. Niekas 
juo nepatikės. Kaip tik įvykdytos piktadarystės niek- 
šiškumas daro ją neįtikima. 

Karlosas ir jo draugai visa tai gerai suprato. Jiems 
nebuvo iš kur tikėtis paramos, nebuvo kuo kliautis. Nie- 
kas iš valdžios žmonių neateis jiems į pagalbą ir ne- 
atlygins skraudos. 

Kurį laiką medžiotojas buvo tylus ir susimąstęs; 
pagaliaujis vel prabilo — dabar jau kitu tonu. Matyt, jis 
sugalvojo planą, jam švystelėjo kažin kokia viltis. 

— Bičiuliai! — tarė jis. — Reikia atvirai nuvykti ir 
pareikalauti atsakymo, nieko kito aš negaliu sugalvoti. 
Ir tatai reikia tuojau pat padaryti. Aš neišgyvensiu nė 
valandos, nepamėginęs išvaduoti seserį. Laukti dar va- 
landą, kai mes būgštaujame... Ne! Negalima delsti. Aš 
kai ką sugalvojau. Žinoma, čia ne visų atsargiausias 
planas, tačiau ilgiau galvoti nėra kada. Klausykite! 

— Mes laukiame!“ 

— Mums nėra reikalo visiems kartu pasirodyti 
prie tvirtovės vartų. Ten šimtai kareivių, o mes teturime 
dvidešimt tagnosų, ir nors jie narsūs kaip liūtai, iš tokių 

grumtynių nebus naudos: per daug nelygios jėgos. Aš 
vyksiu. vienas. 

— Vienas? 

— Taip. Tikiuosi, man pavyks jį pamatyti. Dau- 
giau man nieko nereikia. Jis — Rositos kalėjimo sargas, 
o kai sargas miega, kalinį galima išvaduoti. Galimas 
daiktas — jis užmigs! 

Šie žodžiai buvo reikšmingi, ir kalbantysis neju- 
čiomis uždėjo ranką ant užkišto už juostos peilio ran- 
kenos. 

— Jis užmigs, — pakartojo Karlosas, — ir labai 
man vis tiek: tai man nerūpi! Jeigu jai nuplėšta garbė, 
argi man ne vis tiek — gyventi ar mirti? Bet aš atker- 
šysiu užją! 

— Bet kaip tau pavyks su juo pasimatyti? — pa- 
klausė don Chuanas. — Jis nenorės tavęs priimti. Gal- 
būt tau reikia persirengti? Tuomet, žinoma, tau greičiau 
pavyks jį pamatyti. 

— Ne! Persirengti man ne taip jau paprasta, — 
mane išduos šviesūs plaukai ir oda. Ir tam prireiktų 
pernelyg daug laiko. Patikėk, aš nesielgsiu napgalvotai. 
Aš žinau, kaip prie jo prieiti, — tikiuosi jį pamatyti bet 
kuriomis aplinkybėmis. O jei nepavyks, kol kas nekelsiu 
triukšmo. Niekas iš šių niekšų nežinos, ko iš tikrųjų aš 
esu atvykęs. Ir paskui aš padarysiu, kaip tu patari. O 
dabar aš nebegaliu ilgiau laukti. Aš turiu ką nors daryti. 
Man atrodo, kad jis dabar vaikštinėja ten po asotėją, štai 
kodėl aš negaliu laukti, don Chuanai. Jeigu ten jis... 

— O ką mes veiksime? Argi mes jau niekuo ne- 
galime tau padėti? — paklausė don Chuanas. 

— Galbūt... jei man tektų bėgti. Jokime, aš jums 
parodysiu, kur manęs laukti. Greičiau! Dabar kiekviena 

minutė — kaip diena. Mano galva dega lyg ugnyje. Jo- 
kim! 

Karlosas šoko į balną ir pavarė žirgą staigiu taku 
žemyn į slėnį. 

Nusileidęs į slėnį, kelias suko į tvirtovę; nuo tos 
vietos jis daugiau kaip mylią ėjo per tankių nedidelių 
medžių ir krūmokšnių brūzgynus; per juos nebuvo ga- 
lima prasigauti kitaip kaip tik šituo keliu. 

Tačiau šioje tankynėje būta ir gyvulių sumintų 
takelių, jais taip pat buvo galima ją pereiti. Šiuos takus 
gerai žinojo Antonijus, kuris seniau buvo čia kaiminys- 
tėje gyvenęs. Vienu tokiu taku raiteliai galėjo prijoti prie 
tvirtovės arčiau kaip per pusę mylios, nepastebėti sar- 
gybinių ant sienų. Į šią vietą Antonijus ir nuvedė visą 
būrį. Netrukus jie pasiekė pamiškę ir čia, Karloso nu- 
rodymu, nusėdo nuo arklių, neišeidami iš krūmų. 

— Visi jūs likite čia, — tarė medžiotojas don 
Chuanui. — Jeigu man pasiseks iš ten ištrūkti, aš atjosiu 
tiesiai į čia. Jei nustosiu žirgo, vis tiek jūs mane dar 
išvysite. Tokį nedidelį nuotolį aš nubėgsiu kaip elnias, 
niekas manęs nepavys. O grįžęs pasakysiu, ką daryti 
toliau. 

Ir staiga, sučiupęs don Chuaną už rankos, Kar- 
losas patraukė jį paskui save iki pat pamiškės krašto: 

— Žiūrėk, don Chuanai! Tai jis! Prisiekiu Dievu, 
tai jis! 

Karlosas parodė plokščią tvirtovės stogą — vir- 
šum parapeto buvo matyti kažkieno galva ir pečiai. 

— Taip, čia komendantas, — tarė don Chuanas, 
taip pat pažinęs Žmogų asotėjoje. 

— Gana! Man nebėra kada šnekučiuotis! — su- 
šuko mdžiotojas. — Dabar — arba niekuomet! Jeigu aš 
grįšiu, jūs žinosite, ką daryti toliau. Jeigu negrįšiu, va- 

dinasi, arba suimtas, arba žuvęs. Pasilikite čia. Pasilikite 
iki vėlyvos nakties — galbūt aš dar iš ten ištrūksiu. Jų 
kalėjimai ne tokie jau tvirti. Be to, su savimi aš turiu 
aukso. Gal jis mane išgelbės. Štai ir viskas. Lik sveikas, 
ištikimasis bičiuli. Lik sveikas! 

Paspaudęs don Chuanui ranką, Karlosas vėl šoko 
į balną ir paragino žirgą. 

Jis nejojo tiesiai į tvirtovę — juk tuomet labai grei- 
tai būtų pastebėtas. Taku, išmintu per brūzgynus, jis 
galėjo pasiekti didįjį kelią, kuris, savo ruožtu, ėjo į tvir- 
tovės vartus; šiuo taku jis ir nujojo. Antonijus palydėjo 
jį iki pat pamiškės, paskui grįžo pas likusiuosius. 

Išjojęs į kelią, Karlosas paleido žirgą šuoliais ir 
drąsiai nujojo plačių tvirtovės vartų link. Nė žingsnio 
neatsilikdamas, įkandin bėgo šuo Bizonas. 


— XXXIII skyrius — 


— Prisiekiu Šventąja Mergele, tai jis! — sušuko 
nustebęs ir išsigandęs Robladas. — Tai jis! Tikrai sakau! 

— Aš taip ir maniau, taip ir maniau! — suspigo 
Viskara. — Taijis buvo ant uolos, man nepasivaideno! 

— Iš kurgi jis atsirado? Vardan visų šventųjų, iš 
kur šis vaikinas?.. 

— Robladai, aš turiu išeiti! Aš eisiu žemyn. Aš 
nenoriu su juo susitikti. Negaliu! 

— Na, pulkininke, jau verčiau tegu jis su jumis 
pasikalba. Juk jis matė jus ir pažino. Jeigu jūs imsite jo 
vengti, tai tik sukels įtarimą. Jis tikriausiai prašys, kad 
mes jam padėtume vytis indėnus, — užtikrinu, kad jis 
tik dėl to ir atvyko. 

— Ar jūs taip manote? — paklausė Viskara, šiek 
tiek nusiraminęs dėl šio pasiūlymo. 

— Neabejoju! O ko gi kito? Teisybės jis negali 
įtarti. Juk jis ne burtininkas, kaip kad jo motina! Niekur 
neikite, ir paklausykime, ką jis pasakys. Žinoma, jūs 
galite su juo kalbėtis iš čia, iš asotėjos, O jis tegu pa- 
silieka apačioje. Jeigu jis ims įžūliai elgtis, — atsime- 
nate, jis mums abiems jau yra kibęs į akis, — mes jį 
areštuosime ir vieną kitą dienelę palaikysime šaltojoje, 
kad truputį atvėstų. Tikiuosi, tam jis mums duos pa- 
grindo. Aš juk nesu pamiršęs akiplėšiško jo išpuolio 
tuomet per šventę. 

— Jūsų teisybė, Robladai, aš pasiliksiu ir jį išklau- 
sysiu. Taip bus geriau. Manau, tai pašalins įtarimus. Ir, 
be to, jūsų teisybė: jis nė negali nieko įtarti. 

— Atvirkščiai, netrukus jis paprašys jūsų pagal- 
bos, ir jūs jam padėsite — ir visai sumaišysite pėdsakus. 
Jis dar taps jūsų draugu! — Ir Robladas nusikvatojo. 

Tas buvo panašu į teisybę ir labai patiko Viskarai. 
Jis tuojau pat nutarė paklausyti kapitono patarimo. 

Sis skubus pasikalbėjimas tetruko vos keletą mi- 
nučių — nuo tos akimirkos, kai jie pirmąkart pamatė 
raitelį, ir iki tol, kol jis išnyko po tvirtovės sienomis. 

Paskutinius du šimtus jardų jis jojo iš lėto ir su 
nuolankia veido išraiška, tarytum būgštaudamas, kad 
nebūtų palaikyta įžūlumu, jeigu ant šios valdžios tvir- 
tovės slenksčio jis rodys savo jojimo meną. Jo gražiame 
veide buvo galima įžiūrėti skausmo žymes, tačiau nie- 
kas neišdavė to jausmo, kuris dabar jo širdyje buvo 
stipriausias. 

Prijodamas prie tvirtovės, jis nusiėmė sombrerą 
ir pagarbiai nusilenkė karininkams, kurių galvos ir pe- 
čiai buvo matyti viršum parapeto; o per dešimtį žings- 

nių nuo tvirtovės sienų sulaikė žirgą, vėl nusiėmė skry- 
bėlę ir laukė, kol kas nors jį prakalbins. 

— Ko jums reikia? — paklausė Robladas. 

— Kabaljere, aš norėčiau pasikalbėti su komen- 
dantu. 

Tai buvo pasakyta tokiu tonu, tarytum jis norėtų 
kažin ko paprašyti. Sis tonas nuramino ir Viskarą, ir 
antrąjį, kur kas bjauresnį niekšą, kuris, nors ir įtikinėjo 
viršininką, pats ne taip jau tebuvo įsitikinęs, jog me- 
džiotojas bus atvykęs taikiais tikslais. Tačiau dabar jis 
neabejojo, kad jo spėjimas buvo teisingas: Karlosas at- 
vyko prašyti jų pagalbos. 

— Tai aš! — atsiliepė Viskara, kuris visai atsikvo- 
šėjo iš baimės. — Aš esu komendantas. Ką jūs man 
norėjote pasakyti, bičiuli? 

— Jūsų prakilnybe, aš atvykau su prašymu. — Ir 
medžiotojas vėl nužemintai nusilenkė. 

— Ar ašjums nesakiau? — sušnibždėjo Robladas 
viršininkui. — Viskas gerai, pulkininke! 

— Ką gi, mano bičiuli, — tarė Viskara savo įpra- 
stu išdidžiai atlaidžiu tonu, — išklausysime jūsų. Jeigu 
jūsų prašymas protingas... 

— Jūsų prakilnybe, aš prašau didelės malonės, 
bet, tikiuosi, čia nesama nieko neprotinga. Esu įsitiki- 
nęs, kad, jeigu tik tai nekliudys daugybei jūsų pareigų, 
jūs man neatsakysite. Juk visi žino, kiek daug laiko ir 
pastangų jūs jau paskyrėte šiam reikalui. 

— Ar aš jums nesakiau? — vėl sumurmėjo Ro- 
bladas. 

— Na, na klostykte! — paskatino Viskara pra- 
šytoją. — Juk aš negaliu jums atsakyti, kol neišgirsiu, ko 
gi jūs prašote. | 

— Štai koks dalykas, jūsų prakilnybe. Aš tik varg- 
šas bizonų medžiotojas... 

— O, jūs Karlosas, bizonų'medžiotojas! Pažįstu, 
pažįstu. 

Ė — Taip, jūsų prakilnybe, mes esame susitikę... 
Svento Jono dieną. 

— Kaipgi, kaipgi! Prisimenu. Jūs puikus raitelis. 

— Jūs teikiate man daug garbės, jūsų prakilnybe. 
Tačiau mano sugebėjimai šiuo metu man nepadės. Ma- 
ne ištiko didelė nelaimė... 

— Kas gi nutiko? Sakykite! 

Ir Viskara, ir Robladas numanė, ko medžiotojas 
prašys. Jie norėjo, kad šį prašymą girdėtų ties vartais 
slankioją be darbo kareiviai, todėl patys kalbėjo garsiai, 
norėdami, kad ir prašytojas pakeltų balsą. 

Ir Karlosas taip pat atsakinėjo garsiai — ne ma- 
lonumą norėdamas suteikti pašnekovams, ne, jo turėta 
savų priežasčių. Jis taip pat norėjo, kad jo pasikalbėjimą 
su karininkais girdėtų kareiviai, o svarbiausia — sar- 
gybinis prie vartų. 

— Tai šit, jūsų prakilnybe, — kalbėjo jis toliau, — 
aš gyvenu skurdžioje rančoje, pačiame gyvenvietės ga- 
le, su senute motina ir seserim. Praėjusią naktį jas už- 
puolė indėnai. Mano motinai taip sudavė, jog ji sudribo 
negyva, trobą padegė, o seserį išsigabeno! 

— Aš girdėjau apie tai, mano bičiuli. Dar daugiau, 
aš pats leidausi vytis laukinių. 

— Žinau, jūsų prakilnybe. Aš tuo metu buvau 
prerijoje ir grįžau tik šiąnakt. Girdėjau, kad jūs, jūsų 
prakilnybe, nedelsdami ėmėte vytis laukinius, ir aš 
jums labai dėkingas. 

— Neverta dėkoti, aš tevykdžiau savo pareigą. Aš 
apgailestauju, kad taip įvyko, ir užjaučiu jus. Bet niekšai 

spėjo pasprukti, ir dabar nebėra vilties jiems atlyginti 
pagal nuopelnus. Galbūt vėliau, kai bus sustiprinta vie- 
tos įgula. Tuomet aš pats galėsiu užpulti indėnus ir gal 
mes surasime jūsų seserį. 

Medžiotojui visiškai pavyko savo nuolankumu 
suklaidinti Viskarą — komendantas vėl atgavo visą pa- 
sitikėjimą savimi ir ramumą, ir kiekvienas, žinojęs apie 
atsitikimą ne daugiau, kaip tiktai iš jų pokalbio, tik- 
riausiai, jo klausydamasis, būtų apsigavęs. Jis puikiai 
veidmainiavo — jo neišdavė nei kalba, nei laikysena. 
Tačiau nuo visą tiesą žinančio Karloso įžvalgių akių 
nepasislėpė lūpų virpesys, nors jis tebuvo vos paste- 
bimas; jis pastebėjo ir neryžtingą Viskaros žvilgsnį, ir 
kiekvieną mažiausią jo kalbos užsikirtimą. 

Taip, Karlosas jį apgavo, bet jis negalėjo Karloso 
apgauti. 

— Kojūs norėjote prašyti? — pasiteiravo Viskara, 
tiek daug pažadėjęs Karlosui ateityje. 

— Sit ko, jūsų prakilnybe: leiskite jūsų kareiviams 
dar kartą išvykti grobikų pėdsakais — ar jūsų vado- 
vaujamiems (tuo aš būčiau labai patenkintas), arba ku- 
rio nors kito narsaus jūsų karininko vadovaujamiems... 
(šiuos žodžius išgirdęs, Robladas pasijuto pagirtas). Aš 
būsiu vadovas, jūsų prakilnybe. Per du šimtus mylių 
aplinkui nėra tokios vietos, kurios aš nežinočiau taip 
pat gerai, kaip šio slėnio. Ir nors man pačiam apie tai 
kalbėti netiktų, bet patikėkite, jūsų prakilnybe, aš galiu 
sekti indėnų pėdsakais ne blogiau negu bet kuris me- 
džiotojas Lygumoje. Tik pasiųskite kareivius, jūsų pra- 
kilnybe, ir pažadu jums — aš nuvesiu juos iki grobikų 
arba užsitrauksiu gėdą! Aš nepamesiu jų pėdsakų, kad 
ir kur jie benueitų. 

— O, šit kaip! — tarė Viskara, reikšmingai su- 
sižvelgdamas su Robladu. 

Abiem pasidarė nejauku. 

— Taip, jūsų prakilnybe, pėdsakais aš visur at- 
seksiu. 

— Bet tai neį;manoma, — prieštaravo Robladas. — 
Juk tai buvo prieš porą dienų. Ir, be to, kartą mes jau 
sekėme šiais pėdsakais, persikėlėme per Pekoso upę ir 
įsitikinome, kad iki to laiko plėšikai tapo nebepasie- 
kiami. Taigi čia bus visai bergždžias bandymas. 

— Kabaljerai! — vėl kreipėsi Karlosas į abudu. — 
Tikinu jus, kad aš galiu surasti plėšikus. Jie ne taip jau 
toli nuo čia. 

Komendantas ir kapitonas krūptelėjo ir pastebi- 
mai išblyško. Medžiotojas, rodės, nekreipė į tai nė men- 
kiausio dėmesio. 

— Niekis, bičiuli! — prabilo užsikirsdamas Ro- 
bladas. — Jie... taip, jie dabar už šimto mylių, nė kiek ne 
mažiau... kur nors ten, Ljano Estakadoje, arba kalnuose. 

— Atleiskite kapitone, kad aš su jumis nesutinku, 
bet aš įsitikinęs... aš žinau, kas čia per indėnai, žinau, 
kurios jie giminės. 

— Kurios giminės? — vienu metu paklausė ka- 
rininkai; abiejų veidai buvo rimti, balsai lengvai virpė- 
jo. — Kaip — kurios giminės? Argi čia ne jutai? 

— Ne, — atsakė medžiotojas, kuris puikiausiai 
matė abiejų pašnekovų sumišimą. 

— Tai kurie gi? 

— Aš įsitikinęs, kad čia ne jutai, — tarė Karlo- 
sas. — Čia tikriausiai chikarilai. Jie — amžini mano 
priešai. 

— Suvis galimas daiktas! — vienu metu sutiko 
karininkai, aiškiai pasijutę lengviau. 

— Suvis galimas daiktas! — pakartojo Robla- 
das. — Iš mačiusiųjų apibūdinimo atrodė, kad čia jutai. 
Bet galbūt žmonės apsiriko. Visi taip buvo įbauginti, 
jog nieko kaip reikiant negalėjo papasakoti. Ir, be to, juk 
indėnai pasirodydavo tik naktimis. 

— O kodėl jūs galvojate, kad čia buvo chikari- 
lai? — paklausė komendantas, kuriam vėl pasidarė 
lengviau alsuoti. 

— Iš dalies todėl, jog jų tebuvo taip maža, — at- 
sakė Karlosas. — Jeigu būtų buvę jutai... 

— Tačiau jų buvo suvis ne taip maža. Piemenys 
pranešė apie didelę gaują. Jie nusiginė didžiulę bandą. 
Jeigu nebūtų buvęs didelis būrys, jie nebūtų išdrįsę pa- 
sirodyti slėnyje, tai aišku. 

— Aš įsitikinęs, kad jų buvo nedaug, jūsų pra- 
kilnybe. Užtenka narsiųjų jūsų kareivių eskadrono, kad 
būtų galima sučiupti ir grobikus, ir grobį. 

Išgirdę tokius žodžius, netoliese dūlinėję žema- 
ūgiai ulonai išsitiesė ir atsilošė, kad atrodytų aukštesni. 

— Jeigu tik čia buvo chikarilai, — kalbėjo Karlosas 
toliau, — man nėra ko ir pėdsakais sekti. Jie nepasuko į 
Lygumą. Jeigu jie patraukė į tą pusę, tai tik dėl to, kad 
jus suklaidintų, kai jūs ėmėte juos vytis. Aš žinau, kur 
jie dabar: kalnuose. 

— Jums atrodo, kad jie kalnuose? Šit kaip! 

— Taip, aš tuo įsitikinęs. Ir ne toliau kaip už pen- 
kių dešimčių mylių nuo čia. Tik pasiųskite kareivius, 
jūsų prakilnybe, ir aš nuvesiu juos tiesiog ten, kur rei- 
kia. Dėl šito nėra reikalo vykti tuo keliu, kuriuo gro- 
bikai išjojo iš slėnio, — esu įsitikinęs, kad ten apgaulingi 
pėdsakai. 

Komendantas ir Robladas pasitraukė nuo para- 
peto ir keletą minučių pusbalsiu tarėsi. 

— Tai neblogai atrodys, — kalbėjo kapitonas. — 
Iš tikrųjų jums tik šito ir tereikia. Jau kad gera proga, tai 
gera. Jūs pasiųsite kareivius šio vaikino prašymu, o kas 
jis čia toks! Menkysta! Jūs padarysite jam paslaugą, o 
tuo pačiu ir sau. Užtikrinu jus, kad tai kuo puikiausiai 
atrodys. 

— Bet jis vadovaus! 

— Ir tegul! Dar geriau: visi bus patenkinti. Jis, 
žinoma, savo chikarilų nesuras... Kur ten! Bet kodėl gi 
nepaguosti kvailio? 

— Bet įsivaizduokite, jei jis suranda mudviejų 
pėdsakus? Bandos pėdsakus! 

— Ta linkme jis neis. Ir, be to, juk mes nepri- 
valome žengti paskui jį, kur tik jis užsimanys. Bet jis 
pasakė, kad ten neisiąs, kad nesiruošiąs sekti pėdsakais. 
Jis žino ten kažkur kalnuose šių chikarilų lizdą... Ką gi, 
labai galimas daiktas. Sutriuškinti juos — tatai būtų net 
pagirtina. Ant vartų pakabintume porą skalpų — ne- 
blogai atrodytų. Tokių papuošalų dar neprisidėjo per tą 
laiką, kai mudu čia sėdime. Na, ką pasakysite? Pagaliau 
tai tik nedidelis pasijodinėjimas — penkiasdešimt mylių 
raitam. 

— Ką gi, apskritai aš neprieštarauju. Iš tiesų, tai 
turėtų neblogai atrodyti... Bet aš pats negaliu joti. Ne- 
noriu nė arti prieiti prie šio vaikino nei per šį pasi- 
jodinėjimą, nei kur nors kitur... Jūs tikriausiai supran- 
tate, kaip aš jaučiuosi? — Ir komendantas reikšmingai 
paželgė į Robladą. 

— Taip, taip... žinoma... — atsakė šis. 

— Kareivius veskite jūs, o jeigu nenorite, pasiųs- 
kite Garsiją arba seržantą. 

— Aš josiu pats, — tarė Robladas. — Tai bus pa- 
tikimesnis dalykas. Jeigu medžiotojas sumanys joti ko- 

kiais nors netinkamais pėdsakais, aš nuvesiu jį į kitą 
pusę arba tiesiog nesutiksiu... Taip, verčiau vykti man 
pačiam. Suk jį devynios, man bus labai malonu susi- 
remti su šitais raudonodžiais! Turiu vilties pargabenti 
jums skalpų! — nusikvatojo Robladas. 

— Kada jūs manote išvykti? — paklausė pulki- 
ninkas. 

— Tučtuojau. Juo greičiau, juo geriau. Taip bus 
visiems maloniau, ir tai parodys, kad mes kupini ener- 


gijos ir patriotiškumo! — Ir jis vėl nusikvatojo. — Jūs 
duokite įsakymą seržantui, o aš eisiu nudžiuginti mūsų 
medžiotoją. 


Robladas paskubomis nusileido nuo asotėjos, ir 
po valandėlės sutrimitavo trimitininkas. Trimito garsas 
skelbė: „Ant žirgų!“ 


— XXXIV skyrius — 


Visą laiką per šį pasikalbėjimą medžiotojas ne- 
judėdamas sėdėjo balne ten, kur sustabdė žirgą. Ka- 
rininkų jis nebematė: jie pasitraukė nuo asotėjos krašto, 
ir dabar juos užstojo parapetas. Bet Karlosas susipro- 
tėjo, apie ką jie tariasi, ir kantriai laukė. 

Prie vartų jau susirinko trys ar keturios dešimtys 
kareivių, jie smalsiai apžiūrinėjo žirgą ir raitelį; tačiau 
suskardėjo gerai pažįstamas trimito balsas, ir visi šoko 
prie arklidžių; Prie vartų pasiliko tiktai sargybinis. Jis 
kaip ir visi kareiviai girdėjo medžiotojo pasikalbėjimą 
su karininkais ir spėjo, kad trimitininkas ne veltui tri- 
mituoja. Karlosas buvo įsitikinęs, kad jo prašymas bus 
patenkintas, nors komendantas dar nebuvo jam šito pa- 
sakęs. 

Iki paskutinės valandėlės Karlosas neturėjo tiks- 
laus veikimo plano. Kaipgi jis galėjo viską apgalvoti, 
kai taip daug kas priklausė nuo atsitiktinumo? 

Jam tebuvo aišku viena; jis turi Viskarą užklupti 
vienas. Nors minutei — ir to pakaktų. 

Jis jautė: prašyti, maldauti — bergždžias daly- 
kas — tai bus tuščias laiko gaišinimas ir baigsis pra- 
laimėjimu ir mirtimi. Kerštui. pakanka vienos minutės. 
O mintis, kad jo sesuo žuvusi, vis neatstojo nuo Karloso, 
ir jis troško keršto. Kas bus toliau — jis negalvojo. Jeigu 
teks bėgti — ką gi, čia jis pasikliovė atsitiktinumu ir 
pačiu savimi: jėgų ir sumanumo jam pakaks. 

Taigi iki šios valandėlės jis neturėjo jokio tikslaus 
plano. Bet staiga jam dingtelėjo galvon, kad komendan- 
tas pats gali vadovauti išvykstančiam ieškoti būriui. Jei- 
gu taip, dabar jis nieko nesigriebs. Jis bus vadovu, ir 
jam pasitaikys puikiausia proga ne tiktai sunaikinti 
priešą, bet ir pasprukti. Tegu tik jie išvyks į nykią, ne- 
žinomą lygumą — ten jam nebaisūs jokie ulonai, tegu 
būna jų nors dešimteriopai daugiau. Niekados jie jo ne- 
pavys ant jo ištikimojo ristūno. 

Kareiviai renkasi į žygį — tatai jis suprato iš tri- 
mito ženklo. Ar vyks su jais Viskara? — štai klausimas, 
kuris vis labiau neramino Karlosą, kol jis nejudėdamas 
sėdėjo ant savo žirgo, nekantriai žvelgdamas viršun į 
parapetą. 

Ir štai viršum sienos vėl pasirodė nekenčiamas 
veidas. Šį kartą komendantas pažvelgė, norėdamas pra- 
nešti vargšui prašytojui, kaip jis įsivaizdavo, džiugią 
žinią. Ir jis pranešė ją pasipūtęs ir orus, įsitikinęs darąs 
didžiausią malonę medžiotojui. 

Karloso veidas nušvito džiaugsmu, tačiau ne dėl 
žinios, kurią jis išgirdo, nors kaip tik taip pagalvojo 

Viskara, — ne: Karlosą nudžiugino tai, kad komendan- 
tas, kaip matyt, bus pasilikęs vienas asotėjoje. Roblado 
greta nebvo. 

— Jūs nepaprastai geras, jūsų prakilnybe, kad tei- 
kiate tokią malonę paniekintam vargdieniui. Aš jau ir 
nebežinau, kaip jums atsidėkoti! 

— Neverta dėkoti, neverta. Jo katalikiškos dide- 
nybės karininkui nereikia padėkos, kai jis vykdo savo 
pareigą. 

Tardamas šiuos žodžius, komendantas išdidžiai 
bei oriai numojo ranka ir, atrodė, buvo besiruošiąs pa- 
sitraukti. Karlosas sustabdė jį klausdamas: 

— Ir aš turėsiu garbės tarnauti vadovu jūsų pra- 
kilnybei? 

— Ne, aš pats su šia ekspedicija nevyksiu, jai va- 
dovaus geriausias mano karininkas kapitonas Robladas. 
Jis dabar ruošiasi žygiui. Palaukite jo. 

Ir, staigiai pasisukęs, Viskara vėl ėmė vaikštinėti 
po asotėją. Be abejo, po šio pasikalbėjimo akis į akį jis 
nekaip jautėsi ir džiaugėsi atsisveikinęs su medžiotoju. 
Neverta klausinėti, kodėl jis teikėsi duoti visus šiuos 
paaiškinimus, bet Karlosui ir tereikėjo sužinoti tai, ką jis 
sužinojo. 

Jis pamatė, kad atėjo laikas, nebegalima gaišti nė 
valandėlės, ir viena akimirka nutarė ko nors griebtis. 

Iki šiol jis nejudėdamas sėdėjo balne. Šautuvą lai- 
kė atrėmęs buože į balno kilpą, prispaudęs vamzdį prie 
peties, ir jo niekas nepastebėjo. Aukšti auliniai Karloso 
batai, kuriais jis buvo apsiavęs, ir užmesta ant pečių 
serapė visiškai slėpė šautuvą. Pašalinės akys nepaste- 
bėjo ir aštraus medžioklinio peilio, kabančio prie kai- 
riosios Karloso šlaunies ir paslėpto po serape. Tai ir 
buvo visi jo ginklai. 

Tą trumpą laiko tarpą, kai komendantas ir Ro- 
bladas tarėsi, Karlosas nepraleido tuščiai, tai buvo tik 
tariamas neveiklumas. Jis nuodugniai apžiūrinėjo sie- 
nas ir išvydo, kad nuo pat vartų masyvia siena viršun į 
asotėją eina akmeniniai laiptai. Šiais laiptais ant tvir- 
tovės stogo kopdavo kareiviai, eidami tarnybines pa- 
reigas. Bet Karlosas žinojo, kad esama dar kitų laiptų 
karininkams. Ir nors pirmiau niekados jis nebuvo buvęs 
tvirtovėje, tačiau teisingai spėjo, kad jie turi būti gre- 
tutinėje pastato dalyje. Jis taip pat pastebėjo, kad prie 
vartų stovi tik vienas sargybinis ir kad akmeninis suolas 
tarpuvartėje — įprasta sargybinių poilsio vieta — dabar 
tuščias. 

Vadinasi, sargybiniai arba viduj, pastate, arba iš- 
sivaikščioję po kareivines. Reikia pasakyti, kad draus- 
mės tvirtovėje ne kokios tebūta. Viskara, nors pats buvo 
dabitiškas ir tvarkingas, tačiau ne labai daug tereika- 
lavo iš kareivių. Jis pernelyg buvo užsiėmęs savo ma- 
lonumais, kad galėtų dar kuo nors rūpintis. 

Visa tai pastabus medžiotojas nužiūrėjo dar prieš 
antrąkart Viskarai prieinant prie parapeto ir pranešant 
jam apie savo nusistatymą pasiųsti kareivius. Ir vos jis 
vėl spėjo išnykti, Karlosas ėmėsi darbo. 

Staiga jis nusėdo nuo žirgo ir paliko jį toje pačioje 
vietoje, kur buvo iš pat pradžių sustabdęs. Jis nepririšo 
juodžio nei prie skersinio, nei prie stulpo, bet tik užmetė 
pavadžius už balno lankelio. Jis žinojo, kad puikiai iš- 
mokytas ristūnas ramiai jo lauks. 

Šautuvą Karlosas vis dar laikė po apsiaustu, nors 
tvirtai prispausta prie šlaunies buožė dabar buvo ma- 
toma pašalinėms akims. Prilaikydamas jį, Karlosas pa- 
suko į vartus. 


Karlosą neramino viena —arjį praleis sargybinis? 
Jeigu ne, sargybinis turi mirti! 

Nuspręsta akimirksniu, ir, eidamas prie vartų, 
medžiotojas nusitvėrė po apsiaustu už peilio rankenos. 

Karloso, o ir paties sargybinio laimė, kad Karlosui 
pasisekė: medžiotojas praėjo pro vartus be didelių sun- 
kumų. Sargybinis, nerangus ir tingus Vaikinas, neseniai 
girdėjo pasikalbėjimą ir dabar nieko blogo neįtarė. Tie- 
sa, jis vis dėlto buvo besulaikąs Karlosą, bet šis pasku- 
bomis atsakė, kad turįs kai ką pasakyti komendantui, 
kuris jam liepęs užkopti į asotėją. Sargybinis liko ne 
visai patenkintas šiuo atsakymu ir nelabai noromis, bet 
vis dėlto leido Karlosui praeiti. 

Karlosas tuojau pat šoko prie laiptų ir šmurkš- 
telėjo į viršų. Lengvai ir patylomis lyg katė jis kopė 
akmeniniais laiptais, ir, kai pasiekė asotėją, Viskara, sto- 
vintis per kokius penkis šešis žingsnius nuo laiptų, ne- 
įtarė, kad jis čia nebe vienas. 

Taip, tai buvo jis, Viskara, despotas, grobikas, 
prievartautojas, pražudęs Karloso seserį, nuplėšęs jai 
garbę. Štai jis stovi per keletą žingsnių nuo brolio ker- 
šytojo, per šešias pėdas nuo šautuvo vamzdžio, ir vis 
dar nežino, kas jam gresia. Jis pasisukęs žiūri į kitą pu- 
sę, jis nemato pavojaus. 

Medžiotojas tik akimirką dirstelėjo į jį, paskui aki- 
mis apmetė sienas ir įsitikino, kad viršuje nieko nėra. Jis 
žinojo, kad ant abiejų bokštų stovi po sargybinį, bet jų 
nepastebėjo: jie ėjo sargybą ant išorinių sienų ir iš tos 
vietos, kur stovėjo Karlosas, nebuvo matomi. Ir daugiau 
nieko ant stogo, nė gyvos dvasios. Čia buvo tik priešas, 
ir Karloso žvilgsnis vėl sustojo ties juo. 

Karlosas galėjo šauti Viskarai į nugarą ir jau buvo 
besiruošiąs tai padaryti, bet tuojau pat persigalvojo. Jis 

atėjo šį Žmogų nužudyti, bet ne taip. Netgi ir atsar- 
gumas siūlė kitokį būdą. Peilis nebylus, jis veikiau pa= 
dės keršytojui pasprukti, kai darbas bus atliktas. 

Taip pagalvojęs, Karlosas atsargiai nuleido buožę 
žemyn ir priglaudė vamzdį prie parapeto. Geležis vos 
girdimai sužvangėjo, atsitrenkusi į akmenį. Kad ir koks 
silpnas buvo šis garsas, komendantas jį išgirdo, staigiai 
atsigręžė ir, išvydęs nekviestą svečią, krūptelėjo. 

Jis mėgino pasipiktinti, tačiau baimė nugalėjo 
pyktį, pamačius naują išraišką, kuri per šią valandėlę 
nebepažįstamai pakeitė medžiotojo veidą. 

— Kaip išdrįsote čia ateiti nepasiklausęs, gerbia- 
masis? — pradėjo jis. — Kaip jūs... 

— Tyliau, pulkininke! Tyliau, jus gali kas nors 
išgirsti! 

Tai buvo pasakyta negarsiai, šaltai ir ryžtingai, 
įsakomu tonu, ir niekšingas bailys, kuriam buvo tai- 
komi šie žodžiai, išsigando. Visoje prieš jį stovinčio 
žmogaus povyzoje, veide jis pamatė baisų ir nepalau- 
žiamą ryžtingumą, ir šis veidas aiškiai jam bylojo: „Ban- 
dyk nepaklausyti — ir tu mirsi!" 

Šią išraišką patvirtino blizgantys ilgo peilio aš- 
menys; jo rankeną tvirtai gniaužė medžiotojo ranka. 

Viskara nublyško iš baimės. Dabar jis suprato, ką 
tas viskas reiškė. Prašymas išsiųsti kareivius buvo tiktai 
dingstis pasiekti jį, Viskarą. Medžiotojas susekė, suži- 
nojo, kad čia jis dėl visko kaltas, ir dabar atvyko rei- 
kalauti atlyginimo arba atkeršyti už seserį. Viskarą ap- 
niko visas naktinio slogučio siaubas, sumišęs su siaubu, 
kuris jam iškilo tikrovėje. 

Jis nežinojo, ką sakyti, be to, ir nepajėgė kalbėti, 

tik beviltiškai dairės:i, veltui vildamasis iš kurios nors 
pusės pagalbos. Tačiau aplinkui — nė gyvos dvasios, 
tik pilkos sienos, 0 priešais jį niūrus žiauraus priešo 
veidas. Šauktųsi pagalbos, bet šis veidas, grasinanti po- 
za... Viskara suprato, kad jeigu suriks, šis riksmas bus 
jo gyvenime paskutinis. Pagaliau dusdamas jis prabilo: 

— Ko jums reikia? 

— Mano sesers! 

— Jūsų sesers? 

— Taip! 

— Karlosai, aš nežinau... Jos čia nėra... Aš... 

— Meluojate! Jinai čia tvirtovėje. Žiūrėkite: šuo 
staugia ten prie durų. Kodėl jis staugtų? 

Ir Karlosas parodė žemutinio aukšto duris, prie 
kurių šią valandėlę sukinėjosi ir inkštė Bizonas, norė- 
damas įeiti. Kareivis mėgino jį nuvaryti. 

Viskara pažvelgė į tą pusę. Jis pamatė šunį, pa- 
matė ir kareivį, bet nedrįso jam šūktelėti. Aštrūs ašme- 
nys blizgėjo priešais jį. Medžiotojas pakartojo tą patį 
klausimą: 

— Kodėl jis staugtų? 

— Aš... aš nežinau... 

— Vėl meluojate! Jos įeita pro tas duris. Kur ji 
dabar? Atsakykite! Greičiau! 

— Sakau jums, kad nežinau. Patikėkite... 

— Melagingasis niekše! Ji čia! Aš susekiau tave, 
aš aplankiau visas vietas, kur jūsų būta... Jūsų gudrybės 
jums nepadėjo. Pameluok dar kartą — ir šis peilis 
įsmigs į tavo širdį! Ji čia! Kur ji? Kur? Atsakyk! 

— Ne, nežudykite manęs, aš viską pasakysiu! Ji 
čia... Ji... Prisiekiu, aš nepadariau jai nieko bloga! Pri- 
siekiu, aš ne... 

Karlosas nepastebėjo, kad dar vienas žmogus užlipo į asotėją... 


— Gerai, bjaurybe! Stok čia... čia, prie sienos! Mik- 
liau! 

Medžiotojas parodė vietą, iš kurios buvo matyti 
dalis vidinio kiemo — patijo. Komendantas tuojau pat 
pakluso, suprasdamas, kad kitaip jo laukia tikra mirtis. 

— Įsakyk, kad ji būtų čia atvesta. Tu žinai, kas ją 
saugo. Elkis ramiai, girdi? Pabandyk tik duoti ženklą 
savo vergams! Vienas žodis, vienas judesys — ir aš per- 
smeigsiu tave peiliu! Na?! 

— O Viešpatie, Viešpatie!.. Tai mane pražudys... 
Visi sužinos... Aš žuvęs, žuvęs! Maldauju jus, pasigai- 
lėkite, palūkėkite kiek! Ji grįš pas jus, prisiekiu! Šią pat 
naktį!.. 

— Tuojau pat, niekše! Mikliau, subrusk! Pašauk 
tą, kuris žino, kurji. Tegują atveda! Greičiau, nebandyk 
mano kantrybės! Dar valandėlė... 

— Dieve teisingasis! Nežudykite manęs!.. Vieną 
valandėlę... palaukite!.. Aha! 

Paskutinis šūksnis nuskambėjo suvis kitaip. Tai 
buvo džiaugsmo, pergalės šūksnis. 

Komendantas visą laiką stovėjo atsigręžęs į laip- 
tus, kuriais užkopė Karlosas, o medžiotojas į tą pusę 
nežiūrėjo, todėl ir nepastebėjo, kad į asotėją užkopė dar 
vienas žmogus... Ir staiga kažkieno tvirta ranka suspau- 
dė grasinamai pakeltą ranką. Karlosas ištraukė ranką, 
staigiai pasisuko — priešais jį stovėjo karininkas. Jis 
pažino leitenantą Garsiją. 

— Su jumis aš ne piktuoju! — sušuko medžioto- 
jas. — Nesikiškite! 

Neatsakydamas leitenentas išsitraukė pistoletą ir 
buvo bešaunąs jam į veidą. Karlosas puolė jį. 

Sudrioksėjo šūvis, valandėlei dūmai apgaubė ir 
Garsiją, ir medžiotoją. Ir Viskara išgirdo, kaip kažkas 
sunkiai žnegtelėjo asotėjoje. Dar akimirka — ir dūmuo- 
se pasirodė antrasis, tas, kuris liko nepaliestas. 

Čia buvo bizonų medžiotojas, ir nuo peilio, kurį 
jis spaudė rankoje, lašėjo kraujas. 

Jis šoko į tą vietą, kur pirmiau stovėjo komen- 
dantas, bet ten nieko neberado: Viskara jau bėgo asotėja 
į antruosius laiptus. 

Karlosas tuojau pat pamatė, kad čia, asotėjoje, jo 
nebepavys — Viskara suspės nusileisti laiptais. O bėgti 
paskui jį beprotybė: juk šūvis, žinoma, jau bus sukėlęs 
ant kojų visus. 

Karlosą apėmė nusiminimas, bet tik akimirką. 
Tuojau pat jam švystelėjo puikiausia mintis — jis atsi- 
minė savo šautuvą. Galbūt komendantas dar nepaspru- 
ko nuo jo! 

Jis griebėsi šautuvo ir, pašokęs į šalį, kad nekliu- 
dytų dar neišsisklaidę dūmai, nusitaikė. 

Viskara jau buvo pribėgęs prie laiptų ir lipo že- 
myn. Viršum sienos buvo matyti tik jo galva ir pečiai. 
Bet kažkas privertė jį stabtelėti ir atsigręžti. Bailiui jau 
buvo beveik praeinanti baimė — juk pagalba suvis ar- 
ti, — ir jis atsigręžė iš įdomumo pažiūrėti, kaip baigėsi 
medžiotojo ir Garsijos grumtynės. Jis norėjo stabtelėti 
tik akimirką, bet vos tik pasuko galvą, suskardėjo šū- 
vis —jį kliudė taikli kulka, ir jis nusirito laiptais žemyn. 

Medžiotojas matė, kad kulka pataikė į tikslą, be 
to, jis matė, kad ir kitas karininkas negyvas, girdėjo 
įnirtingus šauksmus apačioje ir suprato, kad, jeigu ne- 
pabėgs nedelsdamas nė valandėlės, bus apsuptas ir per- 
smeigtas šimtu iečių. 

Pirmoji jo mintis buvo — leistis žemyn tais pačiais 
laiptais, kuriais čia atėjo. Antrieji leidosi į vidinį kiemą, 
o ten jau pilna kareivių. 

Jis peršoko per leitenanto kūną ir nubėgo laiptų 
link. 

Jais jau kopė ginkluoti žmonės. Kelias buvo už- 
kirstas! 

Jis vėl peržengė per nukautąjį, nubėgo asotėja, 
užšoko ant išorinės parapeto sienos ir dirstelėjo žemyn. 

Baisu buvo šokti iš tokio aukščio, bet kuo jis dar 
galėjo pasikliauti? Keletas ulonų jau užbėgo ant stogo ir 
šoko prie jo, atstatę ietis, kiti šaudė iš karabinų; aplinkui 
sušvilpė kulkos. Galvoti nebebuvo kada. Karlosas pa- 
žvelgė į juodį; šaunusis žirgas stovėjo, išdidžiai išrietęs 
sprandą, kandžiodamas brizgilus. „Ačiū Dievui, jis dar 
gyvas!" 

Keturkojo draugo vaizdas suteikė Karlosui jėgų. 
Šuolis — ir štai jis jau ant žemės palei sieną, sveikas ir 
gyvas. 

Šaižiai sušvilpęs, jis pasišaukė žirgą, šoko į balną 
ir po akimirkos jau šuoliavo kloniu. 

Iš paskos suzvimbė kulkos, ulonai skubėjo vytis. 
Bet prieš jiems sėdant ant žirgų ir išjojant pro vartus, 
Karlosas pasiekė brūzgynų pakraštį ir išnyko iš akių; 
užpakaly jo užsiskleidė tanki krūmokšnių lapija. 

Vadovaujamas Roblado ir Gomeso, ulonų būrys 
šuoliavo įkandin Karloso. Bet buvo didžiausias nuste- 
bimas, kai, jiems prisiartinus prie brūzgynų, viršum 
krūmų iškilo apie pora dešimčių galvų, ir juos pasitiko 
laukiniai kariški šauksmai. 

— Indėnai! Laukiniai! — sušuko ulonai, laikyda- 
mi žirgus, kurie išsigandę gręžėsi atgal. 

Buvo įsakyta sustoti ir laukti pastiprinimo. Visa 
įgula sukelta ant kojų, apsuptas tankumynas ir pagaliau 
ryžtasi į jį įžengti. Tačiau nepavyko indėnų surasti, nors 
jų arklių pėdsakai ir kriko po tankumyną įvairiomis 
kryptimis. 

Sugaišę keletą valandų ne per daug ryžtingiems 
ieškojimams, Robladas su ulonais grįžo į tvirtovę. 


— XXXV skyrius — 


Garsija buvo nebegyvas, Viskara nemirė, nors, jį 
pakėlus, galėjo atrodyti, kad jam neilgai belikę gyventi, 
ir iš visko matėsi, kad jis be galo bijosi mirti. Jo veidas 
buvo pasruvęs krauju ir skruoste pasilikusi kruvina 
kulkos žymė. Tačiau jis buvo gyvas ir visą laiką dejavo, 
kažką murmėdamas. Aiškiai kalbėti negalėjo — per- 
vėrusi žandą kulka išmušė keletą dantų. 

Jis buvo sužeistas į veidą, ir daugiau nieko. Jam 
negrėsė nė mažiausio pavojaus. Tačiau jaunas ir ne per 
daug prityręs miesto gydytojas ne iš karto galėjo nu- 
raminti savo pacientą, ir keletą valandų iš eilės Viskara, 
nežinodamas savo likimo, anaiptol nesijautė laimingas. 
Karo gydytojas buvo neseniai miręs, ir į jo vietą įgulon 
kito dar nebuvo atsiųsta. 

Tvirtovėje visą tą dieną viešpatavo didžiausias 
pakrikimas, taip pat, žinoma, ir mieste. Stulbinančios 
žinios sujudino visą San Ildefonsą; jos pasklido po visą 
slėnį tartum stepių gaisras. 

Apie įvykį buvo pasakojama įvairiai. Vieni kal- 
bėjo, kad visą gyvenvietę apsupę laukiniai, kuriuos ve- 
dęs bizonų medžiotojas Karlosas; kad laukinių turbūt 
buvusi didelė daugybė — juk jie atvirai užpuolę tvir- 

tovę, — bet vis dėlto po žiaurių kautynių, kurių metu 
buvę nemaža nukautų iš abiejų pusių, narsieji kareiviai 
atrėmę antpuolį; nukauti visi karininkai, tarp jų ir ko- 
mendantas, ir šią naktį reikią tikėtis, kad laukiniai vėl 
užpulsią — veikiausiai miestą. Taip kalbėjo vieni. 

Tačiau pasklido ir kitas gandas: esą sukilę taikūs 
indėnai, ir tai juos; bet ne laukinius karius vedąs bizonų 
medžiotojas Karlosas. Tai jie nesėkmingai mėginę už- 
pulti tvirtovę, bet ir vėl drąsieji kareiviai atmušę juos; 
dėl to abi pusės turėjusios didelių nuostolių, ir tarp žu- 
vusių esąs komendantas ir jo karininkai; ir visa tai esą 
tik pirmasis didžiulis sąmokslo plykstelėjimas, sąmoks- 
lo, kuriame dalyvauja visi San Ildefonso tagnosai, ir, be 
abejo, šiąnakt jie vėl užpulsią! 

Tiems, kurie rimtai pagalvodavo apie šiuos gan- 
dus, jie atrodė nesuprantami. Kuriam galui karingi in- 
dėnai būtų puolę tvirtovę, užuot patraukę prieš begink- 
lį miestą arba turtingas asjendas? Ir kodėl gi staiga jų 
vadovu pasidaręs medžiotojas Karlosas? Kodėl kaip tik 
jis — jis, kuriam laukiniai pridarė tiek nelaimių? Kas gi 
San Ildefonse nežinojo, kad jie pagrobė Karloso seserį? 
Kad jis vadovautų indėnų antpuoliams, — ne, tai atrodė 
per daug neįtikėtina! 

Na, o sąmokslas, sukilimas? Bet juk taikūs indėnai 
visur ramiai dirba laukuose; ir tie, kurie tarnauja mi- 
sijose, taip pat užsiėmę įprastais savo darbais. Ir jei 
spręsti pagal žinias iš rūdos kasyklų, ten taip pat ne- 
pastebima jokių sąmokslo reiškinių. Iš dviejų slėnyje 
pasklidusių gandų kalbos apie tagnosų sukilimą, va- 
dovaujamą medžiotojo, buvo labiausiai panašios į tiesą. 
Visi žinojo, kad tagnosai anaiptol nebuvo patenkinti sa- 
vo likimu. Bet šiuo metu niekas nerodė, kad toks suki- 
limas gali būti. Visi tagnosai dirbo savo kasdieninius 

darbus. Kas gi tuomet maištininkai? Taigi gandai atrodė 
suvis neįtikėtini. 

Netrukus prie tvirtovės susirinko didelė mieste- 
lėnų dalis, ir po to, kai iš lūpų į lūpas ėjo įvairių įvai- 
riausi gandai, pagaliau paaiškėjo, kas gi atsitiko iš tik- 
rųjų. 

Bet ir tikrieji įvykiai buvo ne mažiau mįslingi ir 
nesuprantami negu gandai. Kokia priežastis galėjo būti 
medžiotojui pulti įgulos karininkus? Kas tie indėnai, jo 
bendrai? Karingi ar taikūs? Laukiniai ar sukilėliai? 

Visų įdomiausia, kad ir patys kareiviai, dalyvavę 
įsivaizduotame „mūšyje“, negalėjo į šiuos klausimus at- 
sakyti. Vieni kalbėjo vienaip, kiti — kitaip. 

Daugelis buvo girdėję Karloso pasikalbėjimą su 
karininkais, bet šis paprasčiausias pasikalbėjimas, turint 
galvoje visus po jo buvusius įvykius, tik galutinai su- 
painiojo ir be to mįslingą dalyką. Kareiviai nieko nega- 
lėjo paaiškinti, ir miestelėnai, sugrįžę į namus, vis dar 
tebesiginčijo ir tebeaptarinėjo šią paslaptingą istoriją. 
Buvo įvairiausių spėliojimų. Kai kurie galvojo, kad me- 
džiotojas atvykęs čia tik nuoširdžiai paprašyti pagalbos 
prieš indėnus, o su juo buvę tik keletas tagnosų, ku- 
riuos jis taip pat kvietęs vytis. Komendantas iš pradžių 
pažadėjęs jam pagalbą, o paskui atsisakęs savo žodžių 
1r tuo iššaukęs keistą medžiotojo poelgį. 

Buvo ir kita prielaida, surinkusi daugiau šalinin- 
kų: esą medžiotojas savo auka buvo numatęs kapitoną 
Robladą. Tai vis iš pavydo. Juk visi žinojo, kaip į šven- 
tės pabaigą elgėsi Karlosas, ir nemaža iš jo pasijuokė. 
Na, o kai jam nepavykę užpulti Roblado, jis susiginčijęs 
su komendantu... ir taip toliau. 

Siam spėliojimui, nors ir nelabai panašiam į tiesą, 
daugelis pritarė, nes nebuvo aišku, kaipgi iš tikrųjų pa- 

aiškinti medžiotojo poelgį. Tiktai keturi žmonės tarp 
tvirtovės sienų, be to, dar trys iš šalies žinojo tikrąją 
priežastį. Visi kiti to nė nejįtarė. 

Ir visi sutiko dėl vieno — vieningai smerkė Kar- 
losą. Kilpa esanti jam dar per gera, ir jau kaijį sučiupsią, 
jis gausiąs, ko esąs vertas! Visi piktinosi baisiu jo ne- 
dėkingumu. Juk tiktai prieš dieną šitie patys karininkai 
su savo narsiais kareiviais padarę jam tokią paslaugą, 
vydamiesi indėnus! Galimas daiktas, kad jis tik išėjęs iš 
proto. Tikriausiai jį bus apžavėjusi senoji motina. 

Nužudyti leitenantą Garsiją! Visų numylėtinį! 
Prakeikimas! 

Čia buvo teisybė: leitenantą mylėjo visi slėnio gy- 
ventojai, galbūt ne dėl kokių nors dorybių, o tiesiog 
todėl, jog suvis nebuvo panašus į vyresniuosius kari- 
ninkus. Jis buvo malonus, niekam nepadarė nieko blo- 
ga, ir Visi jį gerbė. 

Tą vakarą visame San Ildefonse medžiotojas ne- 
turėjo nė vieno bičiulio. Beje, ne. Vieną bičiulį jis turėjo. 
Viena širdis buvo kupina tokios pat meilės jam kaip ir 
pirmiau — tai Katalinos širdis, tačiau ir ji nesuprato, 
kodėl jis taip keistai elgėsi. 

Bet kokios bebūtų buvusios priežastys, ji žinojo: 
Karlosas negali būti neteisus. Ką reiškia jai Visos ap- 
kalbos, visos pajuokos, kuriomis jis užverčiamas? Kas 
jai darbo, jeigu jis nužudė žmogų? Be rimto pagrindo jis 
nebūtų šito padaręs. Turbūt kas nors jį baisiai įžeidė. 
Katalina tvirtai tuo tikėjo. Pažindama kilnią Karloso šir- 
dį, ji kitaip negalėjo galvoti. Jis — jos širdies viešpats ir 
valdovas — negalėjo padaryti nieko bloga. 

Žinia apie įvykį labai suspaudė Katalinai širdį. 
Tatai reiškė atsiskyrimą — ilgam, galbūt visam laikui! 
Dabar Karlosas nebedrįs pasirodyti mieste ir apskritai 

San Ildefonse. Jis bus išvytas į prerijas, bus persekio- 
jamas tarytum vilkas arba įsiutęs bizonas, galbūt bus 
sugautas ir nužudytas!.. Skaudžios buvo jos mintys. 
Kuomet dabar ji bepamatys jį? Gal niekados. 


— XXXVI skyrius — 


Tuo metu Viskara gulėjo savo patale ir dejavo ne 
tiek iš skausmo, kiek iš baimės dėl savo gyvybės. 

Jeigu ne tai, jis būtų pašėlęs iš įniršio, bet mirties 
baimė nugalėjo visus kitus jausmus. 

Tačiaujeigujis ir būtų buvęs tikras, kad pasveiks, 
vis tiek nebūtų turėjęs ramybės. Jo vaizduotė buvo su- 
dirginta baisaus sapno ir visų įvykių. Nors aplinkui jį 
stovėjo kareiviai, jis vis tiek bijojo bizonų medžiotojo: 
jam atrodė, kad Karlosas gali padaryti visa, ką tik nori, 
ir paskui išeiti nenubaustas. Netgi savo paties kamba- 
ryje, esant prie durų sargybai, Viskara nesijautė sau- 
gus — keršytojo ranka galinti pasiekti jį ir čia. 

Dabar labiau negu kada nors jis norėjo nusikratyti 
jos — tos, kuri buvo visa ko priežastis, bet jis suprato, 
kad šis dalykas opus ir jį įvykdyti dabar kur kas sun- 
kiau. Neišvengiamai bus sužinota, kodėl Karlosas taip 
beprotiškai pasikėsino į jo gyvybę, gandas apie tai pa- 
sieks aukštąją vyresnybę, bus įsakyta ištardyti, o tai jį 
pražudys, jeigu tik jam nepavyks apsisaugoti nuo įta- 
rimų. 

Taip galvojo Viskara, tikėdamasis pasveikti, o kai 
jis pradėjo šituo abejoti, jo mintys pasidarė dar niū- 
resnės. 

Su nekantrumu jis laukė ateinančio Roblado, ku- 
ris buvo užsiminęs, kad galįs viską sutvarkyti. Karin- 

gasis kapitonas vis dar apieškinėjo brūzgynus. Bet štai 
atvyko Gomesas ir pranešė, kad jis nusprendęs nebe- 
ieškoti ir grįžtąs į tvirtovę. 

Robladui šios dienos įvykiai, atvirkščiai, buvo vei- 
kiau malonūs; stebėdamas jį, kiekvienas lengvai galėjo 
tuo įsitikinti. Iš tikrųjų jam buvo nemaloni tik komen- 
danto žaizda: juk ji nebuvo mirtina! Robladas buvo la- 
biau prityręs už gydytoją ir puikiausiai tą žinojo. Juodu 
su Viskara buvo ne tiek bičiuliai, kiek bendrininkai, — 
juos jungė nusikalstami darbai, — ir bet kuris iš jų be 
jokio gailesčio būtų nutraukęs šią draugystę tą pat va- 
landėlę, kai tik pasirodytų, kad j ją nutraukti naudinga. 
Ši draugystė nekliudė Robladui iš visos širdies apgai- 
lestauti, kad kulka nepataikė jo „bičiuliui“ šiek tiek 
aukščiau ar kiek žemiau — į galvą arba į gerklę. Ap- 
gailestavimas paaiškinamas ne pykčiu ar neapykanta 
komendantui, o tiesiog tuo, kad jis iš to galėtų turėti 
naudos. Robladas seniai svajojo pakilti aukščiau tar- 
nybos laiptais. Jis nepasižymėjo kuklumu ir puoselėjo 
viltį, kad vieną gražią dieną taps tvirtovės viršininku. 
Jeigu Viskara mirtų — jis tuojau pat gautų jo postą. Bet 
Viskarai nebuvo lemta dabar mirti, ir šita mintis šiek 
tiek temdė Roblado džiaugsmą. 

Taip, jis džiaugėsi. Juk jis ir Garsija buvo priešai. 
Jie iš seno vienas kito nemėgo, vienas kitam pavydu- 
liavo, šai dėl ko Robladas nė kiek nesigailėjo mirusio 
leitenanto. Bet šios dienos drama davė dar vieną dingstį 
džiaugsmui, svarbiausią dingstį, visų labiausiai atitin- 
kančią Roblado troškimus ir viltis. 

Nors bizonų medžiotojo mėginimas laimėti Ka- 
talinos palankumą atrodė tiesiog beprasmiškas, visa, ką 
pstaruoju metu Robladas sužinojo, kėlė jam pavydą. 
Maža to, jis buvo smarkiai sunerimęs. Keista mergina ši 

Katalina de Kruses, ji ne kartą buvo parodžiusi retą 
charakterio tvirtumą — tokios nepirksi ir neparduosi 
kaip prekių ryšulio. Pastaruoju metu ji davė jiems — 
tėvui ir Robladui — gerą pamoką. Ji sutrepsėjo kojyte ir 
pagrasino eisianti į vienuolyną, į kapus, jeigu kas no- 
rėsiąš ją priveršti. Robladui ji neatsakė, tai yra neatsakė 
tiesiog, bet reikalavo palaukti, reikalavo teisės duoti 
atsakymą, kada ji pati apsigalvosianti, ir don Ambro- 
sijus turėjo sutikti. 

Nenuostabu, kad kapitoną pagavo nerimas. Ne 
dėl to, kad jis būtų pavyduliavęs, nors savotiškai ją my- 
lėjo, ir jo savimeilė buvo užgauta, pagalvojus apie tokį 
varžovą, bet jis privengė ryžtingo Katalinos charakterio 
ir bijojo, kad iš jo rankų nepaspruktų labai geras jos 
kraitis. Tokia moteris ryšis bet kokiai beprotybei. Jinai 
iš tikrųjų gali išeiti į vienuolyną, o, ko gero, ir į Lygumą 
su šituo menkyste bizonų medžiotoju. Tokia moteris 
gali žengti šitokį žingsnį, iš jos visko galima tikėtis. Tie- 
sa, bet kuriuo atveju ji negalėtų pasiglemžti su savim 
savo turto, bet ar tai ne vis tiek? Juk jam, Robladui, jis 
tuomet netektų. 

Na, o dabar nebėra ko bijoti bizonų medžiotojo: 
po to, kas įvyko, jis kapitonui jau nebe varžovas. Jo 
gyvybė pavojuje. Jis ne tik kad negali susitikti su Ka- 
talina, jis nedrįs netgi pasirodyti gyvenvietėje. Jis bus 
budriai sekamas. Ir Robladas džiaugėsi mintimi, kaip 
jis persekios savo varžovą, jį sugaus ir su juo susidoros. 

Taip mąstė beširdis kapitonas — štai kodėl šios 
dienos įvykiai suteikė jam pasitenkinimo. 

Apieškojęs brūzgynus ir nusekęs tariamuosius in- 
dėnus iki pat plokščiakalnio, jis su savo ulonais grįžo į 
tvirtovę pasiruošti ilgesniam bėglio gaudymui. 

— XXXVII skyrius — 


Roblado atėjimas nuramino Viskarą, kurį kankino 
bejėgis pyktis ir mirties baimė. 

Suprantama, buvo kalbama apie paskutinį įvy- 
kį — Robladas papasakojo, kaip jie vijęsi. 

— Ir ar jūs iš tikrųjų manote, kad su šiuo me- 
džiotoju buvo būrys laukinių? — paklausė komendan- 
tas. 

— Ne, — atsakė Robladas. — Pirmiau aš taip gal- 
vojau, tikriau sakant — taip galvojo kareiviai, ir jų pra- 
nešimai mane suklaidino. O dabar aš įsitikinęs, kad ten 
buvo ne indėnų kariai, o jo bičiuliai tagnosai. Vadinasi, 
tėvas Choakinas buvo teisus — bizonų medžiotojo tu- 
rima įtartinų pažinčių. Mes jau seniai galėjome jį suimti, 
šitos priežasties visai užteko. Na, o dabar mums ir prie- 
žasties nebereikia. Jisai mūsų, jeigu tik mes jį sugau- 
sime. 

— Ką jūs manote daryti? 

— Na, žinoma, jis ne taip jau lengvai pasiduos 
mums į rankas. Kol mes jį sugausime, turėsime gerokai 
patriūsti. Aš grįžau apginkluoti žmonių, kad būtų ga- 
lima ilgiau negrįžti. Bjaurybės išjojo iš slėnio viršutiniu 
keliu ir tikriausiai patraukė į kalnus. Taip ir Gomesas 
galvoja. Mes paseksime juos ir pasistengsime pasivyti. 
Reikia tučtuojau pranešti visoms artimiausioms gyven- 
vietėms, kad Karlosą sučiuptų, jeigu jis ten pasirodytų. 
Tik vargu ar jis ten rodysis. 

— Kodėl jūs taip galvojate? 

— Kodėl? Juk ta senoji ragana, pasirodo gyva! Be 
to, jis tikisi surasti seserį ir jau, žinoma, slankios aplink 
San Ildefonsą. 

— Aha! Jūsų teisybė, taip ir yra. Jis jokiu būdu 
nepaliks manęs ramybėje, kol ji... 

— Juo geriau. Juo greičiau mums pasitaikys proga 
jį sučiupti. Nors, brangusis pulkininke, tikėkit manim, 
tai nebus taip lengva. Jis atsargesnis už vilką, o jo vel- 
niškojo žirgo nepavys visa-mūsų įgula. Vaikiną reikia 
įvilioti į spąstus, kitaip jo nesugausime. 

— Ir jūs sugalvojote spąstus? 

— Šį tą turiu omenyje. 

— Ką gi? 

— Matot, aš jau jums kalbėjau — Karlosas turi 
priežasčių slankioti čia netoliese. Vieną kitą kartelį jis, 
žinoma, aplankys senąją raganą, bet ne daugiau. Tik- 
resnis dalykas būtų kitoks masalas. 

— Jūs turite galvoje ją? — Viskara parodė kam- 
barį, kuriame buvo uždaryta Rosita. 

— Taip. Kalbama, kad jis iki kvailumo prisirišęs 
prie sesers. Tai šit, jeigu ji būtų tokioje vietoje, kur jis 
galėtų prieiti, užtikrinu jus, jis aplankytų ją. O mes iš 
pasalų užkluptume jį. 

— Kurioje vietoje? Kur? — nekantriai paklausė 
Viskara. 

— Kur nors netoliese nuo jų gimtosios rančos. Ten 
jau surasime jai prieglobstį. Jeigu jūs sutiktumėte lai- 
kinai ją paleisti, paskiau lengvai ją susigrąžintumėte — 
jums niekas nebekliudys, kai mes susidorosime su šituo 
Karlosu. 

— Ar aš sutikčiau? Bet juk šito aš ir tenoriu! Kol ji 
čia, aš neturėsiu ramybės. Mudviem abiem gresia ne- 
laimė, jeigu pasklis kalbos. Juk jeigu paskalos nueis ligi 
kai ko, mes žuvę. Argi ne taip? 

— Taip, žinoma, iš dalies jūsų čia teisybė. Apie 
Garsijos mirtį negalima nepranešti, o kai bus sužinota, 

bus imtasi ieškoti priežasčių. Mums reikia sukurti savo 
versiją, ir kiek galima labiau panašią į tiesą. Ant mūsų 
neturi kristi nė šešėlis įtarimo, negalima duoti jokios 
dingsties kalboms, taigi gera būtų ją tuojau išdanginti. 

— Bet kaip išdanginti? Štai kas man rūpi. Jeigu 
mes ją parvešime namo, tai sukels dar daugiau įtarimų. 
Kaip tai paaiškinti? Juk indėnai negali jos grąžinti? Jūs 
sakėte, kad turite kažin kokį planą? 

— Manau, kad turiu. Bet pirmiau paaiškinkite 
man, pulkininke, ką jūs turėjote omenyje, kai pavadi- 
note ją pamišėle? 

— Ji pamišo. Ji ir dabar pamišusi. Man sakė Cho- 
sė: plepa visokius niekus, nesupranta, kas jai sakoma. 
Man tiesiog baisu,Robladai! 

— Ji nesupranta, kas jai sakoma? Arjūs įsitikinęs? 

— Įsitikinęs. 

— Juo geriau. Vadinasi, neatsimins, kur ji dabar ir 
kur ji buvo. Dabar aš žinau, kaip ja atsikratyti. Nėra 
nieko paprastesnio. Ji sugrįš namo ir pasakys, kad bu- 
vusi indėnų nelaisvėje, jeigu sugebės kalbėti. Na kaip, 
ar tuo jūs patenkintas? 

— Dar kaip! Bet kaip tą padaryti? 

— Labai papastai, brangusis komendante. Štai pa- 
klausykite. Gomesas ir Chosė kaip ir aną kartą apsi- 
taisys indėnais ir šiąnakt ar rytoj švintant ją iš čia išga- 
bens, o kur — aš jiems nurodysiu. Kur nors į kalnus. 
Toliau ar arčiau — nesvarbu. Rytą jie visi bus surasti, be 
to, mergina bus surišta tarytum belaisvė. O jei iki to 
laiko jai grįš protas, ir ji taip pat įsivaizduos, kad ji jų 
belaisvė, — dar geriau. Na štai, aš su kareiviais seku 
Karlosą ir atsitiktinai užklumpu šiuos indėnus... Galima 
į juos vieną kitą šūvį paleisti iš nepavojingo atstumo, 
kad nieko nekliudytų. Jie, metę belaisvę, pabėga, mes ją 

išgelbstime ir atgabename atgal į miestą, o tenja ir atsi- 
kratysime. Cha, cha, cha! Kaip jums patinka mano iš- 
monė, pulkininke? 

— Puikiausiai! — atsakė Viskara. Gėrėdamasis 
šiuo planu, jis, matyt, nusiramino. 

— Taip, tai suklaidintų patį velnią. Mes ne tik 
nukreipsime nuo savęs įtarimus, bet ir daugiau šlovės 
įsigysime! Kaipgi! Sėkminga operacija prieš laukinius! 
Išvaduota belaisvė! Sugrąžinta artimiesiems! Ir kas gi? 
Sesuo to paties žmogaus, kuris pasikėsino į jūsų gy- 
vybę! Patikėkite, komendante, netgi patsai medžiotojas, 
jei tai gali jus pradžiuginti, bus sukvailintas. Jeigu tik ji 
galės sumegzti porą žodžių, ji prisieks, kad visą laiką 
buvusi indėnų nelaisvėje. Siuos niekus ji pakartos netgi 
savo broliui. 

— Puikus planas! Viską reikia atlikti šią pat naktį. 

— Na, žinoma! Kai tik kareiviai išsiskirstys po 
kareivines, Gomesas gali su ja išvykti iš čia. Šiandien aš 
Karloso nesivysiu — tiesą sakant, nematau prasmės. Jį 
sugauti mes galime tik taip: paspęsti jam spąstus, mer- 
gina bus masalas. O paskui mes tai ištaisysime, jūs gą- 
lite nebesirūpinti. Rytoj vidurdienį aš atvyksiu pas jus 
su pranešimu: įnirtingas mūšis su chikarilais arba jutais, 
keletas indėnų nukauta, išvaduota belaisvė, kareiviai 
narsiai kovėsi, rekomenduoju tokiam ir tokiam kapralui 
pakelti laipsnį, ir taip toliau. — Ir kapitonas nusikva- 
tojo. 

Viskara jam pritarė; rasi jis nebūtų juokęsis, jeigu 
Robladas nebūtų spėjęs jo įtikinti, kad jo žaizda nepa- 
vojinga ir per vieną kitą savaitėlę visai užgysianti. 

Savo tvirtinimus Robladas sustiprino tuo, jog dak- 

tarą pavadino mulkiu ir išplūdo jį dar kitokiais epi- 
tetais. Štai kodėl, nusikratęs neišvengiamos mirties bai- 

mes ir kitos jį kankinusios minties, Viskara vėl atgavo 
dvasios pusiausvyrą, kurios buvo netekęs per pastarąją 
parą. Dabar jį užvaldė vienintelis troškimas — atkeršyti 
Karlosui. 


Vėlai vakare, kai tik nuskardėjo vakarinis trimitas 
ir kareiviai išsivaikščiojo po kareivines, pro tvirtovės 
vartus išjojo nedidelis būrelis raitelių 17 patraukė keliu į 
kalnus. Raitelių tebuvo trejetas. Vienas jų, apsimutu- 
riavęs nuo galvos iki kojų ir sėdįs ant mulo, aiškiai buvo 
moteris. Kiti du — keistai apsitaisę, visaip išsipaišę ir 
apsikaišę plunksnomis, buvo panašūs į indėnų karius. 
Bet čia ne indėnai tebuvo, o indėnais persirengę ispanų 
kareiviai. Tai seržantas Gomesas ir ulonas Chosė išjo- 
dino iš tvirtovės bizonų medžiotojo seserį. 


— XXXVIII skyrius — 


Karlosas jau buvo pasiekęs brūzgynus, o jo per- 
sekiotojai dar. tik pasileido joti nuo tvirtovės sienų: Jį 
vytis, žinoma, buvo galima tik raitam, o žirgams pa- 
balnoti ir ginklams paimti reikėjo laiko. Todėl Karlosas 
jau nebijojo, kad jį pavys, ir nebemėtė pėdų. Jis pa- 
sitikėjo savo ristūnu ir žinojo, kad paspruks persekio- 
tojams iš pat panosės ir kad jam nėra ko slėptis brūz- 
gynuose. 

Skverbdamasis prie laukiančių savo bičiulių, Kar- 
losas jau nebegalvojo apie savo saugumą ir nerimavo 
tik dėl don Chuano ir jo draugų. Staiga jis suprato, ko- 
kia sunki jo būklė. Kaip jiems pavyks ištrūkti? 

Jis nespėjo nujoti nė pusės plyno ploto, o nerimas 
dėl bičiulių į jau buvo nustelbęs bet kokią baimę dėl savo 
gyvybės, ir jis mintimis vaizdavosi, ką reikia daryti. Jis 


221 


nelis gilyn į brūzgynus, bet iš karto pasuks link tako į 
Nužudytosios merginos uolą. Ulonai nušuoliuos tuo 
pat keliu, tuo metu don Chuanas ir tagnosai suspės pa- 
sislėpti. 

Karlosas būtų pasinaudojęs šiuo planu, jei būtų 
galėjęs pasikliauti don Chuano išmintingumu, tačiau jis 
bijojo šitaip elgtis. Don Chuanas — karštuolis ir ne per 
toliausia numatąs. Pastebėjęs vejamą Karlosą, jis, žino- 
ma, laikys savo pareiga, kaip jie ir buvo susitarę, išlįsti 
su žmonėmis iš tankynės, o kaip tik šito Karlosas ir 
nenorėjo. Štai kodėl jis šuoliais nulėkė tiesiog ten, kur 
don Chuanas su savo draugais, nenulipdami nuo žirgų, 
laukė jo pasislėpę. 

— Dėkui Dievui tau nieko neatsitiko! — sušuko 
don Chuanas. — Bet jie vejasi tave. Antaijie joja, ir kiek 
jų! , 
— Taip, — atsakė Karlosas, žvilgtelėjęs atgal. — 
Bet jie labai atsiliko. 

— Ką gi mums daryti? — paklausė don Chua- 
nas. — Išsiskirstyti po krūmus ar laikytis visiems drau- 
ge? Juk jie netrukus bus čia. 

Karlosas susimąstė ir atsakė ne iš karto. Jie turėjo 
tris daugiau ar mažiau tikrus išsigelbėjimo kelius: pir- 
masis — išsisklaidyti brūzgynuose, kaip siūlė don 
Chuanas; antrasis — laikytis drauge ir nedelsiant pa- 
sitraukti tuo pat keliu, kuriuo jie čionai atjojo, bet tik 
nelįsti persekiotojams į akis; ir pagaliau — nesislėpti, 
pasirodyti jiems, o jau paskiau atsitraukti tuo pačiu ke- 
liu. Pradėti mūšį susidėjusiomis aplinkybėmis būtų bu- 
vę neprotinga ir beprasmiška. 

Medžiotojas nebuvo pratęs ilgai galvoti, jis šiuos 
planus apsvarstė vienu akimirksniu. Pirmąjį tuojau pat 
atmetė. Išsisklaidyti tankumyne — vadinasi, turėti 

aukų. Miškas nedidelis, kokios dvi mylios pločio, nors 
ir dvigubai ilgesnis. Kareivių čia tiek, jog lengvai gali jį 
apsupti, ir jie, žinoma, būtinai tai padarys. Brūzgynus 
jie išmaišys skersai ir išilgai, išgaudys pusę Žmonių, 
palaikys juos tvirtovės įvykių dalyviais ir žiauriai nu- 
baus, o ko gero, ir tiesiog vietoje iššaudys, nepaisydami, 
kad nėra jokių jų kaltės įrodymų. 

Karlosas būtų ėmęsis antrojo plano — būtų ban- 
dęs veržtis per brūzgynus, nesirodydamas persekioto- 
jams, bet jis būgštavo, kad šie jų nepavytų dar prieš 
sutemstant. Tagnosų mulai jau priilsę, o daugelio ka- 
reivių žirgai geri, greiti. Jeigu ne tai, jiems visiems būtų 
pavykę pasislėpti nepastebėtiems, ir tuomet don Chua- 
nas ir jo žmonės nebūtų buvę įtarti kaip sąmokslo da- 
lyviai. O šitai taip svarbu buvo ateičiai... Ir vis dėlto 
apie antrąjį planą nebuvo ko nė galvoti. Karlosas pa- 
sirinko trečiąjį. 

Šiems svarstymams medžiotojui prireikė dvigu- 
bai mažiau laiko, negu jums apie tai perskaityti. Ne- 
praslinko nė kelių sekundžių, ir štai Karlosas atsakė don 
Chuanui, pakeldamas balsą tiek, jog jį išgirstų ir visi 
kiti. Jo atsakymas buvo įsakymas: 

— Visi iki vieno — į priekį per brūzgynus! Iš- 
lįskite iš krūmų tiek, jog būtų matyti galvos, pečiai ir 
lankai. Kariškai surikite! Tuojau pat apsigręžkite atgal 
ir išsisklaidykite į visas puses! Paskui mane! 

Paskubomis davęs šiuos potvarkius, Karlosas pa- 
sileido į brūzgynus ir netrukus išnėrė pamiškėje. Beveik 
tuo pačiu metu, jodami nelygia linija, pasirodė tagnosai; 
iš vienos pusės juos saugojo don Chuanas, iš kitos — 
Antonijus. Mosuodami viršum galvų lankais, jie kariš- 
kai sušuko, tartum tikri laukiniai indėnai. 

Netgi iš nedidelio atstumo tik įgudusi akis tega- 
lėjo pastebėti, kad šie indėnai — tagnosai, o ne laukiniai 
kariai. Beveik visų galvos buvo apnuogintos, ilgi plau- 
kai draikėsi vėjyje; savo išvaizda jie iš tikrųjų maža kuo 
tesiskyrė nuo savo giminaičių iš prerijų. Visi turėjo lan- 
kus — ginklą, kurį iki šiol tebevartoja taikūs indėnai; 
jeigu jau buvo prieinama iki mūšio, ir jų kariškas riks- 
mas skambėjo ne mažiau grėsmingai kaip ir kai kurių 
giminių, paprastai vadinamų „karingomis“, „laukinė- 
mis“. Daugelis iš Karloso draugų ne taip seniai buvo 
dalyvavę kautynėse. Daugelis tik suvis neseniai buvo 
tapę taikiais darbo žmonėmis. 

Jų pasirodymas padarė kaip tik tokį įspūdį, kokio 
ir laukė bizonų medžiotojas. Kareiviai lėkė pirmyn pa- 
sklidais būreliais, kai kurie jau buvo už trijų šimtų 
žingsnių nuo brūzgynų; dabar iš netikėtumo jie sustab- 
dė arklius. Priešakiniai tuojau pat būtų pasukę atgal, jei 
nebūtų išvydę, kad iš tvirtovės išjoja naujas didelis ulo- 
nų būrys. 

Persekiotojai sumišo. Jie buvo įsitikinę, kad brūz- 
gynuose yra laukiniai indėnai ir kad jų ten nesuskai- 
čiuojama gausybė. Jų įsitikinimą dar patvirtino pasta- 
rojo meto įvykiai — juk kareiviai tikėjo, kad visas šias 
dienas jie kaip tik ir vaikė laukinius. Ir štai dabar tie 
patys užpuolė juos! Štai kodėl ulonai sustojo lygumoje, 
laukdami pastiprinimo. 

Karlosas buvo numatęs tokį savo manevro po- 
veikį. Jis įsakė savo draugams tyliai pasitraukti atgal į 
krūmus; ir netrukus jie visi susirinko toje pačioje vie- 
toje, kur neseniai stovėjo pasislėpę. 

Dabar per brūzgynus juos nuvedė Antonijus — 
tiktai ne Nužudytosios merginos uolos link, o taku 
aukštyn į kitą plokščiakalnio vietą. Nujoję geras tris my- 

lias nuo savo užuolandos, traukdami per uolas į viršų, 
jie iš tolo pamatė brūzgynus ir užpakalyje plytintį slėnį. 
Plynuma priešais brūzgynus vis dar jodinėjo narsieji 
kareiviai; jie vis nesiryžo lįsti į tankumyną, kur, kaip 
jiems atrodė, slapstėsi įtūžę laukiniai. 

Karlosas ir jo draugai, užkopę į plokščiakalnį, 
staiga pasuko į šiaurę ir patraukė į tarpeklį, kuris nuo 
čia buvo maždaug už dešimties mylių; tačiau kol jie 
perjojo preriją, užpakalyje nepasirodė nė vieno perse- 
kiotojo. 

Tarpeklis suko į rytus ir baigėsi Pekoso žemupyje. 
Tai buvo kalnų upės vaga, pritvinstanti vandens tik liū- 
čių Metu, O šiuo metu visai išdžiūvusi. Dugną dengė 
smulkus žvirgždas, ant kurio beveik negalima įžiūrėti 
pėdsakų: arkliai tik paspardo akmenėlius, nepalikdami 
ženklų, kuriuos galėtų išskaityti pėdsekys. Cia senų 
įspaudų negalima atskirti nuo naujų. 

Karlosas ir jo bendrakeleiviai nusileido į tarpeklį, 
nų upe ir sustojo pailsėti. Postovio Karlosui reikėjo tam, 
kad galėtų papasakoti visiems, ko griebtis toliau; jis 
turėjo susidaręs planą, kurį per pastarąsias vieną dvi 
valandas buvo kruopščiai apgalvojęs. 

Iki šiol tik jis pats tebuvo susikompromitavęs ir 
nenorėjo, kad kitiems taip atsitiktų. Tai galėjo jam tik 
pakenkti. Don Chuanas ir Antonijus nepasirodė iš brūz- 
gynų, o visų kitų tamsių veidų, akimirkai šmėkštelė- 
jusių iš avietyno, nusigandę kareiviai, žinoma, negalėjo 
pažinti. Todėl, jei don Chuanas ir jo peonai grįš namo 
nepastebėti, jiems gali sėkmingai pasibaigti. Tai suvis 
galimas daiktas. Sudarydamas savo būrį, Karlosas veikė 
labai atsargiai. Jie išjojo tokį ankstyvą metą, kai žmonės 
dar miegojo, ir niekas jų nematė. O iki pasklido gandas 

apie įvykius tvirtovėje, niekas slėnyje net nežinojo, kad 
bizonų medžiotojas yra grįžęs. Niekas nematė, kaip bu- 
vo nutraukta manta nuo jo mulų, ir dabar juos ganė 
vienas peonas toli nuo jo rančos. Taigi, jeigu kareiviai 
iki rytojaus nepasirodytų slėnyje, don Chuanas ir jo 
peonai suspėtų grįžti naktį namo ir imtis savo kasdie- 
ninio darbo, nesukeldami niekieno įtarimo. Žinoma, Ro- 
bladas bus ten rytą, bet vargu ar anksčiau. Reikia spėti, 
kad visų pirma jis leisis jų vytis, o šis kelias suka į visai 
priešingą pusę nuo don Chuano namų. Roblado karei- 
viams prireiks mažiausiai dienos, norint pasekti visais 
jo vingiais. Ir, žinoma, persekiotojai vis tiek nesužinos, 
kur pasuko Karlosas ir jo žmonės po postovio, nes nau- 
jasis jo planas bet ką būtų suklaidinęs. 

Apskritai buvo nuspręsta, kad don Chuanas su 
savo peonais grįš namo; atgal į rančą keliavo ir Karloso 
peonai; jie uždengs trobai naują stogą — tą tik ir te- 
reikėjo padaryti po gaisro, nes sienos išliko sveikos, — 
ir pasiliks ten kaip niekur nieko. Juk nepatrauks jų at- 
sakomybėn už šeimininką! 

O vietos, kur pasislėps dabar pats Karlosas, nie- 
kas neturi žinoti, tik jis vienas ar du ištikimi bičiuliai. 
Jis, aišku, sugebės rasti sau prieglobstį. Ar plynoje pre- 
rijoje, ar kokioje nors lindynėje jis jaučiasi lygiai kaip 
namuose. Jis apsieis ir be pastogės viršum galvos. Jam 
mielesnis žvaigždėtas dangus negu paauksintos kokių 
nors rūmų lubos. 

Tagnosams įsakyta viską laikyti paslaptyje. Su- 
sikalbėta be priesaikų. žągnosai — ne plepūs žmonės, 
be to, jie žinojo, kad jų pačių saugumas, o galbūt ir 
gyvybė priklausė nuo jų tylėjimo. 

Pagaliau dėl visko buvo susitarta, bet Karlosas ir 
jo bendrakeleiviai poilsiaudami užtruko beveik iki sau- 
lėlydžio. Paskui visi sėdo ant žirgų ir mulų ir vėl pa- 
sileido vaga žemyn. 

Kai jie nujojo maždaug apie mylią, vienas tag- 
nosas šlaitu išsikapstė iš tarpeklio ir patraukė per pre- 
riją į pietus. Jis turėjo grįžti į slėnį takeliu, einančiu į San 
Ildefonso pakraštį. Šį takelį jis pasieks tik temstant ir, 
žinoma, vargu ar ką nors susitiks: juk aplinkui siaučia 
„laukiniai“ indėnai! 

Kiek palaukus iš tarpeklio išsikepurnėjo antras 
tagnosas ir nujojo beveik ta pačia kryptimi kaip ir pir- 
masis. Paskui juos pasekė dar vienas, paskui dar ir dar... 
ir pagaliau tarpeklyje bepasiliko tik don Chuanas, An- 
tonijus ir Karlosas. Tagnosams buvo liepta vykti namo 
įvairiais keliais, o sumanesnius pasiuntė painiausiais 
takeliais. Ir kažin ar tvirtovėje būtų atsiradęs toks ka- 
reivis, kuris būtų galėjęs juos susekti. 

Karlosas ir du jo draugai tarpeklį paliko pasku- 
tinieji, taip pat pasuko dešinėn ir išjojo į San Ildefonso 
slėnį pačiame jo pakraštyje. Buvo jau visai tamsu, bet 
visi trys gerai žinojo kelią ir apie vidurnaktį pasiekė 
jaunojo gyvulių augintojo namus. 
pasirodė, kad viskas ramu ir kareivių čia dar nebūta. 

Karlosas paskubomis apkabino motiną, papasa- 
kojo dienos įvykius, davė don Chuanui kai kuriuos nu- 
rodymus ir, šokęs į balną, atsisveikino su jais. 

Paskui jį sekė Antonijus su mulu, apkrautu maisto 
atsargomis. Jie išjojo iš slėnio ir patraukė Ljano Esta- 
kados link. 

— XXXIX skyrius — 


Rytojaus dieną vėl atsitiko įvykis, sujaudinęs San 
Ildefonso gyventojus, ir be to sunerimusius dėl daugelio 
atsitikimų. 

Apie vidurdienį per miestą į tvirtovę grįžo ulonai, 
pasiųsti ieškoti žudiko — taip dabar buvo vadinamas 
Karlosas. Jie neradę jokių pėdsakų, tačiau prieškalnėje 
susidūrę su dideliu karingųjų indėnų būriu. Įvykusi 
įnirtinga kova: nukauta daug indėnų, bet kaip paprastai 
likusieji gyvi įsigudrinę nusigabenti draugų lavonus, 
štai kodėl kareiviai grįžę be skalpų. Tačiau jie pačiupę 
kur kas svarbesnį laimikį — jauną merginą, kilusią iš 
San Ildefonso, ir ją išvadavę iš indėnų nagų. Kapitonas 
Robladas, šaunusis ekspedicijos viršininkas, spėjęs, kad 
čia būsianti toji pati mergina, kuri prieš keletą dienų 
buvo pagrobta iš rančos tolimame slėnio pakraštyje. 

Kapitonas ir keletas žmonių, lydėjusių išgelbėtąją 
belaisvę, pasiliko aikštėje, kiti grįžo į tvirtovę. 

Robladas turėjo savų sumetimų pasirinkti kaip tik 
šį kelią, suvis ne trumpiausią, ir pasilikti mieste. Visų 
pirma jis norėjo atiduoti savo globotinę vietos valdžiai. 
Paskui tegu visi miestelėnai pamato savo akimis, kad 
tai jis ją atgabeno: juk ji — gyvas įrodymas, kokį didelį 
žygdarbį jis atliko. Ir pagaliau čia jam buvo patogi pro- 
ga pasipuikuoti prieš vieną balkoną. 

Kapitonas įvykdė visus tris savo sumanymus, bet 
ne visi pavyko taip, kaip jis norėjo. Vis netilo trimitas, 
skelbdamas kareivių atvykimą, išgelbėtoji belaisvė bu- 
vo čia pat, ir kapitono Roblado žirgas — ne be aštrių 
pentinų pagalbos — šokinėjo kuo įmantriausiai, tačiau 
viskas veltui: Katalina į balkoną neišėjo. Jos nebuvo ma- 
tyti tarp kontoros tarnautojų ir tarnų, ir kai išdidus nu- 

galėtojas pajojo šalin nuo balkono, džiugų jo veidą ap- 
gaubė niaurus nusivylimas. 

Po geros valandėlės jis nusėdo nuo arklio priešais 
Kapitulos namus ir perdavė merginą tiesiog į rankas 
alkaldui ir kitiems miesto tėvams. Ši ceremonija buvo 
palydėta išpūsta kalba, papasakojant kai kurias jaudi- 
nančias belaisvės gelbėjimo smulkmenas, pareiškiant 
užuojautą jos tėvams, kas jie bebūtų, oį pabaigą 
oratorius pasakė savo spėjimą, kad nelaimingoji auka 
tikriausiai ir esanti ta pati mergina, kurią prieš keletą 
dienų pagrobė indėnai. 

Viskas atrodė nepaprastai panašu į tiesą ir įtiki- 
nama. Atidavęs savo globotinę alkaldui, Robladas už- 
sėdo ant žirgo ir nujojo, lydimas džiūgavimų audros; 
miesto tėvai išlydėjo jį garsiais liaupsinimais, gyvento- 
jai — plojimais ir šauksmais „viva“. 

— Tegu jums Dievas atlygina, kapitone! — pa- 
siekė jo ausis žodžiai, kai jis skverbėsi iš minios. 

Įžvalgus stebėtojas šią akimirką būtų sugavęs 
keistą išraišką, šmekštelėjusią Roblado akių kampeliuo- 
se, — ironiją ir kartu didelį norą nusijuokti. Ir iš tikrųjų 
šaunusis kapitonas vos nenusikvatojo entuziastingos 
minios akivaizdoje. Jis valdėsi tik dėl to, jog norėjo pa- 
sigardžiuoti pokštu drauge su komendantu — dabar jis 
skubėjo pas jį. 

Bet grįžkime prie belaisvės. 

Apspitusi ją minia trokšta patenkinti savo smal- 
sumą. Kaip bebūtų nuostabu, bet vyrauja kaip tik šis 
jausmas. Užuojautos beveik nepastebėsi, nors panašio- 
mis aplinkybėmis jos būtų galima tikėtis. Tik labai ne- 
daugelis ištaria: „Vargšelė!“ ir tas nedaugelis — dau- 
giausia neturtingos tamsiaodės čiabuvės. 

Gerai apsirengę krautuvininkai — ispanų išeiviai 

ir kreolai, vyrai ir moterys, — spokso į merginą abe- 
jingu žvilgsniu arba vėpso, mėgaudamiesi svetimo ne- 
laime. 

Toks abejingumas svetimoms kančioms suvis ne- 
būdingas Naujosios Meksikos tautai — tikriau pasa- 
kius, šios šalies moterims, — nes jei Vyrai ten ir žiaurūs, 
tai moterys geraširdės ir užjaučiančios. 

Jų elgesys galėjo atrodyti keistas, tačiau šiuo at- 
veju tai turėjo pagrindo. Jos žinojo, kas per viena ta 
išgelbėtoji mergina, žinojo, kad ji bizonų medžiotojo 
sesuo — žudiko Karloso sesuo! Tatai ir nustelbė ge- 
TUOSiuS jų jausmus. 

Karlosas užsitraukė ant savęs visų nemalonę. Vie- 
tos gyventojai jį vadino ne kitaip kaip piktadariu, plė- 
šiku, nedėkingu. Koks bjaurybė! Nužudyti šlovingąjį 
leitenantą, visos aygardos numylėtinį! Tikriausiai gin- 
čas dėl niekniekių arba pavydas! Iš tikrųjų, kas jį prie to 
pastūmėjo? Kokia kita priežastis galėjo būti šiam vel- 
niui, šiam baltagalviui eretikui, jeigu ne kraujo troš- 
kulys? Nedėkingasis niekšas! Pasikėsinti į šauniojo ko- 
mendanto gyvybę, to paties komendanto, kuris nesi- 
gailėjo jėgų ir triūso, stengdamasis išplėšti žudiko seserį 
iš laukinių indėnų nagų! 

Ir pagaliau komendantas pasiekė savo. Reikia tik 
pagalvoti: štai ji čia, komendanto dėka, ji grįžo namo 
gyva ir sveika. Juk tai jis pasiuntė savo kapitoną ir ka- 
reivius ieškoti jos — sesers to žmogaus, kuris vos ne- 
nužudė jo. Velnias! Galvažudys! Plėšikas! Jie džiaug- 
tųsi, išvydę jį ant kartuvių. Geras katalikas niekuomet 
nebūtų taip pasielgęs, taip galėjo padaryti tik netikėlis; 
eretikas, trokštąs kraujo amerikietis! Najau ir atsiims jis 
savo, kai jį sugaus! 

Tokie jausmai jaudino visus slėnio gyventojus, 

išskyrus vargšus vergus — pavergtuosius indėnus — ir 
keletą kreolų. Tačiau ir jie nepritarė Karloso poelgiams, 
nors ir buvo maištingai nusiteikę, nors visa širdimi ne- 
kentė ispanų rėžimo. 

Nenuostabu, kad, esant tokiai nuomonei apie bi- 
zonų medžiotoją, nelaimingoji mergina, jo sesuo, taip 
maža tesusilaukė užuojautos. 

Niekas neabejojo, kad | išvaduotoji belaisvė — jo 
sesuo, nors tik nedaugelis iš čia susirinkusių ją pažinojo. 
Jos brolis, toks garsus dabar, iki Švento Jono šventės 
"miestiečiams buvo beveik nepažįstamas. Jis retai tebū- 
davo mieste, ojo sesuo dar rečiau, ir tik labai nedaugelis 
iš čia stovinčių buvo ją seniau matę. Bet panašumas 
neleido abejoti. Tokius puikius auksinius plaukus, snie- 
go baltumo odą, skaistų veidų raudonį Šiaurės Meksi- 
koje retai tepamatysi, nors bet kurioje kitoje pasaulio 
dalyje jie nieko nenustebins. O išlipintuose ant sienų 
skelbimuose buvo aprašomos kaip tik šitos „žudiko“ 
žymės. Žinoma, čia jo sesuo. Be to, čia dar buvo žmonių, 
mačiusių Rositą šventės metu, kur jos grožis buvo su- 
kėlęs ne tik susižavėjimą, bet ir pavydą. 

Rosita kaip visuomet buvo žavi, tik jos veidai iš- 
blyškę ir jos žvilgsnis pasidaręs kažkoks keistas, lau- 
kinis. Klausiama ji arba suvis neatsakinėjo, arba kažin 
ką neaiškiai murmėjo. Jinai sėdėjo tylėdama; tik ret- 
karčiais jai ištrūkdavo kažin kokie be sąryšio, keisti 
šūksniai; keletą kartų ji pakartojo žodžius „indėnai“ ir 
„laukiniai“. 

— Ji pamišusi, — sakė žmonės vieni kitiems. — 
Jai atrodo, kad ji vis dar pas laukinius. 

Galimas daiktas, kad taip ir buvo. Žinoma, ją bu- 
vo apspitę ne bičiuliai. 

Alkaldas paklausė, ar tarp susirinkusiųjų nesą jos 
giminių arba pažįstamų, kuriems jis galėtų ją patikėti. 

Iš minios išėjo kažkokia paprasta mergina, kuri 
čia ką tik buvo pasirodžiusi: ji pažįstanti vargšę; ji pasi- 
rūpinsianti ja 17 nuvesianti namo. 

Drauge su šia mergina buvo indėnė, tikriau pa- 
sakius, — metisė, matyt, jos motina. Jiedvi nusivedė iš- 
gelbėtąją belaisvę. Netrukus visi išsiskirstė namo ir 
ėmėsi įprasto savo darbo. 

Rosita ir jos palydovės pasuko į siaurą gatvelę, 
kertančią priemiestį, kur buvo prisiglaudusi varguome- 
nė, perėjo ją ir atsidūrė už miesto. Paskum, nuėjusios 
kelis šimtus jardų užžėlusiu takeliu per brūzgynus, jos 
pasiekė nedidelę apleistą rančą ir ten dingo. O po va- 
landėlės prie durų privažiavo peonas su jaučiais pa- 
kinkytu vežimu. 

Iš trobos išėjo mergina, vesdamasi Rositą už ran- 
kos, ir jos abi susėdo į vežimą. 

Jos atsisėdo ant glėbio šieno, įblokšto į vežimą, ir 
peonas suragino jaučius. Išvažiavęs iš brūzgynų, ve- 
žimas ėmė riedėti vieškeliu, einančiu link paskutiniųjų 
fermų į slėnio pakraštį. 

Mergina žiūrėjo į Rositą gailestingu žvilgsniu; ji 
padėjo jai patogiau įsitaisyti, kad šioji kiek galima ma- 
žiau būtų kratoma, ji guodė ją meiliais žodžiais, tačiau 
kalbėjo su ja ne kaip su drauge ar sena pažįstama. Buvo 
aišku, kad ši mergina pirmiau niekuomet Rositos nėra 
mačiusi. 

Kai jie važiavo nuošaliu keliu, maždaug apie my- 
lią nuo miesto, iš paskos pasirodė sparčiai dumiąs rai- 
telis. Po valandėlės jis jau pavijo juos. Raitelis jojo pui- 
kiu mustangų; tuojau buvo matyti, kad šitas žirgas sau- 

gojamas ir lepinamas — jis buvo ristas ir miklus, o jo 
šonai blizgėte blizgėjo. 

Raitelis prijojo prie vežimo ir liepė peonui sustoti; 
melodingas balsas tuojau pat išdavė, kad raitelis yra 
moteris, o skaistūs skruostai, šilkiniai plaukai ir švelnūs 
veido bruožai liudijo, kad čia tikra senjorita. 

Nenuostabu, kad iš tolo ją buvo galima palaikyti 
vyrų; ant pečių buvo užmesta paprasta serapė, platūs 
sombrero bryliai beveik suvis slėpė juodus, blizgančius 
plaukus, ir balne ji sėdėjo vyriškai, kaip tikras mek- 
sikietis raitelis. 

— Ar tai jūs, senjorita? — nustebusi ir drauge su 
pagarba paklausė mergina iš vežimo. 

— O ar tu manęs nepažinai, Chosefa? 

— Ne, senjorita. O, mano varge! Kur čia jus be- 
pažinsi, tokią pasipuošusią? 

— O kaip pasipuošusi? Paprasčiausi drabužiai! 

— Žinoma, senjorita, tik ne tokiai įžymiai senjorai 
kaip jūs! 

— Taip, matyt, su šiuo apdaru manęs niekaip ne- 
galima pažinti. Aš buvau susitikusi keletą pažįstamų, ir 
jie su manim nepasisveikino! — Raitelė nusijuokė. — 
Vargšelė!.. — kalbėjo ji toliau, staiga pakeitusi toną ir su 
užuojauta žvelgdama į Chosefos bendrakeleivę. — Kiek 
jai teko iškentėti! Vargšė mergina! Bijau, kad man pa- 
sakyta teisybė. Švenčiausioji Mergele! Kokia panaši... 

Senjorita nebaigė sakyti. Pamiršusi Chosefą ir 
peoną, ji balsu ištarė savo mintis. Pastarieji žodžiai neju- 
čiomis išsprūdo jai iš lūpų. 

Susizgribusi ji tiriamai pažvelgė į juos abu. Peo- 
nas buvo užsiėmęs jaučiais, užtat merginos veidas už- 
sidegė smalsumu. 

— Į ką panaši, senjorita? — paklausė ji nuošir- 
džiai. 

— Į vieną mano pažįstamą. Tai neturi reikšmės, 
Chosefa. — Senjorita pakėlė pirštą prie lūpų ir reikš- 

Chosefa, kuri žinojo paslaptį ir susivokė, kas per 
vienas šis pažįstamasis, nutilo. 

Senjorita prijojo prie vežimo iš tos pusės, kurioje 
sėdėjo Chosefa, ir, pasilenkusi prie jos, sušnibždėjo: 

— Pabūk ten iki ryto, nes vis tiek nespėsi grįžti su 
šviesą. Pabūk — galbūt tu ką nors nugirsi. Pareik kuo 
anksčiau, bet ne namo, o į rytmetines pamaldas. Žiūrėk, 
nepasivėluok. Aš būsiu bažnyčioje. Pasistenk pasima- 
tyti su Antonijum. Atiduok jam štai šitą. — Tarp sen- 
joritos pirštų sublizgėjo auksinis žiedas su deimantu, ir 
tuojau pat Chosefa suspaudė jį rankoje. — Pasakyk, 
kam jis skiriamas, o kas siuntė — šitai jam nėra reikalo 
žinoti. Stai tau pinigų išlaidoms ir dar truputis jai. Ne, 
geriau duok jos motinai, jeigu tik ji sutiks paimti. 

Ant Chosefos kelių nukrito piniginė. 

— Sužinok ką nors. Sužinok, miela Chosefa!.. Iki 
pasimatymo! Iki pasimatymo! 

Paskutinius žodžius senjorita ištarė paskubomis; 
apgręžusi savo Žžvilgantį mustangą, ji nušuoliavo atgal į 
miestą. 

Ji galėjo neabejoti, kad Chosefa jos paklausys, pa- 
siliks ten iki ryto — mergina šia kelione buvo ne mažiau 
suinteresuota kaip pati senjorita. 

Gražutė Chosefa buvo metiso Antonijaus suža- 
dėtinė, ir ar pavyktų jai pamatyti jį, ar ne, ji nesiruošė 
skubėti namo. Jeigu pamatys jį, juo maloniau bus už- 
trukti rančoje; jei ne, ji lauks vildamasi susitikti. 

Paprastas vežimas, atrodė, staiga virto puikiu eki- 
pažu su lingėmis ir aksominėmis pagalvėlėmis — Cho- 
sefa buvo girdėjusi, kad tokių esama, nors niekuomet 

— Štai tau pinigų išlaidoms, — tarė senjorita 


nebuvo jų mačiusi: juk jos rankose pilna piniginė mo- 
netų, kurių šeštos dalies pakaks visoms išlaidoms, ir jai 
prieš akis pasimatymas su Antonijum! 

Gailestingoji mergina papureno šieną, paguldė 
Rositos galvą sau ant kelių, apgobė ją savo šaliku, kad 
nepersmelktų vakaro drėgmė, i ir liepė peonui važiuoti. 
Tasai garsiai šūktelėjo jaučiams, bakstelėjo juos šmaikš- 
tu, ir jie vėl ėmė traukti vežimą dulkėtu keliu. 


— XL skyrius — 


Vaikščioti į rytmetines pamaldas — madingas 
Meksikos senjorų paprotys, ypač tų, kurios gyvena di- 
deliuose ar mažuose miestuose. Tik ima brėkšti — ir jos 
žengia pro plačias savo namų duris ir skuba miesto 
gatvėmis į bažnyčią, kurioje kurtinamai skamba varpas. 
Senjoros taip apsimuturiavusios (turtingosios — šilki- 
niais šalikais ir mantilijomis!, o kurios neturtingesnės — 
kukliais juodais šalikais), jog jų negalima pažinti. Po 
drabužių klostėmis kiekviena turi su viršeliais knyge- 
lę — maldaknygę. 

Pasekime paskui jas į šventyklą ir pažiūrėkime, 
kas ten vyksta. 

Jei jūs pavėluosite ir įėję atsistosite prie durų, pa- 
matysite kelis šimtus suklaupusių žmonių, tikriau sa- 
kant, pamatysite jų nugaras. 

Sios nugaros anaiptol ne vienodos — taip pat, 
kaip nebūna vienodų veidų. Jų esama įvairiausios iš- 
vaizdos, dydžio, spalvos ir visuomeninės padėties. Jūs 
pastebėsite čia senjorų nugaras su mantilijomis; kai ku- 

"'Mantilija — moteriškas nėrinių apsiaustas, dengiantis 
galvą ir viršutinę liemens dalį. 

ros leido šiam elegantiškam apdangalui nuslysti ant 
pečių, o kitų galvos suvis paslėptos po juo, — štaijums 
jau du skirtingi stiliai. Čia jūs pamatysite ir malonių 
prastuolių nugaras su gracingai atgal atmestu šaliko 
galu, ir jų motinų nugaras su bet kaip nukarusiais ir 
galbūt netgi ne visai švariais šalikais. Jūs pamatysite ir 
krautuvininko nugarą, vos tedengiamą trumpos storos 
drobinės striukės, vandenvežio nugarą, aptemptą pa- 
laike odine liemene, dabitos nugarą, apgaubtą minkšto 
puošnaus vilnonio apsiausto, ir suplyšusią varguolio, 
miesto parijaus! serapę. Priešais jus pasirodys plačios ir 
siauros, tiesios ir sulinkusios nugaros; visai galimas 
daiktas, kad jūs pamatysite vieną kitą kuprą, ypač di- 
delio miesto bažnyčioje. Į kokią Meksikos bažnyčią jūs 
beužeitumėte pamaldų metu, aš jums pažadu, kad jūs 
išvysite visokių visokiausių nugarų. Tačiau jos nebus 
išrikiuotos kuria nors tvarka, anaiptol. Senjoros su man- 
tilija nugara gali atsidurti suspausta tarp dviejų šiurkš- 
čių, taukuotų šalikų, o vilkinčio dryžuota ar taškuota 
serape vargšo nugara pasitaikys greta kurio nors pui- 
kaus vilnonio puošeivos apsiausto. Aš neatsakau už šių 
nugarų išsidėstymą, pažadu jums tik didelį jų skaičių ir 
įvairumą. 

Vienintelis veidas, kuris veikiausiai bus atkreiptas 
į jus, — tai skusta tuklaus kunigo, vilkinčio drobine 
sutana, fizionomija. Kadaise, be abejo, sutanos būta bal- 
tos ir švarios, bet dabar ji taip atrodo, tarsi ją kas būtų 
įmetęs į nešvarių baltinių pintinę, bet kažin kaip per 
nesusipratimą vėl grąžinęs neskalbtą. Kunigas tiek pat 
maža panašus į šventuolį, kiek ir labiausiai užkietėjęs jo 
parapijos nusidėjėlis. Štai jis švaistosi ant nedidelio 


'Parijai — beteisiai, paniekinti, engiami žmonės. 

paaukštinimo čia su valdžios ženklu — lazda, čia su 
rūkstančiu smilkytuvu, o štai paėmė ir lėlę — šventojo 
statulą. Darkyta lotynų kalba jūs išgirsite kažkokias ne- 
sąmones, kurias jis murma šio vaidinimo metu. Šią va- 
landėlę jūs būtinai prisiminsite misterio Robino vaidi- 
nimą arba „Didžiojo mago“ pjesę, jeigu jums teko jas 
matyti. 

Netrukus jus pasieks varpelio skambėjimas, kuris 
nuostabiai pakeis šias visas nugaras. Po valandėlės jūs 
išvysite jas keisčiausioje padėtyje — ne statmenoje, kaip 
turi būti nugaros, o susilenkusias ir išsikraipiusias. Kol 
jos ilsėsis, galimas daiktas, švystels ir veidas, bet tik iš 
profilio, ir jeigu jis gražus, privers jus pamiršti nugarą. 
Beje, tuomet prieš jus bus ne nugara, o veikiau šonas. 
Galbūt profilis jus nustebins grožiu, bet jau tikriausiai 
ne maldinga išraiška. Jūs pastebėsite akis, žvelgiančias 
koketiškai ir vylingai, o jeigu jūs pastabūs, tai išvysite ir 
kitą šiurkštesnių bruožų profilį, į kurį šie koketiški, vy- 
lingi žvilgsniai nukreipti. Taip nutinka tomis valandė- 
lėmis, kai nugaros besiilsėdamos susmunka. Kaip jos 
pasiekia tokios pozos, jums atrodys mįslė, anatominis 
galvosūkis, o beje, šitai labai paprastas dalykas. To pa- 
siekti lengvai gali tas, kas žino, kaip viskas daroma: 
užtenka tik remtis ne keliais, bet šlaunimis. Todėl su- 
prantama, kad jūs nustebote, nes, slepiama mantilijų, 
šalikų ir sijonų, ši gudrybė atliekama labai meistriškai. 

Bet štai suskambėjo varpelis — ir nugaros vėl at- 
sitiesė. Šiems maldininkams jo skambėjimas reiškia tą 
patį, ką kareiviams komanda „ramiai“. Kai tik jis su- 
skamba, atsitiesusios nugaros akimirksniu paaukštėja 
keletu colių. Kunigas dar kartą murma maldelę Šven- 
čiausiajai Mergelei bei „Tėve mūsų“ ir suvaidina dar 

vieną pantomimą, o nugaros lieka sustingusios ir ne- 
judančios. Ir staiga jos vėl sutrumpėja, kaip pirmiau 
šmėžuoja profiliai, ir vieni kitiems atsako linkčiojimais 
ir vylingais žvilgsniais, ir taip iki tol, kol vėl suskamba 
varpelis. Tuomet kunigas pradeda trečiąjį vaidinimo ra- 
tą, po jo eina ketvirtasis ir taip toliau, kol baigiasi pa- 
maldos. 

Kiekvieną rytą, dar gerokai prieš pusryčius, mek- 
sikiečių bažnyčioje šitaip juokingai klūpojama ir pote- 
riaujama. Tuo užsiima ir vyrai, ir moterys, nors iš silp- 
nosios lyties atstovių dievobaimingų kur kas daugiau, o 
uoliųjų maldininkių skaičiuje daug vietos aukštųjų 
sluoksnių senjorų. 

Kas gi verčia visus šiuos žmones keltis iš patalo 
taip anksti, drebėti nuo šalčio gatvėse ir šalti bažny- 
čioje? Kas čia — tikėjimas ar prietarai? Dievobaimin- 
gumas ar davatkiškumas? Žinoma, daugelis šių kvailių 
ir iš tikrųjų tiki, kad visa tai patinka Dievui: jie me- 
chaniškai klaupiasi ir poteriauja, o už tai esą susilauksią 
Viešpaties malonės. Tačiau tarp uoliausių rytmetinių 
pamaldų lankytojų, be abejo, daug ir tokių, kuriuos jau- 
dina suvis kiti jausmai. Salyje, kur vyrai pavydūs, mo- 
terys ypač išradingos ir gudrios, šis ankstyvas metas — 
joms aukso laikas. Juk tik retenybė, kad pavydus sargas 
ryžtųsi tokiu šaltu metu keltis iš patalo. 

Palaukite pamaldų pabaigos prie šventovės durų. 
Ten stovi didelis švęsto vandens indas. Išeidamas iš 
bažnyčios, kiekvienas-įkiša ranką į šį indą ir apsišlaksto 
vandeniu. Štai mažutė, žiedais apmaustyta rankelė aki- 
mirka pavilgo į indą pirštų galiukus — ir tuojau pat 
vikriai perduoda meilės laiškelį kavalieriui su apsiaus- 
tu. Galimas daiktas, jūs pamatysite, kaip turtinga sen- 
jora, rūpestingai apsisupusi serape, iš bažnyčios eina 

visai ne į tą pusę, iš kur ji buvo atėjusi. Na, o jeigu jūs 
tokie smalsūs, jog nepaisysite padorumo ir paseksite ją, 
tai, ko gero, būsite uždrausto pasimatymo liudininkas 
nuošaliame skersgatvyje arba kur nors topolių alėjoje. 

Meksikos mieste rytas toks pat turtingas nuoty- 
kių, kaip ir naktis. 


Vos tik San Ildefonso bažnyčios varpas ėmė kvies- 
ti į rytmetines pamaldas, pro vienus didžiausių ir tur- 
tingiausių miesto namų vartus išspruko moteris. Vos 
vos švito; moteris buvo apsisiautusi nuo galvos iki kojų, 
tačiau jos aukšta, liekna figūra, laikysenos orumas bei 
grakštumas, lengva, išdidi eisena rodė ją esant žymią 
senjorą. Priėjusi pri bažnyčios, ji sustojo ir apsidairė į 
šalis. Jos veidą dengė žemai nuleistos mantilijos klostės, 
bet iš to, kaip ji stovėjo, kaip dairėsi čia į dešinę, čia į 
kairę, buvo aišku, kad ji akylai stebėjo maldininkus, 
kurie tartum šešėliai artėjo priešaušrio prieblandoje. Ji, 
be abejo, kažin ko laukė, ir, sprendžiant iš nekantraus 
žvilgsnio, kuriuo apžvelgdavo kiekvieną pasirodžiusį 
aikštėje žmogų, tasai, kurio ji laukė, buvo jai labai rei- 
kalingas. 

Pagaliau prie bažnyčios priėjo paskutinis maldi- 
ninkas. Ilgiau pasilikti gatvėje nebebuvo prasmės. Aiš- 
kiai nusivylusi senjorita įslinko pro portalą ir išnyko už 
durų. Dar akimirka — ir ji jau klūpojo priešais altorių, 
poteriaudama ir leisdama per pirštus rožančių. 

Tačiau ne ji paskutinė įėjo į bažnyčią; netrukus 
pasirodė dar viena parapijietė. Kai senjorita jau buvo 
įėjusi į bažnyčią, į tolimą aikštės kampą įvažiavo ve- 
žimas ir sustojo. Iš vežimo iššoko jauna mergina; greitai 
perbėgusi aikštę, ji įėjo į portalą. Naujai atvykusioji bu- 


240 


vo su tamsiai raudonu sijonu, siuvinėta palaidinuke ir 
šalikų — taip rengiasi šių kraštų varguomenė, pras- 
tuomenė. Mergina buvo paprasta kaimietė. 

Ji įėjo į bažnyčią, bet, prieš atsiklaupdama, ati- 
viena iš jų, apsupta mantilija. Ji pažino tą pačią sen- 
joritą, apie kurią mes kalbėjome. Mergina, matyt, nu- 
siramino; praslinkusi pro nugaras, ji atsiklaupė greta 
senjoritos taip arti, jog beveik siekėsi jų alkūnės. 

Ji viską atliko visai tylomis, ir.senjorita nepaste- 
bėjo savo naujosios kaimynės; tik šiai lengvai kumš- 
telėjus alkūne, ji pakėlė galvą ir apsidairė. Jos veidas 
nušvito iš džiaugsmo, tačiau lūpos kaip niekur nieko 
tebešnibždėjo maldą. 

Bet štai pasigirdo signalas, skelbiantis, kad galima 
šiek tiek atsikvėpti, ir dvi klūpančios figūros — sen- 
jorita ir prastuolė — pasilenkė viena prie antros; jų ran- 
kos suartėjo. Dar akimirka — ir iš po šaliko išlindo 
mažutė ruda rankelė, o iš po mantilijos — švelnūs, balti, 
žiedais apmaustyti pirštai. 

Tarytum susitarusios, jos palietė viena antrą, ir, 
nors tai tetruko vos pusę sekundės, atidus stebėtojas 
būtų galėjęs matyti, kaip iš vienos rankos į antrą — iš 
rudųjų pirštų į baltuosius — prasmuko tūtele susuktas 
popierėlis. Bet iš tikrųjų šitą manevrą tebūtų galėjęs 
pastebėti tik atidus stebėtojas, — jis buvo atliktas taip 
mikliai, jog niekas iš klūpančių priekyje ar užpakalyje 
nepamatė nieko peiktino. 

Abi rankos tuojau pat pasislėpė po skraistėmis, 
suskambėjo varpelis, senjorita ir valstietė vėl atsitiesė ir 
pamaldžiausia išraiška ėmė melstis. 

Bet šai pamaldos baigėsi. Šlakstydamos švęstu 
vandeniu, merginos paskubomis persimetė keletu žo- 

džių; bet iš bažnyčios jos išėjo atskirai ir išsiskyrė į prie- 
šingas puses. Valstietė bematant perėjo aikštę ir dingo 
siauroje gatvelėje. Senjorita išdidžia eisena pasuko į sa- 
vo namus; jos veidas švietė iš džiaugsmo. 

Ji įžengė į namus ir nuskubėjo į savo kambarį. 
Išvyniojusi mažutį popieriaus lakštelį, perskaitė: 


„Brangioji Katalina! Jūs padarėte mane laimin- 
xą. Tik prieš valandą aš buvau visų nelaimingiausias 
žmogus pasaulyje. Aš praradau seserį ir maniau, kad 
netekau jūsų pagarbos. Man grąžinta ir viena, ir antra. 
Mano sesuo su manimi, o brangakmenis, žibantis ant 
mano piršto, kalba apie tai, jog netgi šmeižtais ne- 
pavyko atitraukti nuo manęs jūsų draugiškumo, jūsų 
meilės. Jūs nelaikote manęs žudiku. Taip, aš ir nesu 
žudikas, aš — keršytėojas. Jūs viską sužinosite. Apie 
baisų sąmokslą, kurio aukomis tapau aš ir mano na- 
miškiai. Šio sąmokslo žiaurumas yra toks baisus, j0g 
jis atrodo neįtikėtinas. Taip, aš tapau auka. Aš ne- 
begaliu pasirodyti San Ildefonse. Nuo šiol mane gaudys 
kaip vilką ir jeigu sučiups, tai susidoros su manimi 
kaip su vilku. Bet dabar, kai aš žinau, kad jūs ne išvien 
su mano priešais, man niekas nebaisu. 

Jeigu ne jūs, aš pasitraukčiau toli nuo čia. Bet su 
jumis skirtis neturiu jėgų. Verčiau kas valandą rizi- 
kuosiu savo gyvybe, negu apleisiu vietovę, kur jūs gy- 
venate, — juk jūs man brangesnė už viską pasaulyje! 

Kiek kartų aš bučiavau jūsų žiedą! Sį meilės įkai- 
tą iš manęs atims tik drauge su gyvybe. 

Priešai vaikosi mane kaip pėdsekiai šunys, bet aš 
jų nebijau. Mano šaunusis žirgas visuomet su manimi, 
ir su juo aš galiu juoktis 1š bailių savo persekiotojų. 
Tačiau aš turiu žūtbūt dar kartą atvykti į miestą. Turiu 

pamatyti jus, brangioji. Turiu pasakyti jums tai, ko 
negalima patikėti popieriui. Neatsakykite man! Aš at- 
vyksiu į senąją vietą pasimatyti su jumis rytoj vidur- 
naktį. Neatsakykite, brangioji, mylimoji! Aš turiu jums 
paaiškinti daug ką, kas labai svarbu, ir šitai aš tegaliu 
pasakyti tik akis į akį. Jūs pamatysite, kad aš ne žu- 
dikas, kad aš kaip ir seniau vertas jūsų meilės. 

Dėkoju! Dėkoju už jūsų gerumą mano vargšei ma- 
žajai seselei! Gal Dievas duos, ji netrukus pasveiks. Iki 
pasimatymo, mano mylimoji! K.“ 


Perskaičiusi raštelį, gražioji Katalina pridėjo jį prie 
lūpų ir karštai pabučiavo. 

— Vertas mano meilės! — sušnibždėjo ji. — Taip, 
jis vertas karalienės meilės! Drąsusis, kilnusis Karlosas! 

Ji vėl pabučiavo lapelį ir, paslėpusi jį užantin, pa- 
tyliukais išėjo iš kambario. 


— XLI skyrius — 


Viskaros troškimas atkeršyti Karlosui didėjo kas 
valandą. Džiaugsamas, kuris buvo jį apėmęs, nusikra- 
čius mirties baimės, neilgai tetruko. Taipgi neilgai jis 
tesidžiaugė, nusikratęs rūpesčiu dėl belaisvės. Jį kan- 
kino suvis kitas jausmas. Labiau už viską jis brangino 
savo gražumą — ir dabar jis buvo jį praradęs. Jis su- 
bjaurotas visam gyvenimui! 

Kai Viskara' išvydo savo veidą veidrodyje, jo šir- 
dis užsiplieskė lyg žarija. Ir nors jis buvo bailys, tačiau 
beveik ėmė gailėtis, kam Karlosas jo nenužudė. 

Jis neteko keleto dantų, bet dantis galima įstatyti 
naujus, 0 štai veidas sužalotas nebepataisomai. Kulka 

išplėšė gabalą mėsos.Čia bus bjaurus randas, kuris liks 
visam amžiui. 

Viskaros išvaizda buvo baisi. Baisios buvo jo min- 
tys. Žiūrėdamas, ką jo veidui padarė bizonų medžio- 
tojas, jis garsiai dejavo ir prisiekinėjo atkeršysiąs, tegu 
tik kas pagauna Karlosą — jo laukia kankinimai ir mir- 
tis! Mirtis jam ir jo giminei! 

Kartais Viskara netgi gailestavo išsiuntęs medžio- 
tojo seserį. Kodėl jis išsgando pasekmių? Kodėl nebuvo 
galima atkeršyti ją nužudant? Jis jau nebemyli šios 
mergšės. Jos kandus juokas iki šiol graužia jam širdį. Ji 
buvo visų jo kančių priežastis — kančių, kurios baigsis 
tik sujo gyvenimu, — prežastis kartėlio ir pažeminimo, 
kurių jis neatsikratys iki grabo lentos. Kodėl jis nenu- 
žudė jos? Tai būtų buvęs malonus kerštas jos broliui, 
bene geriausias atpildas už visa, kas išgyventa. 

Kamuojamas šitų minčių, Viskara blaškėsi savo 
patale, liūdnai dejavo ir bjauriai keikėsi. 

Karlosą reikia sugauti. Jis, Viskara, stengsis šito 
pasiekti visomis išgalėmis. Ir reikia jį gyvą sučiupti. 
Nėra ko skubėti su bausme. Žinoma, Karlosas mirs, bet 
mirtis neturi ateiti akimirksniu. Ne, Viskarai bus pa- 
vyzdys prerijų laukiniai. Bizonų mdžiotojas mirs taip, 
kaip miršta indėnų belaisviai: jis bus pririštas prie stul- 
po ir sudegintas. Viskara prisiekė tai padarysiąs. 

O paskui — jo motina. Ji laikoma burtininke. Su ja 
ir reikia susidoroti taip, kaip susidorojama su burtinin- 
kėmis. Čia jam neteks darbuotis-vienam. Juk, be abejo, 
ji palaikys tėvai jėzuitai. Jie mielai sutinka su tokiomis 
fanatiškomis žiaurybėmis. 

O kai Karloso sesuo liks vičviena pasauly, už ją 
nebebus kam užsistoti. Ji visai atsidurs jo valdžioje. Jis 

pasielgs su ja kaip tinkamas, — jam niekas nebekliu- 
dys... Tai kalbėjo ne meilė, bet troškimas atkeršyti. 

Štai kokie velniški kėslai rezgėsi šio niekingo 
žmogaus galvoje. 

Bizonų medžiotojo mirties ne mažiau troško ir 
Robladas. Jo savimeilei taip pat buvo kirstas smūgis: jis 
neabejojo, kad Katalina rimtai susižavėjusi šiuo žmo- 
gumi, o galbūt juos abu jau riša meilė ir sutikimas. Ro- 
bladas aplankė ją kartą po tragiškojo tvirtovės įvykio. 
Jis pastebėjo, kad ji elgėsi suvis ne taip, kaip pirmiau. 
Dabar, kai „žudikas“ buvo taip beviltiškai sugėdintas, 
kapitonas tikėjosi jį nugalėti Tačiau, nors Katalina ne- 
užtarė Karloso — žinoma, ji nedrįso, — bet ji nepalaikė 
nė priešingos pusės ir niekuo neparodė, kad pasipik- 
tinusi jo poelgiu. Užgaulūs Roblado ir jos tėvo epitetai, 
kuriais nešykštint buvo apibertas Karlosas, atrodė, su- 
teikė jai skausmo. Be abejo, ji būtų gynusi jį, jei tik būtų 
drįsusi. 

Robladas visa tai pastebėjo rytinio savo vizito me- 
tu. 

Tačiau kur kas daugiau apie jos poelgius jis su- 
žinojo iš savo šnipės. Viena Katalinos tarnaitė, Visensa, 
kažkodėl nemėgo savo ponios, ji išdavė ją ir nuo kaž- 
kurio laiko tapo savo gerbėjo — kariškio — talkininkė. 
Šiek tiek aukso, pažadų, be to, dar mylimas kareivis — 
tai buvo Chosė, — ir Visensa virto klusniu Roblado 
įrankiu. Per Chosę jis gaudavo žinių apie Kataliną, o 
toji nieko nė nejtarė. Ir nors šita šnipinėjimo sistema 
buvo sudaryta tik neseniai, tačiau ji jau davė vaisių. 
Robladas sužinojo, kad Katalina jo neapkenčia ir myli 
kažin ką kitą. Kas tas kitas — Visensa nežinojo, bet 
Robladui nebuvo sunku susigaudyti. 

Nenuostabu, kad jis linkėjo bizonų medžiotojui 


245 


Karlosui mirties. Jis geidė jo mirties ne mažiau kaip 
Viskara. 

Abudu nėrėsi iš kailio, stengdamiesi pasiekti sa- 
vo. Į visas puses buvo išsiuntinėti kareivių būriai. Ant 
miesto sienų buvo išlipinti skelbimai — komendanto ir 
kapitono bendros kūrybos vaisius, — kuriuose buvo 
rašoma, kad už Karloso galvą skiriamas nemažas at- 
lyginimas; dar didesnė suma buvo žadama tam, kas 
atves jį gyvą. 

Nepasiliko nuošalyje ir vietos gyventojai; norė- 
dami parodyti savo lojalumą ir uolumą, jie taip pat pa- 
rašė skelbimą, kad aukoja didelę sumą, tikrą turtą žmo- 
gui, kuriam pasiseks sučiupti Karlosą. Skelbimą pasi- 
rašė visi garbingieji miesto žmonės, o don Ambrosijaus 
vardas buvo vienas iš pirmųjų. Netgi buvo kalbama, 
kad reikią surinkti savanorių, kurie jau pasistengsią pa- 
dėti kareiviams, gaudantiems žudiką eretiką, o tikriau 
pasakius — uždirbti didelius pinigus, skiriamus už jo 
sugavimą. 

Šitai jau iš tiesų mįslė, ar Karlosas ilgai beišgy- 
vens, kai jo galva taip brangiai įvertinta? 

Sėdėdamas namuose, Robladas apgalvojo, kaip 
pagauti bėglį. Jis jau išsiuntinėjo po slėnį patikimiausius 
savo šnipus ir liepė jiems dieną naktį slampinėti tarp 
gyventojų. Jie turėjo tučtuojau pranešti jam, kai sužinos, 
kur būna Karlosas arba tie, su kuriais jis seniau su- 
sitikinėdavo, — už tai buvo pažadėta gerai atlyginti. 
Imta sekti jaunojo gyvulių augintojo don Chuano na- 
mus. Ir nors Viskara ir Robladas ruošėsi su juo atskirai 
susidoroti, jie nusprendė kol kas jo nekliudyti: taip bū- 
sią lengviau įvykdyti savo planą. Samdyti šnipai buvo 
ne kareiviai, bet miesto gyventojai ir neturtingi gyvulių 
augintojai; jeigu pasirodytų kariškiai toje slėnio dalyje, 

kur jie paprastai neatvykdavo, jie galėtų pakenkti Vis- 
karos ir Roblado sumanymui. Bet ir kareiviai buvo pa- 
siruošę, tačiau jie laikėsi toliau nuo Karloso rančos, kad 
neišgąsdintų paukščio ir nesukliudytų jam grįžti į savo 
lizdą. Ką gi, viskas buvo protinga ir logiška. 

Taigi Robladas sėdėjo savo namuose ir galvojo, 
kaip sugauti Karlosą. Beldimas į duris užklupo jį be- 
vartantį kažin kokius raštus. Tai buvo jo šnipų prane- 
šimai, ką tik gauti tvirtovėje ir adresuoti jam ir komen- 
dantui. 

— Kas ten? — paklausė jis prieš kviesdamas. 

— Tai aš, kapitone, — atsakė šaižus, spiegiantis 
balsas. 

— A, ar tai tu? Įeik! 
tamsaus, suktoko kiaunės veido žmogus. Jis ėjo judriai, 
tarsi čiuoždamas, ir nors buvo su munduru, kardu ir 
pentinais, bet jo išvaizda atrodė nužeminta. Jo žodžiuo- 
se jautėsi vergiškas nuolankumas, ir pagarbą karininkui 
jis atidavė vergiškai. Kaip tik tokius ir samdosi savo 
įtartiniems darbeliams žmonės, panašūs į Viskarą ir Ro- 
bladą; ir šitiems tikslams jis jau buvo ne kartą jiems 
pasitarnavęs. Cia buvo kareivis Chosė. 

— Na, ką pasakysi? Ar matei Visensą? 

— Taip, kapitone. Aš susitikau su ja vakar vakare. 

— Yra naujienų? 

— Nežinau, ar čia bus kapitonui naujiena, tik man 
ji pasakė, kad senjorita vakar nusiuntusi ją namo. 

= Ją 

— Taip, kapitone, baltagalvę. 

— Aha! Toliau! 

— Juk jūs žinote, kai jūs nuėjote, alkaldas pasiūlė, 
kad kas nori, gali ją pasiimti. Tai šit į priekį Žengė viena 

mergina ir pasakė, kad ji jos pažįstama. Ir dar ten buvo 
moteriškė — tos Merginos motina. Ji tuojau ir buvo ati- 
duota joms, ir jos išsivedė ją namo į brūzgynus už mies- 
to. 

— Bet ten ji nepasiliko. Aš žinau, kad ji iš ten 
išsikraustė, nors dar negirdėjau smulkmenų. Kaipgi ten 
buvo? 

— Šit kaip, kapitone: vos tik jos įžengė į trobą, 
tuojau privažiavo vežimas su vežėju tagnosu, ir mer- 
gina, tos moteriškės duktė Chosefa, įlipo į vežimą su 
baltagalve, ir jos išvažiavo. Bet nei mergina, nei jos mo- 
tina pirmiau nebuvo mačiusios baltagalvės. Tai kaip 
jums atrodo, kapitone: kas pasiuntė jas ir vežimą? 

— O ką sakė Visensa? 

— Jas pasiuntė senjorita, kapitone. 

— Aha! — sušuko Robladas. — Ar Visensa tuo 
tikra? 

— Tai dar ne viskas, kapitone. Kai vežimas pa- 
sijudino, o galbūt kiek vėliau, senjorita išjojo iš namų 
ant savo žirgo. Ji apsisiautė prasta serape ir užsimovė 
ant galvos sombrerą, tarytum kokia gyvulių augintojo 
duktė. Toks apsirengimas, mano nuomone, visai netin- 
ka žymiai senjoritai. Ji nujojo aplinkiniu keliu. Bet Vi- 
sensa mano, kad ji, prajojusi namus, pasuko į vieškelį ir 
tikriausiai pasivijo tą vežimą. Laiko ji turėjo užtektinai. 

Šios žinios, matyt, padarė Robladui didelį įspūdį. 
Jis paniuro, apsiblausė, jo akys sužaibavo — atrodė,kad 
jam atėjo galvon kažin koks naujas planas. Jis patylėjo, 
įsigilinęs į savo mintis, paskui paklausė: 

— Tai viskas, Chosė? 

— Viskas, kapitone. 

— Galbūt Visensa dar ką nors sužinojo. Vėl pa- 
simatyk su ja šiandien vakare. Sakyk, kad nuo senjoritos 

ji nenuleistų akių. Jeigu jai pavyks sužinoti, kad jie su- 
sirašinėja, aš jai gerai užmokėsiu, na ir tavęs nepamir- 
šiu. Kuo smulkiau sužinok apie tą moterį ir jos dukterį. 
Suieškok tagnosą, kuris jas vežė. Negaišk laiko, Chose. 
Eik! 

Paslaugusis kareivis vergiškai lankstydamasis pa- 
dėkojo, dar kartą vergiškai atidavė pagarbą ir dingo už 
durų. 

Kai tik jis išėjo, Robladas pašoko iš vietos ir su- 
sijaudinęs ėmė vaikščioti po kambarį, kalbėdamasis 
pats su savimi: 

— Po velnių! Kaipgi aš apie tai nepagalvojau? Jie- 
du susirašinėja... Na, žinoma! Velniai! Kas per moteris! 
Jis tikriausiai jau viską Žino, jei tik jis pats nepatikėjo, 
kad mes išgelbėjome jo seserį nūo indėnų. Reikia sekti 
don Ambrosijaus namus. Galbūt tai ir bus tie spąstai, 
kuriais mes jį sugausime? Meilė — labiau patikimas 
masalas negu brolio prieraišumas. Aha senjorita! Jeigu 
čia tiesa, tai pas mane atsiras koziris, kurio jūs nieku 
būdu nelaukiate. Aš priversiu jus priimti mano sąlygas, 
nesikreipdamas pagalbos į kvailą jūsų tėvelį! 

Dar vieną kitą valandėlę Robladas svarstė savo 
planus, svajodamas apie kerštą ir pergalę, paskui išėjo 
iš kambario ir nutraukė pas komendantą perduoti jam 
žinių, kurias ką tik buvo gavęs iš Chosės. 


— XLII skyrius — 


Don Ambrosijaus de Kruseso namai nebuvo mies- 
to rūmai. Jie stūksojo priemiestyje — tikriau sakant, pa- 
čiame miesto pakraštyje, maždaug už aštuonių šimtų 
jardų nuo aikštės. Jie stovėjo atskirai, gerokai atstu nuo 


249 


kitų namų. Jų nepavadinsi vila ar kotedžu — Meksikoje 
nėra nei vienų, nei antrų, netgi ko nors panašaus. Sioje 
šalyje per tūkstančius mylių, nuo šiaurinės jos sienos iki 
pietinės architektūra neįvairi, to paties tipo. Nedidelės 
trobos, varguolių rančos, skiriasi priklausomai nuo trijų 
įvairių klimatų — karšto, vidutinio ir šalto, kurie, savo 
ruožtu, pareina nuo vietos aukštumo. Karštuose kraš- 
tuose — kitaip tariant, pakraščiuose ir kai kuriuose vi- 
durinės Meksikos slėniuose — ranča — tai lengvas pas- 
tatas iš meldų ir karčių, dengtas palmių lapais. Lygu- 
moje, plytinčioje aukščiau, ant plokščiakalnių, — oO rei- 
kia pasakyti, kad dauguma gyventojų gyvena kaip tik 
ten, — visos rančos be išimties plūktos moliu. Miškin- 
gose kalnų pašlaitėse, aukštai viršum jūros lygio, rančos 
ręstos iš rąstų, su plačiais nukarusiais karnizais ir skied- 
romis dengtais stogais; jos nė iš tolo napanašios į ręs- 
tines atkampiųjų Amerikos miškų lūšnas ir kur kas 
tvarkingesnės bei dailesnės. 

Tiek apie rančas. Kaip matote, čia esama šiokio 
tokio skirtumo. Apie turtuolių namus šito nepasakysi. 
Tarp dvidešimtos ir trisdešimtos lygiagrečių, nuo vie- 
nos Meksikos sienos iki kitos, ir bene visoje Ispanų 
Amerikoje, jie statomi vienokiu būdu. O jeigu jūs ret- 
karčiais užtiksite neįprastos architektūros namų, tai iš- 
klausinėję sužinosite, kad jo šeimininkas — užsienietis: 
rūdos kasyklų savininkas anglas, fabrikantas škotas ar- 
ba komersantas vokietis. 

Tokie tik kaimo vietovių namai. Mažų miestelių 
namai tokie pat kaip ir užmiesčio, labai mažai pakeisti. 
O didelių miestų, norsi ir ten išlikę kai kurių meksi- 
kietiškų bruožų, pastatų architektūra panašesnė į Euro- 
pos miestų architektūrą, pirmučiausia, žinoma, į ispa- 
nų. 

Don Ambrosijaus namai maža kuo tesiskyrė nuc: 
kitų turtingųjų užmiesčio rūmų. Jie buvo panašūs į ka- 
lėjimą, tvirtovę, vienuolyną arba į kareivines — kas 
jums labiau patinka; vis dėlto jų išorę labai gyvino da- 
žytos sienos — besikaitaliojančios raudonos, baltos ir 
geltonos statmenos juostos. Šio grynai rytietiško gyvų 
spalvų derinio dėka meksikiečių būstas neatrodo toks 
niūrus. Toks stilius plačiai paplitęs kai kuriose Mek- 
sikos vietovėse. 

Visos namo linijos labai paprastos. Žiūrėdami į ji 
iš priekio, nuo kelio, jūs pamatysite ilgą sieną su di- 
džiuliais vartais viduryje ir trimis ar keturiais nesimet- 
riškai išpjautais langais. Langai užsmaigstyti statmenais 
geležiniais virbais. Nėra nei stiklų, nei rėmų. Vartai sun- 
kūs, mediniai, apkaustyti geležimi ir užšaunami gele- 
žinėmis velkėmis. Priešakinė siena — vieno aukšto, bet 
ji stūkso viršum stogo, sudarydama parapetą sulig žmo- 
gaus krūtine aukštumo, ir dėl to atrodo aukštesnė. Ka- 
dangi stogas plokščias, iš apačios parapeto nematyti. 

Pasukite už kampo dešinėn ar kairėn. Nesitikėkite 
pamatyti frontoną!, tokie namai jo neturi. Vietoj jo toli 
tęsiasi aklina siena, tokio pat aukščio kaip pirmoji kartu 
su parapetų; ojeigu jūs eisite palei ją iki pat galo ir vėl 
dirstelėsite už kampo, pastebėsite dar vieną tokią pat 
sieną — ji užsklendžia stačiakampį. 

Jums taip ir netektų pamatyti don Ambrosijaus 
namų fasado, jeigu juo laikytume puošniausiąją pastato 
dalį. Meksikietis neteikia svarbos savo buveinės išorei. 
Tik iš vidinio kiemo — patijo — priešais jus atsivers 


"Frontonas —trikampė ar pusapvalė viršutinė išorinės 
pastato pusės dalis. p į 

tasadas ir, galimas daiktas, nustebins jus savo prabanga 
ir prašmatnumu. Štai tuomet jūs ir galėsite spręsti apie 
namų savininko skonį. 

Eikime į patiją. Vartininkas, išgirdęs beldimą ar 
skambutį, atvers jums nedidelius vartelius — dalį jau 
minėtų vartų. Pereiname skliautuotą koridorių — por- 
talą, kertantį pastatą, — ir štai mes kieme. Dabar mums 
prieš akis tikrasis fasadas. 

Kiemas grįstas spalvotomis plytomis, išdėliotomis 
panašiai kaip šachmatų lenta. Viduryje trykšta fontanas, 
jo baseinas papuoštas ornamentais. Kad šaknys near- 
dytų grindinio, didžiulėse rėčkose auga tvarkingai ap- 
karpyti medžiai. Šio kiemo sienose jūs pamatysite duris; 
kai kurios jų su stiklais ir skoningai užskleistos užuo- 
laidomis. Trijose sienose yra salės, valgomojo ir mie- 
gamųjų durys, o ketvirtojoje — virtuvė, sandėlis, klėtis, 
taip pat arklidės ir pašiūrė vežimams. 

Reikia prisiminti dar vieną svarbią namų dalį: tai 
stogas — asotėja. Į ją užlipama akmeniniais laiptais. 
Stogas plokščias ir labai tvirtas, nes plūktas cementu ir 
nebijo lietaus. Iš visų pusių jis aptvertas parapetu tokio 
aukščio, jog nekliudo gėrėtis apylinkėmis, bet saugo 
nuo įkyrių pašalinių žvilgsnių. Saulei nusileidus arba 
pasislėpus po debesimis, asotėja — maloniausia pasi- 
vaikščiojimo vieta. Ypač malonu vaikščioti po don Am- 
brosijaus namų stogą, nes jis labiau panašus į sodą. Ap- 
link pristatinėta juodai nulakuotų puodų su retais au- 
galais, o žalios šakos ir ryškūs žiedai, iškilę viršum sie- 
nų, nusotabiai puošia namus ir iš lauko pusės. 

Bet čia ne vienintelis sodas prie turtingojo rūdos 
kasyklų savininko namų. Už namų yra dar vienas so- 
das, pailgos formos, iš dviejų pusių aptvertas aukštomis 
plūktėmolio sienomis. Ši tvora tęsiasi iki upės kranto. 

Palei upę tvoros nėra; būdama šioje vietoje pakankamai 
plati ir gili, upė atstoja tvorą. Sodas didelis, o jo gale 
prisodinta dar ir vaisinių medžių. Jį puošia skoningai 
nutiesti takeliai, gėlynai ir žalios įvairiausių formų ir 
aukščio pavėsinės. Vaikščiodamas po šį sodą, gali pa- 
galvoti, kad don Ambrosijus, nors jis iš viso tik pra- 
lobėlis, turi rinktinį skonį — juk tokių žavingų kam- 
pelių Meksikoje ne dažnai tepasitaiko. Tačiau ne jo su- 
galvoti šie pavėsingi medžiai ir kvapios pavėsinės. Tai 
vis išmonės jo gražuolės dukters, kuri praleidžia ne- 
mažą valandų sodo paunksmėje. 

Don Ambrosijui brangesnis už visas pasaulio gė- 
les rūdos kasyklų vaizdas — didžiulė uolos iškasa tarp 
kvarco krūvų ir turtinga gysla jos gilumoje. Sidabro lui- 
tų krūva būtų kur kas labiau patraukusi jo akį negu 
perdėm juodomis tulpėmis ar žydrais jurginais žydintis 
laukas. 

Katalina suvis nebuvo panaši į tėvą. Ji turėjo gerą, 
tobulą skonį. Mintys apie turtą ir turtuolių puikybę jai 
buvo svetimos. Ji mielai būtų atsisakiusi taip daug kal- 
bų keliančio savo palikimo, kad galėtų gyventi kuklioje 
rančoje su mylimu žmogumi. 


— XLII! skyrius — 


Saulė artėjo prie laidos. Ugninis jos kamuolys sku- 
bėjo pabučiuoti vakaruose stūksančią snieguotą Sjera 
Blankos viršūnę. Baltą, nuo kalno pečių nukarusią man- 
tiją nuspalvino rožiniai atšvaitai; tarpeklių įdubose ji 
buvo skaisčiai raudona, purpurinė, ir greta tamsių miš- 
kų, augančių Sjeros pašlaitėmis, atrodė dar gražesnė. 

Tą vakarą saulėlydis buvo itin vaiskus. Vakaruose 

susitvenkė įvairiaspalviai debesys; nepaprastai puikiai 
derinosi auksas, purpuras ir žydra mėlynė; debesys įga- 
vo keisčiausius pavidalus ir galėjo atrodyti, kad tai 
spindinčios, žavios būtybės iš kažin kokio kito pasaulio. 
Šis reginys turėjo džiuginti akį, linksminti liūdesio ku- 
piną širdį, o laimingą širdį padaryti dar laimingesnę. 

Jis neliko nepastebėtas. Į jį buvo įsmeigtos akys, 
labai gražios akys, ir vis dėlto jose buvo liūdesys, visai 
nesiderinantis su paveikslu, į kurį jos žiūrėjo. 

Šias akis temdė ne žaros nutvieksto dangaus spin- 
desys. Nors jos ir buvo įbestos į dangų, bet ne dangaus 
reginys kėlė žvilgsnio liūdesį. Ne to buvo kupina širdis. 

Šių akių savininkė — ne jauna mergaitė, bet mer- 
gina pačiame grožio žydėjime. Ji stovėjo puikių namų 
asotėjoje ir, atrodė, gėrėjosi puikiu saulėlydžiu, tačiau 
mąstė ne apie saulėlydį, toli gražu ne apie tokius ma- 
lonius dalykus. 

Netgi liepsnojančio dangaus atšvaistė, krisdama 
ant jos veido, negalėjo išsklaidyti per jį slenkančių še- 
šėlių. Sielos prietema pasirodė galingesnė už išorinio 
pasaulio šviesą. Šešėliai temdė puikųjį veidą, nes šešėlis 
gaubė širdį. 

Ir vis dėlto jos veidas buvo puikus ir puiki figū- 
ra — aukšta, didinga, grakšti ir švelnių linijų. Ši gra- 
žuolė buvo Katalina de Kruses. 

Ji stovėjo asotėjoje viena, apsupta tik augalų ir 
gėlių. Pasilenkusi viršum žemo parapeto, ji žvelgė į va- 
karus ir matė besileidžiantį šviesulį. 

Retkarčiais ji pakeldavo akis į dangų ir saulę, bet 
dažniau žvelgdavo į sodo tankmę, į ūksmingą laukinių 
kiniškų medžių giraitę, pro kurios išlakius kamienus 
žibėjo sidabrinė upės juosta. Ties šita giraite jos akys 
kartkartėmis sustodavo kažin kaip keistai susirū- 

pinusios. Nenuostabu, kad ši vieta traukė jos žvilgsnį. 
Cia pirmą kartą ji tarytum užburta klausėsi meilės pa- 
žadų; jie buvo pašventinti pabučiavimu, ir savo sva- 
jonėse ji pakėlė jį iš varganos žemės į dangaus aukš- 
tybes. Nenuostabu, kad jai nebuvo puikesnės vietos. 
Garsiausiuose pasaulio soduose, netgi rojuje, negalėjo 
būti tokio nuostabaus, ūksmingo kampelio, kaip ma- 
žutė žalia pavėsinė, kurią ji pati įtaisė tarp šių laukinių 
kiniškų medžių lapų. 

Kodėl gi jos žvilgsnis toks liūdnas? Juk šitame 
prieglobstyje šią naktį ji susitiks su tuo, kuris pašven- 
tino jai šitą kampelį. Kodėl ji tokia liūdna? Juk lauk- 
dama susitikimo, ji turėtų švytėti iš džiaugsmo. 

Protarpiais, kai ji galvodavo apie įvyksiantį su- 
sitikimą, taip ir būdavo. Tačiau į galvą ateidavo ir kita 
mintis — tai ji sukeldvo neramų jausmą, vel jos veidą 
užklodavo šešėliai. Kas gi čia per mintis? 

Katalina laikė rankose bandolą. Ji atsisėdo ant 
suolo ir ėmė skambinti senovišką ispanų dainą. Bet ne- 
pajėgė susitvardyti. Mintys klaidžiojo toli, pirštai ne- 
klausė. 

Ji padėjo bandolą, vėl atsistojo ir ėmė vaikščioti 
šen bei ten po asotėją. Pasivaikščiojimas jos nenurami- 
no. Kartais senjorita sustodavo ir, nuleidusi akis, atrodė 
kažin ko labai susimąstydavo. Paskui vėl imdavo vaikš- 
čioti ir vėl sustodavo lyg įbesta. Ir dar, ir dar kartą, vis 
tylėdama, nė pusės žodžio neištardama. 

Vieną kartą ji apėjo aplink asotėją, žvilgčiodama į 
visas kerteles tarp augalų ir gėlių puodų, tarytum ko 
ieškodama, bet nepavyko rasti, niekas nepatraukė jos 
dėmesio. 

Ji vėl atsisėdo ant suolo ir paėmė bandolą. Bet vos 
palietusi pirštais stygas, padėjo instrumentą į šalį ir pa- 

šoko, tartum staiga būtų atsiminusi kažką labai svar- 
baus. 

— Kaipgi aš nepagalvojau? Juk galėjau išmesti 
sode! — sušnibždėjo ji ir nubėgo laipteliais žemyn į 
patiją. 

Iš patijo į sodą ėjo siauras koridorius. Po akimir- 
kos Katalina jau žengė smėliu barstytais takeliais, nuo- 
lat pasilenkdama ir apžiūrėdama kiekvieną medelį, 
kiekvieną krūmelį — visur, kur galėjo likti nepatebėta 
tai, ko ji ieškojo. 

Ji išieškojo visas pakampes, paskui neilgam už- 
truko žaliojoje pavėsinėje tarp kiniškų medžių — juk ši 
vieta jai buvo ypač miela. Bet štai ji paliko sodą; jos 
veidas kaip ir pirma susirūpinęs, matyt, senjorita ne- 
rado to, ką buvo pametusi. 

Ji grįžo į asotėją, vėl paėmė į rankas bandolą ir 
kaip pirmiau, perbraukusi per stygas, padėjo ją į šalį, 
atsikėlė ir vėl ėmė kalbėtis su savimi: 

— Kaip keista! Mano kambaryje jo nėra... Salėje, 
valgomajame, asotėjoje, sode — niekur nėra... Kur aš jį 
galėjau pamesti? O Viešpatie! O jeigu jis pateko tėvui į 
rankas? Ten taip viskas aišku, negalima nesuprasti... 
Ne, ne, ne!.. O jeigu jis pateko į kitas rankas? Į jo priešų 
rankas! Ten pasakyta: šiąnakt... Tiesa, neparašyta kur, 
bet paminėtas laikas, o vietą nesunku atspėti... Jeigu aš 
žinočiau, kaip jį įspėti! Bet aš nežinau, ir jis atvyks. 
Vargas man, dabar jau nieko nebegalima pakeisti! Kad 
tik jis nebūtų pakliuvęs priešams! Bet kur aš jį galėjau 
pamesti? Motina Svenčiausia, kurgi?.. 

Ji kalbėjo taip susijaudinusi, jog buvo aišku: sen- 
jorita pametė kažin kokį jai labai svarbų ir brangų daik- 
tą. Tai buvo ne kas kita, kaip Chosefos atneštas raštelis, 
kuriame Karlosas rašė šiąnakt atvyksiąs susitikti su 

Katalina. Nenuostabu, kad ji taip susirūpino jį 
pametusi. Raštelio turinys ne tik galėjo pakenkti geram 
jos vardui, bet kėlė pavojų mylimo žmogaus gyvybei. 
Stai kodėl juodi šešėliai apniaukė jos veidą, štai kodėl ji 
susirūpinusi apieškojo visą sodą ir asotėją. 

— Reikės paklausti Visensą, — kalbėjo ji toliau. — 
O labai nenoriu. Aš nebepasitikiu ja. Ji taip pasikeitė! 
Buvo nuoširdi, sąžininga, o tapo melage ir veidmaine. 
Jau du kartus sugavau ją meluojant. Ką tai reiškia? 

Katalina patylėjo, tarytum mąstydama. 

— Ir vis dėlto turėsiu ją paklausti. Galbūt ji rado 
popierėlį, pagalvojo, kad jis nereikalingas, ir įmetė į ug- 
nį. Laimė, kad ji nemoka skaityti. Bet juk ji susitinka su 
tais, kurie moka... Taip, aš suvis pamiršau kareivį, jos 
draugužį. O jeigu ji rado raštelį ir parodė jam? Dieve 
Sventas! 

Šita mintis kankino senjoritą, jos širdis ėmė smar- 
kiau plakti, ji tankiai kvėpavo. 

— Tai būtų baisu! — kalbėjo ji toliau. — Blogiau 
nebegali būti!.. Nepatinka man tasai kareivis, jis kažin 
koks gudrus ir negarbingas... sako, kad jis blogas žmo- 
gus, nors komendantas jam palankus. Apsaugok Dieve, 
jei raštelis pas jį! Negalima gaišti laiko. Pašauksiu Vi- 
sensą ir paklausiu ją. 

Ji priėjo prie parapeto ir šūktelėjo žemyn: 

— Visensa! Visensa! 

— Ką, senjorita? — atsišaukė balsas kažkur iš na- 
mų. 

— Eik šen! 

— Tuojau, senjorita. 

— Greičiau! Greičiau! 

Mergina su trumpu margu sijonu ir balta palai- 

dinuke be rankovių išėjo į patiją ir užkopė laiptais ant 
stogo. 

Šviesiai ruda odos spalva rodė, kad ji metisė — 
gimusi iš indėno ir ispanės. Ji buvo nebjauri, bet, dirs- 
telėjęs į jos veidą, niekas nebūtų pagalvojęs, kad ji dora, 
sąžininga, maloni: šis veidas buvo piktas ir gudrus. Ir 
elgėsi ji įžūliai ir iššaukiamai kaip nusikaltęs žmogus, 
kurio nusikaltimas jau išaiškintas ir kuris viskam pa- 
siruošęs. Šitoks jos tonas atsirado neseniai, ir jos šei- 
mininkė, drauge su kitomis jos permainomis, pastebėjo 
ir šią. 

— Ko jums reikia, senjorita? 

— Visensa, aš pamečiau nedidelį popieriaus lakš- 
telį. Jis buvo susuktas tūtele... ne taip, kaip laiškai, o štai 
taip. — Ir ji parodė merginai lygiai taip pat susuktą 
lakštelį. — Ar tau nepasitaikė rasti tokio popierėlio? 

— Ne, senjorita, — tuojau pat sekė atsakymas. 

— Galbūt tu jį iššlavei arba įmetei į ugnį? Jis toks 
pažiūrėti nežymus, be to, ir iš tikrųjų niekniekis, bet 
jame yra piešinys, kurį aš norėjau persipiešti. Ar ne- 
sunaikinote jo, kaip tu galvoji? 

— Nežinau, senjorita. Aš tai tikrai jo nesunaiki- 
nau. Jau aš tai jo neiššlaviau ir į ugnį neįmečiau. Kaipgi 
aš išmesiu popieriuką, jei aš nemoku skaityti? Juk taip 
galima išmesti ką nors reikalinga. 

Nežinia, teisinga ar melaginga buvo antroji jos 
samprotavimų dalis, bet iš pradžių Visensa pasakė tei- 
sybę. Ji nesunaikino popierėlio — ji neiššlavė jo ir ne- 
sudegino. 

Ji atsakė tiesiai ir atvirai, netgi truputį lyg ir pyk- 
dama, lyg įsižeidusi, kad įtariama tokiu nerūpestingu- 
mu. 

Šeimininkė atsakymu, rodos, buvo patenkinta, o 

ar pastebėjo ji Visensos toną — tą sunku spręsti, nes ji 
tepasakė: 

— Gerai. Pagaliau tai nesvarbu. Gali eti, Visensa. 

Mergina nuėjo apsiblaususi ir ėmė leistis laiptais. 
Paskutinę akimirką ji pažvelgė į šeimininkę, jau nusi- 
sukusią nuo jos, irjos lūpas iškreipė pikta, pašaipi šyp- 
sena. Matyt, apie pamestą popierėlį ji žinojo daugiau, 
negu pasakė savo poniai. 

Katalina vėl įsmeigė žvilgsnį į besileidžiančią sau- 
lę. Po valandėlės saulė pasislėps už snieguotos kalno 
viršūnės. Praeis keletas valandų, o paskui — džiaugs- 
mingas susitikimas! 


Robladas kaip ir pirma sėdėjo namuose. Kaip ir 
pirma kažin kas negarsiai pasibeldė į duris. Vėl jis pa- 
klausė: „Kas ten?“, ir vėl pasigirdo atsakymas: „Aš!“ 
Kaip ir pirma jis pažino balsą ir liepė pasibeldusiam 
įeiti. Vel vergiškai nuolankiai atidavęs pagarbą, prie ka- 
rininko priėjo kareivis Chosė. 

— Na, Chose, kokios naujienos? 

— Tiktai šitas, — atsakė kareivis, atkišdamas tū- 
tele susuktą popieriaus lakštelį. 

— Kas čia? Nuo ko? — paskubomis paklausė Ro- 
bladas. 

— Kapitonas susigaudys geriau už mane — ašjuk 
nemoku skaityti. O šis popierėlis paimtas iš senjoritos, 
ir panašus į laišką. Kažkas jį perdavė senjoritai vakar 
rvtą bažnyčioje — taip Visensa galvoja. Ji matė: grįžusi 
iš rytmetinių pamaldų, senjorita jį skaitė. Visensa mano, 
kad jį atnešė į slėnį valstietė Chosefa. Bet kapitonas tik- 
riausiai ir pats pamatys... 

Robladas jau buvo visas įnikęs į raštelį ir nebe- 


girdėjo nė pusės to, ką kalbėjo Chosė. Perskaitęs iki 
galo, jis pašoko nuo kėdės, tarytum jam būtų kas adata 
įdūręs, ir susijaudinęs ėmė žingniuoti po kambarį. 

— Greičiau! Greičiau, Chose! — sušuko jis. — At- 
siųsk čia Gomesą. Niekam nė žodžio! Būk pasiruošęs, 
tu man taip pat būsi reikalingas. Tuojau pat atsiųsk 
Gomesą! Na! 

Kareivis atidavė pagarbą šį kartą nebe taip ver- 
giškai — labai jau skubėjo! — ir galvotrūkčiais išbildėjo 
iš kambario. 

— Tai laimikis, dievaži! — sumurmėjo Robla- 
das. — Dar nebuvo atsitikimo, kad įsimylėjęs kvailys 
nepakliūtų ant masalo! Ir šiandien pat vidurnaktį! Man 
užteks laiko pasiruošti. Kad tik žinočiau vietą! Bet apie 
ją nieko nepasakyta. 

Jis dar perskaitė raštelį. 

— Nepasakyta, velniai griebtų! Kaip pikta! Kas 
daryti? Negalima gi veikti aklai... Aha, žinau! Reikia ją 
pasekti! Pasekti iki pat vietos. Tai gali padaryti Visensa, 
o mes sugulsime netoliese tykodami. Visensa mums pa- 
sakys, kur jie susitiko. Mes suspėsime juos apsupti — 
juk ne iš karto jie išsiskirs. Mes užklupsime juos ma- 
lonaus pasimatymo akimirką. Tūkstantis velnių! Tik pa- 
manyk, kas atsistojo man skersai kelio — niekingas šuo, 
bizonų budelis! Kantrybės, Robladai, kantrybės! Šian- 
dien pat... šiąnakt! 

Kažin kas pasibeldė. Įėjo seržantas Gomesas. 

— Išsirink dvidešimt kareivių, Gomesai! Geriau- 
sių, girdi! Būk pasiruošęs vienuoliktai valandai. Laiko 
tau užteks, bet kad būtum pasiruošęs, kai aš pašauksiu. 
Niekam iš pašalinių nė žodžio! Liepk balnoti žirgus ir 
pasakyk žmonėms, kad tylėtų. Užtaisykite karabinus. 
Bus tau darbelio. Paskui sužinosi, kokio. Eik ruoštis. 

Netaręs nė žodžio, seržantas nuėjo vykdyti įsa- 
kymo. 

— Tai prakeikimas! Kad žinočiau tą vietą nors 
apytikriai! Palei namus? Sode? O galbūt kur nors toliau, 
už miesto? Suvis įtikėtina. Kažin ar jis rizikuos atvykti į 
patį miestą — čia kas nors gali pažinti jį arba jo žirgą. 
Kad padvėstų tas jo arklys!.. Ne, ne! Aš dar įsigysiu šį 
žirgą, nebūčiau aš Robladas! Jeigu taip iš anksto su- 
žinojus, kur jie susitiks, būtų tikras dalykas. Bet ne, apie 
vietą nieko neparašyta. Kaipgi, „senojoje vietoje“! Tūks- 
tantis velnių! Jie susitikdavo ir pirmiau, ir tikriausiai 
dažnai... dažnai... O! 

Iš Roblado krūtinės išsiveržė skausminga dejonė, 
ir jis ėmė blaškytis po kambarį, tarytum kraustydamasis 
iš proto. 

— Ar Viskarai pasakyti dabar, — kalbėjo toliau 
jis, — ar kai viskas bus baigta? Verčiau palauksiu. Tai 
bus skani naujiena pusryčiams! O galbūt aš paduosiu į 
stalą garnyrą iš bizonų medžiotojo ausų! 

Ir niekšas pasileido velniškai kvatotis. Paskui pri- 
sikabino kardą, pasičiupo porą sunkių pistoletų ir pa- 
tikrinęs, ar gerai pritvirtinti pentinai, skubiai išėjo iš 
kambario. 


— XLIV skyrius — 


Iki vidurnakčio liko viena valanda. Danguje švietė 
mėnuo, bet jis slinko už horizonto, ir uolos, nelyginant 
sienos, užtvėrusios slėnį iš pietų, metė ilgą, daugelio 
jardų šešėlį. 

Palei uolingąjį plokščiakalnio kraštą, pačia jo apa- 
čia, į Miestą jojo raitelis. Jis jojo atsargiu žingsniu ir 

retkarčiais apžvelgdavo kelią neramiu žvilgsniu, — tur- 
būt ko nors bijojo ir norėjo likti nepastebėtas. Matyt, 
kaip tik dėl tojis laikėsi uolų šešėlio, nes priartėjęs prie 
vietų, kur šlaitas būdavo nuolaidus ir nemesdavo še- 
šėlio, sustodavo ir rūpestingai apsidairydavo, o paskui 
greitai prajodavo šią vietą. Jeigu jis nebūtų bijojęs pa- 
kliūti kam nors į akis, aišku, nebūtų šliejęsis prie uolų, 
o būtų pasirinkęs kur kas geresnį kelią, esantį netoliese. 
Nujojęs taip keletą mylių, raitelis pagaliau atsi- 
dūrė priešais miestą, per tris mylias nuo jo. Nuo čia į 
miestą ėjo kelias, jungiantis jį su taku į uolas, kuriuo 
buvo galima užkopti į kairę plokščiakalnio pusę. 
Raitelis prilaikė žirgą ir valandėlę susimąstęs 
žvelgė į kelią. Nusprendęs jo atsisakyti, jis pajojėjo dar 
apie mylią uolų šešėlyje, paskui vėl sustojo ir įdėmiu 
žvilgsniu apmetė vietovę sau iš dešinės. [ miestą arba 
kur nors aukščiau ėjo siauras takas. Raitelis, matyt, be- 
regint įsitikino, kad šito tako jjam ir reikia, pasuko žirgą, 
pasitraukė nuo uolų ir išjojo į atvirą vietą. 
Meėnesienoje buvo matyti, kad jis jaunas ir puikiai 
nuaugęs; apsivilkęs jis buvo kaip gyvulių augintojas; 
puikus juodas jo žirgas žvilgėjo nužertas sidabrinės 
šviesos. Raitelį nesunku pažinti. Sioje tamsiaodžių žmo- 
nių šalyje baltas jo veidas ir šviesios garbanos, išlin- 
dusios iš po sombrero, nekėlė abejonės, kas jis. Tai buvo 
Karlosas bizonų medžiotojas. Įkandin bėgo didelis, į vil- 
ką panašus šuo; pirmiau šešėlyje nebuvo jo matyti. Tai 
buvo Bizonas. Juo raitelis artėjo prie miesto, juo jis da- 
rėsi atsargesnis. 
Atsivėrusi priešais jį vietovė, nors ir lygi, nebuvo 
perdėm plyna: jo laimė, kad kur ne kur nedidelėmis 
„salelėmis augo medžių; takas ėjo per giraitės krūmokš- 
nius, kurie čia vienur, čia kitur juodavo tartum lopiniai 

lygumoje. Tykiai, nelodamas pirmas įbėgdavo į girią 
šuo; raitelis sekdavo paskui jį. O išjojęs į pamiškę, jis vėl 
sustodavo, įdėmiai apžvelgdavo plyną plotą, skiriantį jį 
nuo kitos giraitės, ir tiktai tada jodavo tolyn. 

Taip keliaudamas, jis pagaliau atsidūrė per kelis 
šimtus jardų nuo miesto pakraščio. Jau matėsi pastatų 
sienos ir bažnyčios bokštas, žibąs viršum medžių vai- 
niko. Raitelis įsmeigė žvilgsnį į sieną, kuri buvo arčiau 
už kitas. Jis pažino jos kontūrus. Tai buvo don Am- 
brosijaus namų parapetas; raitelis artėjo prie jo iš už- 
pakalio. 

Nedidelėje paskutinėje slėnio giraitėje Karlosas 
sustojo. Už jos iki upės krantų, kuri, kaip buvo kalbėta, 
užsklendė don Ambrosijaus sodą, plytėjo lygus lau- 
kas — don Ambrosijaus lanka, kurioje dažniausiai ga- 
nydavosi jo arkliai. Juos išvarydavo per prastą, grubiai 
sukaltą tiltą, prasidedantį už sodo aptvaro; tačiau ten 
būta dar vieno tilto, dailesnio ir kruopščiai padaryto, — 
jis jungė pievą su sodu ir juo vaikščiodavo tik pėstieji. 
Siuo dailiu tilteliu išeidavo iš sodo don Ambrosijaus 
duktė, kai ji norėdavo pasivaikščioti, gėrėdamasi nuo- 
stabia pieva kitoje upės pusėje. Kad į sodą neįsibrautų 
pašaliniai, mažojo tiltelio vidury buvo spyna užraki- 
nami varteliai. 

Nuo giraitės, kur buvo sustojęs Karlosas, iki til- 
telio bebuvo kiek daugiau kaip trys šimtai jardų, ir tik 
tamsa tegalėjo sukliudyti jį įžiūrėti. Bet vis dar švietė 
mėnuo, ir Karlosas aiškiai matė aukštus polius ir šviesia 
spalva dažytus vartelius. Upės jis negalėjo matyti, kran- 
tai čia buvo aukšti, o sodą dengė prie pat vandens augą 
topoliai ir kiniški medžiai. 

Ijojęs į giraitę, Karlosas nusėdo nuo žirgo, nuvedė 
jį į tamsiausią medžių šešėlį ir ten paliko. Jis nepririšo 

žirgo, O tik permetė pavadžius per priekinį balno lan- 
kelį, kd jis nesivilktų žeme. Jis seniai buvo įgudinęs 
puikųjį savo ristūną stovėti vietoje nepririštą. 

Paskui jis priėjo prie brūzgynų krašto ir sustojo, 
žvelgdamas į tiltelį ir medžius už jo. Karlosas čia lankėsi 
ne pirmą kartą, bet niekuomet dar nebuvo taip smarkiai 
jaudinęsis kaip dabar. 

Jis ruošėsi būsimam susitikimui ir davė sau žodį 
kalbėti atvirai, taip, kaip seniau niekados nebuvo iš- 
drįsęs. Jis pasipirš... Ar jis bus atstumtas ar priimtas? 
Nuo to priklausė jo likimas. Jo širdis taip smarkiai pla- 
kė, jog ausyse tvinksėjo. 


Mieste viešpatavo gūdi tyla. Žmonės jau seniai 
miegojo, pro duris ir langus nesismelkė joks šviesos 
spindulys — viskas buvo sandariai uždarinėta ir aklinai 
užsklandyta. Gatvėse nebuvo nė gyvos dvasios, tik ke- 
letas naktinių sargų saugojo miestą. Apsisupę tamsiais 
apsiaustais, jie sėdėjo ant suolelių palei namus ir snū- 
duriavo, suspaudę rankose ilgas alebardas, o prie kojų 
ant grindinio stovėjo jų žibintai. 

Gūdi tyla viešpatavo ir don Ambrosijaus namuo- 
se. Didžiuliai vartai buvo gerai užrakinti, durininkas 
slypėjo savo būdelėje, o tai reiškė, kad visi gyventojai 
jau namie. Jeigu tyla — miegas, tai čia Visi miegojo. 
Tačiau iš anapus stiklinių durų, pro neglaudžiai už- 
trauktas šilkines užuolaidas, skverbėsi silpnas šviesos 
spindulėlis ir krito į grįstą kiemą, vadinasi, bent vienas 
gyventojas dar budėjo. Šviesa sklido iš Katalinos kam- 
bario. 

Staiga nakties tylą sudrumstė skardus varpo gau- 
desys. Tai bažnyčios bokšto laikrodis paskelbė vidur- 

naktį. Vos tik nuskambėjus paskutiniam dūžiui, šviesa 
kambaryje ūmai užgeso — pro užuolaidas jos jau ne- 
besimatė. 

Netrukus tykiai atsivėrė stiklinės durys ir išėjo 
gerai susisupusi moteris. Vogčiomis, netvirtu žingsniu 
ji prasmuko šešėliuotąja kiemo puse. Platus apsiaustas 
negalėjo paslėpti jos lieknumo ir dailumo, o jos eisena, 
nors varžoma ir atsargi, žavėjo grakštumu. Cia buvo 
senjorita. 

Apėjusi patiją, ji žengė koridoriumi į sodą. Čia 
sustojo priešais sunkias duris, užkertančias kelią iš na- 
mų. Bet tik akimirkai. Iš po apsiausto pasirodė raktas, ir 
didelė spyna nenoromis pasidavė moteriškai rankai. Ta- 
čiau ji nepasidavė tylomis: surūdijusi geležis sugirgž- 
dėjo, ir išsigandusi Katalina krūptelėjo. Ji netgi grįžo 
atgal į koridorių patikrinti, ar kas nors neišgirdo triukš- 
mo; stovėdama tamsioje angoje, apžvelgė patiją. Ar tik 
netrinktelėjo durys jai grįžtant? Bent taip jai pasivai- 
deno, ir ji stovėjo, baikščiai žvelgdama iš kiemo į duris. 
Bet jos visos buvo sandariai užsklęstos, jos kambario 
durys taip pat: išeidama Katalina uždarė jas. Ir vis dėlto 
abejonės neatstojo nuo senjoritos, ir ji grįžo prie vartų 
ne visai rami. 

Būgštaudama atvėrė juos ir koridoriumi išėjo į 
sodą. Laikydamasi medžių ir krūmų šešėlio, netrukus ji 
pasiekė giraitę sodo gale. Čia ji sustojo; pro medžių 
kamienus apžvelgė plyną lauką, skiriantį ją nuo girai- 
tės, kur dabar buvo Karlosas. Ji neaiškiai matė medžių 
kontūrus, bet daugiau nieko; jų šešėliuose iš tokio nuo- 
tolio nebuvo galima įžiūrėti žmogaus tamsiais drabu- 
žiais. 

Katalina išslinko iš giraitės, po akimirkos ji jau 
stovėjo priešais vartelius tiltelio viduryje, aukščiausioje 

jo vietoje. Čia ji vėl sustojo; išsitraukė iš po apsiausto 
baltą batisto skepetaitę ir pasistiepusi abiem rankom 
išskleidė skepetaitę aukštai viršum galvos. 

Ore skraidė jonvabaliai, ir jų švieselės mirgėjo 
tamsiame giraitės fone. Tačiau tai nekliudė Katalinai 
tarp šių švieselių pastebėti ir žymiai ryškesnio plyks- 
telėjimo, tarytum kas būtų brūkštelėjęs degtuką. Ji gavo 
atsakymą į savo ženklą. 

Katalina nuleido skarelę ir, išsiėmusi nedidelį rak- 
telį, įkišo jį į spynos skylutę. Atrakinusi vartelius, ji pa- 
sitraukė atgal į medžių šešėlį ir sustojo laukti. 

Jos akyse švytėjo meilė netgi tamsoje: ji išvydo, 
kaip iš miškelio žengė žmogus ir pasuko tiltelio link. Šis 
žmogus jai brangesnis už viską pasaulyje; ji laukė jo, jos 
skruostai liepsnojo, ir širdį užplūdo džiaugsmas. 


— XLV skyrius — 


Katalinai ne šiaip sau buvo pasirodę, kad grįž- 
dama į koridorių, ji girdėjo trinktelint duris. Tą valan- 
dėlę iš tikrųjų kažin kas darė duris — tarnaičių mie- 
gamojo duris. Jeigu Katalina būtų paskubėjusi, tai būtų 
pamačiusi, kaip kažkas šmėkštelėjo per kiemą ir įėjo 
pro tas duris. Bet Katalina pavėlavo. Durys jau užsivėrė 
ir aplinkui vėl buvo tylu. „Matyt, man pasivaideno“, — 
pagalvojo ji. 

Bet ne, jai nepasivaideno. Kai tik šeimos nariai 
nuėjo į savo miegamuosius, Katalinos kambario durys 
buvo sekamos. Visensa nenuleido akių nuo šviesos ruo- 
želio, krintančio pro užuolaida užleistą stiklą. 

Dar iš vakaro tarnaitė pasiprašė neilgam išleidžia- 
ma. Jai nebuvo atsakyta. Ji užtruko beveik valandą. 

Kareivis Chosė nuvedė ją pas Robladą, ir tenjie dėl viso 
ko susitarė. 

Visensai buvo liepta susekti, kada senjorita išeis iš 
namų, ir paskui-eiti įkandin jos iki slapto pasimatymo 
vietos. Sužinojusi, kur ta vieta, ji turėjo tuojau pat bėgti 
ten, kur jos lauks Robladas su kareiviais, ir iš karto 
atvesti juos prie įsimylėjėlių. Robladas nusprendė, kad 
toks bus patikimiausias veikimo planas, ir pasirūpino, 
kad šis planas būtų įvykdytas. 

Tarnaičių miegamojo durys buvo kaip tik priešais 
Katalinos kambarį. Pro rakto skylutę Visensa išvydo, 
kad šviesa užgeso ir senjorita išnėrė į patiją. Ji palaukė, 
kol toji išėjo į koridorių, paskui, patyliukais atvėrusi 
duris, nustyrino pakui ją. 

Kaip tik tuo metu, kai senjorita atrakino vartus į 
sodą, Visensa pasislėpusi stovėjo prie sienos ties ko- 
ridoriaus anga. Išgirdusi, kad Katalina grįžta, — ją iš- 
davė žingsnių garsas, gudrioji šnipė movė atgal į tar- 
naičių kambarį ir užsklendė paskui save duris. 

Ne iš kartoji įsidrąsino vėl išeiti, bet reikėjo — juk 
pro rakto skylutę dabar jau nieko nebebuvo galima ma- 
tyti. Visensa vis dėlto pro ją pažiūrėjo, bet šeimininkė 
negrįžo, vadinasi, nuėjo tolyn į sodą. Ir vėl Visensa pa- 
mažėle atvėrė duris ir išslinko iš miegamojo. Ant galų 
pirštų ji priėjo prie koridoriaus ir slapčiomis ten dirs- 
telėjo. Tenai jau buvo šviesu: vartai liko atkili, ir mė- 
nesio šviesa nuplieskė visą angą. Be abejo, senjorita iš- 
ėjusi, ir dabar jinai sode. 

Ar sode? Visensa atsiminė tiltelį. Ji žinojo, kad jos 
ponia turi raktą nuo vartelių ir kad ji ne retai dieną ir 
netgi naktį eina pasivaikščioti už upės. O jeigu senjorita 
ir šį kartą perėjo tiltą?.. Dabar ji jau kur nors toli aname 


267 


krante. Jeigu ji nesužinos, į kurią pusę nuėjo jos ponia, 
ir viską sugadins?.. 

Kai tik ši mintis dingtelėjo jai į galvą, Visensa šo- 
ko koridoriumi į sodą ir susigūžusi, kiek tik kojos neša, 
pasileido takeliu. 

Nepamačiusi nieko tarp vaismedžių ir gėlynų, ji 
buvo benusimenanti, bet tankios giraitės vaizdas sodo 
gale jai suteikė vilties; štai visų tinkamiausia vieta pa- 
simatymui, teisingai nusprendė apie tokius dalykus nu- 
simananti Visensa. 

Tačiau prieiti prie giraitės pasirodė ne taip jau 
paprasta. Tarp gėlynų ir šitos giraitės buvo plyna žalia 
pievelė. Jeigu ten giraitėje kas nors yra, jis būtinai pa- 
stebės besiartinantį žmogų — juk taip aiškiai šviečia 
mėnulis. Visensa tuojau tai suvokė ir sustojo mąsty- 
dama, kaipgi vis delto jai ten nusigavus. 

Atrodė, kad galima padaryti tik viena. Aukšta ap- 
tvaro siena metė ant pievelės keleto pėdų pločio šešėlio 
juostą. O jeigu, slepiantis šiame šešėlyje, nepastebimai 
nusliūkinus iki giraitės? Mergina nusprendė pabandyti. 

Su metisams būdingu gudrumu ji išsitiesė ant že- 
mės ir ėmė šliaužti; taip pasiekė giraitės pakraštį, kaip 
tik už žaliosios pavėsinės. Čia ji sustojo, pakėlė galvą ir 
pažvelgė pro medžių lapus. Ji išvydo tai, ką norėjo. 

Katalina stovėjo ant tilto aukščiau tos vietos, kur 
gūlėjo metisė, ir jos siluetas ryškėjo mėlyno dangaus 
fone. Visensa pamatė pakeltą į viršų baltą skepetaitę ir 
susiprotėjo, kad čia ženklas. Ji išvydo plykstelėjimą, at- 
sakantį į šitą ženklą, matė, kaip jos šeimininkė atrakino 
spyną ir plačiai atkėlė vartelius. 

Gudrioji šnipė neabejojo, kad pasimatymas įvyks 
giraitėje, ir su šiomis žiniomis būtų galėjusi grįžti pas 
Robladą. Bet Robladas jai aiškiai buvo įsakęs neatsi- 

traukti tol, kol ji savo akimis pamatys, kad įsimylėjėliai 
susitiko sutartoje vietoje, todėl ji ėmė laukti, ką jie darys 
toliau. 

Pastebėjęs pažįstamą baltą skepetaitę, Karlosas at- 
sakydamas uždegė žiupsnelį parako. Jis nebegaišo. Aki- 
mirkai priėjo prie žirgo, sukuždėjo jam kažin ką, ką šis 
puikiausiai suprato, ir išėjo iš giraitės. Bizonas sekė 
įkandin. 

Priėjęs tiltelį, Karlosas pasilenkė ir, sušnibždėjęs 
keletą žodžių šuniui, traukė toliau. Šuo nesekė paskui 
jį — jis atsigulė ant upės kranto. 

Dar akimirka — ir įsimylėjusieji susitiko. 

Visensa gulėjo prikritusi prie žemės ir iš tolo sekė 
juos. Mėnuo apšvietė jų veidus, ir šioje šviesoje aiškiai 
buvo matyti baltas Karloso veidas ir garbanoti jo plau- 
kai. Mergina pažinojo bizonų medžiotoją — taip, čia 
buvo jis. 

Ji pamatė visa, kas reikėjo žinoti Robladui. Su- 
sitikimo vieta — čia, sodo gale. Beliko tik grįžti pas 
karininką ir jam tai pasakyti. 

Ji jau buvo bešliaužianti ir netgi pasikėlė, tik stai- 
ga — koks siaubas! — ji pamatė, kad įsimylėjėliai eina 
per giraitę prie tos pačios pavėsinės, už kurios ji buvo 
pasislėpusi. 

Jie ėjo, atrodė, stačiai prie Visensos. Jeigu ji būtų 
atsistojusi arba mėginusi smukti į šalį, tikriausiai būtų 
pastebėta. 

Nebuvo kas rinktis — reikėjo pasilikti vietoje ma- 
žių mažiausia tol, kol pasitaikys geresnė proga iš čia 
išsinešdinti. Ir Visensa vėl susigūžė lapijos šešėlyje. 

Po valandėlės įsimylėjusieji įėjo pavėsinėn ir at- 
sisėdo ant suolo šitame jaukiame kampelyje. 

— XLVI skyrius — 


Katalina ir Karlosas buvo tokie susijaudinę, jog 
gerą valandėlę negalėjo nė žodžio ištarti. Pirmoji pra- 
kalbo Katalina. 

— Kaip jūsų sesuo? — paklausė ji. 

— Jai geriau. Aš liepiau atstatyti mūsų rančą, ji 
dabar ten. Gimtosios sienos padarė stebuklą. Rositos 
protas tuojau grįžo, ji tik retkarčiais šiek tiek netenka 
sąmonės. Bet aš tikiuosi, kad ji netrukus pasveiks. 

— Kaip aš džiaugiuosi! Vargšė mergaitė, kiek jai 
teko iškentėti šių atšiaurių laukinių nelaisvėje! 

— Atšiaurių laukinių! Taip, Katalina, jūs pava- 
dinote juos tikraisiais jų vardais, nors ir nežinote, apie 
ką kalbate. 

— Apie ką? — pakartojo nustebusi senjorita. Ji 
kaip ir visi buvo įsitikinusi, kad Karloso sesuo buvo 
indėnų nelaisvėje. 

— Iš dalies dėl šito aš norėjau šiandien su jumis 
pasimatyti. Aš negalėjau gyventi, nepaaiškinęs jums sa- 
vo poelgio, — jūs, žinoma, negalėjote manęs suprasti. 
Bet dabar jūs sužinosite viską. Klausykite, Katalina!.. 

Nepraleisdamas nė vienos smulkmenos, Karlosas 
papasakojo draugei apie baisų sąmokslą. Katalina buvo 
apstulbinta. 

— Kokie nevidonai! — sušuko ji. — Koks ne- 
įtikėtinas žiaurumas! Tik reikia pagalvoti, kad pasaulyje 
esama tokių išgamų! Jeigu ne jūs man šitai sakvtumėte, 
brangusis Karlosai, aš nepatikėčiau, kad yra galimas 
toks niekšiškumas! Žinojau, kad jie abu nedori žmonės, 
esu girdėjusi apie niekšingus jų darbus, bet tokios pikta- 
darybės negalėjau nė įsivaizduoti. Svenčiausioji Mer- 
gele! Kokie žmonės! Baisenybė! Visiškai nesuprantama! 

— Dabar jūs žinote, ar aš teisingai vadinamas 
žudiku. 

— Brangusis Karlosai, negalvokite taip! Aš nieka- 
dos tuo netikėjau. Aš žinojau, kad jūs negalite pasielgti 
neteisingai, netauriai. Tačiau nebijokite! Visas pasaulis 
sužinos... 

— Pasaulis! — įsiterpė Karlosas su karčia pašai- 
pa. — Man nėra pasaulio. Aš neturiu namų. Netgi 
tiems, su kuriais drauge užaugau, visuomet buvau sve- 
timas — paniekintas eretikas. O dabar ir dar prasčiau: 
aš bėglys, persekiojamas, už mano galvą paskirtas atly- 
ginimas, ir nemažas. Tiesą sakant, aš niekuomet nė ne- 
galvojau, kad esu toks brangus! 

Karlosas nusijuokė, tačiau jo linksmumas neilgai 
tetruko. Jis kalbėjo toliau: 

— Pasaulis man — jūs, Katalina! O dabar jūs pa- 
siliksite man tik širdyje. Aš turiu su jumis atsisveikinti 
ir išvykti, išvykti toli. Čia manęs laukia mirtis... ne, blo- 
giau negu mirtis. Aš turiu išvykti. Man teks išvykti į 
savo tėvų žemę, pas mūsų seniai pamirštus gimines. 
Galimas daiktas, aš ten rasiu prieglobstį ir bičiulių, bet 
laimės be jūsų man nėra ir niekuomet nebus! 

Katalina tylėjo, nuleidusi ašaromis pasruvusias 
akis. Ji krūptelėjo nuo dingtelėjusios minties, būgštau- 
dama ją pasakyti. Tačiau dabar ne laikas apsimestiniam 
kuklumui ir niekam tikusiai nedrąsai, pagaliau ne toks 
jos charakteris. Nuo vieno žodžio priklauso visa jos gy- 
venimo laimė ir jos mylimo žmogaus laimė. Šalin mer- 
gišką drovumą! Ji pasakys, ką galvoja! 

Ji pasilenkė prie Karloso arti arti, paėmė jį už 
rankos ir, žiūrėdama jam į akis, tarė švelniai, bet tvirtai: 

— Karlosai, juk jūs norite, kad aš išvykčiau su 
jumis? 

— Karlosal; Juk jūs norite, kad aš išvažiuočiau su Jumiaš 


Tą pačią akimirką jis apkabino ją ir pabučiavo. 

— Dieve mano! Argi tai įmanoma?! — sušuko 
jis. — Ar taip aš supratau? Katalina, brangioji, aš no- 
rėjau jums tai pasiūlyti, bet nedrįsau. Aš bijojau. Man 
atrodė — čia beprotybė. Jūs dėl manęs viską aukojate! 
Brangioji mano, brangioji, argi tai tiesa? Argi jūs norite 
išvykti su manimi? 

— Taip, noriu! — buvo trumpas, (bet ryžtingas 
atsakymas. 

— O Dieve! Aš per daug laimingas! Visą savaitę 
taip kentėjau ir štai vėl esu laimingas. Taip, prieš savaitę 
aš taip pat buvau laimingas, Katalina. Aš išgyvenau 
nuostabų nuotykį, jis man žadėjo turtus. Buvau kupinas 
vilčių, tikėjausi palenkti jus, Katalina... ne, brangioji, ne 
jus — jūsų tėvą. Tikėjausi auksu užtikrinti sau jo su- 
tikimą. Žiūrėkite! — Karlosas ištiesė ranką, pilną bliz- 
gančio metalo. — Čia auksas. Aš radau aukso. Aš tikė- 
jausi, kad turtais susilyginsiu su jūsų tėvu, o paskui 
gausiu jo sutikimą. Beje, dabar nė auksas nebepadės... 
Bet jūsų žodžiai grąžino man laimę. Nemanykite, kad 
jūs netenkate turto... Ne, žinau, jūs apie jį ir negalvojate, 
brangioji. Aš duosiu jums tokį pat — galbūt kur kas 
didesnį. Aš žinau, kur galima rasti šių brangių šiukšlių, 
ir jums visa pasakysiu, kai mes turėsime tam laiko. Šią- 
nakt... 

Katalina jį pertraukė. Budri jos klausa pagavo 
garsą, pasirodžiusį jai keistu. Kažkas tyliai sušlamėjo 
už pavėsinės, tarsi vėjas būtų pajudinęs medžių lapus. 
Bet juk nė mažiausias vėjelis nedvelkė. Vadinasi, šla- 
mėjo kažin kas kita. Kas gi? 

Palaukę valandėlę, jie išėjo iš pavėsinės ir ėmė 
ieškoti krūmuose, kur, matyt, kažin kas buvo sušlamė- 
jes, bet nieko nerado. Jie apžiūrėjo visur aplinkui, bet 


273 


niekur nieko nebuvo, kas būtų galėję taip sušlamėti. 
Dabar buvo kur kas tamsiau negu tuomet, kai jiedu įėjo 
į pavėsinę. Mėnuo nusileido žemiau, sidabrinė jo šviesa 
apsiblausė, bet vis dėlto buvo dar pakankamai šviesu, 
kad iš keleto jardų nuotolio būtų galima įžiūrėti bet 
kurį stambų daiktą. Katalina negalėjo apsirikti. Ji, be 
abejo, girdėjo kažkokį šlamesį. Galbūt čia buvo šuo? 
Karlosas paėjėjo ant tiltelio. Ne, Bizonas gulėjo ten, kur 
šeimininkas jį paliko. Jis nebuvo priėjęs prie pavėsinės. 
Kas gi čia sušlamėjo? 

Bet kas bebūtų buvę, į pavėsinę nebegalima grįž- 
ti — jie pasiliks lauke. Katalinos širdyje šmėkštelėjo blo- 
gas nujautimas: ji atsiminė pamestąjį raštelį ir į čia 
einant kažkur sutrinksėjusias duris. Visa tai paskubo- 
mis papasakojo bičiuliui. 

Iki tol Karlosas neteikė didelės reikšmės išgirstam 
šlamesiui — galėjo suplasnoti jų išgąsdintas paukštis, 
prašliaužti gyvatė ar driežas. Tačiau Katalinos žodžiai 
privertė jį būti atsargų. Jis tuojau suprato, kad čia slypi 
kažkas negera. Karlosas ne kartą buvo susidūręs su in- 
dėnų klasta ir pripratęs kaipmat susivokti. Jis tuojau 
pat nusprendė kruopščiau ištirti žemę. 

Jis vėl nuėjo už pavėsinės ir klūpomis atidžiai ap- 
žiūrėjo krūmus ir žolę. Po valandėlės atsistojo ir nu- 
stebęs sušuko: 

— Prisiekiu, jūsų teisybė, Katalina! Čia, be abejo, 
kažko būta. Kažin kas gulėjo šitoje pat vietoje. Tik kurgi 
jis dingo?..Bet juk čia būta moters! Stai jos suknelės žy- 
me. 

— Visensa! — sušuko senjorita. — Ne kas kita, 
kaip mano tarnaitė Visensa! Viešpatie, pasigailėk! Ji gir- 
dėjo viską iki paskutinio žodžio! 

— Žinoma! Ji pasekė, kada jūs išėjote iš namų, ir 
žengė paskui jus. Bet kas ją šitam pakurstė? 

— Varge mano! Vienas Dievas težino. Ji taip keis- 
tai elgėsi pastaruoju metu... Tiesiog nepakenčiama! Kar- 
losai, brangusis, — kalbėjo toliau senjorita, ir jos balse 
jau skambėjo ne sielvartas, bet nerimas, — jūs nebe- 
galite ilgiau čia pasilikti. Kas žino, ką ji ištaisys? O jei ji 

ašauks mano tėvą! O jeigu dar kas nors blogiau... 
Sventoji Mergele! Nejaugi?.. 

Tuo tarpu Katalina paskubomis papasakojo Kar- 
losui apie Visensos pažintį su kareiviu Chose ir viską 
apie šią merginą. Jis turįs eiti, negalima delsti nė va- 
landėlės! 

— Gerai, išeinų, — tarė Karlosas. — Bet ne todėl, 
kadjų bijočiau. Dabar per daug tamsu, kad būtų galima 
šaudyti iš karabinų, o jų kardai manęs nepasieks: juk su 
manimi yra ištikimasis mano žirgas, jis viena akimirka 
atlėks mano šaukiamas. Bet man iš tikrųjų geriau išeiti. 
Čia kažkas slepiasi. Juk nebūtų ta mergina taip sten- 
gusis vien iš smalsumo. Aš tuojau pat išeinu. 

Taigi Karlosas nusprendė. Bet kiek liko nepasa- 
kyta: dar kartą ištarti meilės priesaiką, paskirti kito su- 
sitikimo laiką, galbūt paskutinio prieš viską užbaigiant 
ir pabėgant per Didžiąsias Lygumas! 

Ne sykį Karlosas, jau žengęs ant tilto, vėl grįžo 
prie Katalinos: dar vienas meilus žodelis, dar atsisvei- 
kinimo bučinys... 

Pagaliau, pasikeitę paskutiniuoju „iki pasimaty- 
mo“, įsimylėjusieji išsiskyrė. Katalina pasuko į namus, 
o Karlosas buvo bežengiąs per tiltą, tačiau Bizono urz- 
gimas privertė jį iš atsargumo sustoti. 

Šuo vėl suurzgė, šį kartą daug grėsmingiau, o pas- 

kui įnirtingai sulojo, įspėdamas šeimininką apie artimą 
pavojų. 

Iš pradžių Karlosas buvo benorįs perbėgti tiltelį ir 
lėkti prie žirgo — tuomet jis būtų suspėjęs laiku dingti. 
Užuot tai padaręs, jis grįžo į giraitę įspėti Katalinos ir 
jos paskubinti. Katalina jau išėjo į pievelę, bet, išgirdusi 
šuns lojimą, sustojo. Po akimirkos prie jos pribėgo Kar- 
losas. Bet jis nebesuspėjo nė žodžio ištarti, ir štai už 
sodo aptvaros pasigirdo žirgų trypimas — abiem pu- 
sėm jojo raiteliai. Sprendžiant iš padriko kanopų bil- 
desio, vieni iš jų sustojo, kiti šuoliavo toliau palei ap- 
tvarą. Štai subildėjo pasagos didžiojo tilto grindiniu, tuo 
metu baisiai sulojo šuo, ir pro medžių kamienus kitam 
krante pasimatė tamsūs raitelių siluetai. Sodas apsup- 
tas! 


— XLVII skyrius — 


Įsimylėjėliams įėjus pavėsinėn, Visensa dar ilgai 
tupinėjo, klausydamasi jų pokalbio; nuo jos nepaspruko 
nė vienas žodis. Tačiau ją sulaikė ne susidomėjimas po- 
kalbiu, o būgštavimas, kad nebūtų susekta, jeigu mė- 
gins atsitraukti. Ji pasielgė protingai, nes mėnesienoje iš 
pavėsinės buvo gerai matyti pievelė, kurią ji turėjo per- 
eiti. Tiktai tuomet, kai mėnuo nusileido žemiau, Visen- 
sai atsirado vilties dingti nepastebėtai. Nutaikiusi va- 
landėlę, kai įsimylėjusieji nežiūrėjo į jos pusę, ji nu- 
šliaužė keletą jardų į šalį, atsikėlė ir galvotrūkčiais nu- 
bėgo į tamsą. 

Kaip bebūtų keista, bet senjorita išgirdo šlamesį 
ne tuomet, kai mergina šliaužė nuo pavėsinės. Kad ga- 
lėtų geriau pasislėpti, Visensa ant tako palenkė šaką, o 

paskui ją paleido, ir šaka atsitiesė, šlamėdama lapais. 
Stai kodėl įsimylėjusieji nieko nerado, nors tuojau pat 
išėjo iš pavėsinės. Tą valandėlę jie jau nebegalėjo nei 
pamatyti, nei išgirsti šnipės. Ji smuko į koridorių prieš 
sušlamant šakai. 

Visensa- nė valandėlės nedelsė. Ji negrįžo į savo 
kambarį, o perbėgo kiemą ir paskubėjo prie vartų. Vog- 
čiomis praėjo portalą, tarytum bijodama pažadinti var- 
tininką. 

Ir štai Visensa jau prie vartų; ji išsitraukė iš ki- 
šenės raktą, bet tik ne nuo pačių vartų, 0 nuo vartelių. 

Šį raktą ji buvo pasiėmusi dar iš vakaro, žino- 
dama, kad jo prireiks. Dabar įkišo jį spynon ir nepa- 
prastai atsargiai pasuko, kad spyna nespragtelėtų ir ne- 
sugirgždėtų. Taip pat atsargiai atsklendė durų velkę ir, 
pravėrusi vartelius, tylutėliai išėjo į gatvę. Iš lėto ji už- 
vėrė paskui save vartelius ir, kiek įkirsdama, pasileido 
bėgti keliu į artimąją girelę. 

Čia, netoliese nuo don Ambrosijaus namų, tykojo 
pasislėpęs Robladas ir jo kareiviai. Bijodamas, kad kas 
jų nepamatytų ir nesukliudytų jo plano, Robladas at- 
vedė čionai kareivius vėlai vakare aplinkiniu keliu. Čia 
jis dabar laukė savo šnipės. 

Mergina nusigavo ligi vietos ir skubiai papasa- 
kojo karininkui visa, ką buvo mačiusi. Pakartoti tai, ką 
ji girdėjo, jau nebebuvo laiko. Sužinojęs, kodėl ji už- 
truko, Robladas nutuokė, kad negalima gaišti nė valan- 
dėlės. Pasimatymas gali baigtis prieš juos užklumpant, 
ir tuomet grobis nuo jo paspruks. 

Jei Robladas būtų turėjęs daugiau laiko, jis būtų 
kitaip veikęs. Tuomet dalį žmonių jis būtų pasiuntęs 
žemiau esančiu keliu, ir jie būtų pasiekę sodą tiesiog iš 

pievos pusės. Žinoma, jis būtų atlikęs visą operaciją 
daug ramiau ir apdairiau. 

Tačiau jis suprato, kad veikdamas tiksliai, bet lė- 
tai, gali ir pavėluoti. Ne, čia reikia skubėti, tas aišku! Ir 
Robladas tučtuojau davė nurodymus savo palydovams. 
Žmones padalijo į du nelygius būrius. Vienas turėjo 
užimti poziciją palei sodo aptvarą iš dešinės, kitas — iš 
kairės; didesniajam būriui buvo įsakyta palikti prie sie- 
nos tik keletą žmonių, kiti turėjo kiek įkabindami lėkti 
per didįjį tiltą į aną upės pusę ir užkirsti kelią iš sodo. 
Matyt, kaip tik šitam būriui buvo skirtas svarbiausias 
vaidmuo — jam komandavo patsai Robladas. Jis puikiai 
žinojo, kad be kopėčių užlipti ant sienos negalima, — 
vadinasi, jeigu Karlosas sode, jis mėgins pasprukti per 
tiltelį. O jeigu jis sugalvotų bėgti koridoriumi prie vartų 
ir paskui į gatvę, jį pagautų pėstieji kareiviai, vado- 
vaujami Gomeso, — Visensa turėjo juos nuvesti iki ko- 
ridoriaus angos iš vidinio kiemo pusės. 

Planas buvo neblogai sugalvotas. Robladas gerai 
pažinojo vietovę. Jis dažnai čia vaikštinėdavo, ir sienų 
aukštis, ir įėjimai į sodą jam buvo kuo puikiausiai žino- 
mi. Aišku, jeigu būtų pavykę apsupti sodą prieš Kar- 
losui pastebint besiartinančius kareivius, būtų galima 
neabejoti pasisekimu. Jį būtų nukovę arba suėmę. 

Nepraėjo nė keleto minučių po šnipės pasirody- 
mo, ir štai Robladas jau davė potvarkius savo žmonėms. 
O dar po penkių minučių jie išjojo iš miško, pasileido 
per nedidelę laukymėlę, skiriančią juos nuo don Am- 
brosijaus namų, ir pradėjo supti sodą. Tai tuomet ir 
pasigirdo pirmasis perspėjantis Bizono urzgimas. 

— Bėkite! Bėkite! — sušuko Katalina, pamačiusi, 
kad Karlosas grįžta. — Apie mane negalvokite! Jie ne- 
drįs pasikėsinti į mano gyvybę! Aš nepadariau jokio 

nusikaltimo. Palikite mane, Karlosai, bėkite!.. Motina 
Švenčiausioji, štai jie! 

Tamsios figūros ėjo iš koridoriaus ir puolė į sodą. 
Tiesiog per krūmus, žvangindami savo kardus, karei- 
viai skubėjo prie įsimylėjėlių. Čia buvo pėstininkai. Ke- 
letas žmonių liko tarpuangyje, kiti vis labiau artėjo prie 
jų. 

Iš pradžių Karlosas buvo bebėgąs kaip tik į tą 
pusę. Jam atrodė, kad jis galėtų pribėgti iki namų, už- 
kopti į asotėją ir nušokti žemyn. Pridengtas tamsos, jis 
būtų grįžęs į pievą, kur nors į tolimą jos pakraštį. Tačiau 
jis pamatė, kad koridorius atkirstas, ir atsisakė šios min- 
ties. Pažvelgė į aptvaro sienas — ne, per daug aukštos, 
neperlipsi. Būtų galima pabandyti, bet tuo metu užpuls 
jį priešai. Reikia veržtis per tiltą — tai vienintelė išeitis. 
Dabar jis suprato, kad neturėjo grįžti. Katalinai negrėsė 
pavojus — bent jos gyvybei niekas negrasino. Atvirkš- 
čiai, jai kur kas pavojingiau, jeigu jis pasiliks su ja. Rei- 
kėjo iš karto bėgti per tiltą. Dabar jis atkirstas nuo savo 
žirgo. Jis galėtų jį šūktelėti, puikusis ristūnas tuojau pat 
atidumtų į jo šauksmą, bet tuomet priešai pultų jį ir, 
galimas daiktas, pagautų. O tai vis tiek, kaip netekti 
savo gyvybės. Ne, žirgo šaukti nereikia! Karlosas ne- 
davė ženklo. Ką gi jam daryti? Pasilikti su Katalina? Bet 
jis tuojau pat bus apsuptas, sugautas, o, ko gero, ir už- 
muštas kaip šuo! Juk jis pastatys į pavojų ir Katalinos 
gyvybę. Ne! Jis turi žūtbūt pabandyti ištrūkti iš sodo; 
jeigu galima, pasiekti pievą, o paskui... 

Karlosas negalvojo, kas bus toliau. 

— Likite sveika, brangioji! — sušuko jis. — Aš 
turiu jus palikti! Nenusiminkite! Jeigu man lemta žūti, 
aš nusinešiu jūsų meilę į dausas! Likite sveika! Likite 
sveika! 

Paskubomis ištaręs šiuos atsisveikinimo žodžius, 
jis šoko į šalį taip smarkiai, jog nebeišgirdo atsakymo. 

Senjorita atsiklaupė; sudėjusi rankas ir pakėlusi 
akis į dangų, ji meldėsi, kad jis būtų išgelbėtas. 

Keliais šuoliais Karlosas vėl atsidūrė giraitės še- 
šėlyje. Kitame krante jis matė savo priešus ir iš balsų 
galėjo spręsti, kad jų ten daug. Jie garsiai kalbėjosi, šū- 
kaliojo. Karlosas pažino Roblado balsą: šis įsakė pusei 
ulonų nulipti nuo arklių ir sekti paskui jį prie tilto. Jis 
pats jau buvo nulipęs nuo arklio. 

Karlosas matė, kad vienintelis išsigelbėjimo ke- 
lias — tai greitai perbėgti tiltą ir prasiveržti per minią. 
Tik šitaip jis dar galbūt pasieks pievą ir prasiskins sau 
kelią prie žirgo. Na, o kai bus balne, tegu jie pabando jį 
pagauti! Prasiveržti pro rikiuotę — beviltiška: jam be- 
veik tikrai gresia mirtis! Bet dar tikresnis dalykas, kad 
čia pasilikus jo laukia mirtis. 

Abejoti nebuvo kada. Keletas žmonių jau nusėdo 
nuo arklių ir pasuko tiltelio link. Reikia pereiti tiltą prieš 
jiems atsiduriant ant jo. Štai vienas jau ten. Jį reikia 
nublokšti atgal. 

Atlaužęs pistoleto gaiduką, Karlosas puolė prie 
vartelių. Iš kitos pusės taip pat artėjo žmogus. Jie su- 
sitiko veidas į veidą. Juos teskyrė tik varteliai. Ir čia 
Karlosas išvydo, kad jo priešas — patsai Robladas! 

Nė vienas neištarė nė žodžio. Robladas taip pat 
buvo paruošęs pistoletą ir šovė pirmas, bet nepataikė. 
Supratęs tai ir bijodamas priešininko kulkos, jis pasi- 
traukė atbulas ir šūktelėjo kareiviams, kad šautų iš ka- 
rabinų. 

Tačiau prieš jiems spėjus įvykdyti įsakymą, pa- 
sigirdo šūvis: medžiotojas šovė iš savo pistoleto, ir Ro- 

bladas, garsiai nusikeikęs, nusirito prie kranto. Karlosas 
atlapojo vartelius ir norėjo pulti į priekį, bet pro dūmus 
Dabar jam dingtelėjo: ne, bėgti per tiltą negalima! Ir jis 
įvykdė naują sumanymą, nors per tą laiką kareiviai vos 
tespėjo paspausti karabinų gaidukus. 

Blykstelėjo šviesa, trinktelėjo šūviai, o kai dūmai 
išsisklaidė, Karloso ant tilto jau nebebuvo. Argi jis grįžo 
į sodą? Bet ne, keletas kareivių jau buvo užkirtę kelią į 
tą pusę. 

— Jis nukautas! — pasigirdo balsų. — Velniai rau- 
tų! Jis nusirito į vandenį. Žiūrėkite! 

Visų žvilgsniai nukrypo į vandenį. Žinoma, ten 
įkrito žmogus — tą liudijo burbulai ir vandeniu į šalis 
sklindą ratilai, bet daugiau nieko nebuvo matyti. 

— Jis nuskendo! Jis nugrimzdo į dugną! — rėkė 
kareiviai. 

— Žiūrėkite, kad tik jis neišplauktų! — pasakė 
kažkas. 

Pakrantėmis ėmė bėgioti žmonės, atidžiai įsižiū- 
rėdami į vandenį. 

— Negali būti! Nė pliuškenimo negirdėti! 

— Čia jis negalėjo pasprukti, — tarė kareivis, sto- 
vandenį. 

— Ir aš taip pat! — sušuko kitas, stovintis aukš- 
čiau. — Pro mane jis nepraplaukė. 

— Vadinasi, jis nukautas ir tūno dugne! 

— Sumeškeriokime jį! 

Tačiau atsikėlęs Robladas, — jis pamatė, kad iš- 
sisuko tik su žaizda rankoje, — sutrukdė jiems šį su- 
manymą įvykdyti. 

— Išsisklaidyti po krantą! — subaubė jis. — Į abi 
puses! Greičiau, nes kitaip jis išners! Skubėkite! 

Visi puolė vykdyti įsakymą, tik staiga kareiviai, 
nuėję pasroviui, nustebę sustojo. Per šimtą jardų nuo jų 
į statų krantą repečkeno susikūprinęs žmogus. Dar aki- 
mirka — ir jis išsitiesė ir žaibo greitumu pasileido per 
pievą giraitės link. 

— Laikykite! — nuskardėjo balsai. — Antai jis! 
Visi šventieji, tai jis! 

Šautuvų šūviams tratant nuaidėjo skardus švil- 
pesys. Prieš raiteliams pasijudinant, iš miškelio priešais 
bėgantįjį išlėkė žirgas. Žmogus akimirka šoko į balną, 
garsiai, paniekinamai nusikvatojo ir išnyko tamsoje. 

Beveik visi ulonai šoko ant arklių ir kiek įkerta 
pasileido paskui jį; tačiau neilgai joję slėniu, jie atsisakė 
vytis ir grįžo pas sužeistą savo vadą. 

Pasakyti, kad Robladas buvo įsiutęs, reikštų nieko 
nepasakyti: jo būklę sunku apsakyti žodžiais. Tačiau 
juk liko kita auka, ir ant jos jis galėjo išlieti savo ap- 
maudą bei pyktį. 

Katalina buvo sučiupta sode besimeldžianti, kad 
išsigelbėtų mylimas žmogus. Ji buvo paskirta Chosės 
globai, kiti kareiviai puolė į pagalbą Karloso persekio- 
tojams. Chosė gerai pažinojo medžiotoją ir, nepasižy- 
mėdamas drąsa, suvis nesiveržė į gaudynes. 

Katalina girdėjo šūvius ir šauksmus ir suprato, 
kad kova žūtbūtinė. Ji girdėjo ir šaižų švilpesį, ir pa- 
niekinamą juoką, nustelbusį visus kitus garsus. Ir gir- 
dėjo, kaip tolumoje nuščiuvo persekiotojų šauksmai. 

Jos širdis ėmė džiaugsmingai plakti. Ji žinojo, kad 
Karlosas laisvas. 


Dabar, tik dabar jinai pagalvojo ir apie save. Ji 
taip pat sumanė bėgti. Ji žinojo, kad jai teks klausytis 
įžeidžiančių šlykštaus šių niekšų viršininko pajuokų. Ką 
daryti, kaip išvengus susitikimo su juo? Nebent tik per- 
kalbėti Chosę! Ji žinojo niekingą šio žmogaus prigimtį. 
Ar nesusigundys jis auksu? Reikia pamėginti. Ir mė- 
ginimas pavyko. Prieš didelę sumą niekšas negalėjo at- 
sispirti. Jis sumetė, kad ne per daug smarkiai tebus nu- 
baustas, jeigu ir paleis belaisvę, kurią vėl galima su- 
čiupti bet kuriuo laiku. Už tokius pinigus jis rizikuos 
užsitraukti kapitono nemalonę. Be to, yra priežasčių, 
kad kapitonas būtų jam nuolaidus. Taigi pinigai su- 
mokėti, ir senjoritai leista eiti. 

Kad būtų sudarytas pabėgimo įspūdis, Chosė pa- 
prašė ją užsirakinti iš vidaus savo kambario duris; ji 
tiksliai tai įvykdė. 

Vos tik Robladas perėjo tiltą, jį pasitiko Chosė ir 
mikčiodamas, sunkiai gaudydamas kvapą, pranešė, kad 
gražioji belaisvė pasislėpusi namuose. Ji nėrusi į šalį ir 
pabėgusi. Jeigu čia būtų paprasta belaisvė, jis, žinoma, 
būtų ją pašovęs. Jis pasivijęs ją tiktai prie jos kambario, 
ir ji užrakinusi duris prieš pat jo nosį! 

Pirmą akimirką įširdęs Robladas buvo benorįs 
imti namus šturmu. Tačiau apsigalvojo: šitai, ko gera, 
pasirodys juokinga, o ir naudos iš to maža tebus. Trauk- 
tis iš kovos lauko skatino jį ir sužeistos rankos skaus- 
mas. 

Jis vėl perėjo tiltą, kareivių padedamas užsėdo ant 
žirgo ir, surinkęs šauniąją savo kariuomenę, pasuko at- 
gal į tvirtovę, palikdamas pabudintam miestui spėlioti 
sąmyšio priežastis. 


— XLVII! skyrius — 


Kitą rytą visas miestas vien tik ir tekalbėjo apie 
nakties įvykį. Iš pradžių buvo manoma, kad indėnai 
užpuolę ir kareiviai kaip visuomet juos atmušę. Kokie 
narsūs miesto gynėjai! 

Paskui pasklido gandas, kad sučiuptas žudikas 
Karlosas, o susišaudymo metu nukautas kapitonas Ro- 
bladas. Bet veikiai pasirodė, kad Karlosas nesuimtas — 
jį tiktai gaudę kareiviai ir per plauką nesugavę. Robla- 
das kovęsis su juo vienui vienas, jį sužeidęs, bet nusi- 
kaltėlis pasprukęs tamsoje, šokdamas į upę. Jis peršovęs 
kapitonui ranką, štai kodėl kapitonas nepaėmęs jo į ne- 
laisvę. 

Šios kalbos ėjo iš pačios tvirtovės ir buvo panašios 
į teisybę. O Karloso sužeidimas buvo pramanytas, kad 
šaunesnis atrodytų Roblado elgesys; tačiau vėliau pa- 
aiškėjo, jog bizonų medžiotojas pasprukęs nė neįdrėks- 
tas. 

Žmonės nesiliovė stebėjęsi: kaipgi nusikaltėlis drį- 
sęs prieiti prie miesto, žinodamas, kad už jo galvą pa- 
skirtas atlyginimas? Jau tikriausiai jis turėjęs tam svar- 
bią priežastį. Netrukus tapo žinoma ir ji — išėjo aikštėn 
visa istorija. Tai bent šventė prasidėjo liežuvautojams! 
Katalina seniai buvo pripažinta pirmutine San Ildefonso 
gražuole, o dabar pavyduolės moterys ir pavydulingieji 
vyrai galėjo žiūrėti į ją iš aukšto. Jos reputacija smarkiai 
nukentėjo. Tas jos elgesys blogesnis negu nelygios ve- 
dybos. Vietos aristokratija buvo pasipiktinusi, kad Ka- 
talina pažemino save, artimai bendraudama su netur- 
tėliu, kone elgeta, o iki fanatizmo religinga miesto var- 
guomenė smerkė ją už draugystę su „žudiku“ ir, dar 
blogiau, — su „eretikų“. 

Šis atsitikimas sukėlė nepaprastą susijaudinimą, 
vos ne paniką. Kaina už medžiotojo galvą kilo kaip ak- 
cijos biržoje. Kapitulos namuose susirinko į pasitarimą 
miesto valdybos nariai ir vietos šulai. Buvo iškabinti 
nauji skelbimai. Dabar už Karloso sugavimą buvo siū- 
loma dar didesnė suma, ir, be to, kiekvienam, kuris 
aprūpinsiąs jį maisto atsargomis arba jam padėsiąs, grė- 
sė sunki bausmė. O tą iš piliečių, kuris susigalvotų bi- 
zonų medžiotoją priglausti po savo pastoge, ne tik nu- 
bausią kaip pridera, bet būsiąs konfiskuotas ir visas jo 
turtas. 

Napasiliko nuošaly nė bažnyčia. Šventieji tėvai 
gąsdino Viešpaties rūstybe ir grasino atskirsią nuo baž- 
nyčios kiekvieną, kuris kliudysiąs įvykdyti teisingą 
nuosprendį eretikui ir žudikui. 

Štai kokia buvo bėglio padėtis. Laimė, kad Kar- 
losas mokėjo apsieiti ir be stogo viršum galvos. Jis buvo 
kaip namie ir prerijos dykynėje, ir uolinguose kalnų 
tarpekliuose, kur jo priešai būtų galą gavę iš bado; be 
to, jie ir nebūtų drįsę vykti ten paskui jį. Jeigu jam būtų 
tekę ieškoti maisto ir pastogės pas San Ildefonso gy- 
ventojus, šie būtų pranešę apie jį ir išdavę. Tačiau me- 
džiotojui taip maža jų tereikėjo, kaip ir laukiniams pre- 
rijų gyventojams. Patalą jam galėjo atstoti ir žalia pie- 
velė, ir plika uola, o susirasti maisto jis galėjo netgi 
tuščioje Ljano Estakadoje, ir ten jam nebuvo baisi ištisa 
persekiotojų armija. 

Don Ambrosijus nedalyvavo pasitarime. Sielvar- 
tas ir pyktis jį sulaikė namuose. Tarp jo ir dukters įvyko 
audringa scena. Nuo šiol ji bus nuolatos saugoma, tėvo 
namuose bus laikoma kaip belaisvė, — bausmė išmo- 
kysianti ją nusižeminti! 

Neįmanoma aprašyti, ką jautė Robladas ir ko- 

mendantas. Juos smaugė pašėlęs pyktis. Jie vos neišpro- 
tėjo iš nusivylimo, pažeminimo, kankinami fizinių ir 
dvasinių kančių. Visą dieną jie neišeidavo iš namų ir 
vien tik svarstė ir spėliojo, kaip galėtų sugauti prakeiktą 
savo priešą. 

Robladas taip pat aistringai, kaip ir Viskara, no- 
rėjo, kad pasisektų. Abu turėjo pakankamai priežasčių 
Karloso neapkęsti, ir abu neapkentė jo visa savo būtybe. 

Robladas labiausiai kankinosi dėl to, kad jam pa- 
čiam neklius dalyvauti gaudynėse galbūt keletą savai- 
čių. Nors jo žaizda nebuvo pavojinga, jis turėjo laikyti 
pasirišęs ranką ir negalėjo valdyti arklio. Dabar stra- 
teginius jo ir komendanto planus turės vykdyti kuris 
nors kitas, ne tiek tesuinteresuotas sugauti nusikaltėlį 
kaip jie patys. Dar gerai, kad iš Santa Fe, iš štabo būs- 
tinės, yra atsiųsti du leitenantai, o be jų įgula kuriam 
laikui būtų likusi be karininkų. Bet nė vienas naujo- 
kas — nei Janjesas, nei Ortiga — nesugebės pagauti bi- 
zonų medžiotoją. Jiems nestokojo drąsos, bent Ortigai, 
bet juodu abu buvo suvis neseniai atvykę iš Ispanijos ir 
dar nežinojo, kaip gyvenama ir kariaujama čia, pasie- 
nyje. 

Kareiviai ryžtingai sekė nusikaltėlį ir parodė pa- 
vyzdingą uolumą. Jie stengėsi jį sugauti, tikėdamiesi 
pažadėto didelio atlyginimo, ir kas kartą mielai eidavo 
į žvalgybą. Tačiau Karlosą pulti būtų drįsęs tik gausus 
būrys. Vienas arba dviese niekas, net išgarbstytasis Go- 
mesas, nebūtų drįsęs prisiartinti prie jo per šūvio at- 
stumą, juo labiau susitikti su medžiotoju akis į akį ir 
pabandyti jį suimti. 

Daugelis iš savo patirties įsitikino be galo didele 
Karloso drąsa, kiti buvo girdėję apie ją gerokai perdėtus 

pasakojimus, ir įguloje jo taip bijotasi, jog vien tik Kar- 
loso pasirodymas būtų privertęs bėgti visą būrį. 

Bizonų medžiotojas ir iš tikrųjų buvo apsukrus, 
stiprus ir bebaimis, o laki vietos gyventojų vaizduotė 
dar ir padidino šias visas jo ypatybes. Maža to, tiek 
kariškiai, tiek taikūs gyventojai buvo įsitikinę, kad Kar- 
losas užkerėtas ir todėl nepažeidžiamas; juk jį globojanti 
jo motina — burtininkė — kitais žodžiais tariant, jį glo- 
bojąs pats velnias! Daugelis tvirtino, kad jo neimanti nei 
kulka, nei strėlė, nei kardas, ir tie, kurie šovė į jį iš 
karabinų, susirėmus ant tilto, visiškai tuo tikėjo. Bet 
kuris iš jų būtų prisiekęs, kad jis pataikė į Karlosą ir 
būtų tikrai jį nukovęs, jeigu Karlosas nebūtų saugomas 
piktosios dvasios. 

Keistos šnekos plito tarp kareivių ir slėnio gy- 
ventojų. Karlosas pasirodęs čia vienur, čia kitur, ir vi- 
suomet raitas ant juodo kaip anglis savo žirgo (žirgas 
taip pat buvo laikomas užburtu). Medžiotoją kažin kas 
matęs ant plokščiakalnio krašto — jis lėkęs kaip vėjas 
palei pat skardį, jis netgi būtų galėjęs nuo savo cigaro 
nukrėsti pelenus žemyn į klonį. Kiti sutikę jį naktį brūz- 
gynuose ant nuošalių takų, ir, anot jų, jo veidas ir ran- 
kos buvusios raudonos ir švietusios it žarijos. Piemenys 
jį matę viršuje, ant Nužudytosios merginos uolos, ir 
netgi apačioje, slėnyje, tačiau niekas nedrįsęs prieiti arti 
1r jį užkalbinti. Visi bėgo nuo jo, visi vengė susitikti. 
Kažin kas netgi tvirtino matęs Karlosą einantį per tiltelį 
į don Ambrosijaus sodą, ir nauja šmeižto kruša pra- 
pliupo ant ištikimosios Katalinos. Beje, ilgaliežuviai ga- 
vo skaudžiai nusivilti, nes jie išgirdo, kad tilto nebesą — 
don Ambrosijus liepęs jį nugriauti rytojaus dieną, kai 
tik sužinojęs apie netinkamą savo dukters elgesį. 

Tamsuoliams Naujosios Meksikos gyventojams 

prietarų galia tokia didelė kaip niekur pasaulyje. Ga- 
lima sakyti, kad jie čia — religijos pagrindas. Tėvai mi- 
sionieriai, skelbią Romos tikybą Kecalkoatlio saulės gar- 
bintojams, skatino daugelį burtų, patys jais pasinaudo- 
dami. Visiškai suprantama, kad parapijiečiai nesiskyrė 
su šitais visais prietarais, kokie beprasmiški jie bebūtų. 
Štai kodėl Naujosios Meksikos gyventojai tikėjo burtais 
ir burtininkais nė kiek ne mažiau kaip Dievą. 

Ir argi reikia stebėtis, kad velnio pristota prie bi- 
zonų medžiotojo Karloso. Jo meistriškas jojimas, pabė- 
gimas persekiotojams iš pat panosės, net jeigu ir nelai- 
kyti šių žygių antgamtiškais, be abejo, buvo nepaprasti 
ir romantiški. Bet dabar San Ildefonso gyventojai kitaip 
žiūrėjo į jį. Karlosui padeda piktoji dvasia: ir apsukru- 
mas parmetant bulių, pačiumpant garnį ir šuoliuojant 
bedugnės pakraščiu šventės dieną, ir tai, jog jis paspru- 
ko karabinų ir iečių nepaliestas, — viskas velniui pa- 
dedant! 

Bet keistas dalykas: pastarosiomis dienomis su 
nusikaltėliu dažnai susidurdavo tie, kurie to suvis ne- 
norėjo, O štai tiems, kurie būtinai norėjo su juo susitikti, 
tatai niekaip nepavykdavo. Diena iš dienos nuo ryto iki 
vakaro nesėkmingai slankiojo po apylinkes leitenantai 
Janjesas ir Ortiga su savo kareiviais. Nematė Karloso nė 
daugybė šnipų, išsiuntinėtų visur, kur tik jis galėtų pa- 
sirodyti. Šiandien jie pranešdavo matę jį čia, rytoj — 
ten. Persekiotojai rūkdavo į nurodytą vietą — ir kas 
kartą paaiškėdavo, kad medžiotoju buvo palaikytas 
koks nors gyvulių augintojas ant juodo žirgo. Kareiviai 
labai dažnai puldinėdavo klaidingais pėdsakais, kol 
šios nesėkmingos gaudynės galutinai nuvarė Žmones ir 
arklius. Šie ieškojimai tapo vienintele įgulos pareiga: 


288 


komendantas nė negalvojo atsisakyti gaudymo, kol jam 
dar bus likęs nors vienas kareivis. 

Ypač budriai buvo sekama viena vieta. Dieną ir 
naktį persirengę kareiviai ir specialiai pasamdyti šnipai 
nenuleido nuo jos akių. Tai buvo bizonų medžiotojo 
ranča. Persirengę kareiviai ir šnipai išsiskirstė aplinkui 
taip, jog galėjo nepastebimi matyti viską, kas tik atsi- 
tikdavo medžiotojo sodyboje. Dieną jie užimdavo vie- 
nus postus, naktį — kitus, vieną slaptą patrulį pakeis- 
davo kitas, ir be valandėlės pertraukos. Tačiau užpulti 
Karlosą, jeigu jis pasirodytų, šnipai neprivalėjo. Jie tik 
turėjo pranešti netoliese stovinčiam pasiruošusiam bū- 
riui, O jau ten buvo užtektinai pajėgų sučiupti nusi- 
kaltėliui. 

Medžiotojo motina ir sesuo vėl gyveno savo ran- 
čoje. Peonai ją pataisė ir uždengė stogą — uždavinys 
riesunkus, kadangi sienos nuo gaisro nenukentėjo. Ir 
dabar jų buveinė buvo tokia pat jauki kaip ir seniau. 

Karloso motinos ir sesers niekas nekliudė — juk 
jos neturėjo žinoti, kad yra nepaliaujamai sekamos. Ne 
be tikslo su jomis elgtasi taip pakančiai: kiekvienas jų 
žingsnis buvo budriai sekamas. Tik reikėjo joms iškelti 
koją iš rančos, ir buvo žengiama joms iš paskos; 0 apie 
tai, kad jos išėjusios iš namų, reikėdavo nedelsiant pra- 
nešti tykančio būrio viršininkui. Kiekvienam neįvyk- 
džiusiam šio griežto įsakymo, grėsė sunki bausmė. 

Tai paaiškinama labai paprastai. Viskara ir Ro- 
bladas įtarė, kad Karlosas visam laikui paliks šias vietas 
ir pasiims motiną su seserim. Kodėl gi ne? Kodėl jam iš 
čia neišvažiuoti? San Ildefonso slėnis jau niekuomet ne- 
bebus jo namai, bet jis be vargo susiras prieglobstį anoje 
Didžiųjų Lygumų pusėje. Čia jis visiems laikams pra- 
keiktas. Nuo nepaliaujamos baimės dėl savo gyvybės jį 

tegali išgelbėti tik mirtis. Štai kodėl abu karininkai ma- 
nė, kad Karlosas nutaręs išvykti į kitus kraštus. Bet, 
žinoma, jis nepaliks motinos ir sesers, kol jos laikomos 
kaip įkaitai. Toli nuo čia jis nepasitrauks. Anksčiau ar 
vėliau ši lapė paklius į spąstus, ir tuomet jie su juo 
susidoros. 

Taip galvojo komendantas ir jo kapitonas, ir kaip 
tik todėl buvo griežčiausiai įsakyta saugoti rančą. Jos 
gyventojos buvo tikros belaisvės, nors to jos ir neįjta- 
rė, — taip bent galvojo Viskara ir Robladas. 

Tačiau nepadėjo niekas — nei gudriausi jų planai, 
nei šnipai, žvalgyba ir kareiviai, nei pažadėtos dovanos 
ir grūmojimas sunkia bausme, nes ėjo diena po dienos, 
o nusikaltėlis vis dar tebebuvo laisvas. 


— XLIX skyrius — 


Karloso jau seniai nebuvo nei regėti, nei girdėti, o 
apie jį gaunami pranešimai patikrinus pasirodydavo 
melagingi. Komendantas ir jo sėbras ėmė nerimauti. O 
jeigu jis iš tikrųjų išvyko iš čia į kitus kraštus? Šito į jie 
dabar labiausiai bijojo. Abu pagrįstai geidė, kad jis iš- 
sinešdintų iš šito krašto kuo toliausia, ir dar visai nese- 
niai, jie būtų labai apsidžiaugę šitokia išeitimi. Tačiau 
po nesėkmingo mėginimo sučiupti Karlosą, jie abu — ir 
suvedžiotojas, ir kraičio medžiotojas — šito jau nebe- 
norėjo. Aistringas keršto troškimas nugalėjo niekingą 
pirmojo meilę ir antrojo gobšumą. Visų gyventojų už- 
uojauta dėl nelaimingų atsitikimų dar labiau kurstė jų 
įtūžimą. Abejotina, ar jis kada nors užges. Viskarai pa- 
kakdavo tik dirstelėti į veidrodį — ir įtūžis jo krūtinėje 
iš naujo užvirdavo. 

Viskara ir Robladas sėdėjo tvirtovės asotėjoje ir 
svarstė, ar teisingi jų spėliojimai. 

— Jis dievina savo seserį, — tarė komendantas, — 
taip pat ir motiną, nors ji ir sena ragana. O vis dėlto, 
brangusis mano Robladai, kiekvienas labiausiai bran- 
gina savo gyvybę. Man brangūs marškiniai, tačiau kailis 
dar brangesnis. Jis puikiai supranta, kad jei pasiliks čia, 
tai anksčiau ar vėliau paklius mums į rankas, ir žino, 
kas tuomet jo laukia. Tiesa, jis mikliai išsisuko, bet juk 
ne visuomet jam taip seksis. Ąsotis vandenį neša iki ąsa 
nutrūksta. Niekšas gudrus — tikriausiai jis žino šį prie- 
žodį. Štai todėl aš ir būgštauju, kad jis vis dėlto nebūtų 
iš čia išsinešdinęs. Galbūt ir ne visam laikui, bet, šiaip 
ar taip, neveikiai tepasirodys. Sakysime, kad jis ir grįš, 
bet kaipgi mes iki gyvos galvos jį seksime? Tai nuvar- 
gintų ir patį velnią. Tas taip mums įkyrės, kaip Gra- 
nados apsupimas geraširdžiui karaliui Ferdinandui! ir 
nešvarūs marškiniai karingajai jo žmonai. Dievaži, šitai 
ir taip jau man įgriso! 

— Blogiau bus, jei jis nuo mūsų paspruks, — 
prieštaravo Robladas. — Jau verčiau visą gvenimą aš jį 
gaudysiu.. 

— Taip, taip, aš irgi, kapitone. Nemanykite, aš 
visai nemanau atsisakyti sekti. Ne, kad jį velniai grieb- 
tų! Pažvelkite į mane! 

 Viskara atsiminė jį bjaurojantį randą, ir jo veidą 
dar labiau iškreipė gaiži grimasa. 

— O vis dėlto, — kalbėjo jis toliau, — po to, kas 


' Ispanų karalius Ferdinandas V (1452—1516) ir jo žmona 
Izabelė ilgą laiką buvo apgulę Granadą — paskutinę maurų tvir- 
tovę Ispanijoje. 1492 metais Granada krito: Pasak padavimo, Iz4- 
belė davusi apžadus nekeisti marškinių, kol Granada bus paimta. 

įvyko, kažin ar jis paliks jas čia net neilgam. Atsimin- 
kite, į kokį pavojų jis lindo, kai atėjo sesers. 

— Žinoma, — atsakė susimąstęs Robladas, — ži- 
noma. Mane labiausiai stebina, kodėl jis neišvyko su 
jomis naktį, kai grįžo Rosita, tą pačią naktį... Juk spren- 
džiant iš laiško, jis buvo ten, savo rančoje. Tiesa, pa- 
siruošti kelionei per preriją reikia laiko. Į kokią nors 
mūsų gyvenvietę jis nepersikels, o išvažiuoti toli, bent 
jau moterims, reikia pasiruošimo. Jis pats, žinoma, ir 
dykumoje jaučiasi kaip namuose, ne blogiau už antilopę 
arba stepių vilką. Bet jei jis būtų labai norėjęs, vis dėlto 
būtų galėjęs tuomet išvykti, pasiėmęs jas su savimi. 

— Mes apsirikome, kad tą pačią naktį nepasiun- 
tėme savo Žmonių į jo rančą, — tarė Viskara. 

— Aš būčiau pasiuntęs, jeigu būčiau bijojęs, kad 
jis nepabėgtų. 

— Kaip čia „jeigu“? O ar jūs nesibijojote? Argi 
nebuvo galima šito tikėtis? 

— Nė kiek, — tarė Robladas. 

— Ašjūsų nesuprantu, bangusis kapitone. Kaipgi 
taip? 

— O taip, kad slėnyje yra magnetas, kuris traukia 
jį stipriau negu motina ir sesuo, ir aš tą žinojau. 

— Šit kaip! Dabar aš jus suprantu. 

— Taip! — grikštelėjęs dantimis, piktai kalbėjo 
Robladas toliau. — Kaip tik ji, šita neįkainojamoji gra- 
žuolė, kuri, nieko nepaisant, bus mano žmona. Cha, 
cha! Jis negali pabėgti nepasikalbėjęs su ja. Taip, jie kal- 
bėjosi, ir vienas Dievas težino, ar jie nusprendė, kad čia 
paskutinis susitikimas. Bet nieko, tai aš už juos nu- 
sprendžiau, ir don Ambrosijus man padėjo. Perkūnas 
kur trenktų, tikiuosi, kad naktimis ji jau nebevaikštinės! 
Ne, jis nepabėgo. Šito negali būti — dėl dviejų prie- 

žasčių. Pirmiausia del jos... Ar jūs kada nors mylėjote? 
Aš noriu pasakyti, arjūs iš tikrųjų mylėjote? — Ir jis vėl 
nusikvatojo. 

— Turbūt būta tokios nuodėmės, — atsakė Vis- 
kara, taip pat juokdamasis. 

— Taigi ir mano gyvenime taip pat buvo taip idio- 
tiškai atsitikę. Ką gi, tai jūs pats turėtumėte žinoti: juk 
jei žmogus rimtai įsimylėjęs, jokiais lynais jo neatitrauk- 
si nuo tos vietos, kur gyvena jo širdies dama. Taip, aš 
manau, kad mūsų medžiotojas, nors jis suvis jai ne pora, 
myli ir dievina būsimą mano žmoną. Cha, cha, cha! Ir 
jau patikėkite, joks pavojus, netgi kartuvių baimė ne- 
privers jo išvykti iš San Ildefonso, kol jis turi vilties dar 
kartą slaptai susitikti. Na, o kadangi jis žino, jog sen- 
jorita pasišovusi išskėstomis rankomis jį pasitikti, jis 
šios vilties nėra praradęs. O antroji priežastis manyti, 
kad jis vis dar slapstosi netoliese, yra ta, apie kurią jūs 
kalbėjote. Vargu ar jis paliks motiną ir seserį po to, kas 
įvyko. Mes jo neapakinome, nors, ačiū Dievui arba vel- 
niui, mes visiems, išskyrus jį, apdūmėme akis. Jis viską 
žino, Visensa mums tai patvirtino. Štai kodėl esu įsi- 
tikinęs, kad jis nepaliks jų ilgam. Šitas medžiotojas gud- 
rus kaip kojotas, jis tikriausiai užuodžia mūsų spąstus, 
žino, kur tykome, ir pasistengs nepakliūti mums į akis. 
Niekur toli jis neišvyko ir per šiuos prakeiktus savo 
peonus susižino su motina ir seserim. 

— Ką gi mums daryti? 

— Aš jau apie tai galvojau. 

— Jeigu mes kliudysime peonams vaikščioti kur 
tinkamiems, jie iš karto supras, kad ranča sekama. 

— Žinoma, komendante. Taip visai netinka! 

— Ar jūs sugalvojote kitą planą? 

— Iš dalies. 

— Nagi pasakykite! 

— Štai klausykite. Kuris nors peonas nuolat lanko 
Karlosą jo urve. Tuo aš įsitikinęs. Juos, žinoma, seka, 
bet jie išvyksta tik dieną ir kas kartą atrodo einą įpras- 
tais reikalais. Bet yra ten vienas, kuris išeidinėja iš ran- 
čos naktį, o susekti jo niekaip nepavyksta. Kad ir kaip 
bebūtų sekamas, jis visuomet dingsta brūzgynuose. Tai- 
gi aš ir galvoju, kad čia jis susitinka su medžiotoju. 

— Gali būti. 

— Tai va, jei atsirastų toks, kuris susektų jį arba 
nors rastų pėdsakus... Bet čia yra galvosūkis. Dabar la- 
biausiai mums reikia prityrusio pėdsekio, o visoje įgu- 
loje nė vieno nerasi. 

— Betgi slėnyje yra dar kitų medžiotojų, ir ne tik 
bizonų. Argi tarp jų negalima rasti tinkamo? 

— Žinoma, medžiotojų yra, ir kalbama, kad nė 
vienas iš jų nepritariąs šiam nuskaltėliui. Tik aš būgš- 
tauju, kad jie ne visi mums gali tikti. Mums reikia tokio, 
kuriam užtektų ir miklumo ir drąsos, be to čia neišsi- 
versi. Jie labai jo nekenčia, bet taipogi ir bijo. Tiesa, yra 
vienas, — apie jį aš esu šį tą girdėjęs, — kaip tik toks 
žmogus, kurio mums reikia. Jis nebijos susitikti ne tik 
su Karlosu, bet ir su pačiu velniu. Na, o kai dėl vikrumo 
ir visokių ten indėniškų gudrybių — tai jo reputacija 
tarp medžiotojų dar geresnė negu Karlošo. 

— O kas jis toks? 

— Jų netgi dvejetas, jie neišskiriami. Vienas — 
mulatas, seniau buvęs amerikiečių vergas. Jis bėglys ir, 
žinoma, neapkenčia visa, kas jam primena jo šeiminin- 
kus. O mūsų medžiotojo, sako, jis baisiai nekenčiąs. Iš 

dalies vis dėl tų pačių atsiminimų apie praeitį, o iš da- 
lies todėl, kad pavydi Karlosui medžiotojo šlovės. Vie- 
naip ar kitaip, jis mums parankus. Jo draugelis taip pat 
panašus į mulatą: jisai sambas — negro ir indėnės sūnus 
iš Matamoraso ar Tampiko pakrančių. Jis jau seniai mū- 
sų krašte, o kaip jis čia pateko, niekas nežino. Tiktai 
šitas sambas ir mulatas jau nuo senų laikų neišskiriami: 
kartu gyvena, kartu medžioja ir vienas už kitą galvą 
guldo. Abu juodu žaliūkai vyrukai, o gudrumo turi taip 
pat užtektinai. Bet mulatas pranašesnis — iš jųdviejų jis 
didesnis niekšas. Sąžinė juos ne taip labai tevaržo. Zo- 
džiu, juodu mums ir reikalingi. 

— Tai kodėl mums nepasisamdyti jų tuoj pat? 

— Čia ir bėda, kad dabar jų nėra. Jie medžioja. Jie 
po truputį aptarnauja misiją: šventiesiems tėvams teikia 
elnienos ir visokios kitokios žvėrienos. Matyt, dabar nu- 
sižeminusieji, santūrieji mūsų vienuoliai susigalvojo pa- 
smaližiauti bizonų liežuvių — jie turi ten kažin kokį 
ypatingą receptą — ir pasiuntė savo medžiotojus švie- 
žios Žvėrienos. 

— O nežinote, ar seniai juodu išvyko? 

— Najau prieš keletą savaičių, gerokai prieš grį- 
žtant Karlosui. 

— Tai galbūt jie netrukus grįš? 

— Labai galimas daiktas. Kad kokios, man reikia 
tuojau vykti į misiją ir tiksliau sužinoti. 

— Keliaukite. Būtų gera mums juos gauti. Iš jūsų 
pasakojimo išeina, kad šie šaunuoliai verti visos mūsų 
įgulos. Negaiškite laiko. 

— Negaišiu nė valandėlės, — atsakė Robladas. Ir 
persisvėręs per parapetą, šūktelėjo: — Ei, Chose! Žirgą! 

Netrukus atėjo pasiuntinys ir pranešė, kad arklys 
pabalnotas. Robladas jau buvo bežengiąs laiptų link, 
bet priešais jį viršum akmeninių asotėjos lubų kyštelėjo 
trumpai apkirpta galva su viršugalvyje išskusta ton- 
zūros plike. Dar akimirka — ir asotėjoje pasirodė man- 
dagus ir besišypsantis pats tėvas Choakinas. 


— L skyrius — 


Tai tas pats bažnyčios tarnas, kuris dalyvavo per 
iškilminguosius pietus tvirtovėje Švento Jono dieną. Jis 
vyresnysis iš dviejų tėvų jėzuitų ir visiškas misijos šei- 
mininkas. Jaunesnysis jo brolis tėvas Chorchė apsigy- 
veno San Ildefonse neseniai, o tėvas Choakinas valdo 
misiją beveik nuo pat jos įsisteigimo. Jis čia senbuvis ir 
todėl iki panagių pažįsta kiekvieną slėnio gyventoją. 
Bizonų medžiotojo Karloso šeimai jis kažkodėl visuo- 
met jausdavo didelį nepalankumą, kurį ir parodė tą va- 
karą per pietus pas Viskarą, nors ir nepaaiškino dėl ko. 
Jis neapkenčia „baltagalvių“ suvis ne todėl, jog laiko 
juos eretikais, — širdyje tėvas Choakinas šitokiems da- 
lykams neteikia jokios reikšmės, nors visuomet rūsčiai 
smerkia bažnyčios atskalūnus. Religinis jo uolumas — 
tai gryniausias veidmainiškumas ir pasaulietiška gud- 
rybė. Nėra tokios ydos, paplitusios San Ildefonso slė- 
nyje, kuriai labiau už kitus nebūtų atsidavęs tėvas 
Choakinas. Jis puikus montė žaidėjas ir, progai pasi- 
taikius, nevengia sukčiauti, jis autoritetingiausias gai- 
džių peštynių teisėjas ir visuomet pasiruošęs pastatyti 
kelis auksinius. Bet tai dar ne visa, kuo gali šventasis 
tėvas pasigirti. Būdamas įkaušęs, — 0 tai ne retėny- 
bė, — jis mėgsta pasakoti savo jaunystės ir netgi suvis 

nesenus meilės nuotykius. Ir nors naujakrikštai prie mi- 
sijos turetų būti tamsiaodžiai tagnosai, ten nuolatos su- 
kinėjasi keletas jaunų metisų, berniukų ir mergaičių, 
kurie čia vadinami tėvo Choakino giminaičiais ir gi- 
minaitėmis. 

Jūs, žinoma, manote, kad visa tai labai perdėta. 
Ar galima įsivaizduoti, kad kuris nors kunigas būtų 
savo parapijiečių gerbiamas, jei šitaip gyventų? Juk ir aš 
būčiau taip manęs, jeigu man pačiam nebūtų tekę savo 
akimis stebėti Meksikos dvasininkijos papročių. Tėvo 
Choakino nedorovingumas — toli gražu nėra išimtis 
tarp jo brolių. Atvirkščiai, šitas reiškinys labai paplitęs, 
netgi galima pasakyti — bendra taisyklė. 

Taigi vienuolį prieš neturtingo medžiotojo šeimą 
nustatė suvis ne religinis įkarštis, anaiptol ne. Jis griežė 
dantį dar prieš velionį šeimos galvą: jėzuitui gerokai 
buvo iš jo kliuvę, esant ankstesniam komendantui. 

Tėvas Choakinas užkopė į asotėją išsiblaškęs ir 
susirūpinęs, jis aiškiai nekantravo papasakoti kažkokią 
naujieną ir, sprendžiant iš jo iškilmingos šypsenos, jau 
iš anksto gardžiavosi įspūdžiu, kurį ši naujiena turės 
sukelti klausytojams. 

— Laba diena, šventasis tėve!.. Laba diena, jūsų 
kilnybe! — vienu metu tarė komendantas ir Robladas. 

— Laba diena, mano vaikai! — atsakė jėzuitas. 

— Jūs atėjote labai laiku, šventasis tėve, — tarė 
Robladas. — Jūs pavadavote mane nuo kelionės į misi- 
ją — aš kaip tik pas jus ruošiausi. 

— Ką gi, jeigu jūs būtumėte atėjęs, kapitone, aš 
būčiau jus pavaišinęs puikiais pusryčiais. Pagaliau mes 
gavome bizonų liežuvių. 

— Sit kaip! — sušuko vienu metu Viskara ir Ro- 
bladas taip pagyvėję, jog tėvas Choakinas netgi nusiste- 
bėjo. 

— Ak jūs, apsirijeliai plėšikai! Suprantu, kur su- 
kate. Jūs su mielu noru paimtumėte iš manęs keletą 
liežuvėlių. Tad žinokite, kad ne kąsnelio negausite, kol 
neduosite man ko nors nuplauti dulkes gerklėje. Aš 
mirštu iš troškulio! 

Karininkai garsiai nusikvatojo: 

— O kojjūs pageidautumėte, šventasis tėve? 

— Palaukite, leiskite pagalvoti... Aha! Stiklelį to 
paties bordo, kurio jūs neseniai gavote. 

Vynas buvo atneštas. Tėvas Choakinas išmaukė 
vienu ypu visą stiklą ir sučepsėjo lūpomis kaip žinovas, 
gerai suprantąs gėrimo vertę. 

— Puiku! Puikiausia! — sušuko jis ir pakėlė akis į 
dangų, tarsi visa, kas gera, iš ten išeina ir ten sugrįžta. 

— Tai jūs gavote bizonų liežuvių? — nekantriai 
paklausė Robladas. — Vadinasi, jūsų medžiotojai grįžo? 

— Taip, grįžo. Dėl to aš pas jus ir atėjau. 

— Puiku! O aš kaip tik dėl to ruošiausi į misiją. 

— Statau auksinį, kad mes turime galvoje tą pa- 
tį! — pasakė tėvas Choakinas. 

— Man nenaudinga lažytis, mano tėve, jūs visuo- 
met laimite. 

— Liaukitės! Už mano naujienas jūs su malonumu 
atiduosite auksinį. 

— Kokias naujienas?.. Kokias naujienas jūs žino- 
te? — priėjo prie jo abu karininkai. 

— Dar stiklelį bordo, arba aš užtrokšiu. Tas dul- 
kėtas kelias bjauresnis už skaistyklą. Na, va šitai man 
padės! 

Ir šventasis tevas išlenkė dar vieną stiklą vyno ir 
vėl sučepsėjo lūpomis. 

— O dabar išklostykite savo naujienas, jūsų kil- 
nybe! 

— Tai štai klausykite: mūsų medžiotojai sugrįžo. 

— Na ir kas? 

— Kas? Jie parnešė naujienų. 

— Kokių? 

— Apie mūsų bičiulį bizonų medžiotoją. 

— Apie Karlosą? 

— O apie ką gi daugiau! 

— Kokių naujienų? Ar jie matė jį? 

— Jo paties nematė, bet surado jo pėdsakus. Jie 
aptiko jo guolį ir žino, kur jis dabar. 

— Puiku! — sušuko Viskara ir Robladas. 

— Jie apsiima surasti jį bet kuriuo laiku. 

— Nepaprastai puiku! | 

— Štai matote, mano bičiuliai, kokios mano nau- 
jienos. Galite jomis naudotis kaip tinkami. 

— Brangus padre, — tarė Viskara, — jūs protin- 
gas Žmogus, patarkite mums. Juk jūs žinote, kokie mūsų 
reikalai. Mūsų ulonai šio niekšo negali pagauti. Ką 
mums, jūsų nuomone, daryti? 

Toks pasitikėjimas jėzuitui labai patiko. 

— Bičiuliai, — tarėjis, prisitraukdamas prie savęs 
abu iš karto, — apie tai jau aš esu galvojęs. Aš manau, 
kad jūs puikiausiai išsiversite ir be ulonų. Paaiškinkite 
savo reikalus, kiek tai būtina, dviem mūsų medžioto- 
jams, apginkluokite juos, ir tegu jie vyksta pėdsakais. Ir 
jeigu jie nesučiups jums šito niekšo eretiko, vadinasi, 
tėvas Choakinas nieko nenusimano apie žmones. 

— Kaip sykis apie tai mes ir galvojome! — sušuko 
Robladas. — Juk aš dėl šito ir ruošiausi pas jus! 

— Ir jūs teisingai nusprendėte, mano vaikai. Aš 
manau, kad čia tinkamiausias kelias. 

— O ar imsis šito jūsų medžiotojai? Jie laisvi žmo- 
nės, jie gali tokio rizikingo darbo ir nesiimti. 

— Rizikingo! — pakartojo jėzuitas. — Pavojus jų 
negąsdina, galite manimi tikėti. Jie drąsūs kaip liūtai ir 
vikrūs kaip tigrai. Būkite ramūs, jie nesustos prieš pa- 
vojų. 

— Tai jūs manote, kad jie sutiks? 

— Galite sakyti, kad jie sutiko, aš jau tai išsiaiš- 
kinau. Jie turi savo sumetimų ne per daug temėgti Kar- 
loso, ir jums neteks jų ilgai prikalbinėti. Bet jie tikriau- 
siai jau pasiruošė kelionėn — juk jie skaitė skelbimą 
ir, reikia manyti, sumetė, kokį turtą žada Karloso su- 
gavimas. Patvirtinkite, kad jie gaus gerą atlyginimą, ir 
nepraslinks nė trijų dienų, o jie atneš jums šio bizonų 
medžiotojo ausis arba jo skalpą, o jei ne, tai ir visą sker- 
dieną, jei jums tai labiau patiks. Jie tai jau tikrai jį su- 
seks, būkite ramūs! 

— O ar nepasiųsti su jais kareivių? Karlosas gali 
būti ne vienas. Mes turime pagrindo manyti, kad su juo 
yra metisas — dešinioji jo ranka, o su tokia parama jis 
bus visai ne menkas priešininkas jūsų medžiotojams. 

— Kažin. Juk jie tikri velniai. Bet paklauskite juos 
pačius. Jie geriau žinos, ar jiems reikia pagalbos. Čia jų 
reikalas, tegu jie ir sprendžia. 

— Ar tuojau pasiųsti jų pakviesti arjūs patys juos 
čia atsiųsite? — paklausė Robladas. 

— O ar ne geriau būtų kam nors iš jūsų nuvykti 
pas juos? Tokio dalyko nėra ko garsinti. Jei jie čia pa- 
sirodys, žmonės, ko gero, susiprotės, koks su jais gali 
būti jūsų pokalbis. O jeigu jau Karlosas sužinos, kad šie 
vyrukai jo ieško, tada kažin ar jiems pavyks jį sugauti. 

— Jūsų teisybė, mano tėve, — tarė Robladas: — O 
kaip mums sujais pasimatyti, kad niekas to nesužinotų? 

— Nera nieko paprastesnio, kapitone. Vykite pas 
juos į namus, — tiksliau sakant, į lūšną. Jie gyvena pir- 
kutėje tarp uolų. Ta vieta nuošali, kažin ar jūs ką nors 
sutiksite kelyje. Jums reikės joti taku per brūzgyns, bet 
aš duosiu vadovą, jis žino tą vietą ir nuves jus. Vai- 
kinukai turbūt laukia jūsų; aš jiems užsiminiau, kad jie 
neišeitų iš namų, nes gali kartais būti reikalingi. Būkite 
ramūs, tikriausiai juos rasite. 

— O kada atsiųsite vadovą? 

— Jis jau čia — mano tarnas jus nuves. Jis apa- 
čioje, kieme, jums nėra reikalo gaišti laiko. 

-— Žinoma, Robladai, — pritarė komendantas. — 
Jūsų arklys pabalnotas, jokite, neatidėliokite. 

— Tuojau patjoju!.. Kur jūsų vadovas, mano tėve? 

— Estebanai! Ei, Estebanai! — šūktelėjo jėzuitas, 
persisvėręs per parapetą. 

— Aš čia, senjore! — kažin kas atsiliepė iš apačios. 

— Eik šen! Mitriai! 

Asotėjoje tuojau pat atsirado indėnas berniukas; 
jis nusiėmė skrybėlę ir pagarbiai priėjo prie tėvo Choa- 
kino. 

- — Nuvesi kapitoną taku per brūzgynus prie me- 
džiotojų lūšnos. 

— Gerai, senjore. 

— Tik žiūrėk — niekam neišsižiok apie tai! 

— Gerai, senjore. 

— Jeigu pasakysi, išlupsiu rimbu. Keliauk! 

Berniuko lydimas Robladas nusileido laiptais; pa- 
dedamas užsėdo ant arklio ir išjojo pro tvirtovės vartus. 

Tėvas Choakinas dar išlenkė bordo stikliuką, kurį 
jam pasiūlė Viskara, paskui atsiminė, kad misijoje jo 

laukia ištaigingi pusryčiai, ir, atsisveikinęs su šeiminin- 
ku, patraukė namo. 

Viskara liko vienas asotėjoje. Jeigu kas nors būtų 
ten buvęs ir jį stebėjęs, būtų pamatęs, jog užteko Vis- 
karai žvilgtelėti į Nužudytosios merginos uolos pusę, ir 
jo veidą iškreipė keista baimės išraiška. 


— LI skyrius — 


Robladas įjojo į brūzgynus; per keletą žingsnių 
nuo jo arklio priešakyje tekinas bėgo berniukas 
Estebanas. Apie pusmylį už miesto Robladas jojo šun- 
keliu vienos uolų perėjos link, pakui pasuko siauru ta- 
keliu, kuriuo tevaikščiodavo ir tejodinėdavo beveik vie- 
ni tik medžiotojai ir piemenys, ieškodami šavo avių. 
Dar dvi trys mylios kelio, ir jis pasiekė savo kelionės 
tikslą — medžiotojų lūšną, prigludusią prie uolos pa- 
pėdės. 

Iš tikrųjų čia buvo varginga lūšna. Keletas jukų 
medžių kamienų, kurių aplinkui apsčiai augo, atstojo 
ramsčius, prilaikančius vienpusį stogą — tikriau pasa- 
kius, pašiūrę, viršutiniu kraštu atsišliejusią į uolą. Sto- 
gas storu sluoksniu buvo dengtas šiurkščiais tos pačios 
jukos lapais. Ten buvo ir kažkas panašu į duris, pa- 
darytas iš lentgalių, išskeltų iš storesnių jukos kamienų 
ir pakabintų ant buivolo odos juostų. Langą atstojo anga 
iš tokios pat medžiagos langinių, pakabintų panašiu bū- 
du. Sienos nupintos iš vynuogienojų, skersai ir išilgai 
sutvirtintos plonomis kartelėmis ir kaip pakliuvus ap- 
drėbtos moliu. Statydamiesi trobą, šeimininkai stengėsi 
įdėti kuo mažiau triūso, todėl ketvirtąją sieną atstojo 

lygus stačios uolos šonas, ir suodžių juosta joje rodė, 
kad dūmai čia išeina tiesiog pro skylę stoge. Durys bu- 
vo šone prie pat uolos, o langas išpjautas priešakinėje 
pirkutės sienoje, kad šeimininkai matytų kiekvieną, kas 
tik sugalvotų čionai ateiti taku. Tik tai retai teatsitik- 
davo: nuožmieji medžiotojai beveik su niekuo nebend- 
ravo ir jų buveinė buvo atstu nuo važiuojamojo kelio, 
lenkiančio uolas. Lūšna kiūtojo lomoje, giliai įsiterpu- 
sioje į uolas, per keletą šimtų jardų nuo kelio. Iš vienos 
pusės ją užstojo uolos, iš kitos — dengė dar ir tankūs 
brūzgynai. 

Už trobos buvo matyti nedidelis iš akmenų su- 
mestas žardis. Ten stovėjo trys perkarę, nusišėrę mulai 
ir du tokie pat nususę arkliai. Greta aptvaro buvo lau- 
kas, tiksliau sakant — tai, kas kažin kada yra buvęs 
laukas, dabar apleistas, neprižiūrimas, apžėlęs žole ir 
piktžolėmis. Beje, kur ne kur buvo galima aptikti žmo- 
gaus darbo pėdsakų: vietomis stirksojo neprižiūrimi 
kukurūzų stiebai, o tarp jų vijosi melionų ir moliūgų 
ūseliai. Iš karto buvo matyti, kad žmonės, apsigyvenę 
šioje Žemėje, nėra jos šeimininkai. 

Palei slenkstį gulėjo penki ar šeši šunys, labiau 
panašūs į vilkus; ant žemės ties nukarusia uola buvo 
pamesta keletas apdriskusių nešulinių balnų. Du seni, 
nusitrynę jojimo balnai kabojo ant gulsčios karties; ant 
jos taip pat kabojo brizgilai, džiovintos mėsos ryšulėliai 
ir raudonųjų pipirų ankštys. 

Įėjus į šią trobą, buvo galimą pamatyti dvi ne per 
labiausiai tvarkingas indėnes — viena minkė rupios 
duonos tešlą, kita kepė mėsą. Prie pat uolos, tarp dviejų 
akmenų, kūrenosi ugnis, o šalimais ant grindų buvo 
netvarkingai suversti moliniai puodai ir buteliai iš mo- 
liūgų. 

Sios buveinės sienas puošė lankai, strėlinės ir gy- 

vulių odos. Odomis apdangstyti akmenys, sukrauti 
dviejuose kambario kampuose (ten buvo vienas kam- 
barys), atstojo guolį. Trečiame kampe buvo sustatyti du 
medžiokliniai šautuvai, vienas ilgavamzdis, kitas ispa- 
niškas, su trumpu vamzdžiu, ir dvi ilgos ietys, o viršum 
jų kabėjo medžiokliniai peiliai, parakinės, maišeliai ir 
visokie kitokie reikmenys, būtini Uolų kalnų medžio- 
tojui. Buvo ten ir tinklų bei kitokių įrankių žūklei ir 
smulkių žvėrių medžioklei. Štai ir visi šios lūšnos baldai 
bei rykai. Visa tai Robladas būtų pamatęs, įėjęs į lūšną; 
bet jis nėjo į ją, nes tie, kurių jam reikėjo, nesėdėjo tarp 
keturių sienų. Mulatas gulėjo paslikas ant žemės, o sam- 
bas pagal savo tėvynės — šiltųjų kraštų pakrančių — 
paprotį gulėjo hamake, parištame tarp dviejų medžių. 

Šių žmonių išvaizda kiekvienam būtų sukėlusi 
pasišlykštėjimą, tačiau Robladą ji nuramino. Kaip tik 
tokių talkininkų jam ir reikia! Jis buvo ir pirmiau juos 
abu matęs, tačiau niekuomet į juos nebuvo įsižiūrėjęs. 
O dabar žvelgdamas į įžūlius, niaurius jų veidų bruožus 
ir tamsius, raumeningus kūnus, jis pagalvojo: „Taip, va 
šitie susidoros su Karlosu. Įspūdinga porelė. Spren- 
džiant iš išvaizdos, bet kuris nesunkiai jį įveiks — jie 
stambesni ir tvirtesni už jį". 

Mulatas buvo aukštesnis už savo bičiulį. Tasai 
menkesnis ir jėga, ir drąsa, ir įžvalgumu. Be sambo, 
kažin ar būtų galima buvę rasti visoje šalyje dar ką nors 
su tokia atstumiančia fizionomija kaip mulato. Na o 
sambas — tas kaip tik buvo jam pora. 

Mulato oda buvo tamsiai geltona, ūsai ir barzda 
reti. Už storų, violetinių kaip negro lūpų baltavo dvi 
eilės didelių, vilkiškų dantų. Jo įdubusių akių baltymai 
tankiai nusėti gelsvais šlakeliais. Ant akių užkritę veš- 

lūs, juodi plačiai išsiskėtę antakiai; žiojėjo storos, priplo- 
tos nosies šnervių kiaurymės. Didžiulės ausis slėpė tan- 
ki susiraičiušių plaukų, tiksliau sakant, gaurų kupeta. 
Galva buvo aprišta turbanu, padarytu iš senos languo- 
tos madrasiškos skarelės, senų seniausiai nemačiusios 
muilo. Garbiniuoti plaukai, išlindę iš po turbano klosčių 
ant kaktos, mulato veidui teikė dar niūresnę ir įžūlesnę 
išvaizdą. Visi šito veido bruožai kalbėjo apie žiaurumą, 
įžūlų akiplešiškumą, klastingumą ir bet kokių žmogiš- 
kų jausmų stoką. 

Mulato drabužiai maža kuo tesiskyrė nuo tų, ku- 
riuos dėvi visi prerijų medžiotojai. Tai buvo odos ir 
antklodė. Neįprastas tik galvos apdangalas — atmini- 
mas tų laikų, kai mulatas buvo Pietų valstijų vergas. 

Sambo veidas buvo ne mažiau nuožmus negu jo 
bičiulio. Skyrėsi tik odos spalva. Jis buvo bronziškai 
juodas — dviejų rasių, jo tėvų rasių, odos spalvų mi- 
šinys. Lūpos storos ir kakta nuožulni kaip negro, o į 
indėną jis buvo panašus iš beveik lygių, ant kaklo ir 
pečių ilgomis sruogomis nukarusių plaukų. Tačiau jo 
išvaizda mažiau kreipė į save akį kaip kad jo draugužio 
mulato. Jis dėvėjo įprstinius savo giminės drabužius: 
plačias šiurkštaus medvilninio audeklo kelnes ir tos pat 
medžiagos berankovę šiurkščią serapę, vietoj juostos — 
šaliką. Krūtinė, kaklas, pečiai ir masyvios, tamsios kaip 
bronza rankos buvo plikos. 

Robladas kaip tik suspėjo pataikyti į galą scenelės, 
akivaizdžiai parodžiusios sambo charakterį. 

Pusiau gulomis tįsodamas hamake, jis gardžiavo- 
si stipriu cigaru ir protarpiais vaikė muses žaliaminės 
odos rimbu. Paskui pašaukė vieną. iš moteriškių, da- 
bartinę savo žmoną: 

— Ei, mergužėle! Duok man valgyti! Ar kepsnys 
gatavas? 

— Dar ne, — atsakė balsas iš lūšnos. 

— Tai atnešk man kukurūzų paplotėlį ir pipirinės! 

Juk tu žinai, brangusis, kad pipirinės neturime 
namuose, — nuskambėjo atsakymas. 

— Eik šen! Tu man reikalinga! 

Moteriškė išėjo iš lūšnos ir aiškiai nenoromis pa- 
traukė prie hamako. 

Kol ji priėjo suvis arti, sambas sėdėjo nejudėda- 
mas, paskui staiga užsimojo rimbu, kurį iki tol slėpė už 
nugaros, ir iš visų jėgų kirto juo moteriškei per pečius, 
tepridengtus tik plonais marškiniais. Kirčiai pasipylė 
vienas po kito, kol nelaimingoji moteris pagaliau išdrįso 
pasitraukti į nepavojingą nuotolį. 

— Taigi va, mergužėle! Kitą kartą, kai aš papra- 
šysiu paplotėlio ir pipirinės, atsiras jų, ar ne tiesa, bran- 
gute? 

Ir, vėl atsigulęs į hamaką, laukinis pasileido per- 
kūniškai kvatotis; jam padėjo ir mulatas. Jis ruošėsi ly- 
giai taip pasielgti ir su savo mieliausiąja, bet kaip tik šią 
kritišką valandėlę prie lūšnos sutojo Robadas. 

Abu pašoko ir pagarbiai jį pasveikino. Jie žinojo, 
kas jis toks. Daugiausia kalbėjo mulatas — juk iš jų- 
dviejų jis buvo vyresnis, — o sambas liko nuošaly. 

Tarėsi pusbalsiu, kad neišgirstų moterys ir Este- 
banas. Kap ir patarė tėvas Choakinas, bičiuliai buvo 
nusamdyti susekti bizonų medžiotoją ir mirusį ar gyvą 
pristatyti tvirtovėn. Pirmuoju atveju jų laukė nemažas 
atlyginimas, antruoju — beveik dvigubai didesnis. 

Jie nepageidavo kareivių pagalbos. Tatai jų ne- 
viliojo. Jie suvis nenorėjo, kad sumažėtų dosnus atly- 
ginimas, nenorėjo dalytis jį dar su kuo nors. Dviem ši 

Kalbėtasi pašnibždomis, kad negirdėtų moterys 


suma būtų tikras turtas, ir puiki perspektyva jį gauti 
skatino juos siekti laimėjimo. 

Susitaręs dėl visko, kapitonas nujojo risčia atgal į 
tvirtovę, o mulatas ir sambas tuojau pat ėmė ruoštis į 
žmogaus medžioklę. 


— LI! skyrius — 


Po pusvalandžio mulatas ir sambas — pirmasis 
vardu Manuelis, antrasis Pepė — buvo pasiruošę į ke- 
lionę. Pasiruošimui nereikėjo nė pusės šio laiko, tačiau 
geroką penkiolika minučių jie užtruko besistiprindami 
kepsniu ir berūkydami stiprų cigarą; o arkliai tuo metu 
kramsnojo jiems pablokštas kukurūzų burbuoles. 

Bet štai cigarai surūkyti; bičiuliai šoko į balnus ir 
išjojo. 

Manuelis buvo apsiginklavęs ilgavamzdžiu šau- 
tuvu, — tokį paprastai nešiojasi amerikiečiai medžio- 
tojai, — ir peiliu, taip pat amerikietišku, su stipria sun- 
kia geležte, kuri per keletą colių nuo galo buvo abipus 
aštri — tai baisus ginklas grumtynėse. Ir vieną, ir kitą 
ginklą Manuelis parsivežė iš Misisipės slėnio,ten pat jis 
išmoko šiuos ginklus vartoti. 

Prie Pepės arklio balno ant diržo kabaldavo is- 
paniškas medžioklinis šautuvas; Pepei prie šono kabėjo 
didelis sunkus peilis — mačetė, o per pečius — lankas ir 
strėlinė su strėlėmis. Kartais, — pavyzdžiui, kai reikia 
pribaigti žvėrį arba kirsti smūgį nesukeliant triukš- 
mo, — mačetė ir lankas patogesni negu bet koks šauna- 
masis ginklas. Iš lanko šaudoma greičiau kaip iš šau- 

tuvo; jei pirmoji strėlė nepataikė į tikslą, ką gi, čia ne 
kulka — mažiau baimės,kad ji numatytai aukai išduotų 
priešą. 

Be šitų ginklų, iš už kiekvieno medžiotojo juostos 
kyšojo pistoletas, o ant balno kabėjo suvyniotas lasas. 

Užpakaly, ant arklių sturplio, jie gabenosi maisto 
produktų — džiovintos mėsos ryšulėlius ir į elnio odą 
suvyniotus šaltus kukurūzų paplotėlius. Čia buvo dar 
moliūginis butelis vandeniui su dviem kakliukais, ra- 
geliai, parakinės ir krepšeliai. Įkandin arklių bėgo du 
didžiuliai perkarę šunys, atrodą kaip ir jų šeimininkai. 
Vienas iš jų buvo vietinės veislės vilkšunis, kitas — is- 
paniškas pėdsekys. 

— Kur josime, Manueli? — paklausė sambas, kai 
jie atsitolino nuo lūšnos. — Tiesiai link Pekoso? — Ne, 
ne, kopsime į viršų užuolanka. Kas nors pamatys mus 
slėnyje — dar susiprotės, ko mes čionai švaistomės. Te- 
gu jam kas nors pleptelėja — tuomet mes nematysime 
tų pinigų. Ne, jokime senu keliu — sausa upės vaga 
Pekoso link. Bus toliau, bet užtat patikimiau. 

— Velniai rautų! — sušuko Pepė. — Bet ten sta- 

— galą gausi kol užkopsi. Mano vargšas gyvulėlis, 
i gero, neįveiks. Ir taip išdvėsęs. Juk mes vaikėmės 
bizonus! 

Jie perjojo brūzgynus ir keliu, lenkiančiu uolas, 
pasiekė vietą, kur į statų šlaitą buvo įsirėžusi loma. Iš 
jos galima užlipti į viršutinį plokščiakalnį. Įkalnė buvo 
stati, labai sunki. Bet kuris kitas arklys būtų ėmęs spy- 
riotis, tik kalnuose augę mustangai visur užsirango kaip 
katės. Netgi šunys vargais negalais teužsikerėblindavo 
į šį beveik statmeną skardį. Tačiau medžiotojai nusėdo 
ir, tempdami paskui save arklius, ėmė kopti į viršų; 
netrukus jie pasiekė plokščiakalnį. 

Kiek atsikvepę ir davę arkliams atsipūsti, vėl sėdo 
į balnus ir šuoliais pasileido per preriją į šiaurę. 

— Na, Pepe, vyruti... — sumurmėjo mulatas. — 
Gal mums pasitaikys ką sutikti. Galbūt čia piemuo ve- 
jasi antilopę. Ar girdi? 

— Aha, Manueli, suprantu. 

Tai buvo paskutiniai žodžiai, kuriais jie persimetė 
per dešimties mylių kelią. Jie jojo pratėgiui: prieky Ma- 
nuelis, įkandin Pepė, iš paskos šunys. Sie taip pat bėgo 
vienas paskui antrą — vilkšunis paskui pėdsekį. 

Nujoję apie dešimt mylių, jie pasiekė išdžiūvusią 
upės vagą, kertančią kelią. Sia pačia vaga jojo Karlosas 
ir jo draugai, bėgdami po tvirtovės įvykių. Dabar čion 
nusileido medžiotojai. Kaip tuomet Karlosas, taip ir jie 
pasuko link žiočių — į Pekoso krantą. Čia jie įjojo į 
miškelį ir nusėdę pririšo žirgus prie medžių. Nors ar- 
kliai tik neseniai buvo grįžę po ilgos kelionės ir dabar 
nubėgo dar ne mažiau kaip trisdešimt mylių, tačiau jie 
suvis neatrodė išvargę. Nors ir būdami liesi, buvo pa- 
jėgūs ir ištvermingi, — tokios jau jie veislės, — ir būtų 
galėję nenusivarydami nuo kojų nubėgti dar šimtą my- 
lių. Jų šeimininkai puikiai tatai žinojo, kitaip nebūtų 
ėmęsi medžioti žmogų. 

— Kad tik jis nebūtų nušuoliavęs, jo juodis ge- 
ras, — tarė mulatas, žvilgtelėjęs į mustangus. — Nieko, 
pasivysime, ar ne, Pepe? 

— Tai jau pasivysime. 

— Pora kuinų nuvarys ristūną, ar ne, Pepe? 

— Tikrai, Manueli, nuvarys! 

— Nenoriu persistengti, reikia lengvesnio žaidi- 
mo. Ar įsigudrinsime, Pepe? 

— Tikiuosi, Manueli! 

— Tikriausiai jis bus įsikūręs urve. Geresnės vie- 

telės neras. Niekas neužklups miegančio, kareiviai ten 
nieku gyvu neužsirioglins. Ir atgal į slėnį jam lengva 
nusileisti. Jodinėja šen ir ten, jokie šnipai jo nepastebės. 
Daugiau jam nėra kur būti. Tikriausiai jis urve kartu su 
žirgu. Tik štai galvosūkis: kuomet jį sugauti? A, Pepe? 

— Taigi, taigi! Jeigu būtų žinia, kada jis ten, o 
kada jo nėr! 

— Na, šitai sužinoti nesunku. Patykosime, ir vis- 
kas. 

— Ar manai, kad jis ten dieną būna? 

— Manau, Pepe. Į slėnį jis išjoja naktį, tas aišku — 
tiktai naktį. Gal ne į savo namus, bet kur nors pas kai- 
mynus. Jau tikriausiai jis susitinka su Antonijum. Į urvą 
Antonijui negalima eiti: baltagalvis gudrus, jis eina jo 
pasitikti. Tikriausiai taip yra! 

— Galbūt mums reikia sekti Antonijų? 

— Galima, tik tai negerai. Tuomet gautume kautis 
iš karto su dviem. Ir mums nereikia nukauti Antonijaus. 
Žmonės nepyksta ant Antonijaus. Atras su juo Antoni- 
jų — bus blogiau. Ne, vyruti, mums užteks baltagal- 
vio — daug triūso jį pagauti. Atsimink: pagauti — ne 
nukauti. Tegu jie patys žudo. Kuriam galui mums sekti 
Antonijų? Mes žinome, kur jis. Jeigu nežinotume, tai 
kas kita. 

— O gal eikime į urvą dieną, Manueli? Aš kaž- 
kodėl mažai beprisimenu, kur jis yra. 

— Mylia ne daugiau. Eitume, jeigu jis miegotų... 
O kuomet jis miega? Galbūt tu pasakysi? 

— O jeigu jis nemiegos? 

— Per mylią jis pamatys mus iš tarpeklio, šoks į 
balną, nujos ant plokščiakalnio, — ieškok jo tuomet! Gal 
tris dienas sugaišime, o galbūt ir suvis nerasime. 

— O žinai, Manueli, aš sugalvojau! Eime prie 

tarpeklio angos, netoliese pagulėkime iki nakties. Kai 
sutems, nušliaušime ten, kur siauriau. Jis jos pro šalį — 
kito kelio į slėnį jis neturi, ar supranti? — tuomet mes jį 
ir pašausime. 

— Ech, tu! Bet juk taip mes nustosime pusės atly- 
ginimo! Ojei nepataikysime tamsoje? Tuomet visko nu- 
stosime. Na ne! Viską — arba nieko! Savo gyvybės ne- 
pagailėsime, o jį reikia paimti gyvą, tiktai gyvą! 

— Gerai, tuomet tegu jis išjoja i tarpeklio, — tarė 
Pepė. — Jis nujos toliau, o mes įsikraustysime į urvą. 
Lauksime, kol grįš atgal. Ką pasakysi, Manueli? 

— Neblogai sugalvota, vyruti. Gerai, taip ir pa- 
darysime. Tik veltui galvų nekiškime. Pamatysime, kad 
jis išsinešdino — ir į urvą. Taip mes tikriausiai jį su- 
čiupsime... Žiūrėk, saulė leidžiasi. Metas! Jojame! 

— Jojame! į 

Jie sėdo ant žirgų ir išjojo į upės pakrantę. Šioje 
vietoje nebuvo brastos, bet tai kas? Nė valandėlės ne- 
delsdami, jie privertė arkliųs subristi į vandenį ir plauk- 
ti; juos pasekė šunys; ir netrukus jie pasiekė aną krantą. 
Nuo jų upeliais tekėjo vanduo. Buvo šaltas vakaras, ta- 
čiau ką reiškia tokiems žmonėms karštis ar šaltis! Jie 
nepaisė peršlapusių drabužių. Nestabtelėję nujojo tie- 
siog link stačių uolų, į kurias rėmėsi slėnis. Čia, Ljano 
Estakados papėdėje, jie pasuko dešinėn, aplenkdami 
uolas. 

Medžiotojai risnojo dvi tris mylias palei uolų sie- 
ną ir prijojo prie uolingos atšakos, įsirėžusios į slėnį. Juo 
toliau plokščiakalnio, juo ji buvo siaurenė ir nuolaides- 
nė. Jos gale padrikai riogsojo uolų nuolaužos ir akmenų 
luitai. Cia nebuvo medžių, bet tamsūs į dangų įsišovę 
akmenys darė šią vietovę kažkokią atšiaurią. Tarp ak- 

menų ir uolų plyšių galėjo pasislėpti visas raitelių būrys 
kartu su arkliais. 

Link šio uolingo iškyšulio ir pasuko mulatas. Už 
jo slypėjo tarpeklis, kur buvo urvas; antra tokia pat ke- 
tera užtveėrė tarpeklį iš pietų pusės. .Tarpeklis toli buvo 
įsigraužęs į uolą, o viršun, į plokščiakalnį, ėjo status, 
siauras takas. Tai buvo tas pats tarpeklis, kur buvo iš- 
skersta jaunojo gyvulių augintojo don Chuano kaimenė. 
Gyvulių liekanų čia nebesimatė. Maitvanagiai, vilkai ir 
lokiai čia nemaža buvo padirbėję prie jų, ir dabar tar- 
peklyje besimėtė vien tik jau išbalę kaulai. 

Pagaliau medžiotojai pasiekė savo kelionės tikslą. 
Jie įvedė savo žirgus į akmenyną ir stipriai juos pririšo; 
paskum ėmė rangytis per plyšius ir uolas į viršų ir pa- 
siekė kalnagūbrio viršūnę. Nuo čia atsivėrė vaizdas į 
tarpeklio angą. Ji buvo apie trijų šimtų jardų pločio, ir 
nei žmogus, nei arklys nebūtų galėjęs praeiti pro šalį, 
Manuelio ir Pepės nepastebėti, nebent tik jei būtų labai 
tamsi naktis. Tačiau medžiotojai dėjo viltis į mėnulį: 
mėnesienoje jie pamatytų ir katę, jei ji mėgintų nušokti 
į tarpeklį. 

Pasirinkę vietelę, jie sugulė tykoti. Iš apačios, iš 
lomos, plytinčios abiem kalnagūbrio pusėmis, niekas 
negalėjo jų pamatyti. O arkliai buvo paslėpti tarp uolų. 

Zmogaus medžiotojai aiškiai vaizdavosi veikimo 
planą. Jie turėjo pagrindo manyti, kad Karlosas, nebe- 
ginamas įstatymų, bus apsigyvenęs čia, urve, šiame Ma- 
nueliui gerai žinomame tarpeklyje. Naktimis jis tikriau- 
siai išjodinėja iš čia, vyksta į slėnį — nuo čia iki jo rančos 
tik apie dešimt mylių — ir kažkur pusiaukelyje susi- 
tinka su Antonijum, o šis papasakoja jam apie visa, kas 
vyksta San Ildefonse, ir ta proga perduoda maisto pro- 
duktų. 

Čia jie numatė laukti, kol Karlosas išjos iš tar- 
peklio, paskui sulįsti urvan ir užpulti, kai jis grįš. Zi- 
noma, jie būtų galėję pasaugoti jį jojantį pro šalį, bet 
nebuvo tikri, kad pavyks sučiupti. Jeigu jis bus raitas 
ant savo žirgo, jie jo nepagaus. Be abejo, galima prieiti 
labai arti ir šauti, tačiau čia, kaip sakė mulatas, esama 
rizikos, ar jis nepaspruks. 

Be to, jie gaudė jį suvis ne dėl skalpo. Abudu, 
ypač Manuelis, norėjo žūtbūt pačiupti Karlosą gyvą ir 
uždirbti dvigubą atlyginimą. Tegu tai sunkiau ir pa- 
vojingiau, užtat jeigu jie jį sugaus, dovana bus dvigubai 
didesnė, 0 už pinigus šie galvažudžiai buvo viskam pa- 
siruošę. Beje, jie suvis nebuvo tokie drąsūs, jog veržtųsi 
į atviras grumtynes. Jie žinojo apie nepaprastą balta- 
galvio drąsą ir tikėjosi jį nugalėti gudrumu. 

Iš pradžių jie nusprendė jį susekti, o paskui, kai 
miegos, prisėlinti prie jo. Ir pamažu, keliaudami jie ap- 
galvojo veikimo planą. Manuelio galvoje šis planas 
brendo gerokai prieš jį pasiūlant Pepei. 

Puoselėdami savo viltis, abu buvo įsitikinę, kad 
auka nė neįtaria, kas jį vejasi. Karlosas iš niekur ne- 
galėjo sužinoti, kad juodu grįžę iš medžioklės, todėl 
nebus pernelyg atsargus. Žinoma; jei Karlosas žinotų, 
kad jie atsekė jo pėdsakais, jis elgtųsi kitaip, negu dabar 
galvodamas, jog slepiasi nuo kareivių. Nuo kareivių jis 
pasislėptų bet kuriuo metu kur nors Ljano Estakadoje. 
Medžiotojai — kas kita. Jei iš pirmo karto jiems ir ne- 
pavyktų jo sučiupti, jie susektų jį ir surastų, nors ir 
kažin kur jis benujotų. 

Jie abu, tiek Manuelis, tiek Pepė, neabejojo: bal- 
tagalvis neįtars, kad jie čia, iki tos valandėlės, kol jie 
nesučiups jo. Todėl ir manė, kad jiems pavyks. 

Suprantama, jie ėmėsi priemonių, kurios turėjo 

užtikrinti pasisekimą, jeigu tik jie teisingai spėja: jei 
Karlosas dabar urve ir jeigu naktį išjos iš tarpeklio. 

Netrukus jie tai sužinos. Saulė jau nusileido. Jau 
neilgai beliko laukti. 


— LII skyrius — 


Karlosas iš tikrųjų tuo metu buvo urve. Po nuo- 
tykio tvirtovėje jis apsigyveno čia, paversdamas š šį urvą 
savo „guoliu“ dėl tų pačių priežasčių, apie kurias Ma- 
nuelis kalbėjo savo bendrininkui. Tai teikė jam patikimą 
prieglobstį ir, be to, urvas buvo netoli nuo jo bičiulių, 
nuo slėnio. Naktį js galėjo ramiai išeiti iš tarpeklio if 
grįžti prieš švintant. Dieną miegodavo. Čia jam nerei- 
kėjo bijoti, kad jį suseks kareiviai. Tačiau jei ir būtų 
susekę, pro urvo angą galima apžvelgti tarpeklį beveik 
per mylią, iki pat galo, ir kas tik bebūtų iš tos pusės 
pasirodęs, dar iš toli Karlosas būtų jį pastebėjęs. Ir nors 
iš abiejų tarpeklio pusių kilo į viršų neprieinamos uolos, 
medžiotojas galėtų pabėgti, jei kareiviai ateitų į tarpeklį 
iš apačios, iš slėnio. Kaip jau sakyta, iš tarpeklio į viršų, 
į plokščiakalnį, ėjo siauras, status ir pavojingas takelis. 
Ir tokiu stačiu takeliu šaunusis juodis drąsiai užkop- 
davo, o viršuje, Ljano Estakados platybėse, Karlosas iš 
savo prsekiotojų ulonų būtų tik pasijuokęs. 

Priešai galėjo pas jį įsibrauti tik jam miegant arba 
sutemus. Bet ir šito Karlosas nebijojo. Jis miegojo taip 
ramiai, tarsi jį būtų saugojusi patikima sargyba. Jis tu- 
rėjo sargą — ištikimą sargą Bizoną. Iš baisaus susirė- 
mimo ant tilto Bizonas vis dėlto paspruko, ir nors buvo 
subadytas ietimis, tačiau žaizdos buvo nepavojingos. 
Kaip ir seniau, jis gyveno kartu su savo šeimininku, ir 

kai šis miegodavo, protingasis šuo tupeėdavo ant pa- 
kopos ir žiūrėdavo žemyn į tarpeklį. 

Vien tik pamačius kareiviškus mundurus, Bizono 
nugaros plaukai piestu atsistotų, ir jis perspėjamai su- 
urgztų. Netgi tamsoje šuo pajus prisiartinantį pašalinį 
žmogų dar už kelių šimtų jardų, ir tai leis šeimininkui 
laiku pasislėpti nuo eikliausių persekiotojų. 

Urvas bvo erdvus, pakankamai erdvus, kad ga- 
lėtų sutilpti žmonės su arkliais. Vaiskus kaip krištolas 
vanduo tekėjo nuo uolų gilyn į urve esantį lyg taurė 
apvalų, tartum žmogaus rankos padarytą įdubimą. Bet 
taip tik atrodė. Sią taurę sukūrė ir nuostabiausio van- 
dens pripildė pati gamta. Siose vietose tokie vandenys 
nėra naujiena. Vakų ir Gvadelupos kalnuose, esančiuo- 
se dar įpiečiau, dažnai galima rasti urvų su tokiais šalti- 
niais. 

Sunku bejsivaizduoti geresnį prieglobstį pabėgė- 
liui, kas jis bebūtų — plėšikas ar įstatymų persekio- 
jamas tremtinys, — ir Karlosui dabar ši vieta buvo pa- 
togiausia slėptuvė. Sį urvą jis jau seniai žinojo, o be jo, 
apie jį žinojo tokie pat bizonų medžiotojai kaip ir jis, na 
ir laukiniai indėnai. Prie šio tamsaus, niūraus tarpeklio 
slėnio gyventojai niekuomet nė arti neidavo. 

Cia, urve, Karlosas galėjo kiek tinkamas mąstyti, 
ojo mintys būdavo labai liūdnos. Apie visa, kas vyksta 
slėnyje, jam papasakodavo Antonijus. Kiekvieną naktį 
jis matydavosi su Antonijum sutartoje vietoje prie Pe- 
koso ir sužinodavo iš jo naujienas. Gudrusis mulatas 
Manuelis teisingai spėjo. Jei Antonijus ateidinėtų į urvą, 
ji galetų kas nors susekti ir tuo pačiu užtikti Karloso 
slėptuvę. Stai kodėl medžiotojas kiekvieną naktį išjo- 
davo iš čia susitikti su Antonijum toliau. 

Mieste Antonijus turėjo sumanią, apsukrią padė- 
jėją — naujienas jam pranešdavo Chosefa. Iš jos jis suži- 

nojo, kad Katalina de Kruses laikoma užrakinta; kad 
Robladas tebuvęs tik sužeistas ir jau sveikstąs; kad Kar- 
loso ieškoti išvykę būriai, vadovaujami naujai atsiųstų 
karininkų, ir kad atlyginimas už jo galvą pakeltas. Apie 
tai, kad sekama ranča, Karlosas seniai žinojo. Ši išmonė, 
ne tokia jau gudri, vis dėlto nemaža jį pykino: jis ne- 
galėjo lankyti motinos ir sesers. Tačiau per Antonijų 
pastoviai su jomis susižinodavo. Atrodė, kad po to, kas 
įvyko, jis turėtų nerimauti dėl sesers; bet niekšo Vis- 
karos žaizda dar nebuvo užgijusi, o, be to, Karlosas 
teisingai sprendė, kodėl Rosita paleista. Dėl jos jis ne- 
labai tebūgštavo — bent tuo tarpu; o netrukus jis išveš 
ją toli, ten, kur jai negrės pavojus. 

Ir dabar Karlosas laukė patogios progos. Jis ne- 
abejojo: nors ir kažin kokie budrūs būtų jo priešai, ta- 
čiaujis kiekvienu metu sugebės išvogti motiną ir seserį. 
Bet kartu su jomis turi bėgti ir toji, kuri jam ne mažiau 
brangi. O ji kur kas aršiau saugoma, nuo jos nenulei- 
džiama akių! 

Vien dėl jos jis kasdien rizikuodavo gyvybe, dėl 
jos praleisdavo vienumos valandas savo urve, kurda- 
mas vis naujus beprotiškai drąsius planus. 

Katalina laikoma užrakinta, uoliai saugoma kiau- 
rą dieną ir naktį. Kaipgi ją išvaduoti? Ši mintis nedavė 
jam ramybės. 

Katalina prisiekė, kad keliaus drauge su juo. O, 
kodėljie iš karto nepabėgo? Kodėl delsė? Kaip jis galėjo 
praleisti brangią valandėlę? Delsimas pasirodė pražū- 
tingas. Nejaugi sumanymas neišsipildys dar ilgus mė- 
nesius, metus, galbūt niekados?.. 

Priešų įniršis, panieka, su kuria į jį buvo žiūrima 
slėnyje, Karlosui maža terūpėjo. Jis nerimavo vien dėl 
Katalinos, tik mintis apie ją nuolatos jam kėlė rūpestį. 

Nemigo valandomis. jis tegalvodavo viena — kaip iš- 
gelbėti ne save, o mylimąją. 

Ar galima stebėtis, kad jis taip laukdavo nakties? 
Ar galima stebėtis, kad jis nekantriai lėkdavo Pekoso 
link į slaptą susitikimo vietą su Antonijum? 

Vėl atslinko naktis. Karlosas išvedė žirgą į šlaitą 
prie urvo angos, šoko į balną ir nujojo tarpekliu žemyn. 
Priekyje bėgo Bizonas. 


— LIV skyrius — 


Žmogaus medžiotojams, kaip j jie ir spėjo, neteko 
ilgai laukti. Švietė mėnuo — tojie taip pat tikėjosi. Mė- 
nuo buvo aiškus, ir tik retkarčiais jį neilgam teužsto- 
davo plaukią per dangų debesys. 

Tačiau vėjo nebuvo, oras tarytum sustingo. Čia, 
aukštumoje, oras toks tyras ir vaiskus, jog iš labai toli 
girdimas kiekvienas tyliausias garsas, toli nuaidi kiek- 
vienas šnaresys. 

Ir kažkas šlamėjo ir triukšmavo, nors medžiotojų 
šunys ir arkliai įpratinti stovėti tyliai, o patys medžio- 
tojai neišdavė nė garso. Jie gulėjo tylėdami, jeigu ir kal- 
bėjosi, tai tik pašnibždomis. 

Tatai buvo pačios gamtos balsai, paprastai gir- 
dimi šiame atšiauriameę krašte: suknarkia rudasis lokys 
savo irštvoje tarp uolų, sukaukia, suloja kojotas, suūkia 
pelėda, kartais suspiegia šikšnosparnis arba lėlys. Kurį 
laiką pasislėpusių medžiotojų ausis siekė tik šitie garsai. 

Praslinko pusvalandis, bet Manuelis ir Pepė ne- 
davė nė akimirkos poilsio savo akims ir ausims. Jie žiū- 
rėjo čia į tarpeklį, čia į slėnio pusę. Galbūt jų aukos urve 
dabar nėra ir dieną nebuvo, o tokie žmonės, kaip šie, 

numato ir apsvarsto kiekvieną atvejį. Jeigu taip yra iš 
tikrųjų ir jei Karlosas turi grįžti į urvą, — jų plano ne- 
galima įvykdyti. Tačiau Manuelis numatė ir tai: reikia 
leisti Karlosui praeiti, o paskui naktį prisėlinti arčiau 
prie urvo, būtų geriau per šūvio nuotolį, sulaukti ryto, 
kai baltagalvis vėl ateis, ir pašauti jo ranką šautuvu — 
šį ginklą geltonveidis medžiotojas meistriškai vartojo. 
Galima pašauti arklį — ir čia neblogas planas. Beveik 
tikras daiktas, kad pavyks Karlosą sugauti, jei jie nu- 
kaus arba sužeis jo žirgą. Ir bičiuliai nusprendė pirma 
pasitaikiusia proga nugalabyti puikųjį gyvulį. 

Jie žinojo ir suvis tikrą būdą, kaip nužudyti arba 
sučiupti Karlosą; čia kažin ar galima nesėkmė, — aišku, 
jeigu tikrai žinoma, kad jų auka urve. Bet jie turėjo savo 
priežasčių šituo planu nesinaudoti. 

Nieko nereikštų atvesti būrį ulonų plokščiakalniu 
ir palikti jį viršuje, prie takelio į tarpeklį. Kitas būrys 
tuo metu galėtų ateiti į tarpeklį iš slėnio; o kadangi 
uolingos tarpeklio sienos beveik visai stačios, Karlosui 
būtų atkirstas kelias pabėgti iš abiejų galų. Tiesa, kaip 
mes jau žinome, jeigu tik kareiviai įžengtų į tarpeklį, 
niekas nebeišdegtų; o vedant juos į plokščiakalnį, ap- 
lenkiant tarpeklį, reikėtų sugaišti visą dieną. Bet, ži- 
noma, Viskara ir Robladas dėl užtikrinto pasisekimo 
nebūtų pagailėję nei laiko, nei žmonių. 

Mulatas ir tamsiaveidis jo bičiulis visa tai pui- 
kiausiai žinojo, tačiau jie mažiausiai tegalvojo šiuo pla- 
nu pasinaudoti. Jį buvo galima įvykdyti, bemaž nesta- 
tant savęs į pavojų, užtat menkas tebūtų ir atlyginimas: 
juk kiekvienas kareivis pareikalautų sau lygios paža- 
dėto atlyginimo dalies. O Manuelis ir Pepė visai ne- 
norėjo su kuo nors dalytis atlyginimo, jeigu jie sučiups 
Karlosą per savo patyrimą ir nuovoką. Ne, jie nė negal- 

Ant skardžio nutįso ilgas šešėlis 


vojo griebtis šitokio būdo. Abu neabejojo, kad savo pa- 
sieks ir be kitų pagalbos. 

Ant uolos jie neilgai tetykojo. Po kokio pusva- 
landžio vienas ir antras jautria ausimi nugirdo sklin- 
dančius iš tarpeklio garsus: kažkas artėjo prie slėnio 
angos. Dunksėjo į akmenį arklio kanopos, barstėsi į ša- 
lis smulkus žvirgždas. 

Tarpeklis buvo nusėtas akmens nuolaužomis, at- 
neštomis į čia liūčių metu. Šiuo akmeniniu tarpeklio 
keliu jojo raitelis. 

— Baltagalvis, — sumurmėjo Manuelis. — Tik- 
riausiai jis. 

— Tikrai, brolau, tu atspėjai. Tu iš karto atspėjai 
visus jo pėdsakus. Urve jis ir slepiasi. Tikriausiai mes jį 
nubildinsime, kai jis sugrįš atgal... O, velnias raguotas! 
Štai jis! 

Menesienoje medžiotojai įžiūrėjo raitelį ir žirgą 


Nespėjo Pepe pasakyti, ir šlaite pasirodė ilgas še- 
šelis. Mėnesienoje medžiotojai įžiūrėjo raitelį ir žirgą. 
Nereikėjo nė abejoti: tai ir būta numatytosios aukos. 

— Klausyk, brolau, — sužnibždėjo Pepė, — o jei- 
gujjis pro pat šalį jos? Gal patiesti žirgą? Tokioj šviesoj 
neprašausi pro šalį, taikysime į žirgą. Patiesę jį, lengvai 
sučiupsime baltagalvį. 

— Nereikia, vyruti. Ne taip jau lengva jį ir pėsčią 
sučiupti. Nusikels į uolas, slapstysis diena iš dienos, 
visą laiką bus atsargus — prisikamuosime su juo. Se- 
nasis planas geresnis. Tegu jis joja — geriau bus su- 
čiupti, kai grįš. Tuomet tikrų tikriausiai jį sučiupsime. 

— Bet, Manueli... 

— Velniop! Kokių ten „bet“? Tu visuomet skubi. 
Būk kantrus, nesitrauk, nesibijok! Antai, žiūrėk! 

Šis šūksnis reiškė, kad Pepės pasiūlymas, nors ir 

protingas, neįvykdomas: raitelis jojo taip toli, jog jų šau- 
tuvams buvo nepasiekiamas. 

Jis jojo tarpeklio viduriu, laikydamasis lygaus 
nuotolio nuo jo šlaitų, ir buvo aišku, kad į plynumą 
išjos per kokius du šimtus jardų nuo tos vietos, kur 
tykojo pasislėpę medžiotojai. 

Taip ir įvyko. Po valandėlės jis atsidūrė prieš jų 
slėptuvę ir iš tikrųjų ne arčiau kaip per du šimtus jardų 
nuojų. Jo nebūtų pasiekusi Manuelio medžioklinio šau- 
tuvo kulka; toks pat nepatikimas pasiuntinys būtų ir 
Pepės kulka. Medžiotojai gulėjo, užkandę žadą, negal- 
vodami apie šaudymą; tik jėga jie laikė savo šunis uolos 
plyšyje, glostydami bei ramindami juos. 

Raitelis artėjo lėtu žingsniu, labai atsargiai. Švie- 
sioje mėnesienoje blykčiojo blizgančių kamanų ir ginklų 
dalys. Buvo galima aiškiai įžiūrėti ir baltą odą, ir lie- 
meningą raitelio figūrą, ir puikųjį jo žirgą. 

— Baltagalvis! — sumurmėjo Manuelis. — Sekasi, 
vyruti! 

— O kas gi ten priekyje? — paklausė Pepė. 

— Aha! Ašir nepastebėjau. Tetrenkia jį perkūnas! 
Ten šuo. Na, žinoma, šuo! 

— Tikrai šuo, kad jis prasmegtų! 

— Kad tas šuo į pragaro dugną nugarmėtų! Aš 
jau esu girdėjęs apie jį. Retas šuo. Velniava! Jis mus 
priveiks! Dar gerai, kad vėjas ne iš tos pusės. Dabar 
nepavojinga... Po velnių! Ziūrėk! 

Raitelis staiga sustojo ir įtartinai pažvelgė į uolos 
viršūnę, kur slėpėsi medžiotojai. Šuns elgesys kažin kuo 
jį suneramino. 

— Tetrenkia jį šimts perkūnų! — vėl sumurmėjo 
Manuelis. — Šitas šuo dar gerai mus priveiks! Mūsų 
laimė, kad vėjas ne iš tos pusės. 

Vėjas buvo visai silpnas; jis pūte iš tikrųjų nuo 
raitelio pusės tiesiog į medžiotojų veidus, ir čia buvo jų 
laimė; jei ne tai, — Bizonas, žinoma, būtų juos užuodęs. 

Jų užuolanda ir taip vos nebuvo užtikta. Kažkoks 
vos girdimas garsas — galbūt vienas arklys sutrypė ko- 
jomis žolėje — šuo sukluso, nors raitelis nieko nenu- 
girdo. Bet ir šuo, matyt, tuojau nusiramino — jis nu- 
leido snukį ir vėl ėmė bėgti į priekį. Raitelis nusekė 
paskui jį. Po geros valandėlės jie išnyko iš akių. 

— Dabar, vyruti, į urvą! 

— Eime! 

Medžiotojai nusileido žemyn, sėdo ant žirgų ir, 
prasibrovę pro uolas, įjojo į tarpeklį. Laikydamiesi šlaito 
šešelio, jie nujojo į tolimą, siaurą tarpeklio galą, prie to 
tako, kuriuo neseniai nusileido raitelis. Kildami juo į 
viršų, jie atidžiai žiūrėjo į uolą iš dešinės, nes žinojo, 
kad urvas turėjo būti toje pusėje. 

Jie nebijojo palikti pėdsakų ir nebūgštavo, kad 
Karlosas jų nepažintų, netgi jei grįžtų dieną: takelis ėjo 
per akmenis, ir ant jų jau buvo žymės, paliktos jo paties 
arklio kanopų. Ir vis dėlto Manuelis nebuvo ramus: tar- 
pais jis kartojo lyg pats sau, lyg kreipdamasis į savo 
bičiulį: : 

— Kad jį perkūnas trenktų! Sitas šuo gerai mus 
priveiks, tikriausiai priveiks! Kad jį perkūnas trenktų! 

Pagaliau akmeninėje tarpeklio sienoje tarsi juoda 
dėmė pasirodė urvo anga. Manuelis tyliai nusėdo nuo 
žirgo ir, palikęs jį Pepei, užsikorė ant šlaito iškyšos ir 
ėmė atidžiai apžiūrinėti urvo angą. Gudrusis medžio- 
tojas saugojosi, kad kas nors nebūtų viduj, — jis ne- 
užmiršo ir tokios galimybės. 

Kurį laiką jis klausėsi prie angos, paskui pasiuntė 
į urvą šunis; jie nesulojo, nesuurzgė, ir Manuelis paga- 

liau nurimo. Jis nušliaužė ten pats, vis dar laikydamasis 
uolos šešėly; paskui įskėlė ugnį, uždengė šviesą, kad jos 
atspindys nekristų laukan, paskubomis apsižvalgė ir, 
galutinai įsitikinęs, kad čia nieko nėra, išėjo laukan ir 
liepė draugui atvesti žirgus. 

Dabar į urvą suėjo abu medžiotojai su savo ark- 
liais. Jie viską aplinkui išgriozdė ir ant sausos šlaito 
iškyšos užtiko nesudėtingą Karloso ūkį. Serapė, nedi- 
delis kirvukas kapoti virbus židiniui, katiliukas valgiui 
virti, du trys puodeliai, keli gabalėliai džiovintos mėsos 
ir truputis duonos — štai ir visa, kas buvo rūsyje. 

Neprašytieji svečiai pasiglemžė visa, kas jiems pa- 
tiko, tolimiausioje vietoje pririšo arklius ir įdėmiai ap- 
žiūrėjo kiekvieną kertelę, stengdamiesi visai apsiprasti 
šitoje akmeninėje buveinėje; paskui jie užpūtė žiburį ir 
it grobuonys žvėrys sugulė laukdami nieko neįtarian- 
čios savo aukos. 


— LV skyrius — 


Palikęs urvą Karlosas jojo atsargiai, ir tai visai 
natūralu jo padėties žmogui. Tačiau šiąnakt jis buvo itin 
apdairus. Jis akylai įsižiūrėdavo į kiekvieną pakelės 
krūmelį, į kiekvieną akmenį, už kurio būtų galėjęs slėp- 
tis priešas. Kodėl gi šiandien jis atsargesnis negu pa- 
prastai? O todėl, kad į jo širdį įsismelkė įtarimas, jis 
įtarė, kad jo pėdsakus galėjo aptikti tie patys žmonės, 
kurie dabar gulėjo taip arti jo pasislėpę. 

Pastarosiomis dienomis jis dažnai galvodavo apie 
šiuos žmones. Jis gerai juos pažino ir žinojo, kad abudu, 
o ypač Manuelis, jo nekenčia. Jie gali būti pasiųsti ieš- 
koti, galvojo jis, ir, be abejo, jie sugebės jį susekti. Štai 

kodėl Karlosas dabar būgštavo kur kas labiau negu se- 
niau, kai jį persekiodavo ulonų būriai su savo nepa- 
tyrusiais viršininkais. Jeigu jo ieškoti leisis gudrusis 
mulatas ir ne mažiau sumanus jo draugužis, tai, Žžino- 
ma, urvas neilgai betamaus jam slėptuve, ir jis nebe- 
galės taip lengvai gauti žinių iš San Ildefonso. 

Nuo šių minčių Karlosas jautėsi kaip nesavas ir 
būtų dar labiau susirūpinęs, jei nebūtų buvęs įsitikinęs, 
kad bičiuliai dabar medžioja toli plokščiakalnyje. Jis ti- 
kėjosi, kad galės susitvarkyti visus savo reikalus ir iš- 
vykti iš šio krašto prieš grižtant Manueliui ir Pepei. 
Tačiau šį rytą jo svajonės žlugo. 

Jis grįžo į savo slėptuvę, kai jau buvo prašvitę. Šį 
kartą Antonijui, kurį nuolatos sekė šnipai, nepavyko 
laiku atvykti į sutartą vietą, ir todėl Karlosas užtruko. 
Grįždamas į tarpeklį, jis užtiko ką tik išmintus pėd- 
sakus, kurie ėjo nuo šiaurinio plokščiakalnio krašto. Cia 
buvo praėję arkliai, mulai ir šunes, ir iš pėdsakų Kar- 
losas bematant suskaičiavo, kiek jų būta. Pasirodė kaip 
tik tiek, kiek arklių, mulų ir šunų turi geltonveidis me- 
džiotojas ir jo draugužis. Ir Karlosas suprato: čia jų pėd- 
sakai! Jie grįžo iš medžioklės po preriją. 

Jis atidžiai apžiūrėjo pėdsakus ir įsitikino, kad jo 
būgštavimai teisingi. Vieno šuns pėdsakai skyrėsi nuo 
kitų. Tai nebuvo vietinės vilkšunio veislės pėdsakai, 
nors ir tokie pat dideli. Karlosas buvo girdėjęs, kad mu- 
latas Manuelis ne taip seniai įsigijęs didžiulį pėdsekį. 
Žinoma, tai ir yra jo letenų pėdsakai. 

Karlosas nujojo medžiotojų pėdsakais iki tos vie- 
tos, kur jie kirto senąjį jo paties taką, einantį tarpeklio 
link. Kaip jis nustebo išvydęs, kad vieno raitelio drauge 
su šunimis buvo pasukta ir nujota į tą pusę, kur ėjo jo 
žirgo pėdsakai! Be abejo: šis žmogus sekė kaip tik jį, 

Karlosą! Tačiau netrukus šio žmogaus pasukta atgal ir 
keliauta toliau ankstesniu taku. 

Dabar Karlosas žinojo, kad vakar vakare čia jota 
medžiotojų. Jis būtų sekęs juos dar toliau, tačiau atėjo 
rytas, ir kadangi jų aiškiai pasukta miesto link, tai jis 
nedrįso joti į tą pusę, 0 grįžo į savo slėptuvę. 

Visą dieną jį kankino neramios mintys, kurias su- 
kėlė šis atradimas; apie tai jis svarstė ir dabar, palikęs 
urvą; štai kodėl taip saugojosi. 

Taigi šuo Bizonas, iššokęs iš tarpeklio, staiga pa- 
sisuko į uolas ir tyliai suurzgė. Tuomet ir Karlosas stab- 
telėjo ir atidžiai pažvelgė į tą pusę. Bet jis nepamatė 
nieko įtartino; be to, Bizonas, matyt, nusiramino ir vėl 
emė bėgti į priekį. 

„Koks nors laukinis žvėris“, — pagalvojo Karlo- 
sas ir pasileido risčia toliau. 

Jis nusigavo į plynumą ir, prašuoliavęs šešias sep- 
tynias mylias, pasiekė Pekoso pakrantes. Čia pasuko 
link žemupio ir vėl atsargiai pasileido į pakrantės gi- 
raitę. Ši giraitė ir buvo pasimatymo vieta. 

Kai iki vietos bebuvo apie šimtas jardų, Karlosas 
sustojo. Į priekį šoko šuo; pabėginėjęs po brūzgynus, jis 
grįžo pas savo šeimininką. Po to medžiotojas drąsiai 
ijojo į giraitės šešėlį, ten nusėdo nuo žirgo ir atsistojo po 
medžiu, laukdamas ateinančio žinianešio. 

Jam neilgai teko laukti. Po valandėlės slėnyje pa- 
sirodė Žmogus; susigūžęs jis paskubomis ėjo giraitės 
link. Per kokius tris šimtus jardų sustojo ir tylutėliai 
švilptelėjo. Karlosas atsakė į signalą, ir žmogus, vis dar 
taip pat susigūžęs, priėjo prie jo po medžiu. Šis ŽMOgUs 
buvo Antonijus. 

— Ar tave sekė, drauguži? — paklausė Karlosas. 

— Kaip visuomet, šeimininke, bet aš greitai jų at- 
sikračiau. 

— Taip, dabar tatai nebebus taip lengva. 

— Kodėl gi, šeimininke? 

— Aš žinau, kokios tavo naujienos: juk gelton- 
veidis medžiotojas grįžo? 

— Po velniais! Taip ir yra! Kas gi jums pasakė, 
šeimininke? 

— Rytą, kai tu nuėjai, aš užtikau pėdsakus — jų 
pėdsakus, ne kitaip. 

— Taigi jų, šeimininke. Jie grįžo vakar vakare. Bet 
turiu ir blogesnių naujienų. 

— Blogesnių? Kokių gi? 

— Jie seka jus. 

— Aha, jau! Šito aš ir tikėjausi, bet ne taip greitai. 
Iš kur tu žinai, Antonijau? 

— Chosefa pasakė, jos broliukas tarnauja tėvui 
Choakinui. Rytą padrė buvo pasiėmęs jį su savim į tvir- 
tovę, o paskui pasiuntė nulydėti kapitoną Robladą į gel- 
tonveidžio medžiotojo lūšną. Padrė berniuką įgrasino, 
kad apie tai niekam nesakytų. Tik grįžęs į misiją, jis 
nuėjo pas motiną. O Chosefa jau įtarė, kad jis buvo 
pasiųstas kažin kokiu nešvariu reikalu, nes jis parodė 
jai sidabrinį pinigą. Na, jinai viską iš jo ir iškvotė. Jis 
nežinąs, apie ką kalbėjęsi Robladas ir medžiotojai, tik 
jam atrodą, kad jie kažkur ruošęsi. Tai šit, tą viską kartu 
apsvarstęs, aš ir pagalvojau: tikriausiai jie patraukė jūsų 
pėdsakais, šeimininke. 

— Žinoma, drauguži. Aš nė kiek tuo neabejoju. 
Vadinasi, išgyvendins mane iš urvo. Jie, žinoma, nu- 

mano, kur aš slapstausi. Nieko neveiksi, gausiu ieškotis 
kitos slėptuvės. Gerai, kad aš laiku pajutau šiuos nie- 
kadėjus, ir jie nesučiups manęs bemiegančio. O jie tik- 
riausiai kaip tik to telaukia... O dar kas nauja? 

— Nagi, šiaip jau nieko. Vakar vakare Chosefa 
matė Visensą su Chose. O su senjorita jai taip ir ne- 
pasisekė žodeliu persimesti: baisiai jau griežtai senjorita 
saugoma. Bet Chosefai reikia susitikti su durininko 
žmona. Rytoj jinai ją pamatys — galbūt, ką nors išgaus. 

— Gerasis mano Antonijau, — tarė Karlosas, 
įspausdamas jam į delną pinigą, — atiduok tai Chosefai 
ir pasakyk, kad apsisuktų. Ji visa mano viltis. 

— Nesibijokite, šeimininke, — atsakė šypsodama- 
sis Antonijus. — Chosefa stengiasi kiek begalėdama. 
Nag;, aš taip manau, aš visa jos viltis! 

Karlosas nusijuokė iš atvirų ištikimojo savo tarno 
1r draugo žodžių, bet tuojau pat ėmė teirautis apie ką 
kita — apie savo motiną ir seserį, apie kareivius, šnipus, 
apie don Chuaną. 

Apie don Chuaną Antonijus nieko naujo nežinojo. 
Jis buvo areštuotas kitą dieną po tvirtovės įvykių ir nuo 
to laiko sėdėjo už grotų. Jį kaltino prisidėjus prie Kar- 
loso ir turėjo teisti, kai tik suims bizonų medžiotoją. 

Per pusvalandį jie pakalbėjo apie viską. Karlosas 
paėmė iš Antonijaus ryšulius su maistu ir ruošėsi grįžti 
į savo slėptuvę. 

— Rytoj vėl ateik, Antonijau, — tarė jis atsisvei- 
kindamas. — Jeigu man kas nors sukliudys atvykti, 
lauk manęs poryt ir paskui kitą naktį. Labanaktis, drau- 
guži! 

— Labanaktis, šeimininke! 


328 


Su tais žodžiais bičiuliai — nes jie buvo tikri bi- 
čiuliai — išsiskyrė. 

Prisigūžęs prie žemės, Antonijus pasuko į slėnio 
pusę, o Karlosas, šokęs į balną, nujojo niaurių Ljano 
Estakads uolų link. 


— LVI skyrius — 


Naujiena, kurią atnešė Antonijus, negalėjo nesu- 
kelti Karlosui rimčiausių būgštavimų, būtų galima pa- 
sakyti — baimės, jeigu Karlosas tokį jausmą būtų pa- 
žinojęs. Jis tapo dar atsargesnis ir atsidėjęs galvojo, 
kaipgi jam apsisaugoti nuo persekiotojų. 

Jeigu būtų reikėję kautis vyras prieš vyrą su 
dviem tvirtais žmonėmis, norinčiais jį sugauti, jis ne- 
būtų taip rūpinęsis. Tačiau jis žinojo, kad nors ir stiprūs 
šiedu niekšai, bet užpuls jį tik tuomet, kai kokiu nors 
būdu pasijus esą pranašesni už jį. Jie būtinai pasistengs 
užgriūti, kai jis miegos, arba pamėgins dar kaip nors 
užklupti jį iš netyčių. Jis turi saugotis jų gudrybių! 

Karlosas iš lėto jojo tarpeklio link, paskendęs min- 
tyse apie geltonveidį medžiotoją ir jo bičiulį. 

„Žinoma, kad jie žino šį urvą, — galvojo jis. — 
Jeigu jie vakar leidosi mano pėdsakais, vadinasi, įtaria, 
kad aš slepiuosi kažkur tarpeklyje. Apie tai, kas įvyko 
tuomet tvirtovėje, žinoma, jie taip pat jau bus girdėję. 
Tikriausiai jiems papasakojo kuris nors piemuo ten 
plokščiakalnyje. Taip... Bet kas gi toliau? Jie nuskubėjo 
į misiją. Aha! Tėvas Choakinas pasiėmė berniūkštį su 
savim į tvirtovę. Suprantu, suprantu... Padrė juk šių 
niekšų globėjas. Jie ką nors jam pasakė, kitaip kuriam 
galui jis būtų taip anksti ėjęs į tvirtovę. Jie atnešė naujie- 

nų, ir Robladas tuojau pat išvyko pas juos. Aišku, aišku: 
jie sušniukštinėjo mano slėptuvę!.. Galbūt jie pasiekė 
tarpeklį man nesant? — Pažiūrėsime! Ką gi, laiko jiems 
būtų užtekę, jeigu tik jie išvyko tuojau pat pasikalbėję 
su Robladu. Berniūkštis taip ir pamanė. Taigi, reikia 
išplėsti akis! Metas!“ 

Vos tik toptelėjus į galvą šitai minčiai, Karlosas 
sustabdė juodį, prigludo prie pat žirgo kaklo ir įsižiū- 
rėjo į tamsą priekyje. Jis jau buvo prijojęs prie tarpeklio 
angos ir bemaž tuo pačiu keliu, kuriuo neseniai iš čia 
išjojo. Bet dabar mėnuo pasislėpė už sunkių debesų, ir 
jo šviesa nesklaidė tarpeklio prietemos. 

„Jie gali nulįsti tolyn į tarpeklį, kur siaura, — 
svarstė Karlosas, — ir laukti, kad aš išeičiau iš urvo. 
Kaip tik šitaip jie ir gali padaryti. Ten mane nutykoti — 
vieni niekai. Galbūt dabar jie jau tarpeklyje.“ 

Valandėlę jis susimąstė. Taip, čia suvis galimas 
daiktas. 

„Ką gi, tegu ir taip, — tarė jis sau. — Vis tiek aš 
josiu. Bizonas apibėgs uolas per šūvį priekyje nuo ma- 
nęs. Jeigu jie ten sugulė ir jis jų nesuras, — vadinasi, 
šitie bjaurybės dar gudresni, negu aš manau, o juk aš 
žinau — jie ne mulkiai! Na, ojeigu jis juos pakibirkštys, 
aš spėsiu nujoti.“ 

— Ei, Bizonai! 

Šuo, stovėjęs priekyje per keletą žingsnių, pribėgo 
ir pasižiūrėjo šeimininkui į akis. Jis davė jam ženklą ir 
ištarė tik vieną žodį: 

— Ieškok! 

Šuo nėrė į tarpeklį. Dabar jis bėgo toli priekyje, 
apuostinėdamas žemę. Raitelis sekė paskui jį. 

Taip jis prijojo iki vietos, kur stačios sienos susiėjo 
visai arti, jas teskyrė iš viso tik koks šimtas jardų. 

Abiem pusėm uolų papėdėje riogsojo dideli luitai, už 
kurių puikiausiai galėjo pasislėpti žmonės; už jų buvo 
galima paslėpti net savo arklius. 

„Stai visų parankiausia vieta bailiams užpulti, — 
pagalvojo Karlosas. — Čia galima iš bet kurios pusės 
kirsti klastingą smūgį, netgi nelabai prisitaikius. Tačiau 
Bizonas nieko nesako.“ 

— Aha! 

Šis trumpas šūksnis buvo atsakymas į vos girdimą 
šuns lojimą. Bizonas pataikė ant pėdsakų ten, kur mu- 
latas ir jo bendrininkas pasuko į tarpeklio vidurį. Iš po 
debesų išlindo mėnulis, ir Karlosas pamatė, kad šuo 
rūksta per tarpeklį urvo angos link. 

Šeimininkas būtų pašaukęs jį atgal, bet juk šuo 
dar neieškojo, ar nėra ko už uolų nuolaužų, o be šito 
Karlosas nesiryžo joti toliau. Tačiau Bizonas baisiu 
umaru nulėkė į priekį — jis aiškiai bus užtikęs naujus 
pėdsakus, ir Karlosui dingtelėjo į galvą mintis, kad jo 
priešai dabar urve. 

Jam tik pagalvojus šitaip, Bizonas vėl sulojo. Jo 
nebuvo matyti, bet šeimininkas žinojo, kad šuo jau ne- 
betoli nuo urvo angos ir bėga naujais pėdsakais. 

Karlosas sulaikė žirgą ir įsiklausė. Joti toliau jis 
nesiryžo. Nesiryžo nė šuns pašaukti. Jei kas nors yra 
arti, išgirs jo balsą. Beliko laukti sugrįžtančio šuns arba 
kol jis susigaudys, ką nusivijo Bizonas. Pagaliau čia gali 
būti ir lokys arba kuris nors kitas laukinis žvėris. 

Karlosas nejudėdamas sėdėjo ant žirgo, ir ūmus 
užpuolimas nebūtų jo užklupęs iš netyčių. Ištikimasis jo 
šautuvas tįsojo skersai balno, o šovinį ir degiklį buvo 
patikrinęs pirmiau. Įtempęs ausis, jis klausėsi menkiau- 
sio bruzdesio, įsmeigęs akis, stebėjo kiekvieną priekyje 
ir šonuose matomą uolų įdubą. 

Neilgai truko nežinia: kažkur iš tarpeklio gilumos 
atsklido garsas, privertęs raitelį pašokėti balne. Atrodė, 
kad susipjovė šunys, ir akmirką Karlosas įsivaizdavo, 
kad Bizonas užpuolė lokį. Tačiau klaida tuojau pat pa- 
aiškėjo: jautri medžiotojo ausis išgirdo kelių šunų bal- 
sus, ir iš įnirtingo pjautynių triukšmo jis pažino už- 
kimusį pėdsekio lojimą. 

Staiga jam viskas paaiškėjo. Priešai tykojo jo urve. 
Dabar jis buvo įsitikinęs, kad triukšmas sklinda iš ten. 

Pirmoji mintis buvo apgręžti žirgą ir joti lauk iš 
tarpeklio. Tačiau jis liko bestovįs vietoje ir besiklausąs. 

Pjautynių triukšmas netilo, bet dabar, šunims urz- 
giant bei lojant, Karlosas išgirdo kalbant žmones, kažką 
dusliai sakant šunims ir vienas kitam. 

Staiga viskas lyg nurimo, šunys nuščiuvo, tik ret- 
karčiais dusliai lojo pėdsekys. Bet štai nutilo ir jis. 

Tyla. Karlosui atrodė, kad Bizonas arba negyvas, 
arba kur nors nubėgo nuo jį užpuolusių žmonių. Jo 
laukti nebuvo prasmės. Karlosas žinojo: jei Bizonas gy- 
vas, jis pasivys šeimininką. Jau nebesvarstydamas, jis 
apgręžė žirgą ir pasileido tarpekliu žemyn. 


— LVII skyrius — 


Karlosas prijojo tarpeklio angą ir sustojo, bet ne 
atviroje vietoje, o uolų šešėlyje, tų pačių uolų, už kurių 
dar suvis neseniai slėpėsi jo tykoję persekiotojai. Sėdė- 
damas balne, jis žiūrėjo atgal į tarpeklį ir klausėsi, ar 
kas nesiveja. 

Netrukus jis pastebėjo, kad prie jo artėja kažin 
koks šešėlis. Nudžiugęs pažino Bizoną. Ir štai šuo jau 

šuo smarkiai sužeistas ir kruvinas. Keletas gilių žaizdų 
žiojėjo šonuose, nuo nugaros buvo nukaręs odos lopas, 
iš jo sunkėsi raudona srovelė. Bizonas vos šlubčiojo: 
buvo matyti, kad jis nusilpo nubėgus kraujui. 

— Bičiuli! — tarė Karlosas. — Tu šiandien išgel- 
bėjai.man gyvybę, dabar mano eilė — pasistengsiu iš- 
gelbėti tavąją. 

Tardamas šiuos žodžius, jis nulipo nuo žirgo, pa- 
ėmė šunį ant rankų ir vėl užsėdo ant balno. 

Jis sėdėjo, galvodamas, ką jam dabar daryti, ir 
įdėmiai žvelgė į tą pusę, iš kur laukė persekiotojų. 

Dabar jis tvirtai žinojo, kas užėmė jo urvą. Pėd- 
sekio lojimas jam pasakė aiškiau už žodžius: ten gel- 
tonveidis medžiotojas, ir su juo, žinoma, sambas. Vi- 
same slėnyje nėra kito pėdsekio — vadinasi, ten lojo 
Manuelio šuo. 

Slinko valandėlės, o Karlosas nejudėdamas sto- 
vėjo uolų šešėlyje i ir vis svarstė, kur jam reikia pasukti. 

„Josiu į giraitę ir ten palauksiu Antonijaus. Šian- 
dien jie manęs nesuseks — naktis bus visai tamsi. Visą 
dangų aptraukė debesys, mėnuo jau nebeišlys. Jeigu jie 
manęs nerastų, rytoj aš galėčiau ten slapstytis visą die- 
ną. Na, o jei susektų — ką gi, aš pamatyčiau juos dar iš 
tolo, spėčiau nujoti... Vargšeli mano Bizonai, tu krau- 
juoji. Oi, kokia žaizda! Pakentėk, drauguži! Štai susto- 
sime pailsėti, tuomet tave išgydysime... Gerai, josiu į 
giraitę. Jie nepagalvos, kad aš ten pasukau, juk toje pu- 
sėje miestas. Be to, tamsoje neras mano pėdsakų. Oho! 
Kaipgi čia aš! Tamsoje neras pėdsakų, kaipgi! O pėdsekį 
pamiršau? Tesaugo mane Viešpats! Sie kipšai suras ma- 
ne net tamsių tamsiausią naktų. Tesaugo mane Vieš- 
pats!“ 

Jo veidą apniaukė nerimastis. Matyt, ir našta buvo 

sunki jo rankose, ir niūrios mintys slėgė: Karlošas susi- 
lenkė ir, atrodė, didžiai nuliūdo. Pirmą kartą jam, bėg- 
liui, persekiojamam žmonių ir įstatymų, užėjo nevilties 
minutė. 

Ilgai sėdėjo jis, nepakeldamas galvos, užsikvem- 
pęs ant žirgo sprando. Ir vis dėlto nepasidavė nusivy- 
limui. 

Staiga jis atsitiesė, tarytum netikėta mintis būtų 
sužadinusi jam viltį. Atrodė, kad jis ką naujo nuspren- 
dė. 

— Taip, — tarė sau, — aš josiu ten, į giraitę! Mes 
dar patikrinsime išgirtąjį tavo miklumą, kraugery Ma- 
nueli! Pažiūrėsime, pažiūrėsime! Galbūt tu ir atsiimsi 
ką nusipelnęs, bet tik ne tokio atlyginimo tu nori! Ne 
taip jau lengvai tau atiteks mano skalpas! 

Taręs šiuos žodžius, Karlosas pasuko žirgą ir, ge- 
riau pasitaisęs Bizoną, nujojo slėniu. 

Jis šuoliavo greitai ir nė karto neatsigręžė. Atrodė, 
kad skubėjo, nors nebuvo ko bijoti, kad jį pasivytų. Jo 
žirgo niekas negalėjo pavyti, kai jis lėkė šuoliais. 

Karlosas tylėjo; tik retkarčiais kreipdavosi malo- 
niais žodžiais į šunį; jo kraujas tekėjo Karloso kojomis, 
juodžio šonais. Vargšas Bizonas suvis nusilpo ir nebūtų 
galėjęs nė žingsnio žengti. | 

— Pakentėk, drauguži, pakentėk dar truputį! Ne- 
trukus tu atsilsėsi nuo šito kratymo. 

Jau po valandos Karlosas pasiekė atokią giraitę 
ant Pekoso kranto, tą pačią, kur neseniai juodu buvo 
susitikę su Antonijum. Cia sustojo. Jis nusprendė gi- 
raitėje praleisti likusią naktį ir visą kitą dieną, jeigu tik 
niekas jo napabaidys. 

Šioje vietoje Pekosas teka tarp neaukštų, bet stačių 
krantų, ir, be to, daugelį mylių prieš srovę ir pasroviui 

jie vis tokie patys. Abiem pusėmis taip pat daugelį my- 
lių plyti lygi žemuma. Augmenija čia negausi. Tolokai 
vienos nuo kitų išsimėčiusios retos medžių salelės, o 
palei krantus nusvirusios plonos gluosnių šakelės. Čia 
vienur, čia kitur pro medžių properšą matyti vandens 
glotnumas. Mažutėse giraitėse, priaugusiose topolių ir 
Virginijos ąžuolų, pasitaiko akacijų trakų, o kartais čia 
pat auga ir kaktusai. 

Sios giraitės tokios mažos ir taip toli viena nuo 
kitos, jog nekliudo stebėti slėnio, ir tas, kuris slepiasi 
bet kurioje iš jų, iš tolo pamatys raitelį arba kurį nors 
kitą stambų daiktą. Dienos šviesoje priešas negalės prie 
jo prieiti nepastebėtas — žinoma, jei jis nemiegos ir bus 
pasiruošęs. Kita kalba naktį; tuomet saugumas priklau- 
sys nuo nakties tamsumo. 

Žalia oazė, į kurią įjojo Karlosas, buvo toli nuo 
kitų giraičių. Iš čia daugiau kaip per mylią atsivėrė re- 
ginys į žemumą abiem upės pusėm. Giraitė tebuvo vos 
keleto akrų, tačiau palei upę augą gluosniai darė ją di- 
desnę. Ji buvo prie pat kranto, ir gluosniai tarytum su- 
siliejo su ja. Jie augo tik per keletą pėdų nuo vandens 
krašto, o giraitė buvo įsiterpusi į lygumą keletą šimtų 
jardų. 

Ši giraitė turėjo vieną ypatybę. Pačiame jos Vi- 
duryje medžiai buvo lyg ir prasiskyrę, laukymė apau- 
gusi lygia veja. Ši pievelė buvo kone apvali, apie šimto 
jardų skersmens. Netoliese nuo vieno jos krašto ėjo upės 
krantas. Čia buvo properša tarp medžių, ir iš pievelės 
atsivėrė reginys į lanką kitame upės krante. O iš prie- 
šingos pusės, susisiekiančios su žemuma, tartum maža 
alėja ėjo dar viena properša tarp medžių; taip laukymės 
juosta lyg ir dalijo giraitę į dvi beveik lygaus dydžio 
dalis. Tačiau iš žemumos, besitraukiančios abiem upės 

pusėmis, šią properšą buvo galima pamatyti tik tada 
jeigu atsidursi tiesiog priešais ją. 

Pievelė, properša tarp medžių, besitęsianti dešimt 
dvidešimt jardų, ir pati žemuma buvo suvis lygi ir glot- 
ni; čia teaugo neaukšta žolė, ir bet kuris judąs daiktas 
būtų pastebimas iš tolo. 

Giraitės trakas buvo tankiai prižėlęs, ypač žema- 
ūgių akacijų. Tankus gebenių tinklas ir besidriekiančios 
į viršų lianos buvo apraizgiusios šakas didžiulių 4žuo- 
lų, kurie stiebėsi viršum kitų medžių. Žvilgsnis nepra- 
siskverbė pro traką, nors žvėrį besivejąs medžiotojas 
būtų prasibrovęs per šiuos atvašynus. O naktį, netgi 
mėnesienoje, jie atrodė niūrūs ir neįžengiami. 

Vienoje pievelės pusėje, sausoje, smėlingoje že- 
mėje augo kaktusai. Cia jų buvo ne daugiau kaip de- 
šimt, bet du ar trys stambūs kaktusai su besistiepian- 
čiomis į viršų švelniomis, vešliomis atžalomis atrodė 
beveik tokie pat aukšti kaip Virginijos ąžuolai. Masy- 
vios šių kaktusų kolonos, tokios nepanašios į aplinki- 
nius medžius, darė šį kampelį keistą. Neįgudusiam 
žmogui šie gigantiški kandeliabrai, tokie skirtingi nuo 
paprastų krūmų bei medžių, būtų buvusi mįslė, ir jis 
būtų nežinojęs, kuriai gamtos karalystei juos priskirti. 
Čia, šitame kampelyje, įstatymų prsekiojamas bėglys 
tikėjosi susirasti prieglobstį nakčiai. 


— LVIII skyrius — 
Karlosas neklydo sakydamas, kad šuo išgelbėjo 
jam gyvybę, — šiaip ar taip, jis išsaugojo jam laisvę, o 
tai pagaliau tas pat. Juk jeigu išmintingasis šuo nebūtų 

bėgęs pirma, Karlosas būtų įžengęs į urvą ir, žinoma, 
būtų sučiuptas. 

Gudrūs priešai viską numatė jam sugauti. Arklius 
jie paslėpė toli urve. Patys įsitaisė už uolų iškyšų abie- 
jose pusėse ir tarsi du tigrai buvo pasiruošę šokti ant 
Karloso, kai tik šis pasirodys. 

Jiems būtų padėję ir šunys: prikritę prie žemės, jie 
kartu su savo šeimininkais ruošėsi pulti nieko nejta- 
riančią auką. 

Spąstai buvo kruopščiai apgalvoti, ir kol kas visa 
ėjo neblogai. Medžiotojai išvyko iš San Ildefonso vog- 
čiomis, tad niekas negalėjo jų pastebėti; į tarpeklį jie 
atjojo aplinkiniu keliu, pavyzdingai kantriai laukė, kol 
Karlosas išjos ir tik tada sulindo į urvą. Viskas buvo 
kuo puikiausiai atlikta. 

Ar Karlosas galėjo žinoti arba nors įtarti, kad jie 
ten slepiasi? Jiems ir į galvą neatėjo, kad jis sužinojo, jog 
jie grįžę iš medžioklės. Jie nukeliavo per slėnį į misiją 
tamsią naktį, iškrovė atgabentą žverieną niekam nema- 
tant ir daugiau mieste nesirodė. Tėvas Choakinas liepė 
laukti, kol jis jiems pranešiąs. Apie jų grįžimą žinojo tik 
keletas misijos tarnų, bet nė vienam iš tų žmonių, kurie 
galėjo pasakyti Karlosui, nieko nebuvo žinoma. Jeigu 
taip, svarstė jie, kodėl jis galėtų įtarti, kad jie įsikūrę jo 
urve? O jų pėdsakų, paliktų traukiant tarpekliu į viršų, 
grįždamas jis nepastebės. Jis gali pamatyti pėdsakus tik 
toje vietoje, kur žvirgždėtas kelias, bet ant jo ir dienos 
metu nieko neįžiūrėsi. 

Ar begalima geriau paspęsti spąstus? Karlosas 
įžengs į urvą, nieko nebijodamas ir, galimas daiktas, 
vesdamasis savo žirgą už pavadžio. Juodu, o kartu su 
jais ir šunys, puls jį ir suriš dar nespėjusį išsitraukti 
pistoleto arba peilio. Jo likimas nuspręstas. 

Tačiau jo likimas nebuvo nuspręstas. Manuelis 
puikiai tai žinojo, štai kodėl jis kartkartėmis murmėjo: 

— Po perkūnais tą šunį! Jis mus gerai priveiks, 
Pepe... 

O Pepė atsakydamas piktai keikėsi: mintis apie 
šunį ir jam nedavė ramybės. Juos buvo pasiekęs gandas 
apie Bizoną, bet jie dar nežinojo, kaip nuostabiai buvo 
išdresuotas šis protingas šuo. 

Bičiuliai nutuokė, kad jei pirmas į urvą įeis šuo, 
jis užtiks juos ir įspės šeimininką. Jei tą valandėlę Kar- 
losas nebus arti prijojęs, tykojimas nueis niekais. O štai 
jeigu šuo liks užpakaly, tuomet viskas eis sklandžiai. 
Net jeigu jis atbėgs drauge su šeimininku, vadinasi, jo iš 
anksto neįspėjęs, vis tiek jie suskubs iššokti ir pašauti 
žirgą arba raitelį. 

Štai kaip galvojo tiedu šlykštūs niekšai, laukdami 
Karloso. 

Jie dar nesusislėpė prie urvo angos, spės užimti 
numatytas vietas, kai pajus pavojų. O kol kas jie stovi 
uolos šešėlyje, žvelgdami žemyn į tarpeklį. Galimas 
daiktas, kad teks ilgai laukt, todėl jie pasistiprino — 
sunaikino visą kuklią maisto atsargą, Karloso paliktą 
urve. Mulatas nuo šalčio užsimetė ant pečių ką tik pa- 
sigrobtą antklodę. Moliūginė gertuvė su vynu, kurią jie 
atsinešė, padėjo jiems nuobodžiauti belaukiant. Tik 
mintis apie Bizoną, retkarčiais šmekštelėdama gelton- 
veidžio medžiotojo ir tamsiaodžio jo bičiulio sąmonėje, 
temdė jų linksmumą. 

Savo aukos jie laukė suvis ne taip ilgai, kaip buvo 
apskaičiavę. 

Jiems kažkodėl atrodė, kad Karlosas išjojo toli, iki 
San Ildefonso, o ten, kad kokios, jį sulaikys kokie nors 
reikalai, ir jis grįš tik prieš švintant. 

Tačiau dar gerokai prieš pusiaunaktį, kol jie šitaip 
spėliojo, Manuelis, nenuleisdamas akių nuo tarpeklio, 
staiga pašoko ir patraukė bičiulį už rankovės: 

— Žiūrėk, Pepe, aure! Aure jis, baltagalvis! 

Ir mulatas parodė šešėlį, kuris artėjo iš lygumos 
pusės prie siaurojo tarpeklio galo. Prieblandoje jis te- 
buvo vos matomas, bet vis dėlto buvo galima įžiūrėti 
ant arklio jojančio žmogaus kontūrus. 

— Velnias jį griebtų! Tas pats... Ve-elnias! — at- 
sakė įsižiūrėjęs į tamsą Pepė. — Slėpkis, vyruti! Prilai- 
kyk šunis... Atgal! Slėpkis! Aš patykosiu lauke... Tyliau! 

Jie dar pirmiau buvo susitarę, kur kam stovėti, ir 
Pepė užėmė savo vietą. Nutvėręs pėdsekį už sprando, 
Manuelis pasiliko prie urvo angos, tačiau po valandė- 
lės, aiškiai sunerimęs, atsikėlė. 


— Šėtonas! — sumurmėjo jis. — Šėtonas!.. Aš sa- 
kiau — viskas žlugo... Laikykis, Pepe! Suo surado mūsų 
pėdsakus! 


— O, velnias! Ką gi daryti? 

— Į urvą. Greičiau!.. Ten jį ir pribaigsim. 

Abu šoko į urvą ir apmirė laukdami. Greitosiomis 
jie numatė naują veikimo planą: jie sugriebs Karloso 
šunį, kai tik jis pas juos įbėgs, ir pasistengs užsmaugti. 

Bet šitai jiems nepavyko. Priėjęs prie urvo angos, 
Bizonas stabtelėjo prie iškyšos ir ėmė garsiai loti. 

Įširdęs Manuelis šūktelėjo ir, paleidęs pėdsekį, 
puolė Bizoną su peiliu rankoje. Tuojau pat šoko į priekį 
ir pėdsekys, ir šunys susikibo nuožmioms pjautynėms. 
Pėdsekiui būtų buvę striuka, tačiau po akimirkos visas 
ketvertas — Manuelis, Pepė, pėdsekys ir vilkšunis — 
užpuolė Bizoną, paleisdami į darbą peilius ir dantis. Jį 
kelis kartus sunkiai sužeidė, ir vargšas šuo, jausdamas, 

kad nesusidoros iš karto su keturiais priešais, protingai 
atsitraukė už uolų. 

Jo nesivijo: niekšai vis dar tikėjosi, kad Karlosas 
nieko nenutuoks ir prisiartins prie urvo. Tačiau jų viltys 
greitai žlugo. Prieblandoje jie išvydo, kaip raitelis ap- 
gręžė žirgą ir išjojo iš tarpeklio. 

Gerą valandėlę tarp urvo skliautų garsiai skardėjo 
apmaudo šūksniai, burnojimas prieš Dievą, nešvankūs 
keiksmai. 

Pagaliau niekšai truputį atlyžo; apgraibomis jie 
nuvežlino iki savo arklių ir išvedė juos iš urvo. Cia 
sustojo ir vėl davė valią piktai pagiežai; paskui ėmė 
galvoti, ko čia griebtis toliau. 

Tuojau pat vytis Karlosą nebuvo prasmės: kol jie 
išsikrapštys į lygumą, jis, žinoma, nujos nuo jų daugelį 
mylių. 

Dar ilgai medžiotojai plūdosi ir siuntė prakeiki- 
mus Bizonui. Pagaliau tai juos nuvargino, ir jie vėl su- 
simąstė, ką daryti. 

Pepė manė, kad toliau keliauti nakčia nenaudin- 
ga: iki ryto jiems vis tiek nepasiseks Karloso pavyti; o 
kai išauš, tuomet bus lengviau jį susekti. 

— Kvailas tu, Pepe! — atsakė į šiuos samprota- 
vimus Manuelis. — Išauš — jis mus pamatys... Taip 
mes viską sugadinsime. Ech tu! 

— Ką gi dabar daryti? 

— Šėtone! O kam pėdsekys? Jis suras pėdsakus ir 
naktį. Baltagalvis nepaspruks. 

— Bet juk kada jis sustos? Už kokios dešimties 
mylių, ne arčiau! Vadinasi, naktį mes jo nepavysime. 

— Vėl tu kvailioji, Pepe! Už kokios dešimties my- 
lių? Ne, arčiau! Apie pėdsekį tai jis nežino, negalvoja, 

kad mes jį suseksime. Tikriausiai sustos arčiau. Tik va 
jo šuo — tikras šėtonas! Jeigu ne šuo... 

— Nė velnio! Šuo dabar mums nebe kliūtis. 

— Kodėl taip? 

— Kodel? O todėl, kad aš jam suvariau peilį. Jau 
tu manim patikėk, jis savo atbėgiojo. 

— Sėtonas! Gerai būtų, jeigu taip... Gerai... Dėl to 
negaila nė dviejų auksinių. Jei ne šitas šuo, baltagalvis 
jau būtų buvęs mūsų. Jei ne šuo, mes jį būtume prieš 
švintant nutvėrę. Netrukus jis sustos. Apie mus jis ne- 
žino ir apie pėdsekį nežino... Sustos, nagi pamatysi. Die- 
važi, tikriausiai! 

— Kaip tai, Manueli? Galvoji, kad jis nenujos toli? 

— Nieku būdu nenujos! Niekur jis nenujos!.. Mes 
jį veikiai suseksime. Palauksime, kad užmigtų, prislink- 
sime prie jo... Tik va tasai šuo... Nieko, pritykinsime. 

— Apie šunį negalvok, jis mums nebe kliūtis. Aš 
taip jam suvariau peilį — ačiū Dievui, jeigu jis išbuvo 
gyvas dvidešimt minučių, o jau daugiau kur čia! Kai 
rasime baltagalvį, tai bus vienas, be šuns, jau tu manim 
tikėk. 

— Būtų gerai... Ką gi, pabandysime, vyruti. Ke- 
liaukime! 

Manuelis trūktelėjo pavadžius ir ėmė leistis nuo 
uolos į tarpeklį. Pepė ir šunys patraukė paskui jį. 


— LIX skyrius — 


Prijojęs tą vietą, kur jie paskutinį kartą matė rai- 
telį, Manuelis nusėdo nuo arklio ir pasišaukė pėdsekį. 
Jis pasakė šuniui keletą žodžių ir ženklu pasiuntė jį pėd- 
sakais. Pėdsekys suprato, ko iš jo reikalaujama, nuleido 

snukį prie žemės ir tyliai nubidzeno į priekį. Manuelis 
vėl užsirangė ant balno, ir abu medžiotojai paspaudė 
pentinais žirgus ir pasileido į priekį, kad neatsiliktų nuo 
šuns. 

Jie matė jį, nors mėnuo pasislėpė. Rusvas pėd- 
sekio plaukas buvo matyti tamsiame žalumos fone, be 
to, čia neaugo nei krūmų, nei aukštos žolės, kurioje šuns 
nebūtų buvę matyti. Pagaliau, kaip ir buvo šeimininko 
liepta, jis bėgo pėdsakais neskubėdamas, nors pėdų 
kvapas buvo dar visai stiprus, ir jis būtų galėjęs bėgti 
daug sparčiau. Pėdsekys buvo išmokytas naktį sekti pa- 
mažu ir nekelti triukšmo, todėl ir dabar nesigirdėjo šiai 
veislei būdingo kimaus, nenutrūkstamo lojimo. 

Praslinko ne mažiau kaip dvi valandos, kol prieš 
akis pasirodė giraitė, kurioje buvo pasislėpęs Karlosas. 
Vos išvydęs ją, Manuelis sumurmėjo: 

— Žiūrėk, vyruti! Šuo veda į mišką, žiūrėk! Statau 
monetą, kad baltagalvis ten, tetrenkia jį perkūnas! Tik- 
riausiai ten! 

Kai jie prijojo miškelį per penkis šešis šimtus jar- 
dų — jis vis dar tebebuvo neaiškiai matomas nakties 
tamsoje, — geltonveidis medžiotojas šūktelėjo pėdsekį 
1r liepė jam bėgti iš paskos. Jis buvo įsitikinęs, jog Kar- 
losas arba pačioje giraitėje, arba kur nors gretimais. Bet 
kuriuo atveju lengva buvo vėl užtikti jo pėdsakus. Jeigu 
jų auka giraitėje, — o sprendžiant iš šuns susierzinimo, 
taip ir buvo, — tada šuns uoslė nebereikalinga. Atėjo 
metas imtis kitokių priemonių. 

Išsukęs iš tiesaus kelio, Manuelis nujojo ratu, ne- 
nukrypstamai laikydamasis to paties nuotolio nuo pa- 
miškės. Draugas jojo iš paskos, su juo buvo ir šunys. 

Taip jie atsidūrė priešais natūralią, giraitę kertan- 
čią mažytę alėją, ir staiga jiems į akis plieskė šviesa. 

Nustebę medžiotojai sustojo. Jie pasiekė tą vietą, iš ku- 
rios matėsi pievelė. Jos viduryje degė didelis laužas! 

— Ar aš tau nesakiau! — sušuko Manuelis. — 
Antai jis miega, pusgalvis! Ir negalvojo, kad naktį gali 
būti susektas... Šalčio mat nemėgsta — kokią ugnį su- 
sikūręs! Nesitiki nelaimės... Žinau aš šitą traką — ne- 
prasta vieta, tik iš abiejų galų laužas matyti. Aha, antai 
ir arklys! 

Laužo šviesoje buvo aiškiai matyti netoliese sto- 
vintis juodis. 

— Velniai rautų! — toliau kalbėjo medžiotojas. — 
Aš nemaniau, kad baltagalvis toks mulkis. Žiūrėk! Juk 
tai jis ten miega! Tikriausiai jis! 

Ten, kur rodė Manuelis, prie laužo buvo matyti 
kažkas tamsaus. Atrodė, kad ten išsitiesęs miega žmo- 
gus. 

— Švenčiausioji Mergele, tas pats! — patvirtino 
Pepė. — Atsigulęs prie laužo. Tai kvailys! Aišku, jis 
manė, kad tokioje tamsoje mes jo nesuseksime. 

— Tyliau, tu! Šuns nėra, baltagalvis — mūsų! Už- 
teks plepėti, Pepe! Paskui mane! 

Manuelis nujojo ne tiesiai į giraitę, o kiek žemiau, 
link upės kranto. Ir medžiotojai, nebetardami nė žodžio, 
paleido arklius šuoliais. 

Jų auka dabar tokioje vietoje, jog geriau nė norėti 
nereikėjo, ir jie skubėjo naudotis proga. Šį miškelį abu 
gerai žinojo, nes ne kartą, jame pasislėpę, šaudė elnius. 

Medžiotojai prijojo krantą, nusėdo nuo arklių ir, 
pririšę juos ir šunis prie gluosnių, patraukė į giraitę. 

Dabar jie taip nebesisaugojo kaip pirmiau. Jie ne- 
abejojo, kad auka miega, išsitiesusi prie laužo. Kvai- 
ša! — galvojo jie. Bet kaipgi jis galėjo įtarti, kad jie čia 
pasirodys? Įžvalgiausias žmogus čia būtų jautęsis 

Medžiotojai tylomis slinko prie žmogaus, miegančio pas laužą 


saugiai. Nieko nuostabaus, kad jis atsigulė miegoti, — 
juk tikriausiai nuvargęs. Ir nenuostabu, kad susikūrė 
laužą: naktį smarkiai atvėso, tokiu oru be ugnies ne- 
užmigsi. Viskas atrodė visiškai natūralu. 

Jie priėjo prie pamiškės ir, daug negalvodami, 
įšliaužė į krūmus. 

Naktis buvo tyli, vėjelis vos šiureno medžių la- 
pus — iš bet kurios pievelės pusės buvo galima išgirsti 
menkiausią čežesį krūmuose. Tykus vandens čiurleni- 
mas toli sraunumoje, švelnus bangų raibuliavimas ir 
pliuškenimas, protarpiais stepių vilko lojimas ir liūdnas 
nakties paukščio klyksmas — štai ir visi garsai, kuriuos 
galėjo nugirsti ausis. 

Ir nors šitas dvejetas brovėsi per tankų traką, nė 
vienas garsas neišdavė jų. Nesučiužėjo lapai, nepalinko 
šakelė, nesutraškėjo sausas virbelis po ranka arba ke- 
liu — niekas neišdavė, kad tamsiuose krūmuose esama 
žmogaus. Šie žmonės mokėjo pralįsti, sliuogti per brūz- 
gynus. Juodu artinosi negirdimai, tartum per žolę šliau- 
žiančios gyvatės. 

Pievelėje viešpatavo gūdi tyla. Pačiame viduryje 
degė laužas, skaisčia liepsna apšviesdamas viską ap- 
linkui. Netoliese stovėjo puikus žirgas, šaunusis bizonų 
medžiotojo juodis; laužo nušviestą nesunku jį buvo pa- 
žinti. O dar arčiau ugnies buvo matyti paslikas, turbūt 
miegančio paties medžiotojo kūnas. Taip ir būta — štai 
jo kelionmaišis, sombreras, auliniai batai ir pentinai. 
Nuo arklio kaklo nutįsęs lasas, ar jo galas tikriausiai 
apsuktas aplinkui miegančiojo ranką. Visa tai galima 
buvo pastebėti iš pirmo žvilgsnio. 

Arklys krūptelėjo, sudavė kanopa į žemę, bet štai 
jis vėl ramiai stovi. 

Kas gi jam pasivaideno? Ar neatsėlina laukinis 
žvėris? 

Ne, čia ne laukinis žvėris; tas, kuris atsėlina, ar- 
šesnis už Žverį. 

Iš krūmų, augančių palei pietinį pievelės kraštą, 
išlindo žmogaus veidas. Jis kyštelėjo akimirką ir tuojau 
pat pasislėpė tarp lapų. Jį nesunku pažinti. Tasai, kas jį 
pamatytų degančio laužo šviesoje, pastebėjęs, kad jis 
geltonas, viena akimirka susivoktų, kieno jis. Sis vei- 
das — mulato Manuelio. 

Neilgai jis slepiasi tarp lapų, paskui vėl kyšteli, ir 
greta jo išlenda dar vienas veidas, dar tamsesnis. Abudu 
žiūri į vieną pusę. Dvi poros akių įsmeigtos į tįsančią 
prie laužo figūrą: žmogus, matyt, vis dar ramiai miega. 
Jų akys sublizga piktu džiaugsmu. Na, dabar pergalė 
užtikrinta! Galop auka jų rankose! 

Veidai ir vėl išnyksta. Valandėlę neregėti ir ne- 
girdėti, kad krūmuose esama žmonių. Bet štai vėl kyš- 
telėjo mulato galva, tik jau kitoje vietoje, žemiau, prie 
pat žemės, ten, kur krūmai ne tokie tankūs. 

O dar po akimirkos iš brūzgynų išlenda ir liemuo, 
jis iš lėto iššliaužia į pievelę. Paskui iššliaužia ir antrasis 
medžiotojas. Štai jie abudu tyliai sėlina per žolę prie 
miegančiojo. Išsitiesę ant pilvų, jiedu slenka tarytum du 
didžiuliai driežai įkandin vienas antro. 

Priekyje Manuelis. Dešinėje jo rankoje sugniauž- 
tas ilgas peilis, kairėje laiko šautuvą. Jie slenka iš lėto, 
nepaprastai atsargiai, tačiau pasiruošę akimirksniu šok- 
ti į priekį, jeigu auka atsibustų ir juos pastebėtų. 

Miegantysis ramiai guli tarp jų ir ugnies. Jo kūnas 
meta ilgą šešėlį žolėje. Kad būtų saugiau, medžiotojai 
nušliaužia į tą šešėlį ir, slėpdamiesi jame, sliuogia tolyn. 

Štai Manuelis jau per tris pėdas nuo pasliko kūno; 

jis visas įsiręžia ir atsiklaupia ant kelių, ruošdamasis 
šokti į priekį. Veidą nutvieskia ryški šviesa, ir jis visas 
matomas. Jo valanda atėjo. 

Lyg botagas pliaukšteli šūvis, skaisčiai tvykste- 
lėjęs pro vešlų prie trako augančio Virginijos ąžuolo 
vainiką. Manuelis ūmai pašoka, klaikiai rėkdamas, iš- 
tiesia rankas į priekį, šlitiniuodamas žengia porą žings- 
nių ir, išmetęs peilį ir šautuvą, krenta tiesiog į laužą. 

Ir Pepė pašoka. Jis įsitikinęs, kad šovė žmogus, 
apsimetęs miegančiu. Jis smarkiai puola prie pasliko 
kūno ir įsiutęs, ryžtingai smeigia jam į šoną peilį. 

Ir tuojau pat, suklikęs iš baimės, jis atšoka ata- 
tupstas. Nestabteldamas padėti parkritusiam bičiuliui, 
dumia per pievelę ir pasislepia krūmuose, o prie laužo 
gulintis nė nesukruta. 

Bet štai ąžuolo šakomis, iš kur pasigirdo šūvis, 
leidžiasi žemyn tamsi figūra; pievutėje suaidi šaižus 
švilpesys, ir žirgas, vilkdamas žeme lasą, puola prie me- 
džio. 

Tiesiog iš ąžuolo ant arklio nugaros nušoka pus- 
nuogis žmogus su ilgu šautuvu rankoje. Dar akimir- 
ka — ir žmogus, ir arklys dingsta laukymėje tarp me- 
džių. Raitelis šuoliais lekia per slėnį. 


— LX skyrius — 


„Kas gi vis dėlto gulėjo prie laužo? Čia nebuvo 
Karlosas, bizonų medžiotojas. Bet juk čia jo drabužiai — 
jo apsiaustas ir skrybėlė, jo auliniai batai su pentinais! 

Ir tačiau pats Karlosas prie laužo negulėjo. Ne, tai 
jis, pusiau nuogas, iššoko iš medžio ir nujojo ant juodojo 
arklio. Mįslė! 


Mes atsiskyrėme su juo prieš dvi valandas, kai jis 
prijojo pamiškę. Ką gi jis veikė per šį laiką? Štai čia ir 
yra mįslė. 

Pasiekęs giraitę, Karlosas nujojo tolyn į pievutę; 
ten sustabdė žirgą ir nusėdo. Pažiūrėjęs su užuojauta į 
Bizoną, atsargiai paguldė jį ant minkšto žolyno, bet šuns 
žaizdos taip ir liko neaptvarstytos. Dabar šeimininkas 
neturėjo tam laiko: jo laukė kiti darbai. 

Karlosas atleido brizgilą ir paliko žirgą ganytis, o 
pats ėmėsi vykdyti sumanymą, kuris gimė jo galvoje 
bejojant. 

Pirmiausia reikėjo susikurti laužą — tokią šaltą 
naktį jis visiškai ne pro šalį. Trake buvo sausų šakų bei 
žagarų; Karlosas atsitempė jų, sukrovė pievelės vidury, 
ir štai jau įsidegė viską aplinkui nutvieskianti liepsna. 
Raudonoje šviesoje milžiniški kaktusai atrodė kaip iš 
akmens iškaltos kolonos; į juos dabar buvo nukreiptas 
Karloso žvilgsnis. 

Jis priėjo prie jų ir ėmė pjauti peiliu stambiausią 
kaktusą; netrukus milžinas žnektelėjo žemėn. Tuomet 
Karlosas sukapojo kamieną ir didesnes jo ataugas į įvai- 
raus ilgio dalis ir nutempė jas prie laužo. Nejaugi jis 
visa tai ruošiasi mesti į ugnį? Juk šitokia daugybė sul- 
tingo žalio medžio tik prigesins ugnį, bet neįkurs ją. 

Tačiau Karlosas visai to neketino daryti. Atvirkš- 
čiai, jis išdėliojo šiuos gabalus žolėje per keletą pėdų 
nuo laužo, išdėliojo gudriai, apgalvotai, taip, kad jie 
atrodytų tokio didumo ir formos kaip žmogaus kūnas. 
Du cilindro pavidalo gabalai pravertė klubams, du ki- 
ti — lyg miegančio Žmogaus ištiestoms rankoms; riesta 
žalia kandeliabro atauga atstojo pakeltą petį. Ir kai Kar- 
losas uždengė šią figūrą plačiu savo apsiaustu, ji nuo- 

stabiai priminė besiilsintį arba ant šono bemiegantį 
žmogų. 

Tačiau kūrinys — nes čia, žinoma, būta meno kū- 
rinio — dar neišbaigtas: trūksta galvos ir blauzdų. Bet 
netrukus ir jos atsidūrė vietoje. Karlosas suvėlė iš žolės 
kamuolį ir padėjo jį ant pečių: pridengtas šerpės ir skry- 
bėlės, šis kamuolys tapo panašus į tai, ką jis turėjo at- 
stoti, — į žmogaus galvą. Užmaukšlinta ant jo skrybėlė 
beveik uždengė jį visą; buvo galima pagalvoti, kad mie- 
gantis užsidėjo ją taip, norėdamas apsaugoti veidą nuo 
drėgmės ar nuo moskitų. 

Beliko pritaisyti kojas, tačiau su jomis reikėjo pa- 
siplūkti. Juk medžiotojai paprastai miega, ištiesę kojas į 
ugnį, — Vadinasi, jos turi būti aiškiai matomos ir at- 
rodyti taip, kad niekas neįtartų, jog jos padirbtos. 

Šias visas smulkmenas Karlosas buvo pirmiau ap- 
galvojęs, todėl, nė valandėlės negaišdamas, varė darbą 
toliau. Jis nusiavė odinius aulinius savo batus ir pritaisė 
juos nedideliu kampu prie kaktusinių šlaunų taip, jog 
plataus apsiausto skvernas juos truputį dengė. Ant auli- 
nių batų paliko didžiulius pentinus — jie žvilgėjo skais- 
čioje laužo šviesoje ir matėsi iš tolo. 

Dar keletas štrichų — ir baidyklė gatava. 

Tasai, kuris ją sukūrė, pasitraukė į patį pievelės 
pakraštį ir, apeidamas ją aplink, apžiūrinėjo baidyklę iš 
visų pusių. Jis liko patenkintas. Iš tikrųjų niekas nebūtų 
suabejojęs: čia miega keleivis, kuris taip nuvargo, jog 
atsigulė net nenusiėmęs pentinų. 

Karlosas grįžo prie laužo ir, tyliai švilptelėjęs, pa- 
sišaukė žirgą. Jis privedė jį arčiau pre ugnies ir pririšo 
pavadį prie balno lanko. Puikiai išdresuotas žirgas tuo- 
jau pat nustojo pešęs žolę: jis žinojo, kad dabar reikia 
ramiai stovėti vietoje, kol jį paleis šeimininko ranka, 

arba pažįstamas ženklas, kuriam jis buvo pratęs paklus- 
ti. Paskui Karlosas išvyniojo prie brizgilų grandies pri- 
rištą lasą. Palaidąjį virvės galą jis nutiesė iki prie laužo 
tįsančios figūros ir paslėpė po apsiaustu, kad atrodytų, 
jog Miegantis laiko jį rankoje. 

Ir vel bizonų medžiotojas apėjo aplinkui pievelę, 
apžiūrėdamas figūrą iš vidurio, ir vėl, matyt, liko pa- 
tenkintas. Paskui vėl atvilko iš krūmų glėbį sausų iš- 
vartų ir įkūrė ugnį. 

Bet štai jis pakėlė akis į viršų, tartum tyrinėdamas 
augančius aplink pievelę medžius. Jo žvilgsnis sustojo 
ties didžiuliu 4žuolu. Ažuolas augo prie pat trako, ir 
ilgos gulsčios jo šakos buvo išsiskėtusios viršum pie- 
velės. Sis medis su vešliu, amžinai žaliuojančiu vainiku, 
apipintas lianomis ir apaugęs ilgomis tankiomis sama- 
nomis, stovėjo kaip milžiniška ūksminga palapinė, iš 
visų didžiausias ir kupliausias. Tai buvo tikras girios 


patriarchas. 
— Kaip tik toks, kokio reikia, — sumurmėjo Kar- 
losas, žvelgdamas į jį. — Trisdešimt žingsnių — geras 


nuotolis. Zinoma, jie neis per traką, to galima nebijoti. 
Na, ojeigu ir eis... Bet ne, jie eis pakrante, pro gluosnius. 
Taip, tikriausiai... Na, dabar žiūrėsime Bizono. 

vietoje. 

— Vargšelis! — tarė jis liūdnai. — Jam gerokai 
teko... Randai nuo niekšingų jų peilių liks visam amžiui. 
Ką gi, galbūt jis dar išgyvens iki tos valandos, kai bus 
už jį atkeršyta. Labai galimas daiktas! Bet kurgi jį man 
dėti? 

Valandėlę pamąstęs, jis kalbėjo toliau: 

— Po šimts pypkių! Aš gaištu laiką. Praslinko 
pusvalandis, ne mažiau. Jeigu jie ėmė mane vytis, tai 

jau arti. Tas ilgaausis jų žvėris, žinoma, gali mane su- 
sekti — tikiuosi, jis nesuklys. Bet kur dėti Bizoną? Jeigu 
aš jį pririšiu prie medžio, jis gulės ramiai, vargšas gy- 
vulėlis! Na, o jei jie eis per traką? Vargu, žinoma. Jais 
dėtas, aš neičiau. Tačiau, sakykime, kad jie vis dėlto 
ateis iš anos pusės. Tuomet jie pamatys šunį ir įtars, kad 
čia kas nors negero. Jiems dar smilktels galvon pažiūrėti 
į viršų, ir tuomet... Ne, ne, taip negerai! Reikia sugalvoti 
ką nors kita. 

Jis priėjo prie ąžuolo ir ėmė įdėmiai žiūrinėti apa- 
tines šakas. Matyt, jis atrado tai, ko ieškojo. Dabar jis 
žinojo, ką daryti. 

— Va šitaip puiku, — sumurmėjo jis. — Aš pagul- 
dysiu šunį ant šakų. Dar šiek tiek jas supinsiu ir apdėsiu 
samanomis. 

Įsikabinęs į šakas, jis įšoko į medį. 

Nudrėskęs keletą lianų ir jomis užraizgęs medžio 
šakumą, padarė guolį; paskui parinko keletą glėbių sa- 
manų ir išklojo jomis šį iš lianų supintą guolį. 

Kai viskas buvo baigta, Karlosas iššoko iš medžio, 
įkėlė Bizoną ir atsargiai paguldė jį ant samanų: šuo gu- 
lėjo nejudėdamas. 

Dabar metas pagalvoti, kaip pačiam įsitaisyti. Tai 
padaryti nesunku: reikia tik gerai ir patogiai atsisėsti, 
kuo toliau palįsti po lapais ir laikyti užtaisytą šautuvą. 

Ir Karlosas ėmė ruoštis: atsisėdo ant storos šakos, 
kojomis atsispyrė į antrą, į trečią šaką atsirėmė alkū- 
nėmis. Sakumoje buvo šautuvo vamzdis, medžiotojo 
rankos stipriai gniaužė šautuvo buožę. 

Karlosas atsidėjęs apžiūrėjo šautuvą. Aišku, jis 
buvo užtaisytas. Na, o jei nuo nakties rasos bus su- 
drėkęs degiklis? Jis atsuko dangtelį, nykščio nagu iš- 

krapštė paraką ir iš savo parakinės įbėrė naujos atsar- 
gos. Paskiau jį išlygino, kad dalis parako pakliūtų į ka- 
nalą ir pasiektų degiklį. Po to ėmėsi titnago — patikrino, 
reikiant, ir Karlosas vel įtaisė šautuvą tarp šakumos. 

Bizonų medžiotojas nebuvo iš tų, kurie pasikliau- 
ja aklu atsitiktinumu, — jo amato žmonės tiki įžvalgu- 
mo išmintimi. Argi reikia stebėtis, kad šiuo metu jis 
buvo ypač apdairus? Netgi smulkmenų nepaisymas ga- 
lėjo būti pražūtingas. Užsikirtęs šautuvas galėjo kai- 
nuoti jam gyvybę. Nenuostabu, kad jis rūpestingai ap- 

Poziciją jis išsirinko tinkamą. Iš čia buvo matoma 
visa pievelė. Jei pasirodytų joje nors ir katė — ir tos 
nebuvo galima nepastebėti. 

Vos ne visą valandą Karlosas sėdėjo nebylus, ne- 
ramus, žvelgdamas į krūmų apsuptą žalią pievelę. 

Ir pagaliau jam buvo atlyginta už kantrų laukimą. 
Jis išvydo iškištą iš krūmų geltoną veidą ir vos iš karto 
nešovė į jį. Jis netgi nusitaikė, bet tuo tarpu veidas vėl 
pasislėpė. 

Karlosas palūkėjo dar truputį — ir štai skaisti 
šviesa nutvieskė klūpančio Manuelio veidą. Tuomet 
pirštu atlaužė gaiduką, ir taikli kulka pervėrė klastin- 
gojo priešo galvą. 


— LXI skyrius — 


Pepė dingo brūzgynuose beveik tą pačią akimir- 
ką, kai Karlosas šoko ant žirgo ir nušuoliavo per traką. 
Pievelėje nebeliko nė gyvos dvasios. 

Didžiulis kūnas tįsojo į priekį išmestomis ranko- 

mis, viena — tiesiog į žioruojančias laužo žarijas. Ji bu- 
vo prislėgusi žagarus ir užstojo šviesą. Bet vis dėlto 
buvo pakankamai šviesos, kuri nušviestų baisų veidą, 
išmargintą tamsiai raudonomis dėmėmis. Liemuo, ko- 
jos, rankos nejudėjo — nejudėjo taip pat, kaip ir greta 
tįsanti baidyklė. Geltonveidis medžiotojas nebegyvas! 
Karšta liepsna laižo jo ranką, pasiruošusi ją praryti, bet 
jis nejaučia skausmo. Numirėliams ugnis nebaisi! 

Bet kurgi kiti? Juk jie šoko į skirtingas puses. Ar 
jie nebėga vienas nuo antro? 

Pepė pasuko į ten, iš kur atėjęs. Tačiau pasitraukė 
suvis ne taip, kaip atkeliavo. Slėpdamasis po lapų prie- 
danga, jis nesustojo, — lėkė taip, tarytum būtų visai 
išprotėjęs iš baimės. Trekši ir lūžinėja virbai, garsiai šla- 
ma lapai, — jis kaip galvą pametęs kerta per giraitę, 
nežiūrėdamas kelio. Bet štai jau nuščiuvo ir šie garsai, 
tolumoje nutilo ir Karloso arklio trypimas. 

Kurgi dabar Pepė ir Karlosas? Ar jie paspruko 
vienas nuo antro? Atrodytų, kad taip — juk jie išsiskyrė 
į priešingas puses. 

Bet ne, ne taip yra. Pepė iš tikrųjų troško greitai ir 
kuo toliau išsinešdinti iš šios vietos; jo priešas norėjo ko 
kita. Tiesa, jis išjojo iš giraitės, bet tai nebūta bėgimo. 

Pažindamas Pepę, Karlosas nė kiek neabejojo, kad 
jo drąsumo nė lašo nebeliko. Juodaodį medžiotoją ap- 
ėmė nežmoniškas siaubas, kai jis netikėtai, ir dar to- 
kiomis mįslingomis aplinkybėmis, neteko draugužio. 
Neveikiai jis atsikvošės iš šio siaubo. Jis tegalvos vie- 
na — kaip jam pasprukus. Tatai Karlosas žinojo. 

Jis tučtuojau suvokė, iš kur priešai buvo prisiar- 
tinę, — žinoma, iš pietinės giraitės pusės. Iš ten jis jų ir 
laukė ir, kai žvalgėsi į krūmų tankmę, jo akį daugiausia 
traukė kaip tik šis giraitės pakraštys. Jie galvojo, jog čia 

nepavojingiausia prie jo prieiti, — taip spėjo Karlosas, 
ir buvo jo teisybė. 

Bijodami, kad kanopų trinksėjimas jo nepabaidy- 
tų, jie, žinoma, bus palikę savo žirgus kur nors nuo- 
šalyje, — pagalvojo dar Karlosas ir taip pat neklydo. 
Teisingas pasirodė ir dar vienas jo spėjimas: Pepė dabar 
dumia prie arklių. Karlosas tai suprato pamatęs, kad jo 
priešas movė į brūzgynus. 

Taip ir būta. Draugui ir vadeivai paslaptingai žu- 
vus, Pepė nė negalvojo kautis su Karlosu. Greičiau prie 
arklių ir sprukti — štai ko jis tenorėjo! Galbūt Karlosas 
tuojau pat jo nesivys, ir tamsios nakties priedangoje jis 
suspės pasislėpti. 

Tačiaujis klydo: Karlosas tik todėl ir nujojo į prie- 
kį, kad sukliudytų jam pabėgti. Jis taip pat nutarė pa- 
siekti arklius. 

Išjojęs iš giraitės, Karlosas pasuko į dešinę ir pa- 
sileido pamiške, o prijojęs tą vietą, iš kur buvo matoma 
upė, sustabdė juodį — jam reikėjo užtaisyti šautuvą. 

Iškėlęs į viršų šautuvą, jis siekė parakinės. Nuos- 
parakinė dingusi! Nebuvo ir dirželio, ant kurio ji kabėjo 
per petį. Matyt, jam šokant iš medžio, dirželis užsi- 
kabino už šakos, ir parakinė ten pasiliko. 

Grauždamasis dėl nesėkmės, Karlosas buvo be- 
norįs apgręžti žirgą ir joti atgal, tik staiga lygumoje pa- 
matė tamsią figūrą, slenkančią palei gluosnius. Žinoma, 
ten bėga Pepe, kas gi kitas! 

Karlosas stabtelėjo nesiryždamas. Kol jis sujodi- 
nės parakinės ir užtaisys šautuvą, priešas gali paspruk- 
ti. Arkliai turbūt netoliese, ir jis nujos. Dieną Karlosas 
be vargo būtų jį pasivijęs ir raitą, bet tokią tamsią naktį, 

ko gero, nepavysi. Jeigu Pepė nujos penkis šimtus jardų 
į priekį, jo jau nebebus matyti. 

Karlosas buvo smarkiai sukrėstas. Jis turėjo rimtų 
priežasčių trokšti Pepės mirties. Ne tik visiškai teisėtas 
troškimas atkeršyti, bet ir sveikas protas patarė: šio 
žmogaus reikia nusikratyti. Samdyti žudikai taip klas- 
tingai persekiojo Karlosą, jog sukėlė jam keršto troš- 
kimą. Be to, bėglys žinojo: kol bus gyvas nors vienas iš 
šių niekšų, jis turės pavojingą priešą. Ne, Pepė neturi 
pabėgti! 

Karlosas neilgai teabejojo. Grįžti parakinės — va- 
dinasi, paleisti priešą. Ši mintis privertė jį ryžtis. Jis 
metė šautuvą žemėn ir, pentinais paspaudęs žirgą, pa- 
sileido šuoliais per lygumą upės link. O po kelių aki- 
mirkų jis jau pasivijo bebėgantį priešą. 

Pamatęs esąs atkirstas nuo arklių, Pepė sustojo, 
tarytum ruošdamasis kovai. Bet Karlosas dar nespėjo 
nusėsti nuo žirgo, ir štai Pepei vėl pritrūko drąsos; pra- 
siskverbęs pro gluosnių atvašyną, jis šoko į vandenį. 

Šito Karlosas nesitikėjo. Jis jau buvo nušokęs nuo 
žirgo ir dabar stovėjo sumišęs ir grauždamasis. Argi 
priešas paspruks? Kas daryti? Vėl sėsti ant žirgo ar vytis 
pėsčiam? 

Karlosas kaip mat nusprendė: žinoma, pėsčiomis! 
Jis šoko į tankų gluosnyną įkandin Pepės, pasiekė kran- 
tą ir akimirkai stabtelėjo prie pat vandens. Kaip tik šią 
valandėlę priešas išlipo į priešingą krantą ir kūlversčiais 
nubėgo žemuma. Ir vėl Karlosas pagalvojo: ar ne ver- 
čiau būtų vytis jį raitam? Tačiau krantai čia aukšti, žir- 
gas, ko gero, neužkops, šioje vietoje upės negalima per- 
bristi. Nėra kada nė mėginti, brangi kiekviena valan- 
dėlė. 


— Jau tikriausiai jis nebėga greičiau už mane, — 

sušnibždėjo Karlosas. — Vadinasi, vytis! — Ir jis šoko į 
vandenį. 

Keletu mostų perplaukėsėpelį, tuojau pat užsiran- 
gė ant kranto ir nudūmė paskui priešą. 

Iki tol Pepė jį buvo pralenkęs apie du šimtus jar- 
dų, bet kai jis nubėgo kitus du šimtus, Karlosą nuo jo 
jau beskyrė ne daugiau kaip šimtas jardų. Kur ten rung- 
tis Pepei su baltagalviu! Karlosas bėgo vos ne dvigubai 
greičiau negu jo siaubo pagautas priešas, nors tas buvo 
įtempęs visas jėgas, suprasdamas, kad sprendžiamas 
gyvenimo ar mirties klausimas. 

Karlosas nesivijo nė dešimties minučių. 

Štai jis jau suvis arti. Pepė girdi užpakaly jo žings- 
nius. Bėgti toliau — tuščios pastangos. Kaip ir pirmiau 
Pepė sustojo, pasiruošęs įnirtingai gintis. 

Dar akimirka — ir jie atsidūrė akis į akį maždaug 
per dešimt pėdų vienas nuo antro. 

Abu apsiginklavę ilgais peiliais — tai vienintelis 
jų ginklas. Netgi blankioje šviesoje matyti, kaip blizga 
ašmenys. 

Priešai nesuspėjo netgi atsikvėpti. Persimetę pik- 
tais šūksniais, jie puolė vienas antrą ir susikibo aršiose 
grumtynėse. 

Tai buvo labai neilgos grumtynės. Jos tetruko ke- 
letą akimirkų. Priešininkų kūnai susipynė į vieną, apsi- 
suko — ir štai jau vienas sunkiai žnektelėjo žemėn. Pa- 
sigirdo dejavimas. Tai Pepės balsas. Tai jis nugriuvo! 

Parblokštas kūnas valandėlę raitėsi žemėje, pa- 
sikėlė, vėl sugriuvo, dar keletą kartų trūktelėjo ir neju- 
damai sustingo, sukaustytas mirties. 

Karlosas pasilenkė prie jo. Ant šlykštaus ir pikto 
jo priešo veido mirtis jau buvo uždėjusi savo antspau- 
dą. Viskas buvo baigta. Nugalėtojas neabejojo. 

Jis nusigręžė nuo nejudančio kūno ir pasuko atgal 
prie upės. 

Paskui Karlosas rado parakinę, pasiėmė šautuvą 
ir, užtaisęs jį iš naujo, leidosi ieškoti arklių. 

Netrukus jis surado juos. Vieną kulką pasiuntė į 
pėdsekio galvą, antrą — į antrą šunį, labiau panėšintį į 
vilką, atrišo arklius ir paleido juos. 

Baigęs šitai, Karlosas vėl sugrįžo į pievelę. Išėmė 
iš medžio Bizoną, priėjo prie laužo ir sustojo prie Ma- 
nuelio kūno. Ugnis degė itin skaisčiai — liepsnojo žmo- 
gaus kūnas. 

Su pasibjaurėjimu nusigręžęs nuo šio reginio, 
Karlosas susirinko savo drabužius, vėl sėdo ant balno ir 
nujojo tarpeklio link. 


— LXII skyrius — 


Jau trys dienos praslinko nuo to laiko, kai gelton- 
veidis medžiotojas ir jo bičiulis išvyko ieškoti Karloso. 
Tie, kurie juos pasiuntė, nekantraudami laukė žinių. Jie 
nė kiek neabejojo savo samdinių uolumu — pažadėtas 
atlyginimas buvo pasisekimo laidas, ir jie buvo įsitikinę, 
kad Karlosas bus pagautas. Visi trys — Robladas, Vis- 
kara ir jėzuitas — galvojo, kad už tokį atlyginimą kitaip 
ir negali būti. Ir vis dėlto jie nekantriai laukė žinios iš 
medžiotojų — jei ne tokios, kad bėglys jau sučiuptas, tai 
nors tokios, kad jie matę jį ar suradę jo pėdsakus. 

Tačiau gerokai apsvarstę, šventasis tėvas ir ka- 
rininkai ėmė galvoti, kad vargu ar jie sulauks kokių 
nors žinių iš medžiotojų. Reikia laukti, kol tie grįš — su 
auka arba be jos. 

— Žinoma, medžiotojai vejasi jį iš paskos, — tarė 

vienuolis, — ir kol jie šio niekšo eretiko nesučiups, mes 
apie juos nieko neišgirsime. 

Ir kaip šią mielą trejybę sukrėtė naujiena, kurią į 
San Ildefonsą atnešė vienas piemuo! Jis surado du la- 
vonus ir iš jų pažino Manuelį ir Pepę. 

Piemuo papasakojo, kad šiuos vilkų ir maitvana- 
gių sudraskytus lavonus matęs netoli miškelio prie Pe- 
koso, o kadangi šiuos žmones gerai pažinojęs, tai iš jų 
drabužių likučių ir daiktų suvokęs, kas jie tokie. 

Jis nė kiek neabejojąs, kad ten esą mulatas ir sam- 
bas — misijos medžiotojai. 

Iš pradžių ši „paslaptinga žmogžudystė“, kaip ji 
buvo pavadinta, atrodė niekaip kitaip neišaiškinama, 
kaip tik laukinių indėnų užpuolimu. Slėnio gyventojai 
nežinojo, kad medžiotojai buvo pasiųsti Karloso ieškoti. 
Jie abu čia buvo pažįstami, tačiau maža kas tesirūpino, 
kur ir kodėl jie vyksta. Jie gyveno ir medžiojo toli nuo 
gyvenvietės, ten, kur niekas neužklysdavo. Vietos gy- 
ventojai spėjo, kad jie kaip visuomet išvykę medžioti ir 
juos užpuolę klajokliai indėnai. 

Žygiui į giraitę buvo apginkluotas ulonų būrys, 
juos vedė ten piemuo, ir grįžę jie visiškai kitaip nušvietė 
įvykį. 

Medžiotojai, tvirtino jie, buvę nužudyti suvis ne 
indėnų strėlių, o baltojo žmogaus ginklo. Be to, jų ark- 
liai išlikę sveiki, o šunys buvę pribaigti — pakrantėje 
barkšą jų griaučiai. 

Aišku, kad indėnai čia nieko dėti. Indėnai būtų 
nusivedę šunis ir arklius ir jau, žinoma, lavonus būtų 
apkraustę, paimdami visa, kas turėjo bent šiokią tokią 
vertę. Indėnai? Ne, čia ne jų rankų darbas. 

Tai kas gi vis dėlto įvykdė žmogžudystę? Šitai 
lengvai buvo galima numanyti. Ten, kur buvo rasti šu- 

nų griaučiai, išliko dar vieno arklio kanopų žymės. At- 
sirado žmonių, kurie žinojo, kieno šios pėdos. Tai buvo 
visiems gerai pažįstamo bizonų medžiotojo Karloso juo- 
dojo žirgo pėdsakai. 

Taigi nusikaltimą buvo įvykdęs Karlosas. Dau- 
gelis žinojo, kad jis nesutardavęs su Manueliu. Tikriau- 
siai jie bus susitikę ir susikivirčiję, o galbūt, — tai dar 
įtikimiau, — Karlosas bus užklupęs Manuelį ir Pepę 
bemiegančius prie laužo, nepastebimai prisėlinęs ir juos 
sudorojęs. Manuelį jis nušovęs vietoje, ir šis nugriuvęs į 
ugnį — jo lavonas pusiau sudegęs. Antrasis mėginęs 
pabėgti, bet ištroškęs kraujo nusikaltėlis pavijęs jį ir pri- 
baigęs. 

Ant visų pasmerktojo Karloso galvos prapliupo 
nauji prakeiksmai. Paminėjus jo vardą, žmonės žegno- 
josi ir meldėsi arba keikėsi; motinos juo gąsdino išdy- 
kusius vaikus. Bizonų medžiotojo Karloso vardas su- 
keldavo didesnį siaubą negu gandai apie indėnų ant- 
puolius. 

San Ildefonso gyventojai ėmė labiau tikėti ant- 
gamtiškomis jėgomis. Dabar jau beveik niekas neabe- 
jojo, kad Karloso motina yra burtininkė, ir, žinoma, vi- 
sus šiuos darbus jos sūnus atlikęs jos padedamas ir pa- 
kurstytas. 

Niekas nebetikėjo, kad jis bus suimtas arba nu- 
žudytas. Argi tai įmanoma? Kas sugebės surišti šį velnią 
ir atiduoti jį į teisingumo rankas? Taip, niekas daugiau 
netikėjo, kad pavyks jį sugauti. 

Atsirado netgi tokių, kurie rimtai patarė suimti jo 
motiną burtininkę ir sudeginti ją ant laužo. Kol ji esanti 
gyva, įrodinėjo jie, jokios Karloso gaudynės nieko ne- 
reikšiančios. Va, jeigu ją nusiųstų į aną pasaulį, tada 
pasisektų nubausti ir žudiką. 

Visai galimas daiktas, kad šie patarėjai ir būtų 
gavę viršų — jų pusėje buvo dauguma, ir, be to, juos 
atvirai palaikė tėvai jėzuitai. Tačiau dar nebuvo galu- 
tinai subrendusi visuomenės nuomonė tokiai baisiai au- 
kai, o viską smarkiai pakeitė nauji įvykiai. 


Sekmadienio rytą, išeinant žmonėms iš bažnyčios, 
į aikštę įjojo visas apdulkėjęs ir suprakaitavęs raitelis. 
Jis vilkėjo ulonų seržanto munduru, ir visi tuojau pa- 
žino seržantą Gomesą. 

Per vieną kitą valandėlę jį apspito žioplių minia. 
Nepaisant šventadienio, iš visų pusių pasigirdo garsūs 
džiūgavimo šauksmai. Į viršų ėmė lėkti škrybėlės, orą 
sudrebino „Viva“ šauksmai. 

Kokią gi naujieną pranešė Gomesas? Naujiena iš 
tikrųjų nepaprasta: nusikaltėlis sučiuptas! 

Taip, tas tiesa. Karlosas sugautas, ir dabar jis ka- 
reivių rankose. Ir suimtas jis ne jėga ir ne gudrumu, o 
per išdavystę. Jį išdavė vienas jo paties žmogus. 

O tai šit kaip atsitiko. Netekęs vilties gauti Žinių iš 
Katalinos, Karlosas nusprendė išgabenti iš San Ildefon- 
so motiną ir seserį. Jis paruošė joms laikiną būstą nuo- 
šalioje vietoje, toli nuo gyvenvietės, ten, kur jo priešai 
negalės jų pasiekti, o pats norėjo grįžti į slėnį, kai tik 
leis aplinkybės. 

Jis žinojo, kad jo motina ir sesuo be paliovos se- 
kamos ir kad išgabenti jas iš čia ne visai paprastas da- 
lykas. Bet vis dėlto jis būtų pasiekęs savo, jeigu jo niekas 
nebūtų išdavęs. Vienas peonas, lydėjęs jį paskutinį kar- 
tą į medžioklę, dabar išdavė jį priešams. 

Karlosas buvo rančoje ir paskubomis ruošėsi į to- 
limą kelionę. Savo žirgą jis buvo palikęs netoliese 

brūzgynuose. Nelaimė, su juo nebuvo Bizono. Ištiki- 
mojo šuns žaizdos, gautos per susirėmimą tarpeklyje, 
dar nebuvo sugijusios; kitu metu jis būtų saugojęs ran- 
čą. Dabar Karlosas gavo tatai pavesti peonui. 

Robladas ir Viskara dar anksčiau buvo papirkę šį 
niekšą. Ir jis, užuot saugojęs savo šeimininką, skubėjo 
paskųsti jį priešams. Trobą apsupo kareiviai. Karlosas 
įnirtingai priešinosi, nukovė keletą žmonių, bet paga- 
liau priešai jį nugalėjo ir sučiupo. 

Beveik tuojau pat po Gomeso pasirodymo trimito 
garsas paskelbė apie ulonų būrio atvykimą, ir netrukus 
jie įžygiavo į aikštę. Tarp jų, su dviguba sargyba, tvirtai 
surištas, jojo ant mulo belaisvis. 

Gandas apie tokį.nepaprastą įvykį pasklido labai 
greitai, ir aikštę užplūdo smalsi minia, trokštanti išvysti 
garsųjį bizonų medžiotoją. 

Tačiau Karlosas nebuvo vienintelis, į kurį žmonės 
smalsiai žiūrėjo. Paskui ji per aikštę buvo pravestos dar 
dvi belaisvės, ir viena iš jų kėlė ne mažesnį žioplių smal- 
sumą negu patsai nusikaltėlis. Ši belaisvė — jo motina. 
Šimtai akių žvelgė į iją su pykčiui ir baime, ją iki kalėjimo 
lydėjo pajuokos ir grasinimų kruša. 

— Mirtis burtininkei! Mirtis! — šaukė niekšai, jai 
einant pro šalį. 

Netgi susitaršę ant pečių plaukai ir ašaromis pa- 
sruvusios jaunutės jos bendrakeleivės, jos dukters akys 
nesuminkštino fanatiškos minios širdžių. Atsirado ir to- 
kių kurie šaukė: 

— Mirtis abiem — mirtis motinai ir dukteriai! 

Sargybiniai turėjo paskubomis pastūmėti belais- 
ves pro kalėjimo duris, kad įsiutusi minia neužpultų jų. 

Laimė, Karlosas šito nematė. Jis netgi nežinojo, 
kad jos suimtos. Jis tikėjosi, kad motina ir sesuo paliktos 

rančoje, kad nedaryta joms nieko blogo ir kad priešai 
keršija tik jam vienam. Jis dar nežinojo apie velniškus 
savo persekiotojų kėslus. 


— LXIII skyrius — 


Belaisvės buvo uždarytos į miesto kalėjimą, o Kar- 
losas, kad būtų patikimiau, nugabentas į tvirtovę ir pa- 
sodintas į sargybinę. 

Naktį pas jį atėjo svečių. Komendantas ir Robla- 
das negalėjo atsispirti niekingam troškimui pasimėgauti 
kerštu. 

Ištuštinę savo stiklus, jie drauge su linksma lė- 
bautojų kompanija įžengė į kamerą ir ėmė tyčiotis iš 
surišto kalinio. Pusiau girti lankytojai jį keikė ir įžei- 
dinėjo tokiais žodžiais, kokius tik begalėjo prasimanyti 
jų vaizduotė. 

Karlosas ilgai kentė tylėdamas. Pagaliau, išvestas 
iš kantrybės šiurkščių Viskaros pajuokos žodžių, jis ne- 
susitvardė ir kažką pasakė apie komendanto veido per- 
mainą. Tatai niekšą įsiutino, ir jis puolė surištą belaisvį 
su durklu rankoje. Zinoma, būtų nudūręs Karlosą, jei 
Robladas ir kiti nebūtų jo sulaikę. Bičiuliai jam priminė, 
kad, nužudžius Karlosą, jie nebeteks žadėto pasisma- 
ginimo. Tiktai tai ir tesutramdė Viskarą, tačiau jis nu- 
siramino tik tuomet, kai beginkliui belaisviui kelis kar- 
tus sudavė kumščiu per veidą. 

— Tegu lieka gyvas, bjaurybė! — tarė Robla- 
das. — Rytoj mes jam suruošime linksmutį spektaklį. 

Girti galvažudžiai šlitiniuodami išvirto iš kame- 
ros, palikę kaliniui spėlioti, koks „spektaklis“ jam pa- 
žadėtas suruošti. 

Nieko daugiau jam ir nebeliko daryti. Karlosas 
puikiai suprato, kad jis bus nužudytas. Karo arba ci- 
vilinių teisėjų malonės jis nesitikėjo. Jo mirtis ir bus 
spektaklis, galvojo jis. Visą naktį jį kamavo skausmingas 
nerimas — ne dėl savęs, bet dėl tų, kurie jam buvo bran- 
gesni už gyvybę. 

Pro siaurutę tamsios kameros šaudomąją angą iš- 
aušo rytas. Belaisvis daugiau nieko ir nematė. Žiaurūs 
kalėjimo prižiūrėtojai nepasakė jam nė vieno paguodos 
žodžio, nepažvelgė užjaučiamu žvilgsniu, neatnešė nei 
vandens, nei maisto. Bičiulis nesiteiravo apie jį. Atrodė, 
kad visame pasaulyje nebėra širdies, kuri, mąstydama 
apie jį, būtų ėmusi nerimastingai plakti. 

Atėjo vidudienis. Karlosas buvo išvestas, tikriau 
pasakius — išvilktas iš tvirtovės. Jį apspito kareiviai. 
Kur jį ves? Mirties bausmei? 

Akys jam neužrištos. Jis matė, kad jį veda per 
miestą į aikštę. Ten neįprasta žmonių kamšatis. Minia 
užtvindžiusi ir aikštę, ir visas asotėjas, iš kurių aikštė 
matoma. Atrodė, kad į miestą suplūdę visi slėnio gy- 
ventojai. Čia pilna ir asjendų savininkų, ir gyvulių au- 
gintojų, ir rūdakasių, ir ko tik nori! Bet kodėl jie čia? 
Turbūt juos primasino nekasdieniški įvykiai. Iš visa ko 
matyti, kad jie laukia išvysti kažin kokį nepaprastą re- 
ginį. Galbūt spektaklį, kurį buvo pažadėjęs suruošti Ro- 
bladas? Bet kas gi čia per spektaklis? Ar tik jie nenori jį 
kankinti šitos minios akivaizdoje? Labai galimas daik- 
tas... 

Jam einant milžiniška minia tyčiojosi iš jo. Jį per- 
vedė per aikštę ir įstūmė į miesto kalėjimą. 

Kameroje buvo galima pailsėti ant gremėzdiško 
prie sienos stovinčio suolo. Nelaimingasis nugriuvo ant 

suolo — sėdėti išsitiesus jam neleido surištos rankos ir 
kojos. 

Karlosas liko vienas. Jį lydėję kareiviai išėjo iš ka- 
meros ir užrakino ją spyna. Jis žinojo, kad už durų pa- 
siliko keletas žmonių — girdėjosi jų balsai ir kardų 
žvangesys. Iš tikrųjų du liko sargyboje. Kiti išsivaikš- 
čiojo ir susimaišė su aikštę užplūdusia minia. 


Gerą valandėlę Karlosas gulėjo nejudėdamas, nie- 
ko negalvodamas. Jo širdis plyšte plyšo iš skausmo. 
Pirmą kartą gyvenime jis pasidavė nevilčiai. 

Šis jausmas buvo laikinas, ir jo galvoje vėl ėmė 
suktis mintys, tačiau viltis nebegrįžo. Sakoma, kad vil- 
ties netenkama tik drauge su gyvybe — ne, tai 
neteisybė. Jis dar tebebuvo gyvas, o viltis mirusi. Jis 
negalėjo tikėtis, kad jam pavyks pabėgti: pernelyg gerai 
buvo saugomas. Įtūžę priešai, jau patyrę, kaip nelengva 
jį pagauti, nepaliko jam nė mažiausios galimybės 
pasprukti. O tikėtis pasigailėjimo arba užuojautos 
Karlosui nė į galvą neatėjo. 

Bet jo mintys dirbo. 

Kai tik spynoje pasisuka raktas ir kalinys lieka 
vienas, jis visų pirma apmeta žvilgsniu savo kalėjimo 
sienas, tartum norėdamas įsitikinti, ar tiesa, kad jis kali- 
namas. Pasiduodamas šiai suvis narūraliai paskatai, 
Karlosas pažiūrėjo į sienas. Pro nedidelį langelį — tik- 
riau sakant, pro lango angą krito šviesa: kameros būta 
ne požemyje. Langelis aukštai, bet, atsistojus ant suolo, 
galima pažiūrėti, kur jis išeina. Tačiau Karlosas nepa- 
rodė smalsumo ir kaip pirma gulėjo nejudėdamas. Jis 
matė, kad jo kalėjimo sienos ne akmeninės, jos sumū- 
rytos iš nedegintų plytų ir, be to, nestoros — tai matėsi 

iš lango angos. Tokios sienos nelabai patvarios. Ryžtin- 
gas Žmogus, turėdamas aštrų įrankį ir laiko, be ypatingo 
vargo galėtų prakirsti sieną ir ištrūkti iš čia. Taip mąstė 
Karlosas. Bet jis pagalvojo ir apie tai, kad neturi nei 
aštraus įrankio, nei laiko. Po keleto valandų, o galbūt ir 
po keleto minučių jis, žinoma, bus išvestas iš šio kalė- 
jimo į ešafotą. 

Mirtis jo negąsdino, negąsdino netgi kankini- 
mai — jis tikėjosi, kad jam kaip tik šitai paruošta. Jį 
kamavo mintis, kad jie amžinai išsiskyrę su motina ir 
seserimi, su išdidžia, kilnia mergina, kurią jis mylėjo; jį 
kamavo mintis, kad niekados nebepamatys jų. 

Argi niekaip negalima joms pranešti apie save? 
Argi jis neturi bičiulio, kuris galėtų pasakyti joms pas- 
kutinį jo žodį, priešmirtines jo mintis? Ne, neturi! 

Retkarčiais į kamerą spindintis įstrižas spindulys 
dingdavo, ir kambarys aptemdavo — kažin kas iš lauko 
pusės užstodavo lango angą. Tai būdavo kokio nors 
smalsaus žioplio veidas, žioplio, kuris užsikardavo ant 
bičiulių pečių, įsigeidęs žvilgtelėti į kalinį. 

Lango anga buvo viršum minios galvų. Iš aikštės 
sklido šiurkštūs keiksmai bei įžeidinėjimai ne vien Kar- 
losui, bet ir toms, kurios jam buvo brangios, — jo mo- 
tinai ir seseriai. Jis klausėsi krimsdamasis ir nerimau- 
damas. Kodėl apie jas taip daug kalbama? Žodžių jis 
negalėjo suprasti, bet balsų gaudesy kartkartėmis iš- 
girsdavo motinos ir sesers vardus. 

Taip jis išgulėjo ant suolo apie valandą. Paskui 
durys atsivėrė, ir į kamerą įžengė Viskara su Robladu. 
Juos lydėjo Gomesas. 

Kalinys pagalvojo, kadjo valanda bus atėjusi. Da- 
bar jie ves jį mirti. Bet jis suklydo. Šiuo metu jie turėjo 
kitą tikslą. Jie atėjo pasigardžiuoti jo sielos kančiomis. 

Karininkai neilgai teužtruko kameroje. 

— Na, drauguži, — pradėjo Robladas, — šiandien 
mes žadėjome suruošti tau spektaklį. Mes mokame te- 
sėti žodį. Tai šit, viskas paruošta, vaidinimas tuojau 
prasidės. Užsirangyk ant suolo ir pažiūrėk pro langelį. 
Aikštė iš čia gerai matyti — būk ramus, binoklio tau 
nereiks. Kelkis! Negaišk laiko! Pamatysi kai ką įdo- 
maus. 

Robladas pasileido kimiu juoku, jam pritarė ko- 
mendantas ir Gomesas. Nelaukdami atsakymo, visi trys 
išėjo iš kameros ir įsakė sargybiniui vėl užrakinti duris. 

Jų atėjimas ir Roblado žodžiai Karlosą suglumino. 
Ką visa tai reiškia? Vaidinimas, ir, be to, jis — žiūrovas? 
Koks dar gali būti vaidinimas, jei ne jo mirties bausmė? 
Ką gi tai reiškia? 

Kurį laiką jis stengėsi suvokti, apie ką gi bus kal- 
bėjęs Robladas, ir pagaliau jam pasirodė, kad jis surado 
raktą. 

— Aha! — sumurmėjo Karlosas. — Don Chua- 
nas... Tai šit kaip! Vargšas mano bičiulis! Jie ir jį nuteisė 
mirti, ir jis turi mirti pirmiau už mane. Jie nori, kad aš 
matyčiau jo mirtį. Išgamos! Ne, nesuteiksiu jiems tokio 
malonumo — nežiūrėsiu! Liksiu čia. 

Irjis vėl atsigulė ant suolo, nusprendęs nesikelti iš 
vietos. Protarpiais šnibždėjo: 

— Vargšas don Chuanas! Ištikimasis bičiulis... Bi- 
čiulis iki grabo lentos. Taip, iki grabo lentos. Juk jis 
miršta per mane, per mane... Brangusis bičiuli, bran- 
gusis!.. 

Kalinio mintys ūmai nutrūko. Lango angą užstojo 
kažin kieno veidas, ir šiurkštus balsas šūktelėjo: 

— Ei tų, Karlosai, bizonų budeli! Nagi pažvelk 
čionai! Po šimts perkūnų, reginys to vertas! Zvilgtelėk į 

savo mamaitę, į burtininkę! Antai ji puikaujasi! Cha, 
cha! 

Jeigu jį būtų įgėlusi nuodinga gyvatė ar smogęs 
priešas, Karlosas nebūtų taip smarkiai pašokęs. Jis pa- 
miršo, kad jo rankos ir kojos surištos, ir parkrito ant 
grindų; paskui vargais negalais atsiklaupė. 

Dabar Karlosas buvo atsargesnis; nors ir ne iš kar- 
to, bet jam pavyko atsistoti ant kojų. Jis užsilipo ant 
suolo ir, veidu prigludęs prie lango angos, pažvelgė 
laukan. 

Kai jis išvydo, kas dedasi aikštėje, kraujas sustin- 
go jo gyslose, ir kaktą išpylė stambūs prakaito lašai. Jį 
suėmė siaubas, ir jam atrodė, kad kažkieno ranka su- 
spaudė širdį ir gniaužo ją geležiniais pirštais. 


— LXIV skyrius — 


Aikštės vidurys ištuštėjo — jį apsupo kareiviai. 
Minios žmonių, prispaustų prie namų sienų, stovėjo iš 
šalių, užtvenkė balkonus ir asotėjas. Arčiau aikštės vi- 
durio įsitaisė karininkai, alkaldas, vietos pareigūnai ir 
įžymybės. Beveik visi jie buvo apsivilkę mundurais, ir 
kitomis aplinkybėmis kaip tik jie būtų patraukę į save 
minios akis. Bet šiuo metu ją kur kas labiau domino 
kitas būrys, į jį tat buvo nukreipti visų įdėmūs žvilgs- 
niai. 

Šis būrys stovėjo aikštės kampe priešais kalėjimą, 
kaip tik priešais langelį, pro kurį žiūrėjo Karlosas. Jo 
žvilgsnis tuojau pat sustojo ties šiuo būriu. Nieko jis jau 
nebematė — nei minios, nei ją tramdančių kareivių, nei 
pasipūtusių viršininkų ir išsipusčiusios diduomenės, — 

jis tematė tai, kas stovėjo priešais jo langą. Jis negalėjo 
nuo jų atitraukti akių. 

Ten buvo du asilai, gauruoti dvyli asiliokai, ap- 
dengti juodos saržos gūniomis, nukarusiomis iki pat 
kojų. Abu asilai ašutiniais apynasriais, jų galą laiko tam- 
siaodis varovas, apsivilkęs nepaprastai keistais tokios 
pat juodos medžiagos drabužiais. Užpakaly kiekvieno 
varovo — dar vienas taip pat keistai apsitaisęs varovas 
su bizono odos rimbu. Prie kiekvieno asilo dar stovi ir 
po vieną tėvą jėzuitą, kurie laiko rankose nepamaino- 
mus savo amato reikmenis — maldaknygę, rožančių ir 
kryžių. Jų išvaizda rimta: jie atlieka tarnybines savo 
pareigas. Bet kokias? Nagi paklausykite! 

Asilai pabalnoti. Ant kiekvieno iš jų gyva būty- 
bė — žmogus. Raiteliai sėdi ne laisvai, ne — jie surišti. 
Jų kojos suveržtos virvėmis, apvyniotomis apie kulkš- 
nis; Oo kad nugara būtų sulinkusi, rankos pririštos prie 
medinio jungo, uždėto ant asilo kaklo. Jų galvos nu- 
leistos, o veidai nusukti į sieną, — minia kol kas jų dar 
nemato. 

Jie apnuoginti. Pakanka vieno žvilgsnio, kad su- 
prastum — tai moterys. Matant ilgus, palaidus jų plau- 
kus, išsisklaido paskutinės abejonės; vienos žili, kitos 
auksiniai plaukai dengia belaisvių skruostus ir driekiasi 
ant asilų kaklų. Tačiau vieną iš jų nesunku ir be šito 
pažinti. Jos figūra kaip Veneros. Netgi skulptoriaus akis 
pripažintų ją esant be priekaišto. Antrajai amžius už- 
dėjęs savo antspaudą. Ji surukusi, prakauli, liesa, ir į ją 
nesmagu žiūrėti. 

O Dieve! Koks reginys bizonų medžiotojui Kar- 
losui! Šios raitelės iš prievartos — jo motina ir sesuo! Jis 
pažino jas viena akimirka, iš pirmo žvilgsnio. 

Jeigu jo širdį būtų pervėrusi strėlė, nebūtų buvę 
didesnio skausmo. Iš jo lūpų išsiveržė tramdoma aima- 

na — vienintelis garsas, kuris išdavė jo kančias. Paskui 
jis nutilo. Tik mėšlungiškas, nelygus kvėpavimas rodė, 
kad jis gyvas. Karlosas neparpuolė, neapalpo. Jis nepa- 
sitraukė nuo lango. Tarytum statula stovėjo kaip sto- 
vėjęs, krūtine prisišliejęs prie sienos, kad galėtų tvirčiau 
laikytis ant kojų. Sustingusios, nejudančios jo akys įbes- 
tos į nelaimingas moteris. 

Aikštės viduryje Robladas ir Viskara — pagaliau 
jie triumfuoja! Jie išvydo jį pro lango angą. Jis jų nematė: 
šią valandėlę jis pamiršo, kad jų esama. 

Bažnyčios bokšte sugaudė varpas ir nutilo. Tai 
buvo ženklas, skelbiantis niekšiškos ceremonijos pra- 
džią. 

Varovai pavedė asilus nuo sienos ir sustojo vienas 
už kito šonu į aikštę. Dabar moterų veidai truputį at- 
sukti į minią, bet juos beveik dengė palaidi plaukai. 
Priėjo jėzuitai. Kiekvienas išsirinko po auką. Jie sumur- 
mėjo ties belaisvėmis kažkokius nesuprantamus žo- 
džius, pamosavo prieš jų veidus kryžiumi ir, atsitraukę 
per žingsnį, kažin ką sušnibždėjo užpakaly stovintiems 
niekšams. 

Šie tuojau atsiliepė į į ženklą. Parankiau „pasiėmę 
už koto, kiekvienas rėžė rimbu per nuogas moterų nu- 
garas. 

Rimbai krito palengva ir tolygiai, kirčiai buvo 
skaičiuojami. Kiekvienas kirtis palikdavo savo randą 
odoje. Ant jaunosios moters jie buvo labiau pastebimi; 
ne todėl, jog jie būtų buvę smarkesni, tačiau skaisčiai 
raudoni dryžiai aiškiau matyti ant baltos, švelnios ir 
gležnos odos. 

Kaip bebūtų keista, bet moterys nešaukė. Mergina 
visa gūžėsi ir tylomis kūkčiojo, bet iš jos lūpų neišsi- 
veržė nė vieno aimanos žodžio. O senė netgi nekruste- 
lėjo, niekas nerodė jos kančių. 

Procesija patraukė į trečią aikštės kampą 


Kai kiekviena gavo po dešimt smūgių, iš aikštės 
vidurio suaidėjo balsas: 

— Merginai gana! 

Sūksnį pagavo minia, ir tasai, kurio pareiga buvo 
pliekti jaunesniąją auką, sulenkė savo rimbą ir atsitrau- 
kė. Antrasis toliau varė savo darbą tol, kol atskaitė dvi- 
dešimt penkis kirčius. 

Paskui sutrenkė orkestras. Asilai buvo nuvesti 
aikštės pakraščiu ir sustabdyti ties kitu kampu. 

Muzika nutilo. Sventieji tėvai vėl sumurmėjo ir 
pamosavo kryžiumi. Atėjo budelių eilė, bet šį kartą tik- 
tai vienas vykdė savo darbą. Minia pareikalavo, kad 
mergina būtų atleista nuo rimbų, tačiau ji vis dar sėdėjo 
ant asilo ta pačia žeminančia, gėdinga poza. 

Senutei buvo atskaičiuota dar dvidešimt penki 
smūgiai. Vėl sugriaudėjo muzika, ir procesija pasuko į 
trečiąjį aikštės kampą. Baisus kankinimas vėl prasidėjo. 

Vel prasidėjo baisusis kankinimas 


Paskui patraukė į ketvirtą, paskutinį aikštės kampą. Čia 
bausmė buvo baigta: senutė gavo šimtą smūgių — visą 
nustatytą skaičių. 


Ceremonija baigta. Minia apsupo nelaimingąsias. 
Jų sargybiniai nuėjo, ir jos-paliktos vienos. 

Tačiau Žmonių veiduose nėra užuojautos, vien tik 
smalsumas. Tai kas įvyko jų akyse, beveik nesukėlė 
užuojautos šių padugnių širdyse. Fanatizmas galinges- 
nis už gailestingumą. Kas gi rūpinsis burtininke ir ere- 
tike! 

Ir vis dėlto atsirado tokių, kurie pasirūpino jomis. 
Atsirado rankos, kurios atrišo virves, nušluostė kan- 
kinėms kaktas, užmetė ant pečių šalikus, suvilgė van- 
deniu šių bežadžių aukų lūpas — bežadžių todėl, jog 
jos abi buvo be sąmonės. 


Čia atsirado ir paprastas vežimas. Kaip jis čia pa- 
teko, niekas nežinojo ir niekas tuo nesidomėjo. Subrėš- 
ko, ir žmonės, patenkinę smalsumą ir, be to, išalkę, ėmė 
skirstytis į namus. Žaliūkas vežėjas ir du tamsiaodžiai 
indėnai, kuriems įsakinėjo kažkokia jauna mergina, pa- 
guldė nelamingąsias į vežimą; paskui vežėjas užlipo į 
savo vietą, ir vežimas pajudėjo. Mergina ir jai padė- 
jusieji indėnai nuėjo iš paskos. 

„Jie pravažiavo priemiestį ir aplinkiniu keliu, ker- 
tančiu brūzgynus, pasiekė vienišą rančą, tą pačią, į ku- 
rią kadaise buvo atvežta Rosita. Ją ir šį kartą išvežė 
Chosefa. 

Kankinės buvo nuneštos į trobą. Netrukus paste- 
bėta, kad viena jau nebesikankina. Duktė buvo atgai- 
vinta ir pamatė, kad jos motina mirusi. 

Senutei trynė smilkinius, vilgė lūpas, braukė ran- 
kas — viskas veltui. Motina nebeišgirdo beviltiško duk- 
ters šauksmo. Mirtis nusinešė ją į kitą pasaulį. 


— LXV skyrius — 


Karlosas žvelgė į baisų reginį pro kameros langelį. 
Mes sakėme, kad jis žiūrėjo tylėdamas. Tai ne visai taip. 
Kartais, kai kruvinas rimbas sunkiau krisdavo ant au- 
kos nugarų, iš jo krūtinės ištrūkdavo dusli aimana — 
nejučiomis išduota neapsakoma kančia. 

Iš Karloso išvaizdos aiškiau negu iš balso matėsi jį 
deginanti nepakenčiama liepsna. Jo veidas kėlė siaubą 
tiems, kurie atsitiktinai ar iš smalsumo žvilgtelėjo į lan- 
gelį. Raumenys sustingę, aplinkui stulpu pastatytas akis 
tamsūs ratilai, už sučiauptų lūpų sukasti dantys, ant 
kaktos žiba dideli prakaito lašai. Atrodė, kad jis nebe- 

kvėpuoja ir jo veide nebelikę nė lašelio kraujo. Išbalęs 
kaip drobė ir apmiręs, tartum iškaltas iš marmuro. 

Iš savo vietos Karlosas tegalėjo matyti tik du aikš- 
tės kampus — tą, kur buvo pradėtas pasibaisėtinas kan- 
kinimas, ir tą, kur buvo atskaityti kiti dvidešimt penki 
smūgiai. Paskui procesija išnyko iš akių, tačiau, nors 
baisus reginys jau nebevargino jo akių, Karlosui nebuvo 
lengviau. Jis žinojo, kad kankinimas vyksta toliau. 

Karlosas pasitraukė nuo langelio. Dabar jis nu- 
sprendė nusižudyti. Kentėjimų taurė sklidina, daugiau 
jis nebepajėgė iškęsti. Mirtis išgelbės jį nuo kančių. Rei- 
kia mirti. 

Bet kaip atimti sau gyvybę? 

Jis neturi ginklo, o jeigu net ir turėtų, surištomis 
rankomis vis tiek negalėtų juo pasinaudoti. 

O kad taip suknežinus galvą į sieną? 

Pažvelgęs į plūktines molio sienas, jis suprato, 
kad nepasieks tikslo. Tik prisitrenktų, bet nenusižudy- 
tų. O paskui vėl atsibustų baisiam gyvenimui. 

Ieškodamas būdo nusižudyti, jis apmetė akimis 
kamerą. 

Ją kirto sija. Sija buvo taip aukštai, jog ant jos būtų 
galėjęs pasikarti augaločiausias žmogus. Jeigu jo rankos 
būtų palaidos ir čia atsirastų virvė, jis galėtų šitai pa- 
daryti. Beje, virvės esama, ir gana ilgos: jo rankos suriš- 
tos keletą kartų apvyturiuota žaliaminės odos juosta. 

Karlosas prisiminė mazgus. Kaip jis nusistebėjo ir 
nudžiugo pastebėjęs, kad jie išsitampę ir atsileidę! Karš- 
tas, ant rankų iššokęs prakaitas sudrėkino žaliaminę 
odą, irji tapo minkšta bei tąsi. Apkvaišęs, vos neišėjęs iš 
proto dėl to, ką jam teko pamatyti, Karlosas, smarkiai 
blaškydamasis, nesąmoningai ištampė diržus keletą co- 
lių. Dabar jis pajuto, kad juos galima atnarplioti, ir taip 

iš visų jėgų, taip energingai jis to ėmėsi, kaip Žmogus, 
kuriam nebėra ko prarasti. Jeigu rankos būtų surištos iš 
priekio, jis būtų pragraužęs diržą dantimis, bet rankos 
buvo stipriai surištos už nugaros. Jis ėmė iš visų jėgų jas 
tampyti ir traukyti. 

Nėra pasaulyje daugiau žmonių, kurie taip mik- 
liai mokėtų apsieiti su virvėmis bei diržais kaip ispanai. 
Indėnai šiame mene negali su jais varžytis; netgi suma- 
niausio jūreivio užrištas mazgas pasirodys nevykęs, pa- 
lyginus su jų užmegztu. Niekas nemoka taip tvirtai su- 
kaustyti kalinio be geležies. Ir Karlosas buvo surištas 
kuo puikiausiai. 

Bet įgavusį antgamtiškų jėgų ir pasiryžimo ku- 
piną žmogų nesulaikysi kanapinėmis virvėmis arba odi- 
laiko — ir jis išsilaisvins. Karlosas žinojo, kad jam te- 
reikia tik laiko. 

Kadangi žaliaminė oda buvo permirkusi, daug 
laiko nereikėjo. Nepraslinko nė dešimties minučių, dir- 
žai nuslydo nuo riešų, ir kalinio rankos buvo laisvos. 

Jis ėmė čiupinėti diržą pirštais, norėdamas jį at- 
painioti. Viename gale užmezgė kilpą ir, užsilipęs ant 
suolo, antrą galą pririšo prie sijos. Paskui užsinėrė kilpą 
ant nuogo kaklo, apskaičiavo ilgį, kaip ji turės kaboti, 
kai kūno svoris ją nusvers, ir, atsistojęs ant suolo krašto, 
jau buvo bešokąs... 

„Pažvelgsiu dar kartą į jas — ir mirsiu, — pa- 
galvojo Karlosas. —Vargšės mano... paskutinį kartą!“ 

Jis stovėjo beveik priešais langelį. Norint pamatyti 
aikštę, reikėjo tik truputį pasilenkti, ir Karlosas pasi- 
lenkė. 

Jis neišvydo jų; bet minia dabar žiūrėjo į tą aikštės 
kampą, kuris buvo prie kalėjimo. Netrukus baisioji 

bausmė baigsis. Galbūt kai jos bus vedamos iš čia, jis 
pamatys jas. Jis luktels — tai bus paskutinė jo valan- 
dėlė... 

Kas gi čia? Dieve, čia... 

Jis išgirdo orą skrodžiantį rimbo švilpesį. Jis nu- 
girdo ar įsivaizdavo girdįs tylią aimaną. Minia tylėjo, jis 
girdėjo menkiausią garsą. 

„Gailestingasis Dieve, nejaugi nėra gailestingu- 
mo? Keršto Dieve, išklausyk mane!.. Aha, keršyti! Kaip- 
gi aš, toks mulkis, sumaniau nusižudyti? Juk mano ran- 
kos laisvos — argi aš negaliu išversti duris, sulaužyti 
spyną? Man gresia tik mirtis nuo jų ginklų, o galbūt..." 

Jis nusiplėšė nuo kaklo kilpą ir buvo benorįs pa- 
sitraukti nuo lango, tik staiga kažin kas sunkus vos ne- 
pritrenkdamas sudavė jam į kaktą. 

Iš pradžių Karlosas pagalvojo, kad čia iš apačios 
mestas kokio nors niekšo akmuo, bet neaiškus daiktas, 
krisdamas ant suolo dusliai sužvangėjo. 

Karlosas pažvelgė žemyn ir blausioje šviesoje 
įžiūrėjo kažkokį pailgą daiktą. Jis skubiai pasilenkė ir 
pakėlė tvarkingai surištą, suvyniotą į šilkinį šaliką ry- 
šuliuką. 

Karlosas paskubomis atmezgė ryšulėlį ir atsinešė 
į šviesą. Čia buvo pilna piniginė auksinių pinigų, peilis 
ir sulankstytas popieriaus lakštelis. 

Pirmučiausia Karlosas paėmė popierių. Saulė nu- 
sileido, ir kameroje sutemo, bet prie langelio buvo už- 
tektinai šviesos rašteliui perskaityti. Jis išskleidė jį ir 
ėmė skaityti: 

„Mirties bausmė jums turi būti įvykdyta rytoj. 
Man nepavyko sužinoti, ar jie paliks jus nakčiai čionai, 
ar nuves atgal į tvirtovę. Jeigu jūs pasiliksite kalėjime, 
tai viskas gerai. Siunčiu jums du ginklus. Pasinaudokite 

bet kuriuo arba abiem. Sieną galima prakirsti. Laisvėje 
jūsų lauks ištikimas žmogus. O jeigu jūs būsite vedamas 
į tvirtovę, pabandykite pakeliui pabėgti — kitos progos 
nebebus. Man nėra reikalo patarinėti jums būti drąsiam 
ir ryžtingam, jums — ryžtingumo ir drąsos įsikūnijimui. 
Bėkite į Chosefos rančą. Ten jūs sutiksite tą, kuri dabar 
pasiruošusi kartu su jumis ir pavojus kęsti, ir džiaugtis 
jūsų laisve. Iki pasimatymo! Mano širdies bičiuli, iki 
pasimatymo!“ 

Parašo nebuvo. 

Bet Karlosui jo ir nereikėjo — jis puikiausiai žŽi- 
nojo, kas parašė raštelį. 

— Drąsioji, kilnioji mergužėle! — sušnibždėjo jis, 
slėpdamas raštelį prie krūtinės po medžiokliniais marš- 
kiniais. — Aš gyvensiu dėl tavęs! Ši mintis grąžina man 
viltį, suteikia naujų jėgų kovoti. Jeigu aš mirsiu, tai ne 
nuo budelių rankos. Ne, mano rankos laisvos. Kol aš 
gyvas, niekas jų daugiau nebesuriš! Tik mirtis teprivers 
mane pasiduoti! 

Kalinys atsisėdo ant suolo ir paskubomis atrai- 
šiojo diržus, kurie dar tebeveržė jam kojas. Paskui vėl 
pašoko ir, ranka sugniaužęs peilį, ėmė žingsniuoti po 
kamerą, su kiekvienu apsisukimu grėsmingai žvilgčio- 
damas į duris. Jis buvo nusprendęs prasiveržti pro sar- 
gybinius, ir buvo matyti, kad pasiruošęs pulti pirmą 
pas jį įėjusį. 

Gerą valandėlę jis blaškėsi po kamerą, tarytum 
tigras narve. 

Ir staiga stabtelėjo, nudiegtas kažin kokios naujos 
minties. Surinko ką tik numestus diržus ir, atsisėdęs ant 
suolo, vėl apsivyturiavo juos aplink kulkšnis, bet taip 
patogiai ir gudriai, jog pinklus mazgas galėtų atsimegzti 
vien truktelėjus. Peilį užsikišo į užantį, kur pirmą įsi- 

dėjo piniginę. Paskui nukabino nuo sijos žaliaminės 
odos virvę ir, sukryžiavęs už nugaros rankas, taip ap- 
sivyturiavo riešus, jog atrodė, kad jis stiprių stipriausiai 
surištas. Po to atsigulė ant suolo. Jo veidas buvo at- 
suktas į duris, ir jis gulėjo nejudėdamas, tartum kietai 
miegojo. 


— LXVI skyrius — 


Gyvendami abejingų jausmų, apskaičiuotos ir sa- 
vanaudiškos meilės šalyje, mes negalime suprasti ir, ko 
gero, net netikime, kad gali būti beprotiškai drąsių po- 
elgių, kuriuos kituose kaštuose sukelia stipri aistra. 

Ispanų moterų meilė neretai būna tokia stipri ir 
didinga, kokios nepažįsta ir niekuomet nejaučia tų šalių 
moterys, kur prie šio jausmo primaišomas vertelgišku- 
mas. Sių taurių būtybių meilė dažnai virsta pasiauko- 
jančia, nesuvaldoma, stipria aistra, kuri nustelbia visus 
kitus jausmus, apima visą sielą. Jai paaukojama dukters 
atsidavimas, prisirišimas prie gimtų namų, moralinės 
bei visuomeninės pareigos. Meilė viską nugali. 

Tokia buvo prigimtis ir meilės jėga, liepsnojanti 
Katalinos de Kruses širdyje. 

Prieš ją sukilo dukteriškas prieraišumas, ant 
svarstyklių lekštės buvo mesta padėtis visuomenėje, 
turtas ir dar daug kas, tačiau meilė nusvėrė. Jai pa- 
klusdama, Katalina nusprendė viską palikti. 

Artėjo vidurnaktis, ir don Ambrosijaus namuose 
buvo tamsu ir tylu. Šeimininko nebuvo. Viskara ir Ro- 
bladas tvirtovėje suruošė didžiulę puotą, ir ten buvo 
sukviesta visuomenės grietinėlė. Tarp svečių buvo ir 

don Ambrosijus. Šiuo metu jis uliojo ir linksminosi tvir- 
tovėje. 

Šita šventė buvo ne damoms, štai kodėl ten ne- 
buvo Katalinos. Ji buvo surengta nesiruošiant, greito- 
mis, juk reikėjo pažymėti praėjusios dienos įvykius! Ka- 
rininkai ir kunigai buvo kuo geriausios nuotaikos ir ne- 
sigailėjo pastangų, kad puotukė būtų šauni. 

Mieste viešpatavo tyla, ir don Ambrosijaus namai 
atrodė išmirę. Laukdamas šeimininko, vartininkas pa- 
siliko prie vartų, tačiau jis sėdėjo ant suolelio prie pa- 
vartės ir, matyt, snūduriavo. 

Jį sekė tie, kuriems buvo parankus jo miegas. 

Plačios arklidės durys atlapos. Tarpuangyje gali- 
ma įžiūrėti žmogaus siluetą. Ten arklininkas Andresas. 

Arklidėje nėra šviesos. Bet jeigu būtų žibėjusi 
šviesa, perdarynėse būtų buvę matyti ketvertas pabal- 
notų ir pažabotų arklių. Dar viena keista aplinkybė: 
visų arklių kanopos aukštai apmuturiuotos šiurkščiu 
vilnoniu audeklu. Žinoma, tai ne šiaip sau padaryta! 

Nuo vartų arklidės durų nematyti. Bet arklininkas 
retkarčiais praeina į priekį ir vogčiomis dirsteli iš už 
kampo. Turbūt stebi vartininką. Kurį laiką jis klausosi, 
paskui grįžta į senąją vietą, prie tamsaus arklidės tar- 
puangio. 

Siaurutis šviesos spindulys krinta pro durų užuo- 
laidas iš vieno kambario — senjoritos miegamojo. Bet 
štai šviesa ūmai užgeso. Netrukus tyliai atsivėrė durys, 
ir per slenkstį išspruko moteris. Laikydamasi nuo sie- 
nos krintančio šešėlio, ji pasuko prie arklidės, priėjo prie 
atvirų durų ir pusbalsiu šūktelėjo: 

— Andresai! 

— Aš čia, senjorita, — atsakė arkininkas, priėjęs 
artyn prie šviesos. 

— Visi pabalnoti? 

— Taip, senjorita. 

— Ir kanopos aprištos? 

— Visos iki vienos, senjorita. 

— Ką mums daryti su juo? — neramiai kalbėjo 
toliau senjorita, linktelėjusi galvą į vartų pusę. — Kol 
tėvas negrįžęs, jis nepasitrauks, o paskui jau bus baisiai 
vėlu. Švenčiausioji Mergele! 

— O gal ir vartininką sutvarkyti kaip merginą? 
Aš su juo susidoročiau. 

— Tiesa, Visensa... Kaipgi tu ja nusikratei? 

— Surišau ją, užkišau burną, na ir uždariau sode, 
sargo būdelėje. Jau patikėkite, senjorita, jinai iš ten ne- 
išsikapanos, kol jos kas nors nesuras. Jos galima nebijoti. 
Tik pasakykite — aš ir vartininką lygiai taip pat kur 
nors nukišiu. 

— Ne, ne, ne! Kas atidarys tėtei vartus? Ne, taip 
negerai. — Ji susimąstė. — O jeigu jis išeis iš kalėjimo, o 
arklių dar nebus? Jie pasiges jo, ims vytis, sugaus... Jis 
paspruks iš ten, aš esu tikra, kad paspruks! Kiekgi jam 
prireiks laiko? Turbūt nedaug. Jis beregint atsiriš virves. 
Aš žinau, jis moka, kartą man sakė... Svenčiausioji Mer- 
gele! Galbūt jis jau laisvas ir laukia manęs! Reikia sku- 
bėti!.. Taip, vartininkas... Aha! 

Jinai šūktelėjo ir staigiai pasisuko į Andresą. Ma- 
tyt, jai toptelėjo kokia mintis. 

— Andresai! Gerasis Andresai, klausyk! Mes vis- 
ką sutvarkysime. 

— Klausau, senjorita. 

— Tai šit. Tu nuvesk arklius aplinkiniu keliu per 
sodą. Ar tu galėsi juos perplukdyti per upę? 

— Nesunkus daiktas, senjorita. 

— Tai ir gerai! Vesk juos per sodą... Palauk! 

Ji dirstelėjo į ilgą alėją, einančią į sodą; alėja tįsojo 
kaip tik priešais vartus ir buvo nuo jų matoma. Nors 
naktis buvo ir tamsi, bet jeigu vartininkas nemiegos, jis 
tikrai pamatys, kad ja vedamas ketvertas arklių. 

Bet štai Katalina vėl atgijo — be abejo, ji sugal- 
vojo, kaip išvengti šios kliūties. 

— Stai kas, Andresai! Eik prie vartų ir pažiūrėk, 
ar vartininkas miega. Eik drąsiai. Jeigu jis miega, labai 
gerai. O jeigu ne, užkalbink jį. Paprašyk jį, kad išleistų 
tave pro vartus. Išviliok jį į gatvę, o tada kaip nors jį 
sulaikyk. Aš pati išvesiu arklius. 

Sis planas buvo tinkamas, ir arklininkas pasiruošė 
diplomatiniam susitikimui su vartininku. 

š — O kiek palaukęs atsėlink paskui mane į sodą. 
Žiūrėk, nepražiopsok, Andresai! Aš dvigubai tau atly- 
ginsiu. Juk tu vyksi su manimi, ko tau bijotis? 

— Senjorita, juk aš dėljūsų gyvybės nepagailėsiu! 

Auksas viską gali. Auksas privertė atsparųjį An- 
dresą atsižadėti senos draugystės, kad tik įtiktų poniai. 
Už auksą jis buvo pasiruošęs pasmaugti vartininką. 

O tasai nemiegojo; ispanų vartininkų papročiu, jis 
tik snaudė. Andresas ėmė suktis pagal strateginį savo 
planą — pavaišino vartininką cigaru, o po valandėlės 
tasai, nieko neįtardamas, išėjo drauge su juo už vartų, ir 
juodu stoviniavo gatvėje rūkydami. 

Išjų balsų Katalina suprato, kad pavyko. Ji įžengė 
į tamsią arklidę ir, prasigavusi prie vieno žirgo, paėmė 
jį už brizgilo ir išvedė. Bematant nuvedė į sodą ir pririšo 
prie medžio. Paskui grįžo ir išvedė iš arklidės antrą 
žirgą ir trečią; ir štai pagaliau ir ketvirtas pririštas sode. 

Katalina vėl grįžo į kiemą. Ji uždarė arklidę, už- 
rakino savo kambario duris ir, žvilgtelėjusi į vartų pusę, 

nėrė tolyn į sodą. Jai beliko tik sėsti ant savo arklio ir, 
laikant antrojo pavadį, laukti Andreso. 

Ji neilgai telaukė. Andresas tiksliai apskaičiavo 
laiką. Po valandėlės jis atsirado sode; užvėręs paskui 
save vartelius, atėjo pas savo šeimininkę. 

Jų gudrybė puikiausiai pavyko. Vartininkas nieko 
neįtarė. Andresas palinkėjo jam labos nakties, sumur- 
mėjęs, kad ruošiąsis gulti. 

Dabar don Ambrosijus gali grįžti kada tinkamas. 
Kaip paprastai, jis nueis į savo miegamąjį. Tik ryte su- 
žinos, ko netekęs. 

Jie nuvyniojo nuo arklių kanopų medžiagą, ir, be 
didelio triukšmo įbridę į vandenį, visas ketvertas arklių 
perplaukė upę. Išlipę į kitą krantą, raiteliai iš pradžių 
nujojo uolų link, bet netrukus pasuko į brūzgynus ta- 
keliu į žemumą. Siuo keliu jie nujos į Chosefos rančą. 


— LXII skyrius — 


Gulėdamas ant suolo, Karlosas atidžiai apžiūrėjo 
savo kalėjimą, ieškodamas vietos, kur lengviausiai būtų 
prakirsti sieną. Jis jau žinojo, kad sienos mūrytos iš ne- 
degtų plytų. Nors jos gana tvirtos laikyti paprastam 
piktadariui, bet žmogus, apsiginklavęs tinkamais įna- 
giais ir pasiryžęs išeiti į laisvę, be ypatingo vargo gali 
jas prakirsti. Tam pakaktų dviejų valandų. Bet kaip iš- 
dirbti dvi „valandas, kad niekas nepastebėtų ir nesu- 
kliudytų? Štai dėl ko kalinys turėjo pasukti galvą. 

Aišku tik viena: dabar negalima pradėti, reikia 
palaukti, kol pasikeis sargybiniai. 

Karlosas nusprendė teisingai. Kol pasikeis sargy- 
ba, jis kaip pirma gulės ant suolo, tarsi būtų tvirtai su- 

rištas. Jis žinojo, kad sargybiniai turi perduoti jį naujai 
pamainai, 0 naujieji privalo patikrinti, ar jis kameroje, 
ir, Vadinasi, jie čia užeis. Jo apskaičiavimu, sargybos 
pamainos neteks ilgai laukti — nauji sargybiniai ne- 
trukus ateis. 

Vienas daiktas Karlosą neramino: ar jie paliks jį 
naktį kalėjime, ar nuves į saugesnę vietą, atgal į tvir- 
tovę? Jeigu ves jį ten, neliks nieko kito, — kaip patarė ir 
Katalina, — tik pašėlusiai drąsiai bandyti pabėgti pa- 
keliui. Tvirtovėje, sargybinėje, jis bus tarp akmens sie- 
nų. Nėra ko nė galvoti pramušti tokią sieną. 

Žinoma, jie gali jį ten išvesti. Tačiau kodėl būtent 
jiems rūpintis, kad jis nepabėgtų iš kalėjimo, stipriai 
surištas, kaip jie galvoja, beginklis, saugomas budrios 
sargybos? Ne. Niekam nė į galvą neateis, kad jis gali 
pabėgti. Pagaliau kur kas patogiau išlaikyti jį šią naktį 
čia kalėjime. Jis yra greta aikštės, kur turi būti jam įvyk- 
dyta mirties bausmė, o bausmė, be abejo, paskirta rytoj. 
Antai kaip tik priešais kalėjimą jau įtaisytos kartuvės. 

Iš dalies dėl šių sumetimų, iš dalies todėl, kad 
karininkai buvo užsiėmę daug malonesniais daiktais, 
jie iš tikrųjų buvo nusprendę palikti jį miesto kalėjime, 
tačiau Karlosas to nežinojo. 

Apskritai, jis buvo viskam pasiruošęs. Jeigu jie 
ves jį atgal į tvirtovę, jis pirma pasitaikiusia proga, rizi- 
kuodamas gyvybe, bandys bėgti. O jeigu jie paliks jį 
kalėjime, jis palauks sargybinių, o jiems išėjus, pradės 
ardyti sieną. Sakykime, kad bus užkluptas bedirban- 
tis — ką gi, tuomet beliks viena: jis puls sargybinius ir 
prasiverš pro jų rikiuotę. 

Jo pabėgimas nebuvo beviltiškas daiktas. Visai ne 
taip lengva sargybai išsaugoti žmogų, kupiną pasiry- 
žimo ir, be to, apsiginklavusį peiliu, žmogų, kurį tegali 

sutramdyti tik mirtis. Toks žmogus kartais ištrūksta į 
laisvę, net jeigu jis apgultas legiono priešų. O Karlosas 
turėjo kur kas daugiau vilties, kad pasiseks. Juk jis stip- 
rus ir drąsus, daugumas jo priešų, palyginus su juo, tik 
nykštukai. Antra vėl, jie nebuvo ir itin drąsūs. Karlosas 
žinojo: kai tik jie pamatys, kad jo rankos palaidos ir kad 
jis ginkluotas, tučtuojau išdulkės į šalis. Zinoma, reikia 
bijoti, kad jie šaudys iš karabinų. Tačiau jis vylėsi, kad 
ir čia jam pasiseks, nes kareiviai negalėjo pasigirti taik- 
liai šaudą; be to, jį globos tamsi naktis. 

Daugiau kaip valandą jis išgulėjo ant suolo, svars- 
tydamas visus atvejus, kaip galėtų išsivaduoti. Jo mintis 
nutraukė triukšmas aikštėje. Tai prie kalėjimo atėjo nau- 
jas kareivių būrys. 

Karloso širdis ėmė neramiai plakti. Ar tik jie ne- 
atėjo nuvesti jo į tvirtovę? Labai galimas daiktas. Jis 
laukė kankindamasis, nekantriai įsiklausydamas į kiek- 
vieną žodį. 

Koks didelis buvo jo džiaugsmas, kai pasirodė, 
jog čia sargybos pamaina. Iš jų kalbos jis sužinojo, kad 
įsakyta laikyti jį visą naktį kalėjime. Kaip tik tai jis ir 
norėjo išgirsti. 

Netrukus buvo atrakintos durys, ir įėjo keletas 
ulonų. Vienas rankoje turėjo žibintą; jo šviesoje jie ap- 
keiksmų. Ulonai pamatė, kad jis tvirtai surištas. Paskui 
visi išėjo, palikę jį vieną. Žinoma, duris vėl užrakino, ir 
kamera paskendo tamsoje. 

Karlogas gulėjo nejudėdamas, kol įsitikino, kad 
kareiviai nutolo. Jis girdėjo, kaip prie durų tvarkosi 
nauji sargybiniai, paskui kitų balsai nuščiuvo tolumoje. 

Dabar buvo galima pradėti darbą. Jis paskubomis 

nutraukė nuo rankų bei kojų raiščius, išsiėmė iš užančio 
paslėptą peilį ir ėmė kirsti sieną. 

Vietą pasirinko tolimiausiame kampe nuo durų, 
užpakalinėje kameros sienoje. Jis nežinojo, į kur ji iš- 
eina, tačiau spėjo, kad už jos prasideda lyguma. 

Tai būta ne tvirtovės kalėjimo, o paprasto menko 
pastato, kuriame miesto valdžia įkalindavo nežymius 
nusikaltėlius. Ką gi, juo labiau jis gali tikėtis prakirsti 
sieną. | 

Peilis ją lengvai įveikė. Juk čia tebūta tik molio su 
šiaudų priemaiša, ir nors plytos buvo sumūrytos ne 
mažiau kaip dvylikos colių storumo, tačiau Karlosui 
pavyko per valandą prakirsti skylę, pro kurią buvo gali- 
ma išlįsti. Jis, žinoma, būtų tai padaręs dar sparčiau, bet 
jam reikėjo suktis atsargiai ir kiek galima tyliau. Porą 
kamerą, ir abu kartus jis buvo pašokęs ir stovėjo su 
peiliu rankoje, pasiruošęs juos pulti. Laimė, kad jį ap- 
gaudinėjo vaizduotė — į kamerą niekas nejėjo. Štai jau 
viskas baigta, ir patenkintas kalinys pajuto pro kiau- 
rymę plūstantį šaltą orą. 

Jis nustojo dirbęs ir įsiklausė. Iš tos kalėjimo pusės 
negirdėti nė garso. Aplinkui — tamsu ir tylu. Karlosas 
iškišo galvą pro kiaurymę ir apsidairė. Nors naktis bu- 
čius palei pačią sieną. Tai sėkmė — niekur nė gyvos 
dvasios! 

Karlosas praplatino kiaurymę ir su peiliu rankoje 
išlindo laukan. Atsargiai, pamažu atsistojo ant kojų. 
Nieko daugiau nebuvo matyti, tik aukštos tankiai su- 
žėlusios vešlios piktžolės, kaktusai ir alavijai. Jis atsi- 
dūrė toli nuo gyvenamų namų, ganykloje. Jis buvo lais- 
vas! 

Slėpdamasis už krūmų, Karlosas ėmė sėlinti į ly- 
gumą. Tarytum iš po žemių priešais jį išdygo kažkieno 
šešėlis, ir tylus balsas ištarė jo vardą. Jis pažino Chosefą. 
Jie persimetė keletu žodžių, ir mergina tylomis ėmė 
žengti į priekį; Karlosas pasekė ją. 

Jie įėjo į brūzgynus ir siauru taku aplenkė miestą. 
Chosefos ranča buvo pakraštyje, priešingoje pusėje; po 
pusvalandžio jie jau įžengė į šią kuklią buveinę. 

Dar akimirka — ir Karlosas pasilenkė ties negyvu 
motinos kūnu. 

Motinos mirtis jam nebuvo netikėtumas. Tokią 
pabaigą jis buvo numatęs. Jo nervai ir taip jau buvo 
įtempti iki kraštutinumo po to, ką jis regėjo rytą. Esti 
taip, jog viena nelaimė nustelbia kitą ir išstumia ją iš 
širdies. Tačiau Karloso pergyventas sielvartas negalėjo 
išblėsti prieš dar didesnį. Skausmas pribloškė jį taip 
žiauriai, jog jis tarytum suakmenėjo. 

Dabar greta jo buvo ta, kuri norėjo palengvinti 
jam skausmą — pasiaukojanti jo išgelbėtoja. 

Tačiau nebuvo laiko lieti sielvartą. Karlosas pa- 
bučiavo šaltas motinos lūpas, paskubomis apkabino se- 
serį ir mylimąją. 

— Ar arkliai yra? — paklausė jis. 

— Jie čia, už medžių. 

— Eime, negalima gaišti nė valandėlės, reikia sku- 
bėti iš čia. Eime! m 

Tardamas šiuos žodžius, jis susupo motinos kūną 
į serapę ir, paėmęs jį ant rankų, išėjo iš trobos. 

Jo kelionės draugės jau laukė ten, kur buvo pa- 
slėpti arkliaf$ 

Karlosas pastebėjo, kad žirgų penketas. Jo akys 
nušvito iš džiaugsmo, kai pažino savąjį juodį. Jį buvo 
suradęs Antonijus. Ir jis pats taipgi buvo čia. 

Štai visi jau ant arklių: Rosita ir Katalina, Anto- 
nijus ir arklininkas Andresas. O pats Karlosas su savo 
nešuliu ant ištikimojo ristūno. 

— Ar slėniu žemyn, šeimininke? — paklausė An- 
tonijus. 

Karlosas susimąstęs patylėjo. 

— Ne, — tarė jis pagaliau. — Tuo keliu jie mus 
vysis. Jokime pro Nužudytosios merginos uolą. Jiems 
neateis į galvą, kad mes koptume į uolas. Tu išvesi mus 
per brūzgynus, Antonijau, — tu geriau už visus Žinai tą 
taką. Į priekį! 

Ir raiteliai leidosi į kelionę. Netrukus jie jau buvo 
už miesto ribų ir jojo vingiuotu taku uolos link. Arkliai 
žengė pratėgiui per brūzgynus; raiteliai netarė nė žo- 
džio, net pašnibždomis nesikalbėjo. 

Praslinkus valandai, jie pasiekė stačią įkalnę tarp 
uolų ir nestabtelėję, vis taip pat tylėdami, pratėgiui jojo 
tolyn, kol užkopė į viršų. Karlosas liepė Antonijui kitus 
vesti į plokščiakalnį, o pats liko užpakaly. 

Kai jie nujojo, Karlosas pasuko žirgą ir pasileido 
uolos link. Ant pat krašto jis sustojo — priešais jį kaip 
ant delno buvo San Ildefonsas. Nakties tamsoje slėnis 
atrodė kaip didelis užgesusio ugnikalnio krateris. Že- 
mai, mieste ir tvirtovėje, mirgėjo žiburiai, tarytum pas- 
kutiniai vėstančios lavos pliūpsniai. 

Žirgas stovėjo nejudėdamas. Raitelis iškėlė ant 
rankų motinos lavoną, atidengė išbalusį jos veidą, tarsi 
norėdamas, kad ir ji pamatytų tuos žiburius. 

— Mamyte! Mamyte! — sušuko jis iš sielvarto 
užkimusiu balsu. — O, jeigu bent akimirką vieną trum- 
pą akimirką šios akys galėtų regėti, šios ausys girdėti, 
tu būtum mano priesaikos liudininkė! Prisiekiu, aš at- 
keršysiu už tave! Nuo šios valandos visas savo jėgas, 

visą laiką, sielą ir kūną aš atiduodu kerštui. Atkeršyti!.. 
Ne, čia ne tas žodis! Cia ne kerštas, o teisingumas, čia 
teismas nusikaltėliams, begėdiškiausiems žmogžu- 
džiams, kokius tik matė pasaulis! Bet jie neišvengs baus- 
mės! Mano motinos vėle, išgirsk mane! Jie neišvengs 
bausmės! Aš atkeršysiu už tavo mirtį, kupinu saiku at- 
seikėsiu už tavo kančias! Švęskite, niekšų gauja! Ūžkite 
ir linksminkitės! Atsiskaitymo valanda arti — arčiau, 
negu jūs manote. Aš išvykstu, bet grįšiu! Truputį kant- 
rybės — ir jūs dar išvysite mane. Taip! Jūs dar susi- 
dursite akis į akį su bizonų medžiotoju Karlosu! 

Karlosas iškėlė dešinę ranką ir grūmodamas ištie- 
sė ją į priekį, jo veidas sutvisko kerštingo džiaugsmo 
liepsna. 

Tarytum skatinamas to paties polėkio, jo žirgas 
klaikiai sužvengė, paskui, šeimininko paragintas, stai- 
giai pasisuko ir nušuoliavo nuo uolos. 


— LXVIII skyrius — 


Sulaukę gėdingosios ceremonijos aikštelėje galo, 
Viskara ir Robladas grįžo į tvirtovę. 

Kaip jau buvo sakyta, jie grįžo ne vieni — jie pa- 
sikvietė pietų įžymiuosius miesto žmones: kunigą, tė- 
vus jėzuitus, alkaldą ir kitus. Karininkai buvo sveiki- 
nami, kad sučiupę Karlosą; šį įvykį reikėjo atšvęsti. Ko- 
mendantas ir jo kapitonas, svarbiausias iškilmių 
kaltininkas, nusprendė linksmintis. Štai kodėl tvirtovėje 
buvo prašmatni puota. 

Ar beverta Karlosą vesti į sargybinę? Tepasilieka 
nakčiai miesto kalėjime. Ko bijoti? Juk jis nepaspruks! 
Jis taip tvirtai surištas ir saugomas patikimos sargybos. 

Rytoj išauš paskutinė jo gyvenimo diena. Rytoj jo 
priešai patenkinti pamatys, kaip jis mirs. Rytoj komen- 
dantas ir Robladas pasimėgaus kerštu. 

Beje, Viskara mėgavosi jau ir šiandien. Jis atker- 
šijo už panieką, patirtą iš Karloso sesers, nors tai jis 
šūktelėjo budeliui aikštelėje: „Gana!“ Ne užuojauta jį 
paskatino įsikišti. Ne, tuos žodžius jis ištarė anaiptol ne 
iš humaniškų jausmų. 

i Viskaros kėslai buvo klastingi ir šlykštūs. Rytoj 
Rositos brolį pašalins iš kelio, ir tuomet... 

Tačiau nei vynas, nei muzika, nei garsus juokas 
bei pokštai negalėjo atitraukti komendantą nuo vienos 
karčios minties. Juk ant sienos kabantis veidrodis nuolat 
atspindėjo subjaurotą jo veidą. Taip, Viskaros pergalė 
buvo pirkta brangia kaina, jo džiaugsmas buvo menkas. 

O Robladas buvo laimės viršūnėje. Tarp svečių 
buvo don Ambrosijus, ir juodu sėdėjo greta. 

Vynas rūdos kasyklų savininką padarė sukalba- 
mesnį. Jis buvo malonus ir dosnus pažadų. Jo duktė, 
sakė jis, gailintis neapgalvoto savo poelgio; dabar ji 
esanti abejinga Karloso likimui. Te Robladas nenustojąs 
vilties. 

Galimas daiktas, don Ambrosijaus turėta pagrin- 
do tikėti savo žodžiais. Galbūt Katalina, norėdama ge- 
riau paslėpti nežmoniškai drąsų savo sumanymą, davė 
jam tokią dingstį. 

Vynas. tekėjo upeliais, ir komendanto svečiai ūžė 
išsijuosę. Dainavo dainas, kėlė tostus ir sakė patriotines 
kalbas. Buvo jau po vidurnakčio, o linksmumas netilo. 

Puotukės įkarštyje kažkas pasiūlė, kad būtų at- 
vestas kalinys. Si keista išmonė patiko pusgirtei kom- 
panijai. Daugeliui buvo įdomu iš arčiau pamatyti taip 
išgarsėjusį bizonų medžiotoją. 

Pasiūlymą parėmė vienu metu keletas žmonių, ir 
komendantas sutiko. Kodėl gi nesuteikti svečiams ma- 
lonumo? Na ir pačiam Viskarai, lygiai kaip ir Robladui, 
ši mintis patiko. Dabar jie dar kartą pasityčios iš ne- 
kenčiamo priešo. 

Taigi buvo pašauktas seržantas Gomesas ir pa- 
siųstas atvesti Karloso, o pokyliukas vyko toliau. 

Tačiau visiems nelauktai jis labai greitai baigėsi. 

Į kambarį įgriuvo seržantas Gomesas ir garsiai 
pranešė: 

— Belaisvis dingo! 

Jeigu tarp svečių būtų sprogęs sviedinys, jie ne- 
būtų taip išlakstę į šalis. Kilo neišpasakytas sąmyšis; 
visi pašoko iš vietų, išvaTtydami stalus ir kėdes; stiklai 
ir buteliai nulėkė ant grindų. 

Per akimirką kambaryje nebeliko nė vieno žmo- 
gaus. Vieni puolė į namus patikrinti, ar sveikos jų šei- 
mos, kiti nubėgo prie kalėjimo, kad savo akimis isiti- 
kintu. ing <eržantas sakė *-i<yb+1- | 

Viskara ir Robladas vos neišsikraustė iš proto. Jie 
siuto ir keikė visą pasaulį. Visai įgulai tuojau pat buvo 
įsakyta apsiginkluoti. 0 

Po valandėlės bemaž visi tvirtovės kareiviai šoko 
ant žirgų ir nudūmė į miestą. 

Kalėjimas buvo apsuptas. | 

Štai skylė, pro kurią kalinys pabėgo. Bet kaip jis 
atsirišo raiščius? Kas padavė jam įrankį? 

Sargybinius kvotė ir pėrė, pėrė ir kvotė, bet nieko 
iš jų neišgavo. Juk apie kalinio pabėgimą jie LESOŽIOJS 
tuomet, kai jo.išvesti atėjo Gomesas su kareiviais. —- 

Į visas puses buvo išsiuntinėti nedideli būriai ieš- 
koti. Bet ką jie galėjo naktį padaryti? Buvo iškratyti VISI 

namai, tačiau kas iš to? Kažin ar medžiotojas bus pasi- 
likęs mieste. Žinoma, jis vėl bus išdūmęs kur nors į 
Lygumą! 

Nakties ieškojimai buvo tušti; žemyn į slėnį pa- 
siųstas būrys paryčiu grįžo, neradęs jokių Karloso arba 
nors jo sesers ir motinos pėdsakų. Mieste jau buvo ži- 
noma, kad eretikė šiąnakt mirusi, tačiau kur dingo jos 
kūnas? Ar tik nebus ji atsigavusi ir padėjusi kaliniui 
pabėgti? Nagi, labai galimas daiktas! 

Vėliau rytą šis mįslingas įvykis šiek tiek paaiškėjo. 
Don Ambrosijus, kuris vakarykščiai krito ilsėtis neža- 
dindamas dukters, laukė jos ateinančios pusryčių. Kas 
gi čia galėtų būti, kad ji nesirodo įprastu laiku? Tėvas 
supyko, paskui ėmė nerimauti ir pagaliau pasiuntė tar- 
naitę jos pakviesti. Tačiau, beldžiant į jos miegamojo 
duris, niekas neatsiliepė. 

Buvo išlaužtos durys, įeita į kambarį — ir ką gi? 
Nieko nebėra, lova nesujaukta: senjorita pabėgusi. 

„JA Nu rasti! Kurarklininkas? Kur arkliai? Pa- 
vyti ją ir grąžinti! 

Sokta prie arklidės, ji atidaryra. 'ieveia arklinin- 
ko, nebėra arklių — jie taip pat dingę! 

Visi šventieji! Koks baisus dalykas! Maža to, kad 
don Ambrosijaus duktė padėjo nusikaltėliui pabėgti, bet 
ir ji pati pabėgo, ir dabar jie drauge! „Negirdėtas daik- 
tas!" — kalbėjo visi vienu balsu. 

Pagaliau buvo surasti arklių pėdsakai. Pėdsakais 
išvyko didelis ulonų būrys, o su jais raitieji slėnio gy- 
ventojai. Kanopų pėdsakai ėjo t plokščiakalnį, paskui 
Pekoso link. Bėgliai persikėlė per upę. Toliau pėdsakai 
dingo. Raiteliai išjodinėjo įvairiomis kryptimis sausu 
žvirgždu, ir pėdsakų jau nebebuvo galima įžiūrėti. 

Po keleto bergždžių ieškojimų dienų persekiotojai 

grįžo. Buvo pasiųstas naujas būrys, bet ir šis grįžo tuš- 
čiomis. Buvo iškrėstas kiekvienas kampelis, kur Karlo- 
sas galėtų rasti sau prieglobstį: senoji ranča, Pekoso pa- 
krantės giraitės, apieškotas netgi tarpeklis, iššniukšti- 
nėtas urvas — niekur jokio bėglio ir jo bendrakeleivių 
žymių! Beliko vien manyti, kad jie bus išvykę iš San 
Ildefonso. c 

Ši nuomonė pasitvirtino, ir visi pagaliau nustojo 
spėlioję, nebežinodami, ką galvoti. Draugingieji koman- 
čiai, aplankę slėnį, papasakojo, kad jie sutikę Karlosą 
plokščiakalnyje. Jį lydėjusios dvi moterys ir keletas tar- 
nų su mulais, apkrautais maisto produktų. Bizonų me- 
džiotojas komančiams pasakęs, kad jis vykstąs į tolimą 
kelionę — į kitą Didžiųjų Lygumų pusę. 

Šios žinios buvo tikslios, ir niekas jomis neabejojo. 
Karlosas neretai buvo kalbėjęs, kad ketinąs išvykti į 
amerikiečių šalį. Ten jis ir išvykęs ir greičiausiai ap- 
sigyvensiąs Misisipės pakrantėje. Dabar niekas jo nebe- 
pagausiąs. Niekas čia jo nebematysiąs — vargu ar jis 
kada nors bepasirodysiąs Naujosios Meksikos gyven- 
vietėse. 


Praslinko mėnesiai. Be to, ką buvo papasakoję ko- 
mančiai, apie Karlosą bei jo artimuosius nebuvo nieko 
girdėti. Ir nors nei jis, nei tie, kurie su juo paspruko, 
nebuvo pamiršti, tačiau apie juos visur liautasi kalbėti. 
San Ildefonso gyventojai turėjo ir kitų reikalų; o pa- 
staruoju metu įvyko tokių svarbių įvykių, jog jie beveik 
užmiršo garsųjį bėglį. j 

Gyvenvietei grėsė jutų antpuolis. Jo nebūtų iš- 
vengta, jei tuo metu jutus, savo ruožtu, nebūtų užpuo- 
lusi kita karinga giminė ir juos sumušusi. Šis pralai- 

mėjimas užkirto jutams kelią šiais metais užpulti slėnį, 
bet pavojus liko. 

Paskui ties San Ildefonsu pakibo dar viena 
grėsmė: laukta tagnosų maišto — taikių indėnų, čionai 
sudarančių gyventojų daugumą. Daugelyje gyvenviečių 
jų broliai buvo sukilę ir jiems pavyko nusimesti ispanų 
jungą. Ar galėjo nesvajoti apie sukilimą, apie laisvę ir 
San Ildefonso tagnosai? 

Tačiau valdžios apdairumo dėka San Ildefonse są- 
mokslui iš pašaknų buvo užkirstas kelias. Vadai buvo 
suimti, žiauriai ištardyti, nuteisti ir sušaudyti. Nužu- 
dytųjų skalpai pakabinti ant tvirtovės vartų pamokyti 
tamsiaodžiams jų tėvynainiams, kuriems nieko daugiau 
nebeliko, kaip nusilenkti. 

Šie tragiški įvykiai labai prisidėjo prie to, jog bizo- 
nų medžiotojas ir jo darbai buvo pamiršti. Žinoma, kai 
kas San Ildefonse turėjo rimto pagrindo jį atsiminti, ta- 
čiau daugumas nustojo galvoti apie jį bei jo artimuosius. 
Visi buvo girdėję ir patikėję, jog bėglys kadai kados 
perėjo Didžiąsias Lygumas ir dabar yra saugomas savo 
tautos prie Misisipės pakrančių. 


— LXIX skyrius — 


Kurgi vis dėlto paliko Karlosas? Ar tiesa, kad jis 
perėjo Didžiąsias Lygumas? Argi jis daugiau nebegrį- 
žo? Kas atsitiko San Ildefonsui? 

Šiuos visus klausimus teko patiems užduoti, nes 
žmogus, kuris pasakojo legendą, nutilo. Jo žvilgsnis 
klaidžiojo po slėnį, čia nukrypdamas į Nužudytosios 
merginos uolą, čia sustodamas ties piktžolėmis apau- 

gusiais griuvėsiais. Pasakotojas labai susijaudino — štai 
kodėl jis nutilo. 

Klausytojai jau numanė, koks likimas ištiko San 
Ildefonsą, ir nekantraudami laukė pabaigos. Kuriam lai- 
kui praslinkus, pasakotojas toliau kalbėjo: 

— Taip, Karlosas grįžo. Kas atsitiko San Ildefon- 
sui? Štai tie griuvėsiai jums atsakys. San Ildefonsas kri- 
to. Ar norite žinoti, kaip tai atsitiko? Tai baisus pasa- 
kojimas apie kraują ir kerštą. Karlosas atkeršijo. 

Bizonų medžiotojas grįžo į San Ildefonso slėnį, 
tačiau ne vienas. Jis atsivedė su savimi penkis šimtus 
karių, raudonodžių karių, kurie buvo išrinkę jį savo 
vadovu, savo baltuoju vadu. Tai buvo nepavergti vakų 
giminės indėnai. Jie žinojo, kiek blogo jam yra padarę 
priešai, ir prisiekė atkeršyti už jį. 

Buvo ruduo, vėlyvas ruduo — gražiausias metas 
Amerikos lygumose, kai parausta nykūs miškai ir gam- 
ta tartum ilsisi nuo kasmetinių sunkių darbų, ir visa, 
kas gyva, pasimėgavę prabangia puota, kurią ji taip 
dosniai suruošė savo vaikams, atrodo nurimę ir laimingi. 

Buvo naktis, aiškiai švietė rudens mėnulis, tas 
pats mėnulis, kurio apskritas diskas ir sidabriniai spin- 
duliai derliaus dienomis išgarsinti visoje žemėje. 

Jo spinduliai ne mažiau akinančiai krito į Ljano 
Estakados dykynes, nors ten ir niekados nesti pjūties. 
Įspėjantis aviganio urzgimas pažadino vienišą piemenį, 
snaudžiantį palei nuščiuvusią kaimenę. Truputį kils- 
telėjęs jis atsargiai apsidairė. Kas ten — vilkas ar lokys, 
ar galbūt rudoji puma? Ne, ten ne žvėris. Apžvelgęs 
preriją, piemuo išvydo suvis kažką kita... Išvydo — ir 
krūptelėjo. 

Per preriją traukė ilga tamsių siluetų grandinė. 

Tai buvo arklių ir raitelių siluetai. Arkliai žengė pra- 
tėgiui — vieno snukis siekė kito sturplį. Jie keliavo iš 
rytų į vakarus. Kolonos pradžia buvo visai arti, o galas 
nyko tolumoje, ir piemuo jo nematė. 

Netrukus kariuomenė priėjo visai arti. Raiteliai 
prajojo per du šimtus žingsnių nuo tos vietos, kur gulėjo 
piemuo. Jie slinko iš lėto ir tylomis. Necinksėjo brizgilai, 
neskambėjo pentinai, nežvangėjo kardai. Tik buvo gir- 
dėti, kaip nekaustytos kanopos dusliai kaukši į žemę, 
kai protarpiais sužvengia nekantrus žirgas, kuris tuč- 
tuojau, tramdomas jojiko, nutyla. Jie prajojo negirdi- 
mai — negirdimai kaip šešėliai. Apšviesti mėnulio pil- 
naties, jie atrodė kaip vaiduokliai. 

Piemuo drebėjo iš baimės, nors ir žinojo, kad čia 
ne vaiduokliai. Jis puikiai žinojo, kas jie, ir suprato, ką 
reiškia ši nesibaigianti vilkstinė. Indėnų kariai ėjo į žygį. 
čia tik vieni vyrai. Iki juosmens ir žemiau šlaunų jie 
buvo nuogi, jų krūtinės ir rankos išdažytos, ir jie te- 
turėjo tik lankus, strėlines ir strėles. Be abejo, šie lau- 
kiniai indėnai pradeda karą. 

Tačiau nuostabiausias piemeniui atrodė vadas, 
kuris jojo šio tylaus būrio priekyje. Į kitus jis nebuvo 
panašus nei drabužiais, nei apsiginklavimu, nei odos 
spalva. Piemuo pastebėjo, kad vadas — baltaveidis! 

Tačiau piemuo greit atsikvošėjo iš apstulbimo. Jis 
buvo galvotas žmogus. Tai jis kadaise surado gelton- 
veidžio medžiotojo ir jo draugužio lavonus. Jis prisimi- 
nė to meto įvykius. Neilgai mąstęs, nusprendė, kad šis 
baltasis vadas — ne kas kitas kaip bizonų medžiotojas 
Karlosas. Ir piemuo neklydo. 

Visų pirma jis pagalvojo apie savo paties gyvybę 
ir sustingo, bijodamas krustelėti. Bet nespėjo kariai pra- 

žygiuoti pro šalį, ir štai jam kilo kitokių minčių. Indėnai 
pradeda karą! Jie vyksta į miestą, o juos veda bizonų 
medžiotojas Karlosas! Jam dingtelėjo į galvą tremtinio 
istorija, jis atsiminė visas smulkmenas. Na, žinoma. 
Karlosas grįžta į San Ildefonsą atkeršyti savo priešams! 

Iš dalies iš patriotinio jausmo, iš dalies tikėda- 
masis atlyginimo, piemuo nutarė Karlosui sukliudyti. 
Jis paskubės į slėnį ir įspės įgulą! 

Vos tik raiteliai prajojo pro šalį, piemuo pašoko ir 
buvo bedumiąs į tvirtovę. Bet jis apsiriko. Žvalgai, ku- 
riuos dėl atsargumo buvo išsiuntinėjęs baltasis vadas, 
jau seniai buvo pastebėję ir apsupę piemenį drauge su 
jo kaimene ir tuojau pat jį sučiupo. Pusė kaimenės pra- 
vertė vakarienei tiems patiems žmonėms, kuriuos jis 
ruošėsi išduoti. 

Iki tos vietos, kur jiems pasitaikė užtikti piemenį, 
baltaveidis vadas ir jo bendrakeleiviai jojo gerai žinomu 
keliu — pirklių su indėnais keliu. Čia vadovas pasuko 
ir, netaręs nė žodžio, nuvedė karius skersai preriją. Ty- 
liai ir klusniai sekė paskui jį nesibaigianti raitelių gran- 
dinė, tarytum rangydamasi šliaužė milžiniška gyvatė. 

Dar už valandos jie pasiekė Didžiosios Lygumos 
pakraštį — taip gerai pažįstamą jų vadui vietą. Ji kyšojo 
viršum tarpeklio, kuriame jis ne kartą buvo slėpęsis nuo 
priešų. Mėnuo, kaip ir pirma šviečiąs akinamai ryškiai, 
dabar buvo žemai ties horizontu, ir jo šviesa nesiekė 
tarpeklio dugno. Jį buvo užgulęs tamsus šešėlis. Nu- 
sileisti žemyn buvo labai keblu, bet tik ne tokiems žmo- 
nėms ir dar su tokiu vadovu. 

Taręs keletą žodžių artimiausiam kariui, baltasis 
vadas pasuko žirgą į tarpeklį ir dingo uolų šešėlyje. 

Karys perdavė įsakymą sekančiam ir įkandin Kar- 

loso dingo tamsoje. Taip vieną po kito bedugnė prarijo 
penkis šimtus raitelių. 

Kurį laiką girdėjosi tik nenutrūkstamas dažnas 
dundesys — dviejų tūkstančių kanopų kaukšėjimas į 
uolas bei smulkius akmenis. Bet šis triukšmas pamažu 
tilo, ir pagaliau viskas nuščiuvo. Žmonės ir arkliai nie- 
kuo neišsidavė, kad jie yra tarpeklyje. Girdėjosi vien tik 
laukinių žvėrių ir paukščių balsai, į kurių slėptuvę įsi- 
veržė neprašyti svečiai, — gailus lėlio verksmas, vilko 
staugimas ir spigus erelio riksmas. 

Praslinko dar diena. Vėl patekėjo mėnulis, ir mil- 
žiniška gyvatė, visą dieną gulėjusi susirangiusi tarpek- 
lyje, negirdimai iššliaužė pro jo angą ir patraukė per 
Pekoso upės slėnį. 

Štai ji jau pasiekė upę ir keliasi į kitą krantą. 
Pliauškėdami ir taškydamiesi arkliai žengė vienas pas- 
kui kitą brasta, po to kolona šliaužė tolyn. 

Iš Pekoso slėnio ji užkopė į tą plokščiakalnio dalį, 
nuo kurios atsiskleidžia visas San Ildefonso slėnis. 

Trumpas poilsis, į priekį pasiunčiami žvalgai, ir 
kolona vėl pajuda. 

O kai mėnuo pasislėpė už snieguotos Sjera Blan- 
kos viršūnės, kolona pasiekė Nužudytosios merginos 
uolą. Pastarąją valandą vadovas jojo iš lėto, tartum 
laukdamas, kol nusileis mėnuo. Jo šviesa dabar nerei- 
kalinga. Tam, kas turi įvykti, labai tinka tamsa. 

Pasiųstieji apžiūrėti kelio žvalgai grįžo. Siaurais 
tarpuuoliais baltasis vadas veda savo būrį žemyn. Dar 
pusvalandis — ir penki šimtai raitelių tyliai pasislepia 
brūzgynuose. 

Miškelio viduryje metisas Antonijus randa pie- 
velę. Čia kariai nušoka nuo žirgų ir pririša juos prie 
medžių. Jie pėsti puls priešus. 

Pirma valanda nakties. Mėnulis pasislėpė, ir 
plunksniniai debesys kas valandėlę darosi tamsesni. 
Dabar jau nieko nebeįžiūrėsi per dvidešimt žingsnių. 
Švininiame dangaus fone milžiniškas tvirtovės pastatas 
atrodo juodas ir niaurus. Ant bokšto nematyti sargy- 
binio; tik kartais suaidi šaižus jo šūksnis: „Klausyk!“ — 
vadinasi, jis savo poste. Į šūksnį atsako sargybinis prie 
vartų, ir vėl įsiviešpatauja tyla. Įgula kietai miega, ra- 
miai miega ir išsitiesę ant akmeninio suolo vartų sargy- 
biniai. 

Tvirtovės nebaimina staigus užpuolimas, juk nėra 
jokių gandų apie indėnų antpuolius, su kaimyninėmis 
giminėmis taikūs santykiai, sąmokslininkai tagnosai su- 
naikinti. Kam bereikalingas atsargumas? Paprastai įgu- 
los apsaugai suvis pakanka vieno sargybinio prie vartų, 
o antro — ant asotėjos. Ir dar kaip! Tvirtovės gyventojai 
nė nesapnuoja, kad priešas arti. 

„Klausyk!“ — vėl šaižiai šaukia sargybinis nuo 
sienos. „Klausyk!“ — atsako jam kitas, prie vartų. 

Tačiau abu nerūpestingi ir ne per daug budriai 
tesiklauso; jie nepastebi, kaip prie sienų, išsitiesę ant“ 
žemės tartum didžiuliai driežai, šliaužia kažkokie tam- 
sūs šešėliai. Iš lėto ir negirdimai jie slenka žole, vis artė- 
dami prie tvirtovės vartų. Prie sargybinio dega žibintas, 
jis apšviečia šiokį tokį plotą. Bet kas iš to — sargybinis 
jų nemato! 

Pagaliau jo ausis pasiekia kažkoks šlamesys. Iš jo 
lūpų buvo beišsprūstą žodžiai: „Kas eina?“ — tačiau jį 
nutildo mirtis. Vienu metu įtempiami šeši lankai, šešios 
strėlės įsminga į sargybinio krūtinę. Jo širdis perverta, 
ir jis krenta, netgi nesudejavęs. Tamsių kūnų srovė 

plūsta pro atvirus vartus. Iš netyčių užklupti sargybi- 
niai miršta, nespėję griebtis ginklo. 

Griaudžia vakų karo šūkis, šimtai tamsiaodžių 
karių audringu srautu siūbteli į vidaus kiemą. 

Jie užtvindo patiją, apgula kareivinių duris. Siau- 
bo apimti kareiviai išbėga vienmarškiniai ir krenta, per- 
verti tamsiaodžių priešininkų strėlių. Iš visų pusių su- 
+rata karabinai bei pistoletai, bet tie, kurie iššauna, mirš- 
ta, nespėję užtaisyti šautuvų. 


Tai buvo baisios kautynės, nors ir neilgai truko. 
Visa susimaišė: šauksmai, dejavimai, šūviai; skardus 
keršytojo vado balsas ir klaikus jo bendražygių karo 
šūkis; traškėjo medis, laužiant arba nuimant nuo vyrių 
duris, žvangėjo kardai, švilpė strėlės, gaudė karabinai... 
Taip, čia buvo iš tikrųjų baisios kautynės! 

Bet štai jos baigėsi. Stojo beveik gūdi tyla. Kariai 
jau nebeskardeno oro bauginančiais šūkiais. Jų priešai, 
kareiviai, sunaikinti. Visos kareivinės išvalytos, nė vie- 
nos nepamiršta, O jų gyventojai, visi paplūdę krauju, 
guli krūvomis vidury kiemo arba prie durų. Visi jie 
nukauti vietoje. 

Bet ne, ne visi. Pora liko gyvų. Poros pasigailėta. 
Viskara ir Robladas dar gyvi. 

Dabar prie medinių pastato durų verčiamos žaga- 
rų krūvos ir užkuriamos. Į dangų kyla dūmų kamuoliai 
ir purpuriniai liepsnos liežuviai. Ugnis artėja prie ma- 
syvių eglinių asotėjos sijų; jos dega, pleška ir krenta į 
kiemą. Netrukus iš tvirtovės belieka tik rūkstą griuvė- 
siai... 

Tačiau raudonodžiai kariai nelaukia, kol tvirtovė 
sudegs. Jų vado kerštas dar nebaigtas. Jis turi atkeršyti 

ne tik kareiviams. Jis buvo prisiekęs atkeršyti ir slėnio 
gyventojams. San Ildefonso gyvenvietė turi būti sunai- 
kinta! 


Ir Karlosas ištesėjo savo priesaiką. Dar prieš sau- 
lėtekį miestas buvo apimtas liepsnos. Strėlės, ietys ir 
tomahaukai atliko savo darbą: vyrai, moterys, vaikai 
šimtais žuvo po liepsnojančių savo namų stogais. 

Be tagnosų indėnų, tik nedaugelis žmonių teišliko 
gyvų, jie ir papasakojo apie baisias skerdynes. Tik -ke- 
letui baltųjų, tarp jų ir nelaimingajam Katalinos tėvui, 
buvo leista išsikraustyti į kitas gyvenvietes ir pasiimti 
turto likučius. 

Per kokias dvylika valandų visa San Ildefonso gy- 
venvietė — miestas, tvirtovė, misija, asjendos ir ran- 
čos — buvo kaip šluota nušluota. Nebeliko nė šio gra- 
žaus slėnio gyventojų. 


Dar tik vidurdienis. San Ildefonso griuvėsiai te- 
berūksta. Jo gyventojai negyvi, bet čia esama žmonių. 
Aikštėje šimtai tamsiaodžių karių, jie išrikiuoti kvad- 
ratu. Priešais juos aikštės viduryje vyksta nepaprasta 
scena, dar vienas dramos veiksmas: baigiamas jų vado 
kerštas. 

Ant asilų sėdi pora surištų žmonių. Nuo jų nu- 
vilkti drabužiai, ir apnuogintos jų nugaros viešai rodo- 
mos tylintiems žiūrovams. Nors ši pora nebedėvi ple- 
vėsuojančių sutanų, tačiau ją nesunku pažinti iš trum- 
pai apkirptų plaukų ir išskustų tonzūrų. 

Tai tėvai jėzuitai iš misijos. 

Į nuogus jų kūnus giliai įsirėžia rimbas, jėzuitai 

garsiai dejuoja ir raitosi iš skausmo ir baimės. Jie karštai 
prašo bei maldauja savo kankintojus nutraukti žiaurų 
pėrimą, tačiau niekas jų neklauso. 

Šią bausmę stebi du ba Itieji. Vienas iš jų — bizonų 
medžiotojas Karlosas, antras — gyvulių augintojas don 
Chuanas. 4 

Veltui stengiasi šventieji tėvai sužadinti jų užuo- 
jautą. Šių dviejų žmonių jie nesugraudins — jų širdys 
suakmenėjusios. 

— Atsiminkite mano motiną, atsiminkite mano 
seserį! — iškošia pro dantis Karlosas. 

— Taip, nedorieji kunigai, atsiminkite! — prideda 
don Chuanas. 

Vėl iškyla rimbai ir vėl nusileidžia ant nugarų, ir 
taip tol, kol visi keturi aikštės kampai tapo bausmės 
liudininkais. “ 

Asilai nuvedami prie bažnyčios — ji aprūkusi 
suodžiais, stogas nugriuvęs, — ir pririšami galva prie 
galvos; žiūrovams tematyti tik raitelių nugaros. 

Šone išsirikiavusi karių grandinė, jų lankai įtemp- 
ti, ir davus ženklą, strėlių kruša zvimbdama perskro- 
džia orą. Pasibaigė šventųjų tėvų kančios: abudu jau 
nebegyvi. 


Aš prieinu prie paskutiniojo baisiosios dramos 
veiksmo; jam aprašyti nėra žodžių. Visa, kas buvo iki 
šiol, nublanksta prieš šios scenos siaubą. Jinai vyksta 
Nužudytosios merginos uolos viršūnėje. Šitoje vietoje 
plokščiakalnio dalis siauru, ilgu iškyšuliu įsiterpia į slė- 
nį, čia Karlosas taip nepaprastai puikiai atliko bandymą 
Švento Jono dieną. 

Ir dabar vėl bus parodytas jojimo menas. Bet ko- 
kie nepanašūs į pirmykščius dabartiniai dalyviai, kokie 
nepanašūs žiūrovai! 

Ant arklių sėdi du žmonės. Tai raiteliai per prie- 
vartą — jie pririšti prie balnų. Jų rankos negniaužia 
pavadžių — jos surištos už nugaros, o kojos suveržtos 
žaliaminės odos diržu, apjuostu aplink arklio pilvą. Kad 
raiteliai tvirtai ir nejudėdami laikytųsi balne, jie pririšti 
1r kitais diržais, einančiais nuo stiprių odinių juostų iki 
priešakinio lanko ir arklio sturplio. Taip arklys negali 
numesti jojiko, nenumetęs ir balno, o jį laiko tvirtas bal- 
no diržas. Visa kas numatyta: neparodę savo meno, šie 
raiteliai neišlėks iš balnų. 

Jie tai daro ne laisva valia. Pakanka tik žvilgtelėti 
į jų veidus, ir tuo įsitikinsime. Šiuose veiduose aiškiai 
atsispindi baisūs jausmai: žemiausias, bailiausias silp- 
nadvasiškumas, niūriausia neviltis. 

Šie žmonės — vidutinio amžiaus, abu ka rininkai, 
apsivilkę iškilmių uniforma. Tačiau ir be jos nesunku 
pažinti mirtinus Karloso priešus — Viskarą ir Robladą. 
Tiktai dabar jie nebe Karloso priešininkai — jie jo be-, 
laisviai. 

„Bet kodėl gi jie taip keistai pasodinti aht arklių? 
Kas per komedija čia turi įvykti?.. Komedija? Kad taip 
būtų! 

Pažvelkite: arkliai, ant kurių sėdi šie jojikai — lau- 
kiniai mustangai. Žiūrėkite: kiekvieno mustango galva 
aprišta šiurkštaus audeklo gabalu, ir jie nieko nemato. 

Kodėl? Tuojau jūs tai sužinosite. 

Kiekvieną žirgą vos ne vos tenulaiko tagnosas in- 
dėnas. Mustangai stovi ant Nužudytosios merginos 
uolos ties išsišovusiu priekin iškyšuliu. 

Į tą pačią pusę atsisukusi ir indėnų karių rikuotė. 
Jie tylūs. Niekas netrikdo nelaimę lemiančios tylos. 
Priekyje ant juodo žirgo — vadas, ir į jį įsmeigti visų 
žvilgsniai, tarsi žmonės lauktų jo ženklo. Jo veidas iš- 
blyškęs, bet rūstus ir nepalenkiamas. Kerštas dar ne- 
baigtas. 

Jis ir jo aukos nepersimeta nė vienu žodžiu. Vis- 
kas jau pasakyta. Jie žino savo likimą. 

Jie sėdi nugara į jį, jie nemato jo; bet nukreiptuose 
į jį abiejų arklius laikančių tagnosų žvilgsniuose kaž- 
kokia keista išraiška. Ko jie laukia? Laukia ženklo. 

Rankos mostu, visiems tylint, duodamas ženklas. 
Paleidę arklius, tagnosai atšoka į šalį. Dar mostas — ir 
kariai, paspaudę pentinais savo žirgus, klaikiai rėkdami 
pasileidžia šuoliais į priekį. 

Štai jų ietys jau įsminga į mustangų sturplius, ir 
nieko nematantys arkliai šoka prie uolos iškyšulio... 

Raitelių mirties siaubo klyksmas paskęsta perse- 
kiotojų šauksmuose. Dar akimirka — ir viskas baigta. 
Išgąsdinti mustangai nugarmėjo nuo uolos, nusinešda- 
mi savo jojikus į amžinybę. 

Tamsiaodžiai kariai susispietę prie skardžio kraš- 
to ir nebylūs žiūri vienas į kitą. 

Į priekį išjoja raitelis; sulaikęs žirgą prie pat kraš- 
to, jis pažvelgia žemyn į bedugnę. Tai baltasis vadas. 
„Jis žvelgia į žemai riogsančią beformę kupetą. 
Žmonės ir arkliai nejuda — jie nebegyvi, sutrupinti, 
sutriuškinti, ištižę... Baisus reginys! 

Karlosas giliai atsidūsta, tarsi nuo jo širdies pa- 
galiau būtų nusiritusi didelė sunkenybė. Paskui atsi- 
gręžia į bičiulį. 

— Don Chuanai! — prabyla jis. — Aš išlaikiau 
žodį: už ją atkeršyta! 

Baltaveidis vadas ir kariai nebylūs stovėjo ant bedugnės krašto 


Besileidžianti saulė žvelgė į ilgą indėnų karių 
grandinę: vienas po kito jie jojo iš slėnio ir traukė Ljano 
Estakados link. Bet jie išvyko ne taip, kaip atvyko. Jie 
grįžo iš San Ildefonso į gimtuosius kraštus prisiglemžę 
turto, kurį laikė savo teisėtu karo grobiu. 

Priešakyje kaip ir pirma jojo bizonų medžiotojas, 
o greta jo — gyvulių augintojas don Chuanas. Po ką tik 
pasibaigusių siaubingų įvykių jų veidai apsiniaukę, ta- 
čiau šie šešėliai išsiblaškė, kai raiteliai mintimis nusikėlė 
į ateitį. Baigus kelionę, abiejų laukė džiaugsmingi su- 
sitikimai. 

Karlosas neilgai tepasiliko su savo bičiuliais in- 
dėnais. Pasiėmęs auksą, kurį jie kartą buvo pažadėję, jis 
leidosi toliau į rytus ir ten, Luizianoje, prie Red Rivero, 
įsitaisė plantaciją. Su juo buvo gražuolė žmona, sesuo, 
don Chuanas ir keletas senų tarnų, ir jis išgyveno dau- 
gelį metų taikiai ir pertekęs gėrybių. 

Retkarčiais jis vykdavo medžioti į savo senų bi- 
čiulių vakų šalį, kurie visuomet juo džiaugdavosi ir po 
senovei vadindavo savo baltuoju vadu. 

O apie San Ildefonsą nuo to laiko nieko nebebuvo 
girdėti. Sitame gražiame slėnyje nebebuvo įkurta naujų 
gyvenviečių. Tagnosai, išvaduoti iš jėzuitų vergijos, la- 
bai džiaugsmingai atsisakė nuo jiems primestos pusiau 
civilizacijos. Kai kurie įsikūrė kitose gyvenvietėse, o 
daugelis grįžo prie senų įpročių — vėl tapo prerijų me- 
džiotojais. 

Galbūt, kad kitokiais laikais San Ildefonso likimas 
būtų sukėlęs didesnio susirūpinimo, tačiau mūsų ap- 
rašyti įvykiai atsitiko ypatingu ispanų ir amerikiečių 
istorijos laikotarpiu. Kaip tik tuo metu visame Ame- 
rikos žemyne Ispanijos viešpatavimui grėsė žlugimas ir 
San Ildefonso žūtis tebuvo vien epizodas tarp daugelio 

nė mažiau dramatiškų įvykių. Maždaug tuo pat metu 
krito Gran Kvivira, Abo, Cilili ir šimtai kitų gyvenviečių 
ir miestų. Kiekvienas jų turi savo istoriją, kruviną savo 
legendą — galbūt kur kas įdomesnę negu ta, kurią mes 
čia papasakojome. 

Tik atsitiktinumas atvedė mus į puikųjį San Ilde- 
fonso slėnį, atsitiktinumas suvedė mus su žmogumi, 
kuris atsiminė jo legendą — legendą apie baltaveidį vadą. 


Kapitonas Main Ridas 
(1818—1883) 


Tarp nuo: romanų rašytojų retai kas susilaukė 
tokio didelio popuiiarumo, kaip Main Ridas (Mayne Reid). 
Šiuo atžvilgiu su juo gali lygintis tiktai Dž. F. Kūperis (Coo- 
per) ir Žiulis Vernas (Verne). 

Main Ridas ir F. Kūperis padarė pradžią vadinamie- 
siems nuotykių romanams. Jie pirmieji lengva pasakojimo 
forma supažindino skaitytojus su daugeliu pramanytų ar 
tikrų atsitikimų, su nežinomų kraštų gamta ir žmonėmis. 
Gyvas laisvo, laukinio gyvėnimo aprašymas sužadina mūsų 
vaizduotę. Mums tampa artimi viši tie apačai, komančiai ir į 
juos panašūs žmonės, gyveną pirmykštėje gamtoje, toli nuo 
civilizacijos. 

Main Rido romanų sėkmės paslaptis yra ta, kad jis 
mokėjo sudominti svetimais mums gamtos bei papročių ap- 
rašymais, pateikė juos taip, tarytum visa tai būtų mums ar- 
tima. Ir mes tartum patys kartu su jo šauniais herojais iš- 
gyvename visas jų dramas, užjaučiame juos, atsidūrusius 
pavojuje, džiaugiamės jų pergalėmis — žodžiu, jie tampa 
mums labai artimi, tartum geri draugai, bičiuliai. 

Taip patraukti ir sudominti skaitytoją gali tik didelis 
talentas. Ir ko ten nekalbėtų piktieji kritikai apie Main Ridą, 
jo romanai greitai išpopuliarėjo ir buvo išversti į visas Euro- 
pos kalbas, o tai pakankamai aiškiai kalba apie jų vertę. 

Ir patsai Main Rido gyvenimas pilnas romantiškų 
nuotykių. Gal tai padėjo jam parašyti tiek įdomių romanų. 

Rašytojo nuotykiai prasidėjo gana anksti. Jis gimė 
Airijoje 1818 metais; jo tėvas, presbiterionų kunigas, buvo ir 
sūnų berengiąs į kunigus, bet jaunuolis nė kiek į tai nelinko 
ir, pirmai progai pasitaikius, paskubėjo išvažiuoti į Ameriką. 
Tai buvo 1838 metais. Tada Main Ridas turėjo 20 metų. Pir- 
moji jo žygių vieta buvo Siaurės Amerika, kur jis gyveno 

aisvą medžiotojo gyvenimą ir išvaikščiojo didžiausius Rau- 
donosios upės ir Misūrio upės slėnius, pasiekdamas Uoli- 
nius kalnus. Šios vietos, dar ir dabar retai gyvenamos, Main 

Rido laikais buvo laukiniai tyrai (savanos ir prerijos), po 
kuriuos slankiojo bizonų bandos — mėgiamiausia klajojan- 
čių medžiotojų ir indėnų laukiena. 

Čia Main Ridas išgyveno beveik dvejus metus, tyrinė- 
damas indėnų papročius ir medžiodamas drauge su jais, kol 
pasiilgęs nuotykių nuvyko į Niū Orleaną, kur tuo metu buvo 
renkami savanoriai į kariuomenę kariauti su Meksika už 
Techaso (Tekso) išvadavimą iš jos valdžios. Jaunas nuotykių 
ieškotojas pasinėrė į politinių ginčų sūkurį ir, prisidėjęs prie 
savanorių, atsidavė jų nuotykių pilnam gyvenimui. Kada 
Techasas išsikovojo nepriklausomybę, Main Ridas paliko 
Meksiką ir nuvažiavo į Filadelfiją, kur rašinėjo publikacijas 
kai kuriems laikraščiams. Bet Jungtinės Valstijos, priėmusios 
į savo sudėtį Techasą, kaip atskirą valstybę, 1845 metais 
paskelbė Meksikai karą, kuris vėl paviliojo Main Ridą į ko- 
votojų gretas. 

Karo metu, vadovaudamas savanorių būriui kaip ka- 
pitonas, Main Ridas pasižymėjo keliuose mūšiuose, o vieną 
kartą net buvo sunkiai sužeistas. Jis betgi sulaukė karo pa- 
baigos, kuris baigėsi Meksikos pralaimėjimu ir Techaso pri- 
jungimu prie Jungtinių Valstijų 1848 metais. Po to karo Main 
Ridas atsistatydino ir persikėlė į Londoną, kur daugely ro- 
manų aprašė savo kupino nuotykių, neramaus gyvenimo 
įspūdžius. Nuo to laiko jo vardas ir pagarsėjo literatūroje. 

Vengrų sukilimas 1848 metais atitraukė karštakraujį 
nuotykių ieškotoją nuo ramaus gyvenimo, ir jis, sudaręs sa- 
vanorių būrį, norėjo eiti vengrams į pagalbą. Bet tuo metu 
(1849 m. rugpjūčio mėn.) į Paryžių, kur tada buvo Main 
Ridas, atėjo žinia, kad vengrų kariuomenė pasidavė, ir Main 
Ridas vėl sugrįžo į Londoną, kur gyvendamas jau atsidavė 
literatūrai. 

Jis mirė 1883 metų lapkričio 9 d., išleidęs kelias de- 
šimtis romanų. Tai „Šauliai Meksikoje“, „Skalpų medži 

tojai" „ „Baltaveidis vadas“, „Kvarteronė“, „Jamaikos ses | 
nai“, „Raitelis be galvos“, „Baltoji pirštinė“, „Nuošali sO- 
dyba“, „Išguitieji miške", „Nelaimės signalas" ir kiti. 

UAB Knygų prekybos namai „Tyrai“ 
išleido vieną įdomiausių Main Rido romaną 


„Jamaikos marenai" 


Mount-Vilkomo plantacijos burtininkas — senas, 
bjaurios išvaizdos negras Čakra, apkaltintas žmogžudyste ir 
nuteistas mirti. Nusikaltėlis prirakinamas grandine prie vie- 
nišo medžio Džomb-Roko kalno viršūnėje. Šios plantacijos 
savininkas Lofusas Voganas, įlipęs į Džomb-Roką , pamatė 
kabančius, grandine prirakintus griaučius, bet jam besilei- 
džiant pasivaideno burtininko šmėkla, o gal pats Čakra. 

Į Jamaiką atvyksta turtingas dabita Smisis, už kurio 
Voganas ketina išleisti savo gražuolę dukrą Ketę, bei jo ne- 
turtingas sūnėnas Herbertas, kurį Ketė įsimyli iš pirmo 
žvilgsnio. 

Prisikėlęs Čakra rengia pinkles, norėdamas atkeršyti 
Maunt-Vilkomo šeimininkui ir pagrobti gražuolę kreolę Ke- 
tę, talkininkaujant žiauriajam vergvaldžiui Džesinromui ir 
jo dukrai Juditai. 

Herbertas ir kiti romano herojai patiria daugybę nuo- 
tykių, šiurpių išgyvenimų. Jiems padeda laisvieji Jamaikos 
negrai — maronai, vadovaujami narsuolio Kubisos, kuris, 
kaip išaiškėja romano pabaigoje, yra Ketės brolis. 

Romane skaitytojai susipažins su felachų princu Cing- 
viu, kuris su savo svita atvyksta į Jamaiką ieškoti vergau- 
jančios savo sesers princesės. Dėl išdavystės jis ir jo paly- 
dovai tampa vergais. 

Kaip ir visuose Main Rido romanuose, nusikaltėliai 
susilaukia atitinkamo atpildo, meilė ir gėris triumfuoja. 

Ši knyga sužavės skaitytoją ne mažiau, negu labai pa- 
mėgti to paties autoriaus romanai: „Baltoji pirštinė" „ „Rai- 
telis be galvos“ ir kiti. 

